Lovoni: Bible for 1 Joni, 1 Korinica, 1 Pita, 1 Timoci, 2 Cesalonaika, 2 Joni, 2 Korinica, 2 Pita, 2 Timoci, 3 Joni, Ai vatakila sa vola ko joni, Cakacaka, Efeso, Filimoni, Filipai, I cesalonaika, Iperiu, Jemesa, Joni, Juta, Kalatia, Kolosa, Luke, Maciu, Marika, Roma, Taito

Formatted for Translators

©2022 Wycliffe Associates

Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)

©2017 Wycliffe Associates

Available at <https://bibleineverylanguage.org/translations>

The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at [https://unfoldingword.bible/ult/](https://nam12.safelinks.protection.outlook.com/?url=https%3A%2F%2Funfoldingword.bible%2Fult%2F&data=02%7C01%7Cmarv_lucas%40wycliffeassociates.org%7Cab3b29dbe7fc44554aeb08d8080e8e70%7C7baa11086adb4be299cf00a4872ab1cf%7C0%7C0%7C637268205914531190&sdata=SW2KxVr%2BcxHGAgMpv602NzoYenorfHi9bOs2SNzVpR4%3D&reserved=0).

The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes

©2017 Wycliffe Associates

Available at <https://bibleineverylanguage.org/translations>

The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at <https://unfoldingword.bible/utn>.

The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit <http://creativecommons.org/licenses/by-sa/4.0/>

Below is a human-readable summary of (and not a substitute for) the license.

**You are free to:**

* **Share**— copy and redistribute the material in any medium or format.
* **Adapt**— remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.

**Under the following conditions:**

* **Attribution**— You must attribute the work as follows: “Original work available at <https://BibleInEveryLanguage.org>.” Attribution statements in derivative works should not in any way suggest that we endorse you or your use of this work.
* **ShareAlike**— If you remix, transform, or build upon the material, you must distribute your contributions under the same license as the original.
* **No additional restrictions**— You may not apply legal terms or technological measures that legally restrict others from doing anything the license permits.

**Notices:**

You do not have to comply with the license for elements of the material in the public domain or where your use is permitted by an applicable exception or limitation.

No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.



TOC \o "1-2" \h \z \uRight-click to update field (doing so will insert table of contents).

Page left intentionally blank

## Maciu

11Nai vola ni kawa ni Jisu Karisito, na luve i Tevita, na luvei Eparaama. 2Na tamai Aisake o Eparaama; ka tamai Jekope o Aisake; ka tamai Juta vata ki iratou na tuakana vata ki iratou na tacina o Jekope; 3ka tamai Feresi vata ki Sera o Juta, na jinadrau o Tema; ka tamai Esiromi o Feresi; ka tamai Erami o Esiromi;4ka tamai Aminatapi o Erami; ka tamai Nasoni o Aminatapi; ka tamai Salimoni o Nasoni; 5ka tamai Poasi o Salimoni, ka jinana o Reapi, ka tamai Opeti o Poasi ka jinana o Ruci; ka tamai Jese o Opeti; 6ka tamai Tevita na tui o Jese. Na tamai Solomoni o Tevita na tui, na jinana o koya ma wati Uraia i liu;7ka tamai Riopoami o Solomoni; ka tamai Epaia o Riopoami; ka tamai Asa o Epaia; ka tamai Josafati o Asa; 8ka tamai Josafati; ka tamai Jorami o Josafati; ka tamai Usaia o Jorami;9ka tamai Jocami o Usaia; ka tamai Aasi o Jocami, ka tamai Esekaia o Aasi; ka 10tamai Manasa o Esekaia; ka tamai Emoni o Manasa; ka tamai Josaia o Emoni; 11ka tamai Jekonaia vata ki ratou na wekana o Josaia, ni sa ra yacovia na gauna sa yadji yani kinia vakaukauwa i Papiloni.12Ia n ra sa yadji yani kinia i Papiloni, sa qai sucu o Salacieli, na tamana o Jekonaia, ka tamai Serupepeli o Salacieli; 13ka tamai Epiuta o Serupepeli; ka tamai Elaiakimi o Epiuta; ka tamai Asori o Elaiakimi; 14ka tamai Setoki o Asori; ka tamai Akeimi o Setoki; ka tamai Iliuta on Akeimi;15ka tamai Iliesa o Iliuta; ka tamai Macani o Iliesa; ka tamai Jekope o Macani; 16ia o Jekope na tamai Josefa na wati Meri, o koya ka sucu mai vua o Jisu, o koya sa vatokai o Karisito. 17Sa qai jinikava taucoko nai tabatamata me vatekivu sara mai vi Eparaama ka yaco sara vi Tevita; ka jinikava voki nai tabatamata mai vi Tevita me yaco sara na nodra sa yadji yani i Papiloni; ka jinikava voki nai tabatamata mai na nodra yadji yani Papiloni me yacovi Karisito.18Sa vakoto ke na nona sucu o Jisu Karisito: Sa musuki iliu o Meri na jinana me waji Josefa, ni rau se bera madaliga ni viyacovi, sa votu na nona bukete mai vua na Yalo Tabu. 19Sa yalododonu o Josefa na wajina, ka reva ni vatakila vi dua, a sa vagaluya liga.20Ni sa vananumakia jiko o koya na vi ka kece sa yaco, sa qai basika mai e dua na agilosi ni Turaga vua ina tadra ka tukunia, "I Josefa, na luvei Tevita, kua ni rere ni tauri Meri me wajimu; balejia ni sa na tubu mai vua na Yalo Tabu na ka sa kunekunetakia jiko: 21ni na vasucuya o koya e dua na gonetagane, ia mo vayacani koya o JISU; ni o koya liga ke na vabulai ira na tamata mai na nodrai valavala ca."22Na ka kece e yaco jiko ke, me caka liga kinia na vosa ni Turaga, ka se ma tukunia oji tu mai na parofita ka tukunia, 23"Raicia ena bukuete e dua na goneyalewa, ka na vasucuya e dua na gonetagane, ka na vatokai o Imanueli:" na kenai balebale, "Na Kalou sa jiko vata ki kita."24Sa yadra mai o Josefa, a sa caka sara na ka sa tukunia oji vua na agilosi ni Turaga, sa yadjia vata ki koya na wajina: 25ni rau sebera madaliga ni viyacovi, sa sucu mada na nona ulumatua na gonetagane; a sa vayacani koya o JISU.

21Ia ni sa sucu oji o Jisu mai Peceliema i Jutia ina gauna sa tui kinia o Eroti, raicia sa so na tamata vuku mai natuicake, ra sa qai mai Jerusalemi, 2a ra sa tarogia, " I vi o koya sa sucu me nodra tui na kai Jutia? ni kitou sa raicia na nona kalokalo mai na natuicake, ka kitou sa qai mai me kitou mai cuva vua. 3Ni sa rogocia o Eroti na tui, sa kidroa vata ki Jerusalemi taucoko:4Ni sa vakumuni ira vata keceliga na bete levu vata ki ira na vu-ni-vola ni tamata, sa tarogi ira o koya se na sucu beka i vi na Karisito, 5Sa ra tukunia vua, "Mai Peceliema ina vanua o Jutia: ni ra sa volai va ke na parofita, 6O iko Peceliema, ina vanua o Juta, Ko sa reva ni lailai sara mai vi ira na viyasana i Juta, Ni na tubu mai vi iko e dua na Turaga, O koya na lewai ira na noqu tamata na Isireli.7Ia o Eroti, sa kacivi ira lo na tamata vuku, sa qai tarogia matua vi ira na gauna cava sa na rairai mai kinia na kalokalo. 8A sa vatalai ira i Peceliema ka tukunia vi ira, "Dou qai varaicia matua sara na gone lailai; ia ni nu sa raicia, nu tukunia mai vi au, me'u qai cuva vokiliga vua."9Ia ni ra sa rogocia na nona vosa na tui, ra sa qai; ka ra sa varaicia na kalokalo ni sa tu mai naituicake ka sa liutaki ira, sa qai tu vadua, ni sa donumakia na jikina sa davo kinia na gone lailai. 10Ni ra sa raicia na kalokalo, a ra sa marau sara valevu.11Ni ra sa curu i vale, ra sa raicia na gone lailai vata ki Meri na jinana, a ra sa cuva sobu ka varokoroko vua; sa ra qai serekia na nodrai oloolo kamunaga, ra sa vacaboya vua e so nai solisoli; na koula vata ki na drega me vayavui, vata na mura. 12Sa qai vasala vi ira i na tadra na Kalou me ra kua ni qai voki vi Eroti, me ra sa lesu voki i na nodra vanua i na sala tani.13Ni ra sa lesu voki, raicia sa qai rairai vi Josefa ina tadra na agilosi ni Turaga, ka tukunia, "Mo cavu tu, ka yadjia na gone lailai vata ki jinana ka tuba i Ijipita, ka warakia mai kinia na noqu vosa vi iko, ni sa varaicia jiko na gone lailai o Eroti me vamatea. 14Sa qai cavu tu o koya, ka yadjia na gone lailai vata ki jinana ina bogi ka qai i Ijipita: 15Sa jiko mai kinia ka yacovia na nona mate o Eroti: me qai vayacori kinia na nona vosa na Turaga sa vosatakia na parofita, ka tukunia, "Au ma kacivia na luvequ mai Ijipita."16ia ni sa qai kila ko Eroti ni ra ma vidabuitaki koya na tamata vuku, sa cudru valevu sara, ka sa talatala yani, me ra vamatei keceliga na gonetagane lalai ra jiko mai Pecileema, vata na kena viyasana keceliga, o ira ra yabaki yarua ka qai sobu, me donuya na gauna ma tarogia matua kinia o koya vi ira na tamata vuku.17Sa qai vayacori kinia naka sa vosatakia o Jeremaia na parofita ka tukunia, 18Sa dua na domo sa rorogo mai Rama, "Na qoqolou vata na tagi vata na somate levu, Sa tagicaki ira na luvena o Reijeli, sa sece ni vacegui, ni ra sa yali ."19Sa mate o Eroti, sa qai basika vi Josefa mai Ijipita ina tadra, e dua na agilosi ni Turaga, 20ka tukunia, "Cavu tu, mo yadjia na gone lailai vata ki jinana, ka qai ina nodra vanua na Isireli, ni ra sa mate o ira ma vaqara na gone me ra vamatea. 21Sa qai cavu tu o koya, ka yadjia na gone lailai vata ki jinana, rau sa qai mai ina nodra vanua na Isireli.22Ni sa rogocia na tui mai Jutia o Arikeleo nai sosomi ki Eroti na tamana, a sa rere ni qai kinia; ia ni sa vasalataki koya na Kalou ina tadra, sa lesu voki o koya i na yasayasa va-Kalili. 23A sa qai jiko vadua ina koro na yacana o Nasareci, sa vayacori kinia na ka ra a vosatakia o ira na varovita, ni na vatokai o koya, a kai Nasareci.

31Ia ina gauna gona sa qai mai o Joni na dauvivapapitaisotaki, ka dauvunau ina loma ni vanua o Jutia, 2ka tukunia, Nu vivutuni! ni sa voleka na matanitu valomalagi. 3O koya gona sa vosa kinia o Aisea na parofita, ka tukunia, Na domona e dua sa kacikaci i loma ni vikau, Nu caramakia na sala i Jiova, Caka me dodonu na nona salatu.4O Joni ke sa vaisulu ina sulu vuji ni kameli, ka buki i tolona na wa kuli-ni-manumanu; ka sa kena kakana na vodre vata na oni ni vikau. 5Sa qai mai vua o ira mai Jerusalemi vata ki Jutia taucoko, vata ki na yasana taucoko sa voleka i na Joritani, 6sa papitaisotaki ira o koya i na Joritani, ni sa ra vatusa jiko na nodra i valavala ca.7Sa raicia o koya ni sa le levu na Farisi vata ki ira nai tokani ni Setoki, ra sa qai mai ina nona papitaiso, sa tukunia vi ira, Ikodou na kawa ni gata, o cei sa vasalataki ikodou mo dou tuba tani mai na cudru sa qai jiko mai? 8O koya mo dou vuatakia na vua sa kilikili vata na vivutuni: 9dou kua ni nanumia mo dou kaya ina lomamudou, A tamai kimamu o Eparaama: au sa tukunia vi ikodou, sa rawarawa vua na Kalou me vatubuya na vivatu ke me ra luvei Eparaama.10Na matau sa ta toka ena vunikau ni kua: sa na ta dai tani kinia na kau keceliga sa reva ni vuatakia na vua vinaka, ka dai ina bukawaqa: 11E djina au sa papitaisotaki ikodou ina wai ni dou sa qai vivutuni: ia o koya ena muri au mai sa levu cake vi kirau, ia na nona i vava sa reva ni yaga vi au meu yadjia: na papitaisotaki ikodou o koya ina Yalo Tabu vata ki na buka waqa: 12sa tu i ligana nai sivi ni sila, ka na vasavasavatakia sara o koya na sila ni nona rara, ka kumunia vata na nona sila ina lololo; ka na visa o koya na betena ina bukawaqa reva ni bokoci rawa.13Sa qai mai Kalili o Jisu ina Joritani vi Joni, me papitaisotaki vua. 14Sa via tarovi koya o Joni ka tukunia, "Sa yaga vi au mo nu papitaisotaki au, ia ikonu o nu sa qai tu mai vi au? 15Sa vosa o Jisu, ka tukunia, Mo vosojia mada ni kua; ni sa kilikili vata ki kita me da vabaujia vake nai valavala dodonu keceliga. Sa qai duavata kinia o koya.16O Jisu ni sa papitaisotaki oji, sa cabe sara mai wai: ka raicia, sa qai wase rua na vua na lomalagi, a sa raicia o koya na Yalo ni Kalou ni sa qai sobu mai me vaka na ruve, ka sa mai ro toka vua: 17ka raicia, sa dua na domo mai lomalagi, sa tukunia, O koya ke na noqu Gone ni toko, au sa dau vinakajia valevu

41Sa qai yadji Jisu i colo na Yalo Tabu i vikau, me qai vatovolei koya kinia na tevoro. 2Me va ni lolo jiko o koya, me siga vasagavulu ka bogi vasagavulu, sa qai via kana. 3Sa qai mai vi koya na dauvivatovolei, ka tukunia, "Ke o sa Luve ni Kalou, mo tukunia mada me vuki me buli madrai na vivatu ke," 4Sa vosa o koya, ka tukunia, Sa volai, "Ena reva ni bula na tamata ina madrai duadua liga, sa bula liga ina vosa keceliga sa qai mai na gusu ni Kalou."5Sa qai yadji koya na tevoro ina koro tabu, ka vajikori koya i dela ni vale ni soro. 6Sa qai tukunia vua, "Ke o sa Luve ni Kalou, mo rika sobu: ni sa volai, Ena vasalataki ira na nona agilosi o koya ina vukumu, ia ena roqoji iko ina ligadra, De dua na siga sa tavutu na yavamu ina vatu."7Sa tukunia vua o Jisu, Sa volai vokiliga, "Mo kua ni vatovolei Jiova na nomu Kalou." 8Sa yadji koya voki na tevoro ina dua na ulu-ni-vanua cecere sara, sa varaitakia vi koya na matanitu keceliga i vuravura, vata na kedra i ukuuku; 9sa tukunia vua, "Na ka keceliga ke au na solia vi iko, ke o na cuva sobu ka varokoroko vi au."10Sa qai tukunia vua o Jisu, Mo qai tani, Setani, ni sa volai, "Mo varokoroko vi Jiova na nomu Kalou, ia mo qaravi koya duadualiga." 11Sa qai daini koya na tevoro, ka raicia, sa qai mai eso na agilosi ka qaravi koya.12Ni sa rogocia o Jisu ni sa bala i vale ni vivesu o Joni, sa qai voki i Kalili; 13sa daini Nasareci, ka sa qai jiko vadua i Kapenaumi, o koya sa tu ina baravi, ina i yalayala vata ki Sepuloni vata ki Nafitalai:14me vayacori kinia na vosa i Aisea na parofita, ka tukunia, 15"A vanua o Sepuloni, vata na vanua o Nafitalai, I na yasayasa ni wai, i na tai kadua ni Joritani, o Kalili ni vimatanitu tani," 16o ira na tamata ka jiko ina butobuto, ra sa raicia na rarama levu; Ia vi ira ka jiko ina vanua ni mate vata na kena yaloyalo, sa cabe cake vi ira na rarama.17Mai na gauna gona sa vatekivu kinia o Jisu me dauvunau, ka tukunia, "Nu vivutuni! ni sa voleka na matanitu valomalagi."18Sa qai jiko o Jisu ina baravi mai Kalili, sa raicia e le rua na vitacini, o Saimoni sa vatokai o Pita vata ki Adriu na tacina, rau sa cavotakia na lawa i wai: ni rau sa gonedau. 19Sa tukunia vi rau o koya, "Drau muri au mai, au na djigitaki ikodrau mo drau gonedau ni tamata." 20Rau sa dainia sara tu na nodrau lawa, ka muri koya.21Sa qai tani mai vanua gona o koya ka qai i liu, sa raicia e le rua voki rau vitacini, o Jemesa na luvei Sepete, vata na tacina o Joni, ratou sa toka vata ki Sepete na tamadrau mai waqa, a rau sa ovenia jiko na nodratou lawa; sa kacivi rau o koya. 22Rau sa dainia sara tu na waqa vata ki tamadrau, ka muri koya.23Sa viqaiyaki jiko i Kalili taucoko o Jisu, sa vatavuvuli ina nodra vivale ni lotu, sa vunautakia nai tukutuku vinaka ni matanitu; a sa vabulai ira na tamata mai na mate keceliga, vata ki ira na malumalumu keceliga. 24Sa rogovaki yani na kena i rogorogo i Siria taucoko: ra sa yadji vua o ira keceliga na tauvimate, ira sa tauvia na mate tani eso, ira na yaluma, ira sa curumi ira na tevoro, ira na tauvi-lialia, ira na tauvi-paralasi; sa vabulai ira o koya. 25Sa ra le levu sara, sa muri koya mai Kalili vata ki Tikapoli, vata ki Jerusalemi vata ki Jutia vata na tai kadua ni Joritani.

51Ia ni sa raici ira na le levu o koya, sa cabe i na ulu-ni-vanua; ia ni sa jiko sobu, sa qai mai vi koya o ira na nona tisaiveli: 2a sa vosa ka vatavulici ira ka tukunia: 3"Sa kalougata o ira sa yalo malumalumu ni sa nodra na matanitu valomalagi." 4"Sa kalougata o ira sa dautagi: ni ra na vacegui."5"Sa kalougata o ira sa yalo malua: ni ra na taukenia na vanua." 6"Sa kalougata o ira sa viakania se via somia nai valavala dodonu: ni ra na vakuvai." 7"Sa kalougata o ira sa dauloloma: ni ra na lomani." 8"Sa kalougata o ira sa yalosavasava: ni ra na raicia na Kalou."9"Sa kalougata o ira sa dautataro: ni ra na vatokai me luve ni Kalou." 10"Sa kalougata o ira sa vacacani ina vuku ni valavala dodonu: ni sa nodra na matanitu valomalagi."11Dou sa kalougata, ni dou sa vasewasewani, ka vacacani, ka vosavacacataki vaseseni ina ka keceliga e ca, ina vukuqu:" 12"Dou reki ka marau valevu: ni sa levu na kena i sau vi ikodou mai lomalagi: ni sa vake na nodra ma vacacani o ira na parofita ra ma bula iliu vi ikodou."13O ikodou na masima i vuravura, ia ke sa yali na masima mai na kena kokona, na vakokonataki voki ina cava? Sa qai reva ni yaga ina dua na ka, me dai liga i tuba, ka me ra butukia sobu o ira na tamata. 14O ikodou na rarama i vuravura. Na koro sa tara toka ina ulu-ni-vanua sa reva ni vunitaki rawa.15Sa reva vokiliga ni vawaqai na cina, ka me qa dai toka i na ruku ni varau sila, ina kena i tutu liga; sa qai cinavi ira keceliga sa jiko i vale. 16Me waqa vavokiliga kinia na nomunu rarama i na matadra na tamata, me ra raicia kinia nomunu i varau vinaka, ka varokorokotakia na Tamamunu sa jiko mai lomalagi.17Dou kua ni vakasamatakia, ni'u sa qai mai me'u vaojia na vunau, se na nodrai vavuvuli na parofita, au reva ni qai mai me'u vaojia, me'u vayacoya liga. 18Ni'u sa tukunia vaidjina vi ikodou, Na takali mada o lomalagi vata ki vuravura, ia na reva ni takali mai na vunau e dua na mata-ni-vola lailai se dua na jikina lailai sara, na yaco mada keceliga.19O koya ke na vatokai kinia me lailai sara i na matanitu valomalagi, o koya yadua sa talaimama i na dua nai vunau ke sa lailai sara, ka vatavuvuli vakinia vi ira na tamata; ia o koya ena vabaujia ka vatavuvulitakia; na vatokai me levu ina matanitu valomalagi. 20Ni'u sa tukunia vi ikodou, Ke sa reva ni vinaka cake na nomunu i varau dodonu mai vi ira na vu-ni-vola vata ki ira na Farisi, Dou na reva sara ni curu ina matanitu valomalagi.21Dou sa rogocia ni ma tukuni vi ira i liu, "Mo kua ni laba; ia o koya na laba, na cudruvi koya na matavilewai;" 22ia, o au sa tukunia vi ikodou, "O koya yadua sa cudru laliga vua na wekana, na cudruvi koya na matavilewai:" ia "O koya na vosavacacatakia na wekana, ni na beitakia me ca, na cudruvi koya na matavilewai levu:" ia "O koya na rurulaki koya;" na cudruvi i na buka waqa mai eli.23O koya gona, ke o sa mani yadjia na nomu madrali i nai cabocabo-ni-soro, sa ko nanumia mai kinia e dua ma bilitaki iko kinia na wekamu, 24dainia tu na nomu madrali i na mata ni cabocabo-ni-soro, qai, drau vivinakaji mada i liu vata na wekamu, ka qai mai vacaboya na nomu i madrali.25Kusarawa mo drau vivinakaji vata mada ki koya sa beitaki iko, ni drau sa qai vata kaya i na tolo-ni-sala; de soli iko o koya vua na turaga-ni-lewa, ka soli iko na turaga-ni-lawa vua na ovisa, o na qai dai i vale ni vivesu. 26Au sa tukunia vaidjina vi iko, O na reva sara ni sereki mai kinia, o na saumia kece mada na i lavo.27"Dou sa rogocia sa tukuni vi ira i liu, Mo kua ni dauyalewa:" 28ia au sa tukunia vi ikodou, O koya na raicia na yalewa ka domonia, sa dauyalewa oji kaya i lomana.29Ia ke sa vacalai iko na matamu i matau, ceujia tani ka dainia tani vi iko; ni sa vinaka me yadji tani vi iko e dua na jikimu ka me kua ni dai i eli na yagomu taucoko. 30Ia ke sa vacalai iko na matamu i matau, ceujia tani ka dainia tani vi iko, ni sa vinaka me yali tani e dua na jikimu, ka me kua ni dai i eli na yagomu taucoko.31Sa tukuni vokiliga, "O koya sa vatala tani na wajina, me soli vua nai vola ni visere:" 32ia au sa tukunia vi kodou, O koya sa dainia na wajina, ke sa reva ni dautagane; sa vavuna na nona dautagane; ia o koya rau sa viwajini vata ni sa vidai mai, sa dauyalewa.33Dou sa rogocia vokiliga, ni sa tukuni vi ira iliu," Mo kua ni yalayala vaseseni, ia mo caka vua na Turaga na ka o sa yalayala kinia:" 34ia au sa tukunia vi kodou, Nu kua sara ni yalayala: kua i lomalagi; ni sa jikojiko vaturaga ni Kalou: 35kua, i vuravura; ni sai tutu ni yavana: kua i Jerusalem; ni sa nona koro na Tui Levu.36Mo kua ni yalayala ina ulumu; ni ko sa reva ni vukicia rawa e dua na drauna me vulavula se loaloa. 37Ia me "io, na io," me "reva, na reva," na nomunu vosa: ia na ka sa levu cake, sa tubu ina ca38"Dou sa rogocia ni sa tukunia, Me kenai sau ni mata na mata, ka me kenai sau na baji na baji." 39Ia, au sa tukunia vi ikodou, Dou kua ni visausaumitakia na ca: ia ke sa dua sa sabicia na balumu i matau, vagolea voki vua na kena i karua.40Ia ke dua sa via yadji iko vi ira na matavilewai, ka yadjia tani na nomui curucuru, dainia liga ka me yadjia tani vokiliga na nomui tutuvi. 41Ia ke dua sa via vasaurarataki iko mo drau qai vata kaya ina dua na maile, qai vata kaya voki na kenai karua. 42Solia vua sa mai kerekere vi iko, ka kua ni vuki tani vi koya sa via mai kerekere vi iko.43Dou sa rogocia ni sa tukuni, Mo lomania na wekamu, ka cajia na nomu meca: 44ia au sa tukunia vi ikodou, dou lomani ira na nomudou meca, vosavinaka vi ira sa rulaki ikodou, caka vinaka vi ira sa caji ikodou, ka masulaki ira sa valialiai ikodou, ka vacacani ikodou; 45mo dou luvena na Tamamunu sa jiko mai lomalagi; ni sa vacabea o koya na nona mata-ni-siga vi ira na tamata ca vata ki ira na tamata vinaka, sa vataucia mai na uca vi ira na tamata yalododonu, vata ki ira na tamata reva ni yalododonu.46Ia ke dou lomani ira sa lomani ikodou, na cava na saumi vi ikodou? ma reva beka ni caka va ke o ira sa dau kumunia nai vacavacava? 47Ia ke dou vikidavaki duadualiga vata ki ira na wekamud0u, cava dou sa uasivi cake kinia? ra reva beka ni caka vake o ira na lewe ni vimatanitu tani? 48O koya mo dou qai vinaka sara, me vaka sa vinaka sara na Tamamudou sa jiko mai lomalagi.

61Dou raici Ikodou vinaka mo dou kua ni caka na nomudou i loloma i matadra na tamata, me ra raici ikodou kinia; ke sa vake, na reva ni saumi ikodou na Tamamunu sa jiko mai lomalagi. 2O koya gona, ni ko sa caka nai loloma, mo kua ni uvucia na davui i matamu, me vaka ra dau caka na dauvivakaisini ina vivale ni lotu vata i na vi tolo-ni-sala, me ra dokai kinia vi ira na tamata. Au sa tukunia vaidjina vi ikodou, Sa tu liga vi ira na kena i sau.3Ia o iko, ni o sa soli ka ni loloma, me kua ni kila na ligamu i mawi na ka sa caka na ligamu i matamu: 4me vuni kinia na nomui loloma: ia na Tamamu sa raicia na ka e vuni, na saumia votu vi iko.5Ia ni o sa masu, mo kua ni vataki ira na dauvivaisini: ni sa vinakatakia me ra tu i na vivale ni lotu vata na vitutu-ni-sala ni ra masu, me raici ira kinia o ira na tamata. Au sa tukunia vaidjina vi ikodou, Sa tu liga vi ira na kenai sau. 6Ia o iko, ni o sa masu, curu i na nomu logi, ia ni ko sa sogojia na kena darava, masu vua na Tamamu sa tabogo; ia na Tamamu sa raicia na ka e vuni ena saumia votu vi iko. 7Ia ni nu sa masu, kua ni vosa balabalavu laliga. me vataki ira na reva ni lotu; ni ra sa nanumia ni ra na rogoci ni ra sa vosa balabalavu.8O koya mo dou qai kua ni vataki ira; ni sa kila iliu na Tamamudou na vi ka sa yaga vi ikodou, qai muri na nomudou kerekere vua. 9O koya mo dou qai masu vake: Tamai kimamu mai lomalagi, me varokorokotaki na yacamunu, 10Me yaco na nomunu lewa i vuravura me vaka sa caka jiko mai lomalagi.11Solia mai vi kimamu ina siga ke na kakana e yaga vi kimamu. 12Ia kua ni cudruvi kimamu ina vuku ni vnmamu i valavala ca, me vaka kimamu sa reva ni cudruvi ira sa i valavala ca vi kimamu. 13Ia kua ni yadji kimamu i na vere, ka mo nu vabulai kimamu mai na ca: Ni sa nomunu na lewa, vata na kaukauwa, vata na varokoroko, ka reva ni mudu. Emeni.14Ia ke dou sa reva ni cudruvi ira na tamata caka cala, ena reva vokiliga ni cudruvi ikodou na Tamamunu valomalagi: 15ia ke dou sa cudruvi ira na tamata sa caka cala, na cudruvi ikodou vokiliga i na vuku ni nomudou caka cala na Tamamudou.16Ia ni dou sa lolo, kua ni vaveveku mata, me vataki ira sa dauvivaisini; ni ra sa vatanitakia na matadra, me rairai vi ira na tamata na nodra lolo. Au sa tukunia vaidjina vi ikodou, Sa tu liga vi ira na kenai sau. 17Ia o iko, ni o sa lolo, lumujia na ulumu, ka tavoya na matamu: 18me kua ni rairai vi ira na tamata na nomu lolo, vua liga na Tamamu sa tabogo: ia na Tamamu sa raicia na ka sa vuni ena saumia votu vi iko.19Dou kua ni kumunia vata vi ikodou nai yau ni vuravura, sa dauvacacania kinia na sarasara vata na veveka, sa reva ni ra basukia kinia na daubutako me butakocakia: 20ia mo dou kumunia vata na nomudou i yau mai lomalagi, sa reva ni vacacania kinia na sarasara se na veveka, sa reva vokiliga ni ra basukia na daubutako me ra butakocakia: 21ni na jiko voliliga na yalomudou ina yasana sa jiko kinia na nomudou i yau.22Na cina ni yago na mata, o koya gona ke sa vinaka na matamu, ena rarama kinia na yagomu taucoko. 23Ia ke ca na matamu, ena butobuto na yagomu taucoko. Ia ke sa butobuto na rarama sa tu i lomamu, sa na vacava na kena levu ni butobuto gona. 24Sa reva ni dua na tamata sa qaravia rawa e le rua na turaga; ni na seceyakia e dua ka lomania koya ka dua; se na kabijia e dua, ka beci koya ka dua. Dou sa reva ni qaravia rawa na Kalou vata nai yau.25O koya au sa tukunia kinia vi ikodou, Mo dou kua ni lomaocaoca ina vuku ni nomudou bula, ina ka mo dou kania, se na ka mo dou somia: se ina vuku ni yagomudou, ina ka mo vaicurucuru kinia. Sa ka levu na bula, na kakana na ka lailai, se reva? Na yago vokiliga na ka levu, a ka lailai nai curucuru se reva? 26Dou raicia na manumanu vuka; ni ra sa reva ni daukakaburaki, se tatamusuki se kumunia vata i na lololo; sa vakani ira na Tamamudu valomalagi. Dou sa reva beka ni yaga valevu cake vi ira?27Ia o cei vi kodou, ni sa lomaocaoca, sa rawa me vakuria valailai liga na siga ni nona bula? 28Ia dou sa lomaocaoca ina vuku ni curucuru? Dou vananumakia na viavia ni vikau, ra sa tubu vacava: ra sa reva ni daucakacaka, se dau tali. 29ia au sa tukunia vi ikodou, O Solomoni vata na nona i ukuuku keceliga sa reva ni vaicuurucuru me vaka e dua vi ira ke.30Ia ke sa vaicurucurutakia vake na Kalolu na co ni vikau, sa tu ni kua, sa qai dai i na lovo ina savulaci na reva beka ni gu valevu cake me vaicurucurutaki kodou, kodou sa lailai na nomunu vabaujia? 31O koya mo dou qai kua ni lomaocaoca ka tukunia, "Cava ta na kania?" se,? Cava ta na somia? se Cava ta na vaicurucuru kinia?"32ni sa dau vaqara na ka keceliga ke o ira na le ni vivanua: ni sa kila na Tamamunu valomalagi sa yaga vi ikodou na ka keceliga ke. 33Ia dou vaqara mada iliu na matanitu ni Kalou vata ki na nona yalododonu; ia na qai soli me kenai kuri vi ikodou na ka keceliga ke. 34O koya mo dou qai kua ni lomaocaocatakia na siga ni vulaci vata kei na kena ogaoga. Na visiga sa tu vata na kena ca vakataki koya.

71"Dou kua ni daulelewa , de dou lewai. 2Na lewa dou na caka, nu na lewai kinia; vata nai varau dou sa varautakia, na varautaki voki vi ikodou."3Ia ka vacava, ni ko sa raicia na kau ina mata ni wekamu, ka o sa reva ni nanumia na kau i matamu? 4Se o na tukunia vacava vua na wekamu, "Me'u leujia mada na kau mai na matamu; ka raicia, sa tu i matamu na kau?" 5O iko na dauvivakaisini, mo cavujia mada iliu na kau mai na matamu; ia o na qai raicia vinaka mo leujia na malamala mai na mata ni wekamu.6Dou kua ni solia na ka tabu vi ira na koli; se dainia na nomudou mata-ni-civa imatadra na vuaka, de ra butukia sobu i yavadra, ka vuki mai ka basuraki ikodou.7"Dou kerekere ka na soli vi ikodou: nu vaqara, ka dou na raicia; nu tukituki, ka na dola vi ikodou: 8ni sa soli vi koya vayadua sa kerekere; ka sa raicia o koya sa vaqara ka dolavi vua sa tukituki. 9O cei mada vi ikodou, ke kere madrai na luvena, na solia vua e dua na vatu? 10se kere ika, na solia vua e dua na gata?"11Ia ke dou sa kila o ikodou na tamata ca, mo dou solia na ka vinaka vi ira na luvemudou; sa na gu valevu me solia na vi ka vinaka na Tamamudou mai lomalagi vi ira sa kerekere vua. 12O koya gona, na ka keceliga dou vinakatakia me caka vi ikodou na tamata, dou caka vokiliga vakinia vi ira, ni sai koya liga ke na vunau vata na parofita.13"Dou curu i na matamata ni koro qiqo: ni sa galala na matamata-ni-koro, ka rabailevu na kena sa basika i na rusa, ka ra sa le levu sara na curu kinia. 14Ni sa qiqo na matamata-ni- koro, ka rabalailai na sala, sa basika i na bula, ka sa le lailai ra sa raicia."15"Dou qarauni ikodou vinaka mai vi ira nai vavuvuli vaseseni, ra sa qai mai vi ikodou, ka vaicurucuru va na sipi, a ra woliva dau kaji na lomadra. 16Dou na kilai ira ina vuadra. Sa beji beka na vua ni vaini mai na wa-vavotona, se na lolo mai na soni? 17Sa vakinia sa vuatakia na vua vinaka na kau vinaka keceliga, sa vuatakia na vua ca na kau ca."18Reva na kau vinaka me vuatakia rawa na vua ca, se na kau ca me vuatakia rawa na vua vinaka. 19Na kau keceliga sa reva ni vuatakia na vua vinaka sa ta tani ka dai i na bukawaqa. 20E djina liga, dou na kilai ira i na vuadra.21Na reva ni curu i na matanitu valomalagi o ira keceliga sa tukunia vi au, "Turaga, Turaga; o koya liga sa caka na loma i Tamaqu sa jiko mai lomalagi. 22Ra na le levu na tukunia vi au i na siga gona, Ikonu na Turaga, na Turaga, kimamu ma reva ni vatavuvuli i na yacamanu? ka vacemuri ira na tevoro i na yacamunu? ka vayacoya na cakacaka mana e levu i na yacamunu?" 23Ia au sa tukunia vi ira, "Au sa reva sara ni kilai ikodou; dou qai tani vi au, o ikodou sa daucaka na i valavala ca."24"O koya yadua sa rogocia a noqu vosa ke, ka muria, au na vatautauvatatakia vata ki na tamata vuku ma tara na nona vale i na dela ni vatu. 25Sa tau mai na uca, ka coka na dobui, ka liwa na cagi ka tabakia na vale gona, sa reva ni rawa ni bale, ni sa yavutaki vinaka i na vatu."26O koya yadua sa rogocia na noqu vosa ke, ka reva ni muria, na vatautauvatataki vata ki na tamata sa tara na nona vale i na dela ni nuku: 27Sa tau mai na uca, ka coka mai na dobui ka liwa na cagi, ka tabakia na vale gona, a mani bale sara kinia: sa ka levu na kena bale.28Sa yaco ni sa jinia na nona vosa ke o Jisu, a ra sa kidacala sara na le levu ina nonai vavuvuli. 29Ni sa vatavulici ira me va e dua sa tu liga vua na lewa, ka reva ni vataki ira na nodra vunivola.

81Ia ni sa qai sobu mai na ulunivanua o koya, ra sa le levu sara sa muri koya. 2Ka raicia, sa dua na tamata vukavuka sa qai mai ka cuva vua, ka tukunia, "Ikonu na Turaga, Ke nu sa vinakatakia, mo nu sa vasavasavataki au rawa." 3A sa dodokia na lgana o Jisu ka tarai koya, ka tukunia. "Au sa vinakatakia; mo savasava mai." A sa savasava vasauri na nona vukavuka,4Sa tukunia vua o Jisu, Raicia, mo kua mada ni tukunia vua e dua; ia mo qai varaitaki iko liga vua na bete, ka vacaboya nai madrali sa varojia o Mosese, me kenai vadjinadjina vi ira.5Ni sa curu o koya i Kapenaumi, sa qai vua e dua na turaga ni vale, ka masujia, 6ka tukunia vua, "Ikonu noqu Turaga, sa davo koto mai nitou na noqu tamata sa tauvi paralasi, sa rarawa valevu sara." 7Sa tukunia vua o Jisu, "Au na qai vabulai koya."8Sa qai vosa na turaga ni vale, ka tukunia, Ikonu na Turaga, sa reva ni yaga mo nu curu i noqu vale: mo nu cavujia laliga na vosa, na bula kinia na noqu tamata: 9ni'u sa turaga lailai liga o au, kau sa lewa na sojia eso: ke'u sa tukunia vua e dua, "Mo qai, sa qai, vi koya voki e dua, Mo qai mai, sa qai mai; vi koya na noqu tamata, Mo caka ke sa caka o koya." 10Ia ni sa rogocia o Jisu sa kidacala, sa tukunia vi ira ra sa muri koya jiko, Au sa tukunia vaidjina vi ikodou, "Au sa reva ni raicia vi ira na Isireli e dua na vabaujia me levu vake."11Au sa tukunia vokiiga vi ikodou nira na le levu na qai mai na colo, mai ra vokiliga; ka jiko sobu vata ki Eparaama, ki Aisake, ki Jekope, i na matanitu valomalagi: 12ia o ira na gone ni matanitu ra na dai i na butobuto i tuba; ra na dautagi kinia ka vasequruquru baji. 13Sa qai tukunia vua na turaga ni valu o Jisu, "Mo qai liga; me va o sa vabaujia, me yaco vi iko." Sa bula na nona tamata i na auwa vata sarab liga gona.14Sa qai i na vale ni Pita o Jisu, sa raicia na jinai wajina, ni davo toka, ka tauvi katakata. 15Sa tara na ligana o koya, sa yali vua na katakata: sa tucake o koya, ka qaravi iratou.16Ni sa qai raiyavi, sa yadji mai vi koya e le levu sa curumi ira eso na tevoro: sa vacemuri ira na tevoto o koya ina vosa, sa ra vabulai o ira keceliga sa tauvi-mate. 17Sa vayacori kinia na vosa ni Aisea na parofita ni tukunia, "O koya liga ke da na yadjia vua na noda malumalumu ka na colajia na noda mate."18Ni sa raicia o Jisu ni ra sa le levu sara ra sa vavolivoliji koya, sa tukunia me ra qai yasana kadua. 19Sa qai mai vua e dua na vunivola, ka tukunia vua, "Vavuvuli, au na muri ira i na viyasana keceliga o na qai kinia." 20Sa tukunia vua o Jisu, "Sa vaqara na vokisi, sa vairoro na manumanu vuka; ia na Luve ni tatmata, sa reva na vanua me vadavoya kinia na uluna."21Sa dua voki na nona tisaipeli sa tukunia vua," Ikonu na Turaga, daini au meu qai mada me'u buluji tamaqu." 22Sa tukunia vua o Jisu, "Mo muri au; ka dainia na mate me ra bulujia na nodra mate."23Ni sa vodokia na waqa o koya, ra sa muri koya na nona tisaipeli. 24Ka raicia sa tubu na cava levu i wasawasa, a sa luvu na waqa ina levu ni ua, sa moce liga o koya. 25Sa ra qai mai o ira na nona tisaipeli ka vayadraji koya ka tukunia vua, "Ikonu na Turaga, vabulai kita; ta sa na mate."26Sa tukunia vi ira o koya, "Dou sa rere ina vuku ni cava, ikodou sa lailai na nomunu vabaujia?" Sa qai qiri o koya ,ka vunaucia na cagi vata ki na waitui; a sa maravu sara mai. A sa reucala o ira na tamata ka tukunia, 27"E vacava tu beka nai varau ni tamata ke,ni sa talairawarawa vua na cagi vata ki na waitui!"28Ni sa yaco o koya i yasana kadua, i na nodra vanua na kai Kerikesa, sa sota kinia o koya e le rua sa curumi rau eso na tevoro, a rau sa qai mai nai bulubulu, a rau sa yalo cudrucudru sara, sa reva kinia ni dua na tamata me qai rawa i na sala gona. 29Ka raicia , ra sa qoqolou, ka tukunia, "E vacava o kitatou, Ikonu Jisu na Luve ni Kalou?" Ikonu sa qai beka mai vanua ke me vararawataki kimamu ni se reva ni yaco na kena gauna?30A sa dua na qele ni vuaka levu ra kana sara tu mai vayawa. 32A ra sa vamasuji koya o ira na tevoro ka tukunia, "Ke o sa tovoci kimamu, vacala me kimamu curumi ira na qele ni vuaka." 31Sa tukunia vi ira o koya," Dou qai liga." A ra sa qai tani ka ra curumia na qele ni vuaka; ka raicia sa ra cici na qele ni vuaka taucoko ke ina dua na baba i na wai, ka ra mate kece i wai.33Ia o ira ra sa dau vakania na vuaka, ra sa tuba, ka qai i na koro, ka tukunia keceliga na vi ka sa yaco vi rau vakinia na nodra curumi rau o ira na tevoro, 34Ka raicia, ra sa qai kece yani na le levu me ra sota ki Jisu: ia ni ra sa raici koya, ra sa masuji koya me qai tani yani i na nodra vanua.

91Sa vodo o koya i waqa, ka qai ii yasana kadua, ka yaco ina nona koro. 2Ka raicia sa yadji mai vua e dua na tamata sa tauvi-paralasi, sa davo toka ina dua nai mocemoce: ia ni sa raicia o Jisu na nodra vabaujia, sa tukunia vua sa tauvi-paralasi, "Na luvequ, mo vacegu; sa bokoci na nomu i valavala ca."3Ka raicia, sa so na vunivola sa tukunia i lomadra, "O koya ke sa vosavacacatakia na Kalou." 4Sa kila na nodra nanumia o Jisu, ka tukunia, "A cava dou sa vanananu ca kinia i lomamudou?" 5A cava vi rau e rawarawa cake, me tukuni "Sa bokoci na nomu i valavala ca;" se me tukuni, "Mo tucake ka qai?" 6ia mo dou kila kinia ni sa rawajia na Luve ni tamata i vuravura me bokocia nai valavala ca, (sa qai tukunia o koya vua sa tauvi-paralasi) "Mo tucake, ka yadjia na nomu i mocemoce, ka qai i nomu vale".7Sa tucake o koya, ka qai nona vale. 8Ia ni ra sa raicia o ira na le levu, ra sa kurabui, ka varokorokotakia na Kalou, ni sa solia o koya na kaukauwa vake vi ira na tamata. 9Sa qai tani mai kinia o Jisu, sa raicia e dua na tamata na yacana o Maciu, sa jiko i na vale ni soli vacavacava; sa tukunia vua, "Muri au". Sa tucake ka muri koya.10Ni sa kana jiko mai vi Maciu o koya, raicia, sa le levu na dau kumunia nai vacavacava vata ki ira na tamata i valavala ca ra sa qai mai, ka jiko me ra kana vata ki Jisu vata ki ira na nona tisaipeli. 11Ia ni ra sa raicia o ira na Fairi, ra sa tukunia vi ira na nona tisaipeli. "A cava sa kana vata kinia na nomudou i Vavuvuli vata ki ira sa kumunia nai vacavacava vata ki ira na tamata i valavala ca?"12Ia ni sa rogocia o Jisu, sa tukunia vi ira, "Sa reva ni yaga na vuniwai vi ira sa bula vinaka, vi ira liga sa tauvi-mate:" 13ia dou qai dou vulicia nai balebale ni vosa ke, "Au sa vinakajia na yaloloma, ka reva na i soro; au sa reva ni qai mai me'u kacivi ira na yalododonu, o ira liga nai valavala ca, me ra vivutuni."14Sa qai mai vua o ira na tisaipeli ni Joni, ka tukunia, "A cava sa lolo valevu kinia o ikodou vata ki ira na Farisi, ia na nomu tisaipeli, ra sa reva ni lolo?" 15Sa tukunia vi ira o Jisu. "Ra sa tagi rawa beka na weka ni tagane sa qai vawaji, ni sa jiko vata ki ira na tagane sa qai vawaji? Ni na yaco mai na siga, na yadji tani kinia vi ira na tagane sa qai vawaji, ka ra na qai lolo."16Sa reva na tamata sa cula vata na jiki ni sulu vou vata na ka makawa, ni sa dreskia nai sulu na jikina sa botani kinia, sa qai kadresu valevu kinia.17Sa reva vokiliga ni dua sa talocia na waini vou i na tavaya kuli-ni-manumanu makawa: de kacabote na tavaya, qai tasova na waini, ka ca na tavaya: ra sa talocia na waini vou i na tavaya vou, sa maroroi ruarua kinia.18Ni sa tukunia jiko vi ira o koya na vi ka ,e, raicia, sa dua na turaga sa qai mai, ka cuva vua ka tukunia, "Sa ciba na luvequ yalewa: mo dou qai liga mai mo dou tabaki koya ina ligamudou, na bula kinia." 19Sa qai tucake tu o Jisu, ka muri koya vata ki ira vokiliga na nona tisaipeli.20Ka raicia, sa dua na yalewa sa turidrabalavu ka yabaki jinikarua, sa qai mai i tovuna, ka tara na tutu ni nonai sulu: 21ni sa tukunia i lomana, "Ke va la liga au tara na nona i sulu, au na vabulai." 22Sa rai vuki o Jisu ka raici koya ka tukunia, Na luvequ-yalewa, mo vacegu: sa vabulai iko na nomu vabaujia. Sa bula na yalewa gona mai na jiki ni siga ke.23Ia ni sa yaco yani o Jisu i na vale ni turaga, sa raici ira ra sa dauuvu bitu, vata ki ira na le levu ni ra sa tagiyaso, 24sa tukunia vi ira o koya, "Dou qai mada yani; ni sa reva ciba na goneyalewaa ke, sa moce laliga. A ra sa dredrevakia koya.25Ia ni ra sa vatalai na le levu, sa curu o koya, sa tauria na liga, sa tucake na goneyalewa. 26Sa kuruvakia ina vanua taucoko gona na kena i rogorogo.27Ni sa qai tani mai kinia o Jisu, sa muri koya e le rua na tamata mataboko, a rau sa kaci ka tukunia, "Na luve i Tevita, lomani kirau mai." 28Ia ni sa curu i vale o koya, sa qai mai vua o rau na tamata mataboko; sa tukunia vi rau o Jisu, "Drau sa vadjinajia ni'u sa caka rawa na vi ka ke?" A rau sa tukunia vua, "Io, na Turaga."29Sa qai tara na matadrau o koya, ka tukunia, "Me yaco vi kodrau me va na nomudrau vabaujia." 30A sa rai na matadrau; sa varojia matua vi rau o Jisu, ka tukunia, "Raicia, me kua ni kila e dua." 31Ia ni rau sa qai yani, sa rogotaki yani na kenai rogorogo i na vanua taucoko gona.32Ia ni ra sa qai i tuba ka raicia, sa yadji mai vua e dua na tamata sa galu ka curumi koya tu e dua na tevoro. 33Ia ni sa tovocia tani na tevoro, sa vosa na galu; ra sa kurabui sara na le levu, ka tukunia, "Sa reva ni yaco na vi ka ke i Isireli ina dua na gauna. 34A ra sa tukunia na Farisi, "Sa tovoci ira na tevoro o koya ina kaukauwa ni nodra turaga na tevoro."35Sa qai wavoki o Jisu ina vikoro keceliga vata ina vikoro lalai, ka vatavuvuli ina nodra vivale ni lotu, ka vunautakia nai tukutuku vinaka ni matanitu ka vabula keceliga na mate vata na malumalumu. 36Ia ni sa raici ira na le levu o koya, sa lomani ira, ni ra sa malumalumu, ka ra dai tu me vaka na sipi sa reva na nodrai vatawa.37Sa qai tukunia vi ira na nona tisaipeli, "E djina sa valewe na yabaki, ra sa le lailai liga nai vatawa ni teitei; 38o koya mo dou masuji koya nai Taukei ni teitei, me tala yani eso nai vatawa ni teitei i na nona i teitei.

101Sa kacivi ira mai na nona tisaipeli ra le jinikarua o koya, sa solia vi ira na kaukauwa me ra rawai ira na yalo velavela me ra tovoci ira, ka vabula na mate, vata ki na malumalumu keceliga.2Ke na yacadra nai apositolo e le jinikarua: Kenai matai o Saimoni, na yacana vokiliga o Pita, vata ki Adriu na tacina; o Jemesa na luvei Sepeti, vata ki Joni na tacina; 3o Filipi, vata ki Pacolomiu, o Tomasi, vata ki Maciu na dau kumunia nai vacavacava; o Jemesa na luvei Alifio vata ki Cateo; 4o Saimoni e dua vi ira sa vatokai Na gumatua, vata ki Jutasa Isikarioti, koya ma soli koya yani.5Sa talai ira na le jinikarua ke o Jisu, sa varojia vi ira ka tukunia, "Dou kua ni qai i na nodra sala na vimatanitu tani, kua vokiliga ni sucu ina dua na nodra koro na kai Samaria. 6Ia dou qai liga vi ira na sipi ni mataqali ni Isireli ra sa yali tu." 7Ia ni dou sa qai jiko, mo dou vunau, ka tukunia, "Sa voleka na matanitu valomalagi."8Dou vabulai ira na tauvi-mate, vasavasavataki ira na vukavuka, ka va tucake ira voki na sa mate, vatovoci ira na tevoro: dou ma rawajia laliga, mo dou solia la liga. 9Kua ni yadjia na koula, se na siliva, se na varasa ina nomudou taga; 10se na taga ni vaqa i tolo-ni-sala, se rua nai curucuru, se nai vava, se nai jitoko: ni sa dodonu me soli vua na tamata daucakacaka na kena kakana.11ia na koro vata na korolailai vayadualiga dou na curu kinia, tarogia se o cei sa yaga kinia, ka qai jiko vata ki ira ka yacovia na nomudou qai tani. 12Ia ni dou sa curu i vale, dou kidavaki ira; 13ia ke sa yaga na vale gona, me yaco kinia na nomudou vivacegui: ia ke sa reva ni yaga, me suka voki vi ikodou na nomudou vivacegui.14ia o koya sa reva ni vacegui ikodou, se rogocia na nomudou vosa, ni dou sa qai tani ina vale se na koro gona, kuretakia tani na kuvu ni qele mai na yavamunu. 15Au sa tukunia vaidjina vi ikodou, Ena ca valailai na vanua o Sotoma vata ki Komora ina siga ni lewa, na ca valevu na koro gona.16Raicia, au sa talai ikodou yani me va na sipi ina kodra maliwa na oliva: o koya mo dou qai vuku me va na gata, ka yalo vinaka me va na ruve. 17Ia dou qarauni ikodou mai vi ira na tamata, ni ra na soli ikodou yani ina matavilewai, ra na rubilaki ikodou ina nodra vivale ni lotu; 18ia dou na yadji ina matadra na kovana vata na tui ina vukuqu, mei vadjinadjina vi ira, vata vi ira vokiliga na vimatanitu tani.19Ia ni ra sa soli ikodou yani, kua ni lomaocaoca se dou na vosa vacava se cava dou na tukunia; ni na soli vi ikodou ina jiki ni siga gona na ka mo dou vosatakia: 20ni na reva ni vosa o ikodou, ia na vosa liga na Yalo ni Tamamudou, ina lomamdou.21Ia ra na dui soli ira yani na vitacini me vamatei, vata ki tamana, na luvena: ia ra na tucake na gone vi ira na qase, ka vavunia na nodra mate: 22ia dou na caji vi ira na tamata keceliga ina vuku ni yacaqu: ia o koya na vosojia me yacovia nai vataojioji, na vabulai, 23ia ni ra vacacani ikodou ina dua na koro, dou dro ina dua voki: ni'u sa tukunia vaidjina vi ikodou, dou na reva ni vaojia na vikoro i Isireli, ena qai mada mai na Luve ni tamata.24Sa reva na tisaipeli me daumaki vua na nonai vavuvuli, se na tamata vua na nona turaga: 25sa raujia na tisaipeli, ke rau sa tautauvata ki na nonai vavuvuli, vua vokiliga na tamata ke rau sa tautauvata ki na nona turaga. Ke ra vakatoka nai taukei ni vale o Pielisipupi, ra na vayacani valevu cake vi ira na nona le ni vale!26O koya mo dou qai kua ni rerevaki ira: ni sa reva na ka vuni me na reva ni varairaitaki; se yali me na reva ni kilai. 27Na ka au sa tukunia vi ikodou ina butobuto, dou tukunia ina rarama: vata na ka dou rogocia loa ina daligamunu, vunautakia ina dela ni vale.28Kua ni rerevaki ira ra sa vamatea na yago, ra reva ni rawajia me vamatea na yalo; ia mo dou rerevaki koya liga sa rawajia me varusa na yalo vata ki na yago vokilia mai eli. 29Sa reva ni volitaki na separeo e rua ina dua na facigi? ia ka reva ni dua vi rau na lutu laliga ina qele, me tabogo vua na Tamamudou. 30Sa wiliki vayadua liga na drau ni ulumudou. 31O koya mo dou qai kua ni rere: dou sa daumaki cake vi ira na separo e levu.32O koya yadua na tukuni au i matadra na tamata, au na tukuni koya vokiliga i matai Tamaqu sa jiko mai lomalagi. 33Ia o koya yadua na cakitaki au i matadra na tamata, au na cakitaki koya vokiliga i matai Tamaqu sa jiko mai lomalagi.34"Dou kua ni nanumia ni'u sa qai mai me'u yadjia mai i vuravura na vivinakaji: au sa reva ni qai mai me'u yadjia mai na vivinakaji, nai seleiwau liga. 35Au sa qai mai me'u tawasei rau na vitamani-tagane, vata na vijinani-yalewa, vata na vivugoni-yalewa vokiliga. 36Ia na nona meca na tamata o ira na nona le-ni-vale.37O koya sa loloma valevu vi tamana se jinana ka valailai vi au, sa reva ni yaga vi au: ia o koya sa loloma valevu vua na luvena-tagane se na luvena-yalewa ka valailai vi au, sa reva ni yaga vi au. 38Ia o koya sa reva ni cola na nona kauveilatai, ka muri au, sa reva ni yaga vi au. 39O koya sa maroroya na nona bula ena vayalia: ia o koya sa vayalia na nona bula ina vukuqu, ena maroroya.40O koya sa vacegui ikodou sa vacegui au; ia o koya sa vacegui au sa vacegui koya sa talai au mai. 41O koya sa vaceguya e dua na parofita ni sa vatokai me parofita, ena rawa na kena i sau; o koya sa vaceguya na tamata yalododonu ni sa vatokai me tamata yalododonu, ena rawa na kena i sau.42O koya sa solia vua e dua vi ira na lalai ke, ke dua laliga na bilo wai liliwa me somia, ni sa vatokai me tisaipeli, au sa tukunia vaidjina vi ikodou, Ena reva sara ni yali vua na kena i sau."

111O Jisu ni sa oji na nona varojia vi ratou na nona tisaipeli le jinikarua, sa qai dainia na vanua gona, ka qai vatavuvuli ka vunau ina nodra vikoro. 2Ni sa rogocia o Joni mai na vale ni vivesu na cakacaka ni Karisito, sa qai tala e le rua na nona tisaipeli, 3me tukunia vua, "O iko beka o koya e qai mai, se da warakia voki e dua?"4Sa vosa o Jisu, ka tukunia vi rau, "Drau qai, ka tukunia vi Joni na vika drau sa rogocia ka raicia: 5Ni ra sa rai na mataboko, sa qai rawa na lokiloki; sa vasavasavataki na vukavuka, rogo rawa na didivara; sa ra wiri voki mai na mate, sa vunatakia nai tukutuku-vinaka vi ira na dravudravua. 6Sa kalougata o koya ena reva ni tacaqe ina vukuqu."7Ni rau sa qai tani, sa tukunia o Jisu vi ira na le levu ina vukui Joni, "A cava nu sa qai via i na vanua lala mo dou raicia? na gasau beka sa yavalaji ina cagi? 8Na cava dou qai via mo dou raicia? Na tamata beka sa vaicurucuru i nai sulu malumalumu? Raicia, o ira sa vaicurucuru i na i sulu malumalumu, ra sa jiko ina nodra vivale na tui.9Na cava nu sa qaivia mo nu raicia? Na varovita beka? Io, au sa tukunia vi kodou, e dua sa daumaki vua na varovita. 10Ni sai koya sa volai va ke, "Raicia, au sa tala na noqui talai me liu i matamu. Ena caramakia o koya na nomu sala i matamu."11Au sa tukunia vaidjina vi ikodou, Sa reva ni ni tubu e dua vi ira sa sucu mai na yalewa me daumaki vi Joni na dauvivavitaiso; ia o koya sa lailai sara ina matanitu valomalagi sa daumaki vi koya. 12Mai na gauna ni Joni na dauvivavitaiso ka yacovia na siga ke, sa rawa na matanitu valomalagi na gugumatua, ia o ira sa gugumatua sara, ra sa taukenia.13Ni ra sa dauvatavuvuli keceliga na varovita vata na vunau ka yacovia na siga ni Joni. 14Ke dou sa via vabaujia, sai koya ke o Ilaija, o koya sa dodonu me qai mai. 15O koya sa vadaligana me rogocia , me mani rogocia sara.16Na cava me'u vatautauvatatakia kinia nai taba tamata ke. Sa tautauvata ki ira na gone ka ra jiko ina vanua ke. Sa tautauvata ki ira na gone sa jiko ina rara ni vivoli, ka kaci yani vi ira sa jiko vata ki ira, 17ka tukunia, Kitou ma uvu bitu vi ikodou, ka dou ma reva ni meke; kitou ma tagi vi ikodou, ka dou ma reva ni tagiyaso.18Ni sa qai mai o Joni ka reva ni daukana se dausomi, ra sa tukunia, "Sa jiko vua e dua na tevoro." 19Sa qai mai na Luve ni tamata, sa kana ka somi, ra sa tukunia, "Raicia, na tamata daukana ka dausomi waini, na nodrai tau na daukumunia nai vacavacava, vata ki ira na tamata ivalavala ca. Ia sa vadonui na vuku o ira na luvena.20Sa qai vatekivu o koya me vunaucia na vikoro ka ma caka kinia e levu na cakacaka mana, ni ra ma reva ni vivutuni. 21O na ca o iko, Koresini! O na ca o iko Peciseita! ke ma caka mai Taia vata ki Saitoni na cakacaka mana ma caka vi kodrau, ke rau sa vivutuni makawa ina dravusa vata nai sulu taga. 22Au sa tukunia vokiliga vi ikodrau, Ni na ca valailai o Taia vata ki Saitoni ina siga ni lewa, ia o ikodrau, drau na ca valevu cake.23O iko vokiliga Kapenaumi, o na laveji cake i lomalagi? O na dai sobu voki i Etesi, ia ke sa caka mai Sotoma na vika mana ka caka vi iko,ke se tu liga ke me yacovia na gauna ke. 24Au sa tukunia vokiliga vi iko, ni na ca valailai o Sotoma ina siga ni lewa, o iko, o na ca valevu sara.25Ina gauna gona, sa vosa kinia o Jisu, ka tukunia, "Au sa vavinavinaka vi ikonu Tamaqu, na Turaga ni lomalagi vata na vuravura, ni ikonu sa vunia na via ke vi ira na vuku vata ki ira na yalomatua ka vatakila liga vi ira na gone lalai: 26sai koya ke Tamaqu, ni sa vinaka e matamuni me vake. 27Sa solia mai vi au o Tamaqu na ka keceliga: ka sa reva ni dua voki e kila na Luvena, na Tamana duadua liga vata ki koya sa vinakatakia na Luvena me varaitaki koya vua.28Nu qai mai vi au, kodou vayadua sa oca ka colajia nai colacola bibi, au na vacegui ikodou. 29Vataqa vi ikodou na noqu i vua, ka vuli vi au, ni'u sa yalomalua ka yalomalumalumu: dou na qai raicia kinia na vacegu ni yalomunu. 30Ni sa rawarawa na noqu i vua, ka mamada na noqui i colacola.

121Ina gauna gona, sa qai o Jisu ina loma ni viteitei ni sila ina dua na siga ni vacecegu, sa ra via kana na nona tisaipeli, ka sa tekivu me dolokia na sila me kania. 2Ni ra sa raicia o ira na Farisi, ra sa tukunia vua,"Raicia, sa ra caka o ira na nomu isaipeli na ka sa reva ni dodonu me caka ina siga ni vacecegu.3Sa tukunia vi ira o koya, "Dou sa reva beka ni wilikia na ka sa caka o Tevita, ni sa viakana, o koya vata ki ira ra ma tu vata." 4Sa curu o koya ina vale ni Kalou, ka kania na madrai dauraici, ke sa reva ni dodonu me ra kania, se vi ira sa jiko vata kaya, vi ira duadua liga na bete?5Se dou ma reva beka ni wilikia ina vunau, ni ra sa vacacania na siga ni vacecegu o ira na bete ni vale ni soro, ka ra sa reva ni cala kinia? 6Ia au sa tukunia vi ikodou, ni dua e jiko sa cecere cake mai na vale ni soro.7Ke dou ma kila nai balebale ni vosa ke, "Au sa vinakatakia na yalololoma, ka reva nai soro, ikodou ma reva ni beitaki ira ra ma reva ni cala. 8Ni sa Turaga vokiliga ni siga ni vacecegu na Luve ni tamata."9Sa qai tani mai kinia o koya, ka curu i na nodra vale ni lotu: ka 10raicia, sa jiko kinia e dua na tamata sa mate na ligana. A ra sa tarogi koya, "Sa tara beka me caka an vivabulai ina siga n ivacecegu, se reva?" balejia ni ra sa via beitaki koya.11Sa tukunia vi ira o koya, O cei vii kodou, ke dua na nona sipi ke sa lutu ina qara ina siga ni vacecegu, ena reva beka ni qai tauria, ka tuberia cake mai? 12Ka cava na kena yaga na tamata mai vua na sipi! Koya gona ke, sa dodonu kinia me caka na ka vinaka ina siga ni vacecegu.13Sa qai tukunia o koya vua na tamata, Dodokia mai na ligamu. Sa dodokia yani; sa vabulai; ka yaco me vakinia na ligana kadua. 14Sa ra qai curu i tuba na Farisi, ka ra bosea, se me ra vamatei koya vacava.15Ia ni sa kila o Jisu, sa qai tani mai vanua kinia: a ra sa muri koya na le levu, 16ka sa vabulai ira yadudua o koya: a sa varojia vi ira me ra kua ni tukuni koya: 17me vayacori kinia na vosa ni Aisea na parofita, ka tukunia,18"Raicia na noqu i talatala o koya au sa digitakia; Na noqu gone ni toko, au sa vinakaji koya valevu ina vu ni lomaqu:"19Ena reva ni vileji, se domo levu; Ena reva ni dua ena rogocia na domona ina loma-ni-koro: 20Ena reva ni musukia na gasau sa bibivoro o koya, se bokocia na wa-ni-cina e kuvu tu liga, ka yacovia ni liutakia na lewa dodonu ina qaqa. 21Ra na vararavi i na yacana o ira na vimatanitu tani."22Sa qai yadji mai vua e dua sa curumi koya e dua na tevoro, a sa mataboko ka galu vokiliga: sa vabulai koya, Ni sa vosa ka rai rawa na mataboko ka galu. 23A ra sa kurabui o ira keceliga na le levu, ka tukunia, "O koya ke na luvei Tevita, se reva?"24Ni ra sa rogocia o ira na Farisi, ra sa tukunia, O koya ke e reva ni tovoci ira na tevoro i ka tani, ina kaukauwa liga ni Pielisepupi na nodra turaga na tevoro. 25Sa kila na nodra vanananu o Jisu, ka tukunia vi ira, "Na matanitu kece sa vivala vataki koya ena varusai; vata na koro kece se na vale sa visei vaikoya, ena reva ni tu dei."26Ke sa tovoci Setani o Setani, sa qai vivala vataki koya: ena qai tudei vacava na nona matanitu? 27Ia ke'u tovoci ira na tevoro i na kaukauwa ni Pielisipupi, sa tovoci ira ina kaukauwa ni cei o ira na wekamudou? O koya gona ra na valewai ikodou kinia.28Ke'u sa tovoci ira na tevoro i na kaukauwa ni Yalo ni Kalou, sa qai yaco djina vi ikodou na matanitu ni Kalou. 29Se na rawa vacava vua e dua me curumia na nona vale e dua na tamata qaqa, me kovea na nona i yau, ena reva beka ni vesukia mada i liu na tamata qaqa?ka oji ena qai kovea i muri na nona i yau. 30O koya sa reva ni totaki au, sa to tani, ia o koya sa reva ni kumunia vata vi au, sa dui daidainia tani.31Koya gona, au sa tukunia kinia vi ikodou, sa rawa me ra kua ni vosoji na tamata i na vuku ni nodra i valavala ca, vata ki na nodra vosa ca keceliga; ia sa reva ni rawa me ra kua ni vosoji na tamata era sa vosavacacatakia na Yalo Tabu. 32O koya yadua sa vosavacacatakia na Luve ni Tamata ena rawa me kua ni vosoji: ia o koya yadua sa vosavacacatakia na Yalo Tabu, ena reva sara ni rawa me kua ni vosoji, i na gauna ke, se na gauna mai muri.33Dou valewa ni vinaka na kau, ka vinaka vokiliga kinia na vuana: se valewa ni sa ca na kau, ka ca vokiliga kinia na vuana: ni sa kilai na kau ina vuana. 34O ikodou na kawa ni gata! dou na rawa vacava, ni dou sa tamata ca, mo dou vosatakia na ka vinaka? ni sa vosatakia na gusuda na ka sa sinai tu i lomada. 35Na tamata vinaka sa yadjia mai na ka vinaka mai na lololo vinaka ni lomana; vata na tamata ca sa yadjia mai na ka ca mai na lololo ca.36Au sa tukunia vi ikodou, Na vosa ca yadudua ra na cavujia na tamata, ra na tarogi kinia ina siga ni lewa: 37ni ko na vadonui ina vuku ni nomu vosa, ka o na cudruvi ina vuku ni nomu vosa.38Sa vosa eso na vunvola vata ki ira na Farisi, ka tukunia, "Vavuvuli, kitou via raicia e dua nai vatakilakila mai vi ikonu" 39Sa vosa o koya ka tukunia vi ira, "Sa ra dauvaqara nai vatakilakila nai taba tamata ca kai varau vatani: ia na reva nai vatakilakila me soli kinia, nai vatakilakila liga ni Jona na varovita:" 40ia me vaka ni ma siga tolu ka bogi tolu o Jona ina kete ni ika levu; e na siga tolu ka bogi tolu vokiliga na Luve ni tamata ina loma ni qele.41Ra na tucake ina vilewai na kai Ninive ka vadjinadjinatakia na nodra cala nai tabatamata ke, ni ra ma vivutuni ina vunau ni Jona; ka raicia, sa dua ke sa cecere cake mai vi Jona.42Ena tucake na radi ni ceva ina vilewai ka vadjinadjinatakia na nodra cala nai tabatamata ke, ni sa qai sara mai vayawa mai na i yalayala ki vuravura me rogocia na vuku ni Solomoni; ka raicia sa dua ke sa cecere cake mai vi Solomoni.43Ia ni sa qai tani mai vua na tamata na yalo velavela, sa viqaiyaki tu ina vanua talasiga, ni sa vaqara na vanua me cegu kinia ka reva ni raicia: 44sa qai tukunia o koya, "Au na lesu voki i na noqu vale, au ma qai tani mai kinia; ia ni sa yaco, sa raicia ni sa lala tu, sa samaki ka ukutaki vinaka. 45Sa qai o koya ka yadjia vata ki koya e le vitu voki na yalo sa cecere vi koya ina ca, ratou sa curu ka jiko kinia; sa ca valevu i muri na tamata gona, ka ca valailai i liu. Ena vavokiliga kinia vi ira nai tabatamata ca ke.46Ia ni sa vosa jikoliga o koya vi ira na le levu, sa ratou tu i tuba na jinana vata ki ratou na tacina, ratou sa via vosa vua. 47Sa qai tukunia vua e dua, Raicia, sa tu i tuba o jinamu vata ki ratou na tacimu, ratou sa via vosa vi iko."48Sa qai vosa o koya ka tukunia vi koa ma mai tukutuku vua, "O cei na jinaqu? se o cei o ratou na taciqu? 49Sa qai dodokia na ligana vi ira na nona jisaiveli ka tukunia vi ira, "Raicia na jinaqu vata ki ira na taciqu!" 50O koya duadua liga na caka na loma i Tamaqu sa jiko mai lomalagi, o koya liga ke na taciqu, ganequ ka jinaqu vokiliga."

131I na siga gona, sa qai tani mai vale o Jisu, ka qai sobu i matasawa. 2Sa le levu sara ra soqoni vata vi koya, sa vodokia dua na waqa o koya, ka jiko sobu: ra sa tu kece mai matasawa na le levu.3Sa levu na ka sa vosatakia vi ira o koya ina vosa- vatautauvata ka tukunia: "Raicia, sa dua na daukabukaburaki sa qai kabukaburaki; 4ia ni sa qai kabukaburaki jiko; Sa lutu eso ina i tutu ni sala, sa qai mai na manumanu vuka ra sa kania. 5Sa lutu voki eso ina vanua vivatu, sa reva ni levu kinia na qele" sa tubu cake vatotolo sara, ni sa reva ni vavaku na kena qele. 6Ia ni sa cabe na siga, sa malai; ka ni sa reva na wakana, sa raqosa sara.7Sa lutu eso i na viwa-vavotona; sa tubu cake na viwa-vavotona ka varugujia. 8Sa lutu voki eso ina vanua vinaka, sa vuavuai vinaka, sa vuai drau eso, sa onosagavulu eso, sa tolusagavulu eso. 9O koya sa vadaligana me rogocia, me mani rogocia sara."10Sa ra qai mai o ira na tisaipeli, ka tarogi koya, "O sa vosa jikoliga vi ira i na vosavatautauvata ina vuku ni cava? 11Sa qai vosa o koya ka tukunia vi ira, "Ni sa soli vi ikodou mo dou kila na vika vuni ni matanitu valomalagi, ia ka reva liga ni soli vi ira. 12Ni sa tu vua na tamata e dua na ka, na qai soli valevu vua ka na levu na nona; ia na tamata sa reva ni tu vua e dua na ka, na qai yadji tani mai vua na ka sa tu vua."13O koya gona au sa vosa kinia vi ira ina vosa-vatautauvata ni ra sa varaicia ka reva ni raicia; ra sa rogocia ka reva ni rogocia, ka guilecavia tu. 14Sa qai vayacori kinia na nona varovisai o Aisea, ka vake, "Dou na daurogocia jikoliga, ka nanulecajia tu; ia dou na dauraicia jikoliga ka reva ni raicia;"15Ni sa uro mai na lomadra na tamata ke, sa djidjivara na daligadra, sa bobo na matadra; De dua na siga na rai na matadra, ka rogo na daligadra, ka kila na lomadra, ra na saumaki mai, ia au na vabulai ira.16Sa kalougata na matamunu , ni dou sa raicia, vata na daligamudou, ni dou sa rogocia. 17Niu sa tukunia vaidjina vi ikodou, ra le levu na parofita vata na tamata yalododonu ra ma via raicia ka dou sa qai raicia, ka ra ma reva ni raicia ka rogocia na ka dou sa qai rogocia, ka ra ma reva ni rogocia.18O koya mo dou qai rogocia na vosa vatautauvata ni dauvikaburaki: 19Ni sa dua e rogocia na vosa ni matanitu, ka guilecavia jiko, sa qai mai na vu-ni-ca, sa kovea na ka sa kaburakia i lomana. Sai koya ke sa kaburakia ina tutu ni sala.20Ia o koya sa kaburakia ina vanua vivatu, koya ke sa rogocia na vosa, sa vabaujia sara ina marau. 21ia ni sa reva na wakana i lomana, sa tu dede valailai liga: ni sa tubu na rarawa, se na vivacacani ina vuku ni vosa sa tarabe sara.22Ia o koya sa kaburakia ina viwa-vavotona, koya ke sa rogocia na vosa: ia na lomaocaoca ina vuku ni vuravura ke, vata nai yau e dauvivakaisini, sa varugujia na vosa, sa reva kinia ni vua. 23Ia o koya sa kaburakia ina vanua vinaka, koya ke sa rogocia na vosa, sa kila na kenai balebale, sa vua, ka vuai drau eso, sa onosagavulu eso, sa tolusagavulu eso.24Sa dua voki na vosavatautauvata sa tukunia vi ira o koya, sa vatautauvatatakia na matanitu valomalagi vata dua na tamata sa kaburakia na sila vinaka ina nona i teitei; 25ia ni ra sa moce o ira na tamata, sa qai mai na nona meca ka kaburakia vata na sila ca i na loma ni viwiji, mani qai sara yani. 26Ni sa tubu mai na sila ka vua, sa qai vua vokiliga mai na sila ca.27Sa qai mai vua na kena i taukei o ira na nona tamata, ka tukunia vua, "O ma reva beka ni kaburakia na sila vinaka ina nomu teitei? Sa yadji mai ke vi au na sila ca?" 28Sa qai tukunia vi ira o koya, "Na ka ke sa caka e dua na meca." Ra sa tukunia vua o ira na tamata, "O sa vinakatakia beka me kitou qai cavurakia tani?"29Sa tukunia o koya, Se kua mada, de nu cavurakia vokiliga na wiji vata na sila ca. 30Dainia liga me rau tubu vata ruarua me se cava mada na yabaki: ia ni sa cava na yabaki au na tukunia vi ira na dautatamusuki, Dou kumunia vata mada na sila ca, ka vesukia vata me visa; ia dou kumunia vata na wiji ka dainia ina noqu lololo.31Sa dua voki na vosavatautauvata sa tukunia vi ira o koya, Sa tautauvata na matanitu valomalagi vata na dua na sore ni mosita, o koya sa yadjia e dua na tamata, ka tea ina nona teitei: 32ia o koya sa lailai sobu ina sore ni kau keceliga; ni sa tubu cake, sa levu cake na kena mataqali gona, sa yaco me kau djina, sa qai ro i tabana na manumanu vuka.33Sa dua voki na vosavatautauvata sa tukunia vi ira o koya: Sa tautauvata na matanitu valomalagi vata na leveni, sa tauria e dua na yalewa, ka vunia i loma ni madrai droka e tolu nai varau, me valevenitaki kece mada.34Na ka keceliga ke sa tukunia o Jisu vi ira na le levu ina vosavatautauvata; sa reva ni vosa laliga vi ira, sa vosavatautauvata jikoliga. 35O koya gona sa vayacori kinia na vosa ni parofita ka tukunia, "Au na vosa liga ina vosavatautauvata; Au na tukunia eso na ka sa vuni tu mai na gauna se qai buli kinia na vuravura."36Sa qai vatalai ira yani na le levu o Jisu, ka curu i vale; sa qai mai vua o ira na nona jisaiveli ka tukunia, "Dou vamacalatakia mai vi kitou na vosavatautauvata ni sila ca mai nai teitei. 37Sa vosa o koya ka tukunia vi ira, O koya sa kaburakia na sila vinaka, gona na Luve ni tamata; 38ia nai teitei gona na vuravura; na sila vinaka gona o ira na gone ni matanitu; ia na sila ca ke o ira na luve ni vu-ni-ca: 39ia na meca sa kaburakia sai koya na tevoro: ia na yabaki nai vataojioji ki vuravura: ia na dautatamusuki ke o ira na agilosi.40Ia me vaka sa kumuni vata na sila ca ka visa ina buka, na vavokiliga kinia i na vataojioji ki vuravura ke: 41na talai ira yani na nona agilose na Luve ni tamata, me ra soqonia vata mai na nona matanitu na ka keceliga sa dau vivacalai, vata ki ira sa caka jiko na ka ca; 42ra na balaji ira i na lovo buka waqa; ra na dautagi kinia ka vasequruquru baji. 43sa na qai serau na tamata yalododonu, me vaka na siga i na matanitu ni Tamadra. O koya sa vadaligana me mani rogocia sara.44Sa dua voki, sa tautauvata na matanitu valomalagi ki nai yau sa vuni tu i na dua nai teitei; a sa dua na tamata sa raicia, ka reva ni via tukunia, ia ni sa marautakia, sa qai volitakia na ka keceliga sa tu vua, sa mani qai volia na teitei gona o koya. 45Sa dua voki sa tautauvat na matanitu valomalagi ki na tamata dauvivoli, sa vaqara eso na nona mata-ni-civa vinaka: 46ia ni sa raicia e dua na mata-ni-civa talei sara, sa qai ka volitakia na ka keceliga sa tu vua, ka sa volia o koya na ka gona.47Sa dua voki sa tautauvata na matanitu valomalagi ki na lawa ni yavi, sa kolotaki i wai, sa rawa mai kinia eso mai na vimataqali keceliga; 48ia ni sa sinai, ra sa yavia i matavura, ra sa jiko sobu, ka tawania na ka vinaka i na sova, ka dainia tani na ka ca.49Na vakinia nai vataojioji ki vuravura: ra na qai mai na agilosi, ka tawasei ira tani na tamata ca mai vi ira na yalododonu, 50ka daini ira tani i na lovo ni buka waqa: ra na dautagi kinia ka vasequruquru baji.51Dou sa kila nai balebale ni ka keceliga ke? Ra tukunia, Io. 52Sa qai tukunia vi ira o koya, ia na vu-ni-bola keceliga s vatavuvuli i na vi ka ni matanitu valomalagi, sa tautauvata ki na tamata sa taukenia e dua na vale, o koya sa yadjia mai na nona loloma na vika vou vata na makawa vokiliga. 53Sa yaco ni sa vaojia o Jisu na vosa-vatautauvata kece ke, sa qai tani mai kinia.54Ia ni sa yaco i na nona vanua, sa vatavulici ira o koya i na nodra valenilotu, a ra sa kurabui kinia, ka tukunia, E rawajia vacava o koya ke na vuku, vata na cakacaka mana ke? 55Sa reva beka ni luve ni matai o koya ke? Sa reva beka ni yaca i jinana o Meri? Vata na tacina o Jemesa, ki Josefa, ki Saimoni, ki Jutasa? 56Ki na ganena, ratou ma reva beka ni jiko vata kece ki kita? Sa qai rawajia vacava o koya na ka keceliga ke?57A ra sa tarabe i na vukuna. Sa tukunia vi ira o Jisu, Sa varokorokotaki na varovita i na vivanua tani, ia sa reva liga i na nona vanua, se na nona vale. 58Sa reva ni caka o koya e levu na cakacaka-mana i vanua gona, balejia ni ra reva ni vabaujia.

141I na gauna gona sa rogocia o Eroti na turaga nai rogorogo ki Jisu; 2sa tukunia vi ira na nona tamata, Ke o Joni na dauvipapitaiso; sa tucake voki mai na mate o koya; sa vu mai vua na kaukauwa mana.3Ni sa tauri Joni iliu o Eroti, sa vesukia, ka dainia i na vale ni vivesu ina vuku i Erotiasa, na waji Filipi na tacina: 4ni sa tukunia vua o Joni, E reva ni rawa mo drau viwajini vata. 5Ia ni sa via vamatea o koya, sa rerevaki ira na le levu, ni ra sa vasamatakia ni sa parofita o koya.6Ia ni sa caka na magiji ni siga ni sucu ni Eroti, sa meke i matadra na goneyalewa na luvei Erotiasa, sa marautakia o Eroti. 7O koya ke sa yalatakia vua o koya ka bubului kinia me solia vua na ka keceliga ena kerea.8ia ni sa vavulici koya mada iliu o jinana, sa tukunia vua, "Solia mai vi au i vanua ke i na dua na sedre na ulu i Joni na dauvivavitaiso." 9Sa qai rarawa na tui: sa tukunia liga me soli, i na vuku ni nona bubului, i na vukudra vokiliga ra sa kana vata ki koya.10Sa talatala yani o koya me musu mai na ulu i Joni mai na vale ni vivesu. 11Sa yadji mai na uluna i na dua na sedre, sa soli vua na goneyalewa: sa yadjia o koya vi jinana. 12Sa qai mai o ratou na nona tisaipeli, a ratou sa yadjia na yagona, ka bulujia; a ratou sa qai tukunia vi Jisu.13Ia ni sa rogocia o Jisu, sa soko vajikijiki tani i na waqa i na dua na vanua lala: ia ni ra sa rogocia o ira na le levu, ra sa taubale i vanua mai na vikoro ka muri koya. 14Sa qai mai o Jisu, ka raici ira ni ra sa le levu sara, sa lomani ira, sa vabulai ira mai na nodra tauvimate.15Ia ni sa raiyavi mai, sa qai mai o koya vi ira na nona tisaipeli, ka tukunia, "Ke na vanua lala, sa kala na siga; mo vatalai ira yani na le levu, me ra qai i na vikoro lalai, me ra volia mai kinia na kedra."16Sa tukunia vi ira o Jisu, E reva ni yaga me ra qai; mo dou solia mada e dua na kedra." 17Ra sa qai tukunia vua, "E reva saraliga vi kitou i vanua ke, e lima liga nai buli madrai ka rua na ika." 18Sa tukunia o koya, "Nu yadjia mai vi au."19Sa qai vosa o koya vi ira na le levu me ra jiko sobu i na co, sa tauria nai buli madrai e lima, vata na ika e rua, sa ta cake i lomalagi, ka lotutakia, sa dovia na vibuli madrai, ka solia vi ira na tisaipeli, ia o ira na tisaipeli ra sa solia vi ira na le levu. 20A ra sa kana keceliga, ra sa kuva, a ra sa tomikia vata na vo ni ka sa dovi, sa jinikarua nai su sa sinai kinia. 21Ia o ira sa kana, ra sa le lima beka na udolu, na tagane, ia o ira na yalewa vata ki ira na gone ra sa reva ni wili.22Sa qai varojia sara o Jisu vi ira na nona tisaipeli, me ra vodokia na waqa, me ra liu vi koya i yasana kadua, ka vatalai ira yani na le levu o koya. 23Ia ni sa vatalai ira oji yani na le levu, sa cabe taudua o koya i na ulu-ni-vanua, me masu; ia ni sa raiyavi mai, sa jiko duadua liga kinia o koya. 24Sa qai jiko i loma ni wasawasa na waqa, sa suaigelegele i na ua, ni sa kaukauwa na cagi.25I na i kava ni wase ni bogi sa qai vi ira o Jisu, sa qai jiko o koya i dela ni wai. 26Ia ni ra sa raicia o ira na tisaipeli, ni sa qai jiko o koya i dela ni wai, a ra sa reucala, ka tukunia, Sa dua na yalo; a ra sa qoqolou, ni ra sa rere. 27Sa vosa sara vi ira o Jisu, ka tukunia, "Dou vacegu; o au liga; dou kua ni rere."28Sa vosa vi koya o Pita, ka tukunia, "na Turaga, ke o ikonu, kacivi au meu baki qai yani vi ikonu i na dela ni wai. 29"Sa tukunia o koya, "Qai liga mai." Ia ni sa sobu mai waqa o Pita, sa qai i na dela ni wai, me qai vi Jisu. 30Ia ni sa raicia sa kaukauwa na cagi, sa qai rere; ia ni sa vatekivu me lutu dromu, sa kaci sara, ka tukunia, "Na Turaga, nu vabulai au."31Sa qai dodokia sara na ligana o Jisu, sa tauria, ka tukunia vua, O iko sa lailai na nomu vabaujia, o sa vajijiqa i na vuku ni cava? 32Ia ni rau sa vodo i waqa, sa ruru na cagi. 33Ia o ira sa jiko mai waqa, ra sa qai mai ka cuva vua, ka tukunia, "Sa dina sara ikonu sa Luve ni Kalou."34A ra sa qai ki yasana kadua, a ra sa yaco i na vanua o Kenisareti. 35Ia ni ra sa kilai koya o ira na tamata mai na yasana gona, ra sa talatala i yasana keceliga sa vavolivolijia, a ra sa yadjia keceliga mai vua o ira sa tauvi-mate; 36a ra sa masuji koya me ra tara madaliga na tutu ni nonai sulu; a ra sa bula o ira keceliga na sa tara.

151Sa qai mai vi Jisu o ira na vunivola vata ki ira na Farisi mai Jerusalemu, ka tukunia, 2"Na cava sa talaimama kinia o ira na ikonu tisaipeli i na nodrai vavuvuli na qase?" Ni ra sa kania na madrai era reva mada ni vuluvulu; 3Sa vosa o koya ka saumia vi ira, :Na cava dou sa talaimama vokiliga kinia i na vunau ni Kalou i na nomudou i vavuvuli?:4Ni sa varojia na Kalou, ka tukunia, "Varokoroko vi rau na tamamu vata na jinamu: ia, "O koya sa vosavacacatakia na tamana se na jinana, me sa vamatei." 5Ia nu sa tukunia, "O koya yadua na tukunia vi tamana se jinana, Sa vatabui me nona na Kalou, na noqu vi ka sa yaga vi iko: 6me sa qai reva ni varokoroko vi tamana se jinana. Ia dou sa vatanitakia nai vunau ni Kalou ina nomudou i vavuvuli."7Na dauvivakaisini o ikodou! Sa tukuni ikodou vavinaka i liu o Aisea, ni sa tukunia, 8"O ira na tamata ke ra sa varokorokotaki au i na gusudra, ia na yalodra sa yawa tani vi au: 9Sa reva ni yaga na nodra masuji au, ni ra sa vatavuvulitakia na vunau ni tamata mei vavuvuli."10Sa kacivi ira na le levu o Jisu ka tukunia vi ira, "Dou rogocia ka vasamatakia: 11na vika sa curu i na gusuna sa reva vadukadukalitakia na tamata; na ka liga sa qai mai gusuna, sai koya gona sa vadukadukalitakia na tamata."12Sa ra qai mai o ira na nona tisaipeli, ka tukunia vua, "Ikonu sa kila beka ni ra sa lomaca na Farisi, ni ra sa rogocia na vosa gona? 13Sa vosa o Jisu, ka tukunia vi ira, "Na kau keceliga e reva ni tea o Tamaqu valomalagi, ena cavu tani. 14Dou daini ira liga, ra sa mataboko, ra sa tuberi ira na mataboko. Ia ke tuberia na mataboko na mataboko, rau na sikalutu ruarua i na qara."15Sa qai vosa o Pita ka tukunia vua, "Ikonu ma tukunia mai vi kitou na vosavatautauvata ke." 16Sa tukunia o Jisu, "O ikodou vokiliga, dou sa reva beka ni kila rawa? 17Dou sa reva beka ni kila na ka keceliga sa curu i na gusu sa lutu i na kete, sa dai yani i nai benubenu?"18Ia na vika sa qai mai na gusu, sa qai dina mai na yalo; na vika liga ke sa vadukadukalitakia na tamata. 19Ni sa curu mai na yalo na vanananu ca, na daulaba, na dauyalewa, na daudara, na daubutako, na vibeitaki vaseseni, na vosa vibeci: 20na vika liga ke sa vadukadukalitakia na tamata: ia ka reva ni vadukadukalitakia na tamata, ni sa kana ka reva mada ni vuluvulu.21Sa qai tani mai kinia o Jisu, ka qai i na viyasana va-Taia vata ki Saitoni. 22Ka raicia sa dua na yalewa ni Kenani sa qai mai na yasana gona, sa tagi vua, ka tukunia, "Ni lomani au mai na Turaga, na Luve i Tevita; na luvequ yalewa sa rarawa valevu ni sa curumi koya e dua na tevoro. 23Sa reva ni tukunia vua e dua na vosa o koya, Ra sa qai mai na nona tisaipeli ka masuji koya, ka tukunia vua, "Vatalai koya tani; ni sa mai tagi muri kita jikoliga."24Sa vosa o koya ka tukunia, "Au sa reva ni talai vi ira na tani, vi ira liga na sipi ni mataqali i Isireli ra yali tu." 25Sa qai mai na yalewa, ka cuva vua, ka tukunia, "Ikonu na Turaga, ni vukei au mai." 26Sa vosa o koya ka tukunia vua, Sa reva ni vinaka me yadji na kodra na gone, ka me dai vi ira na koli."27Sa tukunia na yalewa, "E djina liga, na Turaga; ia o ira na koli ra kania na meme ni kakana sa lutu mai na teveli ni nodra turaga." 28Sa qai vosa o Jisu ka tukunia vua, "Yalewa, sa levu na nomu vabaujia: me yaco vi iiko me va na ka o sa vinakatajia." Sa bula na luvena yalewa ina jiki ni siga gona.29Sa qai tani mai kinia o Jisu, ka qai voleka i na wasawasa o Kalili; sa cabe i na ulu-ni-vanua, ka jiko sobu kinia, 30Ra sa le levu sara sa qai mai vua, ra sa yadjia mai na lokiloki, na mataboko, na galu, na gera, ka le levu voki; ra sa vadavori ira sobu i yava i Jisu; sa vabulai ira o koya: 31Ra sa kurabui kinia o ira na le levu, ni ra sa raicia sa vosa rawa na galu, sa bula na gera, sa qai rawa na lokiloki, sa rai rawa na mataboko: ra sa vacaucautakia na Kalou ni Isireli.32Sa qai kacivi ira mai na nona tisaipeli o Jisu, ka tukunia, "Au sa lomani ira na le levu, sa qai bogi tolu ke ra sa jiko liga vata ki au, sa reva na ka me ra kania: ia au sa reva ni via vatalai ira yani ni ra se reva ni kana, de ra malumalumu i tolo ni sala." 33Sa tukunia vi ira na nona tisaipeli, "Ta sa rawajia mai vei na madrai ina lekutu, me ra kuva kinia o ira na le levu ke?" 34Sa tukunia vi ira o Jisu, "E vica nai buli madrai sa tu vi ikodou," a ra sa tukunia, "E vitu ka so na ika lalai." 35Sa vosa o koya vi ira na le levu me ra jiko sobu i na qele.36Sa tauria o koya nai buli madrai e vitu vata na ika, a sa vavinavinakatakia, sa dovia, ka solia vi ira na nona tisaipeli, ia o ira na tisaipeli ra solia vi ira na le levu. 37A ra sa kana keceliga, ra sa kuva; a ra sa tomikia vata na vo ni ka sa dovi, sa vitu na sova sa sinai kinia. 38Ia o ira sa kana ra sa le va na udolu na tagane, ia o ira na yalewa vata ki ira na gone ra sa reva ni wili. 39Sa talai ira yani na le levu o koya, sa qai vodokia na waqa ka qai i na yasayasa vamakitala.

161Sa ra qai mai o ira na Farisi vata ki ira nai tokani ni Setoki, me ra vatovolei koya, ra sa masujia me varaitakia vi ira e dua nai vatakilakila mai lomalagi. 2Sa vosa o koya ka tukunia vi ira, "Ni sa raiyavi, nu sa tukunia, Ni sa siga vinaka; ni sa damudamu na lomalagi."3Ia na savulavi, ena draki ca ni kua; ni sa damudamu ka loaloa na lomalagi. "O ikodou na dauvivakaisini, nu sa kila rawa na mata ni lomalagi; ia dou sa reva beka ni kila na vi vatakilakila ni gauna ke? 4Nai tabatamata ca ka dauyalewa sa dauvasaqara e dua na i vaitakilakila; ka na reva ni soli kinia e dua nai vatakilakila, nai vatakilakila liga ni Jona na parofita." Sa qai daini ira o koya, ka qai tani yani.5Ni sa yaco o ira na nona tisaipeli i yasana kadua, ra sa guilecavia me ra yadjia na madrai. 6Sa qai tukunia vi ira o Jisu, Dou raicia ka qarauni ikodou mai na nodra leveni na Farisi vata ki ira nai tokani ni Setoki. 7Ra sa vivosakitakia vaira, ka tukunia, "Sa ka beka ni da sa reva ni yadjia mai na madrai." 8Ni sa kila o Jisu, sa tukunia vi ira, "O ikodou sa lailai na nomudou vabaujia, na cava dou sa vinanuyakia kinia i lomamudou, ni dou sa reva ni yadjia mai na madrai?9Dou sa reva beka ni kila rawa mai, se nanumia nai buli madrai e lima vi ira na le lima na udolu, ka vitu nai su nu ma vasinaijia? 10"Se nai buli madrai e vitu vi ira na le va na udolu, ia ka vica na sova dou ma vasinaijia?"11E vacava ni dou sa reva ni kila rawa niu sa reva ni vosatakia na madrai, na nodra leveni liga na Farisi vata nai tokani ni Setoki au sa tukunia mo dou qarauni ikodou mai kinia?" 12Ra sa qai kila ni sa reva ni vosa o koya me ra qarauni ira mai na leveni ni madrai, mai na nodrai vavuvuli liga na Farisi vata nai tokani ni Setoki.13Ni sa yaco o Jisu i na yasayasa va-Sisaria-Filipai, sa tarogi ira na nona tisaipeli, ka tukunia, "Ra sa tukunia na tamata se o cei o au na Luve ni tamata?" 14So voki ra sa tukunia , "O Joni na dauvipapitaiso: ka so, o Ilaija; ka so voki o Jeremaia, se dua voki na parofita. 15Sa qai tukunia vi ira o koya, "Ia dou sa tukunia se o cei o au?" 16Sa qai vosa o Saimoni Pita, ka tukunia, "O Ikonu na Karisito, na Luve ni Kalou bula."17Sa vosa o Jisu, ka tukunia vua, "O sa kalougata, Saimoni Pa-Jona: ni sa reva ni vatakila vi iko na lewe vata na dra, na Tamaqu liga sa jiko mai lomalagi. 18Au sa tukunia vokiliga vi iko, O iko Pita, ena dela ni vatu ke, au na tara kinia na noqui soqosoqo le ni lotu; ia ena reva ni rawajia na matamata-ni-koro mai Etesi."19Au na solia vokiliga vi iko nai dola ni matanitu valomalagi: ia na ka keceliga o na vaucia i vuravura, na vauci mai lomalagi; ia na ka keceliga o na serekia i vuravura, na sereki mai lomalagi. 20Sa qai varojia vi ira na nona tisaipeli, me ra kua ni tukunia vua e dua ni sai Jisu Karisito o koya.21I na gauna gona sa tekivu kinia o Jisu me vatakila vi ira na nona tisaipeli, ni sa dodonu me qai i Jerusalemi, ka vosojia na ka e levu mai vi ira na matua, vata ki ira na bete levu vata ki ira na vunivola, ka me vamatei ka me vaturi voki mai nai katolu ni siga. 22Sa qai yadji koya o Pita ka tekivu me vunauci ira ka tukunia, "Me kua vi Ikonu na Turaga: na ka ke na reva ni yaco vi ikonu." 23Sa vuki o koya ka tukunia vi Pita, Qai tani i tovuqu Setani: o sa via bukiveretaki au; ni o sa reva ni vananumakia na ka ni Kalou, na ka liga ni tamata."24Sa qai tukunia vi ira na nona tisaipeli o Jisu, "Ke dua sa via muri au, me kua ni muria na lomana, ia me cola na nona kauvelatai, ka muri au. 25Ia o koya yadua sa via maroroya na nona bula, ena vayalia: ia o koya yadua sa vayalia na nona bula i na vukuqu, e na maroroya. 26Ia ka cava na kena yaga vua na tamata, ke rawaji vuravura taucoko, ka vayalia na yalona? Se cava na solia na tamata mei sau ni yalona?27Ni na qai mai na Luve ni tamata i nai ukuuku ni Tamana, ki ira vata kaya na nona agilosi; ena qai saumia o koya vi ira na tamata yadua me va na nodrai valavala. 28Au sa tukunia vaidjina vi ikodou, sa tu ke eso , ra na reva ni mate, ra na raicia mada na Luve ni tamata ni sa yaco mai na nona matanitu."

171Sa oji e ono na bogi, sa qai yadji Pita vata ki Jemesa, vata ki Joni na tacina, o Jisu, sa yadji ratou vajikijiki i na dua na ulu-ni-vanua cecere. 2A sa matalia na yagona i matadratou, sa serau na matana me va na matanisiga, ka sa vulavula mai na nonai sulu me va na rarama.3Sa rairai vi ratou o Mosese vata ki Ilaija, a ratou sa vivosaki vata. 4Sa qai vosa o Pita, ka tukunia vi Jisu, Na Turaga, sa vinaka na nodatou jiko ke, ke dou sa vinakajia, me kitou tara e tolu na vale-vacevaceva; e dua me nomudou, ka dua me ni Mosese, ka dua me ni Ilaija.5Ni sa vosa jiko o koya, raicia sa dua na o lumilumisa sa varurugi ratou: ka raicia, sa rogo e dua na vosa mai na o, sa tukunia, "Ke na noqu Gone ni toko, au sa dauvinakatakia valevu; dou varogoci koya." 6Ia ni ratou sa rogocia na tisaipeli. ratou sa cuva vatoboicu, ka ra sa rere valevu. 7Sa qai mai o Jisu ka tarai ratou, ka tukunia, "Tucake, kua ni rere." 8Ia ni ratou sa rai cake, ratou sa reva ni raicia e dua voki, o Jisu duadua liga.9Ia ni ratou sa qai sobu jiko mai na ulu-ni-vanua, sa varojia vi ratou o Jisu, ka tukunia, "Kua ni tukunia vi dua na vika sa rairai, ka wawa me tucake voki mai na mate na Luve ni tamata. 10Sa tarogi koya o ratou na nona tisaipeli, ka tukunia, "Na cava ra tukunia kinia na vunivola ni dodonu me liu mada mai o Ilaija?"11Sa vosa o Jisu ka tukunia vi ratou, "Sa qai djina mada mai o Ilaija, me vukicia na ka kece me vinaka voki. 12Ia au sa tukunia vi ikodou, Sa lesu i vanua ke o Ilaija, ra sa reva ni kilai koya, sa caka vua na ka keceliga ra sa vinakajia: ra sa vararawatakia va vokiliga kinia na Luve ni tamata." 13Ratou sa qai kila na tisaipeli ni sa tukuni Joni na dauvipapitaiso vi ratou o koya.14Ni ratou sa yaco vi ira na le levu, sa qai mai vua e dua na tamata, ka tekiduru vua, ka tukunia, 15Ikonu na Turaga, nu lomani koya na luvequ tagane: ni sa tauvi koya na lialia, sa rarawa valevu: sa bale valevu i na bukawaqa, ka valevu i wai: 16ia au sa yadjia vi ratou na nomunu tisaipeli, ratou sa reva ni vabulai koya rawa."17Sa qai vosa o Jisu, ka tukunia, "Nai tabatamata reva ni vabaujia ka yalo vatani! Na cava na kena dede meu jiko ki ikodou? Na cava na kena kena dede meu vosoji ikodou? Yadji koya mai vi au i vanua ke." 18Sa qai vunaucia na tevoro o Jisu; sa qai tani mai vua: sa mani bula na gone i na jiki ni siga gona.19A ra sa qai vajikijiki na tisaipeli vi Jisu, ra tukunia, "Na vuku ni cava kitou sa reva ni tovoci koya tani rawa kinia"? 20Sa tukunia vi ira o Jisu, Na vuku ni dou sa reva ni vabaujia: niu sa tukunia vaidjina vi ikodou, "Ke tu vi ikodou na vabaujia e va na sore ni mosita, dou na tukunia vua na ulu-ni-vanua ke, Qai tani i vanua, ena qai tani: sa reva na ka ena mama vi ikodou." 21I na kaukauwa liga ni masu vata ki na dau lolo, sa na rawa ni ra tovocia tani rawa kinia.22Ni ra sa qai jiko i Kalili, sa tukunia vi ira o Jisu, "Ena soli yani na Luve ni tamata i ligadra na tamata: 23ka ra na vamatei koya, ka na vaturi cake voki mai o koya i na i katolu ni siga." Sa rarawa valevu na lomadra.24Ni ra sa yaco i Kapenaumi, sa qai mai vi Pita o ira sa kumunia vata na soli i na vale ni Kalou, ka tukunia, "sa reva beka ni ia na soli i na vale ni Kalou na nomudoui vavuvuli?" 25Sa tukunia o koya, sa solia. Ia ni sa curu i vale, sa vosa iliu o Jisu, ka tukunia, "Na cava o lewa, Saimoni? Ra sa tarogia vi cei nai vacavacava se na soli o ira na turaga vavuravura? Vi ira na nodra gone, se vi ira liga na tani?:26Sa tukunia vua o Pita, "Vi ira liga na tani," Sa tukunia vua o Jisu, "Sa qai galala na gone:" 27ia me da kua ni vacalai ira, mo qai i matasawa, ka viritakia na siwa, ka yavia mai na ika, ia ni ko sa basukia na gusuna, o na raicia kinia e dua nai lavo: gona mo yadjia ka solia vi ira me nodaru i tavi."

181Na gauna sa qai mai kinia o Jisu vi ira na tisaipeli, ka tarogia, "O cei sa levu cake i na matanitu valomalagi?" 2Sa kacivia mai e dua na gone lailai o Jisu, ka vaturia i na kodra maliwa, 3ka tukunia, "Au sa tukunia vaidjina vi ikodou, Ke dou sa reva ni visau mai, me va na gone lailai ke, dou na reva sara ni curu i na matanitu valomalagi.4Ia o koya sa vamalumalumutaki koya me vaka na gone lailai ke, koya liga sa levu cake i na matanitu valomalagi. 5Ia o koya yadua sa vinakatakia e dua na gone laiai vake i na vuku ni yacaqu, sa vinakaji au: 6ia o koya sa vacala e dua vi ira na lalai ke ra sa vabauji au, sa vinaka vua ke ka me valiligi i domona e dua na vatu i qaqi levu, ka valutudromutaki i wasaliwa jitobu,7"Sa ca o vuravura i na vuku ni vivacalai! Ni sa mama me reva ni yaco mai na vivacalai; ia sa ca vua na tamata sa vayacoya na vivacalai! 8Ia ke sa vacalai iko ligamu se na yavamu, musukia tani, ka dainia tani vi iko: sa vinaka vi iko mo curu i na bula ka yava dua se liga dua, ka ca me rua na ligamu se yavamu ka mo dai i na bukawaqa sa reva ni cava.9Ia ke sa vacalai iko na matamu, ceujia tani, ka dainia tani vi iko: sa vinaka vi iko mo curu i na bula ka dua liga na matamu, ka ca me rua na matamu ka mo dai i eli sa waqa kinia na buka.10"Lewai ikodou vinaka mo dou kua ni becia e dua vi ira na lalai ke, niu sa tukunia vi ikodou, Na nodra agilosi mai lomalagi ra sa raicia jikoliga na mata i Tamaqu sa jiko mai lomalagi. 11Ni sa qai mai na Luve ni tamata me vabulai koya sa yali.12Dou lewa vacava? Ke dua na tamata sa dua na drau na nona sipi, sa yali e dua, na reva beka ni dainia tu mai na ciwasagavulu ka ciwa, ka qai i na viulunivanua me vaqarai koya sa yali? 13Ia ke sa raicia, au sa tukunia vaidjina vi ikodou, ena marau valevu i na vuku ni sipi ke, ka valailai liga i na vuku ni ciwasagavulu ka ciwa sa reva ni ra yali. 14Sa va vokiliga o Tamamudou sa jiko mai lomalagi, ni sa reva ni vinakatakia me yali e dua vi ira na lalai ke.15Ia ke sai valavala ca vi iko na wekamu, qai ka vunaucia ni drau sa jiko vataki kodrau liga, ke na rogoci iko, o sa qai rawai koya na wekamu. 16Ia ke sa reva ni rogocia, me qai le dua se le rua voki mo yadjia vata ki iko, me vadjinadjinatakia na vosa keceliga i na gusu ni dautukutuku e le rua se le tolu.17Ia ke bese ni rogoci ratou, tukunia vi ira nai soqosoqo le ni lotu; ia ke bese o koya ni rogoci ira na le ni lotu, me qai va na reva ni lotu vata ki koya sa kumunia nai vacavacava vi iko o koya.18Au sa tukunia vaidjina vi ikodou, na ka keceliga dou na vaucia i vuravura, na vauci mai lomalagi: ia na ka keceliga dou na serekia i vuravura, na sereki mai lomalagi. 19Au sa tukunia voki vi ikodou, ke le rua vi kodou sa lomavata i vuravura, me kerea e dua na ka, na vayacoya vi rau na Tamaqu sa jiko mai lomalagi. 20Ia na jikina sa soqoni vata kinia e le rua se le tolu, i na yacaqu, au sa jiko kinia i na kedratou maliwa."21Sa qai mai vua o Pita ka tukunia, "Ikonu Turaga, mei valavala ca vavica mada vi au na wekaqu, au na kua liga ni cudruvia? Me vavitu?" 22Sa tukunia vua o Jisu, "Au sa reva ni tukunia vi iko me vavitu laliga, me vavitusagavulu na vitu."23Koya ke sa vatautauvatataki kinia na matanitu valomalagi vata ki na dua na tui, sa vinakajia me tarogi ira na nona tamata. 24Sa tekivu me tarogia e dua na nona tamata sa djinautakia e jini na udolu na taledji ka sa reva ni rawa ni saumia. 25Ia ni sa reva ni rawa ni saumia, sa tukunia vua na nona turaga me volitaki koya, vata na wajina, o ratou na luvena, vata na ka keceliga sa tu vua, me saumi kinia.26Sa cuva sobu na nona tamata ka vamasuji koya, ka tukunia vua, "Ikonu na Turaga, nu vosoji au mada liga, au na saumia keceliga vi ikonu." 27Sa lomani koya na nona turaga na tamata gona, ka bokocia ka dainia liga me kua ni saumia.28Ia na tamata gona sa curu i tuba ka raicia e dua na nonai tokani, sa reva ni saumia vua e dua na drau na pene: sa tauri koya ka kidomokia, ka tukunia vua, "saumia mada mai vi au na nomu dinau." 29Sa cuva sobu na nonai tokani i na yavana, ka tukunia vua, "Mo vosoji au mada liga, au na saumia kece vi iko."30Sa vusekatakia o koya, ka sa qai ka daini koya i na vale ni vivesu, me saumia mada na nona djinau. 31Ia ni ra sa raicia na nona i tokani na ka sa caka, ra sa rarawa valevu, ka ra tukunia vua na nodra turaga na ka keceliga sa yaco.32Ni sa rogocia na nona turaga, sa kacivi koya mai ka tukunia vua, "Tamata lawaki ca, au ma sereki iko mai na nomu djinau levu, ni o ma vamasuji au. 33Sa reva beka ni rawa mo loma vinaka vua na nomui tokani, me vaka noqu ma loma vinaka vi iko?"34Sa cudru valevu na nona turaga, ka soli koya vi ira na ovisa ni vale ni vivesu me ra vararawataki koya me yacovia ni saumia oji mada na nona djinau. 35Ena caka va vokiliga kinia vi ikodou o Tamaqu mai valomalagi, ke dou sa reva ni vosoji ira na wekamudou, mai na vu ni yalomunu, mei nai sau ni nodra caka cala.

191Sa yaco na vika ke ni sa oji na nona vosa o Jisu, ka sa qai tani i Kalili, ka yaco i na yasayasa va-Jutia i na tai kadua ni Joritani. 2Ra sa le levu sara ra sa muri koya, sa vabulai ira mai kinia o koya.3Sa qai mai vi koya o ira na Farisi, ka vatovolei koya, ka tukunia, "Sa tara vua na tagane me dainia na wajina i na vuku ni ka keceliga, se reva?" 4Sa vosa o koya, ka tukunia vi ira, "Dou ma reva beka ni wilikia, o koya sa buli rau i nai vatekivu sa buli liga na tagane vata na yalewa?5Sa tukunia, "I na vuku ni ka ke ena daini tamana vata na jinana na tagane ka kabijia na wajina: rau sa na le dua liga? 6Koya gona ra sa reva kinia ni le rua, rau sa le dua liga, na ka sa vaucia na Kalou, me kua ni tawasea rua na tamata,."7Ra sa tukunia vua, "Cava sa tukunia o Mosese me soli vua nai vola ni visere, ka qai tani?" 8Sa tukunia vi ira o koya, "I na vuku ni nomudou lomaqa sa vosoji ikodou kinia o Mosese mo dou dainia tani na wajimudou ia ma reva ni vake i nai vatekivu. 9Au sa tukunia vi ikodou, O koya na dainia na wajina, ke sa reva ni dautagane, ka qai vawaji vata e dua voki, sa dauyalewa o koya vokiliga vata ki rau sa qai viwajini kaya sa dainia, sa dauyalewa."10Sa tukunia vua o ira na nona tisaipeli, "Ke sa vake na lewa vua na tagane vata na wajina, sa vinaka me kua liga ni vawaji. 11Sa tukunia viira o Jisu, Sa reva ni rawa na ka ke na tamata keceliga, o ira liga sa soli vi ira. 12So e ra reva ni vawaji, ni ra sa sucu vakinia mai na kete i jinadra, ka so sa ra reva ni vawaji, ni sa selevi ira o ira na tamata: ka so sa kua ni vawaji, ni ra sa lewa me vakinia i na vuku ni matanitu valomalagi. O koya sa rawa me ciqomia, me ciqomia."13Sa qai yadji mai vua eso na gone lalai, me tabaki ira o koya i na ligana, ka masulakia: a sa vunauci ira o ira na tisaipeli. 14Sa tukunia o Jisu, "Daini ira na gone lalai, kua ni tarovi ira, ni ra sa qai mai vi au; ni sa nodra na matanitu valomalagi." 15Sa qai tabaki ira i na ligana o koya, ka qai tani mai kinia.16Ka raicia, sa qai mai e dua, ka tukunia vua, "Vavuvuli vinaka, na cava na ka vinaka meu caka me'u rawajia kinia na bula reva ni mudu?" 17Sa tukunia vua o koya. "Na cava o sa tarogi au kinia i na vuku ni ka vinaka? Sa dua liga sa vinaka; ia ke o sa via curu i na bula, mo muria na vunau."18Sa tukunia vua o koya, "Na cava na vunau?" Sa tukunia o Jisu, "Mo kua ni laba, Mo kua ni ia na vibutakoci, Mo kua ni butako, Mo kua ni vibeitaki vaseseni, 19Varokoroko vi rau na tamanu vata na jinamu: ka mo lomania na kai nomu me vaka o sa lomani iko,"20Sa tukunia vi koya na cauravou, Na ka keceliga qori au ma vabaujia niu ma se gone ka yacovia na siga ke, cava voki se vo vi au?" 21Sa tukunia vua o Jisu, "Ke o sa vinakatakia mo vinaka sara, mo qai mo volitakia na nomui yau, ka solia vi ira sa dravudravua, o na qai vaiyau mai lomalagi: ia mo qai mai, mo muri au. 22Ia ni sa rogocia na vosa ke na cauravou, sa qai tani, sa rarawa na lomana; ni sa levu na nonai yau,23Sa tukunia vi ira na tisaipeli o Jisu, "Au sa tukunia vaidjina vi ikodou, "Na mama vua na tamata vutuniyau me curu i na matanitu valomalagi: 24ka au sa tukunia voki vi ikodou, sa rawarawa me curu i na mata ni cula na kameli, ia ka mama vua na vutuniyau me curu i na matanitu ni Kalou,25Ni ra sa rogocia na nona tisaipeli, ra sa reucala ka tukunia, "O cei na qai vabulai rawa?" 26Sa varaici ira o Jisu ka tukunia vi ira, "Ke sa mama sara vi ira na tamata; sa rawarawa vua na Kalou na ka keceliga." 27Sa qai vosa o Pita, ka tukunia vua, Raicia, kitou sa dainia na ka kece, ka muri ikonu, na cava na qai nitou?"28Sa tukunia vi ira o Jisu, "Au sa tukunia vaidjina vi ikodou, o ikodou sa muri au, ni na yaco na vivadodonutaki, ni na jiko na Luve ni tamata i nai jikojiko vaturaga ni nonai ukuuku, dou na qai jiko vokiliga i nai jikojiko vaturaga e jinikarua, me lewai ira na mataqali ni Isireli e jinikarua.29O koya yadua sa dainia na vale, se na tacina, se na ganena, se na tamana, se na jinana, se na luvena, se na vanua, ena vuku ni yacaqu, na yadrau na rawajia; na taukenia vokiliga na bula tawa cava. 30Ra le levu sa liu ra na muri; vata ki ira vokiliga sa muri ra na liu.

201Sa tautauvata na matanitu valomalagi vata na tamata sa nona e dua na vale, sa qai o koya i na savulaci caca me voli ira eso na tamata me mai cakcaka i na nona teitei ni vivaini. 2Ni sa vivosaki vata ki ira na tamata cakacaka me ra yadua na pene i na dua na siga me kedrai sau, sa qai talai ira i na nona teitei ni vivaini.3Sa qai o koya i na i katolu ni auwa, sa raici ira eso voki ra tu la liga i na vanua ni vivoli, 4ka tukunia vi ira, Nu qai vokiliga i na i teitei ni vivaini, au na solia vi ikodou na ka e dodonu me soli vi ikodou. A ra sa qai sara.5Sa qai voki o koya i nai ka ono vata nai ka ciwa ni auwa, sa caka vakinia. 6Sa qai o koya i nai kajinikadua ni auwa, sa raici ira voki eso sa tu la tu liga, sa tukunia vi ira, "Dou sa tu laliga vacava i vanua ke ina siga ka bogivakia?" 7A ra sa tukunia vua, "Ni sa reva ni dua e via vacakacakataki kitou." Sa tukunia vi ira o koya, "Dou qai vokiliga i nai teitei ni vivaini."8Sa raiyavi mai na vanua, sa tukunia na turaga nai taukei ni vivaini vua na nona tamata, "Kacivi ira mai na tamata cakacaka, ka solia vi ira na kedrai sau, me tekivu vi ira sa muri, ka yaco vi ira sa liu." 9Ni sa ra qai mai o ira na tamata na kena i kajinikadua ni auwa, ra sa saumi i na dua na pene. 10Ni sa qai mai o ira ra ma liu mai, ra sa nanumia ra na tauria e levu cake; ia ra sa tau yadua liga na pene11Ia ni ra sa tauria, a ra sa djidji vi koya nai taukei ni vale, 12ka tukunia, O ira ke ra sa muri mai, sa dua liga na auwa ra sa cakacaka kinia, ia o sa vatautauvatataki kimamu vata ki ira, ia kimamu sa cola na kena bibi vata na todra ni siga.13Sa vosa o koya vua e dua vi ira ka tukunia, "Noqui tau, au sa reva ni vacacani ikodou: daru sa reva beka ni vivosaki me dua liga na nomu pene?" 14Mo yadia qori sa nomu, ka qai; sa lomaqu me'u solia vi koya sa muri, me tautauvata ki ikodou;15sa reva beka ni dodonu me'u vavitaliatakia na ka e noqu? se sa ca beka na matamu ni'u sa yalovinaka? 16Ena vakinia, na liu o ira ka muri, ka na muri o ira ka liu."17Sa qai cake i Jerusalemi o Jisu, sa yadji ira tani vajikijiki na tisaipeli le jinikarua mai sala, qai tukunia vi ira, 18"Raicia, ta sa qai cake i Jerusalemu, na soli yani na Luve ni tamata vi ira na bete levu vata ki ira na vunivola; ia ra na lewai koya me mate, 19ra na qai solia vi ira na matanitu tani me ra valialia, ka rubilakia, ka vakojia i na kauveilatai; na qai wiri voki mai o koya i nai katolu ni siga."20Sa qai mai vua na jinadrau na luvei Sepete, vata ki rau na luvena tagane, ka cuva, ka kerea vua e dua na ka. 21Sa tukunia vua o koya, Na cava ko sa vinakajia? Sa tukunia vua o koya, Mo dou lewa me rau jiko na luvequ ke, dua i na ligamu i matau, ka dua i na ligamu i mawi, i na nomudou matanitu.22Sa qai vosa o Jisu ka tukunia, "Dou sa reva ni kila na ka dou kerea: drau sa rawa beka mo drau somia na bilo au na somia?" Rau sa tukunia vua, "Kirau sa rawa." 23Sa tukunia o koya vi irau, "Drau na somi djina i na mequ bilo; ia me jiko i na ligaqu i matau, vata na ligaqu i mawi, sa reva ni noqu me'u solia vailoa, vi ira liga sa varautakia o Tamaqu me nodra." 24Ia ni ra sa rogocia o ira na le jini, ra sa cudruvi rau na vitacini.25Sa kacivi ira mai o Jisu, ka tukunia, Dou sa kila, ni ra sa lewai ira na vimatanitu na nodra turaga, ka vitalia vi ira o ira qaqa. 26Sa na reva ni vakinia vi ikodou; ia me nomudou tamata liga o koya yadua vi ikodou sa viavialevu, 27ka me nomudou tamata o koya yadua vi ikodou sa viavia turaga, 28me va sa reva ni qai mai na Luve ni tamata me qaravi, me dauviqaravi liga, ka me solia na nona bula me kedra i sau na le levu.29Sa ra qai tani mai Jeriko, sa le levu sara sa muri koya. 30Raicia, e le rua na tamata mataboko sa jiko i na baji ni sala, ia ni rau sa rogocia sa qai jiko yani o Jisu, rau sa kacikaci, ka tukunia, "Mo dou lomani kirau mai, na Turaga, na Luve i Tevita." 31Sa ra qai karaci rau o ira na le levu me rau jiko lo, a rau sa qai kaci liga valevu kinia, ka tukunia, "Mo dou lomani kirau mai, na Turaga, na Luve i Tevita."32Sa qai tu vadua o Jisu, ka kacivi rau, ka tukunia, "Na cava drau sa vinakajia me'u caka vi kodrau?" 33A rau sa tukunia vua, "Ikonu na Turaga, me rai rawa na mata i kirau." 34Sa qai yaloloma o Jisu, sa tara na matadrau, sa rai vinaka vasauri na matadrau, rau sa muri koya.

211Ni ra sa qai volekaji Jerusalemi, ka yaco i Pecifaki, i na ulunivanua ni violive, sa tala e le rua na tisaipeli o Jisu, 2ka tukunia vi rau, "Drau qai i na koro lailai sa donui kodrau, drau na raicia sara e dua na asa sa vesu tu, sa tu vata na luvena; drau serekia ka yadjia mai vi au; 3ke dua sa vosa kinia vi kodrau, drau tukunia, sa yaga vua na Turaga; na qai solia sara kinia o koya.4Sa caka ke me vayacori kinia na vosa sa tukunia na parofita, 5"Tukunia vua sa jiko mai Saioni, Raicia, sa qai mai vi iko na nomu Tui, sa yalomalua, sa vodokia e dua na asa vata ki na dua na luve ni asa."6Rau sa qai na tisaipeli, ka caka me va sa varojia vi rau o JIsu, 7rau sa yadjia mai na asa vata na luve ni asa, ka tevukia kinia na nodrau i sulu, ka vavodoki koya kinia. 8Sa le levu sara sa tevukia na nodra i sulu i tolo ni sala; sa so voki ra musukia eso na taba ni kau, ka dainia i tolo ni sala.9Ia o ira na le levu sa liu, vata ki ira sa muri, ra sa kaci ka tukunia, "Osana vua na Luve i Tevita! Sa kalougata o koya sa qai mai i na yaca ni Turaga! Osana i colo sara!" 10Ia ni sa yaco i Jerusalemi o koya, ra sa yavala keceliga na lewe ni koro, ka tukunia, "O cei beka ke?" 11Ra sa tukunia na le levu, "Ke o Jisu na parofita mai Nasareci i Kalili."12Sa curu o Jisu i na valenisoro ni Kalou, ka tovoci ira keceliga ra sa vivoli i na valenisoro; sa vukicia vokiliga na nodra teveli ra sa visau i lavo vata ki na nodrai jikojiko ra sa volitaki ruve; 13sa tukunia vi ira o koya, "Sa volai, Na noqu vale sa vatokai me vale ni masu, ia dou sa caka me nodra qara na daubutako." 14Sa qai mai vua i na valenisoro so na mataboko vata ki ira na lokiloki; sa vabulai ira o koya.15Ia ni ra sa raicia o ira na bete levu vata ki ira na vunivola na vika vivakurabuitaki sa caka o koya, vata ki ira na gone lalai ra sa kaci i na valenisoro, ka tukunia, "Osana vua na Luve i Tevita!" a ra sa cudru sara kinia, 16ka tukunia vua, "O sa rogocia na ka ra sa vosatakia o ira ke, se reva?" Sa tukunia vi ira o Jisu, "Io; dou sa reva beka ni wilikia, mai na gusudra na gone lalai vata ki ira sa sucu jiko, o sa caka me vinaka sara na varokoroko?" 17Sa daini ira o koya ka qai yani i na koro o Pecani, ka moce kinia.18Ni sa savulaci sa lesu voki o koya i na koro, a sa via kana. 19Sa raici e dua na vu ni lolo i na tolo ni sala, sa reva ni raicia kinia e dua na ka, na drauna la liga, sa tukunia o koya, "Mo kua voki ni vua ka reva cava." Sa malai sara vasauri na vuni lolo.20Ni ra sa raicia na tisaipeli, ra sa kurabui ka tukunia, "Sa caka vacava ni sa malai vasauri na vuni lolo ke? 21Sa vosa o Jisu ka tukunia vi ira, "Au sa tukunia vaidjina vi ikodou, ke tu vi ikodou na vabaujia ka reva ni vajijiqa, dou na reva ni caka laliga na ka sa yaco i na vu ni lolo, ia ke dou na tukunia vokiliga vua na ulunivanua ke, mo cavu tani, ka dai i na wasaliwa; ena yaco liga, 22vata na ka kece sara dou na kerea i na masu, ni dou sa vadjinajia, dou na rawajia.23Sa curu o koya i na valenisoro ni sa vatavuvuli jiko, sa qai mai vua o ira na bete levu vata ki ira na nodra matua na tamata, ka tukunia, "O sa lesi mai vei mo caka na vika ke? O cei sa solia vi iko nai lesilesi ke?" 24Sa qai vosa o Jisu ka tukunia vi ira, "Au na tarogi ikodou vokiliga i na dua na ka; ke dou na tukunia vi au, au na qai tukunia vokiliga vi ikodou se au sa lesi mai vei meu caka na vika ke:25Sa vu mai vi na papitaiso i Joni? Mai lomalagi, se mai vua na tamata?" A ra sa vivosakitakia vata ki ira, ka tukunia, "Ke da tukunia, E vu mai lomalagi, na qai tukunia o koya vi kita, ia dou sa reva ni vadjinaji koya i na vuku ni cava? 26Ia ke da tukunia, E vu mai na tamata, da sa rerevaki ira na le levu; ni ra sa vasama keceliga sa parofita o Joni." 27Sa ra vosa vi Jisu ka tukunia, "Kitou sa reva ni kila." Sa qai tukunia vi ira o koya, "Au na reva vokiliga ni tukunia vi ikodou se au sa lesu mai vi meu caka na vika ke."28"Ia cava dou sa nanumia? Sa dua na tamata sa le rua na luvena tagane; sa qai vi koya qase, ka tukunia, "Na luvequ, qai cakacaka ni kua i na noqu teitei ni vivaini." 29Sa vosa o koya ka tukunia, "Au sa reva ni vinakajia;" sa qai vivutuni i muri ka qai. 30Sa qai vi koya gone ka vosa vokiliga vua, sa vosa o koya ka tukunia, "Au sa qai beka;" ia ka reva ni mani qai.31O cei vi rau sa muria na loma i tamana? Ra sa tukunia vua, "O koya qase." Sa tukunia vi ira o Jisu, "Au sa tukunia vaidjina vi ikodou, O ira sa kumunia nai vacavacava vata ki ira na dautagane, ra sa curu iliu vi ikodou i na matanitu ni Kalou." 32Ni sa qai mai vi ikodou o Joni i nai valavala ni yalododonu, ia dou sa reva ni vadjinajia; ia o ikodou ni dou sa raicia, dou sa reva ni vivutuni i muri, mo dou vadjinajia.33"Dou rogocia dua voki na vosa vatautauvata; sa dua na tamata sa dua nona vale, ka tea e dua na vivaini, sa vabaitakia wavoki, ka kelia kinia na waisa ni vaini, sa tara na nodra vale nai vatawa ni vaini, ka lisitakia vi ira, ka qai tani yani. 34Ia ni sa voleka mai na vulai matumatua, sa talai ira na nona tamata o koya vi ira na vatawa ni teitei, me ra yadjia mai na vuana.35Sa tarai ira na nona tamata o ira nai vatawa ni teitei, ra sa vamavoatakia e dua, ka vamatea e dua voki, ka virikia vokiliga na kedratou i katolu. 36Sa tala voki yani eso na tamata, ra le levu cake vi ira ra ma liu, a ra sa caka vakinia vi ira. 37Sa oji sa qai tala na luvena vi ira, ka tukunia, "Ra na varokorokotakia na luvequ."38Ia ni ra sa raicia na luvena o ira nai vatawa ni teitei, ra sa tukunia vata ki ira, "O koya ke nai taukenia i muri, tu mai vamatea, me da tu sugujia na vanua me noda." 39Ra sa tauria ka bilirakia i na bili ni vi were ni vaini, ka vamatea.40Ia ni sa qai mai na taukei ni were ni vivaini, na cava na caka vi ira nai vatawa ni teitei ke? 41A ra sa tukunia vua, "Ena vararawataki ira ka vamatei ira na tamata ca ke, ka lisitakia na vi vaini vi ira voki eso nai vatawa ni teitei, ra na solia vua na vuana e na kena yabaki.42Sa tukunia vi ira o Jisu, "Dou sa reva beka ni wilikia nai Vola Tabu, Na vatu ra sa cajia o ira na matai ni vale, sa yaco me kenai vadei i na tutu ni vale; Ke na cakacaka i Jiova, sa vivakurabuitaki i matada?"43O koya gona au sa tukunia kinia vi ikodou, "Na yadji tani vi ikodou na matanitu ni Kalou, me solil vi ira na lewe ni vanua ra na vuatakia na vuana. 44O koya na lutu i na vatu ke, na dasila kinia; ia o koya na lutukia, na vurumemea me va na nuku."45Ia ni ra sa rogocia o ira na bete levu vata ki ira na vunivola na vosa vatautauvata ke, ra sa kina ni sa vosataki ira o koya. 46Ni ra sa via tauri koya, ra sa rerevaki ira na le levu, ni ra sa vasamatakia sa parofita o koya.

221Sa vosa voki o Jisu ka tukunia vi ira na vosa vatautauvata ke ka tukunia, 2"Sa tautauvata na matanitu valomalagi ki na dua na tui, sa caka e dua na magiji ni vawaji ni luvena tagane." 3Sa tala na nona tamata me ra visureji mai ina kana magiji ni vawaji; a ra sa reva ni via qai mai.4Sa qai tala voki o koya eso na tamata, ka tukunia, "Qai tukunia vi ira ra sa sureji, Raicia, au sa varautakia oji nai vasigalevu: sa mate eso na noqu bulumakau vata na noqu manumanu uro, sa varautaki oji tu na ka keceliga; dou qai mai i na kana magiji ni vawaji."5A ra sa wele liga, ka ra dui qai, dua i na nona i teitei, ka dua voki sa qai vivoli; 6ia o ira na kena vo, ra sa vesuki ira na nona tamata ka vamaduatakia ka vamatea. 7Ni sa rogocia na tui, sa cudru o koya, sa talai ira na nona mataivalu, ka vakawabokotaki ira na daulaba gona, ka visa na nodra koro.8Sa qai tukunia o koya vi ira na nona tamata, "Sa varautaki oji tu na magiji ni vawaji, sa reva ni yaga kinia o ira ra ma sureji. 9Koya gona dou qai i na visaqata tu gona, o ira keceliga dou sa raicia, dou sureji mai me ra mai i na magiji ni vawaji." 10Sa ra qai yani na nona tamata i na visaqata ka vasoqoni ira keceliga ra sa raicia, se ra ca se ra vinaka, me ra mai jiko ka kania na magiji ni vawaji.11Sa qai curu mai na tui me raici ira ra sa jiko me ra kana, sa raicia kinia e dua na tamata sa reva ni vaicurucuru i nai curucuru ni vawaji. 12Sa tukunia vua, "Noqui tau, konu curu mai vacava i vanua ke, balejia ni konu reva ni dara mai nai curucuru ni soqo ni vawaji?" Sa galu liga o koya na tamata gona.13Sa qai tukunia na tui vi ira na nona tamata, "Nu vesukia na yavana vata na ligana, ka yadji koya tani, nu daini koya i na vanua butobuto i tuba, me qai tagi tu kinia, ka vasequruquru baji. 14Ni ra sa le levu ra sa kacivi, ra sa le lailai ra sa djigitaki."15Sa ra qai na Farisi , sa ra qai bosea me ra na vesuki koya vacava i na vuku ni nona vosa. 16Sa ra qai talai ira na nona tisaipeli, vata ki ira nai lala ni Eroti, me ra tukunia vua, "Vavuvuli, kitou sa kila ni o sa djina, o sa vatavuvulitakia vaidjina nai valavala sa vinaka vua na Kalou, ia ikodou sa reva ni rerevakia e dua; ni ko sa reva ni doka na matadra na tamata." 17Ia mo qai tukunia sara vi kitou, "Na cava o lewa?" E tara me da soli i na matanitu vi Sisa se reva.?"18Sa kila na nodra yaloca o Jisu, ka tukunia, "Dou sa dauveretaki au i na vuku ni cava, ikodou na dauvivakaisini? 19Vatakila mai vi au nai lavo ni soli." A ra sa yadjia mai vua e dua na pene.20Sa tukunia vi ira o koya, "Na matai cei, vata na yaca i cei sa volai tu ke?" 21A ra sa tukunia vua, "Na ni Sisa," sa qai tukunia vi ira o koya, "Mo dou qai solia vi Sisa na ka sa ni Sisa, vua na Kalou na ka sa nona na Kalou." 22Ia ni ra sa rogocia, ra sa kurabuitakia, ra sa daini koya tu ka qai yani.23I na siga jikoliga gona, sa ra qai mai vi koya eso nai lala ni Setoki, ke o ira sa dau tukunia ni na reva ni na tucake voki mai na mate o koya, a ra sa tarogia, 24ka tukunia, "Vavuvuli, sa tukunia o Mosese, Ke sa mate e dua na tamata vawaji, ka reva na luvena, me rau qai viwajini vata na nona yada na tuakana se na tacina, me vakawa kinia o koya vua na tacina se tuakana25Sa jiko vata ki kitou na matavitacini ratou le vitu; sa vawaji jiko o koya sa matua, sa mate, ka reva na luvena, sa qai dainia tu mai na wajina vua na tacina; 26sa vavokiliga kinia nai karua, vi ratou na vitacini vata na kenai katolu, ka yacovia sara nai kavitu ni tacidratou. 27Sa qai mate i muri na yalewa. 28Ia, na gauna e na tucake voki kinia mai na mate, ena waji cei vi ratou na le vitu ke o koya? ni sa vawajitaki ratou keceliga o koya.29Sa vosa o Jisu, ka tukunia vi ira, "Dou sa lialia, ni dou sa reva ni kila nai Vola Tabu, se na kaukauwa ni Kalou: 30ni ra na tucake voki mai na mate, ra na reva ni vawaji, se vimusumusukitaki me ra vawaji; ra na vataki ira liga na agilosi mai lomalagi.31Ia i na vuku ni nodra tucake voki mai na mate, dou sa reva beka ni wilikia na ka sa tukunia vi ikodou na Kalou, ni sa tukunia, 32"O au na Kalou ni Eparaama, vata na Kalou ni Aisake, vata na Kalou ni Jekope? Na Kalou sa reva ni nodra Kalou na mate, sa nodra Kalou liga o ira sa bula jiko." 33Ni ra sa rogocia na le levu, sa dua na ka nodra kurabuitakia na nonai vavuvuli.34Ni ra sa rogocia na Farisi ni sa vagalui ira nai lala ni Setoki o koya, ra sa qai vasoqoni vata. 35Sa dua vi ira, e dua na vunivunau, sa tarogi koya, ni sa vatovolei koya, ka tukunia, 36"Vavuvuli, na cava nai varo levu i na vunau?"37Sa tukunia vua o Jisu, "Mo lomani Jiova na nomu Kalou i na lomamu taucoko, vata na yalomu taucoko, vata i na nomu nanumia keceliga." 38Ke nai matai ni vunau levu.39Sa tautauvata na kena i karua, "Mo lomania na kai nomu me va nomu lomani iko." 40Sa vu ni vunau kece ke vata ki ira na parofita nai vunau e rua ke."41Ni ra sa qai soqoni vata jiko na Farisi, sa tarogi ira o Jisu, 42qai tukunia, "Na cava ikodou lewa i na vuku i Karisito? Na luvei cei o koya?" Ra sa tukunia vua, "Na luvei Tevita."43Sa qai tukunia vi ira o koya, "Vacava ni sa kacivi koya me Turaga o Tevita, ni sa vavunia na Yalo Tabu, qai tukunia vi ira o koya, 44"Sa tukunia o Jiova vua na noqu Turaga, Mo jiko liga ina ligaqu i matau, me'u caka mada vi ira na nomu meca mei tutu-ni-yavamu?"45Ke sa kacivi koya o Tevita me "Turaga, sa na qai luvena vacava?" 46Sa reva ni dua e vosa rawa vi koya me tukunia e dua na ka; sa reva ni dua voki e doudou me tarogi koya i na visiga mai muri.

231Sa qai vosa o Jisu vi ira na le levu, vata vi ira vokiliga na nona tisaipeli, 2ka tukunia, "Sa jiko i nai jikojiko ni Mosese o ira na vunivola vata ki ira na Farisi; 3ia na ka keceliga ra sa tukunia vi ikodou mo dou vabaujia liga dou caka; ia dou kua liga ni muria na nodrai varau, ni ra sa vosa liga ra qai reva ni caka.4Ni ra sa vaucia nai colacola bibi sa mama sara ni ra colaji, ka vataqara ina usouso ni domodra na tamata; ra sa reva ni via vayavalajia e dua na nodrau i qaqalo. 5Ia na nodra cakacaka kece liga ra sa caka me ra raici ira kinia na tamata; ra sa qai dau varabailevutakia na nodra vivananumi tabu, ka ra valevutakia na bele ni nodra i sulu.6Ra dau vinakatakia nai dabedabe vaturaga ni ra kana vata, me ra dabe i na nodra i dabedabe na matua i na vivale ni lotu, 7vata me ra kidavaki ina vanua ni vivoli, me ra kacivi vokiliga vi ira na tamata, 'Vavuvuli'8ia o ikodou, dou kua ni kacivii mo dou i 'Vavuvuli; balejia ni sa dua liga na nomudoui vavuvuli; ia dou sa viwekani keceliga. 9Dou kua vokiliga ni vayacania e dua me tamamudou i vuravura; ni sa dua liga na tamamudou, o koya sa jiko mai lomalagi. 10Ikodou kua vokiliga ni dou dau kacivi 'Turaga', ni sa dua liga na nomudou Turaga, o Jisu Karisito.11Ia o koya sa uasivi cake vi ikodou, me nomudouu tamata o koya. 12O koya na valevulevui koya, na vamalumalumutaki, ia o koya na vamalumalumutaki koya, na valevulevui.13Ia na ca vi ikodou, na vunivola vata na Farisi, dou dauvivakaisini! Ni dou sa sogojia na matanitu valomalagi vi ira na tamata, ni dou sa reva ni curu rawa kinia o ikodou, se daini ira ra sa curu jiko me ra curu kinia. 14E ca vi ikodou na vunivola vata na Farisi, dou dauvivakaisini! Ni dou sa masu vabalavu jiko me vivakaisini; o koya ke dou na cudruvi valevu cake kinia. 15E ca vi ikodou, na vunivola vata na Farisi, nu dauvivakaisini, ni dou sa qai i wasawasa vata i vanua mo dou vukicia e dua me lotu vataki ikodou; ia ni sa rawa, ikodou sa caka me varuataki me luve ni eli vataki ikodou.16"E ca vi ikodou, nai vavuvuli mataboko! 'Dou sa tukunua, O koya na bubului i na valenisoro, sa ka wale o koya, ia o koya na bubului i na koula ni valenisoro, sa vauci kinia o koya.' 17Tamata lialia ka mataboko! Na cava e levu cake vi rau, na koula se na valenisoro sa vatabui kinia na koula?18Ia 'O koya na bubului i nai cabocabo ni madrali, sa ka wale o koya; ia o koya na bubului i na madrali sa toka kinia, sa vauci kinia o koya.' 19Tamata lialia ka mataboko! Na cava e levu cake vi rau, nai madrali se nai cabocabo ni madrali sa vatabuya nai madrali?20O koya sa bubului i nai cabocabo ni madrai, sa bubului vata na keceliga sa jiko kinia; 21ia o koya sa bubului i na vale ni soro, sa bubului kinia, vata vi koya voliliga sa jiko kinia: 22ia o koya sa bubului i lomalagi, sa bubului i nai jikojiko vaturaga ni Kalou vata vi koya vokiliga sa jiko kinia.23"E ca vi ikodou, na vunivola vata na Farisi, dou dauvivakaisini! Ni dou sa solia nai kajini ni botebotekoro vata na vico vake, ia dou sa dainia tani na vika bibi i nai vunau, nai varau dodonu vata na dina; o koya sa dodonu mo dou caka, ka me kua vokiliga ni dai tani. 24Dou vavuvuli mataboko! Dou sa tavulonia na nana me daitani ia na kameli dou sa jilomia liga.25"E ca vi ikodou, na vunivola vata na Farisi, dou dauvivakaisini! ni dou sa vasavasavatakia na tovu ni bilo vata na dari, ia i loma sa sinai i na daubutako vata na garogaro. 26Ikodou na Farisi mataboko! mo douu vasavasavatakia mada na loma ni bilo vata na dari, me qai savasava vokiliga kinia na tovuna.27" E ca vi ikodou na vunivola vata na Farisi! Dou daivivakaisini! ni dou sa va na vivale ni bulubulu sa boro vualvula, sa rairai vinaka i tuba, ia i loma sa sinai i na sui mate vata na ka keceliga sa velavela. 28Sa vavokiliga kinia ikodou sa rairai dodonu i tuba vi ira na tamata ia i loma dou sa sinai i na dauvivakaisini vata na caka na ka e reva ni dodonu.29"E ca vi ikodou na vunivola vata na Farisi, dou dauvivakaisini! ni dou sa tara na nodra vivale ni bulubulu na parofita, ka vaiukuukutakia na nodra vivale ni bulubulu na tamata yalododonu, 30ka tukunia, Ke da sa bula i na gauna na noda matua, da na bese ni duavata ki ira ina nodra vamatei na parofita. 31Ia koya ke dou sa tukuni ikodou kinia, ni dou sa luvedra ra sa vamatei ira na parofita.32Ia mo dou vasinaijia nai varau nodra na nomudou matua. 33Dou va na gata, dou luve ni gata loaloa! dou na tuba rawa vacava mai na siga ni vilewai mai eli?34Ka raicia, au na tala yani vi ikodou eso na varovita, vata na tamata vuku vata na vunivola; ia so vi ira dou ma vamatea ka vakojia i na kauveilatai; ka so dou ma rubilakia i na nomudou vivalenilotu, ka tovoci ira mai na koro i na dua voki na koro; 35me yaco kinia vi ikodou nai sau ni nodra dra na tamata yalododonu vokiliga ka vadavei i vuravura; mai na dra ni Epeli na yalododonu ka yaco i na dra ni Sakaraia na luvei Parakaia, o koya dou ma vamatea i na tadrua ni vale ni soro vata nai cabocabo-ni-madrali. 36Au sa tukunia vaidjina vi ikodou, Na ka keceliga gona na yaco i na tabatamata ke.37"Isa! Jerusalemi, Isa! Jerusalemi, o iko sa vamatei ira na parofita, ka cavoki ira sa talai yani vi ikodou, au nanumia vavica meu vasoqoni ira vata na nomdonu gone, me va na jina ni toa yalewa sa vasoqoni ira na luvena ina ruku ni tabana, ia dou sa reva ni vinakajia. 38Raicia, nomudou vivale sa lala djidji; 39niu sa tukunia vi ikodou, "Dou na reva ni raici au voki, yacovia ni dou sa tukunia mada, 'Sa kaloutaga o koya sa qai i na yaca ni Turaga."

241Sa curu yani o Jisu ka qai tani mai na valenisoro; ra sa qai mai na nona tisaipeli me ra varaitakia vua na vivale i na valenisoro. 2Sa tukunia vi ira o Jisu, "Dou sa raicia na ka keceliga ke? Au sa tukunia vaidjina vi ikodou, Na reva ni vo tu i vanua na vivatu sa vitaqataqai ke, ni na talaraki sobu keceliga."3Ni sa jiko o koya mai na ulunivanua ni violive, sa qai vavunivuni vua o ira na tisaipeli ka tukunia, "Dou tukunia mai vi kitou se na yaco ninaica na vika ke? Ia na cava nai vatakilakila ni nomudou na qai mai, vata nai vataojioji ki vuravura?" 4Sa vosa o Jisu, ka tukunia vi ira, "Qarauni ikodou vinaka de vacalai ikodou e dua. 5Ni ra na le levu ra na qai mai ra cavuji au, ka tukunia, 'O au na Karisito,' ia ka le levu ra na vacala.6Dou na rogocia nai valu, vata nai rogorogo ni valu; mo dou kua ni kidroa ni sa dodonu me yaco na ka ke, ia se bera ni yaco nai vataojioji. 7Ni na vibolebolei na vivanua, vata na vimatanitu eso, na yaco vokiliga na dausiga vata na uneune na vivanua. 8Ia na ka keceliga ke sa kenai vatekivu ni ka rarawa.9Dou na qai soli yani me vararawataki ka dou na vamatei; ia dou na caji vi ira na le ni vanua keceliga ina vuku ni yacaqu. 10Ia na le levu ra na vuki tani, ra na viliumuritaki ka ra na vicaji vataki ira. 11Ra na le levu vokiliga na parofita seseni na tubu mai ia ka le levu ra na vacalai.12Ia ni sa tubu valevu nai valavala ca, sa na batabata mai na nodra loloma na le levu. 13Ia o koya na vosojia me yacovia nai vataojioji, na vabulai o koya. 14Ia na vunautaki mada i vuravura taucoko nai tukutuku vinaka ke vata na matanitu, mei vadjinadjina i na vivanua keceliga; sa na qai yaco i muri nai vataojioji.15Ia ni dou sa raicia ni sa tu ina vale tabu na ka vasisila sa dauvivarusai, o koya sa vosa kinia o Taniela na parofita, (me kila mada o sa wilikia:) 16me qai tuba i na viulunivanua o ira ra sa jiko i Jutia; me kua ni qai sobu mai o koya sa jiko i dela ni vale, 17me yadjia tani na ka mai nona vale; 18ia me kua ni lesu voki o koya sa jiko i nai teitei, me yadjia na nonai curucuru.19Ka na ca vi ira sa bukete, vata ki ira ra sa vasucu gone, ina gauna gona! 20Ia dou masu me kua ni yaco vi ikodou i na vula i liliwa se ina siga ni vacecegu: 21ni na qai levu sara na rarawa, ka reva ni vakinia mai nai vatekivu ka yacovia na gauna ke, ka na reva sara vokiliga i muri. 22Ia na reva ni valekalekataki na gauna gona, na reva na tamata me bula rawa: ia ina vukudra na djigitaki ena valekalekataki na gauna gona.23Ke na qai tukunia vi ikodou e dua, 'Raicia, sa jiko ke na Karisito; se, sa jiko mai vaka; me kua ni vadjinajia. 24Na tubu mai na Karisito seseni eso, vata na parofita seseni eso, ra na vatakila na vivatakilakila lelevu vata na vika e vivakurabuitaki; ia ke rawa, ke ra na vacalai ira vokiliga na djigitaki. 25Raicia, au sa tukunia oji vi ikodou ni se bera ni yaco.26Ke ra na tukunia vi ikodou, 'Raicia sa jiko o koya mai vikau!' Kua ni qai kinia: 'Raicia, sa jiko mai na loqi!' Kua ni vadjinajia 27Me vaka sa jibi na liva mai na tokalau, sa vakinia mai na ra, ena vavokiliga kinia na nona qai mai na Luve ni tamata. 28Ni ra na soqoni vata na ikeli ina vivanua keceliga sa tu kinia na manumanu sa mate.29"Ia ni sa oji mada na gauna ni rarawa gona, sa na qai butobuto vasauri na mata-ni-siga, na reva vokiliga ni cila na rarama ni vula, ka na lutu mai lomalagi na vikalokalo, ka na vitosoyaki na vika kaukauwa ni lomalagi:30na qai rairai mai nai vatakilakila ni Luve ni tamata mai lomalagi; ena qai tagi na vimataqali keceliga i vuravura, ra na qai raicia na Luve ni tamata ni sa qai mai ina vio mai lomalagi i na kaukauwa vata ki nai ukuuku levu. 31Ia na talai ira na nona agilosi o koya vata na davui sa rogolevu, ka ra na vasoqoni ira vata na nona djigitakia mai na mata ni cagi e va, mai na vu ni lomalagi e dua ka yacovia na vu ni lomalagi kadua.32"Mo dou kila mada na vosa vatautauvata ina lolo: Ni sa qai lavouvou na tabana, sa tubu na drauna, nu sa kila kinia sa voleka na vula i katakata. 33Sa vavokiliga kinia o ikodou, ni dou sa raicia na ka keceliga ke, dou kila sa voleka o koya io mai na mata ni darava.34Au sa tukunia vaidjina vi ikodou, Na reva ni yali nai tabatamata ke, na yaco iliu na ka keceliga ke. 35Na oji mai o lomalagi vata ki vuravura; ia na noqu vosa ena reva ni oji rawa.36Na siga gona vata na jiki ni siga gona, ena reva nidua e kila, o ira mada liga na agilosi mai lomalagi ra na reva ni kila, se o koya na Luvena, o koya duadualiga na Tamaqu.37Me va na nona siga o Noa, sa na vavokiliga kinia na nona qai mai na Luve ni tamata: 38ni sa bera ni waluvu ra sa na kana na tamata, ra na somi, ra na vawaji, ka ra na vimusumusuki me ra vawaji, me yacovia na siga sa vodo kinia o Nona ina nona waqa; 39ra sa reva mada ni kila iliu, ni sa na qai yaco djina na waluvu, ka yadji ira kece yani; na vavokiliga kinia na nona qai mai na Luve ni tamata.40Na qai le rua na tagane rau na jiko i nai teitei; na yadji tani e dua, na dai tu mai e dua. 41Na le rua na yalewa rau na qaqi sila, na yadji tani e dua, ka dai tu mai e dua. 42Koya gona mo dou qai vatawa; ni dou sa reva ni kila na jiki ni siga sa qai mai kinia na nomudou Turaga.43Mo dou kila liga ke, ke kila nai taukei ni vale na bogi na qai mai kinia na daubutako, sa na wawa toka liga, ni na reva ni na dainia voki liga na nona vale me ra mai basukia. 44Mo dou qai varau jiko, o ikodou voki liga; ni na qai mai na Luve n i tamata ina jiki ni siga dou na reva ni kila kinia.45Ia o cei na tamata yalododonu qai tamata vuku, sa lesia na nona turaga, me lewai ira na nona le ni vale, me solia vi ira na kedra ina kena gauna donu. 46Sa kalougata na tamatan gona, ni na qai mai na nona turaga, qai raici koya ni sa caka vakinia. 47Au sa tukunia vaidjina vi kodou, sa na lesi o koya me na lewa na ka keceliga e nona.48Ia ke na tukunia i lomana na tamata ca gona, sa vaberaberatakia na nona qai mai na noqu turaga: 49sa na qai tekivu me vesuki ira na nonai lala, me dau kana vokiliga qai somi vata ki ira na daumateni; 50na qai mai na turaga ni tamata gona ina siga sa na reva ni nanumia kinia, vata na jiki ni siga sa reva ni kila kinia; 51na qai musukia rua, qai wasea vua me nona vata ki ira na dauvivakaisini: ra na dautagi kinia ka vasequruquru baji.

251Ena qai vatautauvatataki na matanitu valomalagi vata ki ratou na le jini na goneyalewa, ratou sa dui yadjia na nodratou dui cina, me ratou qai sota vata na tagane sa qai vawaji. 2Le lima vi ratou sa vuku, le lima vi ratou sa lialia. 3O ratou na lialia ratou yadjia na nodratou cina, qai reva ni ratou yadjia vata na kena waiwai. 4Ia o ratou na vuku, ratou sa yadjia na waiwai i na nodratou tavaya vata ki na nodratou cina.5Ia ni sa dede mai na tagane me vawaji, ratou sa sosovu ka moce keceliga. 6Ni sa qai lomaloma ni bogi na vanua, sa rogo na kacikaci, 'Raicia, sa qai mai ke na tagane sa qai vawaji, dou qai viwaraki kinia.'7Ratou sa qai tucake keceliga na goneyalewa ke, ratou sa varautakia sara na nodratou cina. 8Sa qai tukunia o ratou na lialia vi ratou na vuku, 'solia mada mai vi kitou e dua na nitou waiwai, balejia ni sa boko na nitou cina.' 9Sa qai tukunia o ratou na vuku, 'dou vosojia de qai reva ni virauji vi kita; e vinaka liga mo dou qai vi ira na dauvolitaki waiwai mo dou qai volia mai kinia na nomudou.'10Gauna ratou sa qai oji kinia me ratou qai volivoli, sa yaco vokiliga mai na tagane sa qai vawaji; ia o ratou sa varau oji tu, ratou sa mani curu vata yani ina kana magiji ni vawaji, sa qai sogo na darava. 11Ratou sa qai yaco mai muri o ratou na goneyalewa gona, ratou sa tukunia, Noqu Turaga, Noqu Turaga, dola mada vi kitou na darava. 12Sa qai vosa o koya ka tukunia, Au sa tukunia vaidjina vi ikodou au sa reva ni kilai ikodou. 13O koya gona mo nu qai vatawa, ni nu sa reva ni kila na siga se na jiki ni siga sa qai mai kinia na Luve ni tamata.14"Ni sa tautauvata o koya vata e dua na tamata sa qai mai vanua tani, sa kacivi ira mada na nona tamata, qai mani solia vi ira na nona i yau: 15e dua e soli vua e lima na taledji, dua voki e rua, vata e dua voki e dua liga; vata vi ira vokiliga eso sa dui rauji ira yadua; sa qai voki yani o koya. 16O koya sa tauria e lima na taledji, sa qai mani cakacakatakia me qai vivoli kinia, sa qai mani rawa voki mai kinia e lima voki na taledji.17Sa vavokiliga kinia o koya sa tauria e rua, sa rawa voki mai e rua voki na taledji. 18Ia o koya sa tauria e dua, mani qai kelia e dua na qara ka bulujia kinia me vunitakia kinia nai lavo gona vua na nona turaga.19Sa dede sara na gauna sa qai lesu voki mai na nodra turaga vi ira na tamata gona, sa qai tarogi ira. 20Ia o koya ma tara e lima na taledji, sa qai mai sa yadjia voki mai o koya e lima voki na taledji, sa tukunia, 'Noqu Turaga, e lima na taledji konu ma solia mai vi au; raicia, au sa rawa voki mai e lima voki me kena i kuri.' 21Sa tukunia vua na nona turaga, 'Sa vinaka, o sa tamata vinaka ka djina, o sa djina i na ka e vica liga, au na lesi konu mo lewa na ka keceliga; curu i na marau ni nomu turaga.'22"O koya vokiliga ma tauria na rua na taledji, sa qai mai o koya ka tukunia vua na nona turaga, 'Ikonu na Turaga, na rua na taledji konu ma solia vi au; raicia au sa rawa voki mai kinia e rua voki na taledji me kenai kuri.' 23Sa tukunia vi koya na nona turaga, 'Sa vinaka, o sa tamata vinaka ka djina: o sa djina i na vika e vica liga, au na lesi iko mo lewa na ka keceliga: curu i na marau ni nomu turaga.'24"O koya ma tauria e dua na taledji, sa qai mai o koya vua nona turaga ka tukunia vua, 'Noqu turaga, au sa kilai konu, ni konu sa tamata lawaki mama, o sa tamusukia i na vanua o ma reva ni kaburakia kinia, ka kumunia mai na vanua o ma reva ni vidaiyakia kinia: 25ia au sa rere kinia, ka qai vunitakia na nomu taledji i na qele, raicia, ke na nomu sa tu voki vi iko.'26"Sa qai vosa vi koya na nona turaga ka tukunia, 'Tamata ca qai vucesa! O sa kila vinaka ni'u sa tamusukia ina vanua au ma reva ni kaburakia kinia, qai kumunia mai na vanua au ma reva ni vidaiyakia kinia: 27koya gona vinaka cake mo ma yadjia na noqui lavo vi ira nai taukei ni baqe, balejia meu lesu mai meu na qai tauria voki na noqui lavo vata na kena tubu.28Dou qai yadjia tani mai vua na taledji, doou solia vi koya ma rawa e jini na taledji. 29Ni dua na tamata sa tu vua e dua na ka, ena qai soli voki vua na ka e levu sara mai na ka e nona: ia na tamata sa reva ni tu vua e dua na ka, sa na qai yadji tani mai vua na ka sa tu rawa vua. 30Ia na tamata reva ni dua na kena yaga, dou daini koya tani i na vanua butobuto i tuba, me na tagi tu kinia, ka vasequruquru baji.'31"Ia, na siga sa na qai mai kinia na Luve ni tamata ina nona i ukuuku vata ki ira vata kaya na agilosi yalosavasava keceliga, sa na qai jiko ina i jikojiko vaturaga vaiuikuuku: 32ra qai soqoni vata i matana na le ni vivanua keceliga, sa na qai waseruataki ira o koya, me vaka nai vatawa ni sipi sa wasei ira na sipi mai vi ira na me; 33sa qai vajikori ira na sipi ina ligana i matau, vata ki ira na me ina ligana i mawi.34Sa na qai tukunia na Tui vi ira na jiko i na ligana i matau, 'Dou qai mai ikodou sa vakalougatataki vi Tamaqu, mo dou rawa na matanitu sa varautakia me nomudou mai nai vatekivu ki vuravura: 35ni'u ma viakana, dou ma solia vi au na kakana: niu ma via somi, dou ma vasomi au: au vulagi, dou ma yadji au i vale: 36televuwa, dou ma vaicurucurutaki au: au ma tauvimate, dou mai raici au, au ma curu i vale ni vivesu, dou mai sikovi au.'37"Sa qai vosa vua o ira na yalododonu ka tukunia, 'Na Turaga, kimamu ma raici ikonu mada ni naica ni dou ma viakana, ka kimamu vakani ikonu, se dou ma via somi, kimamu vasomi ikonu? 38se kimamu ma raici ikonu na gauna cava ni ikonu ma vulagi, ka yadji ikonu i vale? se televuwa ka vaicurucurutaki ikonu? 39se kimamu ma raici ikonu ninaica ni ikonu ma tauvi-mate, se jiko i vale ni vivesu, kimamu ma qai yani vi ikonu?' 40Sa qai vosa na Tui, ka tukunia vi ira, 'Au sa tukunia vaidjina vi ikonu, Na ka o dou sa caka vi dua sa lailai vi ira na wekaqu ke, o dou sa caka jiko vi au.'41Sa qai vosa voki o koya vi ira na ligana i mawi, 'Dou qai tani vi au, ikodou sa cudruvi, i na buka waqa sa reva ni boko rawa, sa varautaki tu me nona na tevoro vata ki ira na nona agilosi: 42ni'u ma viakana, dou reva ni solia mai vi au na kakana: au ma viasomi, dou ma reva ni vasomi au: 43au ma vulagi, nu reva ni yadji au i vale: televuwa, dou reva ni vaicurucurutaki au: au tauvimate, au jiko i vale ni vivesu, dou reva ni mai raici au.'44"Qai vosa vua o ira vokiliga ka tukunia, 'Na Turaga, kimamu ma raici ikonu ni naica ni konu ma viakana, se viasomi, se vulagi, se luvawale, se tauvi-mate, se jiko i vale ni vivesu, ka reva ni qaravi ikonu?' 45Sa qai vosa vi ira o koya ka tukunia, 'Sa vosa vi ira o koya, ka tukunia, 'Au sa tukunia vaidjina vi ikodou, Ni donu sa reva ni ma caka e dua na ka vi dua sa lailai vi ira ke, dou sa reva ni caka jiko vi au. 46Ra na qai o ira ke i na cudruvi reva ni cava; ia o ira na yalododonu i na bula reva ni cava."

261Ni sa vaojia o Jisu na vosa keceliga ke, sa tukunia vi ira na nona tisaipeli, 2"Dou sa kila sa vo liga e rua na bogi me qai caka na kana vata ni qai sivia: na qai soli yani na Luve ni tamata me lauvako i na kauveilatai."3Ra sa qai soqoni vata o ira na bete levu vata ki ira na vunivola, vata ki ira na nodra matua na tamata, i na vale ni bete levu o Kaiafa na yacana, 4a ra sa bose me ra bukiveretaki Jisu me ra tauria ka vamatea. 5A ra sa tukunia, "Me kua ni ia jiko na kana vata, de ra maue kinia na tamata"6Ia ni sa jiko o Jisu mai Pecani i na vale ni Saimoni na vukavuka, 7sa qai mai vi koya e dua na yalewa sa tauria e dua na tavaya alapasita waiwai talei sara, sa sova i uluna, ni sa jiko o koya me kana. 8Ia ni sa raicia o ira na nona tisaipeli, ra sa cudru sara ka tukunia, "Sa dainia la liga ke i na vuku ni cava? 9Sa rawa ni volitaki na waiwai ke me rawa mai kinia e levu nai lavo ka me soli vi ira na dravudravua."10Ia ni sa kila o Jisu sa tukunia vi ira, "Dou sa vasaga na yalewa ke ina vuku ni cava? Sa caka vi au o koya e dua na cakacaka vinaka. 11Ni sa jiko vadua ki ikodou o ira na dravudravua; ia o au, na reva ni jiko vadua ki ikodou."12Ni sa sova o koya nai lumu ina yagoqu, sa caka me noqui lumu ni bulu. 13Au sa tukunia vaidjina vi ikodou, "Na viyasana keceliga i vuravura taucoko na vunautaki kinia nai tukutuku-vinaka ke, na baki tukuni vokiliga kinia na ka sa caka na yalewa ke, me kenai divi."14Sa qai dua vi ira na le jinikarua, na yacana o Jutasa Isikarioti, sa qai vi ira na bete levu, 15ka tukunia, 'Na cava nu na via solia vi au, ke'u na soli koya yani vi ikodou?' Sa ra varautakia vua e tolusagavulu na jiki ni siliva. 16Ia mai na siga gona sa varaicia o koya na gauna e rawarawa me na soli koya kinia.17Ia i nai matai ni siga ni kana madrai sa reva ni valeveni, sa qai mai vi Jisu o ira na tisaipeli, ka tukunia vua, "Ivei na jikinia ikonu sa vinakatakia me kitou varautakia mo nu kana kinia na ka ni qai sivia?" 18Sa tukunia o koya, "Qai vua na tamata gona i na koro, ka tukunia vua, " Sa tukunia nai Vavuvuli, Sa voleka na noqu siga; o au vata ki ira na noqu tisaipeli, kitou na ia na kana vata ni qai sivia ina nomu vale." 19A ra sa caka na tisaipeli me vaka sa varojia vi ira o Jisu, ra sa varautakia me ra caka na kana vata ni qai sivia.20Ni sa raiyavi mai, sa jiko sobu o koya vata ki ira na le jinikarua. 21Ia ni ra sa kana jiko, sa tukunia o koya, "Au sa tukunia vaidjina vi ikodou, ni na soli au yani e dua vi ikodou." 22Ra sa qai rarawa valevu, ra sa tekivu vayadua me ra tukunia vua, "Noqu Turaga, o au beka?"23Sa vosa o koya, ka tukunia, "O koya kirau sa tokocia vata kaya na ligana i na bilo, sai koya gona na soli au yani: 24sa qai na Luve ni tamata me va sa volai i na vukuna, ia sa ca vua na tamata gona sa solia yani na Luve ni tamata! ke sa reva ni sucu mai na tamata gona, ke sa vinaka vua" 25Sa qai vosa o Jutasa, o koya sa solia yani, ka tukunia, "Vavuvuli, o au beka?" Sa tukunia vua o koya, "O sa tukunia djina mai."26Ia ni ra sa kana jiko sa tauria n amadrai o Jisu, ia ni sa lotutakia oji, sa dovia, ka solia vi ira na tisaipeli, ka tukunia, "Tauria, kania; ke na yagoqu."27Sa qai tauria na bilo o koya, ia ni sa vavinavinakatakia oji, sa solia vi ira, ka tukunia, "Dou somi kece kinia; 28ke na noqu dra ni viyalayalaji vou sa liviraki i na vukudra na le levu, me bokoci kinia nai valavala ca. 29Ia au sa tukunia vi ikodou, Au na reva ni somia i muri na vua ni vaini ke, ka malua me yaco mada na siga au na somia vou kinia vata ikodou i na matanitu ni Tamaqu."30Ni ra sa sere oji, ra sa qai yani i na ulu-ni-vanua ni violive. 31Sa qai tukunia vi ira o Jisu, "Nu na tarabe keceliga i na vukuqu i na bogi ni kua: ni sa volai, Au na yavijia nai vatawa ni sipi, a ra na dui vasesei na qele ni sipi. 32Ia ni'u sa tucake voki mai, au na qai liutaki ikodou i Kalili."33Sa qai vosa o Pita, ka tukunia, "Ke na tarabe o ira keceliga ina vukumunu, o au, au na reva ni tarabe." 34Sa tukunia vua o Jisu, "Au sa tukunia vi Ikonu, I na bogi liga ni kua, ni se bera ni tagi mada iliu na toa, o na cakitaki au vatolu." 35Sa tukunia vua o Pita, "Ke daru na mate vata, au na reva sara ni cakitaki konu." Sa vosa vavokiliga kinia o ira keceliga na tisaipeli.36Sa qai mai o Jisu vata ki ira i na dua na yasana sa vatokai o Kecisemani. sa tukunia vi ira na tisaipeli, "Nu jiko liga i vono ke, meu qai mada i vaka meu masu." 37Sa yadji Pita o koya vata ki rau na luvei Sepete, sa tekivu me rarawa na lomana ka yaluma sara. 38Sa qai tukunia vi iratou o koya, "Sa rarawa valevu na yaloqu, me vaka au na mate: dou jiko liga i vono ke, me datou vatawa,39Sa qai valailai va i liu o koya, sa cuva sobu vatoboicu, sa masu, ka tukunua, "I, Tamaqu, ke rawa, mo nu yadjia tani mada vi au na bilo ke; ia me kua ni liga ni vaka na noqu lewa, me vaka liga nomunu lewa." 40Ni sa lesu voki mai vi ratou na tisaipeli, sa raici ratou ni ratou sa moce, sa tukunia vi Pita, "Oi! nu sa reva ni rawa me datou vatawa vata me dua la liga na auwa, beka?" 41"Nu vatawa, ka masu, me kua ni rawai ikodou na vere: e djina liga sa gu na yalo, ia na yago sa malumalumu."42Sa qai varua o koya ka masu, ka tukunia, "I, Tamaqu, ke reva ni rawa me yali tani vi au na bilo ke, meu somia liga, me yaco liga na nomunu lewa" 43Sa qai mai o koya sa raici ratou ni ratou sa moce voki: ni sa bibi na matadratou. 44Sa daini ratou o koya, sa baci qai voki yani. ka masu vatolu, sa cavujia voki na vosa gona.45Sa qai mai vi ratou na nona tisaipeli, ka tukunia vi ratou, "Dou moce liga, ka dou vacegu; raicia, sa voleka na gauna, sa na soli yani na Luve ni tamata i na ligadra na tamata ca: 46"Tucake, me tu qai raicia, sa voleka mai o koya sa na soli au yani."47Ia ni sa vosa jiko o koya, raicia, sa qai mai o Jutasa e dua vi ira na le jinikarua, vata ki ira vata kaya e le levu sara ra sa vaiseleiwau, ka vaiwau, mai vi ira na bete levu vata ki ira na nodra matua na tamata. 48Ia o koya sa soli koya yani sa tukunia oji vi ira e dua nai vatakilakila, ka tukunia, "O koya liga au na regucia, sai koya gona; "vesukia matua."49Sa qai sara mai vi Jisu, ka tukunia, "Sa loloma, vavuvuli! sa regucia." 50Sa tukunia vua o Jisu, "Noqui tau, o sa qai mai i na vuku ni cava?" Ra sa qai mai ka tauri Jisu matua.51Ka raicia, e dua vi ira sa jiko vata ki Jisu sa ucunia mai na nonai seleiwau, sa yavijia na nona tamata na bete levu, sa takia tani na daligana. 52Sa qai tukunia vua o Jisu, "Daramakia voki na nomui seleiwau i na kena taga, ni ra na mate i nai seleiwau o ira kece ra tauria nai seleiwau." 53"O sa nanumia beka e reva ni rawa vi au meu masuji Tamaqu, ka na solia sara mai vi au o koya na agilosi e jinikarua nai vavakoso ka mani vakacaca. 54Na qai vayacori vacava nai Vola Tabu sa tukunia na kena yaco me vake?"55I na jiki-ni-bogi gona sa tukunia o Jisu vi ira na le levu, "Dou sa qaivia beka e dua na daubutako, ni dou sa vaseleiwau ka vaiwau, mo dou tauri au? Au ma dau jiko sobu vata ki ikodou i na visiga, ka vatavuvuli i na valenisoro, ia dou ma reva ni tauri au. 56Ia sa caka keceliga na ka ke, me vayacori kinia na nodrai vola na parofita." Sa qai daini koya o ira keceliga na tisaipeli, ka tuba.57Ia o ira sa tauri Jisu ra sa yadji koya yani vi Kaiafa na bete levu, i na yasana ra sa soqoni vata kinia na vunivola vata ki ira na matua. 58Sa muri koya vayawa o Pita i na vale ni bete levu, sa curu kinia, sa jiko sobu vata ki ira na ovisa, me raicia mada na kenai ojioji.59Ia o ira na bete levu vata ki ira keceliga na matavilewai, ra sa vaqara eso me ra mai beitaki Jisu vaseseni, me mate kinia o koya: 60ka mani reva ni raicia: ia, sa le levu ra beitakia vaseseni ra qai mai. Ka oji sa qai mai e le rua, 61rau sa tukunia, "O koya ke sa tukunia, Au sa rawa meu basukia na vale ni soro ni Kalou, ka tara voki i na bogi tolu.62Sa qai tucake tu na bete levu, ka tukunia vua, "Sa reva na ka mo tukunia beka mai? Na cava ke rau sa beitaki iko kinia o rau ke?" 63Sa galu liga o Jisu. Sa qai vosa na bete levu ka tukunia vua, "Au varoji iko matua ina mata ni Kalou bula, mo tukunia mai vi kitou se o iko na Karisito, na Luve ni Kalou se reva." 64Sa tukunia vua o Jisu, "O sa tukunia djina mai: ia au sa tukunia vokiliga vi ikodou, i na gauna mai muri, dou na raicia na Luve ni tamata ni sa jiko i na liga i matau i Koya sa kaukauwa, ni sa qai vokiliga mai i na vi o ni lomalagi."65Sa qai dresulakia na nonai sulu na bete levu, ka tukunia, "Sa qai vosavacacatakia na Kalou o koya: sa yaga vacava me so voki nai vadjinadjina? raicia, dou sa rogocia liga na nona vosavacacatakia na Kalou: 66na vacava dou sa lewa?" Ra sa vosa ka tukunia, "Sa dodonu liga me mate."67Ra sa qai kasuvia na matana, ka qova; sa sabicia ira voki eso, 68ka tukunia, "Tukunia mai vi kitou, Ikonu na Karisito, se o cei sa sabici iko?"69Sa jiko i tuba o Pita i na rara ni vale, sa dua na vada sa qai vua, ka tukunia, "Konu vokiliga ma jiko vata ki Jisu na kai Kalili." 70Sa cakitakia o koya i matadra keceliga ka tukunia, "Au sa reva ni kila na ka o sa tukunia."71Ni sa qai o koya vake, i darava, sa dua voki sa raicia, sa tukunia vi ira sa jiko kinia, "O koya vokiliga ke ra ma jiko vata ki Jisu na kai Nasareci." 72Sa cakitakia voki o koya ka bubului kinia, ka vake, "Au sa reva ni kila na tamata gona."73Sa dede valailai liga sa qai mai o ira ra ma tu kinia, ra sa tukunia vi Pita, "Sa djina liga sa dua vi ira o ikonu; ni sa tukuni konu na nomunu vosa." 74Sa qai tekivu o koya me ruru ka bubului, ka vake, "Au sa reva ni kila na tamata gona." Sa qai tagi sara na toa. 75Sa qai nanumia na vosa ni Jisu o Pita, ni sa tukunia vua, "Na reva mada ni tagi iliu na toa, o na cakitaki au vatolu." Sa curu i tuba ka tagi sara valevu.

271Ni sa savulaci, ra sa bosei Jisu o ira keceliga na bete levu vata ki ira na nodra matua na tamata, me ra vamatea; 2ia ni ra sa vesukia, ra sa yadjia tani, ka soli koya vi Ponitio Pailato na kovana.3Ia o Jutasa, o koya ma soli koya yani, ni sa raicia sa lewai o koya me mate, sa qai vivutuni, sa vasuka na jiki ni siliva e tolusagavulu vi ira na bete levu vata ki ira na matua, 4ka tukunia, "Au sa cala ni'u ma soli koya sa reva nona cala me mate." A ra sa tukunia, "Sa bale vacava vi kitou? Sa baleji iko liga." 5Sa dainia o koya na vijiki ni silia i na vale ni soro, sa curu yani; ka qai kunaji koya.6A ra sa yadjia na vijiki ni siliva o ira na bete levu, ka tukunia, "Sa reva ni tara me dai i na kato ni kamunaga ni vale ni soro, ni sai sau ni mate." 7A ra sa qai bosea, ka volia kinia na jiki ni vanua ni dautuli kuro, me ra bulu kinia na vulagi. 8O koya gona sa vatokai kinia na jiki ni vanua gona, na jiki ni vanua ni dra, ka yacovia na siga ni kua.9Sa qai vayacori na ka sa vosatakia o Jeremaia na parofita, ka tukunia, "Era na yadjia na jiki ni siliva e tolusagavulu, mei voli ki koya sa volitaki, o koya ra sa volia o ira eso na luve i Isireli, 10a ra sa solia mei voli ni jiki ni vanua ni dautuli kuro; me vaka sa vosa vi au na Turaga."11Sa tu o Jisu i na mata ni kovana, sa tarogi koya na kovana ka tukunia, "O sa nodra Tui na kai Jutia, se reva?" Sa tukunia vua o Jisu, "O sa tukunia djina mai." 12Ia ni ra sa beitakia o ira na bete levu vata ki ira na matua, sa reva ni vosa o koya. 13Sa qai tukunia vua o Pailato, "O sa reva beka ni rogocia na kena levu ni ka ra sa beitaki ikonu kinia?" 14Sa reva voki ni saumia o koya e dua na nona vosa; sa kurabui valevu kinia na kovana.15Sa dau nonai varau na kovana i na kana vata ni qai sivia gona me sereki vi ira na le levu e dua na tamata vesu, o koya ra sa djigitakia. 16Sa jiko vi ira e dua sa vesu tu, sa vairogorogo sara, o Parapa na yacana.17O koya, ni ra sa soqoni vata mai, sa tukunia kinia vi ira o Pailato, "O cei dou sa vinakatakia meu serekia vi ikodou? O Parapa se o Jisu, o koya sa vatokai na Karisito?" 18Ni sa kila o koya ra ma soli koya yani ni ra sa vuvutaki koya. 19Ia ni sa jiko sobu o koya i nai jikojiko ni vilewai, sa yadjia yani vua na wajina nai tukutuku, ka tukunia; "Me kua ni dua na ka mo caka vua na tamata dodonu ke: au sa rarawa valevu ni kua ni'u sa tadrai koya.20Sa qai vamasuji vi ira na le levu o ira na bete levu vata ki ira na qase, me ra kerei Parapa, ka me mate o Jisu. 21Sa qai vosa na kovana ka tukunia vi ira, "O cei vi rau na le rua ke, dou sa vinakatakia meu serekia vi ikodou?" Ra sa tukunia, "O Parapa." 22Sa tukunia vi ira o Pailato, "Na cava meu qai caka vi Jisu, o koya sa vatokai na Karisito?" Ra sa tukunia keceliga vua, "Me lauvako liga i na kauveilatai."23Sa qai tukunia na kovana, "Na cava na ka ca sa caka o koya?" A ra sa qai qoqolou valevu i colo ka tukunia, "Me lauvako liga i na kauveilatai." 24Ni sa raicia o Pailato ni sa reva ni yaco na nona vosa, ka sa mauwe mai o ira na tamata, sa qai yadjia e dua na wai, sa vuluvulu i matadra na le levu, ka tukunia, "O au, au na reva ni tarogi i na vuku ni nona mate na tamata dodonu ke: sa baleji konu liga."25Sa ra qai vosa kece na tamata, ka tukunia, "Me baleji kimamu vata ki ira vokiliga na luvei kimamu, na nona mate." 26Sa qai sereki Parapa vi ira o koya, ia ni sa rubilaki Jisu oji, sa qai solia yani me vakoji i na kauveilatai.27Ia o ira na sojia ni kovana ra sa yadji Jisu i na vale ni turaga, ka vasoqoni ira vata kinia na mata sojia taucoko. 28A ra sa luvajia na nonai curucuru, ka vacuruya e dua nai sulu damudamu. 29Ka ra sa qai talia e dua nai sala i na wa-votona, ra sa vaisalataki koya kinia, ka dainia i ligana i matau e dua na dravo, ra sa tekiduru i matana, ra sa valialiai koya, ka tukunia, "Sa loloma, na nodra Tui na kai Jutia!"30A ra sa kasuvia, ka tauria na dravo, ka warocia i uluna. 31Ia ni ra sa valialia oji, ra sa luvajia vua na nonai curucuru, ka daramakia vua na nonai curucuru djina, ka yadjia yani me ra vakojia i na kauveilatai.32Ia ni ra sa qai yani, ra sa raicia e dua na kai Kirini, o Saimoni na yacana: o koya ra sa vasauraratakia me cola na nona kauveilatai. 33Ia ni ra sa yaco i na vanua sa vatokai o Kolikoca, ( kenai balebale, Na vanua ni qavokavoka,) 34ra sa solia vua na wai wiwi sa viwaki vata na ka gaga me somia: ia ni sa tovolea o koya, sa bese ni somia.35Ra sa qai vakojia i na kauveilatai, ra vota na nonai curucuru, i na vawiri madigi: me vayacori kinia na ka sa vosatakia na varovita, "Ra sa vota vi ira na noqui curucuru, ia na noqui tutuvi ra sa ia kinia na vawiri madjigi." 36Ra sa jiko sobu ka vatawai koya mai kinia. 37A ra sa vakojia i colo donuya na uluna nai vola ni ka sa beitakia vua: "KE O JISU NA NODRA TUI NA KAI JUTIA."38Sa qai lauvako vata ki koya i na kauveilatai e le rua na daubutako, dua i na ligana i matau, ka dua i na ligana i mawi. 39Ia o ira na qai jiko, ra sa vosavacacataki koya, ni ra sa kuretakia na uludra, 40ka tukunia, "O Ikonu sa basukia na vale ni soro ka tara i na bogi e tolu, vabulai ikonu mada: ke o sa Luve ni Kalou, mo siro sobu mai na kauveilatai."41Sa vavokiliga kinia o ira na bete levu vata ki ira na vunivola, vata ki ira na matua, ra sa valialia, ka tukunia, 42"O koya sa dau vabulai ira na tani; sa reva ni vabulai koya rawa: Sa nodra Tui na Isireli o koya, me siro sobu ni kua mai na kauveilatai, kimamu na qai vabauji koya"43Sa dau vararavi o koya vua na Kalou; me vabulai koya ni kua, ke vinakaji koya; ni sa tukunia, "O au na Luve ni Kalou." 44O rau vokiliga na daubutako, ratou ma vakoji vata i na kauveilatai, rau sa valialiai koya vokiliga.45Sa qai butobuto na vanua taucoko, sa vatekivu mai nai kaono ni aua ka yacovia nai ka ciwa ni aua. 46Ia i nai ka ciwa ni aua, sa kaci o Jisu i na domo levu, ka tukunia, "Ilai, Ilai, lama sa sapakicani?" na kenai balebale, "Noqu Kalou, noqu Kalou, o sa daini au i na vuku ni cava?" 47Ia ka so vi ira sa tu voleka, n i ra sa rogocia, ra sa tukunia, "Na tamata ke sa kacivi Ilaija jiko."48Sa cici sara e dua vi ira, sa tauria e dua na vutovuto, ka vasuasua i na wai wiwi, ka vivigia i na dua na dravo, sa vasomi koya kinia. 49Sa tukunia o ira na kena vo, "Dainia mada; me da raicia se na qai mai o Ilaija me mai vabulai koya se reva." 50Ia o Jisu ni sa kaci voki i na domo levu, sa qai daini koya na yalona.51Ka raicia, sa wase rua nai laji ni vale ni soro mai na jikinia i colo ka yadjia ira; sa tavuki na vanua, sa kavida rua na vivatu lelevu; 52sa tadola na vibulubulu; sa levu vokiliga na yagodra na yalododonu ra ma moce tu, sa tucake voki mai; 53ia ni sa tucake voki mai na mate o koya, ra sa qai mai na vibulubulu, ka qai i na koro tabu, sa qai rairai vi ira na le levu.54Ia na turaga ni valu, vata ki ira ra sa jiko vata me vatawai JIsu, ni ra sa raicia na tavuki ni vanua, vata na vika sa yaco, ra sa rere valevu, ka tukunia, "Sa djina liga sa Luve ni Kalou o koya ke." 55A ra sa le levu vokiliga na yalewa ra sa vararai tu mai vayawa, o ira ma muri Jisu mai Kalili, ni ra sa dauqaravi koya: 56ma dua vi ira o Meri na yalewa ni Makitala, vata ki Meri na jinai Jemesa vata ki Josese, vata ki na jinadrau na luvei Sepete.57Ia ni sa raiyavi, sa qai mai e dua na tamata vutuniyau, na kai Arimacea, na yacana o Josefa, o koya vokiliga ma tisaipeli ni Jisu: 58sa qai vi Pailato o koya, ka kerea na yagoi Jisu. Sa qai tukunia o Pailato me soli na yagona.59Sa yadjia na yagona o Josefa, ka ologia i na dua nai sole lineni sa savasava, 60sa vadavoa i na nonai bulubulu vou, ka taya o koya i na vatu: sa vaqiqicia e dua na vatu levu i na darava ni bulubulu, ka qai voki yani. 61Sa jiko mai kinia o Meri na yalewa ni Makitala, vata ki Meri kadua, rau sa dabe ka donuya nai bulubulu.62ia i na savulaci i na siga sa taravia na siga Varau, ra sa soqoni vata vi Pailato o ira na bete levu vata ki ira na Farisi, 63ra sa tukunia, "Ikonu na Turaga, kitou sa nanumia ni sa tukunia na dauvicalai gona, ni sa bula jiko, 'Me oji mada e tolu na bogi na qai tucake voki mai.' 64O koya mo dou qai lewa me sogo vakaukauwa nai bulubulu me oji mada nai katolu ni bogi, de ra qai mai na nona tisaipeli, ka butakocakia ka qai tukunia vi ira na tamata, "Sa tucake voki mai na mate o koya: na qai levu cake kinia na vivacalai i muri, ka ca valaiali koya iliu."65Sa qai tukunia vi ira o Pailato, "Sa tu liga vi Ikodou nai vatawa eso: dou qai, dou vadeitakia me va dou sa kila." 66A ra sa qai, ra sogojia vakaukauwa nai bulubulu, ka dregajia na vatu, ka lesia eso na sojia me ra yadravia.

281Ni sa oji na siga ni vacecegu, sa kida nai matai ni siga ni wiki, sa qai mai o Meri na yalewa ni Makitala vata ki Meri kadua, me rau mai raicia nai bulubulu. 2A rau sa raicia sa tavuki valevu na vanua, ni sa dua na agilosi ni Turaga sa qai sobu mai lomalagi, sa vaqiqicia tani na vatu, ka mai dabe toka i delana.3Sa va na liva na matana, sa vulavula na nonai curucuru me va na uca vulavula. 4A ra sa sautaninini na sojia ra ma yadravia jiko ni ra sa rerevakia, a ra sa vataki ira sa mate.5Sa qai vosa na agilosi, ka tukunia vi rau na yalewa, "Drau kua ni rere; au sa kila drau sa vaqarai JIsu, o koya ma lauvako i na kauveilatai." 6Sa reva i vono ke o koya, sa tucake voki, me va na nona vosa. Drau qai mai, mo drau raicia na vanua ma davo kinia na Turaga. 7Ia drau qai vatotolo, ka tukinia vi ira na nona tisaipeli ni sa tucake voki mai na mate o koya; ka kila, sa liutaki ikodou i Kalili: dou na raici koya kinia: Raicia, au sa tukunia vi ikodrau."8A rau sa qai vatotolo i nai bulubulu ni rau sa rere ka marau valevu; rau sa cici ka tukunia vi ira na nona tisaipeli. 9Ka raicia, sa tavaki rau o Jisu, ka tukunia, "Sa loloma." Rau sa qai toso vua ka tara na yavana ka varokoroko vua. 10Sa qai tukunia vi irau o Jisu, "Drau kua ni rere, drau qai tukunia liga vi ira na wekaqu me ra qai i Kalili; ni ra na raici au mai kinia."11Ia ni rau sa qai yani, raicia sa so vi ira nai vatawa ra sa qai i na koro, ra sa tukunia vi ira na bete levu na ka kece sa qai yaco. 12Ia ni ra sa soqoni vata, ki ira na matua, ra sa bosea, ra sa qai solia valevu nai lavo vi ira na sojia, 13ka tukunia, "Dou vake, "Sa qai mai i na bogi o ira na nona tisaipeli, ka butakocakia na yagona, ni kimamu sa moce tu."14Ia ke na rogocia na kovana, kitou na valomavinakataki koya, ka maroroi ikodou." 15Sa ra qai tauria nai lavo, ka sa caka me va ra sa vatavulici kinia : sa dautukuni jikoliga na vosa ke vi ira na kai Jutia me yacovia mai na siga ni kua.16Sa qai i Kalili o ira na tisaipeli na le jinikadua, i na ulu-ni-vanua ka ma tukunia vi ira o Jisu. 17Ia ni ra sa raici koya, ra sa varokoroko vua: ia ka so sa reva ni vadjinajia.18Sa qai mai o Jisu ka vosa vi ira, ka tukunia, "Sa soli mai vi au na lewa keceliga mai lomalagi vata ki vuravura. 19O koya mo dou qai ka valotutaki ira na le ni vivanua keceliga, ka papitaisotaki ira i na yaca ni Tamamudou vata na Luvena vata na Yalo Tabu;20me vavulici ira me ra vabaujia na ka kece au ma vosa kinia vi ikodou: ka mo dou kila, au sa jiko vata ki ikodou i na visiga keceliga, ka yacovia nai vataojioji ki vuravura." Emeni.

## Marika

11Ai vatekivu ni tukutuku-vinaka ki Jisu Karisito, na Luve ni Kalou; 2me va sa vola na parofita: Raicia, au sa tala na noqu talai me liu e matamu, Ena caramakia o koya na nona sala e matamu: 3A domo ni dua sa kacikaci e loma ni vikau, Dou caramakia na sala i Jiova, Caka me dodonu na nona visalatu.4Sa dauvipapitaisotaki o Joni e loma ni vikau, ka varojia na nodra papitaiso era vivutuni me bokoci nai valavala ca. 5A sa qai yani vua na lewe ni vanua taucoko o Jutia, vata ki ira na kai Jerusalemi, a sa papitaisotaki ira keceliga o koya i na uciwai o Joritani, ni ra sa vatusa na nodrai valavala ca. 6Sa vaisulu o Joni nai sulu vuji ni kameli, ka sai vau ni tolona na wa kuli-ni-manumanu; ia sa kena jiko na vodre vata ki na oni ni vikau.7Sa dauvunau, ka tukunia, E dua sa muri au mai sa levu cake vi kirau, ia na wa ni nonai vava au sa reva ni yaga meu cuva sobu meu serekia. 8E dina kau sa papitaisotaki ikodou i na wai: ia i na papitaisotaki ikodou o koya, i na Yalo Tabu.9Sa yaco i na gauna o ya, sa qai mai Nasareci i Kalili o Jisu, a sa papitaisotakia o Joni i na Joritani. 10Ia ni sa cabe sara o koya mai na wai, sa qai raici lomalagi ni sa wase rua, vata ki na Yalo Tabu ni sa qai sobu vua me va na ruve; 11a sa rogo mai lomalagi i dua na vosa: O iko na noqu Gone ni toko, au sa dauvinakaji iko valevu.12A sa vayadji koya vasauri na Yalo Tabu i vikau. 13Sa jiko i loma ni vikau ka bogi vasagavulu, sa dauveretaki koya o Setani; sa jiko vata ki na manumanu kila; a sa qaravi koya o ira na agilose.14Ia ni sa biu i na vale ni vivesu o Joni, sa qai mai ki Kalili o Jisu, sa dauvunautakia nai tukutuku vinaka ni matanitu ni Kalou, 15ka tukunia, Sa qai yaco na gauna, sa voleka na matanitu ni Kalou; dou vivutuni, ka vabaujia nai tukutuku-vinaka.16Sa qai voli o koya e na baravi mai Kalili, sa raici Saimoni vata ki Adriu na tacina, erau sa cavotakia na lawa i wai: ni rau sa gonedau. 17Sa tukunia vi rau o Jisu, Drau muri au mai, au na qisi ikodrau mo drau yaco me gonedau ni tamata. 18A rau sa dainia sara na nodrau lawa, ka muri koya.19Ia ni sa qai valailai i liu o koya, sa raici Jemesa na luve i Sepete, vataki Joni na tacina, rau sa jiko mai waqa ka onevia na lawa. 20Sa kacivi rau sara o koya: rau sa dainia na tamadrau o Sepete i na waqa, vataki iratou na tamata, ka muri koya.21A ratou sa qai i Kapenaumi; ia e na siga ni vacecegu sa curu sara o koya ki na vale ni lotu, ka vatavuvuli. 22Ra sa kurabui i na nonai vavuvuli; ni sa vatavulici ira me va i dua sa tu vua na lewa, ka reva ni vataki ira na vunivola.23Sa jiko i na nodra vale ni lotu i dua na tamata ka curumi koya i dua na yalo velavela; a sa qoqolou, 24ka tukunia, Ule! a cava vi kitatou, i Jisu na kai Nasareci? o sa qai beka mai me rawai kitou? au sa kilai iko, na nona Le Dua Yalosavasava na Kalou. 25Sa vunauci koya o Jisu, ka tukunia, Mo galu liga, ka qai tani mai vua. 26Ia ni sa bitalaki koya na yalo velavela, ka qoqolou ena domo levu, sa qai qai tani mai vua.27Ra sa kurabui keceliga, ka vitarogi kinia vai ira, ka tukunia, A ka cava beka ke? a cava beka nai vavuvuli vou ke? ka ni sa varojia vaturaga o koya vi ira na yalo velavela, a ra sa talai rawarawa vua. 28A sa rogovaki sara na kenai rogorogo ki na vi yasana keceliga sa vavolivoliji Kalili.29Ia ni ratou sa qai tani i na vale ni lotu, ratou sa curu sara i na vale i Saimoni vataki Adriu, o iratou vata ki Jemesa vataki Joni. 30A sa davo na tina ni wati i Saimoni ni sa tauvi-katakata, a ra sa tukuni koya sara vua. 31A sa qai vua o koya ka tauria na ligana, ka vaduria cake: a sa takali vasauri na nona katakata, a sa qaravi iratou o koya.32Ia ni sa raiyavi mai, ni sa dromu na siga, sa yadji mai vi koya o ira keceliga sa tauvi-mate, vataki ira ka curumi ira na tevoro eso. 33A ra sa soqoni vata keceliga na lewe ni koro I na mata ni darava. 34A sa vabula o koya na lewe levu sa duidui na mate sa tauvi ira, ka vasevi ira na tevoro e lewe levu, a sa reva ni laivi ira na tevoro me ra vosa, ni ra sa kilai koya.35Ia ni savulaci caca sa cavu tu o koya, a sa qai i tautuba, ka qai i na dua na yasana lala, ka masu kinia. 36A ratou sa muri koya ko Saimoni, vataki iratou ratou sa jiko vata kaya. 37Ni ratou sa qai raicia, eratou sa tukunia vua, Sa vasaqarai ikonu na tamata keceliga.38A sa tukunia vi iratou, Tou qai i na vikoro sa voleka, meu vunau vokiliga kinia: sa ka liga ke kau sa qai mai kinia. 39A sa dauvunau o koya i na nodra vivale ni lotu mai Kalili taucoko, ka vasevi ira tani na tevoro.40A sa qai mai vi koya i dua na vukavuka, ka vamasujia, ka tekiduru vua, ka tukunia vua, Kevaka o ni sa vinakajia, o ni sa vasavasavataki au rawa. 41A sa yalololoma o Jisu, ka dodoka na ligana, ka tarai koya, ka tukunia vua, Au sa vinakajia; mo savasava mai. 42Ia ni sa vosa oti, sa takali vasauri vua na vukavuka, a sa savasava mai.43A sa varojia matua vua o koya, ka vatala sara yani; 44a sa tukunia vua, Raicia, mo kua ni tukunia vua i dua: ia mo laki varaitaki iko vua na bete, ka vacaboria na ka sa varojia o Mosese me nomui vasavasavataki, mei vadjinadjina vi ira.45A sa qai yani o koya, ka vatekivu me tukunia valevu, ka cacavaka, a sa dredre kina vi Jisu me curu votu i na koro, sa jiko liga i nai bili i na vi yasana lala: a ra sa qai mai na viyasana keceliga vi koya.

21Sa bogi vica, sa qai curu voki i Kapenaumi o koya; sa qai rogovaki ni sa jiko i vale. 2Ra sa lewe levu sa soqoni vata sara mai, a sa reva kinia na vanua me rauti ira, e reva i na mata ni darava: a sa vunautakia na vosa vi ira o koya.3Sa qai mai vi koya eso, ratou sa yadjia mai i dua sa tauvi-paralasi, sa colaji koya i le va. 4Ia ni ratou sa reva ni torovi koya rawa i na vukudra na lewe levu, ratou sa basukia na dela ni vale sa jiko kinia o koya: ia ni ratou sa basukia sara, ratou sa tukucia sobu nai mocemoce sa davo kinia o koya sa tauvi-paralasi.55Ia ni sa raicia o Jisu na nodratou vakabaujia, sa kaya vua sa tauvi-paralasi, Na luvequ, sa bokoci na nomui valavala ca. 66Ia ka so na vunivola ra sa jiko kinia, a ra sa veinanuyakia e lomadra, ka va ke, 77Sa vosavacacatakia na Kalou o koya ke i na vuku ni cava? ko cei tale sa bokocia rawa nai valavala ca, a Kalou duadualiga?8Sa kila sara i yalona o Jisu ni ra sa vinanuyakia vakoya i lomadra, ka sa tukunia vi ira, A cava dou sa vinanuyakia kinia na ka va ke i na lomamudou? 9a cava vi rau e rawarawa cake, me tukunia vua sa tauvi-paralasi, Sa bokoci na nomui valavala ca; se me tukunia, Mo tu cake, ka yadjia na nomui mocemoce, mo qai?10Ia mo dou kila kinia ni sa rawajia na Luve ni tamata i vuravura me bokocia nai valavala ca, (sa qai kaya o koya vua sa tauvi-paralasi,) 11Au sa tukunia vi iko, Mo tu cake, ka yadjia na nomui mocemoce, ka qai ki na nomu vale. 12A sa tu cake sara o koya, ka yadjia nai mocemoce, ka qai yani ena matadra keceliga; Ra sa kurabui keceliga kinia, ka varokorokotakia na Kalou, ka tukunia, Eda sa reva ni raicia eliu na ka e vake na kenai valavala.13A sa qai voki yani o koya ki matasawa, a ra sa qai vi koya o ira keceliga na lewe levu, a sa vavulici ira o koya. 14Ia ni sa qai yani, sa raici Livai na luve i Alifio sa jiko i na vale ni soli vacavacava, a sa tukunia vua, Muri au. A sa cavu tu ko koya, ka muri koya.15Ia ni sa jiko o koya i na nona vale me kana, ra sa lewe levu na kumunia nai vacavacava vataki na tamatai valavala ca ra sa jiko me kana vata ki Jisu vataki ira na nona tisaipeli: ra sa lewe levu, ra sa muri koya. 16Ia ni ra sa raicia o ira na vunivola vataki ira na Farisi ni sa kana vata o koya ki ira sa soqonia nai vacavacava ki ira na tamatai valavala ca, ra sa tukunia vi ira na nona tisaipeli. A cava sa kana vata ka gunu vata kinia o koya ki ira sa soqonia nai vacavacava vata ki ira na tamatai valavala ca?17Ia ni sa rogocia ko Jisu, satukunia vi ira, Sa reva ni yaga na vuniwai vi ira sa bula vinaka, vi ira liga sa tauvi-mate: au sa reva ni qai mai meu kacivia ira sa yalododonu, o ira ga nai valavala ca, me ra vivutuni.18Ra sa daulolo o ira na tisaipeli i Joni vataki na nodra tisaipeli na Farisi: ra sa qai mai ka tukunia vua, A cava sa lolo kinia o ira na tisaipeli i Joni vataki na nodra tisaipeli na Farisi, ia na nomu tisaipeli ra sa reva ni lolo? 19Sa tukunia vi ira o Jisu, ra sa lolo rawa li na weka ni tagane sa qai vawaji, ni sa jiko vata ki ira na tagane sa qai vawati? Ni sa jiko liga vataki ira na tagane sa qai vawati, ra sa reva ni lolo rawa.20Ia na yaco mai na siga, na yadji tani kinia vi ira na tagane sa qai vawaji; ka ra na qai lolo ina gauna o ya. 21Ia sa re va na tamata sa cula vataki na tiki ni sulu vou ki nai sulu madra: ke sa vakinia, ina dresukia na kena dede na tikina vou sa botani kinia, sa kadresu valevu kinia.22Sa reva vokiliga na tamata sa vatalocia na waini vou ki na tavaya kuli-ni-manumanu dede; ke sa vakinia, na vakacabotetakia na tavaya na waini vou, ka na dave yani na waini, ka rusa na tavaya; e vinaka liga me vatalocia na waini vou ki na tavaya vou.232Sa qai o koya i loma ni viwere ni sila i na siga ni vacecegu; ia ni ra sa qai voli na nona tisaipeli, ira doloka na visola ni sila. 24Sa tukunia vua o ira na Farisi, Raicia, a cava ira sa caka kinia o ira i na siga ni vacecegu na ka e reva ni tara?25Sa qai tukunia vi ira o koya, Dou sa reva beka ni wilikia na ka sa caka o Tevita, ni sa reva na kena, ka sa viakana, o koya ki ira sa jiko vata kaya: 26Ni sa curu o koya i na vale ni Kalou, i na gauna i Epaiaca na bete levu, a sa kania na madrai dauraici, gona sa reva ni tara me laukana, sa tara duadualiga vi ira na bete, a sa solia vokiliga vi ira ira sa tiko vata kaya?27Sa tukunia vokiliga vi ira, Sa caka na siga ni vacecegu i na vukudra na tamata, e reva ni caka na tamata i na vuku ni siga ni vacecegu: 28Sa Turaga voki liga ni siga ni vacecegu na Luve ni tamata.

31A sa curu voki o koya ki na vale ni lotu; a sa jiko kinia i dua na tamata sa malai na ligana. 2A ra sa varaici koya, se na vabulai koya i na siga ni vacecegu, se reva; me ra qai beitaki koya.3Sa qai tukunia o koya vua na tamata sa malai na ligana, Tucake mai. 4A sa tarogi ira, Sa tara beka me caka na ka vinaka i na siga ni vacecegu, se me caka na ka ca? me ia na vivabulai, se na vivamatei? A ra sa galu liga.5Ia ni sa rai voli vacudrucudru vi ira o koya, ni sa rarawa na lomana ena vuku ni kaukauwa ni yalodra, sa tukunia vua na tamata, Dodoka mai na ligamu. A sa dodoka yani: a sa vabulai na ligana ka yaco me va na ligana kadua. 6A ra sa qai yani na Farisi, ka bosei koya sara o ira vata ki ira nai tokani i Eroti, se ra na vamatei koya vaevei.7A sa qai tani o Jisu va ki wai ki ira vata kaya na nona tisaipeli: a ra sa lewe levu sara sa muri koya mai Kalili, ki Jutia, 8mai Jerusalemi vokiliga, ki Itumia, ki na tai kadua ni Joritani; o ira vokiliga i na viyasana i Taia kei Saitoni, era lewe levu sara, ni ra sa rogocia na levu ni vika sa caka o koya, era sa qai mai vi koya.9A sa tukunia o koya vi ira na nona tisaipeli, me toka i dua na waqa lailai o koya i na vukudra na lewe vuqa, de ra drigiji koya. 10Ni ra sa lewe levu sa vabula o koya; a ra sa drigiji koya kinia me ra tarai koya, o ira keceliga era sa tauvimate.11O ira voki liga na yalo velavela, ni ra sa raici koya, era sa cuva sobu i matana, a ra sa qoqolou, ka tukunia, O iko na Luve ni Kalou. 12A sa varota matua vi ira o koya, me ra kakua ni tukuni koya.13A sa cabe i na ulu-ni-vanua, ka kacivi ira mai sa djigitakia: a ra sa qai mai vua. 14A ra sa lewe tinikarua sa lesia o koya, me ra jiko vata kaya, ka me vatalai ira o koya me ra vunau, 15me tu voki liga vi ira na kaukauwa me ra vasevi ira na tevoro: 16A sa vayacani Saimoni o koya me o Pita:17ki Jemesa na luve i Sepete, ki Joni na taci i Jemesa, a sa vayacani rau o koya mei Poanaji, i kenai balebale, A luve ni kurukuru: 18ki Adriu, ki Filipi, ki Pacolomiu, ki Maciu, ki Tomasi, ki Jemesa na luve i Alifio, ki Cateo, ki Saimoni i dua vi ira sa vatokai Na gumatua, 19ki Jutasa Isikarioti, o koya sa soli koya yani. A sa curu o koya ki na dua na vale.20A ra sa lewe levu sa soqoni vata voki, a ra sa reva kinia ni kania rawa na kedra. 21Ia ni ratou sa rogocia ko iratou na wekana, eratou sa qai mai me ratou tauri koya: ni ratou sa tukunia, Sa lialia o koya. 22Ia o ira na vunivola ka qai sobu mai Jerusalemi, era sa tukunia, Sa jiko vua o Pielisipupi, a sa vasevi ira na tevoro i na kaukauwa ni nodra turaga na tevoro.23A sa kacivi ira mai o koya, ka tukunia vi ira i na vosa vatautauvata, E rawajia vaevei ko Setani me vasevi Setani? 24Ia kevaka sa dua na matanitu sa visei vai koya, ena reva ni tu dei rawa na matanitu o ya: 25ia kevaka sa dua na vale sa visei vai koya, ena reva ni tu dei rawa na vale ko ya.26Ia kevaka sa ia ko Setani me vivala vai koya, ka visei, ena reva ni tu dei rawa, ena oji liga. 27Sa reva na tamata me curumia rawa na vale ni qaqa, ka kovea na nonai yaya, keva sa reva mada ni vesukia na qaqa, ena qai kovea imuri na nonai yau.28Au sa tukunia vaidina vi ikodou, Sa rawa me bokoci laivi na nodrai valavala ca keceliga na luve ni tamata, ki na nodra vosa ca keceliga era sa vosavacacatakia kinia na Kalou: 29ia o koya sa vosavacacatakia na Yalo Tabu ena reva jikoliga ni bokoci na nonai valavala ca, ia sa tu vua na nona cala ka reva ni mudu: 30ni ra tukunia, Sa dua na yalo velavela sa jiko vua.31Sa qai mai o iratou na tinana, ki na tacina, a ratou sa tu e tuba, ka talaki vua me qai mai. 32ia era sa lewe levu sa jiko vavolivolijia; ka ra sa tukunia vua, Raicia, na tinamu ki iratou na tacimu eratou sa tu e tuba, eratou mai qarai iko.33A sa vosa vi ira, ka tukunia, O cei na jinaqu se ko iratou na taciqu? 34A sa varaici ira era sa jiko vavolivoliti koya, ka tukunia, Raicia na jinaqu ki ira na taciqu! 35o koya yadua ena muria na loma ni Kalou, sai koya ke na taciqu, se na ganequ, se na tinaqu.

41A sa caka voki o koya me vatavuvuli e matasawa: a sa lewe levu sara era sa soqoni vata vua, a sa vodokia kinia na waqa o koya, ka jiko sobu kinia mai wai; a ra sa tu kece liga na lewe levu mai matasawa. 2A sa levu na ka sa vavulici ira kinia o koya ena vosa vatautauvata, ka tukunia vi ira ena nonai vavuvuli:3Dou rogocia; Sa dua na dauvikaburaki sa laki kabukaburaki: 4a sa yaco, ni sa kabukaburaki lako, sa lutu eso ena tutu ni sala, a sa qai mai na manumanu vuka ka kania. 5A sa lutu eso ki na vanua vivatu, sa reva ni levu kina na qele; a sa tubu cake vatotolo sara, ni sa reva ni vavaku na kena qele;6ia ni sa cabe na siga, sa malai; ia ni sa reva na wakana, sa raqosa sara. 7A sa lutu eso ki na viwa-vavotona, a sa tubu cake na viwa-vavotona, ka varugujia, a sa reva kinia ni vua.8A sa lutu eso ki na vanua vinaka, a sa vuavuai vinaka ka tubu cake me levu; a sa vuai tolusagavulu eso, ka onosagavulu eso, ka drau eso. 9A sa tukunia vi ira o koya, O koya sa vadaligana me rogocia, me mani rogocia sara.10Ia ni sa jiko duadua liga o koya, era sa tarogi koya ena vosa vatautauvata ko ira na lewe tinikarua, ki ira era sa dau jiko vata kaya. 11A sa tukunia vi ira o koya, Sa soli vi ikodou mo dou kila na ka vuni ni matanitu ni Kalou: ia vi ira liga etaudaku, sa tukunia na ka keceliga ena vosa vatautauvata; 12me ra raicia jiko, ka reva ni kila; ka me ra rogocia jiko, ka lecava tu; de dua na siga era saumaki mai kinia, ka me bokoci na nodrai valavala ca.13Sa tukunia vokiliga vi ira, Dou sa reva li ni kila na vosa vatautauvata ke? ia dou na kila rawa vaevei na vosa vatautauvata keceliga? 14Sa kaburakia na vosa na dauvikaburaki. 15Ia o ira ke era vaka na tutu ni sala, sa kaburaki kinia na vosa; ia ni ra sa rogocia oji, sa qai sara mai o Setani, a sa yadjia tani na vosa sa kaburakia e lomadra.16o ira vokiliga ke sa kaburaki ki na vanua vivatu: era rogocia na vosa, ka vabaujia sara ena reki; 17ia ka reva liga na wakana e lomadra, a ra sa tu dede valailai liga: ia ni sa tubu emuri na rarawa se na vivacacani ena vuku ni vosa, era sa tarabe sara.18Ia o ira ke sa kaburaki ki na viwa-vavotona: o ira ke era sa rogocia na vosa; 19ia na lomaocaoca ena vuku ni vuravura ke, ki nai yau e dauvivaisini, ki na daugadrevia na ka tani eso sa curu kinia ka varugujia na vosa, a sa reva kinia ni vua. 20Ia o ira ke sa kaburaki ki na vanua vinaka: era sa rogocia na vosa, ka vabaujia, ka vua, sa vua i tolusagavulu eso, ka onosagavulu eso, ka drau eso.21Sa tukunia voki liga vi ira o koya, Sa dua beka na cina sa kau mai, me viritoka e ruku ni varau ni sila, se ruku ni mocemoce? e reva beka ni viritoka ena kenai tutu liga? 22Ni sa reva na ka e tabogo, me na reva ni varairaitaki mai; se na ka sa vuni, me na reva ni vavotui. 23Kevaka i dua e vadaligana me rogocia, me mani rogocia sara.24Sa tukunia voki liga vi ira, Dou qarauni ikodou ena ka dou rogocia; ai varau dou na varautakia, ena varautaki voki liga vi ikodou: ena soli valevu voki liga vi ikodou. 25Ni sa tu vua na tamata e dua na ka, ena qai soli vua; ia ke sa reva ni tu vua na tamata e dua na ka, ena qai yadji tani mai vua na ka sa tu vua.26Sa tukunia vokiliga o koya, Sa tautauvata na matanitu ni Kalou, ki na tamata sa qai i kaburakia na sila ki na qele; 27a sa moce ka tu cake, e na bogi ki na siga, a sa lavouvou na sila ka tubu cake, a sa reva ni kila o koya na kenai valavala. 28Ni sa vua vai koya liga na qele; sa liu mada na buroro, sa taravia na sola, a sa qai muri na vuana e matua ena sola. 29ia ni sa matua mai na vuana, sa qai vacurumia o koya nai sele takelo, ni sa cava na yabaki.30A sa tukunia o koya, Tou na vatautauvatatakia na matanitu ni Kalou ki na cava? se cava na ka vaibalebale me da vatautauvatataka kinia? 31Sa va e dua na sore ni musita, o koya ni sa tei ena qele, sa lailai sobu vi ira keceliga na sore ni kau ena qele: 32ia ni sa tei, sa tubu cake, a sa yaco me levu cake vi ira keceliga na kau lalai, a sa vatabana vaidina, a sa ro rawa na manumanu vuka ena kena rurugu.33A sa levu na vosa vatautauvata va ke sa tukunia kinia o koya na vosa vi ira, me va era sa rogocia rawa. 34A sa reva ni vosa waleliga vi ira, sa vosa vatautauvata jikoliga; a sa vatakila nai balebale ni ka keceliga vi ira na nona tisaipeli, ni ra sa jiko vai ira.35Ia ena siga o ya, ni sa yakavi mai, sa tukunia vi ira o koya, Me da qai yani ki tai kadua. 36Ia ni ra sa laivi ira mada na lewe levu, era sa qai yadji koya sara va o ya ena waqa. Ka so voki na waqa lalai era sa qai vata kaya. 37A sa tubu e dua na cagi levu sara, a sa seva na waqa na biau, a sa qai luvu kinia.38A sa jiko o koya ena mua emuri, a sa moce e nai lokoloko; a ra sa vayadrajia, ka tukunia vua, Vavuvuli, o sa wele beka liga ni da sa mate? 39A sa tu cake o koya, ka vunaucia na cagi, a sa tukunia ki na wasawasa, Mo cegu, mo maravu mai. A sa ruru na cagi, a sa maravu levu mai.40A sa tukunia vi ira o koya, Dou sa rere ena vuku ni cava? e vaevei ni sa reva na nomudou vabaujia? 41A ra sa rere valevu, a ra sa vitukuniyakia vai ira, O cei beka ke, ni sa talairawarawa vua na cagi ki na wasawasa

51Ra sa mani yaco yani i na tai ni drano kadua, i na nodra vanua na kai Katara. 2Ia ni sa sobu yani i vanua o Jisu, sa sota kaya sara i dua na tamata ka curumi koya jiko e dua na yalo velavela, sa qai mai na i bulubulu3na vanua e dau jiko voli kinia. E reva ni dua na tamata e vesukia rawa; na sinucodo mada liga qai reva ni yaga. 4Sa dau vesu wasoma o koya ena i vesu ni yava vataki na sinucodo, ia e qai dau gutugutulakia na sinucodo ka drutidrutilaka na i vesu ni yava, ka reva ni bau dua e tarovi koya rawa.5Sa dau qoqolou voli ena bogi vataki na siga ena viulunivanua vataki na i bulubulu, ka sa tavatavalakia na yagona ena vatu. 6Sa tu mai vayawa o koya ena gauna sa raici Jisu kinia; ka sa qai cici yani, ka tekiduru e matana,7ka sa kaci ena domo levu, “I Jisu, na Luve ni Kalou Cecere sara! A cava o nu sa vinakatakia vi au? Au sa kerei ikonu ena yaca ni Kalou, ni kakua ni vararawataki au!” 8(A sa tukunia vake balejia ni sa tukunia oji vua o Jisu, “Yalo velavela, mo qai ⁸tani mai vua na tamata ke”)9Sa qai tarogia o Jisu, “O cei na yacamu?” E a saumia o koya ka tukunia, “Na yacaqu o ‘Vavakoso’, ni kimamu sa lewe levu!” 10Sa qai vamasuji Jisu vagumatua o koya me kua ni vatalai ira tani na yalo velavela mai na vanua o ya.11Ra a kakana voli ena yasa ni delana sa voleka e kea e dua na qele ni vuaka levu. 12Era sa qai vamasuji Jisu na yalo velavela, ka tukunia, “Ni vatalai kimamu vi ira na vuaka, me kimamu curumi ira.” 13Sa mani laivi ira ko Jisu me ra qai, ka ra sa qai yani na yalo velavela ka curumi ira na vuaka. Era sa qai ciciva sobu na baba ena yasa ni drano o ira na vuaka ka lutu kece ki na loma ni drano ka luvu kece sara liga. E raujia jiko ni 2,000 na kedra levu.14Ra sa qai dro na kedra i vatawa, ka la'ki tukunia na kena i tukutuku ki na koro, ki na vivanua era volekatia. Ra sa qai na tamata, me ra la'ki raicia na ka sa yaco e kea. 15Ra sa qai vi Jisu, ka raici koya ka a curumia tu e levu na yalo velavela ni sa dabe jiko e kea, sa vaisulu tu, ka sa tu vinaka na nona vakasama; ka ra sa rere sara.16Era sa qai tukunia vi ira na qai yani o ira ka a raicia na ka a yaco vua ka curumi tevoro ki na ka e baleji ira na vuaka. 17Ra sa mani kerei Jisu me qai tani mai na nodra vanua.18Ia ena gauna sa vodo kinia ki waqa o Jisu, a sa qai kerei koya na tamata ka a curumi yalo velavela, ka tukunia, “Au kerea me'u qai vata yani ki ikonu!” 19Ia, a sa reva ni vadonuya o Jisu. Sa qai tukunia liga vua, “Mo lesu voki ki na nomu vale vi ira na wekamu, ka tukunia vi ira na levu ni ka sa caka vi iko na Turaga, ki na levu ni nona yalololoma vi iko.” 20Sa mani qai yani na tamata o ya ka tekivu vacurumia yani na Koro e jini, ka tukunia voli na vika sa caka vua o Jisu. Ra sa qoroqoro na tamata keceliga ra sa rogocia.21A sa lesu voki o Jisu ena waqa ki tai kadua ni drano. Era sa soqoni vata yani vua na lewe levu ena bati ni drano. 22Sa qai qai yani vua o Jairo, e dua na i valesilesi ni valenilotu. Ni sa raici Jisu, sa qai bale sobu ki yavana 23ka vamasuji koya vabibi, ka tukunia, “Na luvequ yalewa lailai sa tauvimate levu sara. Au kerea mo ni qai mada mai ka tabakia ena ligamunu ,me sereki tani kinia na nona tauvimate, ka bula!” 2424E rau sa mani qai vata yani kei Jisu. Era sa salavata ki Jisu e lewe levu sara na tamata, ka ra sa vidrigidrigi kaya mai na viyasana keceliga.25E jiko ena kedra maliwa e dua na yalewa, sa turudrabalavu ka sa yabaki jinikarua na kena dede. 26Sa lewe levu na vuniwai era sa qaravi koya oji ka sa vayalia kinia na nona i yau, ia sa reva ni vinaka cake kinia na nona bula, ka sa toro sobu jikoliga. 27A sa rogocia o koya na i tukutuku me baleti Jisu, ka sa qai qai mai kinia e tovuna ena kedra maliwa na lewe levu, ka tara na nona i sulu,28ni sa kaya e lomana o koya, “Kevaka waleliga au tara na nona i sulu, au na bula.” 29A sa tara na i sulu i Jisu, ka sa mudu sara vasauri na kena qai jiko na dra; ka sa kila sara e yagona ni sa vabulai mai na mate ca o ya.30I na gauna vata o ya, sa kila e lomana o Jisu ni sa qai tani mai vua na kaukauwa, a sa qai vuki vi ira na lewe levu, ka tukunia, “O cei e tara na noqu i sulu?” 31E ratou sa qai tukunia vua na nona tisaipeli, “O ni sa raicia na nodra vidrigidrigi kei ikonu na tamata, a cava o ni qai tarogia voki kinia se o cei e tarai ikonu ?” 32Ia sa viraiyaki voliliga o Jisu me raici koya ka a caka na ka o ya.33Ia na yalewa, ni sa kila na ka sa yacovi koya, sa qai qai mai, ka sa sautaninini ena levu ni rere, ka bale sobu ki na yava i Jisu, ka tukunia vua na kena dina taucoko. 34Sa qai tukunia vua o Jisu, “Na luvequ, sa vabulai iko na nomu vabaujia. Mo qai ena vacegu ka sereki mai na nomu leqa.”35Ia ni sa vosa jikoliga o Jisu era sa qai mai eso mai na vale ni vailesilesi ni valenilotu, ka kaya, “Sa mate na luvemu; kua ni vaoga voki na i Vavuvuli.”36Ia ni sa rogocia o Jisu na vosa era tukunia, sa tukunia sara vua na turaga ni vale ni lotu, Kakua ni yalo lailai, vadinajia liga. 37A sa reva ni laiva e dua me muri koya, o iratou liga o Pita, ki Jemesa, ki Joni na taci i Jemesa. 38A sa yaco o koya ki na vale ni turaga ni vale ni lotu, a sa raicia na nodra tagiyaso, era sa tagi ka qoqolou valevu.39Ia ni sa curu yani o koya, sa tukunia sara vi ira, “Na cava o ni sa mamaue ka tagi jiko kinia? E reva ni mate na goneyalewa gona, e moce jikoliga!” 40Era sa qai dredrevaki koya, ka sa qai vatalai ira kece kinia ki tautuba o koya. A sa yadji rau liga na i tubutubu ni gone vataki iratou na nona jisaipeli e tolu ka ratou curu ki na rumu sa davo koto kinia na gone.41Sa qai tauria na ligana, ka tukunia vua, “Talica, kumi!” (A kena i balebale, “Goneyalewa lailai, au sa tukunia vi iko mo tucake mai!”) 42Ena gauna vata gona, a tucake sara kinia na goneyalewa ka tekivu viqaiyaki. (Sa yabaki tinikarua o koya.) Ni sa yaco na ka ke, era sa kurabui valevu sara kinia. 43Ia sa varoti ratou matua ko Jisu me ratou kua sara ni tukunia voki vua e dua na vika sa yaco, ka sa qai tukunia, “Dou solia vua e dua na ka me kania.”

61Sa qai qai tani mai vanua gona o koya, ka qai i na nona vanua; sa muri koya o ira na nona tisaipeli. 2Ni sa yaco na siga ni vacecegu, sa vatekivu o koya me vatavuvuli i na vale ni lotu: ra le levu ni ra sa rogocia ra sa kurabui, ka tukunia, Sa rawa mai vei o koya na vika ke? se na vuku cava ke sa soli kinia vua, me sa caka kinia i na ligana na vika-mana vake? 33sa reva li ni matai o koya ke, a luve i Meri, vata na tuaka i Jemesa, vata ki Josese, vata Juta, vata Saimoni? vata na ganena, ratou sa reva liga ni jiko vata ki keda? ra sa tarabe i na vukuna.4A sa tukunia vi ira o Jisu, Sa varokorokotaki na parofita i na vanua tani, i na nona vanua duadualiga e reva, se vi ira na kai nona, se i na nona vale. 5Sa reva ni caka rawa mai vanua gona e dua na cakacaka mana, sa tabaki ira la liga i na ligana e le vica sa tauvi-mate, sa vabula. 6Sa kurabui o koya i na vuku ni nodra reva ni vabaujia. Sa qai voli i na vikoro lalai, sa vatavuvuli.7Sa kacivi ira mai na le jinikarua o koya, sa vatekivu me talai ira me ra qai yarua; sa solia vi ira na kaukauwa me ra rawai ira na yalo velavela. 8Sa varojia vi ira me ra kua ni yadjia e dua na ka i na gau-ni-sala, na jitoko la liga; me kua na taga ni vaqa, se na madrai, se nai lavo i na taga: 9me ra vaivava i nai vava vatakele liga; me ra kua ni vaisulu i nai curucuru e rua.10Sa tukunia vi ira o koya, Ni dou sa curu ki na dua na vale i na dua na yasana, dou jiko liga kinia ka yacovia na nomudou qai tani mai na jikina gona. 11O ira keceliga sa reva ni vacegui ikodou, se rogoci ikodou, ni dou sa qai tani i na yasana gona, dou kuretakia tani na kuvu ni soso mai na yavamudou, mei vatakilakila vi ira. Au sa tukunia vaidjina vi ikodou, Ena ca valailai o Sotoma vata ki Komora i na siga ni lewa, ena ca valevu na koro gona.12Ra sa qai yani, ka dauvunau me vivutuni na tamata. 13Sa le levu na tevoro ra sa vaseva tani; ra sa le levu sa tauvimate ra sa walia i na waiwai, sa vabula.14Sa rogocia o Eroti na tui; ni sa kuruvaki na yacana: a sa tukunia, Sa tu cake voki mai na mate o Joni na dauvipapitaiso; o koya liga sa caka kinia o koya na kaukauwa mana ke. 15Ra sa tukunia eso tani, ke o Ilaija. Ra sa tukunia eso tani, Sa dua na parofita, se sa va e dua vi ira na parofita.16Ni sa rogocia o Eroti, sa tukunia, o Joni liga ke, o koya au ma tamusukia na uluna; sa tucake voki mai na mate o koya. 17Ni sa talaki i liu o Eroti, me tauri Joni, me vesukia i na vale ni vivesu, i na vuku i Erotiasa na waji i Filipi na tacina; ni rau sa viwajini vata.18Ni sa tukunia vi Eroti o Joni, Sa reva ni tara mo drau viwajini vata ki na waji ni tacimu. 19Sa cati koya kinia o Erotiasa, sa vinakatakia me vamatea; ka reva ni rawajia: 20ni sa rerevaki Joni o Eroti, ni sa kila sa tamata yalododonu ka yalosavasava sa varurugi koya; Ni sa rogocia o koya, sa levu na ka sa caka o koya, sa vinakatakia me rogoci koya.21Ni sa yaco e dua na siga sa yaga kinia, na siga ni sucu i Eroti, sa caka o koya na kedra magiti na matua ni vanua, vata ki na turaga ni valu, vata ki ira na qase ni Kalili; 22ni sa curu na yalewa na luve i Erotiasa, me meke, sa vinakajia o Eroti vata ki ira ra sa kana vata jiko, sa qai tukunia na tui vua na goneyalewa, Kerea vi au na ka o sa vinakatakia, au na solia vi iko.23Sa bubului vua, na ka o na kerea vi au, au na solia vi iko, keva au na wasea rua kinia na noqu matanitu. 24Sa curu yani o koya, ka tarogi jinana, na cava meu kerea? Sa tukunia o koya, Na ulu i Joni na dauvipapitaiso. 25Sa curu kusarawa voki vua na tui o koya, me masujia, ka tukunia, au sa vinakatakia mo ni solia mada mai vi au na ulu i Joni na dauvipapitaiso i na dua na dari.26Sa rarawa valevu sara na tui; i na vuku ni nona bubului, vata ki na vukudra vokiliga ra sa jiko vata, sa reva ni via bureitakia vua. 27Sa tala sara na tui e dua vi ira na sotia i vatawa, sa tukunia me yadji mai na uluna: sa qai ka musukia na uluna i na vale ni veivesu, 28sa yadjia mai na uluna e i na dua na dari, ka solia vua na goneyalewa: sa solia na goneyalewa vi jinana. 29Ni ra sa rogocia o iratou na nona tisaipeli, ratou sa qai mai ka yadjia na yagona, me ratou bulujia.30Ra sa soqoni vata vi Jisu o ira nai apositolo, mera tukunia vua na ka keceliga, na ka era sa caka, vata ki na ka vokiliga ra sa vavuvulitakia. 31Sa tukunia vi ira o koya, Dou qai mai ka vajikijiki i na dua na vanua lala, mo dou vacegu mada valailai: ni ra sa le levu ra qai mai ka qai yani, ra sa reva kinia ni lalaga me ra kana. 32Ra sa vodokaia na waqa, me qai vajikijiki tani i na dua na vanua lala.33O ira na le levu ra sa raicia ni ra sa qai yani, ra sa le levu sa kilai ira, ra sa cici i na vanua mai na vikoro kece, sa siviji ira. 34A sa qai mai o Jisu, me raici ira ra sa le levu sara, sa lomani ira, ni ra sa va na sipi sa reva na nodrai vatawa: sa vatekivu me vavulici ira i na ka e levu.35Ni sa kala na siga, sa qai maivi koya o ira na nona tisaipeli, me tukunia, ke na vanua lala, sa kala na siga: 36mo vatalai ira mada, me ra qai i na viyasana vata ki na veikoro lalai, sa vavolivoliti kita, me ra volia na kedra madrai: ni sa reva na ka vi ira me ra kania.37Sa vosa o koya, me tukunia vi ira, Dou solia vi ira me ra kana. Ra sa qai tukunia vua, Me kitou qai volia beka na madrai, i na pene e rua na drau, me solia vi ira me ra kania? 3838Sa tukunia vi ira o koya, E vica nai buli madrai sa tu vi ikodou? dou qai raicia. Ni ra kila, ra sa tukunia, E lima, vata e rua na ika.39Sa tukunia o koya me ra jiko sobu keceliga vaivavakoso, i na co drokadroka. 40Ra sa jiko sobu, ra sa yatuni, sa yayadrau se yayalimasagavulu. 41Ni sa tauria o koya nai buli madrai e lima vata na ika e rua, sa rai cake i lomalagi, me lotutakia, ka dovia na vibuli madrai, me solia vi ira na nona tisaipeli me ra taucia i matadra na tamata; sa vota o koya na ika e rua vi ira keceliga.42Ra sa kana keceliga, ra sa mamau. 43Ra sa tomitomikia vata na madrai sa vo, vata na ika vokiliga, sa jinikarua nai su sa sinai kinia. 44Ko ira ra sa kania na vibuli madrai ra lewe lima beka na udolu na tagane.45Sa qai varota sara o koya vi ira na nona tisaipeli me ra vodokia na waqa, me ra liu i tai kadua i Peciseita, me sa vatalai ira mada yani na lewe vuqa o koya. 46Ni sa vatalai ira oji, sa qai o koya ki na ulu-ni-vanua, me masu. 47Ni sa reavi mai, sa jiko na waqa i loma ni wai, a sa jiko duadualiga o koya i vanua.48Sa raici ira ni ra sa oca na voce; ni sa cagi ca: ni sa yaco mada nai kava ni wase ni bogi, sa qai qai vi ira o koya, sa qai voli i dela ni wai; sa qai me vaka me sivi ira. 49Ni ra sa raicia ni sa qai voli o koya i dela ni wai, ra sa nanumia sa dua na yalo, ra sa qoqolou: 50ni ra sa raici koya keceliga, ra sa kidroa. Sa vosa sara vi ira o koya, me tukunia vi ira, Dou vacegu: sai au liga; dou kua ni rere.51Sa cabe vi ira ki waqa, sa ruru na cagi: ra sa reucala valevu sara i lomadra, sara kurabui: 52ni ra sa reva ni vasamatakia na vibuli madrai; ni sa kaukauwa na lomadra.53Ni ra sa qai ki tai kadua, ra sa yaco ki na nodra vanua na kai Kenisareti, ra sa udu ki matasawa. 54Ni ra sa sobu mai waqa, ra sa kilai koya sara, 55Ra cici ki na viyasana kece sa vavolivolijia, ra sa vatekivu me ra colaji ira i nai mocemoce ra sa tauvimate, ki na yasana ra rogocia sa jiko kinia o koya.56I na yasana kece sa qai kinia o koya, se na vikoro lalai, se na vikoro lelevu, se vanua, ra sa vakotori ira sa tauvimate i na visala, me masuji koya me ra bau tara la liga na tutu ni nonai sulu: o ira keceliga sa tara, ra sa vabulai.

71Sa qai soqoni vata vua o ira na Farisi, ki na vunivola eso, era sa qai mai Jerusalemi.2Ia ni ra sa raicia na nona tisaipeli eso era kana ni sa dukadukali na ligadra, ka ni sa reva ni vuluvulu mada, era sa vakaucacataka. 3Ia o ira na Farisi, ki ira keceliga na kai Jutia, era sa reva ni kana ni ra sa reva ni vuluvulu vavinaka mada, ni ra sa vabaujia na nodrai vavuvuli na qase. 4Ia ni ra sa lesu voki mai na vivoli, era sa vuluvulu mada, a ra sa qai kana. A sa levu voki na ka tani era sa vabaujia me ra muria, na dere bilo ni gunu, ki na bilo i varau, ki na bilo parasa, ki nai jikojiko.5Sa qai tarogi koya o ira na Farisi, ki ira na vunivola, Ena cava era sa reva ni muria na nodrai vaavuvuli na qase o ira na nomu tisaipeli, ni ra sa kana ka reva mada ni vuluvulu?6A sa vosa o koya, ka tukunia vi ira, Sa tukuni ikodou vinaka eliu o Aisea, oi ikodou na dauvivaisini, me va sa volai, O ira na tamata ke, era sa varokorokotaki au ena belenigusudra, Ia na yalodra sa yawa tani vi au; 7A sa reva ni yaga na nodra masuji au, Ni ra sa vatavuvulitakia na vunau ni tamata mei vavuvuli.8Ni dou sa dainia tani na vunau ni Kalou, ka vabaujia nai vavuvuli ni tamata. 9A sa tukunia vi ira o koya, Sa dina sara ni dou dainia na vunau ni Kalou, mo dou vabaujia na nomudoui vavuvuli. 10Ni sa tukunia ko Mosese, Varokoroko vi rau na tamamu ki na jinamu; ia, o koya sa vosavacacatakia na tamana se na jinana, me sa vamatei.11Ia dou sa tukunia, Keva sa dua na tamata ena tukunia vi tamana se jinana, Sa Koripani a kenai balebale, Sa tabu me nei koya na Kalou na noqu ka sa yaga vi iko; 12dou sa qai tarovia me kakua ni caka e dua na ka me yaga vua na tamana se na jinana: 13dou sa vatawayagatakia kinia na vunau ni Kalou ena nomudoui vavuvuli dou sa dauvatavulica: a sa levu na ka vake dou sa caka.14Ia ni sa kacivi ira keceliga mai na lewe levu o koya, sa tukunia vi ira, Dou rogoci au oi ikodou keceliga, ka mo dou kila: 15Sa reva na ka e taudaku ni tamata, ni sa curumia sa vadukadukalitakia rawa; ia na veika sa curu yani mai vua, gona liga sa vadukadukalitakia na tamata. 16Keva e dua na tamata sa vadaligana me rogocia, me mani rogocia sara.17Ia ni sa daini ira na lewe levu o koya, ka curu ki vale, sa tarogi koya o ira na nona tisaipeli ena vuku ni vosa vatautauvata. 18A sa tukunia vi ira o koya, Oi ikodou talega, dou sa reva ni kila rawa k, ne? Dou sa reva beka ni kila, na ka keceliga etaudaku sa curumia na tamata, sa reva ni vadukadukalitakia rawa; 19ni sa reva ni curu djina ki na yalona, ki ketena waleliga, a sa qai qai tani ki nai benubenu, a sa caka kinia me savasava na kakana keceliga?20Sa tukunia vokiliga o koya, A ka sa curu yani mai na tamata, gona liga sa vadukadukalitakia na tamata. 21Ni sa curu yani mai loma, mai na yalodra na tamata, na nanumia ca, na dauyalewa, na daudara, na daulaba, 22na daubutako, na daukocokoco, nai valavala ca, na dauvivaisini, na daugagano, na mata ca, na vosa vacaca, na viavialevu, na lialia: 23a ka ca keceliga ke sa curu yani mai loma, a sa vadukadukalitakia na tamata.24Sa qai cavu tu o koya, ka qai tani maikeri va ki na viyasana i Taia ki Saitoni, a sa curu ki na dua na vale, ka reva ni vinakajia me dua na tamata me kila: ia e reva ni vuni rawa o koya. 25Ni sa dua na yalewa ka curumia na luvena sa goneyalewa e dua na yalo velavela, sa rogocia na kenai tukutuku, a sa qai mai ka cuva ki na yavana: 26a yalewa mai na dua na matanitu tani, a yalewa ni Sairo-finisia; a sa masuji koya me vaseva tani na tevoro mai na luvena-yalewa.27A sa tukunia vua o Jisu, Me ra mamau mada o ira na gone; ni sa reva ni vinaka me kau na kedra na gone, ka dainia vi ira na koli. 28A sa vosa na yalewa, ka tukunia vua, E dina liga, Turaga; ia o ira na koli e ruku ni tepeli era kania na meme ni kedra na gone.29Sa qai tukunia vua o koya, ena vuku ni vosa ke, mo qai liga; sa qai tani mai na luvemu-yalewa na tevoro. 30Ia ni sa yaco ki nona vale, sa raicia ni sa qai tani na tevoro, a sa davo e nai mocemoce na luvena-yalewa.31A sa lesu voki o koya mai na viyasana i Taia ki Saitoni, a sa qai e loma ni vanua va-Tikapoli, ki na wai mai Kalili. 32A ra sa yadjia mai vi koya e dua sa djidjivara, a sa kaka; a ra sa masuji koya me tabakia ena ligana.33A sa yadji koya vajikijiki maivi ira na lewe levu, a sa daramakia na nonai qaqalo ki na daligana ruarua ni tamata, ka kasu, ka tara na yamena; 3434sa qai ta cake ki lomalagi, ka vutugu, ka tukunia vua, Efaca, a kenai balebale, Mo rogo mada. 35A sa qai rogo na daligana ruarua, a sa sereki na wa ni yamena, ka sa vosa macala mai.36Sa qai varojia vi ira ko koya, me ra kakua ni tukunia vua e dua na tamata: ia ni sa varojia valevu vi ira o koya, era sa dautukunia valevu sara kinia; 37ka sa kurabui valevu sara o ira, ka tukunia, Sa caka vavinaka na ka keceliga o koya; sa cakaji ira na djidjivara me ra rogo, ki ira vokiliga na galu me ra vosa.

81l na gauna gona ni ra sa lewe levu sara, ka reva na kedra, sa kacivi ira mai na nona tisaipeli o Jisu, ka tukunia vi ira, 2Au sa lomani ira na lewe levu, ni sa qai bogi tolu ra sa jiko liga vi au, sa reva na kedra; 3keva au vatalai ira tani i na nodra vivale ka ra reva mada ni kana, ra na malumalumu i gau-ni-sala; ni sa so vi ira ra sa qai vayawa mai. 4Sa qai tukunia vua o ira na nona tisaipeli, Ena rawa maivei na madrai me ra mamau kinia o ira i na lekutu ke?5A sa tarogi ira o koya, E vica nai buli madrai sa tu vi ikodou? A ra sa tukunia, E vitu. 6Sa tukunia o koya vi ira na lewe levu me ra jiko sobu i na qele; sa tauria nai buli madrai e vitu, ka vavinavinaka, sa dovia, ka solia vi ira na tisaipeli me ra taucia i matadra; a ra sa taucia i matadra na lewe levu.7E vica vokiliga na ika lalai sa tu vi ira; sa lotutakia o koya, ka tukunia me ra taucia i matadra. 8Ra sa kana, ra sa mamau; ra sa tomitomikia na vo ni ka sa dovi, sa vitu na sova sa sinai kinia. 9Ia o ira era sa kana ra sa lewe va beka na udolu: sa qai vatalai ira yani o koya. 10Sa vodokia sara na waqa o koya vata ki ira na nona tisaipeli, ka qai i na yasayasa va-Talimanuca11Sa ra qai mai o ira na Farisi, ka vatekivu me ra vileti , ra sa tarogia vua e dua nai vatakilakila mai lomalagi, ra vatovolei koya. 12Sa vutugu sara o koya i na vu ni yalona, ka tukunia, A cava ra sa vasaqara kinia e dua nai vatakilakila o ira na tabatamata ke? au ma tukunia vakaidjina vi ikodou, Ena reva sara ni soli e dua na vatakilakila i nai tabatamata ke. 13Sa daini ira, ka vodokia voki na waqa, sa qai yani ki tai kadua.14Era sa nanulevajia me ra yadjia na madrai, sa reva liga ni tu vi ira i na waqa, e dua la liga nai buli. 15Sa vakarojia vi ira o koya, ka tukinia, Dou raica, dou qarauni ikodou mai na nodra leveni na Farisi, vata na leveni nei Eroti.16Ra sa qai veivosakitakia va i ira, ka tukunia, Sa ka beka ni sa reva vi kita na madrai. 17Ni sa kila o Jisu, sa tukunia vi ira, A cava dou sa veivosaki kinia, ni reva vi ikodou na madrai? dou sa reva beka ni kila rawa, se vakasama? sa kaukauwa jiko beka na yalomudou?18dou sa vamatana, ka reva beka ni rai rawa? ka vadaligana, ka reva beka ni rogocia rawa? se dou sa reva beka ni nanumia? 19Niu ma dovia nai buli madrai e lima vi ira na lewe lima na udolu, e vica nai su dou ma vatawa i na kena vo? Ra sa tukunia, E jinikarua2020Ni sa vitu vi ira na lewe va na udolu, e vica na sova dou ma vakatawnia i na kena vo? Ra sa tukunia, E vitu. 21Sa tukunia vi ira o koya, E vaevei ni dou sa reva ni kila rawa?22Ra sa yaco i Peciseita. Ra sa yadjia mai vi koya e dua na mataboko, ra sa masuji koya me tara. 23Sa tauria na liga ni mataboko o koya, ka tuberia i nai bili ni koro; ni sa qai kasivija na matana ruarua, ka tabakia i na ligana, sa tarogia se sa raicia e dua na ka se reva.24Sa rai cake, ka tukunia, Au sa raicia na tamata ra vaka na kau, ra sa qai voli. 25Sa tabakia voki na matana o koya i na ligana, ka tukunia, me rai cake: sa qai vabulai sara, sa raicia vavinaka na ka keceliga. 26Sa vatalai koya o koya i na nona vale, ka tukunia, Kua ni ko qai voki i na koro.27Sa qai yani o Jisu, vata ira na nona tisaipeli, i na vikoro vata ki Sisaria-Filipai: sa tarogi ira na nona tisaipeli i na gau-ni-sala, ka tukunia vi ira, Ra sa tukunia na tamata se o cei o au? 28Ra sa tukunia, o Joni na dauvipapitaiso: e so, o Ilaija: ka so voki, E dua vi ira na parofita.29Sa tukunia vi ira, dou sa tukunia se o cei o au? Sa qai vosa o Pita, ka tukunia, oi ikonu na Karisito. 30Sa varoji ira matua me ra kua ni tukunia vua e dua.31Sa vatekivu me vavulici ira, ni sa kilikili vua na Luve ni tamata me vosojia na ka e levu, me ra daini koya vokiliga o ira na matua, vata ki ira na bete levu, vata ki ira na vunivola, ka me vamatei, ka qai tucake-i na i katolu ni siga. 32Sa tukunia vamacala na vosa gona o koya. Sa yadjia koya o Pita, sa vatekivu me vunaucia.33Ni sa vuki mai o koya, sa varaici ira na nona tisaipeli, sa vunauci Pita, ka tukunia, qai tani ki dakuqu, Setani; ni o sa reva ni vananumia na ka ni Kalou, na ka liga ni tamata. 34Ni sa qai kacivi ira mai na le levu vata ki ira vokiliga na nona tisaipeli, sa tukunia vi ira, O koya yadua sa via muri au, me kua ni muria na lomana, me cola liga na nona kauveilatai, ka muri au.35O koya duadua liga sa via maroroya na nona bula, ena vayalia; o koya duadua ena vayalia na nona bula i na vukuqu vata nai tukutuku-vinaka, ena maroroya. 36Ka cava na kena yaga vua na tamata, keva e rawaji vuravura kece, ka vayalia na yalona? 37se cava ena solia na tamata mei sau ni yalona?38O koya ena maduataki au vata na noqu vosa i nai tabatamata ke ka dauyalewa ka ca; ena maduataki koya na Luve ni tamata, ni sa qai mai o koya i nai ukuuku nei Tamana vata ki ira vata kaya na agilose yalosavasava.

91Sa tukinia vokilga vi ira o koya, au sa tukunia vaidjina vi ikodou, Sa tu i vanua eso, ra na reva sara ni mate, ra na raicia mada na matanitu ni Kalou ni sa yaco vakaukauwa mai. 2Sa bogi ono, sa qai yadji Pita, vata ki Jemesa, vata ki Joni, o Jisu, sa yadji ratou vajikijiki i na dua na ulu-ni-vanua cecere, o ratou vai ratou liga; a sa matalia na yagona i matadratou. 3Sa lumilumisa mai na nonai sulu, sa vulavula sara me va na uca-vulavula; sa reva na dausavai sulu e vuravura e vavulavulatakia rawa me vagona.4Sa rairai vi ratou o Ilaija vata ki Mosese: ratou sa vivosaki vata kiJisu. 5Sa vosa o Pita, ka tukunia vi Jisu, Vavuvuli, sa vinaka na nodatou jiko i vanua; me kitou tara mada na vale vacevaceva e tolu: e dua me nomunu, e dua me ni Mosese, e dua me ni Ilaija. 6Ni ma reva ni kila na ka me; tukunia ni ratou sa rere valevu.7Sa dua na o sa varurugi ratou: sa dua na vosa sa qai mai na o, sa tukunia, Ke na noqu Gone ni toko: dou rogoci koya. 8Ratou sa viraiyaki vasauri, sa reva na tamata tani eratou sa raicia, o Jisu duadua liga.9Ni ratou sa qai sobu jiko mai na ulu-ni-vanua, sa varojia o koya vi ratou me ratou kua ni tukunia vua e dua na ka ratou a raicia, ka malua me tu cake voki mai na mate na Luve ni tamata. 10A ratou sa vunia na vosa gona me tu liga vi ratou, ratou sa vitarogi, se cava beka na tu cake voki mai na mate.1111A ratou sa tarogia, ka tukuniya, ra kaya e na cava o ira na vunivola ni sa dodonu me liu mada mai o Ilaija? 1212Sa vosa o koya, ka tukunia vi iratou, Sa qai djina mai ko Ilaija, me vukica na ka kece me vinaka voki; ka vaevei na ka sa volai kinia na Luve ni tamata, ni sa dodonu me vosojia o koya na ka levu, ka me valialiai? 1313Au sa tukunia vi ikodou, Sa tadu djina mai o Ilaija, ra sa caka vua na ka keceliga ra sa vinakatakia, me va na ka sa volai i na vukuna.14Ni sa yaco o koya vi ratou na tisaipeli, sa raicia ra sa le levu sara sa voliti ratou, vata ki ira na vunivola eso ra sa vileji vata ki ratou. 15O ira kece na le levu, ni ra sa raicia , ra sa kurabui sara, ra sa cici mai ka vikidavaki vata ki koya. 16Sa tarogi ira na vunivola o koya, na cava dou vileji kinia vata ki iratou?17E dua vi ira na lewe levu sa vosa, ka tukunia, Vavuvuli, au sa yadjia mai vi ikonu na luvequ-tagane, sa curumi koya e dua na yalo galu; 18I na yasana keceliga sa tauvia kinia, sa waburaka: sa qai busebuse kasivi o koya, ka vasequruquru bati, sa ciba yani: au ma vosa vi ratou na nomunu tisaipeli me ratou vaseva tani; ratou sa reva ni rawa. 19Sa qai vosa o koya, ka tukunia, Ai tabatamata reva ni vabaujia! na cava na kena dede meu jiko vata ki ikodou? na cava na kena dede meu vosoti ikodou? yadji koya mai vi au.20Ra sa yadjia mai vi koya: ni sa raici koya o koya, sa bitabitalaka sara na yalo; a sa bale ki na soso o koya, ka vatatoqitoqi sa tuburaki vuso. 21Sa tarogia na tamana o koya, Sa vaevei na kena dede ni sa tauvi koya na ka ke? sa tukunia, Ni sa gone liga: 22sa daini koya valevu i na bukawaqa, i na wai vokiliga, me vamatea; keva o ni sa rawa e dua na ka, mo ni lomani kirau mai, ka vukei kirau.23Sa qai tukunia vua o Jisu, Keva o sa vabaujia rawa, sa rawarawa na ka keceliga vua sa vabaujia. 24qai tabalakia vasauri na domona na tama ni gone, ka tukunia, ka vawai na matana, Ikonu na Turaga, au sa vabaujia; vukea na noqu reva ni vabaujia. 25Ni sa raicia o Jisu ra sa cici vata mai na le levu, sa vunaucia na yalo velavela, ka tukunia vua, na yalo galu ka djidjivara, au sa varojia vi iko, mo qai tani mai vua, ka mo kakua ni curumia voki.26Sa qoqolou, ka bitabitalaka valevu, sa qai qai tani; sa va e dua sa mate o koya; ra sa tukunia kinia na le levu, Sa mate o koya. 27Sa tauria na ligana o Jisu, ka vaduria cake; sa qai tu cake mai.28Ni sa curu i vale o koya, sa tarogi koya lo o ira na nona tisaipeli, i na vuku ni cava kitou sa reva ni vasevi koya tani rawa kinia? 29Sa tukunia vi ira o koya, O ira vake ra sa reva ni vasevi tani wale, sa rawa liga i na daumasu.30Sara qai tani mai kiniai, ka qai voli i Kalili; a sa reva ni vinakatakia o koya me dua na tamata me kila. 31Ni sa vavulici ira na nona tisaipeli o koya, ka tukunia vi ira, sa voleka na nona soli yani na Luve ni tamata i na ligadra na tamata, ra na vamatea; ni sa vamatei, ena qai tu cake voki mai i nai katolu ni siga. 32Ra sa reva ni kila nai balebale ni vosa gona, ra sa rere ni tarogi koya.33Ra sa qai yaco i Kapenaumi; ni sa curu i vale sa tarogi ira, A cava dou sa vileji kinia i na gau-ni-sala? 34Ra sa vagagalu liga: ni ra vileji vai ira i na gau-ni-sala, se o cei sa levu cake vi ira. 35Sa jiko sobu o koya, ka kacivi ira na lewe jinikarua, ka tukunia vi ira, Keva e dua sa via liu, ena muri sara, ka na qaravi ikodou vokiliga.36A sa yadjia e dua na gone lailai, ka vatura i na kedra maliwa: ni sa keveta, sa tukunia vi ira, 37O koya yadua ena vinakatakia e dua na gone lailai vake i na vuku ni yacaqu, sa vinakaji au; o koya yadua sa vinakaji au, sa reva ni vinakaji au liga, sa vinakaji koya vokiliga sa talai au mai.38Sa qai vosa vua o Joni, ka tukunia, Vavuvuli, kitou ma raicia e dua sa vaseva tani na tevoro eso i na yacamuni, ia ka reva ni muri kita o koya: ka kitou sa tarovia, ni sa reva ni muri kita. 39Sa tukunia o Jisu, kua ni tarovia, ni sa reva e dua sa caka e dua na cakacaka-mana i na yacaqu, me qai vosacataki au rawa.40Ni sa nodai to o koya sa reva ni noda meca. 41O koya yadua ena solia vi ikodou e dua na bilo wai mo dou somia, ni dou sai tokani i Karisito, au sa tukunia vaidjina vi ikodou, ena reva ni yali vi koya na kenai sau.42Ia o koya yadua ena vacala e dua vi ira na lalai ke era sa vabauji au, sa vinaka cake vua keva sa varubeci i domona e dua na vatu i qaqi, ka qai biu ki loma ni wasaliwa. 43Ia keva sa vacalai iko na ligamu, mudukia tani: sa vinaka vi iko mo curu ki na bula ka liga dua, ka ca me rua na ligamu ka mo qai i eli, ki na bukawaqa e reva ni bokoci rawa: 44sa reva ni mate kinia na nodra baca, sa reva ni bokoci kinia na bukawaqa.45Keva sa vacalai iko na yavamu, muduka tani: sa vinaka vi iko mo curu ki na bula ka yava dua, ka ca me rua na yavamu ka mo biu ki eli, ki na bukawaqa e reva ni bokoci rawa: 46sa reva ni mate kinia na nodra baca, sa reva ni bokoci kinia na bukawaqa.47Keva sa vacalai iko na matamu, vecuka tani: sa vinaka vi iko mo curu ki na matanitu ni Kalou ka dua la liga na matamu, e ca me rua na matamu ka mo biu i eli sa waqa kinia na buka: 48sa reva ni mate kinia na nodra baca, sa reva ni bokoci kinia na bukawaqa.49Ni na vakamasimatakia o koya duadua i na bukawaqa, e na vakamasimatakia nai madrali kece i na masima. 50E ka vinaka na masima: ia kevaka sa takali mai na masima na kena tuituina, ena vatuituinatakia voki i na cava? Me tu liga i na lomamudou na masima, dou vilomani vokiliga vai ikodou.

1011Sa cavu tu maikea o koya, ka qai i na yasayasa va-Jutia mai na tai kadua ni Joritani: ra sa lewe levu sa soqoni vata voki vua; sa vavulici ira voki o koya, me va na nonai valavala. 2Sa qai maivei koya o ira na Farisi, ka tarogia, E tara vua na tagane me dainia na watina, se reva? balejia ni ra sa vatovolei koya. 3Sa vosa o koya, ka tukunia vi ira, A cava sa vakarota vi ikodou o Mosese? 4Sara qai tukunia, Sa vosojia liga o Mosese me vola nai vola ni vibiu, me qai dainia tani.5Sa qai vosa o Jisu, ka tukunia vi ira, i na vuku ni nomudou lomakaukauwa sa vola vi ikodou o koya na vunau ke. 66 nai vatekivu ni ka sa buli, sa buli rau na Kalou me dua na tagane ka dua na yalewa.7I na vuku ni ka ke ena daini tamana vata ki tinana na tagane, ka kabita na watina; 8oi rau erau na lewe dua: rau sa reva ni lewe rua jiko, rau lewe dua liga. 9Na ka sa vaucia vata na Kalou, me kua ni tawasea na tamata.10Balejia mai vale ra tarogi koya voki na nona tisaipeli i na ka gona. 11Sa tukunia vi ira o koya, O koya yadua sa dainia na wajina, me qai viwajini vata ki na dua tani, sa dauyalewa. 12Keva sa dainia na wajina na yalewa, me qai veiwajini vata ki na dua tani, sa dautagane.13Ra sa yadjia mai vua eso na gone lalai, me tarai ira o koya: sa vunauci ira era ma yadjia mai o ira na tisaipeli. 14Ni sa raicia o Jisu, sa cudru sara, sa tukunia vi ira, Dou daini ira na gone lalai me ra qai mai vi au, ka mo dou kua ni tarovi ira: ni sa vataki ira na lewe ni matanitu ni Kalou:15au sa tukunia vaidjina vi ikodou, O koya ena reva ni vabaujia na matanitu ni Kalou. 16Sa keveti ira, ka tabaki ira i na ligana, ka vosavakalougatataki ira.17Ni sa qai yani o koya i gau-ni-sala, sa cici mai e dua, mai tekiduru vua, ka tarogi koya, Vavuvuli vinaka, na cava meu caka meu rawa kinia na bula reva ni mudu? 18Sa tukunia vua o Jisu, O sa vatokai au meu vinaka i na vuku ni cava? sa reva e dua tani e vinaka, na Kalou dua la liga. 19O sa kila na vunau, kua ni caka na vibutakoci, kua ni laba, kua ni butako, kua ni vibeitaki vailasu, kua ni kovekove, varokoroko vi rau na tamamu vata ki na jinamu.20Sa qai vosa o koya, me tukunia vua, vavuvuli, na ka keceliga ke au sa vabaujia ni au se gone ka yacovia mai na siga ke. 21Sa varaici koya o Jisu, sa lomania, sa tukunia vua, E dua na ka sa teva vi iko: mo qai, mo volitakia na ka keceliga sa tu vi iko, qai solia vi ira sa dravudravua, o na qai vaiyau mai lomalagi: mo qai mai, ka muri au. 22Sa vaveveku mata i na vuku ni vosa gona, sa qai tani sa rarawa na lomana; ni sa levu na nonai yau.23Sa viraiyaki o Jisu, a sa tukunia vi ira na nona tisaipeli, E dredre sara vi ira sa vutuniyau me curu i na matanitu ni Kalou! 24Ra sa reucala o ira na tisaipeli i na nona vosa. Sa qai vosa voki o Jisu, ka tukunia vi ira, Ragone, e dredre sara vi ira era sa vararavi i nai yau me curu i na matanitu ni Kalou! 25Sa rawarawa me curumia na mata ni cula na kameli, sa dredre vua na tamata vutuniyau me curu i na matanitu ni Kalou.26A ra sa reucala valevu sara, ka tukunia vua, o cei ena qai vabulai rawa? 27Sa varaici ira o Jisu, ka tukunia, Sa dredre sara vi ira na tamata, ia ka reva liga vua na Kalou; ni sa rawarawa vua na Kalou na ka keceliga. 28Sa qai vatekivu o Pita me tukunia vua, ni raicia, kitou sa dainia na ka kece, ka muri ikonu.29Sa qai vosa o Jisu, me tukunia, au sa tukunia vaidjina vi ikodou, Sa reva e dua na tamata sa dainia na vale, se na vitacini, se na ganena, se na tamana, se na tinana, se na luvena, se na vanua, i na vukuqu, vata i na vuku ni tukutuku-vinaka, 30me qai reva ni saumi, ena rawajia yadrau i na bula ke, na vivale, vata na vitacini, vata na ganena, vata na tinana, vata na luvena, vata na vanua, vata na vivacacani vokiliga; i na gauna maimuri, na bula reva ni mudu. 31Era lewe levu sa liu ra na muri; vata ki ira vokiliga sa muri ra na liu.32Ra sa qai liga i na salatu ni ra sa qai i Jerusalemi; sa liutaki ira o Jisu: ra sa reucala, ka ni ra sa muri voli, ra sa rere. A sa yadji ira voki na le tinikarua, ka vatekivu me tukunia vi ira na ka ena yaco vua, 33ka tukunia, raicia, da sa qai cake i Jerusalemi; sa na soli yani na Luve ni tamata vi ira na bete levu, vata ki ira na vunivola; ra na lewai koya me mate, ra na soli koya vi ira na vimatanitu tani: 34ra na valialiai koya, ka vakanakuitataki koya, ra kasuvia, ka vamatea: ena qai tu cake voki mai o koya i nai katolu ni siga.35Sa qai mai vua o Jemesa vata ki Joni, oi rau na luve i Sepete, me rau tukunia, vavuvuli, kirau sa vinakatakia mo ni caka vi kirau na ka kirau na kerea. 36Sa tuunia vi rau o koya, A cava drau sa vinakatakia meu caka vi kodrau? 37A rau sa tukunia vua, ni solia vi kirau, me kirau jiko i na nomunu i ukuuku, e dua i na ligamunu i matau, ka dua i na ligamunu i mawi.38Sa qai tukunia vi rau o Jisu, Drau sa reva ni kila na ka drau sa kerea: drau sa rawa beka mo drau somia na bilo au ma somia? ka mo drau papitaisotaki i na paitaiso au ma papitaisotaki kinia? 39Rau sa tukunia vua, Kirau sa rawajia. Sa qai tukunia vi rau o Jisu, Drau na somia djina na bilo au na somia; drau na papitaisotaki vokiliga i na papitaiso au na papitaisotaki kinia: 40ia me jiko i na ligaqu i matau vata na ligaqu i mawi sa reva ni noqu meu solia vailoa, vi ira liga sa varautakia me nodra.41Ni sa rogocia o ira na lewe tini, ra sa cudru sara vi Jemesa vata vi Joni. 42Sa kacivi ira mai o Jisu, me tukunia vi ira, dou sa kila, ni ra ma lewai ira na vimatanitu o ira ra sa kainaki me nodra turaga; sa vitalia vi ira o ira na nodra qaqa.43Sa reva ni vakinia vi ikodou; ena nomudou tamata liga o koya vi ikodou sa viavialevu; 44ka na nomudou tamata wale o koya vi ikodou sa viaviaturaga. 45Ni sa reva ni qai mai na Luve ni tamata me qaravi, me dauviqaravi liga, me solia na nona bula me kedrai voli e lewe levu.46Ra sa yaco i Jeriko: ni ra sa qai tani i Jeriko o koya vata ki ira na nona tisaipeli vata ki ira e lewe levu sara, sa jiko i na tutu-ni-sala me kerekere o Patimeo na mataboko, na luve i Timeo. 47Ni sa rogocia o koya ni sai Jisu na kai Nasareci, sa vatekivu me kaci, ka tukunia, I Jisu, na Luve i Tevita, ni lomani au mai. 48Ra sa le levu ra vunauci koya me jiko lo: sa qai kaci valevu cake kinia o koya, Na Luve i Tevita, ni lomani au mai.49Sa qai tu vadua o Jisu, me tukunia me kacivi mai. Ra sa qai kacivia na tamata mataboko, ra sa tukunia vua, Mo vacegu, tu cake; sa kacivi iko o koya. 50Sa dainia na nonai tutuvi o koya, sa tu cake, ka qai vi Jisu.51Sa vosa o Jisu, me tukunia vua, na cava o sa vinakatakia meu caka vi iko? Sa tukunia vua na tamata mataboko, Ikonu na Turaga, meu rai rawa. 52Sa tukunia vua o Jisu, Mo qai liga; sa vabulai iko na nomu vabaujia. Sa rai rawa sara o koya, sa muri Jisu

111Ni ra sa toro voleka i Jerusalemi, ki Pecifaki vata ki Pecani, i na ulu-ni-vanua ni violive, sa tala o koya e le rua na nona tisaipeli, 2sa tukunia vi rau, drau qai i na koro lailai sa donui korau: ni drau sa curu kinia, drau na raicia sara e dua na luve ni asa sa vesu tu, sa reva ni vodokia e dua na tamata; drau serekia, ka yadjia mai. 3Keva sa dua e tukunia vi kodrau, drau sa caka na ka ke i na vuku ni cava? drau tukunia sa yaga vua na Turaga; ena qai talai koya sara mai vanua ke.4Rau sa qai, ka raicia na luve ni asa, sa vesu tu i na mata ni darava i na tikina sa sota vata kinia e rua na sala; rau sa serekia. 5 5Ka so vi ira era sa tu kinia, ra sa tukunia vi rau, na cava drau sa serekia kinia na luve ni asa? 6A rau sa tukunia vi ira me va ka varojia o Jisu: ra sa qai daini rau me qai.7Rau sa yadjia na luve ni asa vi Jisu, ka tevukia kinia na nodraui sulu, sa vodokia o koya, 8sa lewe levu ra sa tevukia na nodrai sulu i na gaunisala: ka so vokiliga ra tamusukia eso na taba ni kau, ka dainia i na gaunisala. 9Ko ira sa liu, vata ki ira sa muri, ra sa kaci, ka tukunia, Osana! sa kalougata o koya sa qai mai i na yaca ni Turaga! 10sa kalougata na matanitu ni Tevita na noda qase, o koya sa yaco mai! Osana i colo sara!11Sa curu o koya i Jerusalemi, i na vale ni soro vokiliga: ni sa varaicia voli na ka keceliga, sa qai reavi mai, sa qai yani o koya i Pecani, vata ki ira na lewe tinikarua. 12Ni se bogi jiko liga, ni ra sa qai mai Pecani, sa viakana o koya:13ni sa raicia vayawa e dua na vu ni lolo sa vadrauna, sa qai, de raicia kinia e dua na ka: ni sa yaco kinia, sa reva ni raicia e dua na ka, na drauna la liga; ni sa reva ni yaco na vula i lolo. 14Sa vosa o Jisu, ka tukunia kinia, me kua na vuamu e kani emuri ka reva ni mudu. Ra sa rogocia na nona tisaipeli.15Sa yaco i Jerusalemi: sa curu i na vale ni soro o Jisu, sa vatekivu me vasevi ira tani kinia ra sa vivoli i na vale ni soro; sa vukicia vokilga na nodra teveli ra sa veisau i lavo, vata na nodra vijikojiko ra volitaki ruve; 16sa reva ni dainia e dua me cola e dua na ka ina loma ni vale ni soro.17Sa vavulici ira, ka tukunia, Sa reva liga ni volai, A noqu vale ena vatokai me nodra vale ni masu, na vimatanitu keceliga? dou sa caka me nodra qara na daubutako. 18Ra sa rogocia o ira na vunivola vata ki ira na bete levu, ra sa saga me ra vamatei koya: ni ra sa rerevakia, ni ra sa kurabui ko ira keceliga na lewe levu i na nonai vavuvuli. 19I na reavi, sa qai tani i na koro o koya20I na savulaci, ni ra sa qai voli, ra sa raicia sa malai sara mai na wakana na vu ni lolo. 21Ni sa nanumia o Pita sa tukunia vi koya, vavuvuli, raicia, na lolo o sa lewa me ca sa malai sara.22A sa tukunia vi ira o Jisu, Dou vadjinajia na Kalou. 23Niu sa tukunia vaidjina vi ikodou, Keva sa dua e tukunia i na ulu-ni-vanua ke, mo cavu tani, ka dai i na wasaliwa, ka reva ni vajijiqa na yalona, sa vadjinajia liga ni na yaco na ka sa tukunia; ena rawa na ka keceliga sa tukunia o koya.24O koya ke au ma tukunia kinia vi ikodou, na ka keceliga dou sa kerea, ni dou sa masu, dou vadjinajia ni dou sa rawa, ena qai nomudou liga. 25Ni dou sa tu me masu, kua ni cudruvi koya sa cala vi ikodou; me kua liga ni cudruvi ikodou i na vuku ni nomudoui valavala ca na Tamamudou sa jiko mai lomalagi. 26Ia keva dou sa cudruvia liga, ena reva vokiliga ni bokocia na nomudoui valavala ca na Tamamudou sa tiko mai lomalagi27Ra sa qai voki mai i Jerusalemi: ni sa qai voli o koya i na vale ni soro, sa qai mai vua o ira na bete levu, vata ki ira na vunivola, vata ki ira na matua, 28ra sa tukunia vua, o sa lesi maivi mo caka na vika ke? o cei sa solia vi iko nai lesilesi ke mo caka kinia na vika ke?29Sa vosa o Jisu, ka tukunia vi ira, Au na tarogi ikonu vokiliga i na dua na ka, raicia dou tukunia vi au; au na qai tukunia vokiliga vi ikodou se au ma lesi maivei meu caka na vika ke: 30Na papitaiso i Joni, sa ka mai lomalagi, se ka liga mai na tamata? tukunia mai vi au.31Ra sa vivosakitakia vai ira, ka tukunia, Keva eda na tukunia, Sa vu mai lomalagi; ena qai tukunia o koya, dou a reva ni vadjinajia koya i na vuku ni cava? 32Ia keva eda na tukunia, sa vu mai na tamata; ra sa rerevaki ira na tamata; ni ra sa vasama keceliga sa parofita djina o Joni. 33Ra sa vosa, ka tukunia vi Jisu, Kitou sa reva ni kila. Sa qai vosa o Jisu, me tukunia vi ira, Au na reva vokiliga ni tukunia vi ikodou se au ma lesi maivei meu caka na vika ke.

121Sa vatekivu o koya me tukunia vi ira i na vosa vatautauvata, Sa dua na tamata sa tea e dua na were-ni-vaini, a sa viribaijia vavolivolijia, sa kelia na keli-ni-waini, sa tara na nodra vale nai vatawa, sa lisitakia vi ira eso nai vatau-ni-were, sa qai qai ki na vanua tani. 2Ni sa yaco na kena gauna sa tala o koya e dua na tamata vi ira nai vatau-ni-were, me yadjia maivi ira nai vatau-ni-were eso na vua ni were-ni-vaini. 3Ra sa tauria, ka yaviti koya, me vatala tani wale.4Sa qai tala voki vi ira o koya e dua na tamata tani; ra sa vamavoatakia na uluna, ka vacacania valevu. 5Sa tala voki o koya e dua tani; ra sa vamatei koya, vata ki ira na le levu tani; eso era sa yavita, e so ra sa vamatea.6Sa vo liga e dua la liga na luvena, na nona gone ni toko, sa talai koya vokiliga imuri vi ira, sa tukunia, Era na varokorokotakia na luvequ. 7Ko ira nai vatau-ni-were ko ya ra sa tukunia vai ira, O koya ke nai taukei imuri; tou mai vamatea, ena qai noda liga na were-ni-vaini.8Ra sa tauria, ka vamatea, ka dainia ki taudaku ni were-ni-vaini. 9Na cava beka ena qai caka na turaga ni were-ni-vaini? ena qai liga mai me vamatei ira nai vatau-ni-were, me solia na were-ni-vaini vi ira na tani.10Dou sa reva beka ni wilikia na jiki ni Vola Tabu ke: Na vatu ra sa cajia o ira na matai ni vale, Sa yaco me kenai vadei i na tutu-ni-vale: 11Ke na cakacaka i Jiova, sa ka e vivakurabuitaki vi kita? 12Ra sa via tauri koya, ra sa rerevaki ira na le levu; ni ra sa kila sa vosataki ira o koya i na vosa vatautauvata gona; ra sa qai daini koya, me qai yani.13Ra sa tala vua eso na Farisi, vata ki ira nai tokani i Eroti, me ra coriti koya i na nona vosa. 14Ni ra sa yaco mai, ra sa tukunia vua, vavuvuli, kitou sa kila o sa djina liga, sa reva ni rerevakia e dua; ni o sa reva ni doka na matadra na tamata, o sa vatavuvulitakia vaidjina liga nai valavala sa vinaka vua na Kalou: sa tara me da soli ka ni matanitu vi Sisa, se reva? 15me da solia, se me da kua ni solia? sa kila o koya na nodrai lawaki, sa tukunia vi ira, Dou sa dauveretaki au i na vuku ni cava? yadjia mai vi au e dua na pene, meu raicia.16A ra sa yadjia mai. Sa tarogi ira o koya, na mata i cei ke, vata na yaca i cei sa volai tu? ra tukunia vua, A nei Sisa. 17Sa qai tukunia vi ira ko Jisu, Mo dou solia vi Sisa na ka sa nei Sisa, vi koya vokiliga na Kalou na ka sa nona na Kalou. Ra sa kurabuitaki koya.18Era sa qai qai mai vi koya eso nai tokani i Setoki, o ira ra sa dau tukunia ena reva ni tu cake voki na mate: ra sa tarogia, ka tukunia, 19Vavuvuli, sa vola vi kita o Mosese, Keva sa dua na tamata sa mate na tuakana se tacina, me dainia na watina, ka reva na luvena, me rau qai viwajini vata na nona yada na tacina se tuakana, me vaivakawa kinia vua na tuakana se tacina.20Sa jiko na matavitacini ratou lewe vitu: a sa vawaji o koya sa qase, sa mate, ka reva na luvena: 21erau sa qai viwajini kaya nai karua, sa mate liga, ka reva na luvena: sa va vokiliga kinia nai katolu: 22ratou sa viwatini kaya o iratou na lewe vitu, ka reva na luvedratou: sa qai mate vokiliga i muri na yalewa: 23ni sa tu cake voki na mate, ena wati i cei vi iratou o koya? ni ratou sa curuma o iratou na lewe vitu.24Sa vosa o Jisu, ka tukunia vi ira, Sa reva li ni vu ni nomudou sese ke, ni dou sa reva ni kila nai Vola Tabu, se na kaukauwa ni Kalou? 25Ni ra na tu cake voki mai na mate, ra na reva ni vawaji, se vimusumusukitaki me ra vawaji; ra na vataki ira na agilose mai lomalagi.26Ni ra na tu cake voki na mate, dou sa reva liga ni wilikia i nai vola i Mosese, ni sa vosa na Kalou vi koya, mai na kau, ka tukunia, Oi au na Kalou i Eparaama, vata na Kalou i Aisake, vata na Kalou i Jekope? 2727Sa reva ni nodra Kalou na mate o koya, na nodra Kalou liga ra sa bula jiko: dou sa sese valevu kinia.28Sa dua na vunivola, ni sa rogocia na nodra vileji, sa raicia ni sa vosa vavuku vi ira o koya, sa qai qai mai ka tarogia , Ai varo cava sa kenai matai i nai varo keceliga? 29Sa tukunia vua o Jisu, Sai matai ni varo keceliga, Mo rogocia, na Isireli: O Jiova na noda Kalou O Jiova sa dua la liga: 30mo lomani Jiova na nomu Kalou i na lomamu taucoko, vata ki na yalomu taucoko, vata ki na nomu nanumia kece, vata na nomu kaukauwa kece. 31Na kenai karua ke, Mo lomania na kai nomu me va o sa lomani iko. Sa reva e dua nai varo sa uasivi i nai varo ruarua ke.32Sa tukunia vi koya na vunivola, e vinaka, vavuvuli, o sa tukunia djina ni sa dua la liga na Kalou; sa reva voki e dua me rau le rua vata; 33me da lomani koya i na lomada taucoko, vata na noda vasama kece, vata na yaloda keceliga, vata na noda kaukauwa kece, ka me lomania na kai noda me va da sa lomani kita, ke na ka levu, ia na ka lailai nai soro keceliga, vata nai soro keceliga. 34Ni sa raicia o Jisu ni sa vosa vavuku o koya, sa tukunia vua, O sa reva ni yawa i na matanitu ni Kalou. Sa reva e dua sa doudou imuri me vatarogi koya.35Sa vosa o Jisu ni sa vatavuvuli jiko i na vale ni soro, ka tukunia, Sa vaevei ni ra tukunia o ira na vunivola sa luve i Tevita na Karisito? 36Ni sa tukunia o Tevita, sa vuna na Yalo Tabu, sa tukunia o Jiova vua na noqu Turaga, mo jiko i na ligaqu i matau, Meu vamalumalumutaki ira mada na nomu meca me ra sai tutu-ni-yavamu. 37Sa vatokai koya o Tevita me Turaga; sa qai luvena vaevei? Ra sa lewe levu vi ira na tamata, sa vinakatakia me ra rogoci koya38Sa tukunia vi ira i na nonai vavuvuli, dou qarauni ikodou maivi ira na vunivola, ra sa vinakajia me ra qai voli i nai sulu balabalavu, vata na vikidavaki i na rara ni vivoli, 39vata nai jikojiko ni qase i na vivale ni lotu, vata nai jikojiko vaturaga i na kana magiti; 40ra sa kovea na nodrai yau na yada, ra masu vabalavu jiko me vivaisini; o ira ke era na cudruvi valevu.41Sa jiko o Jisu i na yasana sa donuya na kato ni lavo, sa raici ira na le levu ni ra sa dainia nai lavo i na kato ni lavo: ka le levu ra sa vutuniyau ra sa dainia valevu. 42Sa qai qai mai e dua na yada dravudravua, a sa dainia kinia e rua nai lavo lalai sara, sa raujia e dua na facigi.43Sa kacivi ira na nona tisaipeli o koya, ka tukunia vi ira, Au sa tukunia vaidjina vi ikodou, na yada dravudravua ke sa dainia valevu i na kato ni lavo, o ira keceliga ra sa dainia valailai liga: 44ni ra ma dainia kinia eso o ira keceliga mai na nodra ka e levu: o koya ke, sa dravudravua, ka sa dainia na nona ka keceliga, io na nona ka kece e bula kinia.

131Ni sa qai tani o koya i na vale ni soro, sa tukunia vua e dua vi ira na nona tisaipeli, vavuvuli, raicia, na kenai rairai ni vivatu, vata na vivale ke! 2Sa vosa o Jisu, me tukunia vua, O sa raicia na vivale lelevu ke? ena reva ni vo e dua na vatu me vitaqataqai, ena talaraki sobu keceliga.3Ni sa jiko o koya mai na ulu-ni-vanua ni violive sa donuya na vale ni soro, ratou sa tarogi koya lo o Pita vata ki Jemesa vata ki Joni ki Adriu vokilga, 44Mo nu tukunia mai vi keitou, se na yaco ninaica na vika ke; ka cava na kenai vatakilakila ni sa voleka ni yaco na ka keceliga ke.5Sa qai vosa vi iratou o Jisu, ka tukunia, Raicia vinaka de vacalai ikodou e dua: 6Era le levu ena qai mai ka vacavutaki au, me ra tukunia, Sai au; ia ka le levu ra na vacala.7Ni dou na rogocia nai valu, vata nai rogorogo ni valu, dou kua ni kidroa; ni sa kilikili me yaco; ia sa bera liga nai vataotioti. 8Ni ra na vibolebolei na vivanua eso, vata na vimatanitu eso; ena tavuki na vanua i na viyasana e levu, ena yaco vokiliga na dausiga: ke nai vatekivu liga ni ka rarawa.9Dou qarauni ikodou vinaka: ni dou na soli yani i na matavilewai, dou na vakanakuitataki i na vivale ni lotu: dou na yadji vokiliga i na matadra na kovana, vata na tui, i na vukuqu, mei vadjinadjina vi ira. 10Ena vunautaki dina mada iliu nai tukutuku-vinaka i na vivanua keceliga.11Ni dou sa yadji yani, ka soli me lewai, dou kua mada ni lomaocaoca se cava mo dou tukunia, dou kua vokilga ni vanananu iliu; na ka keceliga ena soli vi ikodou i na tiki-ni-siga gona, sai koya liga mo dou vosatakia: ni dou sa reva ni vosa o ikodou, sa vosa liga na Yalo Tabu. 12Era na dui soli ira yani na vitacini me vamatei, vata na tama ni gone ena solia na luvena; era na tu cake na gone vi ira na nodra qase, ka vavunia na nodra mate. 13Era na cati ikodou o ira na tamata keceliga i na vuku ni yacaqu; o koya ena vosojia me yacovia nai vataojioji, ena vabulai o koya.14Ni dou sa raicia i na yasana sa tabu ni tu kinia na ka vasisila sa dauvivarusai, o koya sa vosa kinia o Taniela na parofita, (me kila o koya sa wilikia,) me qai dro i na viulu-ni-vanua o ira ra sa jiko i Jutia; 1515 me kua ni qai sobu i vale o koya sa jiko i delana, se curu kinia, me yadjia tani e dua na ka mai na nona vale; 16me kua ni lesu voki o koya sa jiko i na were, me yadjia na nonai sulu.17Ka na ca vi ira sa bukete, vata ki ira era sa vasucumia na gone, i na gauna gona! 18Dou masu me kua ni yaco na nomudou dro i na vula i liliwa. 19Ni na yaco na ka rarawa i na gauna gona; sa reva ni vakinia mai nai vatekivu ni nona buli ka na Kalou ka yacovia na siga ke, ka na reva vokiliga imuri. 20Keva sa reva ni valekalekatakia na gauna gona na Turaga, sa reva na tamata me bula rawa: i na vukudra na djigitaki, o ira sa djigitakia o koya, sa valekalekatakia o koya na gauna gona.21Keva ena qai tukunia vi ikodou e dua, Raicia, eke na Karisito; se, Raicia, mai vanua gona; kua ni djinajia: 22ni na tubu mai na Karisito vailasu eso, vata ki na parofita vailasu eso, ra na vatakila mai na vivatakilakila vata ki na vika e vivakurabuitaki, me vacalai ira kinia na djigitaki, keva e rawa. 23Dou qarauni ikodou vinaka: raicia, au sa tukuna eliu vi ikodou na ka keceliga.24I na gauna gona, ni sa oji mada na ka rarawa gona, ena qai vabutobutotakia na mata-ni-siga; ena reva vokilga ni cila na rarama ni vula; 25ka na lutu mai na vikalokalo ni lomalagi, ka na vitosoyaki na vika kaukauwa ni lomalagi: 26ra na qai raicia na Luve ni tamata ni sa qai mai i na veio, i na kaukauwa levu vata nai ukuuku. 27Ena qai talai ira na nona agilose o koya, ka vasoqoni ira vata na nona djigitaki mai na mata ni cagi e va, mai nai yalayala ki vuravura vata nai yalayala ki lomalagi.28Mo dou kila mada na vosa vatautauvata ni lolo; Ni sa qai lavovou na tabana, sa tubu na drauna, dou sa kila sa voleka na vula i katakata: 29me va vokiliga kinia oi ikodou, ni dou sa raicia sa yaco na vika ke, dou kila sa voleka o koya, io mai darava.30Au sa tukunia vaidjina vi ikodou, Ena reva ni takali nai tabatamata ke, ena yaco mada eliu na ka keceliga ke. 31Ena takali o lomalagi vata ki vuravura; ia na noqu vosa ena reva ni takali. 32I na siga gona vata na jiki-ni-siga gona sa reva e dua e kila, o ira na agilose mai lomalagi e reva, se na Luvena, na Tamaqu dualaliga.33Dou qarauni ikodou vinaka; dou vatawa, ka masu: ni dou sa reva ni kila na kena siga. 3434Sa va e dua na tamata e qai ki na vanua tani, o koya sa dainia na nona vale, a sa lesia vi ira na nona tamata me ra lewa, ka lesia vi ira yadua na nodra cakacaka, a sa tukunia vokiliga vua nai vatawa me vatawa jiko.35O koya mo dou qai vatawa: ni dou sa reva ni kila na jiki-ni-siga ena qai mai kinia nai taukei ni vale; se ni sa reavi, se ni sa lomaloma-ni-bogi, se ni sa tagi na toa, se ni savulaci; 36de qai vasauri mai, ka kunei ikodou ni dou sa moce liga: 37na ka au ma tukunia vi ikodou, au ma tukunia vi ira keceliga, Dou vatawa.

141Sa vo e rua na bogi me qai caka na kana vata ni lako-sivia vata na kana madrai sa reva ni valeveni: ra sa vasaqara o ira na bete levu vata ki ira na vunivola me ra lawakitaki koya me ra tauria, me ra vamatea. 2Ra sa tukunia, Me kua i na gauna ni kana vata, de ra ue kinia na tamata.3Ni sa jiko o koya mai Pecani na vale i Saimoni na vukavuka, ni sa kana jiko, sa qau mai e dua na yalewa sa tauria e dua na tavaya alapasita waiwai, na narita dina, sa talei sara; a sa voroka na tavaya, ka livia ki na uluna. 4Sa cudru sara eso vai ira, ka tukunia, Sa biu la liga na waiwai ke i na vuku ni cava? 5sa rawarawa me volitaki liga i na pene e tolu na drau ka vacaca, me soli vi ira na dravudravua. Ra sa kasejia na yalewa.6Sa tukunia o Jisu, daini koya liga; dou sa saga i na vuku ni cava? sa caka vi au e dua na cakacaka vinaka: 7sa jiko vadua vata ki ikodou o ira na dravudravua; ni dou sa via caka na ka sa yaga vi ira, sa rawarawa liga: ia o au, au na reva ni jiko vadua vata ki ikodou. 8Sa caka o koya na ka sa rawajia: sa qai mai eliu o koya me lumujia na yagoqu me bulu. 9Au sa tukunia vaidjina vi ikodou, Ena viyasana keceliga i vuravura taucoko ena vunautaki kinia nai tukutuku-vinaka ke, ena baki tukuni vokiliga kinia na ka sa caka na yalewa ke, me kenai djivi.10O Jutasa Isikarioti, e dua vi ira na lewe jinikarua, sa qai vi ira na bete levu, me soli koya vi ira. 11Ni ra sa rogocia, ra sa reki, ra sa yalayala me ra soli lavo vua. Sa qai vasaqara o koya na gauna e rawarawa me soli koya kinia.12E nai matai ni siga ni kana madrai sa reva ni valeveni, ni ra sa vamatea na lami ni qai-sivia, sa tukunia vua o ira na nona tisaipeli, i vi na jikina o sa vinakatakia me kitou qai kinia me varautaka me caka kinia na kana vata ni qai-sivia? 13Sa tala o koya e lewe rua vi ira na nona tisaipeli, ka tukunia vi rau, drau qai i na koro, drau na qai sota e dua na tamata sa cola e dua na saqa wai: muri koya; 14i na vale ena curu kinia o koya, drau tukunia vua na kenai taukei, Sa tarogia nai vavuvuli, ivi na jiki-ni-vale meu caka kinia na kana vata ni qai-sivia vata ki ira na noqu tisaipeli?15Ena qai vatakila vi ikodrau e dua na jikina levu i colo i na vale sa varautaki tu na kenai yaya: drau varautakia kinia na kita. 16Rau sa qai yani na nona tisaipeli, ka yaco ki na koro; rau sa kunea me va ka tukunia vi rau o koya: a rau sa varautakia na kakana ni qai-sivia.17Ni sa reavi mai, sa qai mai o koya vata ki ira na le tinikarua. 18Ni ra sa jiko ka kana, sa tukunia o Jisu, Au sa tukunia vaidjina vi ikodou, ena soli au yani e dua vi ikodou, o koya sa kana vata ki au. 19Sa qai rarawa na lomadra, ka ra dui tukunia yadua vi koya, Oi au beka? e dua voki, Oi au beka?20Sa tukunia vi ira o koya, E dua vi ikodou na lewe tinikarua, o koya sa tokocia vata ki au na kena i na bilo. 21Sa qai na luve ni tamata, me va sa volai i na vukuna: ka ca vua na tamata gona sa solia yani na luve ni tamata! ke sa reva ni sucu na tamata gona ke sa vinaka vua.22Ni ra sa kana jiko, sa tauria na madrai o Jisu, ka lotutakia, ka dovia, ka solia vi ira, ka tukunia, Dou tauria, kania: ke na yagoqu. 23Sa qai tauria na bilo o koya, ni sa vavinavinaka oji, sa solia vi ira; a ra sa somi kece kinia. 24Sa tukunia vi ira, Sa noqu dra ke ni viyalayalaji vou, sa liviraki i na vukudra e le levu. 25Au sa tukunia vaidjina vi ikodou, Au na reva ni somia voki na vua ni vaini, ka malua me yaco mada na siga au na somia vou kinia i na matanitu ni Kalou.26Ni ra sa sere oji, ra sa qai yani i na ulu-ni-vanua ni violive. 27Sa tukunia vi ira o Jisu, Dou na tarabe keceliga i na vukuqu i na bogi nikua; ni sa volai, Au na yavita nai vatawa ni sipi, ka ra na dui vasesei na qele ni sipi.28Ni au sa tu cake voki, au na qai liutaki ikodou i Kalili. 29Sa qai tukunia vua o Pita, Keva ena tarabe ko ira keceliga, o au, au na reva.30Sa tukunia vua o Jisu, Au sa tukunia vaidjina vi iko, i na siga ke, i na bogi liga nikua, ni sa reva ni tagi mada varua na toa, ko na cakitaki au vatolu. 31Sa qai tukunia vayalokatakata mai o koya, Keva e drau na mate vata, au na reva sara ni cakitaki ikonu. Sa tukunia vokiliga vi ira keceliga.32Ra sa qai i na dua na yasana na yacana o Kecisemani: sa tukunia o koya vi ira na nona tisaipeli, Dou jiko liga i vanua, meu masu mada. 33Sa yadji Pita vata kaya o koya, vata ki Jemesa vata ki Joni, sa vatekivu me reucala sara, ka yaluma sara. 34Sa tukunia vi ira o koya, Sa rarawa valevu na yaloqu, me va au na mate; dou jiko liga i vanua, ka vatawa.35Sa qai valailai iliu o koya, sa cuva ki na soso, a sa masu, keva e rawarawa, me qai tani na gauna gona vi koya. 36Sa tukunia; Apa, Tamaqu, sa rawarawa vi ionu na ka keceliga; ni yadjia tani vi au na bilo ke; me kakua liga ni va na lomaqu, me va liga na lomamunu.37Sa baci qai voki mai, ka raicia ira ni ra sa moce tu, sa tukunia vi Pita, I Saimoni, o sa moce, ne? o sa reva ni rawajia mo vatawa me dua la liga na aua, ne? 38Dou vatawa ka masu, me kua ni rawai ikodou na vere: e djina liga sa gu na yalo, ia na yago sa malumalumu. 39Sa qai voki o koya, me masu, ka sa cavujia voki na vosa gona.40Ni sa lesu voki mai, sa raici ira ni ra sa moce jiko, ni sa bibi na matadra, ra sa reva ni kila e dua na ka me ra tukunia vua. 41Sa qai vatolu mai, sa tukunia vi ira, Dou qai moce ga, ka dou vacegu; sa levu liga, sa yaco na gauna; raicia, sa soli yani na luve ni tamata i na ligadra na tamata ca: 42tu cake, me da qai; raicia, sa voleka mai o koya sa soli au yani.43Ni sa vosa jiko o koya, sa qai sara mai o Jutasa, e dua vi ira na le tinikarua, vata ki ira vata kaya e le levu sara ra sa vaiseleiwau ra vaiwau, maivi ira na bete levu vata ki ira na vunivola vata ki ira na matua. 44O koya sa soli koya yani sa tukunia oji vi ira e dua nai vatakilakila, ka tukunia, O koya au na regucia, sai koya; tauria, ka yadjia vavinaka yani. 45Ni sa yaco o koya, sa qai sara vua, sa tukunia, Vavuvuli: sa regucia. 46Ra sa qai tauri koya ka yadjia yani.47Sa dua vi ira sa tu voleka sa ucunia na nonai seleiwau, sa yavijia na nona tamata na bete levu, a sa taya laivi na daligana. 48Sa tarogi ira ko Jisu, ka tukunia, Dou sa qai via beka mai e dua na daubutako, ni dou sa vaiseleiwau ka vaiwau, mo dou tauri au? 49Au ma jiko vata ki ikodou i na visiga i na vale ni soro ka vatavuvuli, dou ma reva ni tauri au: nai Vola Tabu ena vayacoria liga. 50Sa qai daini koya o ira keceliga, ka dro.51Sa muri koya e dua na cauravou, a sa vaitutuvi wale na yagona i nai tutuvi lineni; ra sa tauri koya: 52sa dainia nai tutuvi lineni o koya, ka tuba luvawale tani.53Ra sa yadji Jisu vua na bete levu: ra sa soqoni vata kinia o ira keceliga na bete levu vata ki ira na qase vata ki ira na vunivola. 54Sa muri koya vayawa o Pita, sa yaco sara i na vale ni bete levu; sa jiko sobu vata ki ira na ovisa, sa tatalai i na buka.55Ko ira na bete levu, vata ki ira keceliga na matavilewai, ra vasaqara eso me ra beitaki Jisu, me mate kinia o koya; ra sa reva ni raicia: 56ni ra sa le levu sa beitaka vailasu, ia sa reva ni qai vata na nodrai tukutuku.57Sa qai tu eso, a ratou sa beitaka vailasu, ka tukunia, 58Kitou sa rogocia ni sa tukunia, Au na basukia na vale ni soro ke sa caka ena liga, ia au na tara e dua voki sa reva ni caka i na liga, e na bogi e tolu. 59Sa reva vokiliga ni qai vata na nodratoui tukutuku.60Sa qai tu cake na bete levu i na kedra maliwa, ka tarogi Jisu, ka tukunia, Sa reva na ka o tukunia mai? a cava ke ratou sa beitaki iko kinia o ratou ke? 61A sa galu tu liga o koya, ka sa reva na ka sa tukunia. Sa tarogi koya voki na bete levu, ka tukunia vua, O iko beka na Karisito, na Luve i Koya sa nona na varokoroko, se reva? 62Sa tukunia o Jisu, O au liga: ia dou na raicia na Luve ni tamata ni sa jiko i na liga i matau i Koya sa kaukauwa, ni sa qai vokilga mai i na veio ni lomalagi.63Sa qai dresulakia na nonai sulu na bete levu, ka tukunia, Sa yaga vacava me so voki nai vadjinadjina? 64dou sa rogocia liga ni vosavacacatakia na Kalou; na cava dou lewa? Ra sa lewai koya keceliga, ni sa dodonu me vamatei. 65Ra sa qai eso me kasuvia, ka tabonakia na matana, ka qova, ka tukunia vua, tukunia mai se ko cei; a ra sa sabicia o ira na ovisa.66Sa jiko e ra o Pita ena rara ni vale, sa qai mai e dua na vada ni bete levu; 67ni sa raici Pita ni sa tatalai, sa varaici koya, ka tukunia, o iko vokilga sa jiko vata ki Jisu na kai Nasareci. 68Sa cakitakia o koya, ka tukunia, au sa reva ni kila, au sa lecavia na ka ko sa tukunia. Sa qai yani vaka ki na darava; sa tagi na toa.6969 Sa raici koya voki na vada, sa tukunia vi ira sa tu voleka, Sa dua vi ira o koya ke. 70Sa cakitakia voki o koya. Sa dede valailai liga, ra sa tukunia vi Pita o ira sa tu voleka, Sa djina liga sa dua vi ira o iko; ni o sa kai Kalili.71Sa qai vatekivu o koya me ruru ka bubului, ka vaka, Au sa reva ni kila na tamata ke dou sa vosa kinia. 72Sa qai tagi varua na toa. Sa qai nanumia o Pita na vosa ma tukunia vua o Jisu, Ni sa reva ni tagi mada varua na toa, o na cakitaki au vatolu. ni sa vasama, sa tagi.

151I na savulaci ra sa qai bose vata o ira na bete levu vata ki ira na matua vata ki ira na vunivola vata ki ira kece na matavilewai, sa vesuki Jisu, ka yadjia tani, sa solia vi Pailato. 2Sa tarogi koya o Pailato, o sa nodra Tui na kai Jutia, se reva? Sa vosa o koya, ka tukunia vua, o sa tukunia djina mai. 3A sa levu na ka ra sa beitaki koya kinia o ira na bete levu.4Sa qai tarogi koya voki o Pailato, ka tukunia, o sa reva ni tukunia e dua na ka ne? raicia na kena levu ni ka ra sa beitakia vi iko. 5Sa reva na ka sa tukunia o Jisu; sa kurabui kinia o Pailato.6Sa dau nonai valavala i na solevu gona me serekia vi ira e dua na tamata vesu, o koya ra sa djigitakia. 7Sa jiko e dua, na yacana o Parapa, sa vesuki vata ki ira eso na tamata ra sa ue, ka laba kinia. 8Ra sa kaci jiko na lewe levu, ka vamasuta me caka vi ira me va sa dau nonai valavala.9Sa vosa vi ira o Pailato, ka tukunia, Dou sa vinakatakia meu serekia vi ikodou na nodra Tui na kai Jutia, se reva? 10ni sa kila o koya ra sa soli koya yani o ira na bete levu ni ra sa vuvutakia. 11Ra sa vauqeti ira na lewe levu o ira na bete levu, me sereki Parapa liga vi ira o koya.12Sa qai vosa ko Pailato, ka tukunia voki vi ira, A cava dou sa qai vinakajia meu caka vua dou sa vatoka me nodra Tui na kai Jutia? 13A ra sa qoqolou voki, Vakojia ki na kauveilatai.14Sa qai tukunia vi ira o Pailato, na cava na ka ca sa caka o koya? Ra sa qai qoqolou valevu cake, Vakojia i na kauveilatai. 15Ni sa vinakatakia o Pailato me valomavinakataki ira na lewe levu, sa sereki Parapa vi ira, sa soli Jisu yani, ni sa vakanakuitatakia mada eliu, me vakoji i na kauveilatai.16Ra sa yadjia tani o ira na sotia i na yasana ni vale ni turaga, sa vasoqoni ira vata na mata sotia taucoko. 17Ra sa vasulumi koya i nai sulu lokaloka, ra sa talia e dua nai sala i na viwa-vavotona, ka vaisalataki koya kinia. 18Ra sa vatekivu me kidavakia, Sa loloma, na nodra Tui na kai Jutia!19Ra sa warolakia na uluna i na dua na dravo, ra sa kasuvia, ka tekiduru ka varokoroko vua. 20Ni ra sa valialia oji, ra sa luvajia vua nai sulu lokaloka, ka vasulumia i na nonai sulu djina, ra yadjia yani me ra vakojia i na kauveilatai. 21Sa dua na kai Kirini, o Saimoni, a tamadrau o Alekisada vata ki Rufo, o koya sa qai tu, ni sa qai jiko mai vanua, ra sa vasaurarataki koya me colajia na nona kauveilatai.22Ra sa yadji koya i na dua na yasana, o Kolikoca, a kenai balebale, na vanua ni qavokavoka. 23Ra sa solia vua na waini sa viwaki vata ki na mura me somia; sa reva ni somia o koya. 24Ni ra vakojia i na kauveilatai, ra sa qai vota na nona visulu, ni ra vawiri madigi, me ra dui kila nodrai votavota.25Sa kenai katolu ni aua, ni ra sa vakojia i na kauveilatai. 26Sa volai e colo na ka sa beitaki vua: A NODRA TUI NA KAI JUTIA. 27Ra sa vakojia vata kaya i na kauveilatai e le rua na daubutako; e dua i na ligana i matau, ka dua i na ligana i mawi. 28Sa vayacori kinia nai Vola Tabu, sa tukunia, Sa wili vata ki ira na tamatai valavala ca o koya.29O ira sa qai voli, ra sa vosavakacacatakia , ni ra sa kuretakia na uludra, ka tukunia, Drasa, ko iko sa basukia na vale ni soro, ka tara i na bogi e tolu, 30vabulai iko mada, ka kevu sobu mai na kauveilatai.31Sa va kinia o ira na bete levu, ra sa valialia vai ira, vata ki ira vokiliga na vunivola, ra tukunia, O koya sa dauvabulai ira na tani; sa reva ni vabulai koya rawa: 32me kevu sobu nikua mai na kauveilatai na Karisito na nodra Tui na Isireli, me kimamu raicia ka vabaujia. O rau vokiliga ratou a vakoji vata kaya i na kauveilatai, rau sa valialiai koya.33Ni sa yaco nai kaono ni aua, sa butobuto na vanua taucoko, ka yacovia nai kaciwa ni aua. 34I nai kaciwa ni aua sa kaci o Jisu i na domo levu, ka tukunia, Ilai, Ilai, lama sapakicani? a kenai balebale, Noqu Kalou, Noqu Kalou, ko sa daini au i na vuku ni cava? 35E so vi ira sa tu voleka, ni ra sa rogocia, ra sa tukunia, Raicia, sa kacivi Ilaija o koya.36Sa cici e dua, ka tonisua e dua na vutovuto i na wai wiwi, ka vivia i na dua na dravo, a sa vasomi koya, ka tukunia, dainia mada; me da raicia se na qai mai o Ilaija me kevutaki koya sobu mai, se reva 37O Jisu, ni sa kaci i na domo levu, sa qai ciba yani. 38Sa sei rua nai laji ni vale ni soro mai na jikinia e colo ka yadjia i ra.39Ni sa raicia na turaga ni valu, o koya sa tu voleka ka donui koya, ni sa kaci vake o koya, ka qai ciba yani, sa tukunia, E djina liga sa Luve ni Kalou na tamata ke. 40Eso vokiliga na yalewa ra sa varaicia vayawa; e dua vi ira ko Meri na yalewa ni Makitala, vata ki Meri na jinadrau o Jemesa ka gone vata ki Josese, ko Salomi vokiliga; 41ratou a daumuria, ka dauqaravia, ni sa jiko mai Kalili o koya; vata ki ira vokiliga na yalewa e le levu ra sa qai vata kaya i Jerusalemi.42Ni sa reavi mai, ni sa siga varau, na siga sa taravia na Siga ni Vakacecegu, 43sa qai mai o Josefa, na kai Arimacea, na matanivanua, sa dua vi ira na matavilewai, sa warakia na kena yaco na matanitu ni Kalou, sa qai doudou vi Pailato, ka kerea na yago i Jisu. 44Sa reucala o Pailato ni sa mate o koya; sa kaciva na turaga ni valu, ka tarogia se sa mate vadede o koya, se reva?45Ni sa kila vua na turaga ni valu, sa solia na yagona vi Josefa: 46sa volia o koya e dua nai sole lineni, sa kevutaki koya sobu, ka solegia kinia, sa vadavoria i na dua nai bulubulu sa ta i na vatu; sa vaqiqicia e dua na vatu i na darava ni bulubulu. 47Rau sa raicia na yasana sa vadavori kinia o koya, o rau o Meri na yalewa ni Makitala vata ki Meri na tina i Josese.

161Ni sa oti na siga ni vacecegu, o iratou o Meri na yalewa ni Makitala, vata ki Meri na tina i Jemesa, vata ki Salomi, ratou sa volia na waiwai vaisaluaki, me ratou qai lumuji koya. 2I na savulaci caca i nai matai ni siga ni wiki, ratou sa qai mai i nai bulubulu ni sa qai cabe na siga3Ratou sa tukunia vai iratou, o cei ena vaqiqica tani na vatu i na vukuda mai na darava ni bulubulu? 4Ni ratou sa rai yani, ratou sa raicia ni sa vaqiqici tani na vatu: ni sa vatu levu sara.5Ni ratou sa curu i nai bulubulu, ratou sa raicia e dua na cauravou sa jiko i na jikina i matau, sa vaisulu i nai sulu balavu ka vulavula; ratou sa rere. 6Sa tukunia vi iratou o koya, Dou kua ni rere: dou sa vasaqarai Jisu na kai Nasareci, o koya ma lauvako i na kauveilatai: sa tu cake voki o koya: sa reva i vanua: raicia na jikina ra ma vakotoria kinia! 7dou qai, tukunia vi ira na nona tisaipeli, vi Pita vokiliga, ni sa liutaki ikodou o koya i Kalili; dou na raici koya kinia, me va na nona vosa vi ikodou.8A ratou sa qai kusarawa yani, ka tuba mai nai bulubulu; ratou sa sautaninini ka kidroa; ratou sa reva vokiliga ni tukunia e dua na ka vua e dua; ni ratou sa rere.9Ni sa tu cake voki o koya i na savulaci caca i nai matai ni siga ni wiki, sa rairai i liu o koya vi Meri na yalewa ni Makitala, o koya ka vaseva tani vua o koya e lewe vitu na tevoro. 10Sa qai qai o koya ka tukunia vi ira ra daujiko vata kaya i liu, ni ra sa rarawa ka tagi. 11O ira, ni ra sa rogocia sa bula o koya ka sa rairai vi koya, ra sa reva ni vadjinajia.12Sa qai rairai o koya ia sa dua tani na yagona i na le rua vi ira, ni rau sa qai jiko i na dua na yasana i vanua: 13rau sa qai ka tukunia vi ira sa vo; ra sa reva vokiliga ni vadjinaji rau.14Sa oji, sa rairai o koya vi ira na lewe tinikadua ni ra sa kana jiko, sa vunauci ira i na vuku ni nodra reva ni vabaujia vata ki na nodra lomakaukauwa, ni ra sa reva ni vadinaji ratou sa raici koya ni sa tu cake voki. 15Sa tukunia vi ira, Dou qai yani ki vuravura taucoko, ka vunautakia nai tukutuku-vinaka kivi ira na tamata keceliga. 16O koya sa vabaujia ka sa papitaisotaki ena bula: ena cudruvi liga o koya sa reva ni vabaujia.17Na vivatakilakila ke ra na caka o ira sa vabaujia: ra na vaseva tani na tevoro eso i na yacaqu; ra na vosatakia na vosa ni vivanua tani; 18ra na tomikia na gata eso; ia keva ra somia na ka gaga sara, ra na teva ni ca kinia; ra na tabaki ira vokiliga sa tauvi-mate i na ligadra, ra na bula kinia.19Ni sa vosa oji vi ira na Turaga o Jisu, sa yadji cake i lomalagi, sa jiko sobu i na liga i matau ni Kalou. 20O ira, ra sa qai yani, ka vunau i na viyasana keceliga, sa cakacaka vata ki ira na Turaga, sa vadjinadjinatakia na vosa i na vivatakilakila sa muri.

## Luke

11Ni ra sa le levu ra sa bolea me ra varautakia nai tukutuku ni vi ka sa vadjinajia deivakia sara liga vi kita, 2me va na ka ra sa tukunia vi kita o ira sa raicia i matadra, ka ra sa qaravia na vosa mai nai vatekivu; 3sa vinaka vokiliga vi au, ni'u ma vatarogia matua sara mai na ka keceliga mai nai vatekivu, me'u vidutaitakia i na i vola vi ikodou, Ceofilo, na turaga dina, 4mo kila kinia na kena djina ni vi ka o sa vatavulici kinia.5I na gauna sa tui Jutia kinia o Eroti, sa dua na bete o Sakaraia na yacana, na matabete ni Epaia: sa wajina e dua vi ira na luvei Eroni, o Ilisapeci na yacana. 6A rau sa dodonu ruarua i na mata ni Kalou, rau sa muria keceliga nai vunau vata na i varo ni Turaga, ka reva nodrau cala. 7A sa reva na luvedrau ni sa yava o Ilisapeci, a rau sa matua ruarua vokiliga.8Sa yaco ni sa caka jiko o koya na cakacaka vabete i na mata ni Kalou, i na vuku ni nona matabete, 9me va nai varau ni cakacaka vabete, sa nonai tavi me vayavuya na ka boi vinaka, ni sa curu i na valenisoro ni Turaga. 10Ia o ira keceliga na tamata ra le levu ra tu i tuba ra sa masu ni sa vayavui jiko na ka boi vinaka.11Sa rairai vua e dua na agilosi ni Turaga, sa tu i na yasana i matau ni cabocabo ni ka boi vinaka. 12Ni sa raicia o Sakaraia, sa kidroa, sa tarai koya na rere. 13Sa tukunia vi koya na agilosi, "Kua ni rere, Sakaraia, sa rogoci na nomu masu; sa na vasucuya e dua na luvemu tagane o Ilisapeci na wajimu, o na vayacani koya o Joni.14Ia o na reki ka marau kinia, na le levu vokiliga ra na reki i na vuku ni nona sucu. 15Ni na levu o koya i na mata ni Turaga, na reva ni somi waini se somi kaukauwa, na vasinaiji vokiliga i na Yalo Tabu, mai na kete i jinana.16Ka le levu vi ira na luvei Isireli na saumakia mai o koya i na Turaga na nodra Kalou. 17Ia na liutaki koya na yalo i Ilaija vata na nona kaukauwa, me saumakia na lomadra na matua vi ira na gone, vata ki ira na talaimama i na nodra vuku o ira ra yalododonu; me varautakia na tamata me ra qai nona na Turaga."18Sa tukunia vua na agilosi o Sakaraia, Na cava me’u kila kinia na ka ke? Au sa matua sara, sa levu na yabaki ni na wajiqu. 19Sa vosa na agilosi ka tukunia vua, "Oi au o Keperieli, au sa dau tu i na mata ni Kalou. Au sa talai mai me’u vosa vi iko, ka tukunia vi iko nai tukutuku vinaka: 20Raicia! o na galu liga, o na reva ni vosa rawa, me yacovia mada na siga na vayacori kinia na vi ka ke, ni o sa reva ni vadjinajia na noqu vosa, o koya ena vayacoya liga i na kena gauna."21Sa ra waraki Sakaraia o ira na tamata, a ra sa reucala ni sa dede o koya i na vale ni soro. 22Ni sa curu mai, sa reva ni vosa rawa vi ira: ra sa qai kila ni sa raicia o koya e dua na raivotu i na vale ni soro; a sa vatabataba vi ira o koya, a sa galu jikoliga. 23Ni sa oji na gauna ni nona cakacaka, sa qai sara yani i nona vale.24Ni sa oji na visiga gona, sa qai kunekune na wajina o Ilisapeci, a sa vunitaki koya ka vula lima, sa qai tukunia, 25"Sa caka vake vi au na Turaga i na siga sa nakijia kinia o koya, me yadji tani na ka au ma rogo ca kinia vi ira na tamata."26Ia i na i ka ono ni vula sa talai na agilosi o Keperieli mai vua na Kalou, i na dua na koro mai Kalili, yacana o Nasareci, 27vua e dua na goneyalewa sa musu vua e dua na tagane na yacana o Josefa, mai na mataqali i Tevita, na yaca ni goneyalewa o Meri. 28Sa qai mai vi koya na agilosi ka tukunia vua, "Sa loloma, iko sa daulomani! Sa jiko vi iko na Turaga; o sa kalougata valevu mai vi ira na yalewa tani." 29Sa kidroa o koya i na nona vosa, sa vananumakia i lomana se vacava nai varau ni vikidavaki vake.30Sa tukunia vi koya na agilosi, "Kua ni rere Meri: ni ko sa kune loloma vua na Kalou: 31ka raicia, o na kunekune, o na vasucuya vokiliga e dua na gone tagane; ia mo vayacani koya o 'Jisu'. 32Ena levu o koya, ka na vatokai na Luve i Koya sa cecere sara; ia na Turaga na Kalou ena solia vi koya nai jikojiko vaturaga ni tamana o Tevita: 33ia ena lewa o koya na mataqali i Jekope ka reva ni mudu; ena reva vokiliga ni oji na nona matanitu."34Sa tukunia vua na agilosi o Meri, "Na yaco vacava na ka ke, niu sa reva ni viyacovi vata e dua na tagane?" 35Sa vosa na agilosi ka tukunia vua, "Na qai sobu mai vi iko na Yalo Tabu, na varurugi iko vokiliga na kaukauwa i Koya sa cecere sara: o koya ena sucu mai vi iko na vatokai kinia me ka tabu na Luve ni Kalou.36Raicia, na dauvemu o Ilisapeci, sa kunekunetakia vokiliga e dua na gonetagane, ni sa qase. Ke sa i ka ono ni nona vula, o koya ma tukuni ni yava. 37Ni na reva ni mama vua na Kalou e dua na ka." 38Sa qai tukunia o Meri, "Raicia na vada ni Turaga; me yaco liga vi au na nomunu vosa." Sa qai daini koya na agilosi.39O Meri i na gauna ke, sa qai kusa yani i colo. i na dua na koro va-Jutia; 40sa curu i na vale ni Sakaraia, sa vikidavaki vata ki Ilisapeci. 41Ni sa rogocia o Ilisapeci na vosa ni vikidavaki ni Meri, sa rika i ketena na gone, sa vasinaiji o Ilisapeci i na Yalo Tabu:42Sa tabalakia i colo na domona o koya, ka tukunia, "O sa kalougata valevu vi ira na yalewa voki eso, sa kalougata na vua ni ketemu. 43Sa vacava na ka ke vi au, ni sa qai mai vi au na jinana na noqu Turaga? 44Ka raicia, ni sa rorogo i daligaqu na vosa ni nomu vikidavaki, sa rika i na reki na gone i ketequ. 45Sa kalougata o koya sa vadjinajia, ni na vayacoya na ka sa tukunia vua mai vi koya na Turaga."46Sa tukunia o Meri, "Sa vavinavinaka vua na Turaga na yaloqu, 47Sa reki na yaloqu vua na Kalou na noqui Vabula."48Sa lomania na nona vada ni sa dravudravua: Ka raicia, mai na gauna ke ena tukunia na i tabatamata keceliga ni'u sa kalougata. 49Ni sa caka na vi ka levu eso vi au o koya sa qaqa, ia sa dokai na yacana.50Sa tu na nona loloma vi ira sa rerevaki koya, ka yacovia nai tabatamata e levu. 51Sa kaukauwa na cakacaka ni ligana; Sa dui vasesei ira na viavialevu o koya i na vuku ni nanumia ni yalodra.52Sa vasivoi ira na kaukauwa mai na nodra i jikojiko, sa vaceceretaki ira ra tamata lalai. 53Sa vakuvai ira na via kana i na ka vinaka, Sa vatalai ira lala na vutuniyau,54Sa vukei ira na nona tamata na Isireli, ni sa vananumakia na loloma. 55(Me va na nona vosa vi ira na noda qase,) vi Eparama vata na nona kawa ka reva ni mudu.56Sa jiko vata kaya o Meri ka vula tolu beka, sa qa lesu voki i nona vale. 57Sa qai yacovia na siga ni Ilisapeci me vasucu kinia; sa vasucuya o koya e dua na gonetagane. 58Sa mani ra rogocia o ira na jiko voleka i yasana, vata ki ira na dauvena, ni sa lomani koya valevu na Turaga, sa ra qai marau vata kinia.59I nai kawalu ni siga sa ra qai mai me cilivi na gone; sa ra qai vayacani koya o "Sakaraia," me rau viyacani vata ki tamana, 60Sa qai tukunia na jinana, "me kua; sa yacana liga o Joni. 61Sa ra qai tukunia vua, Sa reva na wekamu ni sa vayacani i na yaca ke."62Sa ra qai vatabataba vi tamana, se yaca cava e vinakatakia o koya me yacana. 63Sa qai kerea o tamana me yadji mai e dua na vava loaloa ni volavola, sa qai vola. "Sa yacana o Joni". Sa ra qai kurabui keceliga.64Sa sereki sara na gusuna vata na yamena, sa qai vosa o koya, qai varokorokotakia na Kalou. 65Sa ra rere keceliga o ira na jiko wavokiji ira; sa qai tukunia yani na vosa keceliga ke ina colo taucoko ki Jutia. 66Sa ra qai dainia i lomadra o ira kece ra rogocia, ra qai tukunia, Ena vacava tu beka na nona I tovo na gone ke? Sa tu vata ki koya na liga ni Turaga.67Sa vasinaiji i na Yalo Tabu o Sakaraia na tamana, sa qai mani parofisai mai, ka tukunia, 68Me varokorokotaki na Turaga na Kalou ni Isireli; ni sa qai mai vi ira na nona tamata ka vabulai ira.69Sa vatubuya vi kita e dua na dauvivabulai sa va na kokomea, i na mataqali i Tevita na nona tamata; 70(Me va na ka sa tukunia o koya i na gusudra na nona parofita tabu, mai nai vatekivu ki vuravura). 71Na vivabulai mai vi ira na noda meca, mai na ligadra vokiliga sara caji kita:75Me vayacoria na yaloloma vi ira na noda matua, Me nanumi vokiliga na nona viyalayalaji tabu; 73Na bubului sa bubului kinia o koya vi Eparaama na tamada, 74Me solia vi kita, me da vabulai mai na ligadra na noda meca, Ka qaravi koya ka reva ni rere, 72E na yalosavasava vata na caka dodonu i matana, i na visiga keceliga ni noda bula.76O iko na gone, o na vatokai na parofita i Koya sa cecere sara: Ni o na liu vua na Turaga me caramakia na nona sala: 77Me vatakila vi ira na nona tamata, na ka me ra bula kinia; ni sa bokoci na nodra I valavala ca,78Ena vuku ni nona loloma levu na noda Kalou, sa kida mai kinia vi kita na rarama mai colo, 79Me vararamataki ira ra ma jiko i na butobuto vata na yaloyalo ni mate, vata me tuberia na yavada i na sala ni vivinakaji.80Sa qai tubu cake na gone, sa yalomatua sara, sa qai tu i loma ni vikau me yaco mada na nona siga me varaitaki koya kinia vi ira na Isireli.

21Ena gauna i Sisa Akusito, sa qai vataucia na nona lewa me ra sa volai na le ni vanua taucoko. 2Ke na i matai ni gauna me caka kinia na wili le ni vanua ka donumakia jiko ni Kovana mai Siria o Kirinio. 3Sa ra mani dui qai na tamata me ra volai, o ira yadua i na nodra dui koro.4Sa qai cake voki liga o Josefa i Kalili, mai na koro o Nasareci, i Jutia, i na koro i Tevita na yacana o Peceliema: ni sa mataqali vata ki Tevita, a sa kawa mai vua: 5Na nona qai ke, rau sa qai vata jiko ki Meri, o koya sa musuki vua me wajina, a sa bukete jiko, me qai volai vokiliga.6Ia ni rau sa jiko mai vanua gona, sa yaco na nona siga me vasucu kinia. 7Sa vasucuya na nona ulumatua tagane, sa vivirakia vua nai sulu ni gone, ka vadavoa i na nona jikina na manumanu; baletia ni sa reva ni dua na bure ni vulagi e lala me nodratou.8Sa so vokiliga na i vatawa ni sipi i na vanua gona, a ra sa jiko mai na vanua vico ka ra sa vivuke i na kena vatawani jiko na sipi i na bogi. 9Sa rairai vi ira e dua na agilosi ni Turaga, sa qai cila wavokiji ira na i ukukuku ni Turaga, a ra sa rere valevu.10Sa tukunia vi ira na agilosi, “Dou kua ni rere, raicia au sa yadjia jiko mai ke vi ikodou e dua na tukutuku vinaka mo dou na marautakia vata ki ira keceliga na tamata. 11Ni sa sucu vi ikodou i na koro i Tevita nai Vabula, o koya na Karisito na Turaga. 12Ia ke na kenai vatakitakila vi ikodou, dou na raicia na gone ni sa viviraki toka vua nai sulu ni gone, ka sa davo toka ina nodra jikina na manumanu,13A ra sa le levu na kai lomalagi, ra sa jiko vasauri vata ki ira na agilosi, ra sa vavinavinaka vua na Kalou, ka tukunia, 14Sa nona na Kalou na varokoroko i na viyasana cecere i colo sara! A ra sa vivinakaji rawa o ira i vuravura: sa lomani o ira na tamata.15Ni sa gauna me ra sa qai tani mai kinia vi ira o ira na agilosi i lomalagi, sa ra qai tukunia vata ki ira nai vatawa ni sipi ka vake “Me da sa qai yani i Peceliema, me da a raicia na ka sa qai yaco, ni sa vatakila mai na Turaga vi kita." 16A ra sa vakusakusa yani ka raici Meri vata ki Josefa ka vavokiliga kinia na gone ni sa davo koto i na nodra jikinia na manumanu17Ia, ni ra sa raici koya, ra sa tukunia yani na vosa sa tukuni vi ira i na vuku ni gone ke. 18Ra kurabui keceliga o ira ra sa rogocia na vi ka sa ma tukunia vi ira o ira nai vatawa ni sipi. 19Ia o Meri sa vananumakia na vosa kece sa rogocia ka tugania i lomana. 20Ia o ira na i vatawa ni sipi, ra sa lesu voki, a ra sa doka ka vavinavinakatakia na Kalou i na vuku ni ka kece liga ra sa rogocia ka raicia me vaka ni sa tukuni oji vi ira,21Ni mai cava koto na i ka walu ni siga, a sa cilivi oji, a sa vakatokai me yacana o Jisu, na yaca ma soli mai vi ira na agilosi ni sebera ni kunekunetaki.22Ni sa sivi na siga ni vivasavasavatak i jinana, me vaka na vunau i Mosese, o Josefa vata ki Meri a rau a yadji koya i Jerusalemi me vacabori koya vua na Turaga; 23me vaka sa volai i na vunau ni Turaga, O ira na gonetagane keceliga sa ulumatua me ra vatabui me ni Jiova." 24A rau sa qai vacaboya vokiliga e dua na I soro me vaka sa tukunia na vunau ni Turaga, “Me rua na soqe se rua na luve ni ruve."25Ka raicia, sa dua na tamata mai Jerusalemi, o Simioni na yacana, sa tamata yalododonu ka dau lotu, 26A sa warakia na nodra vacegui na Isireli, a sa jiko vi koya na Yalo Tabu. Sa varaitakia oji vua na Yalo Tabu, ni na reva mada ni na mate, ena raicia i liu na Turaga na Karisito.27I na viliutaki ni Yalo Tabu, a sa curu o Simioni i na valenisoro. Ni rau sa yadjia mai na gone o Jisu oi rau na nona I tubutubu me vayacori vua nai valavala ni vunau, 28a sa roqoji koya i na ligana ka vavinavinakatakia na Kalou ka tukunia, 29" Ikonu na Turaga, mo konu dainia nomunu tamata me qai i na vacegu, me va na nomunu vosa:30Ni sa qai raicia na mataqu na vu ni bula mai vi konu, 31Io, o koya konu sa vakarautakia i na matadra na tamata keceliga. 32Na rarama me vararamataki ira na vimatanitu tani, me nodra i ukuuku vokiliga na nomunu tamata na Isireli."33A rau sa kurabui ko Josefa vata ki jinana i na vuku ni vi ka sa tukunia i na vukuna. 34Sa vosavakalougatataki rau o Simioni, a sa tukunia vi Meri na jinana, "Raicia, o koya ke sa viritoka me bale sobu kinia, se wiri kinia, e le levu na Isireli; ka me i vatakilakila ni na vosavacacataki. 35Me vatakilai kinia na nanumia ni yalodra e le levu: Ia ena laubasikajia na yalomu vokiliga nai seleiwau."36A sa dua na parofita yalewa o Ana, na luvei Fanueli, i na mataqali i Aseri: (sa levu sara na nona yabaki, sa goneyalewa ni sa vawaji ka rau sa bula vata ki na wajina ka yabaki vitu. 37Sa qai yada, ka walusagavulu ka va na kena yabaki,) ka sa reva ni qai tani i na vale ni soro, sa dau lotu ka lolo ka masu i na siga vata i na bogi. 38Sa qai mai o koya i na jiki ni siga gona, sa vavinavinakatakia vokiliga na Turaga, sa vosataki koya vi ira keceliga ra sa jiko mai Jerusalemi ni ra warakia nai Vabula.3939.Ia ni rau sa caka oji na ka keceliga me vaka na vunau ni Turaga, a ratou sa lesu voki i Kalili, i na nodratou koro o Nasareci. 40A sa tubu cake na gone, a sa yalomatua mai, sa sinai i na vuku: a sa tu vi koya na loloma ni Kalou.41A rau sa qai na nona qase i na viyabaki i Jerusalemi i na kana vata ni qai-sivia. 42Ia ni sa qai jinikarua nona yabaki, ratou sa qai i Jerusalemi, me vaka na kena i varau ni kana vata; 43Ia ni ratou sa vaojia na visiga, ka rau sa lesu voki sa jikoliga na gone o Jisu mai Jerusalemi; a rau sa reva ni kila o Josefa vata ki jinana. 44A rau sa nanumia ni sa jiko o koya vata ki ira ra qai vata tu, ra sa qai liga e na qaiqai ni dua na siga, a rau sa vaqarai koya vi ira na wekadrau vata ki ira na nodrau i tokani.45Ia ni rau sa reva ni raici koya, rau sa qai lesu voki i Jerusalemi ka tekivu me vaqarai koya kinia. 46Ni sa oji e tolu na siga, a rau qai raici koya, i na valenisoro, ni dabe koto i na kedra maliwa na i vavuvuli, ka rogoci ira jiko, ka vatarogi ira vokiliga. 47A ra kurabui o ira taucoko na rogoci koya i na nona vuku vata na nona sau ni taro.48A rau sa kurabui i na gauna rau raici koya kinia, sa tukunia vua o jinana “Na luvequ, na cava o caka kinia vake vi kirau? Raicia, o tamamu vata ki au kirau sa oca na vaqarai iko." 49A sa tukunia vi rau o koya, “Cava na vuna drau sa vaqarai au kinia? 50Drau sa reva beka ni kila ni sa kilikili ki au me’u jiko i na vale ni Tamaqu? Rau sa reva ni kila nai balebale ni vosa a cavujia vi rau.51Sa lesu i vale vata ki rau o koya ka yaco i Nasareci, a sa talairawarawa vi rau. A sa vamareqejia o jinana na ka keceliga i lomana. 52Ia o Jisu sa tubu cake jiko i na vuku vata na yagona ka vavokiliga kinia na nona vinakaji koya valevu na Kalou vata ki ira na tamata.

31Ia i na i ka jinikalima ni yabaki sa tui kinia o Tiperiu Sisa, ni sa kovana mai Jutia o Ponitio Pailato, a sa turaga mai Kalili o Eroti, a sa turaga mai Ituria vata na vanua o Tirakoniti o Filipi na tacina, a sa turaga mai Apilini o Lisania; 2Ni sa bete levu o Anasa vata ki Kaiafa, sa qai yaco na vosa ni Kalou vi Joni na luvei Sakaraia e loma ni vanua.3Sa qai mai o koya i na viyasana keceliga sa voleka i na Joritani, sa vunautakia na nodra papitaiso o ira ra sa vivutuni me bokoci na i valavala ca.4Me vaka sa volai i nai vola ni vosa i Aisea na parofita, ni sa tukunia, " A domo ni dua sa kacikaci e loma ni vanua, 'Dou caramakia na sala i Jiova, caka me dodonu na nona salatu.5Na vakaceceretaki na buca keceliga, ka na valolovirataki na ulu-ni-vanua vata ki na vanua-cecere keceliga; Ka na vadodonutaki na ka sa veve, Ka na valogalogavinakataki na sala sa sukusukura; 6Na raici vokiliga na vu ni bula mai vua na Kalou na tamata keceliga."7Sa qai tukunia o Joni vi ira na le levu ra sa qai mai me vavitaisotaki ira o koya," Ikodou na kawa ni gata, "O cei sa vasalataki ikodou mo dou tuba tani mai na cudru sa bera mai?8O koya gona, mo dou qai vuatakia na vua e kilikili vata ki na vivutuni, ia dou kua ni tukunia ena lomamudou, 'A tamai kimamu o Eparaama,' au sa tukunia vi ikodou, sa rawarawa vua na Kalou me vatubuya na vivatu ke me ra luvei Eparaama.9Ia na matau sa virikoto ni kua i na vu ni kau, sa ta tani kinia na kau keceliga sa reva ni vuatakia na vua vinaka, sa dai i bukawaqa."10Ra sa tarogi koya o ira na le levu, ra tukunia, "A cava me kimamu caka?" 11A sa saumia o koya, ka tukunia vi ira, "O koya sa rua na nona i curucuru, me solia vua sa reva na nona: me caka vavokiliga kinia o koya sa tu vua na kakana."12Sa qai vokiliga mai o ira eso na dau kumunia nai vacavacava me ra vavitaisotaki, ra sa tarogia, "Vavuvuli, na cava me kimamu caka?" 13Sa tukunia vi ira o koya, "Dou kua ni tauria me levu cake na ka sa lesi vi ikodou."14O ira vokiliga na sotia, ra sa tarogi koya, ra tukunia, "Cava me kimamu caka?" Sa tukunia vi ira o koya, "Dou kua ni vacacania e dua, se beitakia vailasu; dou lomavinaka vokiliga ina ikodou i voli."15Ia ni sa wawa o ira na tamata, sa vananumi Joni i na lomadra o ira keceliga na tamata, se na Karisito o koya, se reva: 16sa vosa o Joni, ka tukunia vi ira kece liga, E djina au sa vavitaisotaki kodou i na wai: sa qai mai o koya sa levu cake vi kirau, ia na wa ni nona I vava, sa reva ni yaga me’u serekia: ni na vavitaisotaki konu o koya i na Yalo Tabu vata na bukawaqa:17ia sa tauria i ligana na nona i sivi ni sila, ka na vasavasavatakia o koya na sila ni nona rara, ka binia vata na sila ki na nona lololo: ka na vayavuya o koya na betena i na bukawaqa sa reva ni bokoci rawa."18Sa levu voki na ka sa vunautakia o koya vi ira na tamata i na nona vunau, 19Ia o Eroti na turaga, ni sa vunauci koya ena vuku i Erotiasa na wati Filipi na tacina, vata ki na vuku ni ka ca keceliga sa caka ko Eroti, 20sa qa vaikuritakia me levu cake, ni sa sogolaji Joni i vale ni vivesu.21Ia ni ra sa vavitaisotaki jiko na tamata keceliga, sa vavitaisotaki vokiliga o Jisu; ia ni sa masu jiko sa wase rua o lomalagi, 22sa qai sobu mai vua vayago na Yalo Tabu, me vaka na ruve; sa rogo e dua na domo mai lomalagi, sa tukunia, "O iko na noqu Gone ni toko; au sa dau vinakaji iko valevu."23Sa tolusagavulu na yabaki i Jisu, o koya sa tukunia sa luvei Josefa, ni sa vatekivu me vavuvuli voli o koya na luvei Ili, 24o koya na luvei Macati, o koya na luvei Livai, o koya na luvei Meliki, o koya na luvei Janai, o koya na luvei Josefa,25o koya na luvei Mataceia, o koya na luvei Emosi, o koya na luvei Emosi, o koya na luvei Neumi, o koya na luvei Esili, o koya na luvei Nake, 26o koya na luvei Maaci, o koya na luvei Mataceia, o koya na luvei Semei, o koya na luvei Josefa, o koya na luvei Juta,27o koya na luvei Joana, o koya na luvei Risa, o koya na luveui Serupapeli, o koya na luvei Salacieli, o koya na luvei Niri, 28o koya na luvei Meliki, o koya na luvei Ati, o koya na luvei Kosami, o koya na luvei Elimotama, o koya na luvei Eri, 29o koya na luvei Jose, o koya na luvei Eliesa, o koya na luvei Jorima, o koya na luvei Macati, o koya na luvei Livai,30o koya na luvei Simioni, o koya na luvei Jutasa, o koya na luvei Josefa, o koya na luvei Jonani, o koya na luvei Elaiakimi, 31o koya na luvei Melea, o koya na luvei Menani, o koya na luvei Mataca, o koya na luvei Necani, o koya na luvei Tevita, 32o koya luvei Jese, o koya na luvei Opeti, o koya na luvei Poasi, o koya na luvei Salimoni, o koya na luvei Nasoni,33o koya na luvei Aminatapi, o koya na luvei Erami, o koya na luvei Esiromi, o koya na luvei Feresi, o koya na luvei Juta, 34o koya na luvei Jekope, o koya na luvei Aisake, o koya na luvei Eparaama, o koya na luvei Tira, o koya na luvei Neori, 35o koya na luvei Seruke, o koya na luvei Rekau, o koya na luvei Peleki, o koya na luvei Eperi, o koya na luvei Sela,36o koya na luvei Keinana, o koya na luvei Afakisati, o koya na luvei Semi, o koya na luvei Noa, o koya na luvei Lemeki, 37o koya na luvei Mecuisela, o koya na luvei Inoki, o koya na luvei Jereti, o koya na luvei Malelili, o koya na luvei Keinana, 38o koya na luvei Inosi, o koya na luvei Seci, o koya na luvei Atama, o koya na luve ni Kalou.

41Ni sa sinai o Jisu i na Yalo Tabu, sa lesu voki mai i na Joritani, sa yadji koya na Yalo Tabu i na loma ni vikau, 2sa dau veretaki koya na tevoro ka bogi vasagavulu. Sa reva na ka e kania o koya i na visiga gona: ni sa oji sa qai viakana.3Sa tukunia vua na tevoro, "Keva o sa Luve ni Kalou, mo tukunia mada me vuki na vatu ke me i buli madrai." 4Sa tukunia vua o Jisu, sa volai, "E na reva ni bula na tamata i na madrai duadua liga, sa bula liga i na vosa keceliga ni Kalou."5Sa tuberi koya na tevoro i na dua na ulu-ni-vanua cecere, sa varaitakia vi koya vakasauri sara na vi matanitu keceliga i vuravura. 6Sa qai tukunia vua na tevoro, "Na lewa ni ka kece ke au sa solia vi iko, na kedra i ukuuku vokiliga, ni sa soli vi au, ia ke au sa solia vi koya yadua au sa via solia kinia: 7Ke o na varokoroko vi au, ena nomu keceliga."8Sa vosa vua o Jisu, ka tukunia, "Mo qai i tovuqu, Setani: ni sa volai, Mo varokoroko vi Jiova na nomu Kalou, ia mo qaravi koya duadua liga."9Sa yadji koya i Jerusalemi, ka daini koya i na taba ni vale ni soro, ka tukunia vua, "Keva o sa Luve ni Kalou, mo rika sobu i vanua ke; 10ni sa volai, Ni na varoji ira nona agilosi o koya i na vukumu, me ra maroroi iko: 11ia ra na keveji iko i na ligadra, De dua na siga sa tavutu kinia na yavamu i na vatu."12Sa vosa o Jisu, sa tukunia vua, "Sa kainaki, Mo kua ni vatovolea vaca na nomu Kalou o Jiova.'" 13Ia ni sa vaojia keceliga na dauvere na tevoro, sa qai tani vua ka yacovia e dua na gauna.14Sa lesu voki o Jisu i na kaukauwa ni Yalo Tabu i Kalili; sa rogovaki na kena i rogorogo i vanua taucoko sa vavolivolijia. 15Sa vatavuvuli jiko i na nodra vivale ni lotu, ra sa dokai koya o ira keceliga.16Sa yaco i Nasareci, na koro ma susugi kinia: ia me vaka na nonai valavala, sa curu i na vale ni lotu i na siga ni vacecegu, sa wiri tu me wili vola. 17Sa soli vi koya nai vola ni Aisea na varovita, ia ni sa tevukia na i vola, sa raicia na jikina sa volai kinia,18" Sa tu vi au na Yalo i Jiova, Ni sa lumuji au o koya me’u vunautakia nai tukutuku-vinaka vi ira na dravudravua; Meu vunautakia na visereki vi ira na bobula, Vata na rai voki vi ira na mataboko, Me’u valalagataki ira ra sa mavoa, 19Me’u vunautakia na yabaki vinaka i Jiova."20A sa vivigia nai vola, sa solia voki vua nai talatala, sa jiko sobu; sa varaici koya matua na matadra keceliga era jiko i na vale ni lotu. 21Sa qai tukunia vi ira o koya, Ni kua sa tukuni i na daligamunu nai Vola Tabu ke. " 22"Sa ra vadjinadjinatakia o ira kece liga, sa ra kurabui i na vuku vosa vinaka sa qai mai na gusuna. "Ra sa tukunia, sa reva beka ni luve i Josefa o ka ke?"23Sa tukunia vi ira o koya, "E djina liga dou sa vosatakia vi au na i bole ke, 'Vuniwai, mo vabulai iko mada: na ka kece liga sa caka mai Kapenaumi, caka vokiliga i na nomudou vanua ke." 24Sa qai tukunia vokiliga o koya, "Au sa tukunia vaidjina vi ikodou, Sa reva ni dua na varovita e vinakaji i na nona vanua.25Ia au sa vosa djina vi iikodou, ra le levu na yada i Isireli i na gauna i Ilaija, sa sogo tu o lomalagi ma yabaki tolu ka mani vulaono, ni sa dausiga valevu na vanua taucoko: 26sa reva ni talai o Ilaija vi dua vi ira, vua liga na yada ni Sarepita, i na yasayasa va Saitoni. 27Sa le levu vokiliga na vukavuka i Isireli i na gauna i Ilaisa na parofita; sa reva ni dua vi ira sa vasavasavataki, o Neamani liga na kai Siria."28Ia o ira keceliga ra tu i vale ni lotu, ni ra sa rogocia na ka ke, ra sa cudru valevu sara. 29ra sa wiri tu, ka biligi koya i na i bili ni koro, a ra sa yadjia i na baji ni ulu ni vanua sa tara tu kinia na nodra koro, me ra biligia mai na bari ni savu. 30Sa mani qai o koya i na kedra maliwa, ka qai tani yani.31Sa qai sobu i Kapenaumi, a koro mai Kalili, a sa vatavuvuli i na visiga ni vacecegu. 32Ra sa kurabui sara i na nona i vavuvuli, ni sa vosa o koya i na nona kaukauwa liga vataki koya.33Sa tiko i valenilotu dua na tamata, ka curumi koya e dua na yalo ni dua na tevoro velavela, a sa qoqolou i na domo levu. 34sa tukunia, :Oi lei! na cava vi kita, i Jisu na kai Nasareci? o sa qai beka mai mo rawai kitou? au sa kilai iko, na nona Le Dua Yalosavasava na Kalou."35Sa vunauci koya o Jisu, ka tukunia vua, Mo galu liga, ka qai tani mai vua. Ia ni sa tavutavulaki koya mada na tevoro i na kedra maliwa, sa qai tani mai vua, ka reva ni vamavotakia. 36Ra sa kurabui keceliga, ra sa vivosaki vata ki ira, tukunia, A cava beka na vosa kei ni sa vosa vaturaga ka vosa mana o koya vi ira na yalo velavela, a ra sa qai tani sara. 37Sa kuruvakia yani na kenai rogorogo i na viyasana keceliga i vanua wavolivolijia.38Sa qai tani mai vale ni lotu o koya, ka curu i na vale i Saimoni. Sa tauvia na jinai wati Saimoni e dua na katakata levu; ra sa masuji koya i na vukuna. 39Sa tu i jikina o koya, a sa vunaucia na katakata: a sa yali vua; sa wiri sara o koya, sa qaravi ratou40Ia ni sa dromu jiko na siga, o ira keceliga sa tauvimate na nodra ena mate voki eso, ra sa yadji ira vi koya: a sa tabaki ira yadua o koya ina ligana, ka vabulai ira. 41Ia ra sa le levu sa qai tani mai vi ira e so na tevoro, ni ra sa qoqolou jiko, ka tukunia, O iko na Karisito na Luve ni Kalou, Sa vunauci ira o koya, ka reva ni dainia me ra vosa, ni ra sa kila sa Karisito o koya.42Ia ni sa siga sa qai tani mai kinia o koya, a sa qai i na dua na yasana lala: a ra sa vaqarai koya o ira na tamata, a ra sa qai mai vua, ka tarovia me kua ni qai tani mai vi ira. 43Sa tukunia vi ira o koya, Sa dodonu me'u qai me'u tukunia nai tukutuku-vinaka ni matanitu ni Kalou i na vikoro tani voki eso, ni ka ke au sa talai mai kinia. 44Sa dauvunau o koya i na vivale ni lotu mai Kalili.

51Ni ra sa drigiji koya o ira na tamata me ra rogocia na vosa ni Kaou, sa mani tu o koya i na bati ni drano mai Kenisareti, 2sa raicia e rua na waqa sa vesu tu i na drano, ia ratou sa qai tani mai kinia na gonedau, a ratou sa vasavasavatakia na nodratou lawa. 3A sa vodokia e dua na waqa, na ni Saimoni, sa kerea me toso liga yani valailai i wai. A sa jiko sobu o koya i na waqa, ka vavulici ira na le levu4Ia ni sa jinia na nona vosa o koya, sa tukunia vi Saimoni, Toso yani ki wai jitobu, ka dou cavotakia sobu na nomudou lawa me rawa mai eso. 5A sa vosa o Saimoni, ka tukunia vua, Na Turaga, kitou sa ia tu mai ena bogi ka sigavakia, ka kitou sa reva ni rawa e dua na ka; ia i na vuku liga ni nomunu vosa, au na cavotakia sobu na lawa. 6Ia ni ratou sa vayacoria me vakakinia, sa kalevu na ika ratou sa kovujia; a sa kadresu kinia nodratou lawa. 7A ratou sa yalovi i ratou na nodratou i tokani ratou sa jiko i na waqa kadua, me ratou mai vukei iratou. A ratou sa qai mai, ratou sa qa vasinaijia ruarua na waqa, a rau sa voleka ni luvu.8Ia ni sa raicia o Saimoni Pita, sa cuva sobu i na duru i Jisu, ka tukunia, Mo ni qai tani mai vi au, na Turaga; niu sa tamata ca. 9Ni sa kurabui o koya vata ki ira keceliga ra sa jiko vata kaya, i na vuku ni qele ni ka ra sa rawajia: 10ka va vokiliga kinia o Jemesa vata ki Joni vata ki rau na luvei Sepete, a ratou vitokani vata ki Saimoni. A sa tukunia vi Saimoni o Jisu, Kua ni rere; i na visiga ni vulaci o na rawai ira na tamata. 11Ia ni ratou sa yadjia ruarua na waqa i vanua, ratou sa dainia na ka keceliga ka muri koya,12Ia ni sa jiko i na dua na koro o koya, raicia, sa dua na tamata sa roboji koya na vukavuka: ia ni sa raici Jisu, sa cuva vatoboicu ka masujia, ka tukunia, ikonu na Turaga, ke ikonu sa vinakajia mo nu vasavasavataki au rawa. 13A sa dodokia na ligana o koya, ka tarai koya, ka tukunia vua, Au sa vinakatakia: mo savasava mai, a sa takali sara vua na vukavuka.14A sa varojia vua o koya me kua ni tukunia vua e dua: ia mo qai varaitaki iko vua na bete, ka vacaboria na nomu i vasavasavataki me va na vosa i Mosese, me i vadjinadjina vi ira15Ia na kena i rogorogo sa rogovakia valevu sara kinia; a ra sa le levu sara liga ra sa soqoni vata mai me ra varogocia, me ra vabulai vokiliga mai na nodra malumalumu. 16A sa qai tani o koya i vikau, ka masu.17Ia sa dua na siga, sa vatavuvuli jiko o koya, ka sa jiko voleka kinia eso na Farisi vata ki ira na vu-ni-vunau, ra sa qai mai na koro lailai keceliga mai Kalili vata ki Jutia, mai Jerusalemi vokiliga: sa tu vua na kaukauwa ni Turaga me vabulai ira.18Ka raicia eso na tamata ratou sa yadjia mai i na i mocemoce e dua na tamata sa tauvi-paralasi; a ratou sa vatovolea me ratou yadji koya i loma, me ratou daini koya i matana. 19Ia ni ratou sa reva ni yadji koya rawa i loma ina vukudra na le levu, ratou sa cabe ki na dela ni vale, ka tukucia sobu mai i macawa ni tibitini ena i mocemoce ki na kedra maliwa i matai jisu20Ia ni sa raicia na nodratou vabaujia na Turaga, sa tukunia vua, O iko, sa bokoci na nomui i valavala ca. 21Ra sa vatekivu o ira na vunivola vata ki ira na Farisi me ra vinanuyakia, ka tukunia, O cei ke sa vosa vacacatakia na Kalou? O cei voki sa bokocia rawa na i valavala ca, na Kalou duadua liga?22Ia, ni sa kila o Jisu na ka ra sa vinanuyakia, sa vosa ka tukunia vi ira, A cava dou sa vinanuyakia i lomamudou? 23a cava vi rau e rawarawa cake, me tukuni, Sa bokoci na nomui i valavala ca; se me tukuni, Mo tucake ka qai? 24ia mo dou kila kinia ni sa rawa na Luve ni tamata e vuravura me bokocia na i valavala ca, (sa qai tukunia vua sa tauvi paralasi,) Au sa qai tuikunia vi iko, Mo tucake, ka yadjia na nomui davodavo, ka qai i nomu vale.25A sa tucake sara o koya ina matadra, ka yadjia na ka sa davo kinia, ka qai i nona vale, ka varokorokotakia na Kalou. 26Ra sa reucala keceliga, ka ra sa varokorokotakia na Kalou; ka sa yacovi ira na rere, ka vitukuniyakia, Sa ta raicia ni kua na vi ka vivakurabuitaki sara liga.27Sa oji na vika ke, sa qai yani o koya, sa raicia e dua sa kumunia nai vacavaca, o Livai na yacana, sa jiko i na vale ni vacavacava: sa tukunia vua, Muri au. 28A sa dainia na ka keceliga o koya, ka cavu tu, ka muri koya.29A sa caka vua e dua na magiji levu o Livai i na nona vale: ra sa le levu sa kumunia na i vacavaca vata ki ira voki eso ra sa jiko me ra kana vata. 30Ia o ira na nodra vunivola vata ki ira na Farisi, ra sa vosa vatani vi ira na nona tisaipeli, ka tukunia, Cava dou sa kana ka somi vata kinia ki ira sa dau kumunia na i vacavacava vata ki ira na tamata i valavala ca? 31Sa qai tukunia o Jisu, vi ira, Sa reva ni yaga na vuniwai vi ira sa bula vinaka; vi ira liga sa tauvimate: 32Au sa reva ni qai mai me'u kacivi ira na yalododonu, me ra vivutuni, o ira liga na i valavala ca.33A ra sa tukunia vua, Cava sa lolo valevu jiko kinia ka daumasu o ira na tisaipeli ni Joni, vata na nodra tisaipeli vokiliga na Farisi: ia nomudou e ra sa kana ka somi? 34A sa tukunia vi ira o koya, Dou sa lewai ira beka li na weka ni tagane sa qai vawaji me lolo, ni sa jiko vata ki ira na tagane sa qai vawaji? 35Na yaco mai na siga, ena yadji tani kinia vi ira na tagane sa qai vawaji; ra na qai lolo i na gauna gona.36Sa vosatakia vokiliga vi ira e dua na vosa vatautauvata: Sa reva na tamata sa cula vata na jiki ni sulu vou vata na i na sulu dede; de mani kadresu na jikina vou, ka reva ni kabi vata rawa na jikina vou sa cula vata ki na i sulu dede.37Sa reva na tamata sa talocia na waini vou i na tavaya kuli-ni-manumanu dede; de mani vakacabotetakia na tavaya na waini vou, ka dave yani, ka sa ca vokiliga kinia na tavaya. 38Ia ka vinaka me vatalocia na waini vou i na tavaya vou, sa maroroi ruarua kinia. 39Sa reva vokiliga na tamata, ni sa somia oji na waini dede, me qai vinakajia na waini vou; ni sa tukunia, E vinaka vi rau na ka dede.

61I na dua na siga ni vacecegu, sa qai o koya i loma ni teitei ni vi sila; ra sa dolokia na visola ni sila na nona jisaipeli. a ra sa qilirakia i ligadra ka kania. 2Ka so vi ira na Farisi sa tukunia vi ira, Cava dou sa vayacoya kinia na ka sa reva ni tara me vayacori me caka i na Siga ni Vacecegu?3Sa vosa o Jisu ka tukunia vi ira, Dou sa reva beka ni wilikia na ka ke, ni sa vayacoria o Tevita, ni sa viakana, o koya vata ki ira ra sa jiko vata kaya: 4Ni sa curumia o koya na vale ni Kalou, ka tauria ka kania na madrai dauraici, ka solia vokiliga vi ira ra sa jiko vata kaya; gona sa reva ni tara me ra kania na tani, sa tara duadua liga vi ira na bete? 5Sa tukunia vi ira o koya, Sa Turaga vokiliga ni Siga ni Vacecegu na Luve ni tamata.6I na dua voki na Siga ni Vacecegu, sa curu o koya i vale ni lotu, ka vatavuvuli: sa jiko kinia e dua na tamata sa malai na ligana i matau. 7Ra sa varaici koya o ira na vunivola vata ki ira na Farisi, se na ia na vivabulai i na Siga ni Vacecegu, se reva; me ra raicia e dua na ka me ra beitaki koya kinia. 8Ni sa kila na nodra vanananu o koya, ka tukunia vua na tamata sa malai na ligana, Mo wiri ka wavu tu i na kedra maliwa. A sa wiri ka wavu tu o koya.9Sa tukunia vi ira o Jisu, Au tarogi ikodou i na dua na ka: Sa tara beka me cakaji na ka vinaka i na Siga ni Vacecegu, se na ka ca? me ia na vivabulai se na vivamatei? 10Ia ni sa rai wavokiji vi ira keceliga o koya, sa tukunia vua na tamata, Dodokia mai na ligamu. A sa vayacoya va kinia: a sa vabulai na ligana, a sa va kinia na ligana ka dua. 11A ra sa cudru valevu sara; ra sa vivosaki vai ira, se cava me ra vayacoria vi Jisu.12Ia ena gauna gona, sa qai o koya i na ulunivanua me masu, a sa masu jiko vua na Kalou i na bogi ka siga vakia. 13Ia ni sa siga voki mai, sa kacivi ira na nona tisaipeli: a sa djigitakia e le jinikarua mai vi ira, a sa vatokai ira me apositolo:14O Saimoni o koya sa yacana vokiliga me o Pita, vata ki Adriu na tacina, o Jemesa vata ki Joni, o Filipi vata ki Pacolomiu, 15o Maciu vata ki Tomasi, o Jemesa na luvei Alifio, vata ki Saimoni sa vatokai Na gumatua, 16o Jutasa na taci Jemesa, vata ki Jutasa Isikarioti, o koya ma solia yani.17A sa qai sobu vata ki ira o koya, ka tu i na buca, ka ra le levu sara na nona tisaipeli vata ki ira na tamata ra le levu sara mai Jiutia taucoko vata ki Jerusalemi, vata na baravi ki Taia vata ki Saitoni, ra sa qai mai me ra mai rogoci koya ka me ra vabulai vokiliga mai nodra mate; 18vata ki ira vokiliga sa vacacani ira na yalo velavela eso; ra sa vabulai. 19Ra sa vatovolea keceliga na le levu me ra tarai koya: ni sa taka mai vi koya na nona kaukauwa mana, ka sa vabulai ira keceliga.20A sa varaici ira na nona tisaipeli ka tukunia, Dou sa kalougata na dravudravua; ni sa nomudou na matanitu ni Kalou. 21Dou sa kalougata ikodou sa viakana ni kua: ni dou na vamamautaki. Dou sa kalougata, ikodou sa tagi ni kua: ni dou na dredre.22Dou sa kalougata ni sa cati ikodou o ira na tamata, ni ra sa vatabui ikodou, ka vasewasewani ikodou, ka varogorogocatakia na yacamudou, i na vukuna na Luve ni tamata. 23Dou reki i na siga gona, ka lade i na marau: raicia, sa levu na kenai sau vi ikodou mai lomalagi: ni ra sa vayacoya va kinia o ira na nomudou qase vi ira na parofita.24Ia dou na ca, ikodou sa vutuniyau! ni dou sa na rawajia na nomudou vacegu. 25Dou na ca, ikodou sa kuva! ni dou na via kana. Dou na ca ikodou sa marau ni kua! ni dou na rarawa ka tagi.26Dou na ca, ni sa vosavavinakataki ikodou na tamata keceliga! ni ra sa vayacoya vokiliga vakinia o ira na nomudou matua vi ira na parofita seseni.27Au sa tukunia vi ikodou sa rogocia, Lomani ira na nomudou meca, caka vinaka vi ira sa caji ikodou, 28vosa vinaka vi ira sa rukaki ikodou, ka masulaki ira sa valialiai ikodou.29Ke dua e sabicia na balumu e dua, solia vokiliga vua na kena ka dua: mo kua ni vusekatakia na nomui curucuru vi koya sa yadjia tani na nomu kote. 30Ia mo solia vi ira keceliga sa mai kerekere vi iko; mo kua ni tarogia voki na nomui yau vi koya sa yadjia tani.31Me vaka dou sa vinakajia me ra caka vokiliga vi ikodou na tamata, dou caka vokiliga vi ira. 32Ia ke dou sa lomani ira ra sa lomani ikodou, o cei me vavinavinaka vi ira? Ia o ira na tamata i valavala ca ra sa lomani ira sa mai loloma vi ira. 33Ia ke dou sa caka vinaka vi ira sa caka vinaka vi ikodou, o cei me vavinavinaka vi ikodou? ni sa vayacoria vakinia o ira na tamata i valavala ca. 34Ia ke dou sa solia me tauri mada liga vi ira liga dou sa vanuinui me rawajia voki mai kinia, o cei me vavinavinaka vi ikodou? ni sa solia o ira vokiliga na tamata ca vi ira na tamata ca, me ra rawajia voki na ka e tautauvata.35Mo dou lomani ira na nomudou meca, ka caka vinaka, ka solia me tauria mada ni nu sa reva ni nuitakia mo dou rawa voki e dua na ka; ni na levu kinia na kena i sau vi ikodou, ia dou na qai luvei koya sa cecere sara: ni sa loma soli o koya vi ira ra sa reva ni vavinavinaka sa tamata ca. 36O koya mo dou qai yalololoma, me va sa yalololoma na Tamamudou.37Dou kua ni daulelewa, dou na qai reva ni lewai: dou kua ni dau vibeitaki, dou na qai reva ni beitaki: dou kua ni dau cudruvia na tamata, dou na qai reva ni cudruvi.38mo dou dausoli, na qai soli vi ikodou; nai varau vinaka, ka butuki sobu, ka kureitakia vata, ka vuabale, ra na solia na tamata i na lomaseremunu. Ia nai varau dou sa varautakia, na varautaki voki vi ikodou.39A ra sa tarogia vi ira o koya i na dua na vosa vatautauvata: Na rawa beka na mataboko me tuberia voki e dua na mataboko? A rau na reva beka ni lutu ruarua i na waisa? 40Sa reva na tisaipeli me uasivia na nona i vavuvuli: ia o koya yadua ni sa yaco me vinaka sara, a rau na qai tautauvata ki na nona i vavavuvuli.41Ka vacava ni o sa raicia na malamala i na mata ni wekamu, ka o na reva ni nanumia na kau sa tu i matamu? 42Se o na tukunia vacava vi koya na wekamu, Na wekaqu dainia me'u leujia tani mada na malamala sa tu i matamu, ia o na reva ni raicia na kau sa tu i matamu? O sa dau vivakaisini, mo cavujia mada i liu na kau mai na matamu, ka o na qai raicia vinaka mo leujia na malamala sa tu i na matai na wekamu.43Ni sa reva na kau vinaka me vuatakia na vua ca; se na kau ca me vuatakia na vua vinaka. 44Ni sa kilai na kau keceliga i na vuana. Sa reva ni veji na lolo mai na wa-vavotona, se veji na vua-ni-vaini mai na wa-gadrogadro.45Na tamata vinaka sa yadjia mai na ka vinaka mai na lololo vinaka ni lomana: vata na tamata ca sa yadjia mai na ka ca mai na lololo ca ni lomana: ni sa vosatakia na gusuda na ka sa oso valevu kinia na lomada.46Ka vacava ni dou sa kacivi au me Turaga, Turaga, ka reva ni vayacoya na ka au sa tukunia? 47O koya yadua sa qai mai vi au, ka rogocia na noqu vosa, ka vayacoria, au na vatakila vi ikodou na tamata a rau sa tautauvata: 48Sa rau tautauvata ki na tamata sa tara e dua na vale, sa kelivakia vajitobu ka tauyavutakia i na dela ni vatu: ni sa qai na dave, sa coka vakaukauwa na vale gona na dobui, a sa reva ni yavalajia rawa: ni sa tauyavutaki i na dela ni vatu.49O koya sa rogocia ka reva ni vayacoria, a rau sa tautauvata ki na tamata sa tara e dua na vale i na dela ni qele ka reva na kena yavu; sa coka mai vakaukauwa na dobui, a sa bale sara kinia; sa ka levu na kena rusa na vale gona.

71Ia ni sa vaojia na nona vosa keceliga ni ra sa rogocia jiko na le levu, sa qai curu o koya i Kapenaumi.2Ia sa dua na turaga ni valu, sa tauvimate e dua na nona tamata, sa dau lomania o koya, a sa voleka ni mate. 3Ia ni sa rogocia nai tukutuku ki Jisu, sa tala vua eso na matua ni Jutia, me vamasuji koya me qai mai ka vabula na nona tamata. 4Ia ni ra sa cabe mai vi Jisu, ra vamasuji koya valevu, ka tukunia "Sa yaga o koya mo nu vayacoria kinia na ka ke; 5ni sa lomania noda matanitu, a sa tara o koya na nimamu vale ni lotu.6Sa qai vata ki ira o Jisu. Ni sa voleka i vale o koya, sa tala e so na wekana na turaga ni valu, me ra tukunia vua, Ikonu na Turaga kua ni vaceguocataki ikonu: sa reva ni yaga mo dou curu i na noqu vale: 7kau sa reva vokiliga ni naumi au me'u yaga meu qai vi ikonu: ia mo nu cavujia na vosa, ena bula kinia na noqu tamata: 8ni'u sa turaga lailai o au, au sa lewa na sojia eso; au sa tukunia ke vua, Mo qai yani, a sa qai yani: vi koya na e duatani, Mo qai mai, a sa qai mai: tukunia vua na noqu tamata, Mo vayacoria ke, a sa vayacoria vakinia,9Ni sa rogocia na vi ka ke o Jisu, sa kurabui o koya, a sa vuki vi ira na le levu sa muri koya, ka tukunia, Au sa tukunia vi ikodou, Au sa reva ni raicia vi ira na Isireli e dua na vabaujia levu va ke. 10Ni sa lesu voki i vale o ira ra ma talai, ra sa raicia na tamata ma tauvi-mate ni sa qai bula vinaka.11Ni sa savulavi caca, sa qai i na dua na koro na yacana o Neini; a ra sa le levu na nona tisaipeli ra sa qai vata ki ira vokiliga na le levu sara. 12Ni sa toso voleka i na matamata-ni-koro, raicia, sa dua na mate sa colaji i nai bili, ka luvei jinana e dua bau liga, a sa yada o koya: ra sa le levu sara na lewe ni koro a ra qai vata kaya. 13Ni sa raici koya na Turaga, sa lomania ka tukunia vua, Kua ni tagi. 14A sa qai o koya ka tara na vatavata: ra sa tu vadua o ira na colajia. Sa tukunia vi ira o koya, O iko na cauravou, au sa tukunia vi iko, Tucake. 15Sa lamata cake na mate, ka vatekivu me vosa. A sa soli koya vi jinana.16Ra sa rere o ira keceliga: ka ra sa varokorokotakia na Kalou, ka tukunia, Sa qai cadra cake vi kita e dua na varovita levu; sa qai mai na Kalou vi ira na nona tamata. 17Na i rogorogo ke sa kuruseji Jutia taucoko vata na yasana keceliga sa vavolilvolijia.18A sa varaitakia vi Joni na ka keceliga qori o ira na nona tisaipeli. 19A sa kacivi rau e le rua na nona tisaipeli o Joni ka talai rau vi Jisu, me tukunia, O ikonu beka o koya ka qai jiko mai se da warakia e dua voki? 20Ia ni rau sa yaco vua, rau sa tukunia, Sa talai kirau mai vi ikonu o Joni na daunivivapapitaisotaki, me tukunia. O ikonu beka o Koya ka qai jiko mai, se da warakia e dua voki?21Ena jiki ni siga gona, ra sa le levu sa vabula o koya mai na mate vata na rarawa, ka mai vi ira na yalo ca; ra sa le levu ra sa mataboko sa lewa o koya me ra rai rawa. 22Sa qai vosa o Jisu, ka tukunia vi rau, Drau qai, ka tukunia vi Joni na vi ka drau sa raicia ka rogocia; ni ra sa rai na mataboko, sa qai na lokiloki, sa vasavasavataki na vukavuka, sa rogo na didivara, sa vamatari na mate, sa vunautaki nai tukutuku vinaka vi ira na dravudravua: 23sa kalougata o koya ena reva ni tarabe i na vukuqu.24Ia ni rau sa qai voki o rau ka tala o Joni, sa tukunia o koya vi ira na le levu ena vuku i Joni, A cava dou a qai kinia i vikau mo dou qai raicia? a gasau beka sa yavalati i na cagi? 25ia na cava dou a qaivia mo dou raicia? a tamata sa vaisulu beka i na i sulu malumalumu? raicia, o ira sa vaisulu vaiukuuku, ka dau kana vinaka, era sa jiko i na vivale vaturaga. 26Ia a cava dou a qai kinia mo dou raicia? A varovita? Io, au sa tukunia vi ikodou, e dua sa uasivia na parofita.27Sai koya ka volai va ke, Raicia, au sa tala yani na noqui talatala me liutaki iko, Ena caramakia o koya na nomu sala e matamu. 28Ni'u sa tukunia vi ikodou, Vi ira sa sucu mai na yalewa sa reva na parofita sa uasivi cake vi Joni na dauvivapapitaiso; ia o koya sa lailai sara i na matanitu ni Kalou sa uasivi vi koya.29O ira keceliga na tamata ra rogocia vata ki ira sa daukumunia nai vacavaca, era vadjinadjina vua na Kalou, ni ra sa papitaisotaki i na papitaiso i Joni. 30Ia o ira na Farisi vata ki ira vokiliga na vu-ni-vunau, ra sa cajia na ka sa nakijia na Kalou i na vukudra, ka ra sa reva ni papitaisotaki vua.31Sa tukunia na Turaga, A cava me'u vatautauvatataki ira kinia na tamata i nai tabatamata ke? se ra sa tautauvata beka ki na cava? 32Ra sa tautauvata ki ira na gone sa jiko i na rara ni vivoli, ka vikaciyaki, ka tukunia, Kitou ma uvu bitu vi kodou, ka dou a reva ni meke: Kitou ma tagi vi ikodou, ka dou a reva ni tagiyaso.33Sa qai mai o Joni na dauvivapapitaiso ka reva ni dau kana madai se dau somi waini; ia dou sa tukunia, sa jiko vua e dua na tevoro. 34Sa qai mai na Luve ni tamata, a sa kana ka somi, ia dou sa tukunia, Raicia, a tamata daukana ka dausomi waini, a nodra i tau o ira sa kumunia nai vacavacava vata ki ira na tama i valavala ca! 35Ia sa vadonuya na vuku o ira keceliga na luvena.36Sa kerei koya dua na Farisi me ra kana vata kaya. A sa curu ki na vale ni Farisi o koya, ka jiko sobu me kana. 37Ka raicia, sa dua na yalewa i na koro gona, o koya sa yalewa i valavala ca, ni sa kila sa jiko o koya i na vale ni Farisi me kana, a sa yadjia mai e dua na tavaya alapasita sa tawa tu i na lumu: 38a sa tu mai tovuna ki yavana ka tagi, a sa savajia na yavana i na wai ni matana, a sa qua i na drau ni uluna, a sa regucia na yavana, ka lumujia i na i lumu39Ni sa raicia na Farisi ka sureji koya, sa nanumia liga i lomana, ka vaka, ke sa parofita o koya ke, sa kila na yalewa ke ni sa tarai koya, vata ki na nona i valavala vokiliga; ni sa yalewa i valavala ca. 40Sa vosa o Jisu, ka tukunia vua, I Saimoni, sa dua na ka au sa via tarogia vi iko: A sa tukunia o koya, Vavuvuli, mo tukunia liga mai:41Sa dua na turaga, sa le rua na tamata rau sa djinau vua: E dua, sa lima na drau na pene na nona djinau; e dua voki, sa limasagavulu. 42Ia ni sa reva na nodrau ka me rau saumia kinia, sa serekia laliga vi rau ruarua. Mo tukunia mada mai se o cei vi rau na lomani koya valevu. 43Sa vosa o Saimoni ka tukunia, Au sa vakasama, o koya sa levu cake na ka sa sereki vua,. a sa tukunia vua o koya, O sa lewa vadodonu.44A sa vuki va vua na yalewa o koya, ka tukunia vi Saimoni, O sa raicia na yalewa ke, ne? Au sa curu i na nomu vale, ka reva na wai o solia me sava kinia na yavaqu: ia sa savajia na yavaqu o koya i na wai ni matana, a sa quarakia kinia na drau ni uluna. 45O sa reva ni reguci au: ia o koya ke, sa reva ni cegu ni regucia na yavaqu ni'u sa jiko i vanua ke.46O sa reva n i lumujia na uluqu i na waiwai: ia o koya ke sa lumujia na yavaqu i na i lumu. 47O koya ke au sa tukunia kinia vi iko, A nona i valavala ca sa levu, sa bokoci; ni sa loloma valevu kinia o koya: ia o koya sa lailai liga na nona ka sa bokoci, sa loloma valailai.48Sa qai tukunia vua na yalewa o koya, Sa bokoci na nomui valavala ca. 49Ia o ira ra sa jiko vata me ra kana, ra sa tukunia vakai ira, O cei ke sa bokocia vokiliga nai valavala ca? 50A sa tukunia o koya vua na yalewa, Sa vabulai iko na nomu vabaujia; mo qai i na vacegu.

81Sa oji, sa qai muri o koya i na vikoro keceliga vata ki na vikoro lalai keceliga, ka vunau, ka tukunia nai tukutuku vinaka ni matanitu ni Kalou; ki ira vata kece na le jinikarua, 2vata so na yalewa, ra sa vabulai oti mai na yalo ca eso ka ma curumi ira vata na malumalumu, o Meri sa yacana vokiliga na yalewa ni Makitala, sa qai tani oji vua e vitu na tevoro, 3vata ki Joana na waji Kusa na matanivanua ni Eroti vata ki Susana, ka le levu vokiliga, ra sa qaravi koya i na nodra i yau.4Sa le levu sara ra sa kumuni vata, a ra sa qai mai vi koya mai na vikoro, sa vosatakia na vosa vatautauvata o koya: 5Sa dua na dauteitei sa dau vikaburaki, sa qai kaburakia na nona sore ni sila; ia ni sa kaburakia jiko, sa lutu eso i na yasa ni sala; a ra sa buturakia sobu, a ra sa kania na manumanu vuka. 6Sa lutu eso i na vivatu; a sa tubu cake, a ra sa raqosa sara, ni sa reva ni suasua.7A sa lutu eso i loma ni viwa-vavotona; a sa tubu cake vata na viwa-vavotona, ka sa varugujia. 8A sa lutu eso i na vanua vinaka, a sa tubu cake ka vuatakia e drau na vuana. Ni sa vosatakia oji o koya na vi ka ke, sa kacivakia, O koya sa vadaligana me rogocia ka mani rogocia sara.9Sa tarogi koya o ira na nona tisaipeli; ka tukunia, A cava beka nai balebale ni vosa vatautauvata ke? 10A sa tukunia vi ira o koya, Sa soli vi ikodou mo dou kila na vi ka vuni ni matanitu ni Kalou, ia sa nodra na tani na vosa vatautauvata ke; me ra raicia ka reva ni raicia; ka rogocia ka reva ni kila.11Ia na vosa vatautauvata sa va ke: Na sila, na vosa ni Kalou. 12O ira ra va nai tutu ni sala, ke o ira ra sa rogocia: sa qai qai mai na tevoro, a sa yadjia tani na vosa mai na yalodra, de ra vadjinajia ka bula kinia. 13Ia o ira era va na vatu, sa i koya o ira sa rogocia ka vabaujia na vosa ena reki; ia sa reva na wakadra, a ra sa vadjinajia valailai liga, ia ni sa yaco na gauna ni dauveretaki ra sa bale liga.14Ia o koya sa lutu i na viwa-vavotona, sa i ira era sa rogocia, ra sa qai yani, ra sa varuguji i na lomaocaoca vata ki nai yau vata na marau ni bula,ke a sa reva kinia ni vua djina. 15Ia o koya i na vanua vinaka, sa vakai ira ra sa yalodina ka vinaka, ra sa rogocia na vosa, ka tauria deivaki, ka vavuana jikoliga.16Sa reva na tamata sa vawaqa na cina, ka qai ubia i na rubu, se dainia ina ruku ni davodavo; sa dainia liga i na kena i tutu, me ra raicia na kena rarama o ira sa curu mai. 17Ni sa reva ni dua na ka sa vuni, me na reva ni varairaitaki, se tabogo, me reva ni kilai se vavotui mai. 18O koya mo dou qai qarauni ikodou i na nomudou rogocia; ni sa dua na ka sa tu vua na tamata, ena qai soli vua; ia na tamata sa reva ni tu vua e dua na ka, ena qai yadji tani mai vua na ka sa nanumia sa tu vua.19Sa qai yani vua na jinana vata ki iratou na tacina, a ratou sa reva ni toso rawa vua i na vukudra na le levu. 20A sa tukunia vua o ratou eso, Sa tu i tuba na jinamu vata ki iratou na tacimu, ratou sa via raici ikonu. 21A sa vosa ka tukunia vi ira, A tinaqu vata na taciqu o ira ke ra sa rogocia na vosa ni Kalou ka caka.22Ia, sa dua na siga gona, sa vodokia o koya e dua na waqa, vata ki ira vokiliga na nona tisaipeli; ka tukunia vi ira o koya, Tu qai i tai kadua ni drano. A ra sa qai sara. 23Ia ni ra sa soko jiko, sa moce o koya; a sa qai sobu mai na cava i na drano; a ra sa luvu jiko; ka voleka ni mate.24A ra sa qai mai ka vayadrati koya, ka tukunia vua, Ikonu na Turaga, Ikonu na Turaga, ta sa na mate. Sa qai tucake tu o koya, ka vunaucia na cagi vata na wai cudrucudru; a rau sa cegu kinia, a sa qai maravu mai. 25Sa tukunia vi ira o koya, Ivei na nomudou vabaujia? A ra sa rere ka kurabui, ra vikayakia vaira, O cei beka ke; sa varojia na cagi vata na wai, a rau sa talairawarawa vua?26A ra sa tadu i na nodra vanua na kai Katara, sa donui Kalili. 27Ia ni sa sobu i vanua o koya, sa sotavia e dua na tamata mai na koro, sa jiko vadede vua eso na tevoro, a sa reva ni dau vaisulu, se jiko i vale, i na i bulubulu liga.28Ni sa raici Jisu , sa qoqolou i colo, ka cuva sobu vua ka tukunia i na domoi levu, A cava vi kitaru , I Jisu na Luve ni Kalou cecere sara? au sa vamasuti iko, mo kua ni vararawataki au. 29Ni sa tukunia oti o koya vua na yalo velavela me qai tani vua na tamata: ni sa tauvi koya vawasoma; a sa vesu jiko o koya i na sinucodo vata nai vesu me tauria kinia; a sa tovoci koya na tevoro ni vikau.30Sa tarogia vua koya o Jisu, O cei na yacamu? A sa tukunia o koya, O Vavakoso; ni ra sa le levu na tevoro sa curumia. 31Ra sa vamasuji koya me kua ni tukunia vi ira me ra qai i nai bulubulu.32Sa dua na qele-ni-vuaka levu sa kana jiko i na ulunivanua: ra sa vamasuji koya me daini ira me ra curumi ira. A sa daini ira o koya. 33A ra sa qai tani vua na tamata o ira na tevoro, a ra sa curumi ira na vuaka ka ra sa cici sara na qele-ni-vuaka i na baba i na drano, ka ra sa ora.34Ia o ira sa vakania, ni ra sa raicia na ka sa caka, a ra sa tuba, ka qai tukunia i na koro vata i na viyasana i vanua. 35Ni ra sa qai yani me ra raicia na ka sa caka; a ra sa yaco vi Jisu, ka raicia na tamata, sa qai tani vua o ira na tevoro, ni sa jiko i na yavai Jisu, ka sa vaisulutaki, ka yalomatua: a ra sa rere.36O ira vokiliga a ra raicia, ra sa tukunia na ka sa bula kinia o koya ka curumia i liu o ira na tevoro. 37Ra sa qai vamasuji koya o ira keceliga na lewe ni viyasana i Katara me qai tani vi ira: ni sa kani ira na rere levu; a sa vodokia na waqa o koya, ka lesu voki yani.38Ia na tamata ka qai tani vua na tevoro sa vamasujia me daini koya me rau jiko vata liga: ia sa talai koya tani o Jisu, ka tukunia vua. 39Mo lesu i na nomu vale, ka tukunia na kena levu ni vi ka sa caka vi iko na Kalou. A sa qai o koya, ka tukunia i na koro taucoko gona na kena levu ni vi ka sa caka vua o Jisu.40Ni sa lesu voki mai o Jisu, ra sa vacegui koya o ira na tamata: ka ni ra sa waraki koya keceliga. 41Ka raicia, sa dua na tamata o Jairo na yacana, e dua na turaga ni vale ni lotu, sa qai mai ka cuva sobu i na yavai Jisu, ka vamasujia me qai nona vale 42ni sa dua la liga na luvena yalewa, e jinikarua na nona yabaki, ka sa voleka ni mate. Ia ni sa qai o koya ra sa drigiji koya na le levu.43Sa dua na yalewa, sa turuvi dra balavu ka yabaki jinikarua, a sa vaojia vi ira na vuniwai na nona ka keceliga sa tu vua me bula kinia, a sa reva ni bula rawa vua e dua, 44a sa qai mai tovuna, ka tara na bele ni nona i sulu; a sa mudu vasauri kinia na davedave ni nona dra.45A sa tukunia o Jisu, O cei sa tarai au? A ra sa varevareva keceliga, sa tukunia o Pita vata ki ira sa jiko vata ki koya, Ikonu na Turaga, sa vaosooso ikonu na le levu ni ra sa vidrigidrigiji, ia o nu sa tarogia, o cei sa tarai konu. 46Sa tukunia o Jisu, A dua sa tarai au, ni'u sa kila sa qai tani vi au na noqu kaukauwa.47Ia ni sa kila na yalewa ni sa reva ni vuni rawa, sa qai mai ka sautaninini ka cuva sobu vua, ka tukunia i matadra keceliga na le levu na ka sa tarai koya kinia, vata na nona sa bula vasauri mai. 48A sa tukunia vi koya, Na luvequ-yalewa, mo vacegu, sa vabulai iko na nomu vabaujia; mo qai i na vacegu.49Ni sa vosa jiko o koya, sa qai mai e dua mai na vale ni turaga ni vale ni lotu, ka tukunia vua, Sa mate na luvemu yalewa, kua ni vaoca na i Vavuvuli. 50Ia ni rogocia o Jisu, sa vosa ka tukunia vua, Kua ni yalo lailai; vadjinajia liga, na qai vabulai liga o koya.51Ni sa curu i vale o koya, sa reva ni vatara e dua me curu kinia; o iratou liga o Pita vata ki Jemesa, o Joni, vata ki na tama ni gone yalewa vata ki jinana. 52A ra sa tagi kece liga, ka tagicakia: a sa tukunia vi ira o koya, Kua ni cole; sa reva ni ciba o koya; sa moce liga. 53A ra sa dredrevaki koya, ni ra sa kila sa ciba o koya.54Sa vatalai ira kece i tuba, ka tauria na ligana, ka kacivia , ka tukunia vua, O iko gone mo mata cake. 55Sa lesu voki mai na yalona, sa mata cake sara, sa qai tukunia o koya me soli vua e dua na kena. 56Rau sa kurabui sara na nona qase; sa varojia vi rau o koya me rau kua ni tukunia vua e dua na ka sa caka.

91Sa qai kacivi ira mai na nona tisaipeli e le jinikarua me ra soqoni vata, a sa solia vi ira na lewa vata na kaukauwa vi ira keceliga na tevoro, me ra vabula voki liga na mate; 2sa talai ira o koya me ra vunautakia na matanitu ni Kalou, sa vabulai ira sa tauvimate.3Sa tukunia vi ira o koya, Kua ni yadjia e dua na ka i sala levu, kua na i jitoko, se na taga ni vaqa, se na madrai, se na i lavo; se yarua na nomunu i curucuru. 4Na vale keceliga dou na curu kinia, dou na jiko liga kinia, ka qai yani kinia.5O ira keceliga e na reva ni vacegui ikodou, ni dou sa qai tani i na koro gona, kureitakia sara na kuvu ni qele mai na yavamudou, me i vatakilakila vi ira. 6A ra sa qai yani i na vi koro lalai, ka vunautakia nai tukutuku vinaka, ka vivabulai i na viyasana keceliga7Sa rogocia o Eroti na turaga na ka keceliga sa caka: a sa kidroa kinia, ni sa tukunia eso, Ni sa tucake voki mai na mate o Joni; 8ka so, Sa basika mai o Ilaijia; ka so voki Sa tucake voki e dua vi ira parofita i liu. 9Sa qai tukunia o Eroti, Au ma musukia na ului Joni: o cei beka ke, au sa rogocia kinia na vi ka ke? A sa qai via raici koya.10O ira nai Apositolo, ni ra sa lesu mai, ra sa tukunia vua na ka keceliga ra sa caka. Sa yadji ira o koya, ka qai vajikijiki i na dua na vanua lala sa voleka i na dua na koro na yacana o Pecisaita. 11O ira na le levu, ni ra sa kila, ra sa muri koya; sa vacegui ira o koya, a sa vosatakia vi ira na ka ni matanitu ni Kalou, a sa vabulai ira era reva ni bula vinaka.12Ni sa kala na siga, sa qai mai o ira na le jinikarua, ka tukunia vua, Vatalai ira tani na le levu, me ra qai i na vi koro lalai vata na viyasana sa vavolivoliji kita, me ra moce, ka ka vaqara na kedra: ni da sa jiko ke i na vanua lala. 13Sa tukunia vi ira o koya, Dou solia vi ira me ra kana. Ra sa tukunia, Sa reva na ka vi kitou, e lima liga nai buli madrai ka rua na ika; ke kitou reva ni na qai voli kakana me kedra keceliga na le levu ke. 14Sa ra le lima beka na udoulu na tagane. Sa tukunia vi ira na nona tisaipeli o koya, Tukunia me ra dabe sobu me ra le ya limasagavulu me ra dabedabe vata.15Sa ra vayacoria vakinia ka ra vajikori ira sobu keceliga. 16Sa qai tauria o koya nai bulli madrai e lima vata na rua na ika, sa rai icolo i lomalagi, ka lotutakia ka dovia, ka solia vi ira na tisaipeli me ra wasea vi ira na le levu. 17Sa ra kana, ka kuva keceliga: sa tomitomiki vata na vo ni kedra, a sa jinikarua nai su.18Sa jiko duadua liga o koya ka masu, ka jiko voliliga vata ki koya o ira na tisaipeli: sa tarogi ira o koya, Era sa tukunia o ira na tamata se o cei o au? 19A ra sa vosa, ka tukunia, O Joni na daunivi-papitaisotaki: ka so ra tukunia, O Ilaija, so voki ra tukunia, Sa tucakr mai e dua vi ira na parofita i liu.20Sa qai tukunia vi ira o koya, Dou sa tukunia se o cei o au? Sa vosa o Pita, ka tukunia, Na Karisito ni Kalou. 21Sa vadrejia vi ira o koya ka varojia me ra kua ni tukunia na ka ke vi dua: 22ka tukunia sa kilikili kaya na Luve ni tamata me vosojia na ka e levu, me ra daini koya vokiliga o ira na matua, vata ki ira na bete levu, vata ki ira na vunivola. ka me vamatei koya, ka tucake voki mai na i ka tolu ni siga.23Sa tukunia vi ira keceliga, Ke dua sa via muri au, me kua ni muria na lomana, ia me cola liga na nona kauveilatai i na visiga, ka muri au. 24O koya yadua sa via maroroya na nona bula, ina vayalia; ia o koya ina vayalia na nona bula ina vukuqu, ina maroroya. 25Na cava na kena yaga vua na tamata, kevaka e rawaji vuravura kece, ka vayali koya vai koya liga, se sa dai tani?26O koya yadua na maduataki au vata na noqu vosa, a na maduataki koya na Luve ni tamata, ni na qai mai i na nona i ukuuku, vata nai ukuuku ni Tamana, vata na nodra i ukuuku na agilosi yalo savasava. 27Au sa tukunia vaidjina vi ikodou, sa tu liga i vanua ke e so, ra na reva mada ni mate, ka ra na raicia i liu na matanitu ni Kalou.28Sa oji na vosa ke ka bogi walu beka, sa qai yadji Pita vata ki Joni vata ki Jemesa o koya, me ratou qai cake i na ulunivanua me ratou masu. 29Ni sa masu jiko o koya, sa matalia na matana, sa vulavula ka lumilumisa na nona i sulu.30Raicia, e le rua na tamata rau sa vivosak tu, o rau o Mosese vata ki Ilaija; 31Rau sa qai rairai mai ina nodrau i ukuuku, ka rau sa vosatakia na nona ciba ni na vayacoria o koya mai Jerusalemi.32Ni sa yacovi Pita vata ki rau na jiko vata gona na via moce; ni ratou sa yadra, ratou sa raicia na nonai ukuuku, vata ki rau na tamata ratou sa tu vata tu. 33Ni rau sa qai tani mai vua, sa tukunia vi Jisu o Pita, Ikonu na Turaga sa vinaka me datou jikoliga i vono ke: me kitou tara mada liga e tolu na vale vacevaceva: me dua me nomudou, me na dua ni Mosese vata me dua na ni Ilaija: ni sa reva ni kila o koya na ka e tukunia tiko.34Ni sa vosa jiko va gona o koya, sa dua na o sa qai mai, sa qai varurugi iratou: ratou sa rere ni ratou sa curu i na o. 35Sa qai rogo e dua na vosa mai na o, qai tukunia mai, O Koya ke na noqu Gone ni toko: dou rogoci koya. 36Ni sa oji na nona vosa, sa laurai duadua liga o Jisu. Ratou sa vunitakia liga, ka reva ni tukunia i na gauna gona e dua na ka ratou a raicia.37Na kena savulaci ni ratou sa qai sobu mai i na ulunivanua, sa le levu sara ra sa viwaraki tu. 38Raicia sa dua vi ira na le levu sa kaci i colo, qai tukunia, Vavuvuli, au masuji ikonu, mo dou mai raicia na luvequ tagane; balejia ni luvequ duadua liga; 39raicia, sa dua na yalo sa curumi koya, sa qoqolou vasauri kinia, sa tavutavulaki koya, ka vusovuso mai na gusuna, sa vamavoataki koya, qai mama ni'u via tovocia tani mai vua; 40au sa vamasuji ira na nomunu jisaiveli me ra tovoci koya tani, ra qai reva ni rawa.41Sa qai tukunia vi ira o Jisu, Ai tabatamata sa reva na dou vabaujia, qai yalo vatani! a cava na kena dede me'u jiko vata kinia ki ikodou ka vosoji ikodou? Yadjia mai na luvemu i vanua ke. 42Ni sa qai jiko mai o koya, sa cudruvia na tevoro, sa tovocia vakaukauwa. A sa vunaucia na yalo velavela o Jisu, sa vabula na gone, ka sa solia voki vi tamana.43Ra sa kurabui keceliga i na kaukauwa levu ni Kalou. Ia ni ra sa kurabui i na vuku ni ka keceliga sa caka o Jisu, a sa tukunia vi ira na nona tisaipeli o koya, 44Me lutu sara i daligamunu na vosa ke: ni na soli koya yani na Luve ni tamata i na ligadra na tamata. 45A ra sa reva ni kila nai balebale ni nona vosa, sa vunia vi ira o koya, ka ra sa nanulevajia: ka ra sa rere ni tarogi koya i na vosa gona.46Sa qai tubu vi ira na vileti, se ko cei vi ira sa uasivi cake. 47Ni sa raicia o Jisu na nanumia ni lomadra, sa yadjia mai e dua na gone lailai, ka vaduria tu e yasana, 48a sa tukunia vi ira, O koya yadua sa vinakajia na gone lailai ke i na vuku ni yacaqu, sa vinakaji au: ia o koya yadua sa vinakaji au, sa vinakaji koya sa talai au mai: ni na uasivi cake o koya sa lailai sara vi ikodou keceliga.49Sa qai vosa o Joni, ka tukunia, Ikonu na Turaga, kitou sa raicia e dua sa tovocia tani na tevoro eso ena yacamunu; ka kitou sa tarovia, ni sa reva ni muri kita. 50Sa tukunia vua o Jisu, Kua ni tarovia ni sa noda ito o koya ka reva ni noda meca.51Ni sa yaco djina na gauna me yadji cake kinia o koya, sa vaqara matua na matana me qai va i Jerusalemi. 52Sa tala eso na tamata me ra liu i matana: ra sa qai curu i na dua na nodra koro lailai na kai Samaria, me ra varautakia na kena. 53Ra sa reva ni vacegui koya, i na vuku ni sa vaqara na matana va i Jerusalemi.54Ni sa raicia o rau na nona tisaipeli o Jemesa vata ki Joni, a rau sa tukunia, Na Turaga, ikodou sa vinakajia me kirau tukunia me lutu sobu mai lomalagi na bukawaqa, me vavisai ira? 55Sa vuki o koya ka vunauci rau, ka tukunia, Drau sa reva ni kila nai varau ni yalomudrau: 56ni sa reva ni qai mai na Luve ni tamata me vamatei ira na tamata, me vabulai ira liga. A rau sa qai tani sara i na dua voki na koro lailai.57Ni ra sa qai tu i sala, sa dua e tukunia vi koya, Ikonu na Turaga, au na muri ikonu i na viyasana ikonu na qai kinia. 58Sa qai tukunia vua o Jisu, Sa vaqara na vokisi, sa vairoro na manumanu vuka; ia na Luve ni tamata, sa reva vua na jikina me vadavoya kinia na uluna.59Sa tukunia o koya vua voki e dua voki, Muri au. Sa tukunia o koya, Ikonu na Turaga, daini au me'u qai buluji tamaqu mada. 60Sa tukunia vua o Jisu, Dainia na mate me ra bulujia na nodra mate; o iko liga mo qai, mo qai vunautakia na matanitu ni Kalou.61Sa dua voki sa tukunia, Ikonu na Turaga, au na muri ikonu: nu daini au liga meu qai mada me'u qai tatau vi ratou mai nitou. 62Sa tukunia vua o Jisu, E reva ni dua na tamata sa tauria nai siviyara me qai rai i muri, me yaga i na matanitu ni Kalou.

101Sa oji na vi ka ke, sa qai djigitakia na Turaga e le vitusagavulu voki ka talai ira me ra qai yayarua ka liu vua i na vikoro keceliga vata ki na vivanua sa via qai kinia o koya. 2A sa tukunia vi ira, E djina sa matua tu na yabaki, ia sa ra le lailai liga nai vatawa ni teitei; o koya mo dou qai masuji koya nai Taukei ni teitei, me talai ira yani e so na nona tamata i na teitei.3Mo dou qai: raicia, au sa talai ikodou yani me va na lami i na kedra maliwa na oliva. 4Kua ni dou yadji na taga i lavo, se na taga ni kakana, se nai vava: ka nu kua ni vikidavaki vata e dua i gaunisala.5Ena vivale yadua mo dou curu kinia, tukunia mada i liu, Me sobu na vacegu i na vale ke. 6Kevaka sa jiko kinia e dua na tamata e yaga me vacegui, ena toka vi koya na nomudou vivacegui; ia kevaka sa reva, ena lesu voki vi ikodou. 7Ia na vivale kece dou na jiko kinia, dou kania ka somia na vi ka kece ra sa solia; ni sa dodonu me soli vua na tamata daucakacaka na kena i sau. Dou kua ni vitokiyaki i vivale.8Ia na koro kece liga dou na curu kinia, ra na vacegui ikodou, dou na kania na vi ka kece sa tala mai matanu: 9ka vabulai ira na tauvimate ra jiko kinia, ka tukunia vi ira, Ni sa volekaji ikodou na matanitu ni Kalou.10Ia na koro keceliga dou na curumia ka ra reva ni ciqomi ikodou, dou qai sara i na vibasoga ni sala ka tukunia, 11Na kuvu ni qele ni nomudou koro sa kabijia na yavai kimamu, kimamu na tavirakia lesu voki yani vi ikodou; ia mo dou vanumia jikolilga ni sa voleka sara vi ikodou na matanitu ni Kalou. 12Ia au sa tukunia vi ikodou, na ca valailai o Sotoma i na siga gona, ena ca valevu na vikoro qori.13A ca vi iko, Koresini! E ca vi iko, Pecisaita! Ia ke sa caka mai Taia vata ki Saitoni na cakacaka mana ka caka ke vi kodrau, ke drau sa vivutuni makawa, ka jiko sobu i nai sulu taga vata na dravusa: 14Ia na ca valailai o Taia vata ki Saitoni i na siga ni vilewai, o kodrau na ca valevu sara. 15O iko voki liga, Kapenaumi, o sa laveji cake beka i Lomalagi? o na dai sobu liga i Etesi.16O koya sa rogoci ikodou, sa rogoci au; ia o koya sa beci ikodou, sa beci au; ia o koya sa beci, au, sa beci koya sa talai au mai.17A ra sa lesu mai na le vitusagavulu i na marau ka tukunia vua, Ikonu na Turaga, ra sa guca vi kimamu na tevoro, i na vuku ni yacamunu. 18Sa tukunia vi ira o koya, Au ma raici Setani ni sa lutu sobu mai lomalagi me va na livaliva. 19Raicia, au sa solia vi ikodou na kaukauwa mo dou buturaki ira kinia na gata vata na batibasaga, ka mo dou rawa na kaukauwa keceliga ni meca; ka ni na reva sara ni dua na ka me na vacacani ikodou. 20Ia nu sa kua sara ni marautakia na ka ke, ni sa guca vi ikodou o ira na yalo; na ka liga mo dou marautakia, ni sa volai na yacamudou mai lomalagi.21I na jiki ni siga gona, sa marau sara kinia o Jisu i na yalona, ka tukunia, Au sa vavinavinaka vi ikonu Tamaqu na Turaga ni lomalagi kei vuravura, ni ikonu sa vunia na vi ka ke vi ira na vuku vata ki ira na yalomatua, ka konu sa vatakila liga vi ira na gone lalai me va ke: Tamaqu ni sa vinaka e matamunu me vakinia22Sa solia mai vi au o Tamaqu na ka kece liga; ia ka reva ni dua voki e kila se o cei na Luvena, o Tamaqu duadua liga; se o cei na Tamaqu, Na luvena duadua liga, vata ki koya sa vinakaji koya na Luvena me vatakilai koya.23Sa vuki vi ira na tisaipeli ka tukunia vailo, Sa kalougata na mata sa raicia na vi ka dou sa raicia; 24ni'u sa tukunia vi kodou, ra le levu na varovita vata ki ira na tui a ra na via raicia na ka dou sa raicia, a ra na reva ni raicia rawa; me ra rogocia voki liga na ka dou sa rogocia, a ra na reva ni rogocia rawa.25Raicia sa dua na vunivunau sa tucake, ka vatovolei koya, ka tarogia, Vavuvuli, a cava meu vayacoya, me'u rawajia kinia na bula reva ni mudu? 26Sa tukunia vua o koya, A cava sa volai i na i vunau? Na cava o sa wilikia? 27Sa vosa o koya ka tukunia, Mo lomani Jiova na nomu Kalou i na lomamu taucoko, na yalomu taucoko, na nomu kaukauwa taucoko vata na nomu nanumia keceliga; vata na kai nomu me vataki iko. 28Sa tukunia vua o koya, O sa vosa vadodonu; vayacoya sara ke, o na bula kinia.29Ia o koya, ni sa via vadonui koya, sa tarogi Jisu, O cei na kai noqu? 30Sa vosa o Jisu ka tukunia vua, Sa dua na tamata sa qai sobu mai Jerusalemi i Jeriko, ra sikabotei koya o ira na daubutako, ra luvajia tani na nonai sulu, ka vamavoataki koya va ca, ra sa qai tani ka daini koya tu a sa voleka ni mate.31Sa qai sobu mai e dua na bete i na tolo ni sala vata liga gona, ia ni sa raicia sa qai vajikijiki tani. 32A sa va kinia e dua na luvei Livai, ni sa yaco i na vanua vata gona, sa qai mai ka raicia, a sa qai vajikijiki tani.33A sa dua na kai Samaria, sa qai tu, mai sa yaco vua; ia ni raicia, sa lomania sara. 34sa vaucia na jikina sa mavoa, ka sova kinia na waiwai vata na waini, ka vavodokia i na nona manumanu, ka yadjia i na bure ni vulagi, a sa maroroi koya kinia. 35Ia ni sa savulaci mai me sa qai yani, sa tauria e rua na pene, sa solia vua nai taukei ni bure, ka tukunia vua, mo qaravi koya; ia na ka kece o na qai vakuria kinia, au na qai mai saumia vi iko ni'u sa na lesu voki mai.36Mo lewa mai, se o cei vi ratou na le tolu ke, sa kai vata ki koya ka sikabotei mai vi ira na dau butako? 37Sa qai tukunia o koya, O koya liga sa lomania. Sa qai tukunia o Jisu, Mo qai o iko, ka vayacoya va vokiliga kinia.38Sa yaco ni ra sa qai jiko, sa curu o koya i na dua na koro lailai: sa yadji koya i na nona vale e dua na yalewa na yacana o Marica. 39Sa dua na tacina na yacana o Meri, sa jiko sobu vokiliga i na yavai Jisu, ka varogocia jiko na nona vosa.40O Marica sa vidreyaki na lomana ni sa leqatakia ni sa varau valevu; sa qai mai, ka tukunia, Ikonu na Turaga, ko nu sa wele liga, ni sa daini au na taciqu me'u varau duadua o au? Nu tukunia mada vua me mai vivuke vi au. 41Sa vosa o Jisu ka tukunia vua, I Marica, I Marica, o sa lomaocaoca ka vinanuyakia e levu na ka: 42Sa dua laliga na ka sa yaga: sa djigitakia o Meri nai votavota vinaka, o koya na reva ni yadji tani mai vua.

111Ni sa masu o koya ina dua na yasana, ni sa qai jinia, sa tukunia vi koya e dua na nona tisaipeli, Ikonu na Turaga, mo dou vavulici kimamu me kimamu masu, me va sa vatavulici ira vokiliga na nona tisaipeli o Joni.2Sa tukunia vi ira o koya, Ni dou sa masu, dou tukunia, Tama i kimamu mai lomalagi, Me varokorokotaki na yacamunu. Me yaco na nomunu lewa. Me caka na lomamunu i vuravura me va sa caka jiko mai lomalagi.3Mo nu solia mai vi kimamu i na siga yadua na kakana e rauji kimamu. 4Ia mo nu kua ni cudruvi kimamu i na vuku ni nimamu ivalavala ca: ni kimamu sa reva vokiliga ni cudruvia e dua sa ivalavala ca vi kimamu. Mo nu kua ni yadji kimamu i na vere; ka mo nu vabulai kimamu mai na ca.5Sa tukunia vi ira o koya, O cei vi ikodou ke sa dua na wekana, sa qai vua i na lomaloma ni bogi, ka tukunia vua, Na wekaqu, au kerekere mo solia mai vi au e tolu nai buli madrai; 6ni sa dua na wekaqu sa mai vacegu vi au ni sa qai tu, ia sa reva ni dua na ka e tu vi au me'u taucia vua. 7Na qai vosa o koya mai vale ka tukunia, Kua ni vaocai au; sa sogo tu na darava, ka kitou sa davo vata ki ratou na luvequ na i davodavo; au sa reva ni tucake rawa me'u solia vi iko. 8Au sa tukunia vi ikodou, Ke sece ni tucake ka solia vua, ni sa wekana; ia ni sa cikevia jiko o koya, ina tucake ka solia na ka ina rauji koya.9Au sa tukunia vokiliga vi ikodou, dou kerekere ka na soli vi ikodou; dou vaqara ka dou na raicia; dou tukituki ka na dolavi vi ikodou: 10ni sa rawa o koya yadua sa kerekere; ka sa raicia o koya sa vasaqara; ia ina dola vi koya sa tukituki.11E dua beka vi ikodou na tama ni gone ke sa mai kere madrai vi ikodou na luvemu, o na solia vua e dua na vatu? ke sa kere ika, o na solia vua e dua na gata me i sosomi ni ika? 12Ke sa kere yaloka, o na solia beka vua e dua na batibasaga? 13Ia ke dou sa kila, ikodou sa tamata ca, mo nu solia na ka vinaka vi ira na luvemudou; sa qai djina valevu cake, ni na solia na Yalo Tabu o koya na Tamamudou valomalagi vi ira sa kerekere vua.14Sa tovocia tani jiko e dua na tevoro o koya, a sa galu, ia ni sa qai tani na tevoro, sa vosa na galu; a ra sa kurabui o ira na le levu. 15Sa tukunia eso vi ira, Sa tovoci ira na tevoro o koya ina kaukauwa i Pielisipupi na nodra turaga na tevoro.16Ka so voki ra sa vatovolei koya, ka tarogia e dua nai vatakilakila mai lomalagi. 17Ia o koya ni sa kila na nodra nanumia, sa tukinia vi ira, A matanitu yadua sa viba vaikoya, ena varusai; ia na vale sa viba vai koya, ena bale:18Kevaka sa viba vai koya o Setani, ina tu dei vacava na nona matanitu? Ni dou sa tukunia au sa tovoci ira na tevoro i na kaukauwa iPielisipupi. 19Ia ke'u sa tovoci ira na tevoro ina kaukauwa i Pielisipupi, ra lautovoci ina kaukauwa ni cei o ira na nomudou? o koya gona a ra na lewai ikodou kinia o ira ke. 20Ia keveka au tovoci ira na tevoro ina qaqalo ni Kalou, sa qai yaco djina vi ikodou na matanitu ni Kalou21Ni sa dua na qaqa sa vaiyaragi tu sa vatawa na nona vale, sa tu vinaka na nona iyaya: 22ia ni sa dua tani sa uasivi vi irau ena qaqa sa qai vakaukauwa, sa rawai koya, sa kovea na nona i yaragi ni valu keceliga sa vararavi kinia, a sa vota nai toki mai vua. 23O koya sa reva ni totaki au, sa to tani: ia o koya sa reva ni kumunia vata vi au, sa vidaiyakia.24Ni sa qai tani na tamata yalo velavela, sa dau qai tu i na vanua dravuisiga me varaicia nai vavacegu: ia ni sa reva ni raicia, sa tukunia, Au na lesu voki i na noqu vale kau a qai tani mai kinia: 25ia ni sa yaco, sa raicia ni sa taviraki ka ukutaki tu. 26Sa qai o koya ka yadjia vata kaya e le vitu voki na yalo, sa uasivi vi koya i na ca; a ratou sa curumia ka jiko kinia, a sa ca valevu i muri na tamata gona, ka ca valailai i liu.27Ia ni sa vosa jiko va ke, sa dua na yalewa vi ira na le levu sa qolou cake na domona ka tukunia vua, Sa kalougata na kete ko dou sa sucu mai kinia vata na sucu ko dou sucumia, 28Sa tukunia o koya, sa kalougata valevu o ira sa rogocia na vosa ni Kalou ka vabaujia.29Ka ni ra sa soqoni vata na tamata ka vi osooso, sa vatekivu o koya me tukunia, Ai tabatamata ca ke: ra sa dau tarogia nai vatakilakila; ia e reva nai vatakilakila me solia kinia, nai vatakilakila liga i Jona na parofita. 30Me va sa i vatakilakila liga o Jona vi ira na kai Ninive, ina vavokiliga kinia na Luve ni tamata vi ira nai tabatamata ke.31Ina tucake tu na radjini ceva ka vadjinadjinatakia na nodra cala nai tabatamata ke, i na vilewai; ni sa qai mai o koya mai na yasana vayawa sara e vuravura me rogocia na vuku i Solomoni; ka raicia sa dua ke sa daumaki cake vi Solomoni.32Era na tucake tu na kai Ninive, ka vadjinadjinatakia na nodra cala na tabatamata ke, i na vilewai; ni ra sa vivutuni i na vunau i Jona, ka raicia sa dua ke sa daumaki cake vi Jona.33Sa reva ni dua sa tutuvakia na cina, ka qai dainia ina yasana vuni, se na ruku ni vakarau ni sila, ina kena i tutu liga, me ra raicia na kena rarama o ira sa curu mai. 34Na cina ni yago na mata; ke sa vinaka na matamu sa rarama kinia na yagomu taucoko, ia ke ca, sa na butobuto kinia na yagomu taucoko. 35O koya mo qai varaicia de sa butobuto mai na rarama sa tu i lomamu. 36Koya gona, ke sa rarama na yagomu taucoko, ka reva na jikina sa butobuto, ena rarama kece sara, me vaka ni sa cinavi iko na cina sa caudre vinaka sara.37Ni sa vosa jiko o koya, sa sureji koya e dua na Farisi me rau kana vata kaya i nai vasigalevu: sa qai curu o koya, ka jiko sobu me kana. 38Ia ni sa raicia na Farisi, sa kurabui ni sa vakasigalevu o koya ka reva ni vuluvulu mada i liu.39Sa qai tukunia vi koya na Turaga, Ikodou na Farisi, dou sa qai vasavasavatakia na tovu ni bilo vata na dari i tuba, ia na lomamudou sa sinai i na daubutako vata na i valavala ca. 40Ikodou sa yalowai, sa reva beka ni caka na jikina i loma o koya sa caka na jikina i tuba. 41Ia mo dou solia na ka ni loloma me va dou sa rawa, ka raicia, ni na savasava vi ikodou na ka keceliga.42Ia e ca vi ikodou, na Farisi! ni dou sa solia nai kajini, ni botebotekoro, vata ki na co keceliga va ke, ia na lewa dodonu vata na loloma ni Kalou, dou sa dainia tani liga; ke e kilikili vi ikodou mo dou caka, me kua vokiliga ni dai tani na vi ka qori.43E ca vi ikodou, na Farisi! ni dou sa dau vinakajia na i jikojiko ni qase ina vi valenilotu, vata na vikidavaki i na vi rara ni vivoli. 44E ca vi ikodou! ni dou sa va na i bulubulu sa reva ni laurai, ka sa qai vailola o ira na tamata i na delana ka reva ni kila.45Sa qai vosa vi koya e dua na vu ni vunau, ka tukunia Vavuvuli, ni o sa va ke o sa beitaki kitou voki liga. 46Sa qai tukunia o koya, E ca vi ikodou vokiliga na vu ni vunau! ni dou sa vaocai ira na tamata i nai colacola e mama sara ni colaji, ia dou sa reva ni nai colacola gona ina dua na nomudou i qaqalo.47E ca vi ikodou! ni dou sa tara na kena vivale ni nodrai bulubulu na parofita, ra ma vamatea o ira na nomudou matua. 48E dina liga ni dou sa tukuni ikodou ni dou sa vinakajia na nodra i valavala na nomudou matua, ni ra ma vamatei ira, ka dou sa tara na nodra vivale ni bulubulu.49O koya ke sa tukunia kinia na vuku ni Kalou, Au na tala vi ira eso na parofita vata na apositolo, ia ka so vi ira ra na vamatea ka vacacani: 50Me ra tarogi kinia na i tabatamata ke, ina kedra dra na parofita keceliga ka vadavei mai na i tekivu ki vuravura; 51mai na dra i Epeli ka yacovia na dra ni Sakaraia, o koya a vamatei i na tadrua ni cabocabo ni madrali vata na vale ni soro; au sa tukunia vaidjina vi ikodou, Ena tarogi kinia na i taba tamata ke.52E ca vi ikodou, na vu ni vunau! ni dou sa yadjia tani mai na dola ni ka vuku: dou sa reva ni curu kinia o ikodou, ia dou sa tarovi ira voki liga ra sa curu jiko kinia.53Ia ni sa tukunia jiko vi ira o koya na vi ka ke, sa vatekivu me ra cikevia valevu, me ra kere vosa vua o ira na vunivola vata na Farisi me levu na ka me tukunia: 54A ra sa lawatakia, a ra sa qara me ra rogocia e dua na ka mai na gusuna, me ra vacaucautaki koya kinia.

121I na gauna gona, ni ra sa udolu vavuqa na tamata sa kumuni vata mai, a ra sa viqataqata liga, sa tukunia mada i liu vi ira na nona jisaiveli o koya, Dou qarauni ikodou mai na nodra leveni na Farisi, gona na daunivivakaisini.2Ia sa reva na ka sa vuni, me reva ni varairaitaki; se tabogo, me reva ni kilai. 3Ia na vi ka dou tukunia i na butobuto , na rogo basika; na ka dou sa tukunia i na vi jikina vuni, na kacivaki ina doka ni vale4Ia au sa tukunia vi ikodou na wekaqu, dou kua ni rerevaki ira ra sa vamate na yago liga, ia i muri sa reva voki na ka ra caka rawa. 5Ia, au sa tukunia vi ikodou se o cei mo dou rerevakia; dou rerevaki koya liga sa rawajia me vamatea, ka oji sa rawajia liga me dainia i Eli; Io, au sa tukunia vi ikodou, dou rerevaki koya.6Sa reva beka ni volitaki na Separo e lima ina facigi e rua? Ia ka reva ni dua vi ratou sa nanulevajia i na mata ni Kalou. 7Ia sa wili keceliga na drau ni ulumudou, O koya gona mo dou kua ni rere kinia: ni dou sa daumakia cake vi ira na separo e levu.8Au sa tukunia vokiliga vi ikodou, O koya yadua sa vatusai au i matadra na tamata, na vatusai koya vokiliga na Luve ni tamata i matadra na agilosi ni Kalou; 9ia o koya na cakitaki au i matadra na tamata, na cakitaki ina matadra na agilosi ni Kalou. 10Ia o koya yadua na vosavacacatakia na Luve ni tamata, na rawa me reva ni cudruvi kinia; ia o koya na vosavacacatakia na Yalo Tabu, na reva sara liga ni rawa me kua ni reva ni cudruvi,11Ia ni dou sa yadjia i na vivalenilotu, vi ira na dau vilewai vata ki ira na turaga, nu kua ni lomaocaoca, se cava mo dou tukunia: 12ni na vavulici ikodou na Yalo Tabu i na jiki ni siga gona i na ka dodonu mo dou tukunia.13Sa dua vi ira na le levu sa vosa mai vi koya, Vavuvuli, tukunia mada vua na tuakaqu me solia vi au na noqui votavota ni yau mai vi koya na tamai kirau. 14Sa tukunia vua o koya, Ikodou, o cei sa lesi au me'u turaga ni lewa se dauvivota vi ikodou? 15Sa tukunia vokiliga vi ira o koya, dou raici ikodou vinaka, ka tarovi ikodou mai na daukocokoco; ni sa reva ni kalougata na tamata ina vuku ni sa levu na ka sa tu vua,16Sa tukunia vi ira o koya e dua na vosavatautauvata, Sa dua na tamata vutuniyau, sa valewe vinaka sara na nona vanua: 17a sa qai vananumia i lomana, ka tukunia, Na cava me'u caka, ni sa reva na noqu lololo me'u binia kinia na noqu lewe ni teitei? 18Sa qai tukunia, Ke liga na ka me'u caka; au na basukia na noqu lololo, ka tara voki eso e lelevu; au na qai binia kece kinia na noqu lewe ni teitei vata ki na noqui yau; 19au na qai tukunia i yaloqu, Yaloqu, sa levu na nomu iyau sa bini tu na raujia na yabaki e levu; mo vacegu mada, mo kana, mo somi, mo marau jiko.20Ia sa tukunia vi koya na Kalou, O iko, na lialia! ina bogi liga ke na tarogi voki vi iko na yalomu: na qai ni cei na vi ka o sa varautakia tu? 21Sa vavokiliga kinia o koya sa dau binia nai yau me nona, a sa reva ni vutuniyau ina ka ni Kalou.22Sa qai tukunia o koya vi ira na nona tisaipeli, O koya ke au sa tukunia kinia vi ikodou, mo dou kua ni lomaocaoca ina vuku ni nomudou bula, ina ka mo dou kania; se na vuku ni yagomudou, ina ka mo dou vaisulu kinia. 23Sa ka levu na bula, ka lailai na kakana; ia sa ka levu na yago, ka lailai nai sulu.24Dou vananumakia na reveni: ra reva ni kakaburaki se tatamusuki; reva na nodra vale ni yau se nodra lololo; ia sa vakani ira na Kalou: sa djina ni dou sa yaga valevu cake vi ira na manumanu! 25Ia o cei vi ikodou, ke sa lomaocaoca sa rawajia me vakuria valailai liga na siga ni nona bula? 26Ia ke dou sa reva ni caka rawa na ka lailai liga gona, dou sa lomaocaoca ina ka sa vo ina vuku ni cava?27Dou vanananumakia na viavia, se ra tubu vacava: ra reva ni daucakacaka se dautalitali; ia sa tukunia vi ikodou, O Solomoni i na nona i ukuuku keceliga sa reva ni vaisulu me va e dua vi ira ke. 28Ia ke sa vasulumia vake na Kalou na co sa tu ni kua ina vikau, sa dai kinia na lovo ina savulaci: ena reva beka ni vinakajia valevu cake me vasulumi ikodou, sa lailai na nomudou vabaujia.29Dou kua ni dau vaqara na ka mo dou kania, se na ka mo dou somia, me kua vokiliga ni vidreyaki na lomamudou. 30Ni ra sa dau vaqara na ka keceliga ke o ira na le ni vivanua keceliga e vuravura; ka sa kila na Tamamudou ni sa yaga vi ikodou na vi ka ke.31Mo dou dau vasaqara liga na nona matanitu: ni na solia me kenai kuri vi ikodou na keceliga ke. 32Kua ni rere, na qele-ni-sipi lalai; ni sa vinakajia sara na Tamamunu me solia vi ikodou na matanitu.33Dou volitakia na ka sa tu vi ikodou, ka solia nai loloma; varautakia vi ikodou na taga-ni-lavo ena reva ni madra, nai yau mai lomalagi ena reva ni oji rawa, sa reva na daubutako me torovia, se na sarasara sa kania. 34Ni na tiko na yalomudou i na vanua sa jiko kinia na nomudou i yau.35Me vauci jikoliga na tolomudou; me caudre vokiliga na nomudou cina; 36ia mo dou va na tamata era warakia na nodra turaga, me na qai voki mai ina magiji ni vawaji; me ra na dola vi koya ni sa vakusakusa, ni sa mai tukituki o koya.37Sa kalougata o ira tamata gona, ni na raici ira na Turaga ni ra sa vatawa jiko, ni sa qai mai o koya: au sa tukunia vaidjina vi ikodou, ni na vaucia na nona i sulu, ka tukunia me ra jiko sobu, ka na qai mai o koya ka qaravi ira. 38Ia ke na qai mai o koya ina karua ni wase ni bogi, se na qai mai i nai katolu, ka raici ira ni ra sa yadra jiko, ra sa kalougata na tamata gona.39Ia dou kila liga ke, ke kila nai taukei ni vale na jiki ni bogi na qai mai kinia na daubutako, sa vatawa liga, ka reva ni vacala nona vale me basurakia. 40Ia dou varau tu vakinia o ikodou vokiliga, ni sa qai mai na Luve ni tamata ina jiki ni siga dou sa reva ni nanumia kinia.41Sa tukunia vua o Pita, Ikonu na Turaga, ko nu sa tukunia beka na vosavatautauvata ke vi kitou liga se vi ira keceliga? 42Sa tukunia na Turaga, O cei liga na tamata yalododonu, ka vuku, ni na lesia na Turaga me lewai ira na nona lewe ni vale, me solia na kedrai wasewase ina kena gauna dodonu? 43Sa kalougata na tamata gona, ni na raicia na nona Turaga ni sa vayacoya vakinia ni sa qai mai o koya. 44Au sa tukunia vaidjina vi ikodou, Ena lesi koya me lewa na nona ka keceliga.45Ke na tukunia vua i lomana na tamata gona, Sa vaberaberatakia na nodra qai voki mai na noqu turaga: a sa vatekivu me yaviji ira na nona lewe ni vale na tagane vata ki ira na yada, me dau kana vokiliga ka dau somi, ka dau mateni; 46ena qai mai na Turaga ni tamata gona ina siga sa reva ni nanumia kinia vata na jiki ni siga sa reva ni kila kinia; ena qai varojia vua ka lesi koya me wasea vata vi ira ra reva ni vabaujia.47Ia na tamata gona, ni sa kila na loma ni nona Turaga, ka reva ni varau kinia se caka me va vokiliga na lomana ni na yaviji valevu. 48Ia o koya sa reva ni kila, ka caka na ka dodonu me yaviji kinia; ena yaviji valailai liga. Ni na tarogi valevu mai vua sa solil valevu vua; ia ena tarogia valevu o ira na tamata mai vi koya era solia valevua vua.49Au sa qai mai me'u dainia i na bukawaqa i vuravura; ia na cava voki me'u gadrevia ke sa waqa tu? 50Sa dua na noqu papitaiso, me'u papitaisotaki kinia; a sa rarawa valevu na lomaqu me oji mada ke!51Dou sa vakasama beka ni'u sa qai mai me'u vayacoya na vivinakaji i vuravura? Au sa tukunia vi ikodou, e reva; na vicaji liga: 52sa tekivu ina gauna ke me le lima ina dua na vale ratou na vimecaki, na le tolu vata ki rau na le rua, na le rua vokiliga vata ki ratou na le tolu. 53Ra na vimecaki na vitamani-tagane; vata ki ira na vitinani-yalewa; vata ki ira na vivugoni yalewa.54Sa tukunia vokiliga vi ira na le levu, Ni dou sa raicia sa tubu mai ra na o, dou sa tukunia sara, sa dua na uca sa qai mai; a sa vakinia. 55Ia ni sa liwa na ceva, dou sa tukunia, Na dua na katakata levu: a sa vakinia. 56Na dauvivakaisini! dou sa kila rawa na mata i vuravura vata i lomalagi: ia ka vacava ni dou sa reva ni kila na gauna ke?57Ia ka vacava ni dou sa reva ni lewa va ikodou na ka e dodonu? 58Ni dou sa qai vata kaya sa bilitaki iko vi turaga ni lewa, mo gumatua i sala levu me oji mada na nona bilitaki iko, de yadji iko vua na turaga ni lewa ka soli iko vua na ovisa, ka daini iko na ovisa i na vale ni vivesu. 59Au sa tukunia vi iko, O na reva sara ni sereki mai kinia, o na saumia kece mada nai lavo.

131Ia sa yaco ina gauna gona ra sa tukunia na kai Kalili vua, ni sa vadavea vata o Pailato na kedra dra vata ki na nodra visoro. 2Sa vosa o Jisu, ka tukunia vi ira, dou sa vakasama beka ni ra sa daumaki vi ira keceliga na kai Kalili ina i valavala ca o ira na kai Kalili ke, ni sa yaco vi ira na vi ka va ke? 3Au sa tukunia vi ikodou, A reva sara, ke dou sa reva ni vivutuni, dou na mate kece va vokiliga kinia.4Se o ira na le jinikawalu, sa baleji ira na vale cecere mai Sailoama, ka vamatei ira, dou sa vakasama beka ni ra sa daumaki ina cala vi ira keceliga na tamata ra sa jiko mai Jerusalemi? 5Au sa tukunia vi ikodou, E reva sara; ke dou sa reva ni vivutuni, dou na mate kece vavokiliga kinia.6Sa tukunia vokiliga o koya na vosa vatatauvata ke: Sa dua na tamata sa tei i na nona were ni vaini e dua na lolo; sa qai mai me vaqara kinia na vuana, ka reva ni raicia. 7Sa qai tukunia vua na i vatawa ni vaini, Raicia, sa yabaki tolu au sa qai mai ka vaqara na vuana i na lolo ke, ka reva ni raicia: takia sobu; sa vacacania laliga na vanua i na vuku ni cava?8Sa qai vosa o koya, ka tukunia vua, Ikonu na Turaga, dainia mada liga me tei ni sa kena yabaki voki liga ke, me'u sa cukirakia wavokijia mada, ka dainia kinia na deni manumanu; 9ia de qai vua; ia ke reva, dou qai mai takia sobu.10Sa vavuvuli jiko o koya i na dua na vale ni lotu i na siga ni vacecegu: 11Ka raicia, sa dua na yalewa sa curumi koya e dua na yalo sa malumalumu kinia ka yabaki tinikawalu, sa vakalairoro jikoliga, ka reva sara ni tu donu rawa.12Ni sa raici koya o Jisu, sa kacivia ka tukuni vua, Yalewa, o sa sereki mai na nomu malumalumu. 13A sa tabakia na ligana; a sa vatudonutakia vasauri kinia, a sa varokorokotakia na Kalou. 14Sa qai vosa vacudrucudru na turaga ni vale ni lotu, ni sa ia na vivabulai o Jisu ina siga ni vacecegu, ka tukunia vi ira na tamata, E ono na siga e dodonu me caka kinia na cakacaka: qori nu qai mai kinia mo nu vabulai, ia me kua liga i na siga ni vacecegu.15A vosa vi koya na Turaga, ka tukunia, Na dauvivakaisini, dou sa reva beka ni dui serekia o ikodou yadua, na nona bulumakau vata na nona asa i na siga ni vacecegu mai na nona vanua, ka yadjia me vasomia? 16ia na yalewa ke, na luvei Eparaama, sa vesukia o Setani, raicia, e jinikawalu na nona yabaki, sa reva beka ni dodonu me sereki mai nai vesu ke i na siga ni vacecegu?17Ia ni sa tukunia na vosa ke o koya, ra sa madua keceliga na nona meca, ra sa marau kece na le levu i na vuku ni ka djina keceliga sa caka o koya.18Sa qai tukunia o koya, Na vatautauvatatakia beka i na cava na matanitu ni Kalou? se cava me'u vatautauvatatakia kinia? 19Sa tautauvata ki na dua na sore ni mosita, sa yadjia e dua na tamata, ka dainia i na nona loma ni teitei; sa tubu cake, sa yaco me kau levu sara; ra sa mai ro i tabana na manumanu vuka.20Sa tukunia vokiliga o koya, Me'u na vatautauvatatakia vata ki na cava na matanitu ni Kalou? 21Sa tautauvata ki na leveni, sa yadjia e dua na yalewa ka vunitakia i loma ni madrai droka e tolu nai varau, me valevenitakia taucoko kinia.22Sa qai mai o koya i na vikoro vata na vikoro lalai, ka vatavuvuli jiko kinia, ka qai tu vaka i Jerusalemu. 23Sa qai tukunia vi koya e dua; Ikonu na Turaga, ra sa le lailai na bula? Sa tukunia vi ira o koya, 24Dou gumatua sara mo dou curu i na matamata ni koro qiqo; ni'u sa tukunia vi ikodou, ra le levu ra na vatovolea me ra curumia, ra na reva ni rawajia.25Ni na wiri tu nai taukei ni vale, ka sogojia na darava, ia nu sa tu i tuba ka tukituki i darava ka tukunia, Ikonu na Turaga, nu dola vi kimamu: ena qai vosa mai o koya ka tukunia vi ikodou au sa reva ni kila se dou sa qai mai vei? 26Dou na qai tukunia, Kimamu ma kana ka somi i matamunu, ko dou dau vatavuvuli vokililga i na nimamu vi baji ni sala. 27Na qai tukunia o koya, Au sa reva ni kila se dou sa qai mai vei; dou qai tani vi au, o Ikodou keceliga na dau caka nai valavala ca.28Dou na qai dautagi ka vasequruquru baji, ni dou na raici Eparaama, vata ki Aisake, vata ki Jekope, vata ki ira keceliga na parofita, i na matanitu ni Kalou, ia o ikodou nu sa lautovoci i tuba. 29Ia ra na qai mai na tu i colo, mai na ra vokiliga, mai na mata ni tokalau vokiliga, vata ki na mata ni ceva, ra na jiko sobu i na matanitu ni Kalou. 30Ka raicia, eso sa muri ra na qai liu; eso vokiliga era sa liu era na qai muri.31I na siga gona sa qai mai eso na Farisi, ka tukunia vua, Mo qai nai bili ka qai tani vanua ke; ni sa via vamatei iko o Eroti. 32Sa tukunia vi ira o koya, Nu qai tukunia vua na vokisi gona, raicia au sa tovoci ira na tevoro, au sa caka na vivabulai ni kua ka yacovia na bogi, au na qai vaojia voki i na i katolu ni siga. 33Ia sa kilikili liga me'u qai voki ni kua ka yacovia na bogi vata i na bogi rua: ni sa mama me mate e dua na parofita i na koro tani, mai Jerusalemi liga.34Isa Jerusalemi, Isa Jerusalemi, o iko sa vamatei ira na parofita, ka vacavoki ira i na vatu ra sa talai vi iko! e levu na siga au sa via vakumuni ira vata na luvemu, me va sa vakumunia na luvena na toa yalewa ina ruku ni tabana, ia dou sa reva ni vinakajia! 35Raicia, sa qai dai tu mai vi ikodou na nomudou vale, ka sa laladidi; ia au sa tukunia vaidjina vi ikodou. Dou na reva ni raici au voki, ka malua me yaco mada na siga dou na tukunia kinia, Sa kalougata o koya sa qai mai i na yaca ni Turaga.

141Ia ni sa qai jiko o koya i na nona vale e dua sa turaga vi ira na Farisi m e kana ena dua na siga ni vacecegu, ra sa varaici koya. 2Ka raicia, sa tu i yasana e dua na tamata sa tauvia na bukete vatu. 3Sa vosa o Jisu vi ira na vu ni vunau vata ki ira na Farisi, ka vake, E tara me caka na vivabulai i na siga ni vacecegu se reva?4A ra sa galu liga. A sa tauri koya o koya ka vabula, ka vatala yani; 5a sa vosa vi ira ka tukunia, O cei vi ikodou ke sa lutu i na dua na qara na nona asa se nona bulumakau, ena reva ni yavia cake mai i na siga ni vacecegu? 6A ra sa reva ni vosa rawa voki vua i na ka ke.7Sa tukunia e dua na vosa vatautauvata vi ira ra sureji mai, ni sa raici ira ni ra sa djigitakia nai jikojiko vaturaga; sa tukunia vi ira, 8Ni sa sureji iko e dua ki nakana magiji ni vawaji, kua ni jiko sobu i nai jikojiko vaturaga: de sa daumaki cake vi iko e duatani voki sa sureji mai; 9ka qai mai o koya sa sureji ikodrau ka tukunia vi iko, Solia na jikina gona vi koya ke; o na qai madua ni ko sa dai sobu i na jikina i ra sara.10Ia ni o sa sureji, qai ka jiko sobu sara i na jikina ira, me tukunia vi iko o koya sa sureji iko, ni sa qai mai, Na wekaqu, qai mada mai colo: o na qai dokai i matadra era sa jiko vata ki iko me kana. 11Ia o koya yadua sa valevulevui koya, na vamalumalumutaki, ia o koya yadua sa vamalumalumutaki koya, ena valevulevui.12Sa tukunia vokiliga o koya vua sa sureji koya, Ni ko sa caka magiji ni vasigalevu se varaiyavi, kua ni sureji ira na wekamu djina, se na tuakamu se tacimu, se na kai nomu, se na nomu lewe ni koro sa vutuniyau; de ra sureji iko voki o na qai saumia.13Ni ko sa caka magiji, sureji ira na dravudravua, na lokiloki, na gera, na mataboko: 14o na qai kalougata kinia ni ra na reva ni saumia lesu vi ikonu; o na qai saumi ni ra sa wiri voki mai na mate o ira na yalododonu.15Ni sa rogocia na vi ka ke e dua vi ira sa jiko kinia me kana, sa tukunia vua, Sa kalougata o koya ena kana madrai i na matanitu ni Kalou. 16Sa qai tukunia vua o koya, Sa dua na tamata sa varautakia e dua na magiji levu ni varaiyavi, a sa sureji ira na le levu: 17ia ni sa yaco mai na gauna me varau kinia nai varaiyavi, sa tala na nona tamata me tukunia vi ira na sureji; dou qai mai, sa varau tu na ka keceliga.18O ira yadua ra sa lomavata me ra dui vadredreji ira. Sa dua e tukunia vua, Au sa volia e dua na jiki ni vanua, ka sa dodonu me'u qai mada me'u qai raicia, au masuji iko kinia me'u kua ni qai yani. 19Sa tukunia e dua voki, Au sa volia e jini na bulumakau, ia au sa qai mada me'u qai vatovolei ira: au masuji iko kinia, au na reva ni qai yani. 20Sa tukunia e dua voki, au se qai vawaji, au na reva ni qai yani kinia.21Sa qai mai na tamata gona, ka tukunia vua na nona turaga, na vi ka kece gona. Sa qai cudru nai taukei ni vale, sa tukunia vua na nona tamata, Qai yani i tuba i na vi tolo ni sala vata na visaqata ni koro, ka yadji ira mai na dravudravua, vata ki ira na gera, vata ki ira na lokiloki, vata ki ira na mataboko. 22Sa mai tukunia na tamata gona, Ikonu na Turaga, sa caka liga me vaka na nomunu vosa ia se lala liga na vale.23Sa tukunia na turaga vua na tamata gona, Qai ina visalatu vata i na vi sala sa viribai tu, ka cikevi ira me ra qai mai, me sinai na noqu vale: 24ni'u sa tukunia vi ikodou, Sa reva ni dua vi ira na tamata sa sureji gona me na tovolea na noqu varaiyavi.25Sa le levu sara ra sa qai vata ki koya: a sa vuki o koya ka tukunia vi ira, 26Ke dua sa qai mai vi au, ka na reva ni cajia na tamana, vata na jinana, vata na wajina, vata ki ira na luvena, vata ki ira na tuakana vata na tacina, vata ki ira na ganena vata na nona bula vokiliga, ena reva ni rawa me noqu tisaipeli. 27O koya vokiliga na reva ni cola na nona kauveilatai, ka muri au, ena reva ni rawa me noqu tisaipeli.28O cei vi ikodou, ke sa via tara vale, ena reva ni dabe sobu mada me cakacakatakia na kenai sau, se tu vua nai lavo me vacava kinia se reva? 29de tauyavutakia liga o koya na yavu ni vale ka reva ni rawa me vaojia, ra na qai valialiai koya keceliga ra sa raicia, 30ka tukunia, Na tamata ke sa tekivu me tara vale, ia ka reva ni rawa ni vaojia.31Se o cei na tui, sa qai tu me rau vivala vata voki e dua na tui, ka reva ni dabe mada i liu, ka vananumakia, se na rawa me vivala vata e le ruasagavulu na udolu ni koya na meca, ni sa le tini liga na udolu na nona se reva? 32se, ni sa bera mai o koya gona, na tala o koya na nona mata, me vamasujia me rau mai vivinakaji. 33Sa vakinia o koya yadua vi ikodou sa reva ni dainia nona ka kece liga , sa reva ni rawa me noqu tisaipeli.34Sa ka vinaka na masima: ia ke sa seavu mai na masima mai na kena kokona, na qai vakokonataki voki i na cava? 35Sa qai reva ni yaga i na i teitei, se i nai binibini de-ni-manumanu; sa dai liga i tuba. O koya sa vadaligana me rogocia ka mani rogocia sara.

151A ra sa qai mai vi koya na daukumuni vacavacava, vata ki ira na tamata i valavala ca, me ra varorogo vi koya. 2A ra sa vosa kudrukudru o ira na Farisi vata ki ira na vunivola, a ra sa tukunia, O koya ke sa dau vilasamaki vata ki ira na tamata i valavala ca, ka kana vata ki ira.3Sa tukunia vi ira o koya e dua na vosa vatautauvata ke, 4O cei vi ikodou na tamata, ke sa dua na drau na nona sipi, ke sa vayalia e dua vi ira, na reva beka ni daini ira tu mai na ciwasagavulu ka ciwa i vico, ka qai voki me varaicia na sipi ka yali, me varaicia mada? 5Ia ni sa raicia voki, sa cavotakia i tovuna, ka marautakia.6Ia ni sa lesu voki i nona vale, sa kacivi ira keceliga na wekana vata ki ira na lewe ni nona koro, ka tukunia vi ira, Tu mai marautakia na noqu sipi, ka ma yali sa laurai voki. 7Au sa tukunia vi ikodou, ni sa levu vakinia na marau mai lomalagi ke le dua liga na tamata i valavala ca e vivutuni, ia ka lailai liga vi ira na ciwasagavulu ka ciwa na tamata yalododonu, sa reva ni yaga vi ira na vivutuni.8Se ko cei na yalewa sa jini na nona jiki ni siliva, ke sa vayalia e dua liga na jikina, ena reva beka ni tutuvakia na cina, ka tavirakia na vale ka vaqara matua me raicia voki mada? 9Na gauna sa raicia kinia o koya, sa kacivi ira na wekana, vata ki ira na lewe ni koro ka tukunia, Da mai marau vata, ni'u sa raicia voki na tjikina koya ma yali. 10Au sa tukunia vi ikodou, Sa tubu valevu na marau vi ira na agilosi ni Kalou, i na vuku la liga ni dua na tamata i valavala ca sa qai vivutuni.11Sa tukunia voki o koya, E dua na tamata sa le rua na luvena tagane: 12a sa tukunia vi tamana o koya gone vi rau, I Tamaqu solia mai vi au nai votavota ni iyau sa vota me noqu. Sa qai vota vi rau nai yau.13Sa oji e vica na bogi, sa qai soqonia vata na nona ka keceliga na gone, sa qai tani sara i na dua na vanua vayawa, a sa vayalia kece kinia na nonai yau ina i valavala vamarau ca. 14Ni sa vaojia kece, sa qai tubu na dausiga levu i na vanua gona, sa qai yacovi koya na dravudravua.15Ni sa qai jiko vata ki na dua na lewe ni vanua gona, sa qai vatalai koya yani i nona i teitei: me vakani ira na vuaka, 16A sa garovia na qana ra dau kania na vuaka, me kuva kinia na ketena; ni sa reva ni dua e vakani koya.17Na gauna sa kilai yalona voki mai kinia, sa tukunia, Sa le levu na tamata ni Tamaqu, sa voli na nodra cakacaka, ra sa kuva tu i na madrai ka vo voki tu yani, ia o au sa mate i na viakana! 18au na dainia na vanua ke, ka qai vi Tamaqu, au na qai tukunia vua, Tamaqu, au sa i valavala ca i lomalagi, vi Ikonu vokiliga, 19au sa reva kinia ni yaga me'u vatokai voki me'u luvemunu, lesi au liga me va e dua na nomunu tamata sa voli na nona cakacaka.20Sa ia ka qai vi tamana. Ni sa raicia o tamana ni se qai vayawa tu mai, sa lomania, sa cici, ka mokojia, ka regucia. 21Sa tukunia na luvena vi koya, I Tamaqu, au sa i valavala ca i lomalagi, vi ikonu vokiliga, au sa reva voki ni yaga me'u vatokai me'u luvemunu.22Sa tukunia o tamana vi ira na nona tamata, dou yadjia mai nai sulu vinaka sara, ka vasulumi koya; daramakia vokiliga e dua na mama i ligana, nai vava vokiliga i na yavana; 23Dou yadjia mai na luve ni bulumakau sa uro, ka vamatea; me kitatou kana ka marau; 24ni sa mate na luvequ ke sa qai bula voki, sa yali sa qai laurai voki. Sa qai tekivu me ra marau.25Sa jiko mai nai teitei na luvena o koya ka matua vi rau, ia ni sa lesu voki mai ka toso voleka i vale, sa rogocia na domo ni bitu ni vatagi vata ki na meke. 26Sa kacivia e dua vi ira na tamata ka tarogia vua nai balebale ni ka ke. 27Sa tukunia vua o koya, Na tacimu sa lesu voki mai, sa motukia o tamamu na bulumakau sa uro ni rau sa virai voki, ka sa bula vinaka.28Sa cudru o koya ka sece ni via curu i loma; sa qai mai i tuba o tamana ka vamasuji koya. 29Sa qai vosa o koya ka tukunia vi tamana, Raicia sa dede na yabaki noqu qaravi ikonu tu kinia, au reva ni baki talaimama i na nomunu vosa: o reva madaliga ni baki solia vi au e dua na luve ni me, me kimamu marau vata ki ira na wekaqu: 30ia ni sa qai liga mai na luvemu ke, o koya ma vaojia na nomui yau vi ira na yalewa dautagane, o vamatea na kena luve ni bulumakau sa uro.31Sa tukunia vua o koya, Na luvequ, daru jiko vataliga vadua, na ka keceliga sa tu ke sa nomu. 32Sa dodonu liga me da reki ka marau; ni sa mate na tacimu ke, sa qai bula voki; sa ma yali sa qai laurai voki,

161E tukunia vokiliga o koya vi ira nona tisaipeli, Sa dua na tamata vutuniyau, sa dua vokiliga nona dauniyau, e beitakia vua ni sa vayalia jiko na nona iyau. 2Sa kacivia o koya ka tukunia vua, Na cava ke au sa rogocia vi iko? Tukunia mada mai na nomu cakacaka va dauniyau; Ni sa mama mo dauniyau jiko.3Sa mani vananumia i lomana na dauniyau, Cava me'u caka ni sa yadji tani vi au na noqu turaga na cakacaka va dauniyau? 4Au reva ni rawa na cuki se were; au madua vokiliga na kerekere. Au sa qai kila na ka meu caka, me ra yadji au kinia na tamata i na nodra vivale, ni'u sa sivo i na noqu cakacaka va dauniyau.5Sa qai kacivi ira keceliga na tamata era reva tu ni saumia na nodra djinau vua na nona turaga, sa tarogia vi koya sa qai mai liu, E vica mada na nomu djinau vua noqu turaga? 6Sa tukunia o koya, E dua na drau liga nai vakarau waiwai. Sa qai tukunia vua, Tauria na nomui vola, ka dabe sobu ka vola me limasagavulu. 7Sa qai tarogia voki e dua, E vica voki na nomu djinau? Sa tukunia, E dua na drau nai vakarau sila. Sa qai tukunia vua, Tauria na nomui vola, ka vola me walusagavulu.8Sa doka na dauniyau reva ni dodonu na turaga, i na vuku ni valavala vavuku; era sa vuku valevu na gone ni vuravura ke ena ka sa baleji ira, ra sa vuku valailai liga na gone ni rarama. 9Ia au sa tukunia vi ikodou, Mo dou caka eso me wekamudou enai yau e reva ni djina; me ra na yadji ikodou kinia ni dou na mate i na vijikojiko e reva ni oji rawa.10O koya sa djina i na ka lailai, na djina vokiliga i na ka lelevu; ia o koya sa reva ni djina i na ka lalai, ena reva vokiliga ni djina ina ka levu. 11Ia ke dou sa reva ni djina i nai yau sa reva ni dodonu, o cei na vararavi vi ikodou ina vuku ni yau sa djina? 12Ia ke dou sa reva ni djina i nai yau sa nona na tani, o cei na solia vi iko na i yau sa nomu?13Sa reva ni dua na tamata sa qaravia rawa e le rua na turaga; ni na cajia e dua ka lomania na kenai karua: se na kabijia e dua ka beci koya kadua. Nu sa reva ni qaravia rawa na Kalou vata nai yau.14O ira na Farisi, ra dau lomania nai lavo, ni ra sa rogocia na ka keceliga ke, ra sa valialiai koya. 15Sa tukunia vi ira o koya, ikodou sa vadonui ikodou i matadra na tamata; sa kila na lomamudou na Kalou: ni na ca sara i na mata ni Kalou na ka e vinaka sara vi ira na tamata.16Sa yacovia na gauna ni Joni na vunau vata ki ira na parofita; mai na gauna gona sa vunautaki na matanitu ni Kalou, ra sa gu me ra curu kinia o ira na tamata keceliga. 17Sa rawarawa me takali tani o lomalagi vata vuravura, ka mama me lutu tu liga e dua na jiki ni vunau e lailai sara.18O koya yadua sa dainia na wajina, ka qai vawaji vata e dua tani voki, sa dauyalewa; ia o koya rau viwajini vata sa dainia vokiliga na wajina, sa dauyalewa.19Sa dua na tamata vutuniyau, sa vaisulu i nai sulu lokaloka vata na lineni somidji lalai, sa dau marau valevu ina visiga keceliga: 20sa dua na tamata dravudravua, yacana o Lasarua, sa davo toka ina mata ni nona vale, sa robojia tu na yagona na vidjikoso, 21sa dau garovia me vakania na meme ni kakana ni dau lutu mai na teveli nona na tamata vutuniyau: sa ra qai vokiliga mai na koli ka dramicia nona vidjikoso.22Ia sa mate o koya na dravudravua, ra sa qai yadji koya o ira na agilosi i na lomaserei Eparaama. Sa mate vokiliga na tamata vutuniyau, ka sa bulu; 23sa ta cake mai Etesi, ni sa vararawataki tu, sa raici Eparaama vayawa vata ki Lasarua e lomaserena.24Sa kaci o koya ka tukunia, I tamaqu Eparaama lomani au mai, nu talai Lasarua, me tonisua na vuso ni nonai qaqalu ina wai, me mai vabatabatatakia na yamequ; ni'u sa vararawataki ina yameyame ni buka ke.25Sa tukunia o Eparaama, Na luvequ, naumia ni ko ma rawa na nomu vi ka vinaka ni ko ma bula jiko, e vavokiliga kinia o Lasarusa e na vi ka ca; ni kua sa qai vacegui toka i vanua ke o koya, ia o iko, o na vararawataki; 26na vanua vokiliga ke sa tu ina kitaru maliwa e dua na waisa jitobu sara; o ira ra via qai yani vanua ke vi ikodou, na mama saraliga, o ira na tu i vanua qori ra na reva ni rawa ni qai mai vikimamu.27Sa qai tukunia o koya, Au masuji ikonu kinia, tamaqu mo talai koya voki i vale vi tamaqu: 28ni ratou le lima kitou vitacini; me qai vasalatakia vi ratou de ratou qai vokiliga mai i vanua ni rarawa ke.29Sa tukunia vua on Eparaama, Sa tu liga vi ratou o Mosese vata ki ira na parofita; me ratou rogoci ira. 30Sa tukunia o koya, E reva, tamaqu Eparaama; ke dua vi ira na mate sa qai vi ratou, e ratou na qai vivutuni. 31Sa qai tukunia voki o koya, Ke ra sa reva ni rogoci Mosese vata ki ira na parofita, era na reva ni varogocia ke sa tucake voki mai e dua ina mate.

171Sa tukunia vi ira na tisaipeli o koya, E mama sara me reva ni yaco na vivacalai; ia sa na ca voki vua, sa vavunia na ka ke. 2Sa vinaka vua me dai domona e dua na vatu qaqi levu, me qai yadji i na wasa liwa, ka ca liga ni vacala e dua vi ira na na lalai ke.3Dou raici ikodou vinaka: ke sa cala vi ikodou na wekadouu, vunaucia; ia ke sa vivutuni, kua ni cudruvi koya. 4Ke sa cala vavitu vi ikodou ena siga e dua, ka saumaki vavitu vi ikodou, au sa tukunia, Au sa vivutuni; kua ni cudruvi koya.5Sa tukunia vua naTuraga o ira na apositolo, Dou valevutakia na nitou vabaujia. 6Sa qai tuikunia na Turaga, Ke sa tu vi ikodou na vabaujia e va na sore ni mosita, dou na qai tukunia vua na vuni lolo ke, Mo cavujia tani, ka mo qai tea voki i wasaliwa; na qai talairawarawa vi ikodou.7O cei vi ikodou, sa dua na nona tamata cakacaka sa dau qaravia na nonai iteitei se vakania na nona manumanu, me tukunia vua, ni sa lesu mai nai teitei, Mo jiko sobu ira mo kana mada? 8E reva beka ni tukunia vua, Mo varautakia na ka me'u varaiyavitakia, ka varautakia na noqui sulu, mo qaravi au, me'u kana ka somi ka oti o na qai kana ka somi?9Na vavinavinakatakia li na tamata gona, ni sa vayacoya o koya na ka sa varojia vua? Au nanumia, e reva. 10Me vavokiliga kinia o ikodou, ni dou sa vayacoya na ka keceliga sa tukuni vi ikodou, dou tukunia, Kitatou sa tamata reva ni yaga: kitatou sa vayacoya liga na ka e kilikili vi kitatou me kitatou vayacoya,11Ni sa qai o koya va i Jerusalemu, sa qai vokiliga i lomai Samaria vata ki Kalili. 12Ni sa curu voki i na dua na koro lailai, sa sota ki ratou na jini na tamata vukavuka, a ra sa tu vayawa; 13a ra sa kaci ka tukunia; I Jisu, na Turaga nu lomani kitou mai.14Ni sa raici ira o koya, sa tukunia vi ira: Dou qai ka vatakilai ikodou vi ira na bete. Ia ni ra a qai tu ra sa vasavasavataki. 15Sa dua vi ira, ni sa raicia sa vabulai, sa qai lesu voki, sa varokorokotakia na Kalou i na domo levu,. 16A sa cuva vatoboicu i na yavana, ka vamolimoli vua: ia sa kai Samaria o koya.17A sa vosa voki o Jisu ka tukunia, Ra ma reva li le jini ma vasavasavataki? ia ra ivei na lewe ciwa? 18Sa reva ni laurai e dua me lesu voki me varokorokotakia na Kalou, o koya liga na kai tani ke. 19A sa tukunia vua, Tucake, mo qai liga, sa vabulai ikodou na nomudou vabaujia.20Ia ni sa tarogia o ira na Farisi, se na yaco ni naica na matanitu ni Kalou, sa tukunia vi ira o koya, A matanitu ni kalou sa reva ni qai mai me va na ka e varairaitaki: 21na reva vokiliga ni tukuni, Raicia vanua ke! se Raicia vaka! ni sa tu liga i lomamudou na matanitu ni Kalou.22Sa tukunia vi ira na tisaipeli, Na yaco mai na siga dou na gadrevia kinia mo dou raicia e dua na na nona siga na Luve ni tamata, ia dou na reva ni raicia. 23Na qai tukuni vi ikodou, Raicia vake! se Raicia vagona! nu kua ni qai kinia se muri ira. 24Ia me va liga na livaliva, ni sa jibi mai yasana i lomalagi, ka cila vokiliga i na yasana kadua ni lomalagi, sa na vavokiliga kinia na Luve ni tamata i na nona siga.25Na vosojia mada i liu na ka e levu o koya, na qai daini koya vokiliga nai tabatamata ke. 26Ia me vaka sa yaco i na gauna ni Noa, na vavokiliga kinia i na gauna ni Luve ni tamata. 27Ra na kana jiko, ra somi, ra vawaji, ra vimusumusukitakia me ra vawaji ka yacovia na siga sa vodokia kinia o Noa na waqa ka qai mai na dave levu ka vamatei ira keceliga.28Sa na tautauvata vokiliga i na gauna ni Loti; ra kana jiko, ra somi, , ra vivoli, ra teitei, ra taravale; 29na siga sa qai tani kinia o Loti i Sotoma, sa qai tau mai lomalagi na bukawaqa vata na sulifure ka vamatei ira keceliga.30Sa vavokiliga kinia i na siga na rairai kinia na Luve ni tamata. 31I na siga gona, o koya liga sa jiko i dela ni vale, ka jiko vokiliga i loma ni vale na nonai yau, me kua ni qai sobu mai me yadjia tani; o koya vokiliga sa jiko mai nai teitei, me kua ni lesu voki mai.32Dou nanumia na waji Loti. 33O koya yadua e via saga me maroroya na nona bula, na vayalia; ia o koya yadua na vayalia, na maroroya.34Au sa tukunia vi ikodou; I na bogi liga ke rau na le rua i na dua na i mocemoce; na yadji tani e dua ka dai tu mai e dua. 35Sa le rua vokiliga na yalewa; rau na vivuke vokiliga na qaqi sila; na yadji tani e dua ka dai tu mai e dua. 36Sa le rua vokiliga na tagane rau na jiko na i teitei, na yadji tani e dua, ka dai tu mai e dua.37A ra vosa ka tukunia vua, i vei Turaga? Sa tukunia vi ira o koya, Na yasana kece sa davo kinia na yago, na sogoni vokiliga kinia na ikeli.

181Sa vatakilai vokiliga o koya vi ira i na dua na vosa vatautauvata, ni sa dodonu me ta daumasu jiko ka kua ni ceguoca; 2sa tukunia, Sa dua na koro sa jiko kinia e dua na turaga ni lewa, sa reva ni rerevakia na Kalou, se dokai ira na tamata.3Sa dua na yada i na koro gona, sa dau qai mai vi koya, ka tukunia, Mo nu cudruvaki au vua na noqu meca. 4Sa sece mada o koya, oji sa qai tukunia voki i lomana, Au sa reva ni rerevakia na Kalou se'u dokai ira na tamata; 5ia ni sa mai vasosataki au na yada ke, au na cudruvaki koya mada, de vaceguocataki au o koya ni sa reva ni oji na nona qai jiko mai vi au.6Sa tukunia na Turaga, dou rogocia na ka sa tukunia na turaga ni lewa reva ni dodonu, 7ia na Kalou, na reva beka ni cudruvaki ira na nona djigitaki, ra dau tagi jikoliga vua i na siga vata na bogi, io, ke sa dede na nona vosoji ira? 8Au sa tukunia vi kodou, na cudruvaki ira vatotolo o koya. Ia ni qai mai na Luve ni tamata, na raicia beka na vabaujia i vuravura se reva.9Sa cavujia na vosa vatautauvata ke me tukuni ira ra sa vararavi ni ra sa yalododonu, a ra sa beci ira na tamata tani. 10"E le rua na tamata rau qai cake i na vale ni soro me ra masu; sa dua na Farisi, ka dua na daukumunia nai vacavacava.11Sa tu na Farisi ka masu vaikoya, ka vake, Na Kalou, au vamolimoli vi ikonu, ni'u sa reva ni vataki ira na tamata eso, ra sa daukovekove, ra sa daubutako lo, ra sa dauyalewa, se vataki koya ke sa kumunia nai vacavacava. 12Au sa lolo varua i na vimacawa, au sa solia nai kajini ni vi ka keceliga au sa rawa.13Sa tu vayawa o koya sa kumunia nai vacavacava, a sa reva ni via rai cake i lomalagi, ia sa tavia na lomaserena, ka tukunia , Ikonu na Kalou, lomani au, ni'u sa tamata i valavala ca. 14Au sa tukunia vi ikodou, Sa qai sobu i na nona vale na tamata ke a sa vadonui; ia o koya kadua sa valevulevui koya; ia o koya sa vamalumalumutaki koya na valevulevui.15Ra sa yadjia vokiliga vua na gone lalai, me tarai ira o koya; ia ni ra sa raicia o ira na tisaipeli, ra sa vosataki ira. 16Sa kacivi ira mai o Jisu; ka tukunia, Daini ira na gone lalai me ra qai mai vi au, kua ni tarovi ira; ni sa vataki ira na lewe ni matanitu ni Kalou. 17Au sa tukunia vaidjina vi ikodou, O koya na reva ni vabaujia na matanitu ni Kalou me vatakia na gone lailai ke, na reva sara ni curu kinia.18Sa tarogi koya e dua na turaga ka tukunia, Vavuvuli vinaka, cava me'u caka me'u rawa kinia na bula reva ni mudu? 19Sa tukunia vua o Jisu, O sa vatokai au me'u vinaka ina vuku ni cava? sa reva ni dua voki e vinaka, na Kalou duadua liga. 20O sa kila na vunau, Mo kua ni caka na vibutakoci, Mo kua ni laba, Mo kua ni butako, Mo kua ni vibeitaki vailasu, Mo varokoroko vi rau na tamamu vata na jinamu. 21Sa qai tukunia o koya, Na ka kece ke, au sa vabaujia ni'u ma se gone ka yacovia na siga ke,.22Ia ni sa rogocia na ka ke o Jisu, sa tukunia vua, E dua na ka sa reva vi iko, mo volitakia na ka keceliga sa tu vi iko, ka solia vi ira na dravudravua, o na qai vaiyau mai lomalagi: ia mo qai mai, mo muri au. 23Ia ni sa rogocia o koya, sa rarawa sara na lomana: ni sa tamata vutuniyau sara.24Ia ni sa raicia o Jisu ni sa rarawa sara na lomana, sa tukunia vua, E mama sara vi ira na vutuniyau me curu i na matanitu ni Kalou! 25Sa rawarawa me curumia na mata ni cula na kameli, ka mama vua na tamata vutuniyau me curu i na matanitu ni Kalou.26Io ira ra sa rogocia ra sa tukunia, O cei beka na vabulai rawa? 27Sa tukunia o koya, Na ka sa mama sara vi kita na tamata sa rawarawa vua na Kalou.28Sa qai tukunia o Pita, Raicia, kitou sa dainia na ka keceliga ka muri ikonu. 29Sa tukunia vi ira o koya, Au sa tukunia vaidjina vi ikodou, sa reva ni dua sa dainia na vale se tamana, se jinana, se tuakana, se tacina, se wajina, se luvena, ina vuku ni matanitu ni Kalou, 30me qai reva ni saumi, ena rawajia valevu cake i na bula ke, ia i na gauna mai muri na bula reva ni mudu.31Sa qai yadji ira mai na le jinikarua, ka tukunia vi ira, Raicia ta sa qai cake i Jerusalemi, ia na ka keceliga sa vola na parofita ina vuku ni Luve ni tamata ena vayacoria liga. 32Ni na soli yani o koya vi ira na matanitu tani, na valialiai vokiliga, ka vakaisini ka kasiviji: 33ra na motulaki koya vokiiga, ka vamatea; na qai tucake voki mai nai katolu ni siga.34Ra sa reva ni kila e dua na ka; ia na ka ke sa vuni vi ira, a ra sa reva ni kila na ka sa vosatakia.35Ia ni sa volekaji Jeriko o koya, sa dua na tamata mataboko sa jiko ina baji ni sala me kerekere. 36Ia ni sa rogocia ra sa le levu sa qai tu, sa tarogia o koya se cava sa yaco jiko. 37A ra sa tukunia vua, ni sa jiko o Jisu na kai Nasareci.38A sa kaci o koya ka tukunia, I Jisu na Luvei Tevita, nu lomani au mai. 39Ra sa vosataki koya o ira sa liu jiko, me jiko lo: a sa kaci valevu i colo o koya, Na Luvei Tevita, nu lomani au mai.40Sa qai tu vadua o Jisu, ka tukunia me yadji mai o koya vua; ia ni sa toso voleka yani, sa tarogi koya. 41A cava o sa vinakatakia me'u caka vi iko? Sa tukunia, Ikonu na Turaga, me'u rai rawa.42Sa tukunia vua o Jisu, Mo rai rawa, sa vabulai iko na nomu vabaujia. 43A sa rai rawa vasauri o koya, a sa muri koya ka varokorokotakia jiko na Kalou, ia o ira keceliga na le levu,, ni ra sa raicia, ra sa vavinavinakatakia na Kalou.

191A sa curu o Jisu i lomai Jeriko, ka qai sara yani. 2Ka raicia, sa dua na tamata na yacana o Sakiusa, sa turaga vi ira na kumunia nai vacavacava, ka sa vutuniyau.3Sa vasaga me varaici Jisu se ka vacava o koya; ia sa mama sara ina vukudra na le levu, ni sa tamata lekaleka o koya. 4A sa cici i liu ka kaba ina dua na vuni lolo ka me raici koya vavinaka: ni sa voleka ni qai siviji ira o koya.5Ia ni sa yaco i na yasana gona o Jisu, sa rai i colo ka raicia ka tukunia vua, I Sakiusa, vatotolo sara, mo siro sobu mai, ni'u na jiko i na nomu vale ni kua. 6Sa siro vatotolo sobu mai o koya, a sa cegu na lomana ka marau. 7Ia ni ra sa raicia, ra sa vosa kudrukudru o ira kececeliga ka tukunia, Sa qai o koya me jiko vata ki na dua na tamata i valavala ca.8A sa tucake tu o Sakiusa ka tukunia vua, na Turaga, Raicia, Ikonu na Turaga , au sa waseruatakia na noqui yau ka me'u solia e dua na kenai wase vi ira na dravudravua: ia ke'u na kovea na nona ka e dua na tamata ni'u sa beitakia vailasu, na vavatakia na kenai sau au na solia. 9Sa tukunia vua o Jisu, Sa yaco ni kua na bula i na vale ke, ni sa luvei Eparaama o koya vokiliga ke: 10ni sa qai mai na Luve ni tamata me vaqara ka vabula na ka sa yali.11Ia ni ra sa rogocia na vi ka ke, sa qai tukunia vokiliga o koya e dua na vosa vatautauvata, ni sa voleka o koya i Jerusalemi, ka ni ra sa nanumia vokiliga ni na rairai vasauri mai na matanitu ni Kalou. 12Koya gona sa tukunia kinia o koya, Sa dua na turaga sa qai ina dua na vanua yawa, me buli me tui, me qai lesu voki mai.13Sa kacivi ira na nona tamata e le jini ka solia vi ira e jini na paudji, ka tukunia vi ira, dou vivolivoli jiko ka yacovia na noqu lesu mai. 14Ia o ira na nona le ni koro ra sa caji koya, ra sa tala na mata me muri koya yani me tukunia, Kitatou sa reva ni vinakajia me lewai kitatou o koya ke. 15Ia ni sa lesu voki o koya, ni sa buli me tui, sa tukunia me ra kacivi mai vua o ira na tamata ke, o ira ka ma solia vi ira o koya nai lavo, me kila ra yavica voki ra sa rawa ni ra sa vivoli.16Sa qai mai o koya ma liu ka tukunia, Ikonu na Turaga, sa jini voki na paudji sa rawa ina nomunu paodji e dua. 17A sa tukunia vua o koya, E vinaka, na tamata vinaka; ni ko sa djina i na ka lailai sara, mo lewa na koro e jini,18Sa qai mai nai kenai karua ka tukunia, Ikonu na Turaga, sa lima voki na paudji sa rawa i na nomunu paudji e dua. 19A sa tukunia vokiliga vua o koya, o iko vokiliga mo lewa na koro e lima,.20A sa qai mai e dua voki ka tukunia, Ikonu na Turaga, raicia na nomunu paudji, au sa maroroya ina dua na i tavoi, 21ni'u ma rerevaki ikonu, ni konu sa tamata mama: O sa tauria i colo na ka o sa reva ni dainia sobu, ka taucia na ka o sa reva ni kaburakia:22Sa tukunia vua na nona turaga, Au na lewai ikonu ina nomu vosa, ni ko sa tamata cala! o sa kila ni'u sa tamata mama, o sa tauria i colo na ka o sa reva ni dainia sobu ka taucia na ka o sa reva ni kaburakia, 23ia ka cava o sa reva ni dainia kinia na noqui lavo ina baqe, me'u tarogia voki na kena i kere ni'u sa qai voki mai?24Sa qai tukunia o koya vi ira sa tu voleka kinia, Yadjia tani mai vua na paudji, ka solia vua vi koya sa jini na nona paudji. 25A ra sa tukunia vua, Na Turaga, sa tu mada vua e jini na paudji.26Au sa tukunia vi ikodou, O koya yadua sa tu vua na ka, ena soli vua; ia o koya sa reva ni tu vua e dua na ka, ena yadji tani mai vua na ka sa tu vua. 27Ia o ira na noqu meca ke, ra sa reva ni vinakatakia me'u lewai ira, yadji ira mai vanua ke, ka vamatei ira i mataqu.28Ia ni sa vosa oti va ke o koya, sa qai vaka iliu, sa qai sara yani i Jerusalemi.30Sa yaco ni sa voleka o koya i Pecifaki i Pecani i na ulunivanua sa vayacani i na violive, sa tala e le rua na nona tisaipeli, 29ka tukunia , Drau qai i na koro lailai sa donui ikodrau, ia ni drau sa curu kinia, drau ra raicia e dua na luve ni asa sa davo tu, sa reva ni vodokia tu e dua na tamata; drau serekia, ka yadjia mai: 31Ia ke sa tarogi ikodrau e dua, Drau sa serekia i na vuku ni cava? drau tukunia va ke, Ni sa yaga vua na Turaga.32A rau sa qai o rau sa talai, a rau sa raicia me vaka na ka sa tukunia vi rau o koya. 33Ia ni rau sa serekia jiko na luve ni asa, sa tarogi rau o iratou na kenai taukei, Cava drau sa serekia kinia na asa? 34A rau sa tukunia, Sa yaga vua na Turaga. 35A rau sa yadjia vi Jisu, ka rau tevukia na nodrau i sulu i na tovuni luve ni asa ka vavodoki Jisu kinia. 36Ia ni sa vodo jiko yani o koya, ra sa qai tevukia na nodra i sulu i gaunisala o ira na tamata.37Ni sa voleka yani i Jerusalemi, ka yacovia yani na sala sa sirovia sobu o koya na ulunivanua ni violive, sa ra tekivu marau o ira na tisaipeli keceliga vata ki ira na le levu, me ra marau, ka vacaucautakia na Kalou i na domo levu, i na vuku ni cakacaka mana keceliga sa ra raicia oji. 38Sa ra tukunia, Sa kalougata na Kalou na Tui sa qai mai i na Yaca ni Turaga! sa yaco na jiko sautu mai lomalagi vata na varokoroko i na yasana i colo sara.39Sa so na Farisi ka ra jiko i na kedra malima na le levu, sa ra tukunia vua, Vavuvuli, vasalataki ira mada na nomunu tisaipeli. 40Sa qai saumia o koya ka tukunia, Au sa tukunia vi ikodou, Ke ra na jiko lo o ira ke, ra na qoqolou mai na vivatu ke.41Ni sa toso voleka sara yani o koya, ka raicia na koro, sa qai tagicakia. 42ka tukunia, "Isa, ke o kila, o ikonu, ina nomu gauna ke, na vi ka na vavunia na nomu vacegu! Ia ke sa ra vunitakia i matamunu.43Ni na yaco mai vi iko na siga, ra na viribaiji iko kinia o ira na nomu meca, ra na wavokiji iko ka sogolaji iko i na viyasana keceliga, 44ka na valolovirataki iko sobu, vata ki ira na luvemu ra jiko vi iko, ka ra na reva ni vo vi iko na vivatu sa vitaqataqai; ni o sa reva ni kila na gauna o sa mai qaivi kinia."45Sa qai curu i na valenisoro o Jisu ka vatekivu me vatovoci ira tani na vivoli tu kinia, 46sa tukunia vi ira o koya, Sa volai, Sa vale ni masu na noqu vale: ia dou sa caka me nodra qara na daubutako?47Sa vivatavulici jiko o Jisu i na valenisoro i na visiga. A ra sa qai saga jiko o ira na bete levu vata ki ira na na vunivola vata ki ira na turaga me ra vamatea, 48a ra sa reva ni raicia rawa e dua na ka me ra vayacoya kinia; ni ra sa vinakatakia na le levu me ra varorogo vua.

201Sa yaco ina dua na siga gona, ni sa vavulici ira jiko na tamata o koya i na vale ni soro, ka vunautakia na i tukutuku vinaka, ra sa qai mai na bete levu, vata ki ira na vunivola vata ki ira na matua; 2A ra sa tarogi koya, Tukunia mai vi kitatou, se o sa lesi mai vei mo caka na vi ka ke? se o cei sa solia vi konu na lesilesi ke?3Sa vosa o koya, ka tukunia vi ira, Au na tarogi ikodou vokiliga ina dua na ka; dou tukunia mai vi au: 4Na papitaiso ni Joni, sa vu mai lomalagi, se vu mai vua na tamata?5A ra sa vivosakitakia vataki ira liga, ka tukunia, Ke ta na tukunia, Mai lomalagi, na qai tukunia o koya, ia dou sa reva ni vadjinati koya i na vuku ni cava? 6Ke ta na tukunia, Mai na tamata; ra na vacavoki kita ina vatu konu keceliga na tamata; ni ra sa vadjinajia ni sa parofita o Joni.7Ra sa tukunia, ni ra sa reva ni tukunia rawa se sa vu mai vi. 8Sa qai tukunia vi ira o Jisu, Au sa reva vokiliga ni tukunia vi ikodou se sa vu mai vi me'u caka kinia na vi ka ke.9Sa qai tukunia o koya na vosa vatautauvata ke vi ira na tamata: Sa dua na tamata sa tea e dua na vivaini, ka lisitakia vi ira eso na dau tei vaini; a sa qai i vanua tani ka jiko vadede kinia. 10Ni sa yaco na kena gauna, sa tala o koya e dua na tamata vi ira na dau tei vaini, me ra solia vua eso na vua ni vaini: a ra sa yaviji koya o ira na i dauteivaini, ka vatala tani yani.11Sa qai tala voki o koya e dua voki na tamata tani: sa ra yaviji koya vokiliga, ka vamaduatakia, qai vatala tani yani. 12Sa tala voki o koya na kena i katolu; a ra sa vamavoataki koya vokiliga, ka vatalai koya tani.13Sa qai tukunia na taukei ni teitei, Na cava me'u caka? au na tala na noqu gone ni toko: era na dokai koya beka ni ra sa raicia. 14Sa ra qai raicia o ira nai taukei ni teitei, sa ra mani vivosaki liga vataki ira, ka tukunia, O koya ke na qai taukei ni teitei maimuri, tou vamatea, me noda kinia na vanua ke.15Sa ra qai biligi koya i nai bili ni teitei ka vamatea. Na cava beka na qai caka o taukei ni vaini vi ira? 16Sa na qai mai me vamatei ira na i vatawa ni vaini qori, ka solia na ni vaini vi ira na tani. Ni ra sa rogocia, sa ra tukunia, Me kua liga.17Sa varaici ira o koya ka tukunia, Na cava ke sa volai, Na vatu sa ra cajia na matai ni vale, sa qai yaco me i vadei ni tutu ni vale? 18O koya yadua sa na lutukia na vatu ke, sa na dasila kinia: o koya sa na lutukia sa na vurumemea me vaka na nuku.19Sa ra vatovolea o ira na bete levu vata ki ira na vunivola, me ra tauria na jiki ni siga gona, a ra rerevaki ira na tamata: ni ra sa kila sa vosataki ira o koya i na vosa vatautauvata gona. 20Sa ra qai varaici koya ka tala eso na tamata me ra mai veretakia, ka vaka me ra sa yalododonu, me ra varogocia eso na nona vosa, me ra soli koya kinia vua na kovana me lewai koya ka vavitaliataki koya.21Sa ra qai tarogi koya, ka tukunia, Vavuvuli kitou sa kila ni ikonu sa vosatakia na ka dodonu, ka vavuvulitakia jiko, sa reva ni dua o nu sa vinakajia laliga, ia o sa vavuvulitakia vaidjina nai valavala sa vinaka vua na Kalou: 22Sa tara me da soli vacavacava vi Sisa, se reva?23Sa kila na nodra i lawaki o koya, ka tukunia vi ira, 24vatakila mai vi au e dua na silini: na matai cei, vata na yaca i cei, sa volai tu kinia? Sa ra qai vosa ka tukunia, Na ni Sisa.25Sa qai tukunia vi ira o koya, Mo nu solia vi Sisa na ka sa ni Sisa, vua na Kalou vokiliga na vi ka sa nona na Kalou. 26Sa reva ni dua na vosa ra sa tauria rawa i na matadra na tamata: a ra sa kurabui i na nona vosa, a ra sa galu liga27Sa ra qai mai eso nai tokani i Setoki, ka ra tukunia, sa reva ni na tucake voki mai na mate o koya: sa ra qai tarogi koya, 28ka tukunia, Vavuvuli, sa vola vi kitatou o Mosese, Ke sa mate e dua na tamata vawaji qai reva na luvena, me qai vawajitakia na nona yada o tuakuana se tacina, me vakawa kinia vua na tuakana se tacina koya sa qai mate.29Sa jiko na vitacini ratou le vitu: sa vawaji o koya sa matua, sa mate ka reva na luvena: 30rau sa qai viwajini vata ki na yada nai karua, sa mate ka reva na luvena: 31rau sa qai viwajini voki vata na kena i katolu: sa vavokiliga kinia o iratou na vitu; ratou sa mate ka reva na luvedratou. 32Sa qai mate vokiliga i muri na yalewa. 33Sa tucake vokiliga mai na mate, sa na waji cei o koya ke? ni ratou sa le vitu sa viwajini vata kaya.34Sa vosa o Jisu, ka tukunia vi ira, A ra vawaji ka vimusumusuki me ra vawaji na gone ni vuravura ke; 35ia o ira ra sa vawili me ra yaga me nodra na bula gona, na tucake voki mai na mate, sa na reva na vawaji se vimusumusuki me ra vawaji: 36Sa ra na qai reva ni rawa voki ni mate ni ra sa tautauvata ki ira na agilosi: a ra sa Luve ni Kalou, ni ra sa luve ni tucake voki mai na mate.37Ni ra na vayadji cake voki o ira na mate, sa tukunia o Mosese mai na kau ni sa vatoka na Turaga, Na Kalou i Eparaama, vata na Kalou i Aisake, vata na Kalou i Jekope. 38Ni sa reva ni nodra Kalou na mate o koya, sa nodra liga o ira sa bula jiko: ni ra sa bula keceliga vi koya.39Sa qai vosa eso na vunivola, ka tukunia, Vavuvuli o nu sa vosa vinaka. 40Sa ra reva ni doudou i muri me ra tarogia e dua na ka.41Sa qai tarogi ira o koya, Sa tukuni vacava ni sa luvei Tevita na Karisito? 42Sa kaya o Tevita i nai vola ni Same, Sa kaya o Jiova vua na noqu Turaga, Mo jiko ina ligaqu i matau, 43Me'u vamalumalumutaki ira mada na nomu mece me ra i butubutu ni yavamu. 44Sa vatokai koya o Tevita me Turaga, sa qai luvena vacava?45Sa qai vosa o koya vi ira na nona tisaipeli, ni sa rogocia jiko o ira keceliga na tamata, 46Dou qarauni ikodou mai vi ira na vunivola, ra sa vinakatakia me ra qai jiko i nai sulu balavu, ka sa vinakatakia na vikidavaki i na rara ni vivoli, vata nai jikojiko ni qase i na vivalenilotu, vata nai jikojiko vaturaga i na kana vata: 47sa ra kovea na nodra iyau na yada, sa ra ia na masu balavu me vivakaisini; o ira ke ra na cudruvi valevu cake.

211A sa vararai wavoki o Jisu ka raici ira na vutuniyau ni ra dainia jiko na nodra i solisoli i na kato ni lavo ni valenisoro. 2A sa raicia vokiliga o koya e dua na yada sa dravudravua ni sa dainia kinia e rua na ilavo lalai sara. 3Au sa tukunia vaidjina vi ikodou, sa levu cake sara na ka sa solia na yada dravudravua ke mai vi ira na kena vo; 4ni ra sa solia na nodra ka ni loloma i na vuabale ni nodra iyau. Ia na yada ke, ni sa dravudravua sara, sa solia na vo ni nona iyau e se koto vua me bula kinia.5Sa ra vitalanoa jiko i na valenisoro me balejia na kena ukutaki tu i na vivatu totoka vata ki na vimataqali loloma ra tu kinia, sa qai tukunia, 6Me balejia na vi ka dou sa raicia jiko ke, na yaco mai na gauna e na reva ni vo voki i vanua ke eso na vatu me ra vituvatuvai tu, ra na talarakia sobu kece liga.7Sa ra qai tarogi koya, ka tukunia, Vavuvuli, ena yaco ni naica na vi ka ke, ka na cava na kena i vatakilakila ni sa varau vayacori na vi ka ke? 8Sa qai saumia o Jisu, dou qaraunia mo dou kua ni vacalai; ni ra na qai mai e levu ina yacaqu, ra na mai tukunia, sai au liga o koya; ka ra tukunia vokiliga, sai koya ke na kena gauna: dou kua ni muri ira. 9Ni dou sa rogocia na vivaluvaluji, vata ki na jiko visei, dou kua ni reucalatakia: ni sa dodonu me yaco mai na vi ka gona; ia ena reva mada ni se yaco sara nai vataojioji.10Sa qai tukunia vi iratou o koya, Ra na vivaluvaluji na vivanua, vata ki na matanitu eso: 11ena yaco na uneune lelevu, vata na dausiga, vata na mate ca; i na vivanua eso, ka na rairai na vi ka vadomobula vata na vatakilakila lelevu eso mai lomalagi.12Ia ni bera ni yaco na vi ka gona, ra na tauri ikodou, ka vacacani ikodou, ka soli ikodou yani ina vivalenilotu vata na vale ni vivesu, ia dou na yadji i matadra na tui vata na kovana eso ina vuku ni yacaqu. 13Ia na ka ke ena yaco me nomudou i vadjinadjina.14O koya ke mo dou qai vataudeitakia na lomamudou, mo dou kua ni vananumakia na ka mo dou tukunia: 15ni'u na solia vi ikodou na gusu vata na vuku ni na reva ni dua na nomudou meca ena vilejitakia rawa se vorajia.16Ia ra na soli ikodou yani na nomudou qase vata ki na tacimudou, vi ira na kai nomudou, ira na wekamudou; a ra na vavunia me mate eso vi ikodou. 17Ia era na caji ikodou na tamata keceliga, ina vuku ni yacaqu. 18Ia na reva ni rusa e dua na drau ni ulumudou. 19Dou na maroroya na yalomudou ni dou sa dau vosojia.20Ia ni dou sa raicia sa varau na vacibi i valu mai Jerusalemi na mataivalu eso, dou kila kinia ni sa qai voleka na kena ca sara: 21me ra qai tuba i na viulunivanua o ira ra sa jiko i Jiutia; ia o ira sa jiko i loma me ra qai tani yani; me kua vokiliga ni curu mai kinia o ira sa jiko i na viyasana i vanua. 22Ni sa gauna ni visausaumi ke, me vayacori vokiliga kinia na ka sa volai.23Ka na ca vi ira sa bukete vata ki ira sa vasucu gone, i na gauna gona! ni na ca valevu sara na vanua, a ra na cudruvi valevu na tamata ke. 24A ra na vamatei i nai seleiwau, a ra na yadji vabobula i na vivanua: a ra na butuki Jerusalemi sobu o ira na vimatanitu, me yacovia nai cavacava ni nodra gauna na vimatanitu.25A ra na qai tu nai vatakilakila eso i na matasiga vata na vula vata na vi kalokalo; a ra na ca na lewe ni vivanua i vuravura, ni ra na kidroa na kena na vadugu na wasawasa vata na biau; 26ena kani yatedra na tamata ina rere, ni ra sa warakia na vi ka sa voleka ni yaco i vuravura: ni na vitosoyaki na vi ka kaukauwa ni lomalagi.27Ia e ra na qai raicia na Luve ni tamata ni sa qai mai i na o vata i na nona kaukauwa vata na nona i ukuuku levu. 28Ia ni sa vatekivu me yaco na vi ka ke, nu na ta cake i colo ka tu vadodonu; ni nu sa qai voleka ni vabulai.29A sa vosakia vi ira e dua na vosa vatautauvata: 30Raicia na lolo vata na vikau keceliga; ni ra sa tubu, dou sa raicia ka kila kinia vakai ikodou ni sa voleka na vula i katakata. 31Sa vavokiliga kinia o ikodou, ni dou sa raicia na kena yaco na vi ka ke, dou kila kinia sa qai voleka na matanitu ni Kalou.32Au sa tukunia vaidjina vi ikodou, Ena reva ni takali nai tabatamata ke ena yaco mada i liu na vi ka keceliga ke. 33Na seavu o lomalagi vata ki na vuravura; ia na noqu vosa na reva ni seavu.34Ia dou qarauni ikodu vinaka, de dua na siga sa bibi kinia na yalomudou i na daukana vata na daumateni vata ki na lomaocaoca i na vi ka ni bula ke, ka yaco reucala kinia vi ikodou na siga gona. 35Ni na va liga na i cori ni sa yaco vi ira keceliga ra sa jiko i dela i vuravura taucoko.36O koya mo dou qai vatawa, ka daumasu jikoliga, mo dou vabau kinia mo dou yaga, me bula mai na ka keceliga ke, ni na yaco mai, ka tu i na mata ni Luve ni tamata.37A sa vatavuvuli jiko o koya ina valenisoro ni sa siga; ia ni sa bogi sa qai yani, ka moce ina ulunivanua sa vayacani i na violive. 38A ra sa qai keceliga mai vua na le levu i na valenisoro ni sa savulaci caca, me ra rogoci koya.

221Sa voleka na gauna ni kana madrai sa reva ni valeveni, na yacana na kana vata ni qai sivijia. 2A ra sa vinanuyakia o ira na bete levu ki ira voki liga na vunivola se cava me ra caka me mate kinia o koya; ni ra sa rerevaki ira liga na tamata.3Sa qai curumi Jiutasa o Setani, ka yacana voki liga o Isikarioti, o koya e dua vi ira na lewe jinikarua. 4A sa qai yani, ka qai vivosaki vata ki ira na bete levu vata ki ira voki liga na turaga ni valu, se ra na soli koya vacava.5Sa ra marautakia, ka yalatakia vua na i lavo. 6A sa vadodonu kinia o koya, ka sa warakia e dua na gauna vinaka me soli koya kinia vi ira, ni ra se jiko tani na le levu.7Sa qai yacovia na savulaci ni kana madrai reva ni valeveni, e dodonu voki liga me motu kinia e dua na lami me ka ni kana vata ni qai sivijia. 8A sa talai rau o Pita vata ki Joni, ka tukunia, Mo drau qai ka varautakia na kakana ni qai sivijia, me da vayagatakia. 9A rau sa tukunia vua, e vei na vanua ko nu vinakatakia me kirau varautakia kinia?10Sa qai saumia vi rau o koya, Rogocia, ni drau sa curu ki na koro, drau na sota e dua e cola tu e dua na saqa wai; drau muri koya i na vale e curu kinia. 11Ia drau tukunia vua na i taukei ni vale, Sa tukunia mai na i vavuvuli vi iko, I vi na jiki ni vale, me caka kinia na kana vata ni qai sivijia vata ki ratou na noqu tisaipeli?12Ena vatakila vi kodrau na taba levu ni loma ni vale e colo, sa vaiyaya vinaka tu, drau varau kinia. 13A rau sa qai, ka raicia na vanua sa tukuni mai vi rau: rau sa qai varaitakia me caka kinia na kana vata ni qai sivijia.14Ia ni sa yacovia mai na kena raiyavi, a sa dabe sobu vata ki ira na i apositolo e ra lewe jinikarua. 15Sa qai tukunia vi ira o koya, Au sa gadrevia valevu me'u kana mada i liu vata ki ikodou i na kana vata ni qai sivijia ke, me'u qai mate i muri: 16ni'u sa tukunia vi ikodou, Au na reva voki ni kania, yacovia ni sa vayacori mada na matanitu ni Kalou,17Au sa tauria cake na bilo, ka vavinavinakatakia, ka tukunia, Tauria na bilo ke, ka vota yani vi ikodou. 18Au sa tukunia vi ikodou, Au na reva voki ni somia na vua ni vaini ke, me yacovia ni sa yaco mai na matanitu ni Kalou.19Sa tauria na madrai, ka vavinavinakatakia ka dovia, sa solia vokiliga vi ira, ka tukunia, Ke na yagoqu sa solia i na vukumudou; dou caka jiko ke mo dou dau vananumi au jiko kinia. 20Sa vavoki liga na bilo, ni sa oji na varaiyavi, ka tukunia, na bilo ke, na viyalayalaji vou, na noqu dra sa liviraki i na vukumudou.21Ia ka raicia, sa tu vokiliga vata ki au i na teveli ke, o koya sa soli au yani. 22Ia sa qai liga na Luve ni tamata me va sa lesi; ia ka ca liga vua na tamata gona nona soli koya yani! 23Sa ra qai vitarogi vataki ira, se o cei vi ira sa caka na ka ke.24Sa ra vileti vokiliga i liu, se ko cei sa uasivi cake vi ira. 25A sa tukunia vi ira o koya, Ra sa lewai ira na vimatanitu o ira na nodra tui; ia o ira sa vitalia vi ira, ra sa vatokai me ra dau caka vinaka.26Ia dou kua ni va kinia o ikodou; o koya liga vi ikodou sa levu cake, me qai va na gone; ia o koya sa turaga, me sa vataki koya sa dauviqaravi. 27O cei vi rau sa uasivi cake, o koya sa kana jiko se o koya sa dauviqaravi? ia o au, au sa jiko vata ki ikodou me va e sa dauviqaravi.28O ikodou liga, dou sa dau jiko vata ki au i na noqu vosojia jiko na dauvivatovolei ke. 29Ia au sa solia vi ikodou e dua na matanitu me va sa solia mai vi au ko Tamaqu; 30mo nu qai kana ka somi ina noqu teveli i na noqu matanitu, ka jiko vokiliga ina noqu i jikojiko vaturaga, me lewa ira na mataqali Isireli e jinikarua.31I Saimoni, I Saimoni, raicia sa kerei ikodou o Setani, me tavuloni ikodou me va na wiji. 32ia au sa masulaki iko me kua ni malumalumu na nomu vabaujia na Kalou: ia ni ko sa saumaki voki, mo qai vadeitaki ira na wekamu.33A sa tukunia vua o koya, Ikonu na Turaga, au sa varau me'u qai vata ki ikonu i valenivivesu, ina mate vokiliga. 34Sa tukunia vua o koya, Pita, ni se bera ni tagi ni kua na toa, o na cakitaki au mada vatolu na nomu kilai au.35Sa tukunia voki vi ira, Ni'u ma talai ikodou liga ka reva na taga ni lavo, se na taga ni vaqa, se na i vava, dou ma dravudravua tu i na dua na ka? A ra sa tukunia vua, a reva. 36Sa qai tukunia voki o koya vi ira, ni kua saraliga o koya sa tu vua e dua na taga i lavo, me yadjia vavokiliga, me va vokiliga kinia na taga kakana: O koya e reva na nona i seleiwau, me volitakia nona i sulu, ka volia kinia e dua.37Au sa tukunia voki vi ikodou, E dodonu me vayacori vi au na ka sa volai va ke, Sa wili vata o koya vata ki ira na tamata ca; ni na vayacoria sara me oji na vi ka ina vukuqu. 38A ra sa tukunia, Turaga, Raicia e rua na i seleiwau ke, Sa tukunia vi ira o koya, sa raujia.39Sa qai i tautuba o koya, me va na nona i varau, i na ulunivanua ni violive, ra sa muri koya vokiliga na nona tisaipeli. 40Ni sa yaco ki yasana gona, sa tukunia vi ira, dou masu me kua ni rawaji ikodou na vere.41Sa qai tani mai vi ira, na kena yawa e va me cavotaki e dua na vatu, sa tekiduru ka masu, 42ka tukunia, Tamaqu, ke konu sa vinakatakia, yadjia tani vi au na bilo ke, me kua liga ni yaco na noqu lewa, me yaco liga na nomunu lewa.43Sa rairai mai vua e dua na agilosi mai lomalagi, a sa mai vakaukauwataki koya. 44Ni sa yaluma sara, sa masu vakaukauwa kinia: ia na nona buno e va na jijiri ni dra ni lutu ina qele.45Ia ni sa tucake vokiliga mai na masu, ka yaco vi ira yani na nona tisaipeli, sa raici ira ni sa moce ni sa rarawa na lomadra; 46sa tukunia vi ira, dou sa moce ina vuku ni cava? Tucake ka masu, de rawai ikodou na vere.47Ni sa vosa jiko o koya, ra sa yaco mai na le levu, sa liutaki ira tu mai o Jiutasa, e dua vi ira na le jinikarua, sa toso volekaji Jisu me regucia. 48Sa tukunia vua o Jisu, Jiutasa o sa solia yani na Luve ni tamata ni o sa regucia oji?49O ira ra tu voleka kinia, ni ra raicia na ka sa voleka ni yaco, ra sa tukunia vua, Na Turaga, e vinaka me kitou yaviji ira i na i seleiwau se reva? 50Sa dua vi ira sa yavijia na nona tamata na bete levu, ka takia dai na daligana i matau. 51Sa vosa o Jisu, ka tukunia, Kua mada ni vagona. A sa tauria voki na daligana ka vabulai koya.52Sa tukunia voki o Jisu vi ira na bete levu, vata ki ira na turaga ni valu ni valenisoro, vata ki ira na matua, ra qai mai vi koya, dou sa qaivia beka e dua na daubutako, ni dou sa vaiseleiwau vata ki na i wau? 53Ni'u ma dau jiko vata liga ki ikodou ina valenisoro ina visiga keceliga, dou sa reva ni dodokia vi au na ligamudou: ia sa nomudou gauna ke, vata na kaukauwa ni butobuto.54A ra sa tauria ka tuberia ka yadjia i nona vale na bete levu. A sa muri koya vayawa o Pita. 55Ia ni ra sa tutugia na buka i na rara ni mata ni vale, ra sa jiko sobu vata kinia, sa jiko vata vokiliga ki ira o Pita.56Sa dua na vada sa raicia koya ni sa jiko voleka i na buka ka varaici koya matua, ka tukunia, O koya vokiliga ke ma jiko vokiliga vata ki koya. 57A sa cakitaki koya o Pita, ka tukunia, Yalewa, au sa reva sara liga ni kilai koya. 58Sa dede valailai liga sa dua voki sa raici koya ka tukunia, iko voliga ma dua vi ira. Sa tukunia o Pita, A reva ni ko au.59Sa oji voki e dua na yauwa, sa mai vadjinadjinatakia voki e dua ka tukunia, Sa djina liga ni rau dau jiko vata kaya o koya ke, ni sa kai Kalili. 60Sa tukunia o Pita, Au sa reva ni kila na ka o tukunia jiko. Ni vosa oji liga sa tagi sara toa.61A sa vuki voki na Turaga, ka varaici Pita. Sa nanumia o Pita na ni Turaga, ni ma tukunia vua, Ni se bera ni tagi na toa, o na cakitaki au vatolu. 62Sa qai i tuba o Pita ka tagi valevu sara.63O ira na tamata ra sa tauri Jisu, ra valialiai koya ka qovalakia. 64Ni ra sa tabonakia na matana, a ra sa sabilakia vokiliga na matana, ka tarogia, Tukunia mai se o cei sa sabilaki ikonu. 65Ia ka levu voki na ka ra sa tukunia, ni ra sa vosavacacatakia.66Sa savulaci na vanua, ra sa soqoni voki o ira na nodra matua vata ki ira na bete levu vata ki ira na vunivola, ra sa yadji koya i nodra vale ni vilewai, ka tarogia, 67O Ikonu beka na Karisito se reva? Tukunia mai vi kitou. Sa tukunia o koya vi ira, Ke'u na tukunia vi ikodou, dou na reva ni vadjinajia: 68ia ke'u taro, dou na reva ni saumia mai.69I na gauna mai muri, ena jiko na Luve ni tamata ina liga i matau ni Kalou kaukauwa. 70Ra sa qai tarogia keceliga, O Ikonu na Luve ni Kalou, se reva,? Sa tukunia vi ira o koya, dou sa tukunia djina ni sa o au liga. 71Ra sa qai tukunia, Sa yaga voki vacava e dua me mai vadjinadjina? Ni da sa rogocia liga o kita mai na gusuna djina.

231A ra sa tucake o ira kece liga na le levu, ka ra yadji Jisu vi Pailato. 2Sa ra vatekivu me ra beitakia, ka tukunia, Kitou sa raici koya ke, sa vukicia vatani na vanua, sa vatabuya na soli vacavacava vi Sisa, ka tukunia voki liga ni sa Karisito ka Tui voki liga o koya.3Sa tarogi koya o Pailato, ka tukunia, O ikonu na nodra Tui na kai Jutia, se reva? Sa vosa o koya ka tukunia vua. O sa tukunia dina mai. 4Sa qai tukunia o Pailato vi ira na bete levu vata ki ira na le levu, Au sa reva ni raicia e dua voki na ka ca vi koya na tamata ke. 5Ra sa qai cikevia valevu liga ka tukunia, Sa vayavalaji ira na tamata i Juta taucoko, o koya na i vavuvuli, sa vatekivu mai Kalili ka yacovia na tai kadua.6Ni sa rogocia o Pailato, sa tarogia, se sa kai Kalili voki liga o koya se reva. 7Ni sa nanumia ni ma dau jiko o koya ina yasana sa lewa o Eroti, sa talai koya voki vi Eroti, o koya vokiliga sa jiko mai Jerusalemi ina gauna gona.8Ni sa raici Jisu o Eroti, sa kalevu na marau, sa vinakajia dede me raicia, ni sa levu na ka sa rogocia vua; ni sa nuitakia me raici koya ni na caka e dua na cakacaka mana. 9Sa levu na ka sa tarogi koya kinia; sa reva na ka sa tukunia vua o koya. 10A ra tu kinia na bete levu vata ki ira na vunivola, ra sa beitakia valevu sara.11O Eroti, vata ki ira na nona sojia, ra sa vasewasewani koya, ka valialiai, ra vakasulumi koya voki ina dua na i sulu lumilumisa, qai ra vatalai koya voki vi Pailato. 12A rau sa vivinakaji voki ina siga gona o Eroti vata ki Pailato: ni ma rau sa vicaji tu i liu.13O Pailato, ni sa vasoqoni ira na bete levu vata ki ira na turaga vata ki ira vokiliga na tamata. 14sa tukunia vi ira, dou sa yadjia mai vi au na tamata ke, me va e dua sa vukici ira vatani na tamata; ia raicia, au sa tarogia i matamudou, ia au sa reva liga ni raicia vua na tamata ke e dua na ka ca dou sa beitakia vua.15O Eroti voki liga e reva; ni'u sa talai ikodou vua; ka raicia, sa reva na ka sa laurai vua sa dodonu me mate kinia: 16O koya gona au na motulaki koya ka serekia. 17Ni sa dodonu me serekia vi ira e dua i na na solevu gona.18A ra sa qai kailavakia ka tukunia, me yadji tani o ka ke me sere vi kimamu o Parapa. 19O koya ka dai ki valeniveivesu, ni sa vatubu visei ina koro ka ni ma laba vokiliga.20Sa qai tukunia voki o Pailato, ni sa via sereki Jisu. 21Sa ra qolou ka tukunia "Vakojia liga ina kauveilatai, Vakojia liga ina Kauveilatai." 22Sa qai tukunia voki vi ira o Pailato nai katolu ni gauna, A ca cava voki sa caka o koya? Au sa reva ni raicia vua e dua na ca vua ka dodonu me mate kinia; o koya gona au na motulaki koya kinia ka serekia.23Ia ra cikevia matua liga ina domolevu, ni ra sa kerea me vakoji ina kauveilatai o koya. Sa qai mani rogoci liga na domodra. 24Sa qai lewa kinia o Pailato me sa vayacoya liga na ka ra kerea na tamata. 25A sa serekia o koya na tamata ra ma kerea: o koya liga ma bala ina valenivivesu ina vuku ni visei vata ki na laba, ia sa qai soli liga o Jisu vi ira me ra yaco kinia na lomadra.26Ia ni ra sa yadji Jisu jiko, ra sa qai tauri Saimoni, na kai Kirini, ka dainia vua na kauveilatai, me colajia ka muri Jisu.27Ra sa le levu sara sa muri koya, vata ki ira a yalewa, era tagi ka osivakia. 28Sa qai vuki vi ira o Jisu ka tukunia, Ikodou na yalewa ni Jerusalemi, dou kua ni tagicaki au, ia dou tagicaki ikodou liga vata ki ira na luvemudou.29Raicia, sa voleka mai na siga, na tukuni kinia, Sa kalougata o ira na yava vata ki na kete sa reva ni sucu mai kinia na gone, vata ki na sucudra sa reva ni vasucumia na gone. 30Ra na qai tukunia ki na vi ulunivanua, Lutuki kimamu mai; ki na vivanua cecere vokiliga, Ubi kimamu mai. 31Ke ra sa vayacoya na vika ke ni sa drokadroka na kau, na cava voki na qai caka ni sa madu kinia?32Sa le rua voki liga na tamata ca, ratou sa kaivesu vata, rau qai voki liga mai me vamatei vata ki koya.33Ni ra sa qai ki na vanua, yacana o Kalivari, [Na vanua ni qavokavoka], ra sa qai vakoji koya kinia vata ki rau na tamata ca, dua na yasana i matau dua ka dua voki na yasana i mawi. 34Sa qai tukunia o Jisu, I Tamaqu, Nu vosoji ira, ni ra sa reva ni kila na ka sa vayacoya. Sa ra qai vawiri madjigi me ra wasea kinia na nona i sulu.35A ra sa vararai tu na le levu, me ra varaicia na vi ka sa yaco. O ira vokiliga na turaga ra sa valialiai koya, ka tukunia, O koya ma dau vivabulai vi ira na tani; me vabulai koya mada, ke sa o koya djina na Karisito, na nona ka djigitaki na Kalou.36O ira vokiliga na sotia ra valialiai koya, ka vasomia vua na wai wiwi, 37ka ra tukunia vua, "Ke ikonu sa nodra Tui na kai Jutia, mo vabulai ikonu mada" 38Sa ra qai vola toka i colo vua i na vosa va-Kirisi vata na vosa va-Roma, vata na vosa va-Iperiu, "KE NA NODRA TUI NA KAI JUTIA."39Sa vosavacacataki koya e dua vi rau na tamata ca koya sa lili tu ka tukunia, Ke nu sa Karisito djina o ikonu, vabulai ikonu vata ki kirau vokiliga. 40Ia sa qai vunauci koya o koya ka dua ka tukunia, "O sa reva beka ni rerevakia na Kalou, ni o sa lewai mo mate vakinia? 41ni ss dodonu vi kitaru, me saumi kinia vi kitaru na nodarui valavala; ia na tamata ke sa reva ni dua na nona cala sa caka".42Sa qai tukunia vi Jisu o koya, "Ikonu na Turaga, nu qai nanumi au ni konu sa qai ina nomunu matanitu". 43Sa tukunia vua o Jisu, "Au sa yalatakia vi ikonu, ina siga liga ni kua taru na jiko vata kinia mai Parataisi.44Ni sa yacovia nai ka ono ni auwa, sa solegia na butobuto na vuravura taucoko ka yacovia na i ka ciwa ni auwa. 45a sa vabutobutotakia na matanisiga ka kavida rua na i laji ni valenisoro.46Sa qai qolou i na domo i levu o Jisu, ka tukunia, "I Tamaqu, au sa solia na yaloqu ki na ligamunu:" ni sa cavujia oji na vosa gona, sa qai mate. 47Ni sa raicia na turaga ni valu na ka keceliga sa yaco, sa varokorokotakia na Kalou, ka tukunia, "Sa djina liga sa yalododonu na tamata ke".48O ira keceliga na tamata ra ma qai mai ka ra vadjinadjinatakia na vi ka sa yaco, ra sa tavia liga na mabudra ka ra lesu voki yani. 49O ira keceliga na wekana vata ki ira na yalewa ra ma muri koya mai Kalili, sa ra tu vayawa yani ka varaicia tu na vi ka sa caka.50Sa dua na tamata o Josefa na yacana, ka dua via ira na lewe ni matavilewai; sa tamata vinaka ka dodonu o koya. 51(sa reva ni lomavata se cakacaka vata ki ira:) sa kai Arimacea, e dua na nodra koro na kai Jutia: sa warakia vokiliga o koya na matanitu ni Kalou.52Sa qai o koya vi Pailato, ka qai kerea na yagoi Jisu. 53Sa qai luvajia mai ra ka solegia ina dua nai sole lineni, ka vadavoya i na dua nai bulubulu sa ta ina vatu ka se reva ni bau davo kinia e dua i liu.54Ia na siga gona sa siga varau, ni sa voleka mai na siga ni vacecegu. 55O iratou vokiliga na yalewa, ratou ma qai vata mai Kalili, ratou sa muri koya yani, a ratou sa raicia nai bulubulu vata nai varau ni kena vadavori na yagona. 56A ratou sa qai voki ka varautakia eso na ka boi vinaka vata ki nai lumu: a ratou sa vacegu ina siga ni vacecegu me va nai vunau.

241I nai matai ni siga ni macawa, ina savulaci caca sara, ratou sa qai i nai bulubulu, ratou sa yadjia mai na ka boi vinaka ratou ma varautakia, ka so vokiliga sa qai vata mai ki iratou. 2Ratou sa raicia ni sa vaqiqi tani tu na vatu mai nai bulubulu. 3Ni ratou sa curu, ratou sa reva ni raicia na yago ni Turaga o Jisu.4Ni ratou sa raicia na vika sa yaco, ratou sa kurabui valevu kinia, raicia, e le rua na tamata sa tu voleka vi ratou ka vaisulu lumilumisa: 5Ia ni ratou sa rere, ka vacuva sobu na matadratou i na qele, a rau sa tukunia vi ratou, Na cava dou sa vaqara koya kinia sa bula ina kedra maliwa na mate.6Sa reva i vanua ke o koya sa tucake voki, nanumia na nona vosa vi ikodou ni ma jiko vata ki ikodou mai Kalili, 7ni sa tukunia, "Ni na soli yani na Luve ni Tamata ina ligadra na tamata ca, ka na vakoji ina kauveilatai ka na tucake voki mai nai ka tolu ni siga.8Ratou sa qai nanumia na nona vosa, 9ka sa lesu voki mai nai bulubuli, ka tukunia na vi ka keceliga ke, vi ira na le jinikadua, vi ira kece vokiliga na kena vo. 10O iratou na mai tukunia nai tukutuku ke, vi ira na Apositolo, o Meri na yalewa ni Makitala, o Joana vata ki Meri na jinai Jemesa vata ki ira eso na yalewa tani.11Sa va nai tukutuku laliga vi ira na nodratou vosa, ra sa reva ni vadjinajia. 12Sa qai tucake o Pita ka cici i nai bulubuli; ni sa cuva sobu sa raicia na i sole lineni ni sa dai lala koto, a sa qai tani sa kurabui i lomana ina vuku ni vi ka sa yaco.13Ka raicia sa le rua vi ira sa qai na siga gona i na dua na koro lailai o Emeo na yacana, e vitu beka na maile na kodrau viyawaki vata ki Jerusalemi. 14Rau sa vivosakitakia na ka keceliga sa qai yaco.15Ia ni rau sa vivosaki jiko ka vitarotarogi, sa toso voleka o Jisu ka qai vata ki rau. 16Sa vabuwawatakia na matadrau me rau kua kinia ni kilai koya.17Sa tukunia vi rau o koya, "Na cava drau sa vitalanoatakia jiko mai ina nomudrau qai jiko mai sala"? Rau sa tu vadua ka vaveveku mata. 18Sa dua vi rau na yacana o Kaliopasa sa tukunia vua, "O iko duadua beka liga na vulagi i Jerusalemi, sa reva ni kila na vi ka sa yaco kinia ina gauna ke?"19Sa tarogi rau o koya, na cava gona? Rau sa tukunia vua na ka baleji Jisu na kai Nasareci, na parofita sa levu na cakacaka vinaka vata ki na vosa ina mata ni Kalou, ina matadra keceliga na tamata: 20a ra sa soli koya o ira na bete levu vata ki ira na nimamu turaga me lewai me mate, a ra sa vakojia i na kauveilatai.21Ia, kimamu sa nuitakia ni o koya liga ke na vabulai ira na Isireli: ia, ke vokiliga sa kena i ka tolu ni siga ni sa caka oji na ka ke.22Ia ka so voki liga na nimamu yalewa, ratou sa vakurabuitaki kimamu, ni ratou sa qai ina i bulubulu ina savulaci caca. 23Ni ratou sa reva ni raicia na yagona, ratou sa mai tukunia ni ratou raicia eso na agilosi sa basika mai viratou ka tukunia vi ratou, ni sa bula voki o koya. 24O iratou vokiliga ratou dau jiko vata ki kimamu ratou sa qai i nai bulubulu, ratou sa raicia ni sa va na ka ratou mai tukunia na yalewa: ni ratou sa reva ni raici koya.25Sa tukunia vi rau o koya, Drau sa leqa ka reva ni via vabaujia na ka keceliga ra sa tukunia o ira na parofita! 26Sa reva beka ni yaga vi koya na Karisito me vosojia mada na vi ka ke ka me qai curu i na nona i ukuuku? 27Sa qai vadewatakia vi rau mai nai Vola Tabu me vatekivu mai na i vola i Mosese ka yacovi ira kece na parofita na vosa ka cavuji me baleji koya.28Ni ratou sa voleka ina koro lailai a rau sa qai jiko kinia: a sa qai o koya me va sa via siviji rau iliu. 29Rau sa cikevia matua ka tukunia, Nu jiko liga vata ki kirau, ni sa raiyavi, sa kala na siga. Sa curu o koya me jiko vata ki rau.30Ia ni ratou sa dabe sobu me ratou kana, sa tauria na madra o koya ka masulakia ka suvia ka solia vi rau. 31Sa qai rai na matadrau, a rau sa kilai koya: sa yali vasauri o koya mai matadrau. 32Rau sa vikayakia vairau, Sa reva beka ni katakata sara na yalodaru ni tu sa vivosaki vata mai sala, ni sa vamacalatakia vi kitaru na i Vola Tabu o koya?33Rau sa qai ina raiyavi jikoliga gona, ka lesu voki i Jerusalemi, rau sa raci ira na le jinikadua ni ra sa soqoni vata mai vata ki ira ra ma dau jiko vata, 34ra sa tukunia, "Sa djina sa tucake voki na Turaga, sa rairai vi Saimoni," 35A rau sa tukunia vokiliga na ka ma yaco mai sala ka ni rau sa kilai koya vokiliga ni sa suvia jiko na madrai.36Ni ra sa vivosaki jiko vake, sa tu sara ina kedra maliwa o Jisu ka tukunia vi ira, "Dou vacegu liga," 37a ra sa kidroa ka rere sara, ni ra sa nanumia de ra sa raicia e dua na yalo.38Sa tukunia vi ira o koya, "Dou sa kidroa ina vuku ni cava, ka dou sa vinanuyakia i lomamudou ina vuku ni cava? 39Raicia na ligaqu vata na yavaqu, o au djina liga ke, ka raicia ni sa reva ni valewena se vasuina na yalo, me va dou sa raicia vi au. 40Ni sa vosa oji vake o koya, sa varaitakia vi ira na ligana vata na yavana.41Ni ra sa reva ni vabaujia ina vuku ni ra sa marau ka kurabui, sa tarogi ira o koya, "Sa dua na kakana sa tu vi ikodou i vanua ke se reva? 42Ra sa solia vua e dua na jiki ni ika tavu ka so vokiliga na qa ni oni sa tawa. 43Sa tauria o koya, ka kana i matadra.44Sa tukunia vi ira o koya, Ke na vosa au dau tukunia jiko vi ikodou, ni'u ma se jiko vata ki ikodou, ni na yaco keceliga na vosa sa tukuni au, ka sa volai ina vunau ni Mosese vata na nodra i vola na parofita vata na Same.45Sa qai vararamatakia na lomadra o koya, me ra kila rawa nai Vola Tabu. 46Sa tukunia vi ira, Ni sa volai, ni sa yaga me vosojia vika rarawa na Karisito ka tucake voki mai na mate ina i katolu ni siga; 47me vunautaki vokiliga na vivutuni vata na vosoji ni valavala ca ina vuku ni yacana, vi ira na le ni vanua keceliga me vatekivu i Jerusalemi.48Ia o ikodou, dou na dau tukunikatakia ina vi ka ke. 49Ia, raicia au sa tala vi ikodou na ka sa yalatakia o Tamaqu: ia dou jikoliga ina koro o Jerusalemi, me yaco mada vi ikodou na kaukauwa mai colo.50Sa yadji ira i nai bili i Pecani, sa qai dulakia i colo na ligana ka vosa vakalougatataki ira. 51Sa yaco ni sa vosa vakalougatataki ira jiko, sa yadji tani vi ira, sa vayadji i lomalagi.52Ra sa varokoroko vua, ka lesu voki i Jerusalemi, ka ra sa marau valevu. 53Ra sa dau jiko ina valenisoro, ra sa varokorokotakia jiko na Kalou ka vavinavinaka vua. Emeni

## Joni

11Nai vatekivu sa bula o koya na Vosa, a rau sa tiko vata ki na Kalou o koya na Vosa, a sa Kalou o koya na Vosa. 2Nai vatekivu erau sa tiko vata o koya ke ki na Kalou, 3Sa caka na ka keceliga o koya; a sa reva e dua na ka sa caka, me reva ni caka o koya.4Sa tu vi koya na bula, na rarama ni tamata na bula. 5Sa cilavia na butobuto na rarama, na butobuto sa reva ni laurai.6Sa dua na tamata sa talai mai vua na Kalou na yacana o Joni. 7O koya ke sa qai mai me dautukutuku, me tukunia na rarama, me ra vabauji na tamata keceliga ina vukuna. 8Sa reva ni rarama o koya, sa nonai tavi liga me tukunia na rarama.9Sa o koya liga ke na rarama dina, sa qai mai i vuravura me vararamataki ira na tamata keceliga.10Sa jiko i vuravura o koya, sai koya sa caka kinia o vuravura, ia sa reva ni ra kilail koya o ira na kai vuravura. 11Sa qai mai o koya vi ira na kai nona, a ra sa reva ni vabauji koya o ira na kai nona.12O ira keceliga sa vabauji koya, sa solia vi ira o koya me ra yaco me ra luve ni Kalou, o ira sa vabaujia na yacana. 13A ra sa reva ni sucu ina dra se ina sucu ina lewe, reva ina vuku ni tamata, mai vua liga na Kalou.14Sa yaco me tamata o koya na vosa ka sa jiko vata ki kita. Ni kitou sa raicia na nonai ukuuku ni sa vaka nai ukukuku ni Le duabau liga, sa tubu mai vi Tamana, sa sinai ina loloma vata na djina. 15Sa tukuni koya o Joni ka kacivakia i colo, ka tukunia, "Sai koya ke au sa vosatakia, 'O koya sa muri mai vi au sa levu cake vi au, ni sa liu vi kirau o koya."16Ni da sa vasinaiji ina vika keceliga eda sa rawa mai vua, sai koya na loloma sa vaikuritaki. 17Sa soli vi Mosese nai vunau. Na loloma vata na djina sai mai vi Jisu Karisito. 18E reva ni dua na tamata sa raicia na Kalou; na Luvena e duabau liga, sa jiko i na lomaisere I Tamana, sa tukuni koya.19Sai koya ke nai tukutuku ni Joni, ni sa tala eso bete vata so na luvei Livai o ira na kai Jutia mai Jerusalemi me ra tarogi koya, "O cei beka o Ikonu? 20sa vadjinadjinatakia o koya, ka reva ni cakitakia; ka tukunia liga, "E reva ni mai o koya na Karisito o au."

21Sa ra tarogi koya, "O cei liga o Ikonu? O Ilaija beka?" Sa qai tukunia o koya, "Reva ni o au." Sa ra tukunia, "O Ikonu beka na varovita?" Qai saumia o koya, "A reva."22Ra sa qai tukunia vua, "O cei beka o Ikonu?, me rawa ni qai tukunia vi ira na talai kitou mai? Na cava ko sa tukunia me baleji konu?" 23Sa tukunia o koya, "O au na domo ni dua sa kacikaci ina loma ni vico: 'Vadodonutakia na sala i Jiova," me vaka sa tukunia na parofita o Aisea.24Sa so voki sa talai mai vi ira na Farisi, a ra sa tarogia vua, 25O sa vipapitaisotaki ina vuku ni cava ke ko nu sa reva ni o koya na Karisito se o Ilaija se parofita?26Sa vosa o Joni ka tukunia, "Au sa vipapitaisotaki ina wai. Ia e dua tu maliwai kodou ka nu sa reva ni kila. 27O koya ke sa muri mai vi au, na wa ni nona i vava sa reva ni yaga vi au meu serekia." 28Sa caka na vika ke mai Pecani ina tai kadua ni Joritani, na vanua sa vipapitaisotaki jiko kinia o Joni.29Na savulaci sa raici Jisu o Joni ni sa qai jiko mai vi koya, sa tukunia, "Racia, na Lami ni Kalou o koya na yadjia tani na nodra i valavala ca na kai vuravura! 30Koya ke au ma tukunia jiko, "O koya sa muri mai levu cake vi au, ni sa liu mai vi kirau o koya.; 31Au sa reva ni kilai koya, ia sa vayacori ke me rawa ni kilai koya o ira na Isireli, o koya ke au sa qai mai kinia meu vipapitaisotaki ina wai."32Sa vosa o Joni ka tukunia, "Au sa raicia na Yalo Tabu ni sa qai sobu mai lomalagi me vaka na ruve, sa mai toka vua. 33Au sa reva ni kilai koya, ia o koya sa talai au mai meu vipapitaisotaki ina wai, sa tukunia vi au, "O koya o na raicia ni sa qai sobu mai ina Yalo Tabu, sa mai toka vua, O koya ke na mai vipapitaisotaki ina Yalo Tabu.' 34Au sa raicia ka tukunia ni sai koya ke na Luve ni Kalou."35Ina siga voki kadua, sa wiri tu o Joni vata ki na rua na jisaiveli, 36ratou sa raici Jisu ni sa qai jiko mai, sa tukunia o Joni, "Raicia, na Lami ni Kalou!"37Sa rua na nona jisaveli sa rogocia na nona vosa, a rau sa muri koya. 38Sa raivuki o Jisu ka raici rau ni rau sa muri koya jiko sa mani tukunia vi rau, "Na cava drau sa vaqara?" Rau sa tukunia vua, "Rapai" (kenai balebale, "Vavuvuli"), "o sa jiko mai vei?" 39Sa tukunia vi rau o koya, "Qai mai mo raicia." Rau sa qai mai ka raicia na vanua sa jiko kinia o koya; ratou sa jiko vata ina siga gona; ni sa voleka nai ka jini ni auwa.40Sa dua vi rau sa rogoci Joni, sa muri koya o Adriu, na taci Saimoni Pita. 41Sa vaqara na tuakana o Saimoni ka tukunia vua, "Kitou sa raicia na Mesaia, (sa kenai balebale "Karisito"). 42Sa qai yadji koya vi Jisu, sa varaici koya o Jisu ka tukunia, "O iko Saimoni na luvei Jona. O sa na vatokai me o Kifa" (kenai balebale o Pita.)43Ni sa savulaci, sa via qai i Kalili o Jisu, sa raici rau o Filipi, ka tukunia vua, "Muri au." 44Sa kai Peciseita o Filipi, na nodrau koro o Adriu vata ki Pita. 45Sa raici Nacanieli o Filipi, sa tukunia vua, "O koya ke ma volavola kinia o Mosese ina vunau, vata ki ira na Parofita, kitou sa raici koya: o Jisu na luvei Josefa na kai Nasareci.46Sa tukunia o Nacanieli vi koya, Sa rawa ni dua beka na ka vinaka e tubu mai Nasareci?" Sa tukunia vua o Filipi, "Qai mai mo raicia." 47Sa raici Nacanieli o Jisu ni sa qai jiko mai vua, ni sa tukuni koya, Raicia, sa dua na luvei Isireli djina ke, sa reva vi koya na vivakaisini!" 48Sa tukunia o Nacanieli vi koya, "O sa kilai au mai vei?" Sa vosa o Jisu, ka tukunia vua, "Ni se bera ni kacivi konu o Filipi, ni ko ma jiko ina ruku ni vuni lolo, au sa ma raici konu."49Sa vosa o Nacanieli ka tukunia vua, "Vavuvuli, konu na Luve ni Kalou! Konu na nodra Tui na Isireli!" 50Sa vosa o Jisu ka tukunia vua, "Niu sa tukunia vi konu, 'Au ma raici konu ina ruku ni vuni lolo,' Konu sa vabaujia beka? O na raicia e levu na vika uasivi mai vi koya ke." 51Sa tukunia vua o koya, E djina, e djina, au sa tukunia vi kodou, nu na raicia na lomalagi ni sa tadola, vata ki ira na agilosi ni Kalou ni ra sa qai colo vata ra qai sobu mai vua na Luve ni tamata."

21Sa oji e bogi tolu, sa qai caka e dua na soqo ni vawaji mai Kena i Kalili, sa jiko kinia na jinai Jisu. 2Sa sureji o Jisu vata ki ratou na nona tisaipeli ina soqo na vawaji.3Ni sa oji na waini; sa tukunia vi Jisu na jinana, "Sa reva vi ira na waini." 4Sa tukunia vua o Jisu, "Yalewa, na cava o qai mai kinia vi au? Se bera ni yaco mai na noqu gauna." 5Sa tukunia vi ira na tamata o jinana, "Na ka keceliga sa tukunia o koya, dou caka."6Ia sa tu kinia e ono na saqa vatu ni wai; sa dau vasavasavataki ira na kai Jutia, sa rawa ni kinia tau ya rua se tolu na mita nai varau ni wai. 7Sa tukunia vi ira oJisu, "Dou vasinaijia na saqa ni wai." Sa ra qai vasinaijia me vuabale sara. 8Sa qai tukunia vi ira na tamata, "Dou takia mai eso ka yadjia vi koya sa lewa na magiji.: Sa ra caka vakinia.9Ia ni sa tovolea na wai sa vuki me waini o koya sa dau lewa na magiji, ni sa reva ni kila o koya se sa yadji mai vei: (ia o iratou liga na tamata ratou sa takia na wai sa kila). Sa qai kacivia na wajina na yalewa 10ka tukunia vua, "Kita dau somia iliu na waini vinaka, ia ni ra sa mateni na tamata, sa qai muri na waini sa vinaka valailai liga. Ia o iko o sa maroroya na waini vinaka me yacovia mai na gauna ke."11Ke sa kena i matai ni cakacaka mana me caka o Jisu mai Kena, i Kalili, sa vatakila kinia na nonai ukuuku, ka ratou sa vabauji koya na nona tisaipeli.12Ni sa oji gona, sa qai sobu i Kapenaumu o Jisu, na jinana, ratou na tacina, vata ki ratou na nona tisaipeli ka ratou jiko mai kinia me vica na siga.13Sa voleka na nodra kanavata ni qai-sivia na kai Jutia, sa qai Jerusalemi o Jisu. 14Sa raicia eso sa dauvolitaki bulumakau vata na sipi vata na ruve ni ra sa dabe jiko ina vale ni soro, ra sa ra visau i lavo jiko.15Sa caka o koya eso na kuita waqaliqali, sa tovoci ira tani keceliga mai na vale ni soro, na nodra sipi vata na bulumakau. Sa kaburakia na nodra i lavo na dau visau i lavo vata sa vatoboicutakia na nodra tepeli. 16Sa tukunia vi ira na dauvolitaki ruve, "Yadjia tani na ka kece ke. Kua ni caka na vale ni Tamaqu me vale ni vivoli."17Sa qai vananumakia o iratou na nona tisaipeli ni ma volai, :Sa kani au na loloma katakata ni nomunu vale." 18Sa qai vosa o ira na kai Jutia ka tukunia vua, "Nai vatakilakila cava o na vatakila mai vi kitou, ni o sa caka jiko na vika ke?" 19Sa vosa o Jisu ka tukunia,"Nu talarakia na vale ke, ia au na tara voki ina loma ni tolu na siga."20Sa ra qai tukunia na kai Jutia, "Na vale ni soro ke sa vasagavulu ka ono na yabaki na kena tara jiko, ia o nu na tara i na loma ni tolu na siga?" 21Ia, na vale sa vosatakia jiko ke o koya sai koya na yagona. 22Ni sa qai tucake voki mai na mate, sa ra qai vananumakia na nona tisaipeli na vika ma tukunia vi ira, sa ra qai vadjinajia nai Vola Tabu vata na vika sa tukunia o Jisu.23Ia ni sa jiko o koya mai Jerusalemi ina kanavata ni qai-sivia, sa levu sa vabaujia na yacana ni ra sa raicia na vika mana sa vayacoya o koya. 24Ia sa reva ni vadjinaji ira o Jisu balejia ni sa kilai ira keceliga o koya, 25balejia sa reva vokiliga ni yaga vua me dua me vatakilai koya vi ira na tamata, ni sa kila o koya na ka sa tu i na loma ni tamata.

31Sa dua na Farisi na yacana o Nikotimo, sa dua na nodra turaga na kai Jutia. 2Sa qai mai vi Jisu ina bogi ka tukunia vua, "Vavuvuli, kimamu sa kila ni konu sa qai mai vua na Kalou mo nu mai vivavulici, ni sa reva ni dua sa caka rawa na vika mana ko nu sa caka jiko vavo ke rau sa reva ni jiko vata kaya na Kalou."3Sa vosa o Jisu ka tukunia vua, "E djina, e djina, ke sa reva ni sucu voki na tamata, na reva ni raicia na matanitu ni Kalou." 4Sa tukunia vua o Nikotimo, "Sa curu rawa vacava na tamata ni sa matua mai o koya? Me curu voki varua ina kete i jinana, me sucu voki mai?"5Sa tukunia vua o Jisu, "E djina, e djina, au sa tukunia vi kodou, ke sa reva ni sucu e dua ina wai vata na Yalo Tabu, na reva ni curu i na matanitu ni Kalou. 6Sa vayago o koya sa sucu ina yago, vata sa vayalo o koya sa sucu i na yalo.7Kua ni dou kurabui ni'u sa tukunia vi ikodou, 'Ni dodonu mo dou sucu voki.' 8Sa liwa na cagi i na yasana sa djigitakia me liwa kinia; nu sa rogocia na kena rorogo, ia nu sa reva ni kila na vanua sa qai mai kinia se sa qai jiko kinia. Sa vavokiliga kinia o koya yadua sa sucu i na Yalo Tabu.9Sa vosa o Nikotimo ka tukunia vua, "Sa rawa beka vacava na vika ke?" 10Sa vosa o Jisu ka tukunia vua, "O ikodou na nodra i vavuvuli na Isireli, ko dou sa reva ni kila na vika beka ke? 11E djina, e djina, au sa tukunia vi ikodou, kitou sa vosatakia na vika kitou sa kila, ka tukunia na vika kitou sa raicia. Ia dou sa reva beka ni vabaujia na nitou i tukutuku.12Ke'u sa tukunia na vika vavuravura vi ikodou, ka dou reva ni vabaujia, dou na qai vabaujia vacava ke'u sa tukunia vi ikodou na vika ni lomalagi. 13Se reva ni dua na tamata sa qai cake i lomalagi, o koya liga sa qai sobu mai lomalagi, na Luve ni tamata, koya liga sa jiko mai lomalagi.14Ia me vaka sa lave cake na gata o Mosese mai vikau, e dodonu me laveji cake vavokiliga kinia na Luve ni tamata, 15me kua ni rusa o ira yadua sa vabauji koya, me ra rawa liga na bula reva ni mudu.16Ni sa lomani ira na kai vuravura vake na Kalou, me solia kinia na luvena e dua bulu liga sa vatubuya, me kua ni rusa o ira yadua sa vabauji koya, me ra rawa liga na bula reva ni mudu. 17Ni sa reva ni tala mai na Luvena i vuravura na Kalou me cudruvi ira na kai vuravura, me ra bula liga na kai vuravura i na vukuna. 18O koya sa vabauji koya sa reva ni cudruvi, ia o koya sa reva ni vabaujia sa qai cudruvi, balejia ni sa reva ni vabaujia na yaca ni Luve ni Kalou, e dua bulu liga sa vatubuya o koya.19Sai koya gona ke na vuna sa yaco kinia na vilewai: ni sa qai mai na rarama i vuravura, ia ra sa vinakatakia na butobuto na tamata ka ra cajia na rarama, ni sa ca na vika ra vayacoya. 20Ni sa cajia na rarama o ira keceliga sa i valavala ca, a ra sa sece ni qai mai i na rarama, de qai votu mai na i varau ra dau vayacoya. 21Koya gona, o koya sa vayacoya na i varau sa djina sa qai mai ina rarama, me varaitakia kinia na nonai varau, ni sa vinaka vua na Kalou.22Sa oji na vika ke, sa qai o Jisu vata ki ratou na nona tisaipeli i na vanua o Jutia. Sa jiko mai kinia o koya vata ki ira ka vipapitaisotaki. 23Sa vipapitaisotaki vokiliga o Joni mai Inoni, volekaji Selimi, balejia ni sa levu kinia na wai. Sa ra qai mai vi koya eso vi ira, a ra sa papitaisotaki, 24ke ni se bera ni bala i vale ni vivesu o Joni.25Sa ratou qai vicudruvi o iratou na tisaipeli vata ki so na kai Jutia ina vuku ni nodra i varau ni vivasavasavataki. 26Sa ra qai vi Joni ka tukunia vua, "Vavuvuli, o koya kodou ma jiko vata mai na yasana kadua ni Joritani, o koya konu ma tukunia, raicia, sa vipapitaisotaki jiko o koya, sa ra qai vua o ira keceliga na tamata."27Sa vosa o Joni ka tukunia, "E reva ni dua na tamata sa rawa e dua na ka vavo ke reva ni soli vua mai lomalagi. 28Dou sa tukuni au niu sa tukunia vi ikodou, 'Au sa reva ni Karisito o au, ia au sa talai mai meu liu vi koya.'29Sa nona na tagane sa qai vawaji na wajina. O ira na wekai tagane, koya ra tu ka rogocia na nona vosa, sa ra marautakia valevu na domo i tagane. Koya gona ke, sa qai taucoko kinia na noqu marau. 30Sa dodonu me levu cake jiko o koya, ka lailai sobu o au.31O koya sa qai mai colo sa sivi kimamu keceliga. O koya sa tubu mai vuravura sa vavuravura ka sa vosatakia na vika vavuravura. O koya sa qai mai lomalagi sa sivi ira keceliga na kai vuravura. 32Sa tukunia keceliga o koya na vika sa raicia ka rogocia, ia sa reva ni dua na tamata sa vabaujia na vika sa tukunakia o koya. 33Koya liga sa ciqomia na nona i tukutuku ka vadjinadjinatakia ni sa djina na Kalou.34O koya sa talai mai vua na Kalou sa vosatakia na Vosa ni Kalou. 35Sa lomania na Luvena o Tamana, sa solia na ka keceliga i ligana. 36O koya a vabaujia na Luvena sa rawa na bula reva ni mudu, ia o koya sa reva ni vabaujia na Luvena, na reva ni raicia na bula, ia na tu vi koya na cudru ni Kalou."

41Ni sa qai kila o Jisu ni ra sa rogocia o ira na Fairisi ni sa le levu sa papitaisotaki o Jisu ka le lailai o Joni 2(djina liga ni reva ni vipapitaisotaki jiko o Jisu, o ratou liga na nona tisaipeli), 3sa daidai mai Jutia o koya ka qai i Kalili.4Ia sa na gaunisala me na muria, ena qai curumia na vanua o Samaria. 5Sa mani yaco mai o koya ina dua na koro mai Samaria, yacana o Saika, volekajia na jiki ni vanua ma solia o Jekope vi Josefa na luvena.6Sa tu kinia na toevu ma ni Jekope. Ni sa oca o Jisu mai na nonai qaiqai, sa dabe sobu i na yasa ni toevu. Sa voleka jiko nai ka ono ni auwa. 7Sa qai mai e dua na yalewa ni Samaria me mai taki wai, sa tukunia vua o Jisu, Solia mada mai vi au eso na wai me'u somi." 8Ratou se qai na nona tisaipeli i na koro me qai voli kakana.9Sa qai tukunia vua na yalewa ni Samaria, "E rawa vacava, Ikonu sa kai Jutia, mo kerea mai vi au, niu sa yalewa ni Samaria, ni ikonu sa via somi?" Ni rau sa reva ni viriji o ira na kai Jutia vata ki ira na kai Samaria. 10Sa vosa o Jisu ka tukunia vua, "Ke o kila laliga nai solisoli ni Kalou, vata ki koya sa tukunia vi konu, 'Solia mai vi au me'u somi; o na qai kerea vua, na qai solia vi iko o koya na wai bula."11Sa tukunia vua na yalewa, "Sa reva beka na nomunu i takitaki , ni sa rui jitobu na toevu. Ko nu na yadjia mai vei na wai bula qori? 12ko sa via inaka cake beka vei Jekope, na tamai kimamu, o koya ma solia vi kimamu na toevu ke, ka ma somi kinia o koya, ratou na luvena vata na nona manumanu?"13Ss vosa o Jisu ka tukunia vua, "O ira keceliga na somia na wai ke ra na via somi voki, 14ia o ira keceliga na somia na wai au na solia vua, ra na reva ni via somi voki vadua, ia na wai au na solia vua na tu i lomana me mata ni wai tovure i na bula reva ni vaicavacava."15Sa tukunia vi koya na yalewa, "Ikonu beka, solia mai vi au na wai qori me rawa niu kua ni via somi voki, se qai mai vanua ke meu mai taki wai." 16Sa tukunia o JIsu, Qai, kacivia mai na wajimu, drau qai mai vanua ke."17Sa vosa na yalewa ka tukunia vi koya, "Sa reva ni dua na wajiqu." Sa tukunia vua o Jisu, "O sa tukunia djina mai, 'Ni sa reva na wajimu,' 18ni sa lima oji na wajimu iliu, o koya drau jiko vata ke e reva ni wajimu. O sa vosa djina mai ina ka gona."19Sa tukunia vua na yalewa, "Ikonu beka, Au sa qai kila ni o Ikonu sa dua na varovita. 20O ira na nimamu matua ra ma soro vi ikonu i na viulu-ni-vanua ke, ia konu sa tukunia ni sa jiko mai Jerusalemu na jikina me kimamu na lotu kinia."21Sa tukunia vua o Jisu, "Yalewa, vadjinajia na noqu vosa: na yaco mai na gauna nu na reva ni lotu vi Tamada se ina viulu-ni-vanua ke, se mai Jerusalemi. 22Nu lotu vi koya nu sa reva ni kila. Kimamu sa kilai koya kimamu sa lotu vua, ni sa tubu mai vi ira na kai Jutia nai Vabula.23Ia, na qai mai na gauna , sa qai yaco mai ke, ni ra na lotu vayalo ka vaidjina vi Tamada o ira sa lotu djina, ni sa vaqara o Tamada me vake o ira sa lotu vua. 24Sa yalo na Kalou, o ira sa via lotu vua me ra lotu vayalo ka vaidjina."25Sa tukunia vi koya na yalewa, "Au sa kila ni sa qai iko mai na Mesaia (o koya sa vatokai na Karisito). Ni sa yaco mai o koya, na qai mai vamacalatakia keceliga vi o koya." 26Sa tukunia vua o Jisu, "O au liga ke, sa vosa jiko yani ke vi konu."27Ina gauna gona sa ra yaco mai na nona tisaipeli. Ara sa kurabui ni rau sa vitalanoa jiko vata dua na yalewa, ia sa reva ni dua e tukunia e dua na ka, "Cava nu sa varaicia?" se "Cava drau sa vivosakitakia?"28Sa qai dainia tu na yalewa na nona ka ni taki wai, ka qai yani ina koro, ka tukunia keceliga vi ira na tamata, 29Nu qai mai, me da baki qai raicia dua na tamata, sa tukunia mai vi au na ka keceliga au ma caka. Sai koya beka ke na Karisito se reva? 30A ra sa qai tani yani ina koro ka qai mai vua.31Ia ina gauna gona, sa ratou cikevia na nona tisaipeli, ka tukunia vua, "Vavuvuli, nu kana mada." 32Ia sa tukunia vi ratou o koya, "Sa tu ke vi au na kakana me'u kania, dou sa reva ni kila." 33Sa ratou qai vitarogi na tisaipeli vataki ratou, "Sa dua beka na tamata sa yadji kakana mai vi koya?"34Sa tukunia vi ira o Jisu, "Na kequ kakana sai koya meu caka na loma i koya sa talai au mai vata meu vaojia na nona cakacaka. 35Nu sa reva ni ma tukunia, 'Sa vo e va na vula me qai cava na yabaki'? Au sa tukunia vi kodou, Nu rai i colo, ka nu na qai raicia na viteitei, ni sa matua na yabaki! 36Ia o koya sa tatamusuki sa visaumi, ka na binia vata na vuana i na bula reva ni mudu; me marau vata ki koya sa kaburakia vata ki koya sa tamusukia.37Sa qai djina kinia na vosa ke, 'Dua sa kaburakia sa duatani voki sa tamusukia. 38Au ma talai kodou mo dou tamusukia na ka dou ma reva ni cakacakatakia. Sa so tani voki sa cakacakatakia, ia dou sa rawa na vua ni nodra cakacaka."39Sa ra le levu na kai Samaria i na koro gona ra sa vabauji koya balejia ina vuku ni vika sa tukunia na yalewa, o koya sa vatakila, 'Sa tukunia mai vi au o koya na ka keceliga au ma caka." 40Ia ni ra sa qai mai vua na kai Samaria, ra sa vamasuji koya me jiko liga vata ki ra, sa mani jiko mai kinia me bogi rua.41Sa le levu vokiliga sa vabaujia balejia na nona vosa. 42Sa ra tukunia vua na yalewa, Ke kimamu sa reva ni vabaujia balejia na vuku ni nomu vosa, ni kimamu sa rogocia, ka kimamu kila ni sai koya djina liga ke na nodrai Vabula na kai vuravura."43Sa oji na bogi rua, sa qai tani mai kinia o koya ka yaco i Kalili. 44Sa qai varojia o Jisu, ni sa reva ni dua na varovita sa dokai i na nona vanua. 45Ni sa yaco yani i Kalili, a ra sa kidavaki koya na kai Kalili. Ni ra sa raicia na vika keceliga sa vayacoya o koya mai Jerusalemi i na gauna ni solevu, ni ra ma qai vokiilga yani o ira i na solevu.46Sa qai voki mai o Jisu i Kena mai Kalili, na koro ma vukicia kinia na wai me waini. Sa dua na turaga sa tauvi-mate na luvena mai Kapenaumi. 47Ni sa rogocia ni sa qai mai Jutia i Kalili, sa qai vi Jisu ka kerei koya me qai sobu mada mai me mai vabula na luvena, ni sa varau me ciba.48Sa qai tukunia vua o Jisu, Ke nu sa reva ni raicia eso na ka-mana vata na ka e vuvakurabuitaki, nu na reva ni vabaujia." 49Sa tukunia vi koya na turaga, "Ikonu beka, nu qai sobu mai, ni se bera ni mate na luvequ." 50Sa tukunia vua o Jisu, "Qai, sa bula na luvemu." Sa vabaujia na vosa ni Jisu na Turaga gona, sa qai sara yani o koya.51Ia ni sa qai sobu jiko, sa ratou mai sotavi koya na nona nona tamata, ratou sa tukutuku vua ka tukunia, ni sa bula na luvena. 52Sa qai tarogi iratou o koya na auwa cava sa tekivu me vinaka cake mai kinia o koya. Ratou sa tukunia vua, "Na siga i nana ina i kavitu ni auwa sa seavu vua na katakata."53Sa qai kila na tamana ni ke na auwa vataliga ma tukunia kinia vua o Jisu, "Sa bula na luvemu." O koya vata ki ratou na nona le ni vuvale ratou sa vabaujia. 54Ke nai karua ni ka-mana sa caka o Jisu, ni sa qai mai Jutia i Kalili.

51Sa oji na vika ke sa dua na nodra so-levu na kai Jutia, sa qai o Jisu i Jerusalemi. 2Sa tu mai Jerusalemi ina yasa ni matamata ni koro ni sipi e dua na i silisili, na yacana va-Iperiu o Peceseita, sa lima na kena vale va-varada. 3Sa le levu sara vi ira na tamata ra sa tauvi-mate, ra lokiloki, se paralase ra dau qai dadavo tu kinia. 4Sa dua na agilosi sa dau qai sobu mai i nai tobu ni sisili ina so na gauna me dau mai vayavalajia na wai: ia o koya sa qai sobu mai kinia i liu ni sa dau vayavalaji na wai, sa vabulai mai na mate keceliga sa tauvi koya.5Sa jiko kinia e dua na tamata sa tauvi-mate tu sa yabaki vasagavulu ka walu na yabaki. 6Ni sa raici koya o Jisu ni sa davo toka, sa kila ni sa balavu na nona davo toka, sa mani tukunia vua, "O sa vinakatakia mo bula, se reva?"7Sa tukunia vua na tamata tauvi-mate, "Ikonu beka, Sa reva ni dua na tamata sa yadji au i na tobu ni sisili ni sa vayavalaji na wai. Niu sa qai jiko yani, sa dua voki sa liu vi au." 8Sa tukunia vua o Jisu, "Tucake, tauria na nomui davodavo, ka qai."9Sa bula vasauri na tamata, ka sa tauria na nona i davodavo ka qai. Na siga ke sa Siga ni Vacecegu,10Sa ra qai tukunia vua na kai Jutia vi koya sa na tamata sa vabulai, "Ni kua na siga ni Vacecegu, sa reva ni vatarai vi iko mo cola na nomui davodavo." Sa tukunia vi ira o koya, 11"O koya sa vabulai au sa tukunia vi au o koya, Tauria na nomui davodavo, ka qai."12Sa ra qai tarogi koya, "O cei na tamata sa tukunia vi iko, 'Tauria na nomui davodavo ka qai'?" 13Ia o koya sa vabulai sa reva ni kila se o cei o koya balejia ni qai vailo yani o Jisu, ka ni ra sa le levu ra tu i na vanua gona.14Sa oji gona, sa raici koya o Jisu ni sa jiko ina vale ni soro, sa tukunia vua, "Raicia, o sa bula, vinaka! Kua ni valavala ca voki; de na qai yaco vi iko e dua na ka e levu cake." 15Sa qai tani na tamata gona ka tukunia vi ira na kai Jutia ni o JIsu koya ma vabulai koya,16Ia me balejia na vika kece ke sa vacacani Jisu kinia o ira na kai Jutia, balejia ni sa caka keceliga o koya na vika ke ina siga ni Vacecegu. 17Sa tukunia vi ira o Jisu, "Sa cakacaka jikoliga ke o Tamaqu, o au vokiliga, au sa cakacaka." 18Balejia gona na vuku ni vika ke, sa ra saga vakaukauwa me ra vamatei koya balejia ni sa reva laliga ni vacacania o koya na siga ni vacecegua, ia sa tukunia vokiliga o koya ni sa Tamana djina na Kalou, ka sa vatautauvatataki koya kinia vata na Kalou.19Sa qai vosa o Jisu, ka tukunia vi ira, "E djina, e djina, au sa tukunia vi ikodou, na reva ni rawa vataki koya liga e dua na ka na Luvena, vavo ke sa raicia mai vi Tamana ni sa vayacoya o koya, sa na vayacoya vokiliga kinia na Luvena. 20Ni sa lomania na Luvena o Tamana, sa na varaitakia vua na vika keceliga sa vayacoya o koya, vata na varaitakia vokiliga na vika e levu cake mai na vika ke, mo dou kurabui kinia.21Me vaka sa vaturi ira na mai na mate o Tamana, ka vabula, sa vavokiliga kinia na Luvena o koya sa vabulai ira sa vinakatakia. 22Ni sa reva ni lewa e dua o tamata o Tamana, ia sa lesia na Luvena me lewai ira keceliga, 23me ra varokorokotakia na Luvena na tamata keceliga, me vaka nodra varokoroiotaki Tamana. O koya sa reva ni varokorokotakia na Luvena, sa reva ni varokorokotakia na Tamana sa talai koya mai.24E djina, e djina, au sa tukunia vi ikodou, O koya sa rogocia na noqu vosa ka vabauji koya sa talai au mai, sa rawa na bula reva ni mudu, ni na reva ni cudruvi, ia sa qai mai na mate i na bula.25E djina, e djina, au sa tukunia vi ikodou, Sa voleka mai na gauna, ia sa yaco ni kua, me ra rogocia na domo ni Kalou na mate, ia o ira sa rogocia ra na bula.26Me vaka ni sa bula vataki koya liga o Tamana, sa solia vokiliga vua na Luvena me bula vokiliga vataki koya, 27sa lesia o Tamana vua na Luvena na vayacoya na vilewai, i na vuku ni sa Luve ni tamata.28Dou kua ni kurabi ina vuku ni vika ke, ni sa qai mai na gauna ra na rogocia kinia na domona o ira kecelilga sa jiko ina i bulubulu, 29ara na qai mai kinia: o ira sa i valavala vinaka, ni ra na tucake voki me ra bula; ia o ira nai valavala ca, ra na tucake voki me ra cudruvi.30Au sa reva ni caka rawa e dua na ka vataki au. Me vaka niu sa rogocia, au sa lewa me vataki au, na lewa niu sa reva ni muria, niu sa reva ni muria na lomaqu, na loma i Tamaqu liga koya sa talai au mai. 31Ke o au liga sa tukuni au, na noqui tukutuku sa na reva ni djina. 32Sa dua tani voki sa tukuni au, ia au kila na nona i tukutuku sa tukunia me baleji au e ka djina.33Dou ma talai vi Joni, sa tukunia na djina o koya. 34Ia sa reva ni yaga vi au me ra tukuni au na tamata, Au sa tukunia liga na vika ke, mo dou bula kinia. 35O Joni sai koya na rarama sa caudre tu ka rarama mai, ia mo dou vinakatakia vadede valailai liga mo dou rawa ni marautakia kinia na kena rarama.36Ia nai tukutuku au sa tukuni kinia sa levu ka lailai o nai tukutuku ni Joni, na cakacaka sa solia mai vi au o Tamaqu meu vaojia, na cakacaka vata liga ke au sa caka jiko, sa tukuni au ni sa talai au mai o Tamaqu. 37Ia o Tamaqu koya sa talai au mai, sa dau tukuni au. Dou sa reva ni rogocia na domona ina dua na siga se raicia na nona i tovo. 38Sa reva ni jiko i na lomamudou na nona vosa, ni dou sa reva ni vabauji koya sa tala mai o koya.39Dou sa vaqara i na i Vola Tabu ni dou sa naumia dou sa rawa na bula reva ni mudu, ia nai vola vataliga ke sa tukuni au, 40ia dou sa reva ni via qai mai vi au, mo dou rawa kinia na bula.41Sa reva ni yaga vi au me ra varokorokotaki au na tamata, 42ia au sa kilai ikodou ni sa reva ni jiko i lomamudou na loloma ni Kalou.43Au sa qai mai i na yaca i Tamaqu, ia dou sa reva ni vabauji au. Ke sa qai mai e dua tani voki i na yacana laliga, nu na vabauji koya. 44Nu sa vabaujia rawa vacava, ni dou sa vivarokorokotaki vataki ikodou ka reva ni gadrevia na varokoroko sa qai mai vua na Kalou?45Dou kua ni nanumia niu na beitaki ikodou vi Tamaqu. Sa dua sa beitaki ikodou jiko, gona o Mosese, ni dou sa dau vararavi kinia. 46Ke dou sa vabauji Mosee, dou na vabauji au, ni sa volai au o koya. 47Ia ke dou sa reva ni vadjinajia na nona i vola, dou na vadjinajia vacava na noqu vosa?"

61Sa oji na vika ke, sa qai o Jisu i na tai ni wasawasa mai Kalili, sa yacana vokiliga o Taiperia. 2Ra sa le levu sa muri koya jiko balejia ni ra sa raicia ni sa caka na vika mana vi ira sa tauvi-mate. 3Sa qai cabe i na ulu-ni-vanua o JIsu, a sa jiko sobu vata ki ratou na nona tisaipeli.4(Sa voleka na kana vata ni qai-sivia, a ra dau soqo kinia na kai Jutia.) 5Ni sa qai rai i colo o Jisu, sa raicia ni ra sa le levu sa qai jiko mai vua, sa tukunia vi FIlipi, "Ta na volia mai vi na kedra kakana o ira ke, me ra mai kana kinia?" 6(Ia sa tukunia na vosa ke o Jisu vi Filipe, me vatovolei koya kinia, ni sa kila o koya na na ka sa nakijia me caka.)7Sa tukunia vua o Filipi, "Na rua na drau na pene ke na reva ni raujia me voli kinia na madrai me ra yadua se me ra valalai madaliga kinia." 8Sa dua vi ratou na tisaipeli, o Adriu, na taci Saimoni Pita, sa tukunia vi Jisu, 9"Sa tu ke dua na gonetagane laiali sa jiko vua e lima nai buli madrai vata e rua na ika, ia sa na takiviyaga vi kita ni ra sa rui le levu?"10Sa tukunia o Jisu, "Vosa vi ira na tamata me ra dabe sobu," Sa levu na vico i na vanua gona. A ra sa dabe sobu na tagane, era sa le lima beka na udolu na kedra i wiliwili. 11Sa qai tauria o Jisu na vibuli madrai, sa vavinavinakatakia, sa viwaseyakia vi ira na tisaipeli, me ra vota vi ira na sa dabe jiko. Sa vavokiliga kinia na ika, sa wasea vokiliga vi ira me va na ka ra vinakatakia. 12Ni ira sa kuva na tamata, sa tukunia o koya vi ratou na nona tisaipeli, "Kumunia vata kece mai na meme ni kakana sa vo tu gona, me kua yali e dua na ka."13Ra sa qai tomikia vata mai ka vasinaijia e jinikarua nai su ina vijiki ni madrai parile e lima, koya sa vo tu mai vi ira sa kana. 14Ni ra sa raicia na tamata na cakacaka mana sa vayacoya o koya, ra sa tukunia, "Sai koya djina liga ke na parofita gona koya dodonu me qai mai i vuravura." 15Ni sa kila o Jisu ni ra sa nakijia me ra varau mai tauri koya vakaukauwa me ra bulia me tui, sa qai taudua voki yani o koya i na ulu-ni-vanua.16Ni sa qai raiyavi mai, sa ra qai sobu na nona tisaipeli i matasawa. 17Sa ra vodo i na waqa, ka ra qai ina wasawasa i Kapenaumi. Sa buto mai na vanua, sebera liga ni yaco yani o Jisu vi ratou. 18Sa liwa mai na cagi kaukauwa vata sa voravora mai na wasawasa.19Ia ni ratou sa voce yani raujia ni lima kina ono na kilomita vacaca, sa ratou raici Jisu ni sa taubale jiko i dela ni wai, sa toso voleka mai na waqa, ratou sa rere. 20Sa tukunia vi ira o koya, "O au liga ke! Kua ni rere." 21Ratou sa qai vinakatakia me vodo i waqa o koya, sa udu vasauri na waqa i na vanua ratou sa qai jiko kinia22Sa savulaci, sa ra tucake tu na le levu mai na tai ni wai kadua ka reva ni raicia e dua voki na waqa e tu kinia, vavo liga na waqa ma vodokia o ira na tisaipeli ia sa reva ni vodo vata ki ira na nona tisaipeli o Jisu ka ratou sa soko liga vataki ira liga. 23Ia sa so na waqa sa qai mai Taiperia ka voleka i na vanua ra ma kana madrai kinia ni sa vavinavinakatakia oji na Turaga.24Ni ra sa raicia na le levu ni sa reva kinia o Jisu se o ratou na nona tisaipeli, ra sa vodo vokiliga i na waqa ka qai yani i Kapenaumi me vaqarai JIsu. 25Ni ra sa raici koya mai tai kadua ni wai, ra sa tukunia vua, "Vavuvuli, Ikonu qai mai vanua ke ni naica?"26Sa qai vosa o Jisu ka tukunia vi ira, "Edjina, e djina, au sa tukunia vi ikodou. Dou sa reva ni vaqarai au balejia ni nu sa raicia na vika mana, ia dou sa kania liga na vibuli madrai, mo dou kuva kinia. 27Dou kua ni oca i na kakana sa ca varawarawa, ia mo dou oca i na kakana sa tu kinia na bula reva ni mudu koya sa na solia mai vi ikodou na Luve ni tamata, ni sai koya sa vadjinadjinatakia na Kalou o Tamana."28Ara sa qai tukunia vua, "Na cava me kimamu vayacoya, me kitou caka kinia na cakacaka sa vinaka vua na Kalou?" 29Sa vosa o JIsu ka tukunia vi ira, "Ke na cakacaka sa vinaka vua na Kalou: Mo dou vabauji koya sa tala mai o koya."30A ra sa tukunia vua, "Na cava nai vadjinadjina ikonu sa caka, me rawa ni kitou raicia ka vabaujia Ikonu? Na cava Ikonu na vayacoya? 31O ira na noda matua ra ma kana mana mai vikau, me vaka sa volai, 'Sa solia vi ira o koya na madrai mai lomalagi me ra kania.'"32Sa qai vosa o Jisu ka tukunia vi ira, "E djina, e djina au sa tukunia vi ikodou, sa reva ni o Mosese ma solia vi ikodou na madrai gona mai lomalagi, o Tamaqu liga sa solia vi ikodou na madrai djina mai lomalagi. 33Ni sai koya ke na madrai mai vua na Kalou sa qai sobu mai lomalagi ka sa solia na bula vi ira na kai vuravura." 34Sa ra tukunia vua, "Ikonu beka na Turaga, solia jikoliga mai vi kimamu na madrai ke."35Sa tukunia vi ira o Jisu, "O au na madrai ni bula, o koya sa qai mai vi au na reva ni viakana, o koya sa vabauji au na reva ni via somi voki. 36Ia au sa tukunia vi ikodou, dou ma raici au, ia dou ma reva ni vabaujia. 37O ira keceliga sa solia mai vi au o Tamaqu ra na qai mai vi au, ia o koya sa qai mai vi au na reva sara ni kolotakia tani.38Au sa reva ni qai sobu mai lomalagi, meu vayacoya na lomaqu, meu vayacoya liga na loma i koya sa talai au mai. 39Ni sai koya ke na loma i koya sa talai au mai, me kua ni yali e dua vi ira sa solia mai vi au o koya, me tucake voki mai i na siga maimuri. 40Ni sai koya ke na loma i Tamaqu, me ra rawa na bula reva ni mudu o ira keceliga sa raicia na Luvena ka vabauji koya ni na tucake voki mai na siga maimuri."41Sa ra qai vosakudrukurutaki koya o ira na kai Jutia balejia ni sa tukunia o koya, "O au na madrai sa qai sobu mai lomalagi." 42Ara sa tukunia, "Sa reva beka ni luvei Josega o koya ke, na tamana vata na jinana da sa kila? Sa qai tukunia vacava mai o koya, "Au sa qai sobu mai lomalagi?"43Sa vosa o Jisu ka tukunia vi ira, "Dou kua ni vosakudrukudru vai ikodou. 44E reva ni dua na qai rawa mai vi au ke reva ni vayarayarataki koya mai o Tamaqu sa talai au mai, ia au na vatucaketaki koya i na siga maimuri. 45Sa vola eso na parofita, Ena vavulici ira keceliga na Kalou.' O ira keceliga sa rogocia ka sa vavulici ira kinia o Tamaqu a ra na qai mai vi au.46Ni sa reva ni dua na tamata sa raici Tamaqu, o koya duadua liga sa qai mai vua na Kalou-sa raici Tamaqu o koya. 47E djina, e djina, au sa tukunia vi ikodou, o koya sa vabauji au sa rawa na bula reva ni mudu.48O au na madrai ni bula. 49Sa kania na mana mai vikau o ira na nomudou matua, ra sa mate liga.50Sai koya ke na madrai sa qai sobu mai lomalagi, me ra kania na tamata ka reva ni mate. 51O au na madrai ni bula, sa qai sobu mai lomalagi, ke sa dua e kania na madrai ke, ena bula ka reva ni mudu. Na madrai au na solia sa lewequ o koya au na solia me bula kinia o ira na kai vuravura."52Sa ra qai viba vata ki ira na kai Jutia, ka tukunia, "Sa rawa vacava me solia mai na lewena na tamata ke me da kania?" 53Sa qai tukunia vi ira o Jisu, E djina, e djina, au sa tukunia vi ikodou, ke dou sa reva ni kania na lewe ni Luve ni tamana ka somia na nona dra, sa reva vi ikodou na bula.54O koya sa kania na lewequ ka somia na noqu dra sa rawa na bula tawa mudu, au na vawiri koya voki ina i katolu ni siga. 55Ni sa kakana djina na lewequ, sa ka ni somi djina na noqu dra. 56O koya sa kania na lewequ ka somia na noqu dra sa tu vi au, o au vokiliga sa tu vi koya.57Me vaka sa bula jiko o Tamaqu koya sa talai au mai, au sa bula vokiliga i na vuku i Tamaqu, sa vavokiliga kinia o koya sa kani au, au na bula vokililga i na vukuqu. 58Sai koya ke na madrai sa qai sobu mai lomalagi, sa reva ni tautauvata ki na mana sa kania o ira na nomudou matua ka ra sa mate kinia. O koya sa kania na madrai ke, ena bula ka reva mudu." 59Sa vosatakia na vi ka ke o koya i na vale ni lotu ni sa vivatavulici jiko mai Kapenaumi.60Era le levu sara vi ira na nona tisaipeli ni ra sa rogocia, ra sa tukunia, "Sa vosa mama ke, o cei sa rogocia rawa? 61O Jisu, ni sa kila vata i lomana, ni ra sa vosakudrukudru na nona tisapeli i na ka ke, sa tukunia vi ira, "Sa dua vi ikodou sa reva ni taleitakia?"62Ia na vacava beka ke dou sa na raicia na Luve ni tamata ni sa qai i colo ina vanua sa jiko mai kinia iliu? 63Na yalo sa solia na bula; ia na lewena sa reva ni yaga. Na vosa au sa vosatakia vi ikodou sa vayalo, ka sa vu-ni-bula.64Ia ka so vi ikodou sa reva ni vabaujia" Ni sa kilai ira o Jisu mai nai vatekivu ni ra sa reva ni vabauji koya vata ki koya sa na soli koya yani. 65Sa tukunia, "O koya gona ke au sa tukunia kinia vi ikodou, ni sa reva ni dua na tamata sa qai mai vi au ke reva ni solia mai vua o Tamaqu."66Balejia gona ke, sa le levu vi ratou na tisaipeli sa qai tani yani ka reva voki ni qai vata ki koya. 67Sa qai tukunia o Jisu vi ratou na le jinikarua, "Nu sa reva ni via qai tani vokiliga, o ikodou?" 68Sa qai tukunia vua o Saimoni Pita, "Ikonu na Turaga, Me kitou qai voki vi cei? Sa tu liga vi Ikonu na vosa ni bula tawa mudu, 69ia kitou sa vabaujia ka kila ni sai Ikonu liga na Karisito, na Luve ni Kalou bula."70Sa tukunia vi ira o Jisu, Au sa reva ni djigitaki ikodou, na le jinikarua, ia sa dua vi ikodou sa nona i to na tevoro?" 71Sa talanoataki Jutasa na luvei Saimoni Isikarioti, ni sai koya ke na soli koya yani, sa dua vi ratou na le jinikarua o koya

71Ni sa oji na vika sa qai wavoki o Jisu i Kalili, ni sa reva ni via qai i Jutia balejia ni ra sa via vamatei koya na kai Jutia. 2Sa voleka na nodra soqo levu na kai Jutia, na solevu ni vale vacevaceva.3Sa qai tukunia vi koya o iratou na tacina, "Qai tani vanua ke ka qai i Jutia, me ra raicia vokiliga na nomu tisaipeli na cakacaka o sa vayacoya. 4Sa reva ni dua e vayacoya vavuni e dua na ka, ke sa vinakatakia o koya me kilai. Ke o sa via vayacoya e dua na ka, varaitaki iko vi ira na kai vuravura."5Ni ratou sa reva vokiliga ni vabauji koya o iratou na tacina. 6Sa qai tukunia vi ratou o Jisu, "Sebera ni yaco mai na noqu gauna, ia sa tautauvata vi ikodou na gauna keceliga. 7Sa reva ni caji ikodou rawa ira na kai vuravura, ia ra sa caji au balejia niu sa vatakila ni sa ca na nodrai varau.8Dou qai cake i na solevu ke, au na reva ni qai i na solevu balejia ni se bera ni yaco mai na noqu gauna." 9Ni sa vosatakia oji na vika ke vi iratou, sa jiko liga o koya i Kalili.10Ia ni ratou sa qai cake na tacina, sa qai cake vokiliga o koya i na solevu, sa reva ni vararai sa vuni liga. 11Sa ra qai vaqarai koya na kai Jutia ina solevu ka tukunia , "Sa ivei o koya?"12Sa ra vitalanoataki koya lo valevu na tamata. Sa tukunia eso, "Sa tamata vinaka o koya." Eso voki sa tukunia, "Reva, sa yadji ira vatani na tamata o koya." 13Sa reva ni dua vivosataki koya votu, ni ra sa rerevaki ira na kai Jutia.14Ia ni vimama na gauna ni solevu, sa qai cake o Jisu i na vale ni soro ka vatavuvuli. 15Sa ra kurabui na kai Jutia, ka tukunia, "Sa kila vacava na tamata ke e levu na ka?" O koya e sebera vadua ni baki vuli." 16Sa vosa vi ira o Jisu, ka tukunia, "Sa reva ni noqu na noqui vavuvuli, sa nona liga o koya sa talai au mai."17Ke dua na tamata sa via caka na loma i koya, ena kila se sa mai vua na Kalou nai vavuvuli, se sa vosa liga vata ki koya. 18O koya sa vosa vata ki koya liga, sa vinakatakia na dokai, ia o koya sa vinakatakia me dokai o koya sa talai koya mai, sa djina ka sa reva na ka cala vua.19Sa reva ni solia ma solia vi ikodou na vunau o Mosese? Sa reva ni dua vi ikodou sa muria na vunau. Dou sa via vamatei au i na vuku ni cava?" 20Ara sa vosa na le levu ka tukunia, "Sa curumi Ikonu e dua na tevoro. O cei sa via vamatei Ikonu?"21Sa vosa o Jisu ka tukunia vi ira, "Sa dua laliga na cakacaka au sa caka ka ko dou sa kurabui keceliga kinia. 22Sa solia vi ikodou na viteve o Mosese (sa reva ni vu mai vi Mosese, sa vu liga mai vi ira na matua), ia dou sa tevea na tamata i na siga ni Vacecegu.23Ke sa teve na tamata i na siga ni Vacecegu me kua ni vorokia kinia nai vunau ni Mosese, nu sa cudruvi au niu sa vabula taucoko e dua na tamata i na siga ni Vacecegu? 24Dou kua ni lewa me vaka na ka sa laurai, dou lewa vadodonu liga."25Sa qai tukunia eso mai Jerusalemi, "Sa reva beka ni o koya ke ra sa via vamatea? 26Raicia, sa vosa doudou, ka ra reva ni tukunia vua e dua na ka. Sa ra reva beka ni kila na turaga ni sai koya djina ke na Karisito se reva? 27Ia na tamata ke, da sa kila na vanua sa qai mai kinia. Ia na Karisito ni sa qai mai, sa reva ni dua e kila se qai mai vi o koya."28Sa qai kaci o Jisu ni sa jiko i na vale ni soro ka vatavuvuli jiko ka tukunia, "Dou sa kilai au, dou sa kila vokiliga na vanua au sa qai mai kinia. Au sa reva ni qai mai vata ki au liga, ia sa djina o koya sa talai au mai, ia dou sa reva ni kilai koya. 29Au sa kilai koya balejia niu sa qai mai vi koya ka sa talai au mai o koya."30Sa ra qai via vesuki koya, ia sa reva ni dua sa tarai koya ni se bera ni yaco mai na nona gauna. 31Sa le levu vi ira na tamata ra sa vabauji koya, ka tukunia, "Ni sa qai mai na Karisito, ena vayacoya beka na cakacaka mana e levu cake mai na vika sa vayacoya o koya ke?" 32O ira na Farisi ra sa rogocia ni ra sa vivosakitaki Jisu lo jiko vake o ira na le levu, sa ra qai tala eso na ovisa o ira na Farisi vata na bete levu me ra vesuki koya.33Sa qai tukunia vi ira o Jisu, "Au sa jiko valaiali liga vata ki kodou, au na qai vi koya sa talai au mai. 34Nu na vaqarai au ia nu na reva ni raicia; na vanua au sa jiko kinia, nu sa reva ni qai rawa kinia."35Sa ra qai vitukuniyakia o ira na kai Jutia, "Na qai beka i vi o koya me da na reva kinia ni rawa raici koya kinia? Ena qai beka vi ira na duiviseyaki vi ira na kai Kirisi ka vavulici ira na kai Kirisi?" 36Na vosa cava beka ke sa tukunia o koya, 'Nu na vaqarai au ia nu na reva ni raici au; na vanua au na jiko kinia, nu sa reva ni qai rawa kinia'?"37Ina ojioji ni siga ni solevu, sa wiri tu o Jisu ka kaci ka tukunia, "Ke dua sa via somi, me qai mai vi au ka somi. 38O koya sa vabauji au, me vaka sa tukunia nai Vola Tabu, na dave mai ketena na viuciwai ni wai bula."39Na vika sa vosatakia ke o koya sai koya na Yalo Tabu, koya na yaco vi ira sa vabauji koya; ni se bera ni soli na Yalo Tabu ni se bera ni varokorokotaki o Jisu.40A so vi ira na le levu ni ra sa rogocia na vivosa ke, ra sa tukunia, "Sai koya djina ke na varovita gona." 41Sa tukunia voki eso, "Sai koya ke na Karisito." Ia sa so tani voki sa tukunia, "Sa qai beka mai Kalili na Karisito? 42Sa reva beka ni tukunia nai Vola Tabu ni sa qai mai na Karisito mai na kawa i Tevita, mai Peceliema, na koro sa jiko kinia o Tevita?"43A ra sa vilejitaki koya na le levu. 44Sa so vi ira sa via vesuki koya, ia sa reva ni dua e tarai koya.45A ra sa qai mai na ovisa vi ira na bete levu vata ki ira na Farisi, a ra sa tukunia vi ira, "Nu sa reva ni yadji koya mai i na vuku ni cava?" 46Sa tukunia o ira na ovisa, "Sa reva ni dua na tamata sa vosa me vaka na tamata ke,"47Ara sa qai tukunia na Farisi vi ira, Nu sa vacalai beka o ikodou vokiliga? 48Sa vabauji koya e dua vi ira na Farisi se reva? 49Ia o ira na le levu ra sa rusa ni ra sa reva ni kila na vunau."50Sa tukunia vi ira o Nikotimo (sa dua vi ira sa qai mai vua i liu, ka sa dua vi ira) 51Sa cudruvia beka na tamata na noda vunau, ni sa reva ni rogoci koya mada iliu ka kila na ka sa vayacoya?" 52A ra sa tukunia vua, "O iko vokiliga na ka Kalili? Nu vaqara ka raicia ni sa reva ni dua na varovita sa tubu mai Kalili."53A ra sa dui qai keceliga i na nodra vivale.

81Sa qai o Jisu i na ulu-ni-vanua ni violive. 2Ni sa savulaci caca sa qai voki mai o koya i na vale ni soro, sa ra qai mai vi koya o ira keceliga na tamata; a ra dabe sobu ka vavulici ira. 3O ira na vunivola vata ki ira na Farisi sa yadjia mai vi koya e dua na yalewa sa tobo ni sa dau-tagane. Sa ra qai daini koya i na kedra maliwa.4A ra sa tukunia vua, "Vavuvulil, na yalewa ke sa tobo mai ni sa dau-tagane, ni sa caka jiko. 5Ia nai vunau, sa vosa vi kita o Mosese me vaviriki i na vatu o ira sa vake; cava ikodou sa vosa kinia me baleji koya?" 6Ra sa vosa vake me ra veretaki koya kinia ka me rawa ni ra beitaki koya, ia sa cuva sobu o Jisu ka vola i na qele i na nona i qaqalo.7Ia ni ra sa tarogi koya jikoliga, sa tucake o koya ka tukunia vi ira, O koya vi ikodou sa reva ni valavala ca, me viriki koya mada iliu i na vatu." 8Sa qai cuva sobu voki o koya ka vola na qele i na nonai qaqalo.9Ni ra sa rogocia, ra sa qai yadudua i tuba, tekivu vi ira na matua ka ra qai vimuri keceliga yani na tamata. Sa jiko duadua liga o Jisu, sa qai tucake tu na yalewa i matana. 10Sa wiri o Jisu ka tukunia vua, "Yalewa, sa ivi o ira ke ma beitaki iko? Sa reva beka ni dua e via lewai iko mo cudruvi?" Sa tukunia vua o koya, "Sa reva ni dua, Turaga." 11Sa tukunia vua o Jisu, "Au sa reva vokiliga ni lewai iko mo cudruvi. Mo qai, kua ni valavala ca voki."12Sa qai vosa vi ira o Jisu ka tukunia, "O au na rarama ki vuravura; o koya sa via muri au me kua ni qai i na butobuto ia na tu liga vi koya na rarama ni bula." 13O ira na Farisi sa qai tukunia vua, "O sa tukuni iko; sa reva ni djina na nomui tukutuku."14Sa vosa o Jisu ka tukunia vi ira, "Keu sa mani tukuni au, sa djina na noqui tukutuku. Niu sa kila na vanua au sa qai mai kinia, ka qai yani kinia, ia ko nu sa reva ni kila se qai mai vei, seu qai ivei. 15Dou sa lewa me vaka na ka sa laurai; au sa reva ni lewa e dua na tamata. 16Ia keu sa lewa, sa djina na noqu lewa, balejia niu sa reva ni jiko duadua liga, ia o au vata ki Tamaqu, o koya sa talai au mai.17Io, ni sa volai vokiliga i na nomunu vunau ni sa djina nai tukutuku ni tamata e le rua. 18Sa dua o au sa tukuni au, sa tukuni au o Tamaqu koya sa talai au mai.19A ra sa qai tukunia vua, "I vi o Tamamu?" Sa tukunia o Jisu, "Dou sa reva ni kilai au se o Tamaqu; ke dou sa kilai au, dou sa kilai Tamaqu vokiliga." 20Sa cavujia na vosa ke o koya ni sa jiko i na vale ni yau ni sa vatavuvuli jiko i na vale ni soro, sa reva ni dua sa vesuki koya balejia ni se bera ni yaco mai na nona gauna.21Sa qai tukunia voki vi ira o koya, "Au sa na qai yani; dou na qai vaqarai au, ia ni dou na mate i na nomudou i valavala ca. Na vanua au na qai kinia, dou sa reva ni qai rawa kinia." 22Ra sa qai tukunia na kai Jutia, "Ena vamatei koya beka vataki koya? Ni sa tukunia, 'Na vanua au sa qai kinia, dou sa reva ni qai rawa kinia'?"23Sa tukunia vi ira o Jisu, "Dou sa qai mai ra; au sa qai mai colo. Dou sa vavuravura; au sa reva ni vavuravura. 24O koya gona ke, au ma tukunia vi ikodou ni nu na mate i na nomudou i valavala ca. Ia ke dou sa reva ni vadjinajia ni SAI AU, dou na mate i na nomudou i valavala ca."25A ra sa qai tukunia vua, "O cei o iko?" Sa tukunia vi ira o Jisu, "Sai koya liga na ka au ma tukunia vi ikodou mai nai vatekivu. 26Sa levu na ka meu tukunia ka lewai ikodou kinia. Ia sa djina o koya sa talai au mai; ia au sa tukunia vi ira na kai vuravura na vi ka au sa rogocia mai vi koya." 27A ra sa reva ni kila ni sa vosatakia na Tamana vi ira o koya.28Sa qai tukunia vi ira o Jisu, "Ni nu sa sa na lavejia oji i colo na Luve ni tamata, nu na qai kila ni SAI AU, niu sa reva vokiliga ni vayacoya e dua na ka vataki au. Na ka sa vatavulici au kinia o Tamaqu, koya au sa vosatakia. 29Sa jiko vata ki au o koya sa talai au mai, sa reva ni daini au meu jiko taudua, niu sa vayacoya jiko na ka sa vinakatakia o koya." 30Ni sa cavujia jiko na vosa ke o Jisu, ra sa le levu ra sa vabauji koya.31Sa qai tukunia o Jisu vi ira na kai Jutia ara sa vabauji koya, "Ke dou sa muria jikoliga na noqu vosa, dou sa qai noqu tisaipeli djina; 32ni dou sa kila na ka djina, ia na ka djina na sereki ikodou." 33A ra sa tukunia vua, "Ikodou na kawa i Eparaama, kimamu ma reva ni ma bobula i na dua na gauna; sa rawa vacava mo tukunia, 'Dou na sereki'?"35Sa tukunia vi ira o JIsu, "E djina, e djina, au sa tukunia vi ikodou, O koya yadua sai valavala ca sa bobula i nai valavala ca. 34Sa reva ni jiko vadua i vale na bobula; na luvena sa jiko vadua. 36Ia, ke na sereki ikodou na Luvena, dou na qai sereki vaidjina.37Au sa kila ni dou sa kawa vi Eparaama; ia dou sa via vamatei au balejia ni sa reva ni jiko i lomamudou na noqu vosa. 38Au sa vosatakia na ka au sa raicia vi Tamaqu, ikodou vokiliga dou vayacoya na ka dou sa rogocia mai vua na tamamud0u."39Ara sa vosa ka tukunia vua, "Na tama i kimamu o Eparaama." Sa tukunia vi ira o Jisu, Ke nu sa luve i Eparaama, nu na vayacoya na cakacaka ni Eparaama. 40Ia ke, dou sa qai via vamatei au, na tamata sa tukunia vi kodou na ka djina sa rogocia mai vua na Kalou. Sa reva ni vayacoya na ka ke o Eparaama. Nu vayacoya na nona cakacaka na tamamunu." 41Ara sa qai tukunia vua, Kimamu sa reva ni sucu i veidauci, sa dua liga na tama i kimamu, na Kalou."42Sa qai tukunia vi ira o Jisu, Ke sa Tamamunu na Kalou, dou na lomani au, niu sa tubu mai vua na Kalou, au sa qai mai kinia, au sa reva ni qai laliga mai vataki au, ia o koya sa talai au mai. 43Na cava nu sa reva kinia ni kila na noqu vosa? Balejia beka ni nu sa reva ni rogocia na noqu vosa. 44Na tamamunu na tevoro, nu sa via vayacoya na gagadre ca ni tamamudou. O koya na dauvivamatei mai nai vatekivu ka reva ni vabaujia na djina ni sa reva vi koya na djina.Ni sa vosa seseni, sa vosatakia na ka sa tu vua; ni sa dauseseni ka tamadra na dauseseni45Ia, o au, balejia niu sa tukunia vi kodou na ka djina, nu sa reva ni vadjinaji au. 46O cei vi kodou sa vadjinadjinatakia niu sa cala? Keu sa vosa djina jiko, nu sa reva ni vadjinaji au i na vuku ni cava? 47O koya sa nona na Kalou sa rogocia na Vosa ni Kalou; ke dou sa reva ni rogocia balejia ni d0u sa reva ni nona na Kalou."48Ara sa qai vosa o ira na kai Jutia ka tukunia vua, "Ma reva beka ni kimamu ma tukunia djina ni ko nu sa kai Samaria, sa curumi konu e dua na tevoro? 49Sa tukunia o Jisu, "Sa reva ni curumi au na tevoro, ia au sa varokorokotakia na Tamaqu, ia nu sa valialiai au liga.50Au sa reva ni vaqara meu varokorokotaki; sa dua liga sa vaqara ka lewa. 51E djina, e djina, au sa tukunia vi ikodou, ke dua sa vabaujia jikoliga na noqu vosa, na reva sara ni mate."52Ara sa qai tukunia vi koya na kai Jutia, Kimamu sa qai kilasa curumi iko na tevoro. Sa mate o Eparaama vata ki ira vokiliga na varovita; ia o sa tukunia, 'Ke dua sa maroroya na noqu vosa, na reva sara ni mate.' 53O sa levu cake beka ka laiali sobu na tamada o Eparaama koya sa mate? Ara sa mate vokiliga o ira na varovita. O sa qai vatautauvatataki vata ki cei?"'54Sa tukunia o Jisu, Ke dou sa varokorokotaki au, sa ka wale na noqu vivarokorokotaki; sai koya na Tamaqu sa varokorokotaki au o koya dou sa tukunia sa nomudou Kalou. 55Dou sa reva ni kilai koya, ia au sa kilai koya. Ia keu sa tukunia, 'Au sa reva ni kilai koya,' au sa dauseseni liga me vataki ikodou. Ia, au sa kilai koya ka vabaujia jikoliga na nona vosa. 56Sa gadrevia na tamamudou o Eparaama me raicia na gauan ke; sa raicia ka rekitakia."57A ra sa qai tukunia vi koya o ira na kai Jutia, "Se reva ni limasagavulu na nomu yabaki, ia o ma sa raici Eparaama beka?" 58Sa tukunia vi ira o Jisu, E djina, e djina, au sa tukunia vi kodou, Ni se bera o Eparaama, au sa bula." 59Ara sa qai tomikia eso na vatu me ra vaviriki koya kinia, ia sa vunitaki koya o Jisu, sa qai tani mai na vale ni soro.

91Ia ni sa qai jiko yani o Jisu, sa raicia e dua na tamata sa sucu mataboko. 2Sa ra tarogi koya o ira na nona tisaipeli ka tukunia, "Vavuvuli, o cei sai valavala ca, na tamata ke se tamata se jinana, sa sucu mataboko kinia o koya?"3Sa tukunia vua o Jisu, "Sa reva ni valavala ca o koya ke, se tamana se jinana, me vatakilai liga na cakacaka ni Kalou ina vukuna. 4Sa dodonu me da vayacoya na cakacaka ni koya sa talai au mai, ni se siga toka. Sa voleka mai na bogi sa reva ni cakacaka rawa kinia e dua na tamata. 5Niu sa jiko i vuravura, au sa rarama ki vuravura."6Ni sa vosa vake o koya, sa kasuvia na qele, ka ulia vata na sosomo vata na nona kasu, ka boroya kinia na matana na tamata mataboko. 7Sa qai tukunia vua, "Qai tavoi i nai silisili mai Sailoama, (kenai balebale, Sa talai"). Sa qai yani, ka tavoi, sa qai voki yani ni sa rai rawa.8Sa ra qai tukunia kinia na le ni koro, vata ki ira sa raicia koya mai liu ni sa daukerekere, "Sa reva beka ni koya ke ma dau dabe jiko ka daukerekere?" 9Sa tukunia eso voki, "O koya saraliga ke." So voki ra tukiunia, Reva, e via vataki koya." Sa qai tukunia o koya, "O au liga ke."10Sa ra qai tukunia vua, "Sa rai rawa vacava na matamu?" 11Sa tukunia vi ira o koya, "Na tamata sa vatokai o Jisu sa ulia na sosomo, ka boroya na mataqu, ka tukunia vi au, 'Qai i Saloama ka tavoi.' Au sa mani kinia ka tavoi, au sa qai rai rawa." 12A ra sa qai ka tukunia vua, "Ivei o koya?" Sa tukunia o koya, "Au sa reva ni kila."13Ara sa qai yadji koya na tamata mataboko iliu vi ira na Farisi. 14Ia me vaka ni siga ni Vacecegu ni sa ulia kinia na sosomo o Jisu, ka dola na matana. 15Ara sa qai tarogi koya voki na Farisi, se sa rai rawa vacava. Sa tukunia vi ira o koya, "Sa boroya na mataqu o koya i na sosomo, au sa tavoi, au sa qai rai rawa."16Sa so vi ira na Farisi, ra sa qai tukunia, "Na tamata ke sa reva ni tamata ni Kalou ni sa reva ni vatabuya na siga ni vacecegu." Sa so voki sa tukunia, "Sa rawa vacava na cakacaka-mana vake e dua na tamata sa i valavala ca?" 17Ara sa reva ni duavata kinia. Ra sa qai tukunia voki vua na tamata mataboko, "Na cava o sa tukunia me baleji koya ni sa dola rawa na matamu?" Sa tukunia na tamata mataboko iliu, "Sa varovita o koya." 18Ia o ira na kai Jutia ra sa reva ni vadjinajia, ni sa mataboko iliu o koya, sa qai rawa, a ra sa kacivia na tamai koya sa rai rawa vata na jinana.19Sa ra qai tarogi rau ka tukunia, "Na luvemudrau ke drau sa tukunia ni sa sucu mataboko mai? Sa qai rai rawa beka vacava ke?" 20Rau sa vosa vi ira o tamana vata ki jinana ka tukunia, " kirau sa kila ni sa luve i kirau ke, ma sa sucu mataboko. 21Ia kirau sa reva ni kila se sa rai rawa vacava, se o cei sa dola na matana, kirau sa reva ni kila. Tarogia, koya sa tamata uabula. Sa rawa ni tukunia o koya.22Rau sa vosa vake i tamana vata ki jinana, ni rau sa rerevaki ira na kai Jutia. Ni ra sa qai duavata na kai Jutia me vatabui mai vale ni lotu o koya yadua sa vatusa ni sa Karisito o koya ke. 23I na vuku gona ni ka ke, rau sa tukunia kinia o tamana vata ki jinana, "Sa tamata uabula o koya, tarogi koya."24Ra sa qai kacivia voki na tamata mataboko ka tukunia vua, "Varokorokotakia na Kalou. Kitou sa kila sa tamata i valavala ca o koya qori." 25Sa vosa o koya ka tukunia, "Au sa reva ni kila se sa tamata i valavala ca o koya se reva. Sa dua liga na ka au sa kila: niu ma mataboko tu iliu ia ke au sa rai rawa."26Ra sa qai tukunia voki vua, "Na cava sa vayacoya vi iko o koya? Sa dola vacava na matamu?" 27Sa tukunia vi ira o koya, "Au sa tukunia laliga ke vi ikodou, ia dou sa reva ni varogocia! Dou sa reva ni varogocia ia dou sa via rogocia voki i na vuku ni cava? Dou sa vinakatakia beka mo dou yaco vokiliga mo dou nona tisaipeli?"28Ra sa qai valialiai koya ka tukunia, "O iko sa nona tisaipeli, ia kimamu sa tisapeli ni Mosese. 29Kimamu sa kila ni sa vosa vi Mosese na Kalou, ia na tamata ke kimamu sa reva ni kila se sa qai mai vi o koya."30Sa vosa na tamata ka tukunia vi ira, "Sa qai dua na ka vivakurabui ke, ni nu sa reva ni kila se sa qai mai vei o koya, ia sa dola na mataqu o koya. 31Da sa kila sa reva ni rogoci ira na tamata i valavala ca na Kalou, ia ke sa daulotu vua na Kalou e dua na tamata, ka vayacoya na nona lewa, na rogoci koya vokiliga o koya.32Se ma da reva ni rogocia mai nai vatekivu ki vuravura ni dua sa dola rawa na matana e dua sa sucu mataboko. 33Ke sa reva ni qai mai vua na Kalou o koya ke, sa reva ni rawajia e dua na ka." 34Ra sa vosa ka tukunia vua, "Konu ma sucu sara i nai valavala ca, ia o sa vavulici kimamu voki?" Ra sa qai cavotaki koya i tuba.35Sa rogocia o Jisu ni sa cavotaki i tuba mai na vale ni soro. Ia ni sa sotavi koya sa tukunia vua, "O sa vabaujia beka na Luve ni Kalou?" 36Sa vosa o koya ka tukunia vua, "O cei o koya, Turaga, meu vabauji koya?" 37Sa tukunia vua o Jisu, "O sa raici koya oji ia sai koya saraliga drau sa vivosaki vata tu ke." 38Sa qai tukunia o koya, "Noqu Turaga, au sa vabaujia," a sa cuva vi koya.39Sa tukunia o Jisu, "Au sa qai mai i vuravura ke meu lewa, me ra rai rawa o ira sa reva ni rai rawa, ia me ra mataboio o ira sa rai. 40O ira na Farisi ka ra jiko kinia ra sa rogocia na vika ke ra sa tukunia vua, "Sa mataboko beka o kitou vokiliga?" 41Sa tukunia vi ira o Jisu, "Ke nu sa mataboko, sa reva na nomudou cala, ia nu sa qai tukunia, KItou sa rai, o koya sa tu liga kinia na nomudou cala."

101E djina, e djina, au sa tukunia vi ikodou, o koya sa reva ni curu i darava ni ba ni sipi, ia sa kaba cake i na jikina tani, sai koya ke na daubutako ka daukovekove. 2Ia o ioya sa curu i darava o koya ke nai vatawa ni sipi.3Sa dola vi koya nai vatawa ni darava. Sa varogocia na domona o ira na sipi, sa kacivi ira na nona sipi i na yacadra o koya ka tuberi ira i tuba. 4Ia ni sa yadji ira na nona sipi i tuba, sa liutaki ira, a ra sa muri koya o ira na sipi, ni ra sa kila na domona.5Ia ra na reva ni muria na vulagi ra na tuba tani liga vi koya, ni ra sa reva ni kila na domo ni vulagi. 6Sa vosatakia vi ira na vosa vatautauvata ke o Jisu, ia ra sa reva ni kila na vika sa vosatakia vi ira o koya.7Sa qai tukunia vi ira o Jisu, "E djina, e djina, au sa tukunia vi kodou, O au na darava ni sipi. 8O ira kece sa liu mai vi au ra sa daubutako ka daukovekove, sa reva ni varogocia na nodra vosa na sipi.9O au na darava. Ke sa curu kinia e dua na tamata i na vukuqu, na vabulai; na daucuru mai ka daucuru yani ka na raicia na kakana. 10Sa reva ni qai laliga mai na daubutako me butako liga, sa ravuravu ka varusa. Au sa qai mai me rawa na bula ia me rawa valevu sara.11Oi au na vatawa vinaka. Sa solia na nona bula nai vatawa vinaka i na vukudra na sipi. 12Ia o koya sa voli na nona cakacaka sa reva ni koya nai vatawa, ka sa reva ni nona na sipi. Ni sa raicia na woliva ni sa qai jiko mai, sa daini ira na sipi o koya ka tuba, sa kaji ira na woliva ka sa vacemuri ira. 13Sa tuba o koya sa voli na nona cakacaka ka reva ni dau qaravi ira vinaka na sipi.14Oi au nai vatawa vinaka, au sa kilai ira ra sa noqu, ia o ira sa noqu ra sa kilai au. 15Me vaka sa kilai au o Tamaqu, au sa kilai Tamaqu vokiliga, au sa solia vokiliga na noqu bula ina vukudra na sipi. Sa so tani voki na noqu sipi, ra sa reva ni jiko i na ba. 16Sa dodonu meu yadji ira vokiliga mai, ra na rogocia na domoqu ni sa dua bau liga na qele ni sipi ka dua bau liga nai vatawa.17Na ka ke sa lomani au kinia o Tamaqu: niu sa solia na noqu bula meu yadjia voki. 18Sa reva ni dua sa kovea ke vi au, ia au sa solia vataki au liga. Au sa rawajia meu solia, ia au sa rawajia meu yadjia tani. Nai vunau ke sa solia mai vi au o Tamaqu."19Ara sa qai viba voki na kai Jutia i na vuku ni vosa ke. 20Sa le levu vi ira sa tukunia, "Sa curumi koya e dua na tevoro, sa lialia. Nua sa varogoci koya i na vuku ni cava?" 21So voki ra sa tukunia, "Sa reva ni vake na vosa ni tamata sa curumi koya e dua na tevoro. Sa rawa beka e dua na tevoro me dola na mata ni mataboko?"22Sa qai caka mai Jerusalemi na solevu ni vasavasavataki ni vale ni soro. Ke sa vula i batabata, 23sa qai jiko o Jisu i na vale ni soro ni varada ni Solomoni . 24Ra sa qai wavokiji koya na kai Jutia ka tukunia vua, "Na cava na kena dede o sa reva ni vadeitakia i loma i kimamu? Ke o Ikonu sai koya na Karisito, tukunia mai me kimamu kila."25Sa tukunia vi ira o Jisu, Au ma tukunia vi ikodou ia dou sa reva ni vadinajia. Na cakacaka au sa vayacoya i na yaca i Tamaqu, o koya ke sa vadjinadjina vi au. 26Ia dou sa reva ni vadjinajia, ni dou sa reva ni noqu sipi.27Sa rogocia na noqu vosa o ira na noqu sipi, ia au sa kilai ira, ira sa muri au. 28Au sa solia vi ira na bula reva ni mudu; ia ra na reva sara ni rusa, se dua me kaliraki ira mai na ligaqu.29Na Tamaqu, o koya sa soli ira vi au, sa uasivia na ka keceliga, sa reva ni dua sa rawajia me kaliraki ira mai na liga i Tamaqu. 30"Kirau sa duabau liga ki Tamaqu." 31Sa qai tomikia mai na vatu o ira na kai Jutia me ra vaviriki koya.32Sa tukunia vi ira o Jisu, "Sa levu na cakacaka vinaka au ma vatakila vi kodou mai vi Tamaqu. Na cava na cakacaka vi ira ke nu sa vaviriki au kinia." 33Sa tukunia vua o ira na kai Jutia, "Kimamu sa reva ni vaviriki Ikonu i na vuku ni nomu cakacaka vinaka, i na vuku ni nomunu vosavacacatakia na Kalou, vata ni o tamata liga ka o sa viavia Kalou."34Sa tukunia vi ira o Jisu, "Sa reva ni volai i na nomudou vunau, 'Au sa tukunia, "Nu sa kalou'"? 35Ke sa vatokai ira me Kalou o koya, ni sa yaco vi ira na vosa ni Kalou (a sa reva ni dai laliga nai Vola Tabu), 36ni nu sa tukunia beka vua sa lesia o Tamaqu ka tala i vuravura, 'Konu sa vosavacacatakia na Kalou,' balejia niu sa tukunia, 'Oi au na Luve ni Kalou'?37Keu sa reva ni vayacoya na cakacaka mai vi Tamaqu, dou kua ni vabauji au. 38Ia keu sa vayacoya dou vadjinajia na cakacaka ke dou sa reva ni vabauji au, mo dou kila kinia ka vadjinajia ni sa jiko vi au o Tamaqu, au sa jiko vi koya o au." 39Ra sa qai via vesuki koya voki, sa qai tani o koya mai na ligadra.40Sa qai voki yani o koya i tai kadua ni Joritani, i na yasana sa vivavitaisotaki kinia iliu o Joni, sa jiko mai kinia. 41Sa le levu ra sa qai vua, ka ra tukunia, "Sa reva ni vayacoya e dua na ka-mana o Joni, ia sa djina liga na ka keceliga sa vosatakia o Joni me balejia na tamata ke." 42A ra sa le levu sa vabauji koya mai kinia.

111Sa dua na tamata sa tauvi-mate o Lasarusa na yacana. Sa kai Pecani o koya, ka nodrau koro o Meri vata ki Marica na tuakana. 2Ia o Meri ke ma lumujia na Turaga i na waiwai ka quwa na yavana i na drau ni uluna, a sa tauvi-mate na ganena o Lasarusa.3Rau sa qai talatala kinia vi Jisu o rau na ganena ka tukunia, "Ikonu na Turaga, raicia , o koya ko nu sa lomania sa tauvi-mate." 4Ia ni sa rogocia o Jisu sa tukunia, "E reva ni ciba i na mate ke o koya, ia me varokorokotaki kinia na Kalou ka me na varokorokotaki vokiliga kinia na luve ni tamata."5Sa dau lomani Marica o Jisu vata ki tacina vata ki Lasarusa. 6Ni sa rogocia o koya ni sa tauvi-mate Lasarusa, sa jiko o Jisu me bogi rua voki i na vanua sa jiko kinia o koya. 7Sa oji gona sa qai tukunia vi ira na tisaipeli, "Me ta qai voki i Jutia,"8Sa tukunia vua o ira na tisaipeli, "Vavuvuli, ra ma via vaviriki ikonu ni kua laliga i na vatu o ira na kai Jutia, ia konu sa baci qai voki i na vanua gona?" 9Sa tukunia o Jisu, "Sa reva beka ni jinikarua na auwa i na dua na siga? Ke sa qai e dua i na siga, na reva ni tacaqe o koya, ni sa raicia na rarama ki vuravura ke.10Ia, ke sa qai e dua i na bogi, sa tacaqe o koya ni sa reva ni tu vua na rarama." 11Sa vosatakia na ka ke o koya, ia ka oji sa qai tukunia vi ira, "Sa moce na wekada o Lasarusa, ia au sa qai mai meu vayadraji koya."12Sa qai tukunia o ira na nona tisaipeli, "Ikonu na Turaga, ke sa moce liga o koya, ena bula." 13Ia sa vosatakia na nona mate o Jisu, ka ra sa nanumia sa vosatakia o koya na nona vacegu ni moce. 14Sa qai tukunia ka vamacala vi ira o Jisu, "Sa mate o Lasarusa."15Au sa marau i na vukumudou, niu ma reva ni jiko kinia, mo nu vabaujia. Me ta qai liga vua." 16Sa qai tukunia o Tomasi o koya sa vatokai o Titimo, vi ira na nona i caba na tisapeli, "Me ta qai vokiliga ka me ta rawa ni mate vata ki Jisu."17Ni sa qai mai o Jisu, sa qai kila ni sa davo bogi va o Lasarusa i nai bulubulu. 18Sa voleka i Jerusalemi o Pecani, na kena yawa e rua beka na maile. 19Sa le levu na kai Jutia ra ma qai mai vi Marica vata ki Meri, me ra mai vacegui rau me balejia na ganedrau. 20Ni sa rogocia o Marica ni sa qai mai o Jisu, sa qai tavaki koya, ia o Meri sa dabe jikoliga i vale.21Sa qai tukunia o Marica vi Jisu, :Ikonu na Turaga, ke konu ma jiko i vono ke, ke reva ni ciba na ganequ. 22Ia ke, au kila na solia vi ikonu ni kua na Kalou na ka keceliga ikonu sa kerea vua." 23Sa tukunia vua o Jisu, "Na tucake voki na ganemu."24Sa tukunia vua o Marica, "Au sa kila ni na tucake voki mai o koya ina gauna mai muri ra na tucake voki kinia na mate." 25Sa tukunia vua o Jisu, "Oi au na vu ni tucake voki vata na vu-ni-bula, o koya sa vabauji au, ke sa mate, ena bula liga; 26ia o koya yadua sa bula ka vabauji au, ena reva sara ni mate. Dou sa vadjinajia na ke se reva?"27Sa tukunia vua o koya, "Io, Turaga, au sa vadjinajia ni sa Karisito o Ikonu, na luve ni Kalou, o koya me qai mai i vuravura." 28Ia ni sa vosa vake o koya, sa qai yani ka kacivia lo na tacina o Meri. Sa tukunia vua, Sa qai mai nai Vavuvuli, sa tarogi iko jiko." 29Ni sa rogocia o koya, sa tacavu sara vatotolo ka qai yani vua.30Ke ni se bera ni curu i na koro o Jisu, sa jiko liga i na vanua rau ma tavaki koya kinia o Marica. 31O ira na kai Jutia, koya ra ma jiko vata ki koya i vale ka vacegui koya, ni ra sa raici Meri ni sa wiri ka curu i tuba, ra sa nanumia sa qai i nai bulubulu o koya me qai tagi i vaka. 32Ni sa qai yaco mai o Meri i na vanua sa jiko kinia o Jisu, sa raicia koya, sa cuva sobu i yavana ka tukunia vua, "Ikonu na Turaga, ke ikonu ma jiko i vono ke, ke reva ni ciba na ganequ"33Ni sa raicia oJisu na nona tagi, vata na nodra tagi na kai Jutia ra sa qai vata mai, sa tara valevu na yalona ka sa rarawa na lomana; 34ka tukunia, "Ivei na vanua dou ma buluji koya kinia?" Ara sa tukunia vua, "Turaga, ikonu qai mai mo nu raicia." 35Sa tagi o Jisu.36Ara sa qai tukunia na kai Jutia, "Raicia ke na kena levu ni nona lomani Lasarusa!" 37Ia eso vi ira sa tukunia, "Sa reva beka ni rawajia o koya ke, o koya ma dola na mata ni mataboko, me lewa vokiliga me kua ni mate na tamata ke?"38Sa qai vusolo voki na yalo i Jisu, ka qai mai i nai bulubulu. Ia sa dua na qara-vatu, sa kenai sogo e dua na vatu. 39Sa tukunia o Jisu, "Dou yadjia tani na vatu." Sa tukunia vua o Marica, na ganei Lasarusa o koya sa mate, "Ikonu na Turaga, sa na bona o koya ni sa bogi va na nona mate." 40Sa tukunia vua o Jisu, "Au ma reva beka tukunia vi ikodou, ni ikodou na raicia na kaukauwa ni Kalou, ke ikodou sa vabaujia?"41Ara sa qai yadjia tani na vatu. Sa ta cake o Jisu, ka tukunia, "Tamaqu, au sa vavinavinaka vi Ikonu ni ko nu ma rogoci au mai. 42Au sa kila ni ko nu sa dau rogoci au tikoliga, ia au sa vosa i na vukudra na tamata sa jiko ke, me ra vadjinajia ni ko nu sa talai au mai."43Ia ni sa vosa oji vake, sa kaci i na domo levu, "Lasarusa, qai mai!" 44Ia o koya ka mate sa qai mai; ka viviraki tu na ligana vata na yavana i nai sulu ni mate, ka viviraki na uluna ina dua nai tavoi. Sa tukunia vi ira o Jisu, "Nu sereki koya, ka dainia me qai."45Sa le levu vi ira na kai Jutia sa qai mai vi Meri ni ra sa raicia na ka sa vayacoya o Jisu, ra sa vabauji koya. 46Ia o ira eso sa qai yani vi ira na Farisi ka tukunia vi ira na ka sa caka o Jisu.47Sa qai soqoni vata o ira na bete levu vata ki ira na Farisi me ra bose, ara sa tukunia, "Na cava mada me da vayacoya? Na tamata ke sa caka e levu na cakacaka-mana. 48Ke ta sa vaweleweletaki koya vake, ra na vabauji koya na tamata keceliga; ra na qai mai na kai Roma ra na kovea na noda koro vata na noda matanitu."i 49Sa dua vi ira, o Kaiafa o koya sa bete levu i na yabaki gona, sa tukunia vi ira, "Dou sa reva ni kila e dua na ka. 50Ikodou sa reva ni nanumia ni sa yaga me mate e dua na tamata i na vukudra na tamata keceliga, ka me kua ni rusa na matanitu taucoko."51Sa reva ni vosatakia na ka ke o koya me baleji koya. Me vaka ni sa bete levu i na yabaki ke o koya, sa parofisai o koya ni na mate o Jisu i na vuku ni matanitu gona; 52ka reva i na vuku ni matanitu duadualiga gona, me vasoqoni ira vata vokiliga na luve ni Kalou ra sa duiviseyaki me ra dua bau. 53Mai na siga gona ra sa qai bosei koya me ra vamatea.54O koya gona sa reva kinia ni qai varairai jiko o Jisu i na kedra maliwa na kai Jutia, sa qai tani mai kinia i na vanua sa voleka i na vikau, i na dua na koro na yacana o Ifireimi. Sa jiko kinia o koya vata ki ratou na nona tisaipeli. 55Sa voleka na nodra solevu ni qai-sivia na kai Jutia, ra sa le levu sa qai cake i Jerusalemi ni se bera na solevu ni qai-sivia me ra qai vasavasavataki ira.56A ra sa qai vaqarai Jisu, ka vivosaki vata ki ira liga ni ra sa tu i na vale ni soro, "Na cava dou nanumia? Na qai mai o koya i na solevu se reva?" 57Ia sa solia na lewa o ira na bete levu vata ki ira na Farisi ke dua e kila na vanua e jiko kinia o Jisu, me tukunia mai me ra qai tauri koya.

121Ni se vo e ono na bogi me qai caka kinia na kana vata ni qai-sivia, sa qai o Jisu i Pecani, sa jiko kinia o Lasarusa, koya ma mate iliu ka qai vaturi cake voki mai na mate o koya. 2A ra sa caka kinia e dua na kena i varaiyavi, sa qaravi koya o Marica, a sa dua vi ira sa kana vata ki Jisu o Lasarusa. 3Sa qai yadjia mai o Meri e dua na paudji na waiwai talei sara, na narita djina, ka lumujia na yava i Jisu ka quwa na yavana i na drau ni uluna. Sa curuoso na vale i nai boi ni waiwai.4O Jutasa Isikarioti, e dua vi ira na nona tisaipeli, o koya na soli koya yani, sa tukunia, 5"Na cava sa reva ni volitaki kinia na waiwai ke i na tolu na drau na pene ka me qai soli vi ira na dravudravua?" 6Sa vosa kinia vake o koya reva ni nona nanumi ira na dravudravua, i na vuku liga ni sa daubutako. Sa dau tauria na taga i lavo o koya ka butako i na ka sa daini kinia.7Sa qai tukunia o Jisu, "Vacalai koya liga ni sa maroroya na ka ke o koya i na siga au na bulu kinia. 8Ko nu na dau jiko vataliga ki ira na dravudravua. Ia o au na reva ni jiko vadua vata ki ikodou."9Ia sa le levu sara vi ira na kai Jutia, ni ra sa kila sa jiko mai kinia o JIsu, ra sa qai mai, reva i na vuku i Jisu liga, ra sa via mai raici Lasarusa vokiliga o koya sa wiri voki mai na mate. 10Ia o ira na bete levu ra sa bose vata me ra vamatei Lasarusa vokiliga; 11ni ra sa le levu na kai Jutia sa qai yani i na vukuna ka vabauji Jisu.12I na siga taravia sa le levu sara ra sa qai mai i na kana vata. Ni ra sa rogocia ni sa qai mai o Jisu i Jerusalemi, 13ra sa yadjia na drau ni niu ka kacivakia, "Osana! Sa kalougata na nodra Tui na Isireli, o koya sa qai mai i na yaca ni Turaga.14Ia o Jisu sa raicia e dua na luve ni asa sa vodokia; me vaka sa volai, 15"Kua ni rere, Ikonu na luvei Saioni; raicia, na nomudou Tui sa vodo tu i na dua na luve ni asa."16Ia o ira na nona tisaipeli ma reva ni matata vi ira na vika sa yaco ke, ia ni sa varokorokotaki oji o JIsu, ra sa qai nanumia ni sa volai o koya i na vika ke, ni ra sa vayacoya vua na vika ke.17Sa ra qai vadjinadjinatakia o ira na le levu ra ma jiko vata ki koya ni sa ma kacivi Lasarusa mai nai bulubulu ka tucake koya voki mai na mate. 18I na vuku ni ka ke ra tavaki sara waraki koya kinia na le levu, ni ra sa rogocia sa caka na ka-mana ke o koya. 19O ira na Farisi ra sa qai tukunia vata ki ira, "Sa reva ni dua na ka vinaka dou caka beka; raicia, o vuravura sa muri koya."20Ia sa so na kai Kiriki sa maliwai ira na qai i colo i na vanua ni solevu me ra soro. 21O ira ke ra sa qai mai vi Filipi, na kai Pecisaita i Kalili, ka tarogi koya, ka tukunia, Au beka, kitou via raici Jisu." 22Sa qai o Filipi ka tukunia vi Adriu: ia o Adriu vata ki Filipi, rau sa tukunia vi Jisu.23Sa vosa vi rau o Jisu ka tukunia, "Sa qai yaco mai na gauna me varokorokotaki kinia na Luve ni tamata. 24E djina, e djina, au sa tukunia vi ikodou, Ke na reva ni mate na vua ni sila ni sa lutu i na qele, sa jiko duadualiga; ia ke sa mate, sa vua valevu.25Koya sa lomania na nona bula ena vayalia; ia o koya sa cajia na nona bula i na vuravura ke ena maroroya i na bula reva ni mudu. 26Ke sa qaravi au e dua, me muri au liga; ia na vanua au sa jiko kinia, ena jiko vokiliga kinia o koya sa qaravi au. Ia ke sa qaravi au e dua, ena varokorokotaki koya o Tamaqu.27Sa qai luluvu na lomaqu ia na cava meu tukunia? 'Tamaqu, vabulai au mai na gauna ke'? Ia na ka ke au sa qai mai kinia i na gauna ke. 28Tamaqu, me varokorokotaki na yacamunu." Sa qai rogo mai e dua na vosa mai lomalagi ka tukunia, "Au na varokorokotakia, au na varokorokotakia voki." 29O ira na le levu ka ra jiko ka rogocia ra sa tukunia na kurukuru. Eso voki sa tukunia, "Sa dua na agilosi sa vosa mai vi koya."30Sa vosa o Jisu ka tukunia, "Sa reva ni qai mai na vosa gona ina vukuqu, i na vukumudou liga." 31Sa qai lewai o ira na kai vuravura ke: Sa na qai dai i tuba na turaga ni vuravura ke.32Niu sa na laveji i colo mai vuravura, au na vayarayarataki ira na tamata keceliga vi au." 33Sa vosatakia na ka ke o koya me vatakila na nona i matemate.34Sa ra tukunia vua na le levu, "Kimamu ma rogocia mai nai vunau ni na jiko vadua na Karisito. Ikonu sa tukunia vacava, 'Ena laveji i colo na Luve ni tamata'? O cei na Luve ni tamata ke?" 35Sa qai tukunia vi ira o Jisu, "Sa jiko valaiali liga vi ikodou na rarama. Dou qai ni sa tu vi ikodou na rarama, de yacovi ikodou na butobuto. Ia o koya sa qai i na butobuto sa reva ni kila se sa qai jiko i vi. 36Ni sa tu vi ikodou na rarama, nu vabaujia na rarama mo dou yaco me dou luve ni rarama." Sa vosatakia na vika ke o Jisu ka qai yani ka vunitaki koya vi ira.37E djina liga ni sa caka i matadra o Jisu e levu na ka mana, ra se reva liga ni vabauji koya 38me vayacori kinia na ka sa vosatakia o Aisea na varovita, ka vake, "I Jiova, o cei sa vabaujia na nitou i tukutuku, ka na vatakilai vi cei na liga i Jiova?"39Koya gona ke ra reva kinia ni vabaujia rawa, ni sa tukunia voki o Aisea, 40"Sa vamatabokotakia na matadra, ka vakaukauwatakia na lomadra o koya, me kua ni rai na matadra se kila na lomadra, ka saumaki mai, au na qai vabulai ira."41Sa vosatakia na vika ke o Aisea ni sa raicia na nonai serau ni Jisu ka sa tukuni koya. 42Ia sa le levu vi ira vokiliga na turaga ra sa vabauji Jisu; ia i na vukudra na Farisi, ra sa reva ni tukunia de ra qai vatabui mai vale ni lotu. 43Ni ra sa vinakatakia valevu me varokorokotaki ira o ira na tamata ka valailai liga na varokoroko mai vua na Kalou.44Sa qai kaci o Jisu, ka tukunia, "O koya sa vabauji au, sa reva ni vabauji au liga, sa vabauji koya vokiliga sa talai au mai, 45ia o koya sa raici au sa raici koya sa talai au mai.46Au sa qai mai i vuravura meu kena rarama, me kua ni jiko i na butobuto o koya yadua sa vabauji au. 47Ke dua sa rogocia na noqu vosa ka reva ni vabaujia, au sa reva ni lewai koya; niu sa reva ni qai mai mai meu lewa ira na kai vuravura, meu vabulai ira liga na kai vuravura.48O koya sa reva ni vabauji au ka reva ni ciqomia na noqu vosa, sa dua sa lewai koya. Na vosa au sa vosatakia ena lewai koya i na siga mai muri. 49Niu sa reva ni vosa vataki au, ia o Tamaqu sa talai au mai, sa varojia vi au na ka meu tukunia. 50Au sa kila na nonai varo sa vu ni bula tawa mudu, o koya liga na ka au sa vosatakia me vaka na ka sa tukunia vi au o Tamaqu."

131Ni se bera na kana vata ni qai-sivia, sa kila o Jisu ni sa yaco mai na auwa me qai tani yani i vuravura ke vua na Tamana. Ni sa lomani ira na nona ra sa jiko i vuravura, sa lomani ira i kenai cavacava. 2Ia na tevoro sa dainia oji ina lomai Jutasa Isikarioti na luvei Saimoni, me soli Jisu yani. Ke ni ra sa varaiyavi jiko.3O Jisu-ni sa kila sa solia o Tamana na ka kecelilga i ligana ka ni sa qai mai vua na Kalou o koya ka sa qai voki yani vua na Kalou - 4sa tucake mai nai varaiyavi ka luvajia na nona i sulu. Sa qai tauria e dua nai tawelu ka vesukia i tolona. 5Sa qai livia na wai ina dua na beseni ka tekivu me savuya na yavadratou na nona tisaipeli ka quwa i nai tawelu sa vesu i tolona.6Sa qai mai o koya vi Saimoni Pita, sa tukunia Pita vua, "Turaga, Ikonu na savuya beka na yavaqu? 7Sa vosa o Jisu, ka tukunia vua, Na ka au sa vayacoya ko dou sa reva ni kila ni kua ia maimuri liga dou na qai kila." 8Sa tukunia vua o Pita, Ikonu na reva sara ni savuya na yavaqu." Sa tukunia vua o Jisu, "Keu na reva ni savui iko, ko dou sa reva ni rawajia e dua na ka vi au." 9Sa qai tukunia vua o Saimoni Pita, "Turaga, mo dou kua liga ni savuya na yavaqu, na ligaqu vokiliga vata na uluqu."10Sa tukunia vua o Jisu, "O koya sa sili oji, sa yaga vua me savuya na yavana liga, a sa savasava taucoko; ia nu sa savasava, ka reva ni ikodou kece." 11(Ni sa kila o Jisu o koya ena soli koya yani; koya gona sa tukunia kinia o koya, "Dou sa reva ni savasava kece.")12Ni sa qai savuya oji na yavadra o JIsu ka daramakia voki na nona i sulu ka dabe sobu voki, ka tukunia vi ira, "Dou sa kila na ka au sa vayacoya vi ikodou? 13Dou sa vatokai au meu i 'Vavuvuli' ka 'Turaga,' ia dou sa vosa djina mai, niu sa vakinia. 14Ke sa savuya na yavamunu oi au na Turaga vata nai Vavuvuli, sa dodonu vokiliga mo dou vivuiyava. 15Niu sa solia vi ikodou e dua nai varau mo nu vayacoya me vaka au sa vayacoya vi ikodou.16E djina, e djina, au sa tukunia vi ikodou, sa reva ni levu na tamata ka lailai na nona turaga; se levu o koya ka lailai o koya sa talai koya. 17Ke dou sa kila vika ke, nu sa kalougata ke dou sa vayacoya. 18Au sa reva ni vosataki ikodou keceliga; au sa kilai ira au sa djigitakia - ia me vayacori kinia nai Vola Tabu: 'O koya kirau sa kana madrai vata kaya sa na lavejia cake na bukubuku ni yavaqu.'19Au sa qai tukunia vi kodou ni se bera ni yaco mai, ka mo dou vabaujia ni SAI AU. 20E djina, e djina, au sa tukunia vi ikodou, o koya sa vacegui ira yadua au sa tala, sa vacegui au vata o koya sa vacegui au sa vacegui koya sa talai au mai."21Ni sa vosa oji vake o Jisu, sa rarawa na lomana. Sa vatakila ka tukunia, "E djina, e djina, au sa tukunia vi ikodou, sa dua vi ikodou ena soli au yani." 22Ra sa viraici na tisaipeli, ni ra sa vakilakila se sa tukuni cei jiko o koya.23Sa dua vi ratou na tisaipeli, koya sa lomania o Jisu sa davo toka i yasa ni teveli ka vibasai ki Jisu. 24Sa qai deguvacutaki koya o Saimoni Pita ka tukunia, "Tarogia se vosataki cei o koya." 25Ia o koya sa varaviravi i na yasana sa vibasai ki Jisu sa tukunia vua, "Ikonu na Turaga, o cei beka gona?"26Sa tukunia o Jisu, "Sai koya au na solia vua na jiki ni madrai niu sa tonia." Ia ni sa tonia oji na jiki ni madrai, sa solia vi Jiutasa Isikarioti na luvei Saimoni Isikarioti. 27Ia ni sa oji na jiki ni madrai, sa qai curumi koya o Setani, sa qai tukunia vua o Jisu, "Na cava mo vayacoya, vayacoya vatotolo."28Sa reva ni dua vi ira na sa dadavo jiko i na teveli sa kila se cava sa vosa kinia vake vua o koya. 29Sa so vi ira sa nanumia, me vaka ni sa tauria jiko na taga ni lavo, sa tukunia vua o Jisu, "Volia na vika na yaga vi kita i na kana vata," se me solia eso na ka vi ira na dravudravua. 30Ni sa tauria oji na jiki ni madrai o Jutasa, sa curu sara i tuba. Sa qai bogi mai.31Ni sa qai yani o Jutasa, sa tukunia o Jisu, "Sa qai varokorokotaki na Luve ni tamata, sa varokorokotaki na Kalou i na vukuna. 32Ke sa varokorokotaki i na vukuna, sa varokorokotaki na luvena vataki koya, ia ena varokorokotaki koya sara. 33Na luvequ, au na jiko liga valailai liga ki ikodou. Dou na vaqarai au, ia me vaka au ma tukunia vi ira na kai Jutia, 'Vanua au sa qai kinia, dou na reva ni qai yani kinia.' Au sa tukunia vokiliga kinia vi ikodou.34Sa dua nai vunau vou au sa solia vi ikodou, mo dou vilomani, me vaka au sa lomani ikodou, mo dou vilomanu vokiliga vakinia. 35Na ka ke ra na kila kinia na tamata ni dou sa noqu tisaipeli, ke dou sa vilomani."36Sa tukunia vua o Saimoni Pita, "Ikonu na Turaga, ko nu sa qai vei?" Sa tukunia vua o Jisu, "Na vanua au sa qai kinia ke, o sa reva ni rawa ni muri au rawa kinia ni kua, ia mai muri liga, o na muri au." 37Sa tukunia vua o Pita, "Ikonu na Turaga, au reva ni muri ikonu rawa ni kua i na vuku ni cava? Au na solia na noqu bula i na vukumunu." 38Sa tukunia vua o JIsu, "O na solia beka na nomu bula i na vukuqu? E djina, e djina, au sa tukunia vi iko, ni se bera ni tagi na toa, o na cakitaki au vatolu."

141Me kua ni rarawa na lomamudou. Ni dou sa vabaujia na Kalou; dou vabauji au vokiliga. 2Sa levu na jikina i na vale ni Tamaqu. Ke sa reva, au sa tukunia vi ikodou, niu sa qai meu varautakia na jikina me nomudou. 3Ia keu sa qai ka varautakia na jikina me nomudou, au na qai voki mai ka yadji ikodou vi au, mo dou jiko vokiliga i na vanua au sa jiko kinia.4Ia dou sa kila na vanua au sa qai kinia, dou sa kila vokiliga na kena sala." 5Sa tukunia vua o Tomasi, "Ikonu na Turaga, kitou sa reva ni kila se ikonu sa qai ivei; ia me kitou kila rawa vacava na sala?" 6Sa tukunia vua o Jisu, "Oi au na sala, na vu ni djina, na vu-ni-bula; sa reva ni qai rawa vi Tamaqu laliga e dua na tamata, i na vukuqu liga. 7Ke dou sa kilai au, dou sa kilai Tamaqu vokiliga. Mai na siga ke dou sa kilai koya ka raici koya."8Sa tukunia vua o Filipi, "Turaga, vatakilai Tamamunu vi kitou, kitou na qai vacegu." 9Sa tukunia vua o Jisu, "Au sa jiko vadede vata ki iko ka ko se reva liga ni kilai au, Filipi? O koya sa raici au sa raici Tamaqu. O sa tukunia vacava, 'Vatakilai Tamamu vi kitou'?10O sa reva ni vadjinajia niu sa dua vata ki Tamaqu, sa dua vata ki au o Tamaqu? Na vosa au sa vosatakia vi ikodou, au sa reva ni vosatakia vata ki au liga, ia o Tamaqu kirau sa dua vata kaya, sa vayacoya na cakacaka. 11Dou vadjinaji au niu sa dua vata ki Tamaqu, sa dua vata ki au o Tamaqu, se vadjinaji au i na vuku ni cakacaka liga.12E djina, e djina, au sa tukunia vi ikodou, o koya sa vabauji au sa vayacoya vokiliga na cakacaka au sa vayacoya, ia ena vayacoya na cakacaka e levu cake i na ka ke i na vuku niu sa qai mai vi Tamaqu. 13Na ka keceliga nu na kerea i na yacaqu, au na vayacoya, me varokorokotaki na Tamaqu i na vuku ni Luvena. 14Na ka keceliga nu na kerea ena yacaqu, au na vayacoya.15Ke dou sa lomani au, dou talairawarawa ki na noqu i vunau, 16ia au na masuji Tamaqu, na qai solia vi ikodou e dua na Daunivivacegui me jiko liga vata ki ikodou ka reva ni mudu - 17na Yalo Tabu na vu ni ka dina. O koya sa reva ni vabaujia rawa na kai vuravura balejia ni ra sa reva ni raici koya se kilai koya. Ia sai ikodou liga sa kilai koya, ni sa jiko vata ki ikodou ka na curumi ikodou.18Au na reva ni daini ikodou mo nu luveniyali; au na qai mai vi ikodou. 19Dede mada valailai ra na qai reva ni raici au voki na kai vuravura, ia dou sa raici au. Dou sa raici au niu sa bula, dou na bula vokiliga. 20Na siga gona dou na kila niu sa dua vata ki Tamaqu, ka dou sa dua vata ki au, au sa dua vata ki ikodou.21O koya sa nanumia na noqu vunau ka talairawarawa kinia sai koya ke sa lomani au, ia o koya sa lomani au sa lomani koya o Tamaqu, ia au na lomani koya ka vatakilai au vua." 22Sa tukunia vua o Jutasa (reva ni o Isikarioti) vi Jisu, "Ikonu na Turaga, ko nu sa vatakilai konu vi kitou i na vuku ni cava, ka reva vi ira na kai vuravura?"23Sa vosa o Jisu ka tukunia vua, "Ke sa lomani au e dua, ena talairawarawa i na noqu vosa. Na qai lomani koya o Tamaqu, ka kirau na qai mai vi koya ka jiko liga vua. 24O koya sa reva ni lomani au sa reva ni talairawarawa i na noqu vosa. Na vosa nu sa rogocia sa reva ni noqu laliga sa ni Tamaqu sa talai au mai.25Au sa vosatakia na vika ke vi ikodou, niu sa jiko vata ki ikodou. 26Ia, na Daunivivacegui - na Yalo Tabu o koya sa tala mai o Tamaqu i na yacaqu - ena vavulici ikodou i na ka keceliga au ma vosatakia vi ikodou. 27Au sa dainia vi ikodou na vacegu, au sa solia vi ikodou na noqu vacegu. Au sa reva ni solia vi ikodou me vaka sa solia o vuravura. Me kua ni rarawa na yalomudou se rere.28Dou ma rogocia niu ma tukunia vi ikodou, 'Au sa qai yani, ka qai voki mai vi ikodou.' Ke dou sa lomani au, dou na marau niu sa qai vi Tamaqu, ni sa uasivi cake vi au o Tamaqu. 29Au sa qai tukunia i liu vi ikodou ni se bera ni yaco mai, mo dou vadjinajia, i na gauna sa yaco kinia.30I na visiga mai muri au na reva ni vivosaki valevu vata ki ikodou, ni sa qai mai na turaga ni vuravura ke. Sa reva ni laurai e dua na ka vi au, 31ia me kila liga o ira na kai vuravura niu sa lomani Tamaqu, me vaka sa vosa vi au o Tamaqu, au na vayacoya vakakinia. Tucake tou qai yani."

151"Oi au na vaini djina, sa i vatawa ni were o Tamaqu. 2Na tabaqu keceliga sa reva ni vua sa yadjia tani o koya, ia na tabaqu keceliga sa vua sa samakia o koya me vua valevu sara.3Dou na qai samaki i na vuku ni vosa au sa vosatakia vi ikodou. 4Dou tu vi au, au na tu vi ikodou. Me vaka sa reva ni vua na tabana vata ki koya ke sa reva ni tu vata ki na vaini, ena vavokiliga kinia o ikodou, ke dou sa reva ni tu vi au.5Oi au na vaini, o ikodou na tabaqu. O koya sa tu vi au o au vokiliga vi koya, sa vua valevu, ke nu sa tawase tani vi au dou na reva ni rawa e dua na ka. 6Ke sa reva ni tu vi au e dua, sa dai tani me vaka na taba ni vaini sa malai, a ra sa tomikia ka dainia i na bukawaqa, ka visa. 7Ke dou sa tu vi au, ka sa tu vi ikodou na noqu vosa, dou na kerea na ka dou sa vinakatakia, ia ena yaco vi ikodou.8Na ka ke sa varokorokotaki kinia o Tamaqu, ni dou sa vua valevu ka dou sa noqu tisapeli. 9Me vaka sa lomani au o Tamaqu, au sa lomani ikodou vavokiliga kinia. Dou jiko liga i na noqu loloma.10Ke dou sa talairawarawa i na noqu vunau, dou na jiko liga i na noqu loloma, me vaka au sa talairawarawa i na vunau ni Tamaqu ka jiko liga i na nona loloma. 11Au sa vosatakia na vika ke vi ikodou meu sa marau jikoliga i na vukumunu ka me sinai na nomudou marau.12Sa noqu vunau ke, Mo dou vilomani me vaka au sa lomani ikodou. 13Sa reva na nona loloma e dua na tamata me uasivi cake i na ka ke - me solia na nona bula i na vukudra na wekana.14Dou sa wekaqu ke, dou sa vayacoya na ka keceliga au sa varojia vi ikodou. 15Au sa reva ni vatokai ikodou voki me noqu tamata, ni sa reva ni kila na tamata na ka sa vayacoya na nona turaga. Au sa vatokai ikodou me wekaqu, niu sa vatakila vi ikodou na ka keceliga au sa rogocia mai vi Tamaqu.16Dou sa reva ni djigitaki au, ia au sa djigitaki ikodou ka lesi ikodou mo dou qai ka vua, ka me jiko vokiliga na vuamudou. Me solia kinia vi ikodou o Tamaqu na ka keceliga, dou na kerea vua i na yacaqu. 17Na vika ke au sa varojia vi ikodou, mo dou vilomani.18Ke sa caji ikodou o vuravura, dou sa kila ni ra sa caji au iliu ra sa caji ikodou imuri. 19Ke dou sa vavuravura, na lomania na kai nona o vuravura. Ia ni dou sa reva ni vavuravura ka niu sa djigitaki ikodou mai vuravura balejia sai koya ke sa caji ikodou kinia o vuravura.20Dou nanumia na vosa au sa vosatakia vi ikodou, 'Sa reva ni levu na tamata ka lailai na nona turaga.' Ke ra ma vacacani au, ra na vacacani ikodou vokiliga; ke ra sa talairawarawa i na noqu vosa, ra na talairawarawa vokiliga i na nomunu vosa. 21Ia na ka keceliga ke ra sa vayacoya vi ikodou i na vuku ni yacaqu, ni ra sa reva ni kilai koya sa talai au mai. 22Keu ma reva ni qai mai ka vosa vi ira, sa qai reva na nodra i valavala ca, ia sa qai reva na nodra ulubale i na nodrai valavala ca.23O koya sa caji au sa caji Tamaqu vokiliga. 24Keu ma reva ni vayacoya vi ira na cakacaka sa reva ni vayacoya e dua na tamata tani, sa reva na nodrai valavala ca, ia ra sa qai raici au ka caji au vata ki Tamaqu vokiliga. 25Me vayacori kinia na vosa ka vola i na nodra vunau, 'Ara sa caji au laliga.'26Ia ni sa qai mai na Daunivivacegui - o koya au sa tala vi ikodou mai vi Tamaqu, na Yalo Tabu na vu ni ka djina, o koya sa qai mai vi Tamaqu - ena tukuni au o koya. 27Ia nu na dautukutuku vokiliga o ikodou, ni nu sa jiko vata ki au mai nai vatekivu.

161Au sa vosakia na vika ke vi ikodou mo dou kua ni tarabe kinia. 2Ra na kolotaki ikodou mai na vale ni lotu. Ia na yaco mai na gauna ra na nanumia kinia o ira yadua sa vamatei ikodou ni ra sa qaravia kinia na Kalou.3Na vika ke ra na vayacoya vi ikodou ni ra sa reva ni kilai Tamaqu se o au. 4Na vika ke au sa tukunia vi ikodou ka ni sa yaco mai na gauna, dou na nanumia kinia niu ma tukunia vi ikodou. Au ma reva ni tukunia iliu vi ikodou na vika ke, balejia niu sa jiko vata ki ikodou.5Ia ke au sa qai yavi vi koya sa talai au mai, sa reva mada ni tarogi au e dua vi ikodou, 'O sa qai ivei?' 6Ia niu sa tukunia vi ikodou na vika ke, sa luvuci ina rarawa na lomaunu. 7Ia niu sa tukunia vi ikodou na ka djina, e yaga vi ikodou meu qai yani. Ni na reva ni qai mai vi ikodou na Daunivivacegui, kevaka sa reva ni qai yani, ia ke au sa qai yani, au na talai koya vi ikodou.8Ia ni sa qai mai o koya, na Daunivivacegui ena vatakila vi ira na kai vuravura nai valavala ca, na ka dodonu vata na lewa - 9nai valavala ca ni ra sa reva ni vabauji au; 10vata na ka dodonu, sa qai vi Tamaqu, ka dou sa reva ni raici au voki; 11vata na lewa, ni sa lewai na turaga ni vuravura ke.12Sa levu na ka sa vo meu tukunia vi ikodou, ia dou sa reva ni tauria rawa ni kua. 13Ia ni sa qai mai o koya na Yalo Tabu na vu ni ka djina, na tuberi ikodou i na ka keceliga e djina, ni na reva ni vosa vataki koya. Ia na ka keceliga na rogocia, ena vosatakia ka na vatakila vi ikodou na vika ena yaco maimuri. 14Ena varokorokotaki au o koya, balejia ni na yadjia na ka e noqu, ka vatakila vi ikodou.15Na ka keceliga e ni Tamaqu sa noqu. Koya gona, au sa tukunia kinia ni na yadjia o koya na ka e noqu ka vatakila vi kodou. 16Sa vo valaiali nu na qai reva ni reva ni raici au, ka vo valailai voki nu na qai raici au."17Sa so vi ira na nona jisaiveli ra sa tukunia vata ki ira, "Na cava na ka ke sa tukunia vi kita o koya, 'Sa vo valailai nu na qai reva ni raici au ia ka vo valaiali voki nu na qai raici au,' vata, 'Niu sa qai vi tamaqu'?" 18Na ka ke ra sa tukunia kinia, "Na cava na ka ke sa tukunia o koya, 'Sa vo valailai? Da sa reva ni kila na ka sa tukunia o koya."19Sa kila o Jisu ni ra sa via tarogi koya, sa qai tukunia vi ira, "Dou sa vitarogi beka i na ka au ma tukunia, 'Sa valaiali dou na qai reva ni raici au , ka vo valaiali dou na qai raici au'? 20E djina, e djina, au sa tukunia vi kodou, dou na tagi ka tagiyaso ia na vuravura ena marau. Na rarawa ni lomamudou i na ena vuki me marau. 21Ni sa taratara na yalewa sa rarawa balejia ni sa yaco na nona siga, ia ni sa sucu na gone sa reva ni nanumia voki na nona rarawa, ni sa marau ni sa sucu mai e dua na tamata i vuravura.22Ia sa qai rarawa na lomamudou, ia au sa raici kodou voki ka na qai reki na lomamudou ni sa reva e dua na kovena na nomudou marau. 23I na siga gona dou na reva ni tarogi au i na dua na ka. E djina, e djina, au sa tukunia vi kodou, na ka keceliga dou na kerea vi Tamaqu i na yacaqu, ena solia vi kodou o koya. 24Dou ma reva ni kerea iliu i na dua na ka. Dou kerekere nu na qai rawa, me levu sara na nomudou marau.25Au ma tukunia vi kodou na vika ke i na vosa vatautauvata, ia sa na qai mai na gauna au na reva voki ni vosa vi kodou i na vosa vatautauvata, ia au na tukunia vamatata vi kodou na vika e baleji Tamaqu.26E na siga gona dou na kerekere i na yacaqu ia sa reva ni yaga meu tukunia vi kodou niu sa masuji Tamaqu i na vukumudou, 27ni sa lomani kodou na Tamaqu balejia ni dou sa lomani au ka vadjinajia niu sa qai mai vua na Tamaqu. 28Au sa qai mai vi Tamaqu, ka qai mai i vuravura. Au sa daini vuravura voki ka qai vi Tamaqu."29Sa tukunia vua o ira na nona tisaipeli, "Raicia, o sa qai vosa vamatata ka reva ni vosatakia na vosa vatautauvata. 30Kitou sa qai kila na ka keceliga, ka reva ni yaga vua e dua na tamata me tarogi ikonu. Na ka ke kitou sa vadjinajia kinia ni ko sa qai mai vua na Kalou." 31Sa tukunia vi ira o Jisu, "Nu sa qai vabaujia beka?32Raicia, sa qai mai na gauna, io, sa qai yaco mai, dou na qai viseyaki kinia na tamata yadua, na nona vale, ka dou na daini au meu jiko duadualiga. Ia au sa reva ni jiko duadualiga ni kirau sa jiko vata ki Tamaqu. 33Na vika ke au sa tukunia vi kodou mo dou rawa na vacegu i na vukuqu. Dou na raicia i vuravura na rarawa, ia mo dou vacegu au sa vamalumalumutaki vuravura."

171Sa vosatakia na vosa ke o Jisu, sa rai icolo i lomalagi ka tukunia, "ITamaqu, sa yaco mai na gauna, varokorokotakia na Luvemu me varokorokotaki Ikonu vokiliga na Luvemu. 2me vaka ko dou sa solia vua me lewa vi ira na tamata keceliga me solia o koya na bula reva ni mudu vi ira yadua ko dou sa solia vua.3Ia sai koya ke na bula reva ni mudu: Me ra kilai ikonu, na Kalou djina duadualiga, ki Jisu Karisito o koya ko nu ma tala mai. 4Au sa varokorokotaki ikonu i vuravura, niu sa vaojia na cakacaka ko nu sa solia vi au meu caka. 5Ia, ke Tamaqu, nu varokorokotaki au ni se reva ni caka o vuravura.6Au sa vatakina na yacamunu vi ira na tamata ko nu sa solia mai vi au mai vuravura. Ara sa nomunu, ia ko nu sa solia ira mai vi au, a ra sa talairawarawa i na nomunu vosa. 7Ara sa qai kila ni sa vu mai vi ikonu na ka keceliga ko nu sa solia mai vi au, 8niu sa solia vi ira na vosa ko nu ma solia mai vi au, ara sa vabaujia ka kila djina niu sa qai mai vi ikonu, ka ra sa vadjinajia ni ikonu ma talai au mai.9Au sa masulaki ira. Au sa reva ni masulaki vuravura ia o ira liga ko sa soli mai vi au, ni ra sa nomunu. 10Sa nomunu na noqu ka kece, sa noqu na nomunu ka kece, ia au sa varokorokotaki i na vukudra. 11Au sa reva ni jiko i vuravura, ia o ira ke ra sa jiko i vuravura, ia o au, au sa qai yani. Tamaqu yalododonu, maroroi ira i na yacamunu o ira ko nu ma solia mai vi au me ra duabau liga, me vataki kedaru.12Niu ma jiko vata ki ira i vuravura, au ma daumaroroi ira i na yacamunu, o ira ko nu sa solia mai vi au, au sa maroroya. Sa reva ni yali e dua vi ira, o koya liga sa dodonu me rusa, me vayacori kinia nai Vola Tabu. 13Au sa qai yani vi kodou, ia na vika ke au sa vosatakia i vuravura me levu sara na nodra marau i na vukuqu. 14Au sa solia vi ira na nomunu vosa, sa caji ira o vuravura ni ra sa reva ni vavuravura me vaka au sa reva ni ni vavuravura,15Au sa reva ni masu mo nu yadjia ira tani i vuravura, mo nu maroroi ira liga mai na vu-ni-ca. 16Ara sa reva ni vavuravura me vaka au sa reva ni vavuravura.

17Vatabui ira i na nomunu vavuvuli djina. Sa ka djina na nomunu vosa.18Me vaka ko nu ma talai au i vuravura, au sa talai ira vakinia i vuravura. 19Ia au sa vatabu au i na vukudra, me ra vatabui vokiliga i nai vavuvuli djina.20Au sa reva ni masu i na vukudra laliga ke, ia i na vukudra vokiliga ra na vabauji au i na vuku ni noqu vosa 21me ra dua bau keceliga, me vaka ni daru sa dua bau, Tamaqu, me ra dua bau vata ki kitaru. Me vadjinajia o vuravura ni ikonu sa talai au mai.22Na varokoroko ko nu ma solia mai vi au, au sa solia vi ira, me ra dua bau me vaka e daru sa dua bau: 23Meu tu vi ira, ka mo nu tu vi au - me ra vayacori sara me ra dua bauliga, ia me kila kinia o vuravura ni konu sa talai au mai, ka ni ikonu sa lomani ira me vaka ko nu sa lomani au.24I Tamaqu, au sa vinakatakia me ra jiko vokiliga ki au i na vanua au sa jiko kinia, o ira ko nu sa solia vi au, me ra raicia na noqui ukuuku ko nu ma solia mai vi au ni konu ma lomani au ni sa reva ni tekivu na vuravura.25I Tamaqu yalododonu, sa reva ni kilai ikonu o vuravura, ia au sa kilai ikonu; a ra sa kila o ira ke ni ikonu sa talai au mai. 26Ia au sa vatakila vi ira na yacamunu, ia au na vatakila jiko me tu vi ira na loloma ko nu ma lomani au kinia meu jiko vokiliga vata ki ira."

181Ni sa vosatakia oji na vika ke o Jisu, sa qai yani o koya vata ki ira na nona tisaipeli i na tai kadua ni soniwai o Kitironi, sa dua kinia na were, sa curu kinia o koya vata ki ira na nona tisaipeli. 2Ia o Jutasa, o koya sa soli koya yani, sa kila na vanua ke, ni sa qai valevu kinia o Jisu vata ki ira na nona jisaiveli. 3Ia ni sa qai mai o Jutasa vata ki ira na mata sojia vata ki ira na eso na ovisa, mai vi ira na bete levu vata ki ira na Farisi, sa yaco kinia ka so sa yadjia eso na tabucagi vata na cina livaliva, vata nai yaragi ni vale.4Ia ni sa kila o jisu na ka keceliga e na yaco vi koya, sa qai yani ka tukunia vi ira, "Dou sa vaqarai cei?" 5Ara sa tukunia vua, "O Jisu, na kai Nasareci." Sa tukunia vi ira o Jisu, "O au." Sa tu vata ki ira o Jutasa, o koya sa soli koya yani.6Ni sa qai tukunia vi ira o koya, "Sai au ," ra sa vasukasuka ka bale sobu i na qele. 7Sa qai tarogia voki o koya, "Dou sa vaqarai cei?" A ra sa tukunia, "O Jisu, na kai Nasareci."8Sa tukunia o Jisu, "Au sa tukunia oji vi ikodou ni sai au. Ia ke dou sa vaqarai au, daini ira ke me ra qai tani." 9Me vayacori kinia na vosa sa tukunia o koya: "Au sa reva ni vayalia e dua vi ira ko ma solia mai vi au."10Sa qai ucunia o Saimoni Pita nai seleiwau sa tu vua ka yavijia kinia na nona tamata na bete levu ka taya dai na daligana i matau. Na yaca ni tamata o Maliko. 11Sa qai tukunia vi Pita o Jisu, Daramakia na nomui seleiwau i na kena taga. Na bilo sa solia mai vi au o Tamaqu au na reva beka ni somia?"12O ira na mataivalu vata ki ira na kena turaga vata ki ira na nodra ovisa na kai Jutia, ra sa qai tauri Jisu ka vesuki koya. 13Ara sa yadjia mada iliu vi Anasa, na vugoi Kaiafa, o koya na bete levu i na yabaki gona. 14Ia o Kaiafa ke sai koya ka vavulici ira na kai Jutia ni sa yaga me mate e dua na tamata i na vukudra na tamata.15A rau sa muri Jisu o Pita, vata ki dua voki na tisaipeli. A sa kilai na tisaipeli gona vua na bete levu, a rau sa curu vata ki Jisu i na vale ni bete levu; 16a sa tu i tuba i o Pita ka voleka i na mata ni darava. Sa qai curu yani na tisaipeli kadua, koya sa kilai vua na bete levu, a sa vosa vua na yalewa sa vatawa na darava, a sa vacurumi Pita.17Sa qai tukunia vi Pita na vada sa vatawa na darava, "O iko beka vokiliga na tisaipeli ni tamata ke?" Sa tukunia o koya, "O au, a reva." 18A sa tu mai kinia o ira sa dauviqaravi vata ki ira na ovisa, a ra sa vawaqa na buka, ni sa batabata, a ra sa tatalai. Sa tu vata ki ira o Pita, sa tucake tu ka tatalai19Sa qai tarogi Jisu na bete levu i na vukudra na nona tisaipeli vata i na nona i vavuvuli vokiliga. 20Sa tukunia vua o Jisu, "Au ma vosa votu i vuravura. Au ma vavuvuli jikoliga i na vivale ni soro ra sa dau qai kinia o ira kece na kaiJutia. Ia au sa reva ni tukunia vavuni e dua na ka. 21Na cava o sa tarogi au kinia? Tarogi ira ra sa dau rogocia se cava au ma tukunia vi ira. Ara sa kila na ka au ma dau tukunia."22Ia ni sa vosa oji vake o koya, sa dua vi ira na ovisa sa tu voleka kinia sa sabici Jisu i ligana ka tukunia, "O sa vosa vacava vake vua na bete levu?" 23Sa tukunia vua o Jisu, "Keu sa vosa vacaca, vatakila na kena ca, ia ke vinaka, o sa sabici au i na vuku ni cava?" 24Ia o Anasa sa talai koya ni sa vesu tu, vi Kaiafa na bete levu.25Ia sa tu o Saimoni Pita ka tatalai. Ra sa qai tukunia vua, "O iko beka vokiliga sa dua vi ira na nona tisapeli?" Sa cakitakia o koya, ka tukunia, "O au, a reva." 26E dua vi ira na tamata ni bete levu, sa weka i koya sa taya tani na daligana o Pita, sa tukunia, "Au ma reva beka ni raici ikodrau vata kata i na were?" 27Sa qai cakitaki koya voki o Pita; sa qai tagi sara na toa.28Ara sa qai yadji Jisu tani mai vi Kaiafa i na vale ni vilewai. Ni sa savulaci caca, ia o ira ra sa reva ni curu i na vale ni vilewai me ra kua ni vadukaduka ka me ra rawa ni ia na kana vata ni qai-sivia. 29Sa qai curu yani vi ira o Pailato ka tukunia, "Na cava na ka ca nu sa beitakia vua na tamata ke?" 30Ara sa vosa ka tukunia vua, "Ke sa reva ni tamata ca o koya ke, sa reva ni soli koya yani vi konu."31Sa qai tukunia vi ira o Pailato, "Dou yadji koya, ka lewai koya me vaka na nomunu lawa." O koya ra sa tukunia kinia vua o ira na kai Jutia, "E reva ni tara vi kimamu me vamatea e dua na tamata." 32Me vayacori kinia na vosa ka tukunia o Jisu ni sa vatakila nai valavala ni mate ena mate kinia.33Sa qai curu voki i vale ni vilewai o Pailato ka kacivi Jisu ka tukunia vua, "O iko na nodra Tui na kai Jutia se reva?" 34Sa tukunia vua o Jisu, "O sa vosatakia beka na ke vataki iko, se sa tukuni vake vi konu o ira na tani?" 35Sa tukunia o Pailato, "O au beka na kai Jutia? "O ira na kai nomu vata ki ira na bete levu ra sa soli konu mai vi au. Na cava o na caka?"36Sa tukunia o Jisu, "Sa reva ni vavuravura na noqu matanitu. Ke sa vavuravura na noqu matanitu, ra na qai vala na noqu tamata me kua ni soli yani vi ira na kai Jutia. Ia ke na noqu matanitu sa reva ni mai vonoke," 37sa tukunia vua o Pailate, "O Ikonu bagi na tui?" Sa tukunia o Jisu, "O sa tukunia niu sa tui. Na ka ke au sa sucu mai kinia, ia na ka ke au sa qai mai kinia i vuravura ke, meu na dau tukunia na ka djina. O koya yadua sa vabaujia na ka djina sa rogocia na noqu vosa."38Sa tukunia vua o Pailato, "Na cava na ka djina?" Ia ni sa vosa oji vake, sa curu voki yani vi ira na kai Jutia ka tukunia vi ira, "Au sa reva ni raicia vua e dua nai valavala ca. 39Ia sa dua na nomunu i valavala meu serekia e dua vi kodou i na kana vata ni qai-sivia. Nu sa vinakatakia kinia se reva meu serekia vi kodou na nodra Tui na kai Jutia?" 40A ra sa qai qoqolou voki ka tukunia, "Me kua liga na tamata ke, o Parapa liga." Ia o Parapa sa dua vi ira na daubutoka.

191Sa qai yadji Jisu o Pailato ka vakanakuitatakia. 2Sa talia e dua nai sala wa-vavotona o ira na sojia. Ara sa vaisalatakia kinia na ului Jisu ka vasulumi koya i na dua nai sulu lokaloka. 3Ara sa qai mai vi koya ka tukunia vua, "Sa loloma na nodra Tui na kai Jutia!" ara sa sabici koya i na ligadra.4Sa qai curu voki yani o Pailato ka tukunia vi ira, "Raicia, au sa yadji koya mai vi kodou mo nu kila niu sa reva ni raicia e dua nai valavala vi koya." 5Sa qai curu yani o Jisu sa vaisala tu i nai sala wa-vavotona ka daramakia nai sulu lokaloka. A sa tukunia vi ira o Pailato, "Raicia, na tamata!" 6Ni ra sa qai raici Jisu o ira na bete levu vata ki ira na ovisa, ra sa qoqolou ka tukunia, "Vakojia i na kauveilatai, vakojia i na kauveilatai. Sa tukunia vi ira o Pailato, "Nu yadji koya ka vakojia i na kauveilatai, niu sa reva ni raicia vua e dua nai valavala ca."7O ira na kai Jutia ra sa tukunia vua, "Sa dua na nimamu vunau, ka sa dodonu i na nimamu vunau me mate o koya ni sa tukuni koya me Luve ni Kalou." 8Ni sa qai rogocia na vosa ke o Pailato, sa levu cake kinia na nona rere, 9a sa curu voki i na vale ni vilewai ka tukunia vi Jisu, "O sa qai mai vei?" Ia sa reva ni vosa vua o Jisu.10Sa qai tukunia vua o Pailato, "O sa reva beka ni vosa mai vi au?" O sa reva beka ni kila ni sa rawa niu vakoji konu i na kauveilatai, au sa rawa vokiliga niu sereki konu?" 11Sa tukunia vua o Jisu, "O sa reva ni rawa e dua na ka vi au ke sa reva n i soli vi Ikodou mai colo. Na ka ke sa levu cake kinia na nonai valavala ca o koya sa soli au yani vi ikodou."12Sa qai vatovolea jiko o Pailato me sereki koya, ia o ira na kai Jutia ra sa qolou, ka tukunia, "Ke o sa sereki koya ke, o sa reva ni totaki Sisa. O koya yadua sa tukuni koya me tui sa vosavacacataki Sisa." 13Ni sa qai rogocia na vosa ke o Pailato, sa yadji Jisu yani ka dabe sobu i nai jikojiko ni vilewaii na jikina sa vatokai "Na Raravatu," ia i na vosa va-Iperiu, "O Kapaca."14Na siga ke nai Vavarau i na kana vata ni qai-sivia, ia sa kenai kaono ni auwa. Sa tukunia vi ira na kai Jutia o Pailato, "Raicia na nomudou tui!" 15A ra sa kailavakia, "Yadjia tani, vakoji koya i na kauveilatai!" Sa tukunia vi ira o Pailato, "Meu vakojia beka i na kauveilatai na nomunu Tui?" O ira na bete levu ra sa tukunia, "Sa revani nimamu tui, o Sisa duadua liga." 16Sa qai soli Jisu yani o Pailato vi ira me vakoji i na kauveilatai.17Sa qai cola na nona kauveilatai o Jisu, ka qai yani i na vanua sa vatokai "Na vanua ni qavokavoka," sa vatokai i na vosa va-Iperiu me o "Kolikoca." 18A ra sa vakoji koya mai kinia i na kauveilatai vata e le rua voki, rau sa tataisautaki koya ka toka ina kodrau maliwa o Jisu.19Sa dua nai vatakilakila sa vola o Pailato. Sa vola toka i colo i na kauveilatai. Sai koya ke na kenai vola: O JISU NA KAI NASARECI, NA NODRA TUI NA KAI JUTIA. 20A ra sa le levu na kai Jutia ra sa wilikia nai vatakilakila ke ni sa voleka i na koro na vanua sa vakoji kinia i na kauveilatai o Jisu. Sa volai i na vosa va-Iperiu vata na vosa va-Kirisi vata na vosa va-Roma.21Ra sa qai tukunia vi Pailato o ira na nodra bete levu na kai Jutia, "Kua ni vola, 'Na nodra Tui na kai Jutia,' ia ni sa tukunia o koya, 'Oi au na nodra Tui na kai Jutia.''' 22Sa tukunia o Pailato, "Na ka au sa vola, au sa vola."23Ia o ira na sojia ni ra sa vakoji Jisu i na kauveilatai, ra sa yadjia na nonai sulu ka wasea va-va, me ra yadua na jikina o ira na sojia ia nai tutuvi vokiliga. Ia na nonai tutuvi sa reva ni baki cula, sa tali taucoko mai na jikina i colo ka yadjia ira. 24O koya ra sa vitukuniyakia kinia, "Me da kua ni dresukia, ia me da vawiri madjigi se na ni cei." Me vayacori kinia nai Vola Tabu o koya sa tukunia, "Era sa vota na noqui sulu ia na noqui tutuvi era vawiri madjigitakia.25Ia sa tu voleka i na kauveilatai i Jisu o jinana, vata ki ratou na taci jinana, o Meri na waji Kilopa, vata ki Meri na yalewa ni Makitala. 26Ni sa qai raici rau o Jisu, na jinana vata ki ira na tisaipeli ka tu voleka, koya sa lomania o koya, sa tukunia vi jinana, "Yalewa, raicia na luvemu!" 27Sa qai tukunua vua na tisaipeli, "Raici jinamu! Ia mai na jiki ni siga gona sa yadji koya na tisaipeli gona i nona vale.28Ni sa oji ke, sa kila o Jisu sa oji na ka keceliga, me vayacori kinia nai Vola Tabu, sa tukunia, "Au sa viasomi." 29Ia sa tu i na dua na bilo sa sinai i na wai wiwi, a ra vasuasuatakia e dua na vutovuto i na wai wiwi ka vaciqia i na dua na taba ni isopi ka vayadjia i na gusuna. 30Ni sa qai somia na wai wiwi o Jisu, sa tukunia, "Sa oji." A sa vacuva na uluna ka solia yani na yalona.31Ia o ira na kai Jutia, ra sa masuji Pailato me musu na yavadratou ka me ratou yadji tani i na vuku ni sa siga varau me kua ni rube tu na yagodratou i na kauveilatai i na siga ni vacecegu, (ni sa rui bibi na siga ni vacecegu gona.) 32Sa qai o ira na sojia ka musukia na yavana nai matai ni tamata vata na yavana kenai karua koya ratou ma vakoji vata i na kauveilatai. 33Ia ni ratou sa qai mai vi Jisu, ratou sa raicia ni sa mate tu, ra sa reva ni musukia na yavana.34Ia sa suakia na sarisarina e dua na sojia i na dua na moto, sa jiri sara mai kinia na dra vata na wai. 35Ia o koya ka raicia sa tukunia, ka sa djina na nonai tukutuku. A sa kila o koya ni sa vosa djina mo nu vabaujia.36Ni sa caka na vika ke me vayacori kinia nai Vola Tabu, "Me kua ni ramusu e dua na suina." 37Ia e dua voki na jiki ni Vola Tabu sa tukunia, "Era na raici koya ara sa suakia."38Ia ni sa oji na vika ke, sa masuji Pailato o Josefa na kai Arimacea, na tisaipeli ni Jisu (ia sa vuni liga ni sa rerevaki ira na kai Jutia), me yadjia tani o koya na yago i Jisu. Sa vatara o Pailato. Sa qai o Josefa ka yadjia tani na yagona. 39Sa qai vokiliga mai o Nikotimo, o koya sa qai iliu vi Jisu i na bogi. Sa yadjia mai na mura vata na yasiyasi sa viwaki vata, e dua na drau na paudi.40A rau sa qai yadja na yago i Jisu ka ologia vata ki nai sole lineni eso vata ki na ka boi vinaka, me vaka nai valavala ni nodra vibulu na kai Jutia. 41Ia sa dua na were e na jikina sa vakoji kinia i na kauveilatai o koya; sa dua nai bulubulu vou i na were, sa reva ni bulu kinia e dua na tamata. 42Me vaka ni sa nodra siga ni varau na kai Jutia, sa voleka i nai bulubulu, a rau sa buluji koya kinia.

201Ia i nai matai ni siga ni wiki, sa qai mai o Meri na yalewa ni Makitala i na savulaci caca, ni sa butobuto tu, i nai bulubulu ka raicia ni sa biligi tani na vatu mai nai bulubulu. 2Sa qai cici o koya ka qai yani vi rau o Saimoni Pita vata ki na dua voki na tisaipeli sa dau lomania o Jisu, ka tukunia vi rau, Ra sa yadjia na Turaga mai nai bulubulu, kitou sa reva ni kila na vanua ra sa vadavoi koya kinia."3Arau sa qai yani o Pita vata na tisapeli kadua, a rau sa qai i nai bulubulu. 4A rau sa cici vata ruarua, a sa siviji Pita na tisaipeli kadua sa liu i nai bulubulu. 5Sa cuva sobu o koya, sa rai i loma ka raicia nai sole lineni, ia sa reva ni curu o koya.6Sa qai muri mai o Saimoni Pita ka curu i nai bulubulu ka raicia nai sole lineni sa toka 7vata nai tavoi ma viviraki i uluna. Ia sa reva ni davo vata ki nai sole lineni, sa lobi duadua tokaliga ka toka taudua i yasana.8Sa qai curu vokiliga na tisaipeli kadua, koya ma liu i nai bulubulu, sa raicia o koya ka vadjinajia. 9(A rau sa reva liga ni kila nai Vola Tabu ni sa dodonu me wiri voki mai na mate o koya.) 10O ira na tisaipeli ra sa qai voki yani i nodra vivale.11Ia o Meri sa wiri tu i tuba mai nai bulubulu ka sa tagi jiko. Ni sa tagi jiko, sa iro sobu ka rai i loma ni bulubulu. 12Sa raicia e le rua na agilosi rau sa sulu vulavula sa dabe jiko, dua i ulluna ka dua i yavana i na vanua ma davo toka kinia na yagoi Jisu. A rau sa tukunia vua na yalewa, "Yalewa, o sa tagi i na vuku ni cava?" 13Sa tukunia vi rau o koya, "I na vuku ni sa yadji tani na noqu Turaga, au sa reva ni kila na vanua ra sa qai daini koya kinia."14Ni sa qai vosa vake, sa vuki vanadaku sa raici Jisu ni sa tucake tu, ia sa reva ni kila ni o Jisu gona. 15Sa tukunia vua o Jisu, "Yalewa, o sa tagi i na vuku ni cava? O cei o sa vaqara?" Sa nanumia o koya ni sai vatawa ni were, sa tukunia vua, "Ke ko sa yadji koya tani, tukunia mai vi au na vanua o sa vadavoi koya kinia, meu qai yadji koya tani."16Sa tukunia vua o Jisu, "Meri!" Sa vuki o koya ka tukunia vua, "Raponai" (kenai balebale 'Vavuvuli"). 17Sa tukunia vua o Jisu, "Kua ni tarai au mai, niu se bera ni qai cake vi Tamaqu, ia mo qai vi ira na wekaqu ka tukunia vi ira niu sa qai cake vi Tamaqu ka Tamamunu; o koya sa noqu Kalou, ka nomudou Kalou." 18Sa qai on Meri na yalewa ni Makitala ka tukunia vi ira na tisaipeli, "Au sa raicia na Turaga," ka sa vosatakia vua na vika ke o koya.19I na bogi ni siga gona, i nai matai ni ni siga ni wiki, ni sa raiyavi mai, sa sogo tu na darava ni vale ka ra sa soqoni vata kinia na tisaipeli ni ra sa rerevaki ira na kai Jutia, sa curu mai o Jisu ka tu i na kedra maliwa ka tukunia vi ira, "Dou vacegu." 20Ia ni sa vosa oji vake, sa varaitakia na liga vata na sarisarina. Sa ra qai marau na tisaipeli ni ra sa raicia na Turaga.21Sa qai tukunia vi ira o Jisu, "Nu vacegu. Me vaka sa talai au mai o Tamaqu, au sa talai ikodou vavokiliga kinia." 22Ia ni sa vosa vake o koya, sa ceguvi ira ka tukunia, "Me curumi ikodou na Yalo Tabu. 23Nai valavala ca ni tamata yadua nu sa bokocia, ena bokoci; nai valavala ca ni tamata yadua nu sa reva ni serekia, ena reva ni sereki."24Sa dua vi ira na le jinikarua o Tomasi, sa vatokai o Titimo, ma reva ni ma jiko vata ki ira ni ma qai mai o Jisu. 25Ra sa tukunia vua o ira na vo ni tisaipeli, "Kitou sa raicia na Turaga." Sa tukunia vi ira o koya, "Ke'u na reva ni raicia na we ni vako i ligana, ka daramakia na noqui qaqalo i na we ni vako, ka daramakia na ligaqu i sarisarina, au na reva ni vadjinajia."26Sa oji e bogi walu sa ra jiko voki i loma ni vale o ira na tisaipeli, vata ki Tomasi. Sa curu mai o Jisu ni sa sogo tu na darava, ka wiri tu i na kedra maliwa, ka tukunia, "Dou vacegu." 27Sa qai tukunia vi Tomasi, "Dodogia mai na nomui qaqalo ka raicia na ligaqu. Dodogia na ligamu ka daramakia i sarisariqu. Mo kua kinia ni vatitiqa, mo vadjinajia liga."28Sa vosa o Tomasi ka tukunia vua, "Noqu Turaga, ka noqu Kalou." 29Sa tukunia vua o Jisu, "Ni o sa raici au, mo vadjinajia. Sa kalougata o ira ra sa reva ni raicia, ka ra sa vadjinajia.30Sa levu voki na cakacaka-mana sa caka djina o Jisu i matadra na nona tisaipeli, a ra sa reva ni volai i nai vola ke, 31ia sa volai ke mo nu vadjinajia ni sa Karisito o Jisu, na Luve ni Kalou, ia mo dou rawa na bula i na yacana, ni dou sa vabaujia.

211Sa oji na vika ke sa varaitaki koya voki o Jisu vi ratou na tisaipeli mai na wai mai Taiperia. Sa varaitaki koya vake o koya: 2O Saimoni Pita sa jiko vata ki ratou o Tomasi sa vatokai o Titimo, vata ki Nacanieli na kai Kena i Kalili, vata ki rau na luvei Sepete, vata le rua voki na nona tisaipeli o Jisu. 3Sa tukunia vi ratou o Saimoni Pita, "Au sa qai qoli." Ratou sa tukunia vua, "Kitatou na qai vokiliga yani vata ki konu." Ratou sa qai yani ka vodo i na waqa, ia a reva ni dua na ka e rawa i na bogi gona.4Ia ni sa qai savulaci mai, sa tu i matasawa o Jisu, ia o iratou na tisaipeli sa reva ni kila ni gona o Jisu. 5Sa qai tukunia vi ratou o Jisu, "Ragone, sa tu vi ikodou eso na kakana?" Ratou sa tukunia vua, "E reva." 6Sa tukunia vi ira o koya, "Dou kolotakia na lawa i nai matau ni waqa, ka dou na raicia kinia eso." Ra sa qai kolotakia ka ra sa reva ni yavia rawa ni sa levu sara na ika.7Sa tukunia kinia vi Pita na jisaiveli koya dau lomania o Jisu, "Na Turaga bagi ke." Ni sa rogocia o Saimoni Pita ni sai koya na Turaga, sa vaicurucurutaki koya i na nona i curucuru vagonedau (ni sa luvawale), ka rika i wai. 8Ia o ira na vo ni jisaiveli ra sa qai mai na waqa (ni sa reva ni yawa mai vanua, me vaka liga e katu limasagavulu), a ra sa yaratakia na lawa sa sinai tu i na ika. 9Ia ni ra sa sobu i vanua, ra sa raicia tu na qilaiso sa waqa tu vata na ika sa tu kinia vata na madrai.10Sa tukunia vi ira o Jisu, "Yadjia mai e so na ika dou sa rawa." 11Sa qai cake o Saimoni Pita ka yavia mai na lawa i vanua, sa sinai i na ika lelevu, sa dua na drau limasagavulu ka tolu, ia na kena levu sa reva ni kabote kinia na lawa.12Sa tukunia vi ira o Jisu, "Dou mai katalau." Ia sa reva ni dua vi ira na tisaipeli sa doudou me tarogi koya, "O cei o Ikonu?" Ni ra sa kila ni ke liga Turaga. 13Sa qai mai o Jisu, ka tauria na madrai, vata na ika ka solia vi ira. 14Sai koya ke na kenai katolu ni gauna sa varaitaki koya kinia o Jisu vi ira na nona tisaipeli ni oji na nona tucake voki mai na mate.15Ni ra sa katalau oji, sa tukunia vi Saimoni Pita o Jisu, "Saimoni na luve i Jona, o sa lomani au valevu ka valailai o iratou ke se reva?" Sa tukunia vua o Pita, "Io Turaga, ko nu sa kila niu sa lomani ikonu." Sa tukunia vua o Jisu, "Vakani ira na noqu lami." 16Sa tukunia voki varua vua, "Saimoni na luve i Jona, o sa lomani au se reva?" Sa tukunia vua o koya, "Io Turaga, ko nu sa kila niu sa lomani ikonu." Sa tukunua vua o Jisu, "Vatawa na noqu sipi."17Sa tukunia vatolu vua, "Saimoni na luve i Jona, o sa lomani au se reva?" Sa rarawa na loma i Pita ni sa tukunia vatolu vua o Jisu "O sa lomani au se reva?" Sa tukunia vua o koya, "Ikonu na Turaga, ko nu sa kila na ka keceliga, ko nu sa kila niu sa lomanu ikonu." Sa tukunia vua o Jisu, "Vakani ira na noqu sipi. 18E djina, e djina, au sa tukunia vi konu, ni ko ma gone, au ma dauvauci konu ka qai vavitalia tu liga, ia ni o na qase mai, o na dodokia na ligamu, ka na vauci konu e dua voki, ka yadji konu i na vanua konu na reva ni vinakatakia."19Ia sa vosa vake o koya me vatakila na mate ena varokorokotakia kinia na Kalou o koya. Ia ni sa vosa oji vake o koya, sa tukunia vua, "Muri au."20Sa qai vuki o Pita ka raicia na tisaipeli sa lomania o Jisu ni sa muri jiko, o koya ka ma ravi vokiliga i na lomaserena i na gauna ni varaiyavi ka tukunia, "Ikonu na Turaga, o cei o koya ena soli iko yani?" 21Ni sa raicia koya o Pita, sa tukunia vi Jisu, "Na Turaga, ena cava o koya ke?"22Sa tukunia vua o Jisu, "Ke'u na vinakatakia me bula jikoliga o koya ka yacovia na siga au na qai voki mai kinia, na cava ke vi konu? Muri au" 23Sa qai rogo yani vi ira na viwekani na vosa ke, ni na reva ni mate na tisaipeli gona. Ia o Jisu ma reva ni tukunia vi Pita ni na reva ni mate na tisaipeli gona, ia, "Ke'u vinakatakia me bula jikoliga o koya ka yacovia na siga au na qai voki mai kinia, na cava na betena vi ikodou?"24Sai koya ke na jisaiveli sa tukunia na vika ke, ka vola na vika ke, ia da sa kila sa djina na nonai tukutuku. 25Sa levu vokiliga na ka sa caka o Jisu. Ia ke ra volai kece, au sa kila ni na oso o vuravura i na vivola ena volai. Emeni.

## Cakacaka

11I, Ceofilo, au ma vola nai vola iliu, vata na ka keceliga sa vatekivu me caka ka vatavuvulitakia o Jisu, 2ka yacovia na siga sa yadji cake kinia o koya, ni sa vataucia oji i na Yalo Tabu na nona i varo vi ira nai apositolo koya sa djigitakia o koya. 3Sa varairaitaki koya vokiliga vi ira ka sa levu na kenai vadjinadjina ni sa bula voki mai na nona mate. Ni sa daurairai vi ira ka bogi vasagavulu ka vosatakia na vika ni matanitu ni Kalou.4Ia ni soqoni vata ki ira, sa varojia me ra kua ni qai tani i Jerusalemi, me ra warakia liga na vosa ni yalayala ni Tamana, ka tukunia. "Dou ma rogocia mai vi au, 5e djina sa dauvipapitaisotaki o Joni ina wai, ia sa bogi vica liga dou na qai papitaisotaki i na Yalo Tabu."6Ni ra sa qai soqoni vata ra sa qai tarogi koya ka tukunia, "Ikonu na Turaga, ko nu na vayacori ira na Isireli me ra matanitu voki ina gauna cava se reva?" 7Sa tukunia vi ira o koya, "Sa reva ni nomudou mo dou kila na kena gauna se na kena yabaki sa lewa duadualiga kinia o Tamaqu. 8Ia dou na rawa na kaukauwa ni sa qai mai vi ikodou na Yalo Tabu dou na qai dautukuni au mai Jerusalemu, vata ki Jutia taucoko, vata ki Samaria, ka yacovia nai yalayala ki vuravura."9Ia ni sa tukunia oji na vika ke o koya, sa qai yadji cake, ni ra sa varaicia jiko sa dua na o sa tabonaki koya mai na matadra. 10Ia ni ra sa rai matua i lomalagi ni sa qai yani o koya, raicia e le rua na tamata sa tu voleka vi ira rau vaicurucuru vulavula. 11A rau sa tukunia, " Ikodou na kai Kalili, dou sa tu ka rai matua i lomalagi i na vuku ni cava? O Jisu ke o koya sa yadji tani cake vi ikodou i lomalagi, na qai voki mai vakinia me va dou sa raici koya ni sa qai i lomalagi."12Ara sa qai lesu voki i Jerusalemu mai na ulu-ni-vanua sa vayacani i na violive sa voleka i Jerusalemi me vaka liga na kena yawa sa dau qaivi i na dua na siga ni vacecegu. 13Ia ni ra sa curu i loma, ra sa cabe i na taba loma ni vale icolo, ra sa daujiko kinia. Ratou o Pita, o Joni, o Jemesa, o Adriu, o Filipi, o Tomasi, o Pacolomiu,o Maciu, vata ki Jemesa na luvei Alifio, vata ki Saimoni e dua vi ira sa vatokai Na gumatua, vata ki Jutasa na taci Jemesa. 14Ara sa gumatua keceliga o ira ke, ra sa lomavata i na kerekere vata na daumasu, vata ki ratou vokiliga na yalewa, vata ki Meri na jinai Jisu vata ki ratou na tacina.15Ia i na gauna gona sa wiri kinia o Pita i na kedra maliwa na viwekani, ni sa wili vata na yacadra ra sa le dua beka na drau ka ruasagavulu, sa tukunia, 16"Ikodou na viwekani, e dodonu me vayacori na jiki ni Vola Tabu ke, sa vosatakia iliu na Yalo Tabu i na gusu i Tevita i na vuku i Jutasa, o koya ma liutaki ira na tauri Jisu.18Ni sa wili vata ki kita o koya ka sa lesu i na cakacaka ke." 17(Ia na tamata ke sa volia e dua na jiki ni vanua i nai voli ni nonai valavala ca, sa lutu ka saumaki lesu ira, sa kacabote na boto ni ketena, sa kasabura keceliga na nona wawa. Sa kilai na ka ke vi ira keceliga sa jiko mai Jerusalemi, 19sa vatokai kinia na jiki ni vanua gona i na nodra vosa, "Akelitama," o koya gona, "Na Vanua ni Dra.")20Ni sa volai i na vola ni Same, 'Me lala djidji na nona vale, ia me reva na tamata me jiko kinia'; ia, 'Me dua tani me tauria na nonai tavi.'21O koya gona sa dodonu kinia, me dua mada vi ira na tamata ra sa jiko vata ki kita i na gauna keceliga sa jiko kinia vata ki kita na Turaga o Jisu, 22sa vatekivu mai na papitaiso ni Joni ka yacovia na siga sa yadji kinia icolo vi kita o koya, me lesi o koya me tukunia vata ki kita na nona sa tu cake voki mai na mate." 23A ra sa lesia e le rua, o Josefa sa vatokai o Parisapa, na yacana vokiliga o Jusitu, vata ki Mataiasa.24Ara sa qai masu ka tukunia vua, "Ikonu na Turaga, ko nu sa kila na yalo ni tamata keceliga, mo nu vatakila mai se o cei vi rau ke nu sa djigitakia 25me nonai tavi na cakacaka va-apositolo ke ni sa sivo tani mai kinia o Jutasa me qai i na nona yasana." 26A ra sa qai vawiri madjigi i na vukudrau, sa bale vi Mataiasa, sa wili vata kinia o koya vata ki ira nai avositolo e le jinikadua.

21Ia ni sa yaco sara na siga ni Penitiko, ra sa jiko lomavata o ira keceliga i na dua na vanua. 2Sa qai vasauri mai lomalagi e dua na rorogo, sa va na cagi vacevaruru kaukauwa, sa vasinaijia na vale taucoko ra sa jiko kinia. 3Sa rairai vi ira na ka e va na viyameyame ni bukawaqa sa dui vibaleyaki, sa jiko yadua vi ira vayadualiga. 4A ra sa vasinaiji keceliga i na Yalo Tabu ka ra sa vatekivu me ra vosatakia na vosa tani eso, me va sa solia vi ira na Yalo Tabu me ra cavujia.5Sa jiko mai Jerusalemi eso na kai Jutia, ra sa tamata lotu, mai na vivanua keceliga i ruku i lomalagi. 6Ia ni sa rogovaki yani na ka ke, ra sa soqoni vata na le levu ka ra sa kurabui ni ra sa dui rogoci ira na tamata yadua ni ra sa vosatakia na nona vosa. 7A ra sa reucala keceliga ka kurabui; ka vitukutukunitakia vataki ira , "Raicia, ra sa reva beka ni kai Kalili o ira keceliga ke ra sa vosa?"8Ia ka vacava ke ni da sa rogocia o kita keceliga, na noda vosa da ma sucu kaya? 9O ira na kai Paricia, vata ki Mitia, ki Ilama, vata ki ira sa jiko mai Mesopotemia, ki Jutia, ki Kapatosia, mai Ponita, vata ki Esia, 10mai Firijia, ki Pamifilia, mai IIjipita, ki na yasayasa va-Lipea ka voleka i Kirini, vata ki ira na vulagi mai Roma, o ira na kai Jutia, vata ki ira sa vuki i na lotu va-Jiu, 11o ira na kai Kiriti vata ki Arepea, da sa rogoci ira ni ra sa tukunia i na noda vosa na nona cakacaka e vivakurabuitaki na Kalou.12A ra sa kurabui keceliga ka taqaya; ka ra sa vitukutukunitakia vataki ira, "Na cava nai balebale ni ka ke?" 13Sa valialiai ira eso tani ka tukunia, "Ira sa mateni i na waini vou."14Sa qai tu cake o Pita vata ki ira na le jinikadua, ka sa tabalakia cake na domona, ka tukunia vi ira, "Ikodou na kai Jutia, vata ki ikodou keceliga sa jiko i Jerusalemi, mo dou kila na ka ke; ka rogocia na noqu vosa. 15Ni ra sa reva ni mateni o ira ke me va na ka dou sa nanumia, ni sa qai kenai katolu liga ni auwa.16Ia sai koya liga ke na ka ma tukunia na parofita o Joeli: 17'Ni na yaco i na gauna mai muri,' Sa tukunia na Kalou, 'Au na sovarakia na Yaloqu vi ira na tamata keceliga. Ra na parofisai kinia, o ira na nomudou gonetagane vata ki ira na nomudou goneyalewa, ia ra na raicia na raivotu eso o ira na nomudou cauravou ka ra na tadra na tadra eso o ira na nomudou matua.19Io vi ira vokiliga na noqu tamata vata ki ira na noqu vada au na sovarakia na Yaloqu i na gauna gona, ra na parofisai kinia. 18Ia au na vatakila na ka e vivareucalataki eso mai lomalagi icolo, vata nai vatakilakila eso i vuravura ira, na dra vata na bukawaqa vata na o kubou.20Ka na vuki na mata-ni-siga me butobuto vata na vula me dra ka na qai yaco imuri na siga i Jiova, sa levu ka rogo jiko. 21Ia na yaco o koya yadua na masujia na yaca i Jiova na bula.22Ikodou na tamata na Isireli, rogocia na vosa ke: o Jisu na kai Nasareci na tamata sa vadjinadjinatakia vi ikodou na Kalou i na cakacaka mana vata na ka e vivakurabuitaki eso vata nai vatakilakila eso sa solia na Kalou vi koya me caka i na kemudou maliwa, me va dou sa kila. 23O koya ni sa soli oji yani vi ikodou me va ka sa nakijia na Kalou ka lewa iliu; dou sa tauria ka vakojia i na kauveilatai ka vamatea i na ligadra na tamata ca. 24Ia o koya sa vaturia cake na Kalou, ni sa serekia nai vau ni mate, ni sa reva ni rawa me vauci jikoliga kinia o koya.25Ni sa vosa me baleji koya o Tevita, ka kaya, 'Au ma raici Jiova jikoliga ni sa tu i mataqu, ni sa tu o koya i na ligaqu i matau me'u reva kinia ni yavalaji. 26O koya sa marau kinia na yaloqu, sa marau kinia na yamequ. Ena vacegu vokiliga na lewequ i nai nuinui.27Ni konu na reva ni dainia na yaloqu mai etesi, se dainia na nomu Le dua yalosavasava me vuca mai.

28Konu sa vatakila mai vi au na sala ni bula; konu na vasinaiji au i na marau mai na matamunu.'29Ikodou na viwekani, dou vosojia me'u doudou ni'u sa tukuni Tevita na matua vi ikodou, ni sa mate o koya ka bulu ka sa tu liga vi kita na nonai bulubulu ka yacovia na siga ke. 30Ia ni sa parofita o koya, sa kila ni sa bubului vua na Kalou, ni na tubu mai vua o ira na vatubuya mai kinia o koya na Karisito, me va na lewena me jiko i na nonai jikojiko vaturaga. 31Ia ni sa kila iliu sa tukunia na nona tu cake voki mai na mate na Karisito, ni na reva ni dai tu mai etesi, se na vuca mai na lewena.32O Jisu ke - sa vaturia cake na Kalou, ka sai vadjinadjina ni ka ke o kitou keceliga. 33Ia ni sa yadji icolo i na liga i matau ni Kalou, ka rawa o koya mai vi Tamana na Yalo Tabu ka yalatakia, sa qai sovarakia mai na ka ke mo dou sa qai raicia ka rogocia.34Ni sa reva ni qai cake i lomalagi o Tevita, ia sa tukunia o koya, 'Sa tukunia o Jiova vua na noqu Turaga, "Mo jikoliga i na ligaqu i matau, 35me'u vamalumalumutaki ira mada na nomu meca mei tutu-ni-yavamu.'" 36O koya ke, me qai kila sara kinia na mataqali taucoko ni Isireli ni o Jisu ke o koya dou ma vakojia i na kauveilatai, sa lesia na Kalou me Turaga ka Karisito vokiliga.37Ia ni ra sa rogocia, sa laucoka na yalodra, a ra sa tukunia vi Pita vata ki ira nai apositolo sa vo, "Ikodou na viwekani, na cava me kimamu caka?" 38Sa qai tukunia vi ira o Pita, "Dou vivutuni ka papitaisotaki ikodou yadua i na yaca i Jisu Karisito ka me bokoci kinia na nomudou i valavala ca, ka dou na rawa na Yalo Tabu mei solisoli. 39Ni sa caka vi ikodou na vosa ni yalayala vata vi ira vokiliga na nomudou gone vata ki ira keceliga ra sa tu vayawa, vata ki ira keceliga sa kacivi ira vua na Turaga na noda Kalou."40Ia sa levu voki na vosa sa tukunia o koya ka varojia ka tukunia, "Dou vabulai ikodou mai nai tabatamata takelo ke." 41Ia o ira sa vabaujia na nona vosa, ra sa papitaisotaki ka sa kenai kuri vi ira sa lotu i na siga gona e le tolu beka na udolu na tamata. 42A ra sa qaravia matua na nodrai vavuvuli nai apositolo ka ra vilomani i na dovi madrai vata ki na masumasu.43Sa kani ira keceliga na rere, sa levu na ka e vivakurabuitaki vata nai vatakilakila ra sa caka o ira nai apositolo. 44Ia o ira keceliga sa vabaujia ra sa jiko vata, a ra sa dui solia na nodrai yau yadua me ra taukenia vata, 45a ra sa volitakia na nodra vanua vata na nodrai yau, a ra sa vota vi ira keceliga me vaka na nodra dui dravudravua.46A ra sa gumatua sara i na qai i na vale ni soro i na visiga. A ra sa lomavata, a ra sa dovi madrai i na vivale, a ra sa kania na kedra i na marau vata ki na yalo djina, 47ni ra sa vavinavinaka jiko vua na Kalou, a sa vinakaji ira o ira na tamata keceliga, ia na Turaga sa vaikuritakia vi ira nai soqosoqo le ni lotu i na visiga na tamata ra sa vabulai jiko.

31Ia a rau sa qai vata o Pita vata ki Joni i na vale ni soro i na auwa sa daucaka kinia na masumasu, i na kenai kaciwa. 2Sa dua na tamata sa lokiloki mai na kete i jinana sa colaji jiko, sa vadavori i na visiga i na mata ni darava ni vale ni soro sa vatokai o Lagilagi. Me kere ka-ni-loloma vi ira sa curu i na vale ni soro. 3O koya ni sa raici Pita vata ki Joni ni rau sa voleka ni curu i na vale ni soro, sa kerekere me dua na nona ka-ni-loloma.4A rau sa varaici koya o Pita vata ki Joni, ka tukunia, "Raici kirau mai." 5Sa varaici rau o koya, ni sa nanumia ni na rawa mai vi rau e dua na ka. 6Sa qai tukunia o Pita, "Na siliva vata na koula e reva ni tu vi au, ia na ka liga sa tu vi au kau na solia vi iko. I na yaca i Jisu Karisito na kai Nasareci mo tu cake ka qai."7Sa qai tauria na ligana i matau, sa tuberia icolo sa qai vakaukauwataki sara na yavana vata na nona qurulasawa. 8Sa qai rika icolo o koya, ka wiri tu ka qai wavoki; sa curu vata ki rau i na vale ni soro, sa qai ka rika ka varokorokotakia na Kalou.9Sa raici koya o ira na tamata keceliga ni sa qai wavoki ka varokorokotakia na Kalou. 10A ra sa kila ni sai koya ma dau jiko i na mata ni darava mai Lagilagi, mai na vale ni soro; me kere ka ni loloma ka ra sa kurabui sara i na vuku ni ka sa qai yaco vua.11Ia ni sa tauri Pita vata ki Joni na tamata lokiloki sa qai vabulai, ra sa cici vata o ira keceliga na tamata vi ratou i na varada sa vatokai Na ni Solomoni, a ra sa kurabui valevu. 12Ia ni sa raicia o Pita sa tukunia vi ira na tamata, "Ikodou na tamata na Isireli, dou sa kurabui i na ka ke i na vuku ni cava? Se cava dou sa varaici kirau matua kinia, me va sa nirau kaukauwa se yalododonu, kirau sa vayacoya kinia vi koya ke me qai rawa?13Na Kalou ni Eparaama, ni Aisakei, ni Jekope, na nodra Kalou na noda matua, sa varokorokotakia na Luvena o Jisu. O koya dou ma solia yani ka cakitakia i na mata i Pailato, ni sa lewa o koya me serekia. 14Ia dou ma cakitaki koya na Yalosavasava, ka masujia me soli vi ikodou e dua na daulaba.15Dou ma vamatea na Vu-ni-bula, o koya sa vaturi voki mai na mate na Kalou - ia kitou sai vadjinadjina i na ka ke. 16Ia na yacana, i na vuku ni sa vabauji na yacana, sa vakaukauwataki kinia o koya ke, o koya dou sa raicia ka kila. Ni dou sa vabauji koya, sa soli vua na bula vinaka sara, i na matamudou keceliga.17Ia ke, ikodou na viwekani, au sa kila ni dou ma caka ni dou sa reva ni kila, me vataki ira vokiliga na nomudou turaga. 18Ia na vika ke sa vatakila iliu na Kalou i na gusudra keceliga na nona parofita, ni na mate na nona Karisito, sa qai vayacoya vakinia o koya.19O koya mo dou qai vivutuni ka saumaki mai, 20me bokoci kinia na nomudou i valavala ca ka me yaco kinia na gauna ni vacegu mai na mata ni Turaga; ka talai o Karisito o koya sa djigitaki vi ikodou, o Jisu.21O koya e dodonu me jiko mada liga mai lomalagi me yaco mada na gauna e na caka voki me vinaka kinia na ka keceliga, ka vosa kinia na Kalou i na gusudra kece na nona parofita yalosavasava i na gauna makawa. 22Ni sa djina sa tukunia o Mosese, 'Na vatubuya cake vi ikodou o Jiova na nomudou Kalou mai vi ira na wekamudou, e dua na parofita me vataki au. O koya dou na rogocia na ka keceliga na vosatakia vi ikodou. 23Ia na yaco na tamata yadua sa na reva ni rogocia na parofita gona, ena varusai tani mai vi ira na tamata.'24Ia o ira vokiliga na parofita keceliga sa kenai vatekivu o Samuela vata ki ira vokiliga sa ra taravia, o ira keceliga ra sa vosa, ra sa ma tukunia oji jiko mai na gauna ke. 25Ikodou sa luvedra na parofita vata ki na vosa ni viyalayalaji ka caka na Kalou vi ira na noda matua, ni sa tukunia vi Eparaama, 'Na kalogata na vimataqali keceliga i vuravura i na vuku ni nomu kawa.' 26Sa tala na Luvena o Jisu na Kalou, ka liu vi ikodou, ni sa vaturia cake me vakalougatataki ikodou ni sa saumaki ikodou yadua mai na nomudou i valavala ca."

41Ia ni rau sa vosa jiko vi ira na tamata, sa qai mai vi rau o ira na bete vata ki ira na turaga ni vale ni soro vata ki ira nai tokani ni Setoki. 2Ni ra sa cudruvi rau o Pita vata ki Joni ni sa vavulici ira na tamata ka vunautakia na tu cake voki mai na mate i na vuku i Jisu. 3Ra sa tauri rau ka daini rau i na vale ni vivesu me savulaci mada ka ni se qai raiyavi na vanua. 4Ia ka le levu ra sa rogocia na vunau ra sa vabaujia, ia na kedrai wiliwili na tagane sa le lima beka na udolu.5Ia ni sa savulaci ra sa soqoni vata mai Jerusalemi o ira na nodra turaga, vata ki ira na matua, vata ki ira na vunivola. 6O Anasa na bete levu sa jiko kinia vata ki Kaiafa, vata ki Joni, vata ki Alekisada, vata ki ira keceliga na mataqali ni bete levu. 7Ia ni ra sa vaturi rau i na kedra maliwa, ra sa tarogia, "Na kaukauwa cava se na yaca i cei, drau sa caka kinia na ka ke?"8Sa qai sinai o Pita i na Yalo Tabu, sa tukunia vi ira, "Ikonu na nodra turaga na tamata vata na nodra matua na Isireli, 9ke kirau sa tarogi i na siga ni kua i na cakacaka vinaka vua na tamata lokiloki, se cava sa qai bula kinia, 10mo dou kila keceliga vata ki ira keceliga na Isireli ni sa yaca i Jisu Karisito na kai Nasareci, o koya ikodou ma vakojia i na kauveilatai, sa vaturi cake na Kalou mai na mate i na vukuna liga sa tu kinia ke o koya ke i na matamudou ka sa bula vinaka.11O koya na vatu ikodou ma cajia sara ikodou na matai ni vale, koya sa yaco me kenai vadei ni yavu i na tutu vale. 12Sa reva na bula i na vukuna e dua tani, ni sa reva sara ni dua voki na yaca i na ruku i lomalagi sa soli vi ira na tamata me da bula rawa kinia.13Ia ni ra sa raicia na nodrau doudou o Pita vata ki Joni ni rau sa kila vokiliga ni rau sa reva so ni vuku, se tamata vuli, ra sa kurabui kinia, ra sa qai nanumia ni ratou ma dau jiko vata ki Jisu. 14Ia ni ra sa raici ira na tamata ni ra sa vabulai, ni sa wiri tu vata ki rau, ra sa reva ni tukunia rawa e dua ka me baleji erau.15Ia ni ra sa vatalai rau me rau qai tani i na vale ni bose, ra sa qai bose vataki ira. 16Ara sa tukunia, "Na cava me da vayacoya vi rau na tamata ke? Ni ra sa kila o ira keceliga sa jiko i Jerusalemi, ni sa dua na cakacaka-mana rogo rau sa caka, ia da sa reva ni rawa ni vajijiqatakia rawa. 17Ia de tukuni valevu vi ira na tamata, me da tukunia liga ka me rau cudruvi sara ke rau vavuvuli voki vua e dua na tamata i na yaca ke." 18A ra sa kacivi rau ka varojia vi rau me rau kua sara ni vosa se vatavuvuli i na yaca i Jisu.19Sa qai vosa o Pita vata ki Joni ka tukunia vi ira, "Mo dou lewa liga se sa dodonu se reva i na mata ni Kalou me kirau varorogo vi ikodou, ka kua vua na Kalou. 20Ni sa mama vi kirau me kirau kua ni tukunia na vika kirau sa raicia ka rogocia."21Ia ni ra sa reva ni raicia e dua na ka me rau cudruvi kinia, ra sa vosavacudrucudruya voki vi irau, a rau sa qai sere me rau qai, O ira na tamata ni ra sa varokorokotakia na Kalou o ira keceliga i na vuku ni ka sa qai caka. 22Ni sa vasagavulu vacaca na nona yabaki o koya na tamata sa caka vua na cakacaka-mana ke ka bula kinia.23Ia ni rau sa sereki o Pita vata ki Joni, rau sa qai vi ira na nodrau i tokani ka tukunia na ka keceliga ra ma vosatakia vi rau o ira na bete levu vata ki ira na matua. 24Ia ni ra sa rogocia, ra sa lomavata ka tabalakia icolo na domodra vua na Kalou ka tukunia, "Ikonu na Turaga, Ikonu na Kalou, ko nu ma bulia na lomalagi vata na vuravura, vata ki na waitui, vata ki na ka kecelilga sa tu kinia. 25I na gusui Tevita na nomudou tamata, ni sa tukunia, 'Sa daucudru na vimatanitu i na vuku ni cava, a ra sa vananumakia na ka wale o ira na le ni vivanua?26Ra sa tuva i valu na tui i vuravura, ra sa soqoni vata na turaga me ra vivala ki Jiova vata ki na nona Karisito.'27Ni sa djina ra sa soqoni vata i na koro ke me ra vivala vata na Luvemuni yalosavasava o Jisu, o koya dou ma lumujia, o rau o Erotii vata ki Ponitio Pailato vata ki ira na vimatanitu vata ki ira na Isireli. 28Me ra vayacoya keceliga na ka ikodou ma lesia iliu me caka me va na nomudou kaukauwa vata ki na nomudou i naki.29Ia ke, Ikonu na Turaga, mo dou raicia na nodra vosa vacudrucudruya ka solia vi ira na nomudou i talatala me ra doudou valevu ni tukunia na nomudou vosa. 30Ni ikodou sa dodokia jiko na ligamudou me ia na vivabulai me caka vokiliga nai vatakilakila eso vata na ka e vivakurabuitaki i na yaca ni Luvemunu yalosavasava o Jisu." 31Ia ni ra sa masu oji, sa vayavalaji na vale ra sa soqoni vata kinia, a ra sa dui vasinaiji keceliga i na Yalo Tabu ka ra sa doudou kinia ni ra tukunia na vosa ni Kalou.32Ia o ira na le levu ra sa vabaujia ra sa lomavata ka yalovata. Sa reva ni dua e tukunia me nona duadualiga na ka sa tu vua, a ra sa taukenia vata na nonai yau yadua. 33Sa levu na nodra kaukauwa nai apositolo ni ra sa tukunia sa tucake voki mai na mate na Turaga o Jisu, sa vinakaji valevu o ira keceliga.34Ni sa reva e dua vi ira sa dravudravua, o ira keceliga sa taukenia na vanua se na vivale ra sa volitakia ka ra sa yadjia nai voli ni ka era volitakia, 35ra sa taucia i na yavadra nai apositolo, sa votai vi ira keceliga me vaka na nodra dui dravudravua.36O Josese vokiliga, o koya ra sa vatoka o ira nai avositolo me o Panapasa, (kenai balebale, Na gone ni Vacegu,) na luvei Livai, na kai Kipiro, 37o koya sa taukenia e dua na jiki ni vanua sa volitakia ka yadjia na kenai sau, ka taucia i na yavadra nai apositolo.

51Sa dua na tamata o Ananaiasa na yacana, vata ki Safaira na wajina, sa volitakia e dua na nona jiki ni vanua, 2sa vunia eso na kenai sau (sa kila vokiliga na wajina), sa yadjia eso ka taucia i na yavadra nai apositolo.3Sa tukunia o Pita, "Ananaiasa, e vacava ni sa vasinaijia na yalomu o Setani mo seni kinia vua na Yalo Tabu ka mo vunia eso nai sau ni nomu qele. 4Ni sa tu liga iliu, sa reva beka ni ma nomu liga, ia ni sa volitaki oji, o sa reva beka ni lewa liga o iko? E vacava ni ko sa vananumakia kinia na ka ke i na lomamu? O sa reva ni seni vi ira na tamata, o sa seni liga vua na Kalou." 5Ia ni sa rogocia na vosa ke, sa bale sobu o Ananaiasa ka ciba, a ra sa rava valevu kinia o ira keceliga sa rogocia na ka ke. 6Sa tucake o ira na cauravou ka ologii koya, ka cola i tuba ka bulujia.7Ia ni sa oji e tolu beka na auwa, sa qai curu mai na wajina, sa reva ni kila na ka sa yaco. 8Sa tukunia vua o Pita, "Tukunia mai vi au se drau sa volitakia na qele i nai lavo va gona" Sa tukunia o koya, "io, e va liga gona."9Sa qai tukunia vua o Pita, "E vacava ni drau sa lomavata mo drau vatovolea vaca na Yalo ni Turaga? Raicia, sa tu i darava na yavadratou o ratou sa bulujia na wajimu, ratou na colaji iko vokiliga i tuba." 10Sa qai bale sobu sara i yavana o koya ka ciba. Ratou sa cola yani ka bulujia vata ki na wajina. 11A ra sa rava valevu kinia o ira kece nai soqosoqo le ni lotu vata ki ira keceliga ra sa rogocia na vika ke.12Sa caka nai vatakilakila vata na ka e vivakurabuitaki e levu i na ligadra nai apositolo vi ira na tamata, A ra sa jiko lomavata keceliga i na varada ni Solomoni. 13Sa reva ni dua vi ira sa vosa doudou me to vata ki ira; sa varokorokotaki ira o ira na tamata.14Sa vaikuritaki valevu vua na Turaga na tamata eso ra vabaujia, ra le levu na tagane vata na yalewa vokiliga, 15ra sa yadji ira kinia ka ra sa tauvi-mate i na vitolo-ni-sala ka sa vadavoya i nai davodavo lelevu vata nai mocemoce lalai, me varurugia eso vi ira na yaloyalo i Pita ni sa qai yani kinia. 16Ara sa le levu vokiliga sa qai mai na vikoro sa vavolivoliji Jerusalemi, ra sa yadjia mai eso sa tauvi-mate vata ki ira sa vararawataki ira na yalo velavela eso, ra sa vabulai keceliga.17Sa qai tucake na bete levu vata ki ira keceliga ra sa daujiko vata ki koya (o ira nai tokani i Setoki); 18a ra sa sinai i na cudru ka ra sa tauri ratou nai avositolo, ka daini ratou i na vale ni vivesu.19Ia ni sa qai bogi sa dola na darava ni vale ni vivesu e dua na agilosi ni Turaga ka yadji ratou mai kinia, ka tukunia, 20"Dou qai ka tu i na vale ni soro ka tukunia vi ira na tamata na vosa keceliga ni bula ke." 21Ia ni ratou sa rogocia, ratou sa curu i na vale ni soro ni sa savulaci caca ka vatavuvuli. Sa qai mai na bete levu vata ki ira sa dau jiko vata ki koya, a ra sa vasoqoni ira vata na matavilewai, vata ki ira keceliga na nodra matua na luve i Isireli, ra sa tala eso i na vale ni vivesu me yadji ratou mai.22A ratou sa yaco na ovisa ka ratou sa reva ni raici ratou i na vale ni vivesu, ka ratou sa lesu voki ka tukunia, 23"Kitou sa raicia djina ni sa sogo vakaukauwa tu na vale ni vivesu ka ra sa tu vokiliga nai vatawa i na mata ni darava i tuba, ia ni kitou sa dola, sa reva ni dua kitou sa raicia i loma."24Ia ni ra sa rogocia na vika gona na turaga ni vale ni soro vata ki ira na bete turaga, ra sa kidroa kinia se na tubu beka me vacava na ka ke. 25Sa qai mai e dua ka tukunia vi ira, "Raicia, o ratou na tamata dou ma dainia i na vale ni vivesu ratou sa tu i na vale n i soro ka vatavulici ira na tamata."26Sa qai na turaga vata ki ratou na ovisa ka yadji ratou mai, ia ratou sa reva ni caka vakaukauwa ni ratou sa rerevaki ira na tamata, de ra vavocaki iratou i na vatu. 27Ia ni ratou sa yadji ratou mai, ratou sa vaturia i na matadra na matavilewai. Sa tarogi ratou na bete levu, 28ka tukunia, "Kitou ma reva beka ni varojia matua vi ikodou mo dou kua ni vatavuvuli i na yaca ke? Ia ka raicia dou sa vasinaiji Jerusalemi i na nomudou i vavuvuli ka dou sa nakijia vokiliga me kitou tarogi i na dra ni tamata ke."29Sa qai vosa o Pita vata ki ratou nai apsitolo, ka tukunia, "Sa kilikili ki kitou me kitou talairawarawa vua na Kalou ka me kua liga vi ira na tamata. 30Na nodra Kalou na noda matua sa vaturi Jisu voki mai, koya dou ma vamatea ni dou ma valiligia i na dua na kau.

31O koya sa vaceceretakia na Kalou i na ligana i matau me Turaga kai Vabula, me solia kinia na vivutuni vi ira na Isireli vata na vabokoci ni valavala ca. 32Kitou sa yaco vokiliga me i vadjinadjina i na vika ke, ka sa vakinia na Yalo Tabu, o koya sa solia na Kalou vi ira sa talairawarawa vua."33Ia ni ra sa rogocia ra sa cudru valevu ka ra sa bose me ra vamatei iratou. 34Sa qai tucake i na kedra maliwa na matavilewai e dua na Farisi o Kamelieli na yacana, sa vu-ni-vunau ka sa rogorogo vinaka vi ira na tamata keceliga; ka tukunia me yadji vamalua i tuba o ratou na apositolo.35Sa qai tukunia vi ira, "Ikodou na tamata ni Isireli, dou lewai ikodou vinaka i na vuku ni ka dou sa nanumia mo dou vayacoya vi ratou na tamata ke. 36Ni sa tubu cake iliu o Cuta, sa dautukutukuni koya ma ra qai to vata ki ira na tamata eso, ra sa wili vata ra sa le va beka na drau. Sa qai vamatei koya ke vata ki ira keceliga ra sa talairawarawa vua ka ra sa vasesei ka oji yani. 37Sa oji ke sa qai tubu cake o Jutasa na kai Kalili i na gauna sa volai kinia na tamata ka ra sa le levu sa yadjia tani o koya me ra muri koya. Sa rusa vokiliga o koya ke, vata ki ira keceliga ra sa talairawarawa vua ra sa vasesei.38Ia ke, au sa tukunia vi ikodou, Dou kua soji ni vacalai ratou na tamata ke, dou daini ratou jiko, ia ke ka va tamata nai naki ke se na cakacaka ke, ena varusai liga. 39ia ke ka mai vua na Kalou, dou na reva ni varusa rawa; de dou na raicia beka ni dou sa vivala vata ki na Kalou."40Ra sa qai yalovata ka tukunia ia ni ra sa kacivi ratou nai apositolo ka kanakuitataki ratou, ra sa varojia matua vi ratou me ratou kua sara ni vosa i na yaca i Jisu, a ra sa qai sereki ratou me ratou qai. 41Ia ni ratou sa qai tani i matadra na matavilewai ka ratou sa marau ni ratou sa yaga me ratou vacacani i na vuku ni yacana. 42Ia i na visiga keceliga, i na vale ni soro vata i na vivale keceliga, ra sa reva ni cegu na vatavuvuli ka vunautaki Jisu ni sa koya na Karisito.

61Ia i na gauna gona, ni sa le levu ra sa lotu, ra sa djidji o ira na vulagi ni vimatanitu tani vi ira na Iperiu ni sa reva ni nanumi o ira na nodra yada i na wase ni yau i na visiga,2Sa qai vasoqoni ira vata na le levu sa lotu o ira na le jinikarua ka tukunia, "Sa reva ni dodonu me kitou dainia na vosa ni Kalou ka qaravia na teveli. 3Ikodou na viwekani, mo dou qai djigia vi ikodou e le vitu na tamata sa rogorogo vinaka, ratou sa sinai i na Yalo Tabu vata ki na vuku, me kitou lesi ratou i na cakacaka ke. 4Ia o kitou, me kitou na gumatua sara i na masu vata i na vunautakia na vosa."5Sa vinaka vi ira keceliga na le levu na vosa ke. A ra sa djigitaki Sitiveni, e dua na tamata sa sinai i na vabaujia vata na Yalo Tabu, vata ki Filipi, ki Pirokoro, ki Nikanori, ki Taimoni, ki Parimina, ki Nikola, na tamata lotu va-Jiu mai Anitioki. 6Sa ra vaturi ratou i na matadra nai apositolo, ia ni ra sa masu oji ra sa tabaki ratou i na ligadra.7Sa vatetei sara na vosa ni Kalou, ka sa valevutakia sara na kedrai wiliwili ra sa lotu mai Jerusalemi, sa le levu vokiliga na bete ra sa talairawarawa i na vabaujia.8Sa sinai i na vabaujia vata na kaukauwa o Sitiveni, sa vayacoya eso na ka e vivakurabuitaki vata ki na cakacaka-mana levu i na kedra maliwa na tamata. 9Ia ni sa tucake eso mai na nodra vale ni lotu, na yacadra o ira na Sereki vata ki na kai Kirini eso vata na kai Alekisadria eso, vata ki ira eso mai Silisia, vata ki Esia. Ra sa vileji vata ki Sitiveni.10Sa reva ni qaravia rawa na nona vuku vata ki na Yalo sa vosa kinia o koya. 11A ra sa qai yadjia lo mai na tamata eso ra sa tukunia, "Kitou sa rogoci koya ke ni sa vosa vacacataki Mosese vata ki na Kalou."12Sa ra qai vauqeji ira na tamata, vata ki ira na matua, vata ki ira na vunivola, ara sa qai vakaukauwa vua ka tauri koya ka ra yadjia vi ira na matavilewai. 13Sa ra qai kacivi ira na dauvibeitaki vaseseni, ka ratou sa tukunia, "Sa reva ni cegu na tamata ke ni sa vosavacacatakia na vanua tabu ke vata ki na vunau. 14Ni kitou ma rogocia ni sa tukunia ni na varusa na vanua ke o Jisu na kai Nasareci ka na vukicia sara nai valavala sa solia vi kita o Mosese." 15Ia o ira keceliga sa jiko i na vale ni vilewai ni ra sa varaicia matua ra sa raicia na matana ni sa tautauvata na mata ni agilosi.

71Sa qai tukunia na bete levu, "Sa djina na vika ke se reva?" 2Sa qai tukunia o Sitiveni, "Ikodou na mataviwekani, vata ki ikodou na matua, dou varorogo mada: "Na Kalou vaiukuuku sa rairai iliu vua na noda matua o Eparaama ni sa jiko mai Mesapotemia, ni sebera na nona jiko mai Karana; 3sa tukunia vua, 'Qai tani i na nomu vanua ka daini ira na wekamu, ka qai i na vanua au na vatakila vi iko.'4Sa qai tani o koya mai na vanua o Kalitia ka qai jiko i Karana; sa jiko kinia, ni sa mate o tamana, sa tuberi koya tani mai kinia na Kalou ka sa vajikori koya i na vanua ke, dou sa qai jiko kinia ni kua. 5Sa reva ni solia kinia vua o koya e dua na jiki ni vanua me taukenia, se me butukia i yavana. Sa yalayala liga vua me solia vi koya me taukenia, vi ira vokiliga na nona kawa ka ni sa reva ni dua na luvena.6Sa tukunia vake vua na Kalou, ni ra na jiko vulagi na nona kawa ina vanua sa reva ni nodra ka na vabobulataki ira ka vararawataki ira me va na drau na yabaki. 7Sa tukunia na Kalou, 'Na matanitu ra na bobula kinia, au na lewa,' sa tukunia na Kalou, 'ra na qai tani mai ka qaravi au i na vanua ke.' 8Sa solia vi Eparaama na Kalou na viyalayalaji ni vicili, sa tamai Aisake o Eparaama, sa bogi walu sa qai cilivi o koya; sa tamai Jekope o Aisake, sa tamadra na le jinikarua o Jekope.9Ia ni ra sa vuvutaki Josefa o ira na matua vua, ra sa volitaki koya i Ijipita; ia sa jiko vata ki koya na Kalou 10ka vabulai koya mai na nona rarawa keceliga. Sa solia vua me vinaka ka vuku i na mata i Fero, na tui Ijipita, sa lesi koya me kovana me lewai Ijipita vata ki ira keceliga na nona le ni vale.11Sa qai yaco na dausiga vata na rarawa levu i na vanua taucoko o Ijipita vata ki Kenani, ra sa reva ni raicia na kakana o ira na noda matua. 12Ia ni sa rogocia o Jekope ni sa tu mai Ijipita na sila, sa qai talai ira taucoko kinia na noda matua. 13Ia nai karua ni nodra qai sa vatakilai koya o Josefa vi ira na tuakana, sa vatakilai na mataqali ni Josefa vi Fero.14Sa qai talatala o Josefa me qaivi o Jekope na tamana vata ki ira kece vokiliga na nona mataqali, ra sa le vitusagavulu ka lima taucoko. 15Sa qai sobu i Ijipita o Jekope, sa mate, o koya vata ki ira na nodra matua. 16A ra sa yadjia i Sikemi ka sa bulu i nai bulubulu koya ma volia o Eparaama i na jiki ni siliva eso vi ira na luvei Emori mai Sikemi.17"Ia ni sa voleka na gauna me vayacori kinia na vosa ni yalayala, ka bubului kinia na Kalou vi Eparaama, ra sa qai tubu o ira na tamata me ra le levu mai Ijipita, 18ka yacovia na gauna sa buli kinia e dua tani na tui koya sa reva ni kilai Josefa. 19Sa lawakitaki ira na wekada o koya ke, ka sa vacacani ira na nodra matua, me ra sa daini ira kinia na nodra gone i tuba me ra kua ni bula.20Sa sucu o Mosese i na gauna gona; sa mata vinaka sara i na mata ni Kalou ka sa susugi vula tolu ina vale ni tamana. 21Ia ni sa dai i tuba o koya, sa keveji koya na luvei Fero yalewa ka susugia me luvena.22Sa vavulici o Mosese i na nodra vuku keceliga na kai Ijipita, sa kaukauwa i na nona vosa vata i na cakacaka. 23Ia ni sa vasagavulu na nona yabaki, sa qai tubu i lomana me via qai raici ira na wekana na luve i Isireli. 24Ia ni sa raicia e dua vi ira sa vacacani, sa totakia, ka cudruvakia sa vararawataki, ka sa vamavoatakia na kai Ijipita: 25ia sa nanumia o koya ra na kila na wekana ni sa ligana e na vabulai ira kinia na Kalou, a ra sa reva liga ni kila.26Ia i na siga taravia sa basika vi koya e le rua rau sa vivala, sa via vavinakajitaki rau voki, sa tukunia, 'Ikodrau na turaga; drau sa viwekani liga; na cava drau sa vivacacani kinia?' 27Ia sa biligi koya tani o koya sa vacacania na wekana, ka tukunia, 'O cei sa lesi iko mo turaga mo mai lewai kimamu? 28O sa via vamatei au beka, me va na nomu ma vamatea na kai Ijipita i nana?'29Sa qai tuba o Mosese i na vuku ni vosa gona; sa qai vulagi jiko i na vanua o Mitiani, sa mani sucu kinia e le rua na luvena tagane. 30"'Ia ni sa oji e vasagavulu na yabaki, sa qai basika vi koya mai vikau e dua na agilosi ni Turaga i na ulu-ni-vanua o Saineai, i na yameyame ni buka i na dua na kau.31Ia ni sa raicia o Mosese, sa reucalatakia na ka sa raicia; ia ni sa torovia me varaicia sa rogo mai vua na vosa ni Turaga, ka tukunia, 32'Oi au na nodra Kalou na nomu matua, na Kalou ni Eparaama, vata na Kalou ni Aisake, vata na Kalou ni Jekope.' Sa sautaninini o Mosese ka sa rava ni varaicia.33"Sa qai tukunia vi koya na Turaga, 'Luvajia tani na nomui vava mai na yavamu, ni sa qele tabu na vanua o sa tu kinia. 34Au sa raicia djina sara na nodra rarawa na noqu tamata ra sa jiko mai Ijipita; ia au sa rogocia na nodra vutugu, ia au sa qai sobu mai meu vabulai ira; ia ke, mo qai, au sa talai iko i Ijipita.'35"O Mosese ke o koya ra sa cajia, ka tukunia, 'O cei sa lesi iko mo turaga ka mo lewa?' - o koya liga ke sa tala na Kalou me turaga kai vabula i na ligana na agilosi sa basika mai vua i na kau. 36Sa yadji ira yani o Mosese ni sa vayacoya oji eso na ka e vivareucalataki vata nai vatakilakila i na vanua o Ijipita, vata na wasa damudamu vata na vikau ka yabaki vasagavulu. 37"'O Mosese ke sai koya ma tukunia vi ira na Isireli, 'Ena vatubuya vi ikodou o Jiova na nomudou Kalou mai vi ira na wekamudou e dua na parofita me vataki au.'38O koya ke sa jiko ki ira nai soqosoqo le ni soro i na vikau vata ki ira na agilosi sa vosa vua i na ulu-ni-vanua o Saineai, vata ki ira na noda matua, sa rawa o koya na vunau bula me solia vi kita. 39"Ra sa sece ni talairawarawa vua o ira na noda matua, ra sa biligi koya tani vi ira, sa suka voki na yalodra i Ijipita. 40Ra sa tukunia vi Eroni, 'Caka eso na noda Kalou me ra liutaki kita. O Mosese ke o koya ka yadji kita mai na vanua o Ijipita, da sa reva ni kila se cava yaco beka vua.'41Ra sa caka e dua na luve ni bulumakau i na gauna gona, ra sa vacaboya nai soro i na matakau, ra sa marautakia na cakacaka ni ligadra. 42Sa qai vuki tani na Kalou ka daini ira tu me ra qaravia na vikalokalo ni lomalagi, me va na ka sa volai i na nodrai vola na pavofita, 'Ikodou na mataqali ni Isireli, dou sa vacaboya vi au na manumanu sa vamatei vata nai madrali, i na vikau me vasagavulu na yabaki se reva?43Dou sa cola na vale ni Moloke vata na kalokalo ni nomudou Kalou o Remifani, vata na matakau dou ma caka mo dou soro kinia: ia au na yadji ikodou yani me sivi o Papiloni.'44Sa tu liga vi ira na noda matua i vikau na vale ni Kalou sa tu kinia nai vunau, me va sa vosa kinia o koya ni sa tukunia vi Mosese, me caka me va na kena i vatakarakara sa raicia. 45O koya vokiliga ra sa tauria i muri na noda matua ka ra sa qai yadjia mai o ira vata ki Josua i nodra na vimatanitu tani. Sa vatovoci ira tani na Kalou i na matadra na noda matua. Sa jiko vi ira nai vunau me yacovia na gauna ni Tevita, 46o koya sa lomani mai vua na Kalou, ka sa kerea me nonai tavi e dua na vale me ni koya na Kalou i Jekope.47Ia o Solomoni liga sa tara na vale me nona. 48Ia, sa reva ni jiko o Koya sa cecere sara i na vale sa caka i na liga, me va na vosa ni parofita, 49'Na noqui jikojiko vaturaga o lomalagi, vata nai tutu-ni-yavaqu o vuravura, Na vale cava dou na tara me noqu? sa tarogia o Jiova, se na vanua cava me na noqui vavacegu?

50Sa reva beka ni caka na ka keceliga qori na ligaqu?'51"Ikodou na yalokaukauwa, ka reva ni cili na yalomudou vata na daligamudou, dou sa dauvorajia jikoliga na Yalo Tabu; ia o ikodou dou sa vayacoya me vataki ira na nomudou matua. 52O cei vi ira na parofita ra sa reva ni vacacania o ira na nomudou matua? Ra sa vamatei ira ra ma tukunia iliu ni na qai mai o koya na Yalododonu; o koya dou sa qai solia yani ka vamatea, 53ia sa soli vi ikodou na vunau ni sa tukunia eso na agilosi ia dou sa reva liga ni vabaujia."54Ia ni ra sa rogocia na vika ke, sa laucoka na yalodra, ra sa vasequruquru baji vi Sitiveni. 55Ia o koya ni sa sinai tu i na Yalo Tabu, sa rai matua i lomalagi ka sa raicia nai ukuuku ni Kalou; vata ki Jisu ni sa tu i na ligai matau ni Kalou. 56Sa tukunia o Sitiveni, "Raicia, au sa qai raicia sa wase rua na lomalagi, ka sa wiri tu na Luve ni tamata i na liga i matau ni Kalou."57Ara sa qai qoqolou i na domo levu ka tabonakia na qara ni daligadra, ka cici vakaukauwa vua ni ra sa lomavata. 58A ra sa daini koya i nai bili ni koro ka cavokia i na vatu. Ia o ira ra sa beitakia, ra sa vadavoya na nodrai curucuru i na yavana e dua na cauravou na yacana o Saula59A ra sa vacavoki Sitiveni i na vatu ni sa masu jiko ka tukunia, "Ikonu na Turaga Jisu, tauria na yaloqu." 60Sa tekiduru sobu o koya ka kaci i na domo levu, "Ikonu na Turaga, kua ni cudruvi ira i nai valavala ca ke." Ia ni sa vosa oji vake, sa qai moce.

81Sa vinakatakia na nona mate o Saula. I na gauna gona ra sa vacacani valevu kinia nai soqosoo le ni lotu ra jiko mai Jerusalemi; a ra sa viseyaki kinia i na viyasana i Jutia, vata ki Samaria, vavo liga o ira nai apositolo. 2Ra sa buluji Sitiveni so na tamata daulotu, ara sa caka na somate levu i na vukuna. 3O Saula sa vacacani ira valevu nai soqosoqo lewe ni lotu. Sa curu i na nodra vivale keceliga, sa yarataki ira na taqane vata ki ira na yalewa, sa daini ira i na vale ni vivesu.4Ia o ira ra sa viseyaki ra sa qai i na viyasana keceliga, ara sa vunautakia na vosa. 5Sa qai sobu o Filipi i na koro o Samaria sa vunautaki Karisito vi ira.6Ia o ira na tamta ra sa lomavata me ra varogocia na ka sa tukunia o Filipi; ara sa rogocia, ra sa raicia na vika mana sa vayacoya o koya. 7Ni sa qai tani mai vi ira na lewe levu eso na yalo velavela sa curumi ira, ni ra sa qoqolou jiko i na domo levu, vata ki ira vokiliga ra lewe levu sa tauvi ira na mate ni ninini vata na lokiloki ara sa vabulai. 8Sa levu kinia na marau i na koro gona.9Sa dua na tamata o Saimoni na yacana, sa dauvatevoro dede i na koro gona; sa vareucalataki ira valevu kinia na kai Samaria ni sa dautukuni koya ni dua sa cecere sara. 10O ira na kai Samaria, mai vi koya e lailai duadua me yaco vi koya e levu duadua, ara sa varogoci koya; ara sa tukunia, "O koya ke na kaukauwa levu ni Kalou." 11A ra sa varogoci koya ni sa vareucalataki ira vadede o koya i na nonai vatevoro.12Ni ra sa vadjinaji Filipi ni sa vunautakia na vika ni matanitu ni Kalou vata i na yaca i Jisu Karisito, ara sa qai papitaisotaki, o ira na tagane vata ki ira na yalewa. 13Sa qai vadjinajia vokiliga o Saimoni, ni sa papitaisotaki oji rau sa daujiko vata ki Filipi. Ni sa raicia nai vatakilakila vata i na cakacaka mana levu, sa caka jiko.14Ni ra sa qai rogocia o ira nai apositolo ra sa jiko mai Jerusalemi ni ra sa vadjinajia na vosa ni Kalou o ira na kai Samaria, ra sa talai Pita vata ki Joni vi ira. 15Ni rau sa qai sobu, rau sa masulaki ira, me ra rawa na Yalo Tabu. 16Ni sa reva ni yaco vua e dua vi ira o koya; ra sa papitaisotaki liga ina yaca ni Turaga o Jisu. 17A rau sa qai tabaki ira i na ligadrau, sa yaco kinia vi ira na Yalo Tabu.18Ni sa raicia o Saimoni sa soli na Yalo Tabu i na vitabaki ni ligadra nai apositolo, sa qai via solia vi rau nai lavo. 19Sa tukunia, "Solia mai vi au na kaukauwa ke, me yaco kinia na Yalo Tabu vi ira yadua au na tabakia i na ligaqu."20Sa tukunia vua o Pita, "Mo drau rusa vata i na nomu siliva, balejia o sa nanumia sa voli rawa nai solisoli ni Kalou i nai lavo. 21Sa reva na nomu jikina se nomui votavota i na ka ke, ni sa reva ni dodonu na yalomu i na mata ni Kalou. 22O koya mo qai vivutunitakia na nomui valavala ca ke, masu vua na Kalou, de sa qai rawa beka mo reva ni cudruvi i na nanumia ni yalomu. 23Ni'u sa raicia o sa tu liga i na ka sa gaga sara, o sa vesuki i nai valavala ca."24Sa qai vosa o Saimoni sa tukunia, "Drau masulaki au vua na Turaga, me kua ni yaco vi au e dua na ka drau sa vosa kinia."25O rau ni rau sa tukunia oji sa vunautakia na vosa ni Turaga, rau sa lesu voki i Jerusalemi, a rau sa vunautakia nai tukutuku vinaka i na levu na vikoro lalai mai Samaria.26Sa vosa vi Filipi e dua na agilosi ni Turaga sa tukunia, "Mo tu ka qai vake i na ceva i na sala sa qai mai Jerusalemi vake i Kesa." (Ke na sala i vikau.) Sa wiri o koya ka qai. 27Sa qai wiri o koya sa qai, sa raicia sa dua na kai Iciopea, na matanivanua, sa tamata levu ni Kadasi, na nodra ranadji na kai Iciopea. Sa nona dauniyau o koya. Sa qai mai Jerusalemu me mai lotu. 28Sa lesu tu, sa wilikia nai vola ni Aisea na parofita ni sa dabe jiko i na nona qiqi-ni-turaga.29Sa qai tukunia vi Filipi na Yalo Tabu, "Qai voleka, mo drau qai jiko vata ki koya i na qiqi-ni-turaga gona." 30Sa qai cici yani o Filipi, sa rogoci koya ni sa wilikia nai vola ni Aisea na parofita, sa tukunia, "O sa kila na ka o sa wilikia, se reva?" 31Sa tukunia vua o koya, "Au na rawa vacava ke sa reva ni dua sa tuberi au?" Sa vamasuji Filipi me cabe cake vua me rau dabe vata ki koya.32Ke na jiki ni Vola Tabu sa wilikia o koya na kai Iciopea, "Sa tuberi o koya me va na sipi me vamatei, ia me va na lami sa galu i na mata i koya sa kojia, sa vavokiliga kinia o koya ni sa reva ni vosa. 33Ni sa malumalumu jiko o koya, sa reva ni lewai vadodonu. O cei na tukunia na nona kawa? Ni sa yadji tani i vuravura na nona bula."34Sa qai vosa vi Filipi na matanivanua, sa tukunia, "Au tarogi iko mada se sa vosataki cei na parofita i na vosa ke, o koya liga, se dua tani voki?" 35Sa qai dalaga o Filipi, sa qai tekivu i jiki ni Vola Tabu gona, sa vunautaki Jisu vua.36Ia ni rau sa qai tu i sala levu, rau sa yaco i na dua na wai, sa tukunia na matanivanua, "Raicia, sa tu na wai. Na cava sa tarovi au me'u kua ni papitaisotaki?" 37Sa tukunia o Filipi, "Ke o sa vadjinajia i na yalomu taucoko, sa tara liga. Sa vosa o koya sa tukunia, "Au sa vadjinajia ni sa Luve ni Kalou o Jisu Karisito. 38Sa qai tukunia o koya me tu vadua mada na qiqi-ni-turaga. A rau sa qai sobu ruarua i wai, o Filipi vata ki na matanivanua, a sa papitaisotaki koya.39Ia ni rau sa cabe cake mai wai, sa yadji Filipi tani na Yalo ni Turaga, sa reva ni raicia voki na matanivanua, sa qai i na nona sala o koya sa mamarau yani. 40Sa basika o Filipi mai Asoto, sa qaivia na vikoro keceliga, sa vunautakia nai tukutuku vinaka yaco sara i Sisaria.

91O Saula, sa cavujia jiko na vosa cudrucudru vata na vivamatei vi ira sa lotu vua na Turaga, 2sa qai vua na bete levu sa tarogia vua nai vola nodra na vivale ni lotu mai Tamasiko, ke raicia o koya eso ra sa muria nai varau gona, se ra tagane se yalewa, me vesuki ira, me qai yadji ira i Jerusalemi.3Ia ni sa qai tu, sa yaco voleka i Tamasiko, sa cila vavolivoliji koya vasauri dua na rarama mai lomalagi; 4sa bale sobu i na qele, sa rogocia dua na domo sa tukunia vua, "I Saula, I Saula, o sa vacacani au i na vuku ni cava?"5Sa tukunia vua o Saula, "O cei o Ikonu, Na Turaga?" Sa tukunia na Turaga, "Oi au o Jisu, o sa vacacania; 6sa sautaninini o koya, sa reucala, sa tukunia, "Ikonu na Turaga, Na cava me'u caka?" Sa tukunia vi koya na Turaga, "Cavu tu, qai i na koro, na tukuni vi iko na ka e dodonu mo caka." 7O ira na tamata sa qai vata ki koya ra sa tu ka vagagalu liga: ra sa rogocia liga na domo, a ra sa reva ni raicia e dua.8Sa wiri mai na qele o Saula, ni sa dola na matana, sa reva ni raicai e dua na ka; ra sa tuberi koya, sa yadji koya i Tamasiko. 9Sa bogi tolu sa reva ni rai rawa, sa reva vokiliga ni kana se somi.10Sa dua na tisaipeli mai Tamasiko, o Ananaiasa na yacana. Sa tukunia vi koya na Turaga, i na raivotu, "I Ananaiasa!" Sa tukunia o koya, "Raicia, oi au, Turaga." 11Sa tukunia vi koya na Turaga, "Mo tu yani,ka qai i sala levu na yacana o Dodonu, tarogia na kai Tarisu, o Saula na yacana i na vale ni Jutasa, ni sa masu jiko. 12Ni o sa raicia i na raivotu e dua na tamata o Ananaiasa na yacana, sa curu mai, tabakia i ligana, me rai rawa o koya."13Sa qai tukunia o Ananaiasa, "Ikonu na Turaga, ra sa le levu au sa rogocia kinia nai tukutuku ni tamata ke, na levu ni ka ca sa vayacoya vi ira na nomunu tamata yalosavasava mai Jerusalemi. 14Ke vokiiga sa lesia o ira na bete levu me vesuki ira keceliga sa masujia na yacamunu." 15Sa tukunia vi koya na Turaga, "Mo qai liga, o koya ke na tamata djigitaki vi au, me yadjia na yacaqu i na matadra na vimatanitu tani vata vi ira na tui eso vata vi ira na luvei i Isireli; 16ni'u na vatakila vua na levu ni ka ina vosojia i na vuku ni yacaqu."17Sa qai o Ananaiasa, sa curu i vale. Sa tabakia o koya na ligana, sa tukunia, "Na wekaqu, Saula, na Turaga o Jisu, o koya sa rairai vi iko i na tolo-ni-sala o ma qai mai kinia, sa talai au mai mo rai rawa, mo vasjinaiji vokiliga i na Yalo Tabu." 18Sa lutu vasauri mai matana na ka e vaka na vari ni ika, sa rai rawa sara o koya; sa tucake ka sa papitaisotaki; 19Ni sa kana oji, sa kaukauwa mai. Sa jiko o Saula me vica liga na bogi vata ki ira sa lotu mai Tamasiko.20Sa vunautakia sara i na vivale ni lotu, ni sa Luve ni Kalou na Karisito. 21A ra sa kurabui keceliga ni ra sa rogocia, a ra sa tukunia, "O koya beka ke se reva ma dau vacavani ira mai Jerusalemi, ara sa masujia na yaca ke? Sa qai volikiga mai vanua ke me vayacoya vakinia, me yadji ira sa vesu tu vi ira na bete levu?"

22Sa kaukauwa cake mai o Saula, sa vataqayataki ira na Jiu ra sa jiko mai Tamasiko, ni sa vadjinatakia sara ni sa Kaarisito o koya ke.23Sa oji e vica na siga, sa ra qai bosea o ira na Jiu me ra sa vamatei koya. 24Sa kila o Saula na nodra sa bukiveretaki koya. A ra sa yadravia na vi-matamata ni koro i na siga vata na bogi me ra rawa ni vamatei koya. 25Sa qai yadji koya i na bogi o ira na nona tisaipeli, ra tukucia sobu i daku ni bai i na dua na sova.26Ni sa yaco i Jerusalemi, sa via qai jiko vata ki ira na sa lotu o Saula, a ra sa rarataki koya keceliga, ni ra sa reva ni vadjinajia ni sa lotu o koya. 27Sa qai yadji koya o Panapasa, sa yadji koya vi ira nai apositolo, sa tukunia vi ira na nona raicia na Turaga i na tolo-ni-sala, sa vosa vokiliga vua, vata na nona vunau vadoudou mai Tamasiko i na yaca i Jisu.28Sa jiko vata ki ira, sa qai wavoki vata ki ira o koya mai Jerusalemi. Sa vosa vadoudou i na yaca ni Turaga o Jisu 29sa vosa ka sa vileji vata ki ira na vulagi mai na vimatanitu tani; a ra sa saga me ra vamatei koya. 30Ni sa kila o ira na viwekani, ra sa yadji koya i Sisaria, ni ra sa vatalai koya sara yani i Tarisu.31Sa ra qai cegu nai soqosoqo lewe ni lotu mai Jutia taucoko vata ki Kalili vata ki Samaria ni ra sa vakaukawataki cake; sa dau nodrai varau me ra ravatakia na Turaga, sa vacegui ira na Yalo Tabu, ra sa tubu kinia me ra le levu. 32Ni sa qai wavoki i na viyasana keceliga o Pita, sa qai sobu vokiliga vi ira na tamata lotu ra sa jiko mai Lita.33Sa raicia kinia e dua na tamata o Inia na yacana, sa davo liga inai davodavo sa yabaki walu, ni sa tauvi koya na mate ni paralase. 34Sa tukunia vua o Pita, "Inia, sa vabulai iko o Jisu Karisito. Tu cake, vivigia na nomui davodavo," sa tu cake sara o koya. 35Sa raici koya o ira keceliga ra sa jiko mai Lita vata ki Sarona, a ra sa visau mai vua na Turaga.36Sa jiko mai Jopa e dua sa lotu o Tapaica na yacana (kenai balebale o Tokasa"). Sa dauoga sara na yalewa ke i na cakacaka vinaka vata na cakacaka ni loloma sa vayacoya jiko vi ira na dravudravua. 37Sa yaco na gauna gona sa tauvi-mate o koya, sa ciba; ni ra sa savaji koya oji, ra sa vadavoya i na dua nai taba ni loma ni vale i colo.38Me va ni rau sa vivolekaji o Lita vata ki Jopa, ra sa rogocia o ira sa lotu ni sa jiko kinia o Pita, ra sa tala e lewe rua na tamata vi koya, me vamasuji koya "Mo qai vatotolo sara mai" vi ira. 39Sa qai tu o Pita sa qai vata ki rau. Ni sa yaco yani o koya, ra sa yadji koya ina taba ni loma ni vale icolo, sa tu voleka vua o ira na yada keceliga, a ra sa tagi, sa varaitakia na nonai curucuru eso vata i nai curucuru sa cula o Tokasa ni ma se bula vata ki ira.40Sa vatalai ira kece yani o Pita mai na rumu, sa tekiduru, sa masu; sa vukicia vake i na yagona, sa tukunia, "Tapaica, tucake." Sa dola na matana, ni sa raici Pita sa mata cake o koya. 41Sa dodogia vua na ligana o Pita sa tuberi koya cake; ni sa kacivi ira na tamata lotu vata ki ira na yada, sa varaitaki koya ni sa bula. 42Na ka ke sa kilai mai Jopa taucoko, ra sa le levu ra sa vabaujia na Turaga. 43Sa jiko voki me bogi vica o koya mai Jopa vata ki Saimoni na matai ni kuli-ni-manumanu.

101Sa dua na tamata mai Sisaria, o Konilio na yacana, sa nodra turaga na mata sojia sa vayacani va-Itali. 2Sa tamata daulotu, sa ravatakia na Kalou o koya vata ki ira keceliga na nona lewe ni vale, sa dau solia valevu na ka ni loloma vi ira na tamata, sa daumasu vua na Kalou i na visiga.3I nai kaciwa ni auwa, sa raicia o koya ina raivotu e dua na agilosi ni Kalou ni sa curu vua. Sa tukunia na agilosi, "I Konilio!" 4Ni sa varaicia na agilosi, sa ravatakia sa tukunia, "Sa vacava, noqu Turaga?" Sa tukunia vua o koya, "Na nomu masu vata na nomu ka ni loloma sa qai cake i na mata ni Kalou mo nanumi kinia. 5Mo tala eso na tamata i Jopa vi Saimoni me ra qai yadji koya mai sa yacana vokiliga o Pita. 6Rau sa jiko vata ki Saimoni na matai ni kuli-ni-manumanu i na nona vale i matasawa."7Ni sa qai tani na agilosi gona ma vosa vi Konilio, sa qai kacivia e lewe rua na nona lewe ni vale, e dua na sojia sa daulotu, e dua voki sa dauqaravi koya. 8Sa tukunia keceliga vi rau o Konilio na ka sa yaco, sa qai vatalai ratou i Jopa.9Ia i na siga taravia, i nai kaono ni auwa, ni ratou sa qai tu i na tolo-ni-sala sa voleka i na koro, sa cabe cake i dela ni vale o Pita me masu. 10Sa viakana sara sa garovia me kania e dua ka, ni ra sa varau jiko, 11sa raicia na raivotu, sa raici lomalagi sa tawase rua, sa dua na ka sa qai sobu mai vua, sa va nai tutuvi levu sa buki na tutuna vava, sa tukuci sobu mai i vuravura. 12Sa jiko kinia na manumanu ni vanua yavai va i na kedra dui vimataqali keceliga, vata na vika sa dauqasi wavoki i vuravura vata na manumanu vuka ni maliwa lala.13Sa qai rogo mai vua na vosa: "Tu cake, Pita, mo vamatea, mo kania." 14Sa tukunia o Pita, "Me'u kua noqu Turaga; ni'u ma reva ni kania na ka sa tabu se reva ni savasava." 15Sa varua voki vua na vosa: "Na ka sa vasavasavatakia na Kalou, mo kua ni tukunia ni tabu." 16Sa yaco vatolu na ka ke; sa qai yadji voki na ka i lomalagi.17Ia ni sa taqaya jiko na lomai Pita se cava nai balebale ni raivotu, o ratou na tamata ma tala o Konilio sa ratou tu i na matamata ni koro, ni ratou sa tarogia na vale ni Saimoni. 18Sa ratou kaci me tarogia se sa jiko kinia o Saimoni, sa yacana vokiliga o Pita se reva.19Ia o Pita ni se vananumakia jiko na raivotu, sa tukunia vua na Yalo Tabu, "Raicia, e lewe tolu na tamata sa vaqarai iko. 20Mo tucake ka qai sobu kinia, ia mo qai vata ki ratou. Me kua ni vileji na lomamu, ni'u sa vatalai ratou mai." 21Sa qai sobu o Pita vi ratou na tamata, sa tukunia, "Raicia, o au liga ke dou sa vaqara. Na cava na vu ni nomudou qai mai?"22A ratou sa tukunia, "Sa dua na agilosi yalosavasava sa vatakila vi Konilio, e dua na turaga ni valu, sa tamata yalododonu, sa ravatakia na Kalou, sa rogorogo vinaka vi ira keceliga na kai Jutia, sa varoji koya na agilosi yalosavasava mo qai i na nona vale, me rogocia nai tukutuku mai vi iko." 23Sa qai kacivi ratou mai o Pita sa vacegui ratou. Ina savulaci taravia sa qai vata ki ratou o Pita, vata so na viwekani mai Jopa.24Ia i na bogi rua ratou sa curu i Sisaria. Sa waraki iratou o Konilio; sa vasoqoni ira vata oji na kai nona vata na wekana djina.25Ni sa curu o Pita, sa tavaki koya o Konilio, sa cuva sobu i yavana sa varokoroko vua. 26Sa vamata koya cake o Pita sa tukunia, "Tucake! O au sa na tamata liga"27Ia ni sa vosa jiko o Pita vi koya, sa curu i loma ka raici ira na le levu ra sa soqoni vata mai. 28Sa tukunia vi ira o koya, "Dou sa kila ni sa ka tabu vua na kai Jutia me jiko vata se me viriji vata na tamata sa matanitu tani. Sa vatakila vi au na Kalou me'u kua ni vatoka e dua na tamata me tabu se reva ni savasava. 29O koya gona ke au sa qai mai kinia, au reva ni vileji, ni'u sa qaivi yani. Au sa tarogia kinia se cava dou sa qaivi au yani kinia."30Sa tukunia o Konilio, "Sa qai oji liga e va na bogi ina auwa ke, au ma lolo ka yacovia nai kaciwa ni auwa, au sa masu i na noqu vake ka raicia, sa dua na tamata sa tu i mataqu sa vaicurucuru lumilumisa. 31Sa tukunia o Konilio, 'sa rogocia na nomu masu na Kalou, sa vananumakia na nomu ka ni loloma i na mata ni Kalou. 32O koya gona, mo qai tala e dua i Jopa, me qaivi Saimoni sa yacana vokiliga o Pita. Sa jiko o koya i na vale ni Saimoni na matai ni kuli-ni-manumanu, mai matasawa, sa qai mai o koya me vosa vi iko.' 33O koya liga ke au sa talatala yani kinia vi iko. Ia o sa yalo vinaka ni ko sa qai mai. Kimamu sa jiko keceliga ke i na mata ni Kalou, me kimamu rogocia na ka keceliga sa varojia vi iko na Kalou."34Sa qai vosa o Pita ka tukunia, "E djina au sa qai kila ni sa reva ni djigitaki ira vailoa na tamata na Kalou. 35Ia, i na vivanua keceliga o koya liga sa ravatakia na Kalou, sa caka na ka dodonu, sa vinakatakia o koya.36Nai vavuvuli sa tukunia o koya vi ira na luve i Isireli, ni sa vunautaki na vivinakaji i na vuku i Jisu Karisito, (o koya liga sa Turaga vi ira keceliga) 37nai vavuvuli gona dou sa kila, ni sa vunautaki mai Jutia taucoko, sa tekivu mai Kalili, ni sa oji na papitaiso ka vunautakia o Joni; 38ni sa lumuji Jisu na kai Nasareci, na Kalou i na Yalo Tabu vata i na kaukauwa. O koya sa qai wavoki sa daucaka vinaka, sa vabulai ira keceliga sa vasaurarataki ira na tevoro, ni sa jiko vata ki koya na Kalou.39Kitou sa yaco me i vadjinadjina i na ka keceliga sa caka o Jisu, i na nodra vanua na kai Jutia mai Jerusalemu vokiliga. O koya ra sa vamatea ni ra sa varubea i na dua na kau, 40sa vaturi koya icolo na Kalou i nai katolu ni siga, sa vatakilai votu, 41ni reva vi ira na tamata, vi ira liga nai vadjinadjina sa djigitakia iliu na Kalou, io vi kitou, o kitou ma kana, ma somi ni sa tucake voki mai na mate o koya.42Sa varojia vi kitou me kitou vunautakia vi ira na tamata ka vadjinadjina ni sai koya liga ka lesia iliu na Kalou me lewai ira na bula vata ki ira na mate. 43O koya ra sa dautukunia o ira keceliga na parofita ni na bokoci i na vuku ni yacana na nodrai valavala ca na tamata keceliga ra sa vabauji koya."44Ni sa tukunia jiko na vosa ke o Pita, sa lutu mai na Yalo Tabu vi ira kece ra sa rogocia na vosa. 45O ratou sa cili sa vabaujia - o ira kece sa qai vata mai ki Pita -ratou sa kurabui ni sa sovaraki na Yalo Tabu vi ira vokiliga ra sa kai matanitu tani.46Ni ratou sa rogoci ira ni ra sa vosatakia na vosa ni vivanua tani ka varokorokotakia na Kalou. Sa qai tukunia o Pita, 47"Sa dua beka na tamata sa vusekatakia na wai, me kua ni papitaisotaki o ira na tamata ke, ra sa rawa na Yalo Tabu me vataki kita?" 48Sa qai tukunia me ra papitaisotaki i na yaca i Jisu Karisito. A ra sa vamasuji koya me jiko mada vata ki ira me vica voki na siga.

111Ra sa rogocia o ira nai apositolo vata ki ira na viwekani mai Jutia ni ra sa vabaujia na vosa ni Kalou o ira vokiliga ra sa kai matanitu tani. 2Ni sa qai cake mai Jerusalemi o Pita, ra sa vileji vata ki ira sa cili; 3ra sa tukunia, "O sa curu vi ira na tamata ra sa reva ni cili, sa kana vata ki ira!"4Sa vatekivu o Pita me vamacalatakia vamatata vi ira, sa tukunia, 5"Au ma jiko i na koro o Jopa ka masu, au ma raicia i na raivotu, sa dua na ka sa qai sobu mai, sa va e dua nai tutuvi levu, sa valutulututaki sobu mai lomalagi i na tutuna vava ka yaco sara mai vi au. Ia ni'u sa varaicia matua, au sa vananumakia. 6Au sa raicia kinia na manumanu ni vanua vata na manumanu kila, vata na vika sa dauqasi wavoki, vata na manumanu ni maliwa lala.7Au sa qai rogocia dua na vosa sa tukunia vi au, 'Tu cake, Pita; vamatea, kania.' 8Au sa qai tukunia, 'Kua, noqu Turaga; ni sa reva na ka tabu se na ka sa reva ni savasava sa curu i na gusuqu i na dua na siga.' 9Sa rogo voki vi au na vosa mai lomalagi, 'Na ka sa vasavasavatakia na Kalou, mo kua ni vatabuya.' 10Sa caka vatolu na ka ke, sa qai yavi kece voki i lomalagi.11Ka raicia e lewe tolu na tamata sa qai yaco i na vale au sa jiko kinia, a ratou sa talai mai Sisaria vi au. 12Sa tukunia vi au na Yalo Tabu me'u qai vata ki ratou, me kua ni vileji na lomaqu. Kitou sa qai vata vokiliga vata ki ira na viwekani ke e le ono, kitou sa curu i nona vale na tamata gona. 13Sa tukunia vi kitou o koya, ni sa raicia na agilosi i na nona vale ni sa wiri tu sa tukunia vua, ' Mo talatala i Jopa, me qaivi o Saimoni sa yacana vokiliga o Pita. 14O koya na tukunia vi iko na vosa o na bula kinia - o iko vata ki ira keceliga na nomu lewe ni vale.15Ni'u sa tekivu me'u vosa vi ira, sa curumi ira na Yalo Tabu, me va vi kita i nai matai ni gauna. 16Au sa qai vananumakia na vosa ni Turaga, ni ma tukunia, 'Sa djina ni sa vipapitaisotaki o Joni i na wai; ia dou na papitaisotaki i na Yalo Tabu.'17Sa qai solia vi ira na Kalou nai solisoli me va vi kita ni da sa vabaujia na Turaga o Jisu Karisito, o cei o au, me'u tarovia rawa na Kalou?" 18Ni ra sa rogocia na vika ke, ra sa galu liga, ra sa varokorokotakia na Kalou sa tukunia, "Sa djina sa qai solia na Kalou vi ira vokiliga na vimatanitu tani na vivutuni me ra bula."19Ke o ira sa dui viseyaki i na vivacaca ni sa tubu i na vuku i Sitiveni sa qai vake i Finiasi, i Kipiro vata ki Anitioki, ra sa tukunia na vosa vi ra duadualiga na Jiu. 20Sa so vi ira, ra sa kai Kipiro vata ki Kirini, ni ra sa yaco i Anitioki, ra sa vosa vi ira ra sa vulagi mai na vimatanitu tani, a ra sa vunautakia na Turaga o Jisu. 21Sa jiko vata ki ira na liga ni Turaga; ra sa lewe levu kinia sa vabaujia, ra sa visau mai vua na Turaga.22Sa qai yaco na kedra i tukutuku vi ira nai soqosoqo lewe ni lotu mai Jerusalemu, a ra sa talai Panapasa me qai sara i Anitioki. 23Ni sa tadu o koya, sa raicia na cakacaka loloma ni Kalou, sa reki kinia, sa vayaloqaqataki ira keceliga me ra kabijia na Turaga i na loma e gumatua. 24Ni sa tamata vinaka o koya, sa sinai i na Yalo Tabu vata na vabaujia, sa le levu kinia na tamata sa vaikuritaki vua na Turaga.25Sa qai o Panapasa i Tarisu me vaqarai Saula. Ni sa raici koya, sa yadji koya i Anitioki. 26Sa dua na yabaki taucoko ra sa dau vasoqoni vata kinia ki ira nai soqosoqo lewe ni lotu, ra sa le levu ra sa vatavulici. Mai Anitioki ra ma vayacani mada kinia iliu o ira ma sa lotu me ni Karisito.27Ke i na gauna gona, sa qai mai na parofita eso mai i Anitioki. 28Sa dua vi ira, o Akapo na yacana, sa tu cake sa vatakila vi ira ni sa vavuna na Yalo Tabu, ni na yaco na dausiga mai muri i vuravura taucoko. Na yaco na ka kece ke i na gauna sa na tui kinia o Kilotiu.29O ira na tisaipeli, ra sa lewa me ra sa solia yadua na nodra ka-ni-loloma me va ra dui rawa, vi ira na viwekani ra sa jiko mai Jutia. 30Ra sa vayacoya va vokiliga kinia, ra sa vatalai Panapasa vata ki Saula me rau yadjia vi ira na matua.

121I na gauna gona sa caka o Eroti na tui me vararawatakia eso vi ira nai soqosoqo lewe ni lotu. 2Sa vamatei Jemesa na tuakai Joni i nai seleiwau.3Ni sa raicia sa vinakatakia o ira na Jiu, sa qai vesuki Pita vokiliga. Ke ni sa gauna ni kana madra sa reva ni valeveni. 4Ni sa oji nodra vesuki koya, sa dai i na vale ni viviesu, sa soli koya vi ratou e lewe va na sojia me ratou yadravi koya; ni sa nanumi ni na yadji vi ira na tamata ni sa oji na kana vata ni qai-sivia.5Sa jiko o Pita i vale ni vivesu, ra sa daumasulaki koya jiko vua na Kalou o ira nai soqosoqo lewe ni lotu. 6I na bogi ni bera na nona qai yadji koya mai o Eroti me mai vilewai, sa moce o Pita i na kedrau maliwa e rua na sojia, sa vesu tu i na sinucodo e rua, a ra sa tu nai vatawa i na mata ni darava me ra yadravia na vale ni vivesu.7Ka raicia, sa dua na agilosi ni Turaga sa qai mai, sa cila yani e dua na rarama i na vale ni vivesu. Sa tavia na sarisari Pita o koya, sa vayadraji koya sa tukunia, "Tu cake vatotolo," sa taluva tani na sinucodo mai ligana.

8Sa tukunia na agilosi vi koya, "Vaucia na nomui curucuru, dara na nomui vava." Sa caka va kinia o Pita. Sa tukunia vua na agilosi, "Mo vaitutuvitaki iko mada qai muri au."9Sa muria na agilosi o Pita a rau curu yani i tuba. Sa reva ni kila o koya ni ka sa caka na agilosi e ka djina. Sa nanumia liga ni sa raicia jiko ina raivotu. 10Ni sa siviji ratou nai matai ni vatawa vata na kenai karua, rau sa yaco mai i na bai kaukaumea sa basika mai i na koro; sa tadola vata ki koya liga. A rau sa curu i tuba sa sivijia e dua na tolo-ni-sala, sa qai daini koya vasauri na agilosi.11Ia ni sa qai kilai yalona mai o Pita, sa tukunia, "Ke au sa qai kila djina sara ni sa tala mai na nona agilosi na Turaga, sa vabulai au mai na ligai Eroti, mai na nodrai naki keceliga na kai Jutia." 12Ni vananumakia jiko, sa yaco o koya i na vale ni Meri na jinai Joni, sa yacana vokiliga o Marika, ra sa lewe levu ra sa soqoni vata kinia me ra masu.13Ni sa tukituki o Pita i nai sogo ni matamata-ni-koro, sa qai e dua na vada me varorogo na yacana o Rota. 14Ni sa kila na domo i Pita, sa marau ke se reva mada ni dola nai sogo; sa cici i loma sa tukunia ni sa tu o Pita i na matamata-ni-koro. 15Ra sa tukunia vua, "Iko sa lialia." Sa cikevi ira jiko liga o koya ni sa va kinia. A ra sa qai tukunia, "Qori na nona agilosi."16Ni sa tukituki jikoliga o Pita, ni ra sa dola na darava, ra sa raici koya ra sa reucala. 17Sa vatabataba vi ira o koya me ra jiko lo, sa tukunia vi ira ni sa yadji koya mai na vale ni vivesu na Turaga. Sa tukunia, "Qai tukunia na vika ke vi Jemesa vata ki ira vokiliga na viwekani." Sa qai daini ira o koya sa qai i na dua voki na vanua.18Ni sa siga na vanua, sa reva ni lailai na nodra kidroa na sojia se sa qai beka i vei o Pita. 19Ni sa vaqarai koya o Eroti, sa reva ni raici koya, sa vatarogi ira nai vatawa, sa solia na lewa me ra vamatei. Sa qai sobu o Eroti mai Jutia i Sisaria me jiko kinia.20Ke sa cudru valevu o Eroti vi ira na kai Taia vata ki Saitoni. A ra sa qai vi koya ni ra sa lomavata, ra sa vamasuji Pilasito, o koya sa lewa na vale ni moce ni tui, me vukei ira, ra sa masujia na vivinakaji i na vuku ni nodra vanua ni dau yadji mai na kedra mai na nona vale na tui. 21Ni sa yaco na siga sa lokuci, sa vaicurucuru o Eroti ina curucuru vaturaga, sa dabe i na nonai jikojiko vaturaga, sa vunauci ira.22Sa ra kailavakia o ira na tamata, "Sa domo ni kalou ke, sa reva ni domo ni tamata!" 23Sa yaviji koya vasauri e dua na agilosi ni Turaga. ni sa reva ni varokorokotakia na Kalou o koya; sa kani koya na baca sa mate yani.24Na vosa ni Kalou sa tubu sa levu sara mai. 25O rau o Panapasa vata ki Saula rau sa vaojia na nodrau cakacaka, rau sa lesu i Jerusalemi, rau sa yadji Joni sa yacana vokiliga o Marika.

131Ke i nai soqosoqo lotu mai Anitioki, sa jiko kinia eso na parofita vata nai vavuvuli. O ratou o Panapasa, o Simioni (sa yacana vokiliga o Nikeri), o Lusiu na kai Kirini, o Manaini (o koya rau susu vata ki Eroti na turaga), vata ki Saula. 2Ni ratou cakacaka vua na Turaga ka lolo, sa tukunia na Yalo Tabu, "Lesi rau mai vi au o Panapasa vata ki Saula i na cakacaka au sa kacivi rau kinia." 3Ni ratou sa lolo, ka masu oji, ratou sa tabaki rau i na ligadratou, a ratou sa vatalai rau yani.4O rau o Panapana vata ki Saula, ni sa vatalai rau na Yalo Tabu, rau sa qai i Selusia; mai vanua gona rau soko tani mai ka qai ki Kipiro. 5Ni rau sa jiko mai Salamisa, rau sa vunautakia na vosa ni Kalou i na nodra vivale ni lotu na Jiu. Sa vivuke vi rau o Joni.6Ni ratou sa qaivia taucoko na yanuyani sa yaco i Pafo, ratou sa raicia e dua na dauvadraunikau, sa parofita vailasu, na kai Jutia sa yacana o Pari-Jisu.

7Rau sa jiko vata i na turaga ni vanua o Serikiu Paula, sa tamata yalomatua. Sa kacivi Panapasa vata ki Saula o koya, ni sa via rogocia na vosa ni Kalou.

8O Elima "na dauvadraunikau" (ke nai balebale ni yacana) sa reva ni duavata kinia; sa vatovolea me vagolea tani na turaga me kua ni vabaujia.9O Saula, o koya vokiliga sa kacivi me o Paula, ni sa sinai i na Yalo Tabu, sa varaici koya vamatua 10sa tukunia, "O iko sa luve ni tevoro, sa sinai vi iko na dauvivakaisini vata na ca. O sa meca ni vi ka keceliga e dodonu. Na reva beka ni oji na nomu vukicia nai naki dodonu ni Turaga?11Ke, raicia, sa bikai iko na cudru ni Turaga, o na mataboko. O na reva ni raicia na matanisiga me oji mada e vica na siga." Sa lutu vasauri vi koya na kabukabu vata na butobuto; sa vayayamo jiko me vaqara eso me ra tuberi koya. 12Ni sa qai raicia na turaga na ka sa yaco, sa vabaujia, ni sa kurabui i nai vavuvuli ni Turaga.13Ke o Paula vata ki ratou sa qai vata, sa ratou daini Pafo me qai i Perika mai Pamifilia. O Joni sa lesu voki i Jerusalemi. 14O Paula vata ki ratou na nonai lala ratou sa qai mai Perika, ratou qai i Anitioki mai Pisita. Rau sa curu i na vale ni lotu i na siga ni vacecegu, a rau sa dabe sobu. 15Ni sa wiliki oji nai vola ni lawa vata ki ira na parofita, sa so na turaga ni vale ni lotu sa talatala yani sa tukunia, "Ikodrau na viwekani, ke tu vi ikodrau e dua na vosa ni vavuvuli vi ira na tamata, tukunia liga mai."16Sa qai tu cake o Paula sa vatabataba; sa tukunia, "Ikodou na Isireli vata ki kodou sa ravatakia na Kalou, dou varorogo mai. 17Na nodra Kalou na tamata ke, io na nodra na Isireli sa djigitaki ira oji na noda matua, sa valevui ira na tamata ni ra sa jiko vulagi mai na vanua o Ijipita, sa yadji ira mai kinia i na ligana kaukauwa. 18Ni sa vosojia o koya na nodrai valavala i na vikau me yabaki vasagavulu.19Ni sa oji na nona vakawabokotakia na vitu na matanitu i na vanua o Kenani, sa qai vota vi ira na nodra vanua. Sa yaco ke ni sa oji e va na drau limasagavulu na yabaki. 20Sa oji ke sa qai lesia eso na ka yabaki va na drau limasagavulu, sa qai yacovi Samuela na parofita.21Sa ra qai vinakatakia me dua na nodra tui, na Kalou sa qai soli Saula na luvei Kisi, na tamata i na yavusa i Penijamini, me nodra tui me vasagavulu na yabaki. 22Ni oji na nona yadji koya tani mai nai tutu vatui na Kalou, sa qai vatuburi Tevita me nodra tui. Sa tukuni koya vokiliga sa tukunia, 'Au sa raici Tevita na luvei Jese ni sa tamata sa va na lomaqu, o koya na vayacoya keceliga na noqu lewa.'23Mai na nona kawa na tamata ke na Kalou sa vatubuya i Isireli nai Vabula, o Jisu, me va na nona vosa ni yalayala. 24Ni se bera na nona yaco mai o Jisu, o Joni sa vunautakia na papitaiso ni vivutuni vi ira keceliga na Isireli. 25Ni sa vaojia jiko na nona cakacaka o Joni, sa tukunia, 'Ikodou sa nanumia se o cei o au? Au sa reva ni o koya. Ia dou rogocia, e dua sa muri au mai, nai vava i yavana au sa reva ni yaga me'u serekia.'26Ikodu na viwekani, na kawa ni Eparaama, vata ki ira keceliga vi kodou sa ravatakia na Kalou, sa talai mai vi kita na vosa ni bula ke. 27O ira sa jiko mai Jerusalemi vata ki ira na nodra turaga ra sa reva ni kilai koya, se na nodra vosa na parofita sa wiliki i na visiga ni vacecegu ni ra sa vacacani koya a ra sa lewai koya me mate.28Ka djina ni ra sa reva ni raicia e dua na ka sa dodonu me mate kinia, ra sa vamasuji Pailato me vamatei o koya. 29Ni ra sa vayacoya oji na ka keceliga sa volai me baleji koya, ra sa qai roqoji koya sobu mai na kau ka ra bulujia i na dua nai bulubulu.30Sa vaturi koya cake mai na mate na Kalou. 31Sa rairai me vica na siga vi ira, ra sa qai vata ki koya mai Kalili i Jerusalemi. O ira ke ra sa dau tukuni koya vi ira keceliga na tamata me ra vadjinadjinataki koya kinia.32Ke kirau sa tukunia vi ikodou nai tukutuku vinaka: Na yalayala ma caka vi ira na noda matua ni sa vayacoya 33na Kalou vi kita, vi ira na luvedra, ni sa vatuburi Jisu cake o koya. Me va na ka sa volai i karua ni Same: 'O iko na Luvequ, au sa vatuburi iko i na siga ke.' 34Ina vuku ni sa vaturi koya cake mai na mate, me kua ni vuca voki, sa tukunia vake o koya: 'Au na solia vi ikodou na vika sa yalataki djina vi Tevita.'35Ni o koya ke sa tukunia vokiliga kinia o koya e dua voki na Same, 'Au na reva ni vatara na Le Dua yalosavasava me vuca mai.' 36O Tevita ni sa qaravia oji na nonai tabatamata me va na lewa ni Kalou, sa qai moce; sa bulu vata ki ira na nona matua, sa vuca mai na yagona. 37O koya sa vaturia cake voki na Kalou, sa reva ni vuca mai.38O koya mo dou qai kila; na viwekani, i na vukuna na tamata ke sa bokoci kinia nai valavala ca me va sa vunautaki vi ikodou. Na vunau ni Mosese sa reva ni rawa ni dou vadonui kinia. 39I na vukuna vokiliga sa vadonui rawa kinia na tamata keceliga sa vabaujia.40O koya mo dou qai raici ikodou vinaka, de yaco vi ikodou na ka sa vosa kinia o ira na parofita: 41'Raicia, o ikodou sa daubeci, ia mo dou reucala ka rusa; Ni'u sa vayacoya e dua na cakacaka i na nomudou gauna, na cakacaka dou na reva sara ni vadjinajia, ke sa dua e tukunia vi ikodou."'42Ni rau sa qai yani o Paula vata ki Panapasa, ra sa kerekere o ira ra sa soqoni vata me vunautakia vi ira na vosa ke i na siga ni vacecegu sa taravia mai. 43Ni ra sa suka tani o ira sa soqoni vata, sa le levu na Jiu vata ki ira na tamata sa lotu va-Jiu ra sa muri Paula vata ki Panapasa, a rau sa vosa vi ira a rau sa varojia vi ira me ra tauria deivaki na loloma ni Kalou.44Ia i na siga ni vacecegu taravia, sa vo valailai me ra oji kece mai na lewe ni koro ni ra sa soqoni vata mai me ra rogocia na vosa ni Kalou. 45Ni ra sa raicia o ira na Jiu ni ra sa le levu, ra sa sinai i na vuvu a ra vasenitakia na vika sa tukunia o Paula, a ra sa vosavacacataki koya.46A rau sa qai vosa doudou o Paula vata ki Panapasa ka tukunia, "E dodonu liga me vunautaki iliu vi ikodou na vosa ni Kalou. Ni dou sa dainia tani vi ikodou ka lewai ikodou mo dou reva ni rawa mo dou bula tawa mudu, raicia, kirau sa na qai vi ira sa kai matanitu tani. 47Ni sa varojia vakinia vi kitou, na Turaga, sa tukunia, 'Au sa vaturi iko mo nodra rarama na vimatanitu, mo yaco mo vu ni bula i nai yalayala ki vuravura."'48Ni ra sa rogocia o ira sa kai matanitu tani, ara sa marau, a ra sa varokorokotakia na vosa ni Turaga. Sa vabaujia o ira kece ra sa varau tu me vinakatakia na bula tawa mudu. 49Sa kuruvaki na vosa ni Turaga i na viyasana keceliga ke.50O ira na kai Jutia a ra sa vauqeji ira na yalewa lotu vata ki ira na marama vata ki ira na turaga ni koro. A ra sa vatubuya na dauvivacacani vi rau o Paula vata ki Panapaa, a ra sa vatalai rau tani mai na nodra vanua. 51Rau sa kuretakia vi ira na kuvu ni qele mai na yavadrau, a rau sa qai i Ikiniona. 52O ira sa lotu ra sa sinai i na marau vata i na Yalo Tabu.

141Sa yaco i Ikoniona ni rau sa qai vata o Paula vata ki Panapasa i nodra vale ni lotu na Jiu, a rau sa vosa, a ra sa vabaujia kinia e lewe levu na Jiu vata ki ira na sa matanitu tani. 2O ira na Jiu ra sa vajijiqa ra sa vauqejia i lomadra ra sa matanitu tani me ra lomaca vi ira na viwekani.3Rau sa jiko vadede kinia, sa vosa doudou i na vuku ni Turaga, o koya sa vatakila ni sa djina na vosa ni nona loloma. Sa solia me caka rawa i na ligadrau eso nai vatakilakila vata na vika e vivakurabuitaki. 4Ra sa wase rua o ira na le levu i na koro; so sa totaki ira na Jiu, so sa totaki rau nai apositolo.5Ni ra sa qai vakaukauwa o ira sa kai matanitu tani vata ki ira vokiliga na Jiu (vata ki ira na nodra turaga) me ra vacacani rau, ra sa vacavoki rau i na vatu, 6rau sa kila mada iliu, a rau tuba tani i Lisitira vata ki Tapi, a rau sa koro va-Likeonia, i na yasana vokiliga sa volekajia, 7a rau sa vunautakia vokiliga mai kinia nai tukutuku vinaka.8Sa jiko mai Lisitira e dua na tamata, sa malumalumu na yavana, sa lokiloki o koya ni sa sucu mai, se reva ni qai rawa vadua. 9Sa rogoci Paula ni sa vosa jiko. Ni sa varaici koya matua o koya, sa raicia ni sa tu vua na vabaujia me vabulai kinia. 10Sa vosa i na domo levu, "Tu cake vadodonu na yavamu." Sa rika o koya sa qai wavoki.11Ni ra sa raicia o ira na tamata na ka sa vayacoya o Paula, ra sa tabalakia icolo na domodra, a ra sa tukunia i na vosa va-Likeonia, "O rau na kalou rau sa lia tamata mai rau sa qai sobu mai vi kita." 12Sa ra vatokai Panapasa me o "Jupita" vata ki Paula me o "Makuri," balejia ni sa dau vosa o koya. 13O koya vokiliga na bete ni Jupita, sa jiko i na mata ni koro, na nona bure kalou eso na bulumakau vata na salusalu, sa vinakatakia vata ki ira na le levu me ra vacabo- i-soro.14Ni rau sa rogocia o rau nai avositolo o Panapasa vata ki Paula, rau sa dresulakia na nodrau i curucuru, a rau sa cici sara vi ira na tamata, qoqolou, 15ka tukunia, "Ikonu na turaga, na cava konu sa vayacoya kinia na vika ke? Eda sa tamata vata kai tovo vata vokiliga ki ikodou. Kirau sa vunau vi ikodou mo dou saumaki tani mai na vika ke sa reva ni yaga vi koya na Kalou bula o koya sa bulia na lomalagi, na vuravura, na wasawasa, vata na ka keceliga sa tu kinia. 16O koya sa vosojia na lewe ni vanua keceliga ina gauna iliu me ra qai liga i na nodra sala.17Ka reva liga ni dainia me reva na nonai vatakilakila ni sa caka vinaka jiko o koya, sa solia mai vi kita na uca mai lomalagi vata na yabaki sa levu na vuata, sa vakuva na lomada i na kakana vata na marau." 18I na vuku ni vosa ke, rau sa reva ni tarovi ira na lewe levu me ra kua ni vacabo i soro vi rau.19Sa qai mai eso na Jiu mai Anitioki vata ki Ikoniona a ra mai vauqeji ira na tamata. Ni ra sa vacavoki Paula i na vatu, a ra sa yarataki koya i nai bili ni koro, ni ra sa nanumia sa mate o koya. 20Ni sa wavokiji koya o ira sa lotu, sa tu cake o koya sa qai i na koro. I na savulaci, rau sa qai ki Panapasa i Tapi.21Ni rau sa vunautakia oji nai tukutuku vinaka i na koro gona, rau sa valotutaki ira kinia e le levu, rau sa qai voki i Lisitira, i Ikoniona vata i Anitioki. 22Rau sa vataudeitakia na yalodra ra sa lotu, ni rau sa varojia vi ira me ra tu dei i na vabaujia, rau sa tukunia, "Ni sa kilikili me levu na ka rarawa eda na curu kinia i na matanitu ni Kalou."23Ni rau sa lesia eso me nodra matua nai soqosoqo lewe ni lotu, ni rau sa masu vokiliga ka lolo, rau sa tataunaki ira vua na Turaga, o koya ra sa vabaujia.

24Ni rau sa qaivi Pisitia ka yaco i Pamifilia. 25Ni rau sa vunautakia na vosa mai Perika, rau sa qai i Atalia. 26Rau sa soko mai vake i Anitioki, rau ma vatonaki kinia me nodrau na loloma ni Kalou i na vuku ni cakacaka rau sa qai vaojia.27Ni rau sa yaco i Anitioki sa vasoqoni ira vata nai soqosoqo le ni lotu, rau sa tukunia na ka keceliga sa caka na Kalou ni sa vivuke vi rau, ra sa dola na darava ni vabaujia vi ira na vimatanitu tani. 28A rau sa jiko vadede vata ki ira sa lotu.

151Sa qai sobu mai eso na tamata mai Jutia i Anitioki sa vavulici ira na viwekani, sa tukunia, "Ke dou sa reva ni cili me va nai valavala ni Mosese, dou na reva ni vabulai rawa." 2Ni rau sa vileji valevu ka viba vata ki rau o Paual vata ki Panapasa. Ra sa lesi Paula vata ki Panapasa, vata ki ratou voki eso mai vi ira, me ratou qai icolo i Jerusalemi vi ratou nai avositolo vata ki ira na matua i na vuku ni taro ke.3Ra sa talatala vi ira nai soqosoqo lotu, ratou sa qai siviji Finaisi vata ki Samaria, a ra sa tukunia jiko ni sa saumaki mai o ira sa kai matanitu tani. Ra sa vamarautaki ira valevu na viwekani keceliga. 4Ni ratou sa yaco i Jerusalemi, sa mai vacegui ratou o ira nai soqosoqo lewe ni lotu, vata ki ira nai apositolo, vata ki ira na matua, a ratou sa tukunia na ka keceliga sa caka na Kalou ni sa vivuke vi ratou.5Sa tu cake so nai tokani na Farisi ra sa vabaujia ra sa tukunia, "Sa dodonu me cilivi o ira qori, me varoji vokiliga vi ira me ra talairawarawa i nai vunau ni Mosese." 6A ra sa soqoni vata mai o ira nai apositolo vata ki ira na matua me ra bosea na ka ke.7Ni sa levu na vileji, sa tu cake o Pita sa tukunia vi ira, "Ikodou na viwekani, dou sa kila sa djigitaki au mai vi kita na Kalou, i na gauna makawa sara me ra rogocia kinia na vosa ni tukutuku-vinaka o ira na kai vimatanitu tani, me ra vabaujia. 8Na Kalou, o koya sa kila na yaloda, sa vadjinadjina vi ira ni sa solia vi ira na Yalo Tabu, me va liga vi kita. 9Sa reva ni vinakataki kita cake mai vi ira, ia sa vasavasavatakia na yaloda i na vabaujia.10Na cava dou sa qai vatovolea vaca kinia na Kalou mo dou vataqa nai vua i na domodra ra sa lotu, da sa reva ni cola rawa o kita se o ira na noda matua? 11Da sa vadjinajia ni da bula i na loloma ni Turaga o Jisu, me va vokiliga kinia o ira qori."12Sa ra qai galu o ira keceliga na le levu ni ra sa rogoci Panapasa vata ki Paula ni rau sa tukunia na vivatakilakila vata na vika vivakurabuitaki sa caka na Kalou i na kedra maliwa na kai vimatanitu tani.13Ni rau sa jinia na nodrau i tukutuku, sa vosa o Jemesa ka tukunia, "Ikodou na viwekani, dou rogoci au mai. 14Sa tukunia oji o Saimoni se sa qai yadjia vacava iliu na Kalou eso na tamata mai vi ira na kai vimatanitu tani me jiko vi ira na yacana.15Na ka ke sa bale vata i na nodra vosa na parofita, me va na ka sa volai, 16'Ni sa oji na vika ke au na lesu mai, au na vaturia voki na vale ni Tevita, koya sa bale sobu; au na vaduria voki na kena sa rusa, au na vaduria vokiliga mai, 17me ra vaqara na Turaga o ira na tamata sa vo, vata ki ira keceliga na kai vimatanitu tani ra sa vatokai i na yacaqu.' 18Sa tukunia vua na Turaga, o koya sa vatakila na ka keceliga ke mai nai vatekivu ki vuravura.19O koya au sa lewa kinia me da kua ni vaocai ira, ra sa saumaki mai vua na Kalou, mai vi ira na kai vimatanitu tani. 20Me da volavola liga vi ira, ka me tabu vi ira na qaravia na matakau, na daudara vokiliga, vata na na lewe ni manumau sa kuna, vata i na dra. 21Ni ra sa jiko dede i na vikoro keceliga o ira sa vunautaki Mosese ni ra sa wilikia i na vivale ni lotu i na siga ni vacecegu."22Sa ra qai vinakatakia o ira nai avositolo vata ki ira na matua, vata ki ira kecceliga nai soqosoqo le ni lotu, me djigitaki Jemesa o koya sa yacana vokiliga o Parisapa, na tamata rau sa liu vi ira na viwekani, me vatala me ratou qai vata ki Paula, ki Panapasa i Anitioki. 23A ra sa volavola vake i na ligadratou, "Ikodou nai apositolo vata na matua, kimamu sa loloma yani vi ikodou na viwekani sa matanitu tani mai Anitioki, i Siria vata ki Sisilia: Dou bula!24Ni kimamu sa rogocia ra sa qai tani vi ikodou eso ra sa kidroataki ikodou i na nodra vosa, ra sa vukicia tani na lomamudou, ia kimamu sa reva ni talai ira, 25sa qai vinaka vi kimamu, ni kimamu sa soqoni vata sa lomavata, me djigitaki eso na tamata sa talai vi ikodou me ratou qai vata ki rau dou sa daulomania o Panapasa vata ki Paula, 26na tamata rau sa bolea na mate i na vuku ni yacana na noda Turaga o Jisu Karisito.27O koya kimamu sa talai Jutasa vata ki Sailasa yani, rau na tukunia vokiliga na vika ke mai na gusudrau. 28Ni sa vinaka vua na Yalo Tabu vata vi kimamu vokiliga, me kimamu kua ni taucia vi ikodou nai colacola levu ke: 29me tabu vi ikodou na vika sa cabo i na vimatakau, na dra vokiliga, vata na ka sa kuna, na daudara. Ke dou qarauni ikodou mai na vika ke, dou na caka vinaka. Sa loloma."30Ni ratou sa talai, ratou sa qai i Anitioki; ratou sa vasoqoni ira vata na le levu, ratou sa solia nai vola. 31Ni ra sa wilikia oji, ra sa marau i na vivacegui. 32O Jutasa vata ki Sailasa, rau sai vavuvuli vokiliga, rau sa vavulici ira na viwekani i na levu na vosa sa vataudeitaki ira.33Ni ratou sa jiko bogi vica, ra sa qai vatalai ratou o ira na viwekani i na vacegu vi ira nai apositolo. 34Sa vinakatakia o Sailasa me jikoliga mai kinia. 35O Paula vata ki Panapasarau sa jiko mai Anitioki, a rau sa vavuvuli ka vunautakia na vosa ni Turaga vata ki ira voki eso ara sa le levu.36Sa bogi vica sa qai tukunia o Paula vi Panapasa, "Me daru sa qai voki me raicia se ra sa vacava o ira na wekada i na vikoro keceliga daru ma vunautakia kinia na vosa ni Turaga." 37Sa nanumakia o Panapasa me sa yadji Joni, sa yacana vokiliga o Marika. 38Sa reva ni vinakatakia o Paula me rau yadji koya, ni ma daini rau iliu mai Pamifilia o koya ni sa reva ni qai vata ki rau i na cakacaka.39Sa katakata kinia na vileji, rau sa dui qai kinia, sa yadji Marika o Panapasa, a rau sa soko i Kipiro. 40Sa djigitaki Sailasa o Paula, rau sa qai yani, ni sa tataunaki rau i na loloma ni Kalou vi ira na viwekani. 41Sa qai wavoki o koya i Siria vata i Sisilia, sa vataudeitaki ira kinia na visoqosoqo le ni lotu.

161Sa qai yaco o Paula i Tapi vata i Lisitira, sa raicia, sa jiko e dua o Timoci na yacana, sa dau lotu, sa luve ni yalewa ni Jutia, sa vabaujia, ia sa kai matanitu tani o tamana. 2Sa rogo vinaka o koya vi ira na viwekani mai Lisitira vata i Ikoniona. 3Sa vinakatakia o Paula, me rau qai, sa yadjia mada sa cilivi koya, i na vukudra na Jiu ra sa jiko i na vanua gona, ni ra sa kila keceliga ni sa kai matanitu tani na tamana.4Ni rau sa qaivia na vikoro, rau sa tukunia vi ira me ra vabaujia nai varo sa lesia o ira nai apositolo vata ki ira na matua sa jiko mai Jerusalemi. 5Sa vataudeitakia va kinia i na visoqosoqo le ni lotu i na vabaujia ni ra sa tubu vokiliga i na visiga me ra lewe levu.6Ni rau sa qaivi Firijia vata na vanua o Kalatia, sa tarovi rau na Yalo Tabu me rau kua ni vunautakia na vosa i Esia. 7Ni rau sa yaco mada i Misia, rau sa vatovolea sara me qai i Picinia, sa tarovi rau na Yalo i Jisu. 8Rau sa sivi Misia, rau sa qai sobu i Tiroa,9Sa rairai vi Paula i na bogi na raivotu: Sa tucake tu e dua na kai Masitonia, sa vamasuji koya sa tukunia, "Qai mai i Masitonia, mai vukei kimamu." 10Ni sa raicia oji na raivotu o Paula, sa vatovlea sara me qai i Masitonia, ni kitou sa vananumakia e djina sara sa kacivi kitou na Turaga me kitou vunautakia vi ira nai tukutuku-vinaka.11Ni kitou sa varewa mai Tiroa, kitou sa mua yani i Samoceresa, sa yaco i na savulaci i Niapoli. 12Mai vaka i Filipai, e koro levu i na yasayasa va-Masitonia o koya, sa koro va-Roma, kitou sa jiko i na koro gona me vica na bogi. 13Ni na siga ni vacecegu kitou sa qai i nai bili ni koro i na baji ni uciwai, i na vanua kitou sa nanumia sa dau caka kinia na lotu masumasu. Sa kitou dabe sobu ka vosa vi ira na yalewa ra sa soqoni vata kinia.14Sa varogocia e dua na yalewa o Litia na yacana, mai na koro o Caetaira, sa dauvolitakia na kalokalo sa daulotu vua na Kalou. Sa dola na yalona na Turaga, sa vabaujia kinia o koya na vika sa tukunia o Paula.

15Ni sa papitaisotaki o koya vata ki ira vokiliga na nona le-ni-vale, sa vamamasu o koya, ka tukunia, "Ke dou sa lewa niu sa djina vua na Turaga, curu i na noqu vale mo dou jiko kinia." Sa cikevi kitou sara o koya.16Sa yaco, ni kitou sa qai i na vanua sa caka kinia na masumasu, kitou sota ki na dua na vada sa jiko vua na yalo i Paiconi. O koya sa dauvavutuniyautaki ira valevu na nona turaga i na nona parofisai vaseseni. 17Sa muri Paula vata ki kitou o koya ke, sa kailavakia, sa tukunia, "Sai talatala cecere ni Kalou sara o ratou na tamata ke. Ratou na vatakila vi ikodou na sala ni bula." 18Sa vica na bogi na nona caka jiko na ka ke. O Paula, sa qai rarawa na lomana vi koya, sa rai vua sa tukunia vua na yalo, "Au sa varoji iko i na yaca i Jisu Karisito mo qai tani mai vua." Sa qai tani sara i na gauna vata liga gona.19Ni sa raicia o ratou na nona turaga ni sa yali na ka ratou ma vararavi kinia na nodratou i yau, ratou sa tauri Paula vata ki Sailasa, ra sa yarataki rau i na rara ni vivoli vi ira na turaga. 20Ni ra sa yadji rau i na matavilewa, ra sa tukunia, "O rau na tamata liga ke, rau sa vavu leqa jiko i na noda koro. 21Rau sa kai Jutia. Rau sa vunautakia nai valavala eso sa reva ni dodonu vi kita me da vabaujia se muria ni da sa kai Roma."22Ra sa qai tucake vata taucoko vi rau o ira na le levu; ra sa luvajia na nodrau icurucuru o ira na matavilewai, ra sa tukunia me rau warolaki. 23Ni ra sa warolaki rau, ra sa qai daini rau i vale ni vivesu, ra sa varojia vua nai vatawa me yadravi rau vakaukauwa. 24O koya sa varoji ke, sa biliraki rau i na loma ni vale ni vivesu, sa vesukia vakaukauwa na yavadrau i na i vesu kau.25Ni sa lomaloma ni bogi na vanua rau sa masumasu jiko o Paula vata ki Sailasa, ka sere vua na Kalou, ra sa rogoci rau o ira na vo ni kaivesu. 26Sa dua na uneune levu sa yaco vasauri i na vanua gona, sa yavala kinia na yavu ni vale ni vivesu, sa tadola vasauri keceliga na darava, sa tasere yadua na kedrai vesu na tamata.27Sa yadra mai na moce nai vatawa ni vale ni vivesu, sa raicia sa tadola tu nai sogo ni darava ni vale ni vivesu, sa ucunia mai na nonai seleiwau, ni sa nakijia me vamatei koya, ni sa nanumia ra sa tuba o ira na tamata sa vesu tu. 28Sa kaci i na domo levu o Paula, sa tukunia, "Kua ni o vamavoataki iko, kitou sa jiko keceliga ke."29Sa qai kaci o koya me yadji mai na cina, sa rika i loma sa sautaninini mai, sa cuva sobu vi Paula vata ki Sailasa, 30sa yadji rau i tuba sa tukunia, "Ikodrau na turaga, cava meu vayacoya meu bula kinia?" 31Rau sa tukunia, "Vabaujia na Turaga o Jisu Karisito, o na bula kinia vata ki ira vokiliga na nomu le ni vale.32Rau sa tukunia vua na vosa ni Turaga, vi ira kece vokiliga ra sa jiko i na nona vale. 33Sa yadji rau o koya i na bogi gona sa quarakia na we ni kuita, sa papitaisotaki sara o koya vata ki ira keceliga na wekana. 34Ni sa yadji rau i nona vale sa taucia na kakana i matadrau, sa marau valevu ni sa vabaujia na Kalou vata ki ira keceliga na nona le ni vale.35Ia ni sa siga mai, ra sa tala na ovisa o ira na matavilewai ka tukunia, "Sereki rau na tamata qori me rau qai." 36Sa tukunia vi Paula na vosa ke nai vatawa ni vale ni vivesu, "Sa tala mai na matavilewai mo drau sa sere ka mo drau qai. Drau qai cavu tu ka qai i na vacegu."37Sa tukunia vi ira o Paula, "Ra sa warolaki kirau i matamudou ka ra sebera ni ra lewai kirau mada iliu, kirau sa kai Roma, ra sa daini kirau i vale ni vivesu. Dou sa via vatalai kirau vavuni beka? Reva! Me ra qai mai ra mai yadji kirau yani i tuba." 38Ra sa tukunia na vosa ke o ira na ovisa vi ira na matavilewai, ra sa qai rava ni ra sa rogocia ni rau sa kai Roma. 39Ra sa qai mai na matanivilewai ra sa mai kere vivosoti vi rau ka yadji rau i tuba, ra sa vamasuji rau me rau qai tani i na koro.40Rau sa qai tani i na vale ni vivesu, rau sa curu i na vale ni Litia. Ni rau sa raici ira na viwekani, rau sa vacegui ira ka qai yani.

171Ia ni ratou sa qai vi rau o Amifipoli vata ki Apolonia, ratou sa yaco i Cesalonaika, sa tu kinia e dua na nodra vale ni lotu na kai Jutia. 2Sa curu i loma o Paula, me va na nonai varau, sa tolu na siga ni vacecegu sa vavulici ira kinia mai nai Vola Tabu.3Ni sa vatakila ka vadjinadjinatakia ni sa kilikili ki Karisito me vosojia na mate ka tucake voki mai na mate. Sa tukunia, "Ni sai koya na Karisito, o Jisu ke, o koya au sa vunautakia vi kodou." 4Sa vabaujia o ira eso ka ra qai vitokani vi Paula vata ki Sailasa, vata ki ira na le levu na kai Kirisi ra sa lotu va-Jiu vata ki ira na marama ra sa reva ni le lailai.5Sa qai vuvu o ira na Jiu, ra sa yadjia eso vi ira na kaisi botoboto mai na vanua ni vivoli, ra sa vasoqoni ira vata na le levu ka vatubu mawe i na koro, Ra sa cici vakaukauwa i na vale ni Jesoni, me ra saga me ra yadji rau mai o Paula vata ki Sailasa vi ira na le ni koro. 6Ia ni ra sa reva ni raici ratou, ra sa yarataki Jesoni vata ki ira na viwekani eso vi ira na turaga ni koro, ka tagi, "O ratou ke ratou sa vukici vuravura me ca, ratou sa qai vokiliga mai vanua ke. 7Sa yadji ratou o Jesoni i na nona vale ka ra sa talaimama o ira keceliga ke i na vunau ni Sisa, ra sa tukunia sa dua voki na tui-o Jisu."8Ra sa kidroataki ira na le ni koro vata ki ira na kena turaga ni ra sa rogocia na vika ke. 9Ia ni ra sa vabaujia na yalayala ni Jesoni vata ki ira na tani, ra sa sereki ira me ra qai.10Ia o ira na viwekani ra sa vakusakusa me talai rau o Paula vata ki Sailasa i Peria i na bogi. Ia ni rau sa yaco kinia, rau sa qai i na nodra vale ni lotu na kai Jutia. 11Ra sa uasivi vi ira na kai Cesalonaika o ira ke, i na yalo vaturaga, ni ra sa varogocia na vosa i na loma e vinaka sara, ra sa dauvasaqaqara i nai Vola Tabu i na visiga se sa vakinia na ka ke se reva. 12O koya liga ke ra sa le levu kinia ra sa vabaujia, vata ki ira volikiga na marama ni Kirisi vata ki ira na tagane ra sa reva ni le lailai.13Ia ni ra sa kila o ira na Jiu mai Cesalonaika ni sa vunautakia na vosa ni Kalou o Paula mai Peria, ra sa qai vokiliga kinia ka vayavalaji ira na le levu. 14Ra sa vakusakusa kinia na viwekani me ra vatalai Paula yani me qai vake i wasawasa, ia rau sa jiko liga mai o Sailasa vata ki Timoci. 15Ia o ira sa varaici Paula ra sa yadji koya i Aceni. Ia ni sa tau vi ira nai varo vi Sailasa vata ki Timoci me rau sa vakusakusa vua, rau sa qai sara.16Ia ni sa waraki rau jiko o Paula mai Aceni, sa katakata valevu na lomana ni sa raicia sa oso na koro i na vimatakau. 17Koya gona sa vileji kinia o koya vata ki ira na kai Jutia i na nodra vivale ni lotu vata ki ira vokiliga na tani ra sa lotu, vata ki ira vokiliga ra sa sota vata i na rara ni vivoli i na visiga.18Sa qai vileji vata eso na nodra vuku nai tokani ni Epikuro vata ki Sitoike. Sa tukunia eso, "Na cava mada sa via tukunia o ka na dauvosa ke?" Eso tani sa tukunia, "O koya ke sa va e dua sa vatakila mai eso na kalou vou," ni sa vunautaki Jisu vi ira o koya vata ki na nona tucake voki mai na mate.19Ra sa qai tauri Paula ka tuberi koya i na vanua cecere ni Arisi, ka tukunia, "Ena rawa beka me kimamu kila se cava nai vavuvuli vou ke o sa mai tukunia? 20Ni o sa yadjia mai eso na vika e vivakurabuitaki i daligai kimamu. Sa kimamu via kila se cava nai balebale ni vika ke." 21(Ni sa reva na ka tani ra sa dauvayacoya o ira keceliga na kai Aceni, vata ki ira na vulagi ra sa jiko kinia ia me ra vitukutukunitakia liga se rogocia e dua na ka vou.)22Sa qai wiri tu o Paula i na loma ni vanua cecere i Arisi, ka tukunia, "Ikodou na kai Aceni, au sa raicia i na ka keceliga ni konu sa dausoro valevu. 23Io, niu sa qai wavoki ka raicia na vika konu sa soro kinia, au sa raicia vokiliga e dua nai cabocabo ni soro sa volai kinia, 'VUA NA KALOU E TAWA KILAI.' Ia o koya konu sa soro kinia ni konu sa reva ni kila, au sa qai tukunia ke vi konu.24Na Kalou ka bulia na vuravura vata na ka keceliga sa tu kinia, sa Turaga liga o koya mai lomalagi vata ki vuravura, sa reva ni jiko i na vivale ni soro sa caka i na liga. 25Sa reva vokiliga ni qaravi i na liga ni tamata, me vaka me baki yaga vua e dua na ka, ni sa solia vi kita keceliga na bula vata nai cegu, vata ka na keceliga.26Sa buli ira da sa dra vata, na lewe ni vivanua keceliga me ra jiko i na dela ni vuravura taucoko, sa lesia na vigauna ka djigitaki iliu vata nai yalayala ni nodra vivanua, 27me ra vasaqara na Kalou de ra vayayamo beka vua ka raicia. Ia sa reva liga ni yawa o koya vi kita yadua.28Ni da sa bula vi koya ka yavala ka rawa mai vua na noda bula, me va vokiliga sa tukunia o ira na nomudou dau-ni-vucu eso, 'Sa nona kawa vokiliga o kita.' 29'"Ke, ni da sa kawa ni Kalou, e reva ni dodonu me da nanumakia sa tautauvata na Kalou vata i na koula, se na siliva, se na vatu-sa ceujia na matai se na tamata vuku.30Ia na gauna ni lialia sa vosojia oji na Kalou, sa varojia i na gauna ni kua vi ira na tamata keceliga i na vivanua keceliga me ra vivutuni. 31Ni sa lokucia o koya na siga na lewai vuravura kinia na lewa dodonu vi koya na tamata sa lesia o koya. Sa vadjinadjina kinia vi ira na tamata keceliga i na nona vaturi koya cake voki mai na mate."32Ia ni ra sa rogocia na tucake voki mai na mate, sa valialiai Paula eso vi ira; ka so sa tukunia, "Kitou na rogoci iko voki i na ka ke." 33Sa qai tani yani i na kedra maliwa o Paula. 34Ia sa kabiji koya eso na tamata ra sa vabaujia, sa dua vi ira o Tainonisio mai na matavilewai mai na vanua cecere ni Arisi, vata na yalewa sa vatokai o Tamarisi, vata ki ira voki eso.

181Sa oji na vika ke sa qai tani i Aceni o Paula ka yaco i Korinica. 2Sa raicia kinia e dua na kai Jutia na yacana o Akuila, sa sucu mai Ponito, sa qai liga mai Itali vata na wajina o Pirisila, ni sa varojia o Kilotiu me ra qai tani i Roma na kai Jutia keceliga. Sa qai vi rau o Paula, 3ka ni ratou sa matai vata, sa jiko vata ki rau o koya ka cakacaka, ni ratou sa matai ni vale-laca.4Sa vunau i na vale ni lotu i na visiga ni vacecegu keceliga, sa rawai ira na kai Jutia vata ki ira na kai Kirisi. 5Ia ni sa qai mai Masitonia o Sailasa vata ki Timoci, sa vauqeji o Paula, sa dautukunia vi ira na kai Jutia ni sa Karisito liga o Jisu. 6Ni ra sa vorajia ka vosa vacacataki koya, sa kureitakia na nonai curucuru o koya ka tukunia vi ira, "Ena baleji ikodou liga na nomudou rusa; au sa reva ni cala kinia. Au sa qai vi ira na kai vimatanitu tani."7Sa qai tani kinia, ka curu i na nona vale e dua na yacana o Taito Jusitu, na tamata sa lotu vua na Kalou. Sa voleka i na vale ni lotu na nona vale. 8Sa vabaujia na Turaga o Kirisipo, na turaga ni vale ni lotu, vata ki ira keceliga na nona le ni vale; sa le levu na kai Korinica ni ra sa rogocia, ra sa vabaujia, ka ra sa papitaisotaki.9Sa qai tukunia vi Paula na Turaga i na bogi i na raivotu, "Kua ni rava, mo vosa liga ka kua ni ko galu.

10Niu sa jiko vata ki iko, ka na reva ni dua me sagai iko, me vacacani iko, ni sa le levu na noqu tamata i na koro ke." 11Sa jiko mai kinia o koya ka yabaki dua ka vula ono, sa dauvavulici ira i na vosa ni Kalou.12Ia ni sa turaga mai Akaia o Kalio, ra sa lomavata na Jiu me ra tauri Paula vakaukauwa, ra sa yadjia i na mata ni jikojiko ni vilewai; 13ka tukunia, "O koya ke sa vavulici ira na tamata me ra masu vatani vua na Kalou ka reva ni va na vunau."14Ia ni sa varau vosa o Paula, sa tukunia vi ira na Jiu o Kalio, "Ikodou na Jiu, ke sa dua na ka e kovei se dua na ca levu, e dodonu meu vosoji ikodou. 15Ia ke vilejitaki nai vavuvuli vata na yaca eso vata na nomudou vunau, dou lewa liga. Au sa reva ni via lewa na e dua na ka vake."16Sa vatalai ira tani i na mata ni jikojiko ni vilewai. 17Ra sa qai tauri Sosiceni na turaga ni vale ni lotu, ka vaculakia i na mata ni jikojiko ni vilewai. Sa vawelewele liga o Kalio ka reva ni via kauwaitakia.18Sa oji qori sa jiko liga o Paula ka vica voki na siga, sa qai tatau vi ira na viwekani ka soko i Siria vata ki rau o Pirisila vata ki Akuila. Sa tasia mada na uluna mai Kenikiria, ni sa bubului kinia o koya. 19Sa yaco i Efeso, sa daini rau kinia o koya, sa curu i na vale ni lotu o koya, ka vavulici ira na Jiu.20Ia ni ra sa vamasju koya me jiko voki vadede vi ira, sa reva ni vinakatakia o koya. 21Sa tatau liga vi ira, ka tukunia, "Au na lesu voki mai vi ikodou ke vinakatakia na Kalou." Sa soko tani mai Efeso o koya.22Ia ni sa sobu mai Sisaria, sa qai cake ka vikidavaki vata ki ira nai soqosoqo le ni lotu mai Jerusalemi ka qai sobu i Anitioki. 23Ni sa jiko dede valailai mai kinia, sa qai tani ka qai vadodonu ka wavokijia na vanua o Kalatia vata ki Firijia, sa vataudeitaki ira keceliga ra sa lotu.24Sa dua na Jiu na yacana o Apolosa, sa sucu mai Alekisadria, sa qai mai Efeso. Sa tamata dauvosa vavuku ka rawa sara me tukunia nai Vola Tabu o koya. 25Sa vivatavulici o koya i nai vavuvuli ni Turaga. Ia sa loma katakata na yalona, sa tukunia o koya ka vunautakia vagumatua na vika ni Turaga, ia sa kila liga na papitaiso ni Joni. 26Sa tekivu me vosa doudou i vale ni lotu o Apolosa. Ia ni rau sa rogocia o Pirisila vata ki Akuila, rau sa yadji koya vajikijiki ka tukunia vadodonu vi koya nai vavuvuli ni Kalou.27Ia ni sa via qai yani i Akaia o koya, ra sa vauqeji koya kinia o ira na viwekani ka ra sa volavola ka masuji ira me ra vacegui koya. Ia ni sa yaco yani o koya, sa vukei ira valevu ra sa vabaujia i na loloma. 28O Apolosa ni sa gumatua sara na nona rawai ira votu na Jiu i na vileji, sa vatakila mai nai Vola Tabu ni sa Karisito o Jisu.

191Ia ni sa jiko mai Korinica o Apolosa, sa qai o Paula i na colo ni vanua ka yaco i Efeso, sa raicia eso sa lotu. 2Sa tukunia vi ira, "Sa yaco vi ikodou na Yalo Tabu ni dou sa vabaujia?" A ra sa tukunia vua, "Reva, kitou se bera ni rogocia se sa soli na Yalo Tabu se reva."3Sa tukunia vi ira o koya, "Dou sa papitaisotaki beka i na cava?" Ra sa tukunia, "I na papitaiso ni Joni." 4Sa qai tukunia o Paula, "E djina liga sa dauvipapitaisotaki o Joni i na papitaiso ni vivutuni. Sa tukunia vi ira na tamata me ra vabauji koya ena muri koya mai, o koya ke, o Jisu."5Ia ni ra sa rogocia ra sa papitaisotaki i na yaca ni Turaga o Jisu. 6Ia ni sa tabaki ira o Paula, sa yaco vi ira na Yalo Tabu ka ra sa vosatakia na vosa ni vanua tani ka parofisai. 7O ira kecelilga na tagane ra sa le jinikarua beka.8Sa qai o koya i na vale ni lotu ka vosa doudou jikoliga ka vulatolu, sa vatavuvuli ka vadjinadjinatakia na vika ni matanitu ni Kalou. 9Ia eso vi ira na Jiu sa lomaqa ka reva ni vabaujia, ka vosavacacatakia na Lotu i na matadra na le levu. Sa qai tani mai vi ira o Paula, ka tawasei ira tani ra sa lotu, sa dauvatavuvuli jiko i na visiga i na vale ni wili vola mai Tirano. 10Sa yaco jiko ke me rua na yabaki, ia ra sa rogocia kinia na vosa ni Turaga o Jisu o ira keceiliga ra sa jiko mai Esia, o ira na kai Jutia vata ki ira vokiliga na kai Kirisi.11Sa vayacoya na Kalou eso na ka-mana djina eso i na ligai Paula, 12ra sa yadjia tani mai na yagona nai tavoi eso vata nai curucuru eso vi ira ra tauvi-mate, sa yali kinia na nodra mate ka sa qai tani mai vi ira na yalo velavela.13Ia ka so na kai Jutia ra sa dauviqaiyaki ka daucaka me tovoci ira na tevoro. Ratou sa bolea me ratou kacivia na yaca ni Turaga o Jisu vi ira sa curumi ira tu na yalo velavela ka ratou sa tukunia, "Kitou sa vatalai ikodou tani i na yaca i Jisu, o koya sa vunautakia o Paula." 14Ratou sa le vitu na luvei Siva na kai Jutia ka bete levu, ratou sa vayacoya na ka ke.15Sa qai vosa na yalo velavela ka tukunia, "O Jisu au sa kila, o Paula vokiliga au sa kila; ia o cei o ikodou?" 16Sa rika vi ratou na tamata sa jiko vua na yalo velavela, sa rawai ratou ka sa kaukauwa vi ratou. Ratou sa tuba tani kinia mai na vale gona, ratou sa luvawale ka mavoa. 17Sa kila na ka ke o ira keceliga na kai Jiu vata na kai Kirisi vokiliga, ra sa jiko mai Efeso. Sa kani ira keceliga na rava, sa vacecerei na yaca ni Turaga o Jisu.18Sa le levu vokiliga vi ira sa vabaujia ra sa qai mai vatusa ka tukunia na vika keceliga ra sa caka. 19Sa le levu vokiliga vi ira ra sa dauvayacoya iliu nai lawaki vatevoro eso, ra sa kumunia vata na nodrai vola ka visa i matadra keceliga, ra sa wilikia vata na kedrai sau, sa ra raicia ni sa limasagavulu na udolu nai lavo siliva.

20Sa tubu vakaukauwa kinia na vosa ni Turaga ka sa vatetei raraba yani21Ia ni sa oji na vika gona, sa nakijia o Paula i lomana me qai mada i Masitonia vata k iAkaia ka qai i Jerusalemi; ka tukunia, "Ni oji na noqu jiko mai kinia, meu qai raici Roma vokiliga." 22Sa qai tala i Masitonia e le rua vi ira sa dauqaravi koya, o Timoci vata ki Irasito. Ia sa jiko vadede valailai mai Esia o koya.23I na gauna gona, sa tubu valevu na mawe i Efeso i na vuku ni Lotu. 24Sa dua na matai ni siliva, o Timitirio na yacana, sa daucaka i na siliva nai vatakarakara ni bure ni Kalou ni Taiana, sa valevutakia kinia na nodrai yau na matai. 25Sa kacivi ira vata ki ira na tamata sa daucakacaka vata kinia ka tukunia, "Ikodou na turaga, dou sa kila na cakacaka ke, eda sa vailavo kinia.26Dou sa qai raicia, ka rogocia, ni sa reva ni i Efeso duadualiga, sa vo lailai me ojivi Esia taucoko, o Paula ke, sa le levu sa rawa, ka saumaki ira tani na tamata. Ni sa tukunia sa reva ni kalou na ka sa caka i na liga. 27Ia sa voleka ni beci kinia na noda cakacaka ke, ka reva ni koya duadualiga ke, sa voleka me vakawaletaki na bure ni Taiana na kalouyalewa ke, ka me lutu mai na nonai tutu lagilaig, o koya ka soro vua o Esia taucoko vata ki vuravura."28Ni ra sa rogocia, sa duatani sara na nodra cudru ka ra sa qoqolou, ka tukunia, "Sa levu liga o Taiana na kalou ni kai Efeso." 29Sa ka levu na mawe i na koro taucoko, a ra cici yani i na duavata na vakasama i na loma ni bure levu. Ra sa tauri Keio vakaukauwa vata ki Arisitako, rau sa dau qai vata ki Paula, rau sa kai Masitonia, ra curu vakaukauwa vata i na bure levu.30Ia ni sa via curu o Paula i na kedra maliwa na tamata, ra sa tarovia koya o ira ra sa lotu. 31O ira vokiliga eso ra sa turaga mai Esia, ra sa nonai to, ra sa vayadji tukutuku vua ka vamasuji koya me kua ni doudou me curu i na bure levu. 32Ra sa dui qoqolou, ni ra sa mawe i nai soqosoqo ra sa le levu. Ia sa le levu vi ira ra sa reva ni kila se cava ra sa soqoni vata kinia.33Eso vi ira na le levu ra vaturi Alekisada cake, ni sa cikeci koya o ira na Jiu. Sa vatabataba o Alekisada, sa via tusanaki koya vi ira na tamata. 34Ia ni ra sa kila sa kai Jutia koya, sa ra sa tagicakia vata na domodra me raujia ni rua na auwa ka qolouvakia, "Sa levu liga o Taiana na nodra kalou na kai Efeso."35Ia ni sa tarovi ira na le levu na vunivola ni koro, sa tukunia, "Ikodou na kai Efeso, o cei na tamata sa reva ni kila ni sa vatau i na le ni koro o Efeso na bure kalou ni kalouyalewa levu o Taiana, vata ki na matakau sa lutu sobu mai vi Jupita? 36Ia ni sa reva ni vajijiqataki rawa na vika ke, sa dodonu mo dou jiko vamalua, ka kua ni vayacoya vailoa e dua na ka. 37Ni dou sa yadji ira mai vanua ke na tamata ke, ka ra sa reva ni daubutako mai na vale ni soro, se vosavacacatakia na noda kalouyalewa.38Ia ke sa via beitakia e dua o Timitirio, vata ki ira na matai ra sa nonai to, me caka na vilewai, ni sa jiko na turaga ni lewa. Me ra qai vibeitaki. 39Ia ke sa dua tani na ka dou sa tarogia ena lewai i na dua na soqoni me va na vunau. 40Ni na beitaki beka vi kita na mawe, i na vuku ni ka sa yaco ni kua, ka ni da sa reva ni tukunia rawa e dua na ka e vavuna na soqoni vata ni kua." Ia ni sa vosa oji vake, sa qai vasukai ira nai soqosoqo.

201Ia ni sa oji na mawe, sa kacivi ira ra sa lotu vata o Paula, sa tatau ka qai tani yani vake i Masitonia. 2Ni sa qai vi ira oji na vivanua ke o koya, ka vavulici ira valevu, sa qai sara i Kirisi. 3Sa jiko mada kinia me vula tolu, ra sa bukia kena vere o ira na Jiu, ni sa varau soko i Siria, sa nakijia o koya me qai i Masitonia i na nona lesu voki.4Ratou sa qai vata ki koya i Esia o Sopatero na kai Peria; o Arisitako vata ki Sekudu, o rau na kai Cesalonaika; o Keio na kai Tapi, vata ki Timoci, ki Tirofimo rau na kai Esia. 5O ratou ke ratou sa qai iliu ka waraki kitou mai Tiroa. 6Ia ni sa oji mada na gauna ni kana madrai reva ni valeveni, sa qai soko tani i Filipai ka bogi lima kitou sa qai yaco mai Tiroa. Kitou sa jiko kinia me vitu na siga.7Ia i nai matai ni siga ni wiki, ni sa soqoni vata o ira sa lotu me ra dovi madrai, sa vunau vi ira o Paula. Ni sa varau me qai i na savulaci, sa vunau jiko ka yacovia ni sa lomaloma ni bogi levu. 8Sa levu na cina i nai taba loma ni vale icolo, kimamu sa soqoni vata kinia.9Sa dua na cauravou na yacana o Utiko, sa voleka i na darava icolo, sa moce lutu sara. Ia ni sa vunau vadede o Paula, sa bi na nona moce, sa lutu sobu mai na katolu ni taba loma ni vale, ia ni sa laveji icolo sa mate tu. 10Sa qai sobu o Paula, sa davo i delana, ka mokolakia. Sa tukunia, "Dou kua ni kidro, ni sa jiko vua na yalona."11Ni sa qai voki icolo o koya sa dovia na madra ka kana. A ra sa vivosaki vadede ka yacovia ni sa kida na savulaci, sa qai yani o koya. 12Ra sa yadjia mai na cauravou ni sa bula ka sa vacegui valevu.13Kitou sa liu yani ka vodokia na waqa ka soko i Aso, ni kitou sa nanumia me kitou vavodoki Paula kinia. Sa vake na nona lewa, ni sa via taubale o koya. 14Ia ni kitou sa sota vata mai Aso, kitou sa vavodokia ka yaco i Mitilini.15Ni kitou sa soko tani yani i vanua ke, ka yaco me donui Kio . I na siga taravia kitou sa bogi dua mai Samo, ka bogi dua voki kitou sa yaco i Milito. 16Ni sa lewa oji o Paula me soko baleji Efeso, ka me kua ni jiko vadede mai Esia; ni sa variri, ke rawa vua, me jiko mada mai Jerusalemi ka yaco na siga ni Penitiko.17Mai Milito sa talai eso na turaga i Efeso, me qai vi ira na nodra matua nai soqosoqo le ni lotu. 18Ni ra sa yaco vua, sa tukunia vi ira o koya, "Dou sa kila na noqui valavala, i na visiga keceliga, au ma jiko kinia ki ikodou, me vatekivu i nai matai ni siga au ma qai mai kinia i Esia. 19Au sa qaravia na Turaga i na yalo e malumalumu sara, ka levu na waini ni mataqu, vata na dauvere sa yaco vi au ni ra sa bukia na kequ vere o ira na Jiu. 20Au ma reva ni rava meu kua ni tukunia e dua na ka sa yaga vi ikodou, au vavulici ikodou, ni dou sa soqoni vata i na vivale vokiliga, 21niu ma varojia jiko vi ira na Jiu vata vi ira vokiliga na kai vimatanitu tani, na vivutuni vua na Kalou vata na vabaujia na noda Turaga o Jisu Karisito.22Ka raicia, au sa qai i Jerusalemi ka ni sa uqeji au na yaloqu, niu sa reva ni kila se cava na yaco kinia vi au, 23ke liga ni sa vatakila vi au na Yalo Tabu i na vikoro keceliga ka tukunia sa waraki au nai vesu vata ki na rarwa. 24Ia au sa reva sara ni nanumakia na noqu bula me ka talei vi au ka me'u vaojia liga na noqu cakacaka vata nai tavi sa solia mai vi au na Turaga o Jisu, meu vatakila nai tukutuku-vinaka ni loloma ni Kalou.25Ka raicia, au sa kila dou na reva ni raicia voki na mataqu, o ikodou keceliga au ma qai vata i na kemudou maliwai ka vunautakia na matanitu. 26O koya liga au sa vadjinadjina kinia vi ikodou i na siga ni kua, niu sa reva ni cala i na vukuna e dua sa cudruvi. 27Niu sa reva ni rava ni tukunia vi ikodou na loma ni Kalou taucoko.28O koya liga mo dou varaici ikodou vata ki ira keceliga na qele-ni-sipi sa lesi ikodou kinia na Yalo Tabu mo dou nodrai vatawa. Mo dou vakania nai soqosoqo le ni lotu ni Kalou, o ira sa volia o koya i na nona dra liga. 29Niu sa kila ke, niu sa qai tani i vanua ke, na qai curu mai vi ikodou eso na woliva ca sara, ka ra na reva ni lomani ira na qele-ni-sipi. 30Ena tubu vokiliga icolo eso na tamata vi ikodou ka ra na vosatakia na ka e vivacalai, me mari ira kinia ra sa lotu me ra muri ira.31O koya mo dou qai vatawa ka nanumakia ni sa tolu na yabaki au reva ni cegu kinia na vunauci ikodou keceliga i na siga vata na bogi ka vawai jiko na mataqu. 32O ikodou na viwekani, au sa qai tataunaki ikodou vua na Kalou vata ki na vosa ni nona loloma o koya sa rawa me vakatataki ikodou ka solia vi ikodou mo dou i votavota vata ki ira keceliga sa vasavasavataki.33Au sa reva ni kocovia na siliva, se na koula, se nai curucuru ni tamata e dua. 34Dou sa kila vokiliga ni sa daucakacaka na liga ke me so na ka e yaga vi au, vata ki ratou vokiliga ratou sa jiko vi au. 35I na ka keceliga au sa vatakila vi ikodou, ni sa kilikili mo dou daucakacaka vake mo dou vukei ira sa malumalumu, mo dou nanumakia vokiliga na vosa ni Turaga o Jisu, ni sa tukunia o koya, "Sa ka ni vivakalougatataki valevu me soli ka, ka valailai liga me tauria na ka."'36Ia ni sa vosa oji va gona o koya, sa tekiduru ka masu vata ki ira vayadualiga. 37Ara sa tagi kece saraliga, ka mokoji Paula ka reguci koya. 38Sa rarawa valevu na lomadra i na vuku ni vosa sa tukunia o koya, ni ra sa reva ni raici koya voki. A ra sa qai vitalatala vua i waqa.

211Ni kitou sa daini ira ka kitou sa varewa ka mua yani vadodonu i Kosa, i na siga taravia i Roti, ia mai vaka i na koro o Patara. 2Ni kitou sa raicia e dua na waqa sa soko yani i Finiasi, kitou sa vodokia ka soko yani.3Ni kitou sa raici Kipiro, kitou sa soko balejia na yasa i mawi ni waqa, ka kitou sa soko i Siria ka kele yani i Taia, ni sa sobu kinia nai usana ni waqa. 4Ia ni kitou sa raici ira sa lotu, kitou sa jiko kinia me vitu na siga. Ni sa vavuna na Yalo Tabu, ra sa tukunia vi Paula me kua ni qai voki o koya i Jerusalemi.5Ni kitou sa vaojia na visiga kinia, kitou sa qai cavu tu ka qai yani, sa vitalatala vi kitou o ira keceliga vata ki ira na wajidra vata ki ira na luvedra. Kitou sa yaco mada i nai bili ni koro, kitou sa qai tekiduru i matasawa, ka masu, 6ia kitou sa vitataunaki vataki kitou. Kitou sa vodo i waqa, a ra sa suka voki i nodra vivale.7Ni kitou sa soko mai Taia, kitou sa yaco i Toleme. Sa kitou vikidavaki vata ki ira na viwekani ka jiko vata ki ira me dua na siga. 8I na siga taravia kitou sa qai vata ki Paula ka yaco i Sisaria. Kitou sa curu i na vale ni Filipi, nai vavuvuli, o koya sa dua vi ira na le vitu, ka kitou sa jiko vata ki koya. 9Sa le va na luvena goneyalewa, ratou sa dauparofisai.10Ia ni kitou sa jiko me vica na bogi mai kinia, sa qai sobu mai Jutia e dua na parofita o Akapo na yacana. 11Nii sa curu mai vi kitou o koya, sa tauria nai beleji ni Paula. Sa vesukia na ligana vata na yavana ka tukunia, "Sa vake na vosa ni Yalo Tabu, 'Ara na vesukia vake na kai Jutia mai Jerusalemi nai taukei ni beleji, a ra na solia i na ligadra ra sa reva ni lotu.'"12Ni kitou sa rogocia na vika ke, o kitou vata ki ira vokiliga nai taukei, kitou ma vamasuji koya me kua ni qai cake i Jerusalemi. 13Sa qai tukunia o Paula, "Na cava dou sa vayacoya, ni dou sa tagi ka vamosia na lomaqu? Niu sa reva ni varau meu vesu laliga, meu mate vokiliga mai Jerusalemi i na vuku ni yaca ni Turaga o Jisu. 14Ia ni sece ni varogocia o koya, kitou sa galu liga ka tukunia, "Me yaco liga na nona lewa na Turaga."15Ia ni sa oji na visiga gona, kitou sa vasosolo na nitou i yaya ka qai cake i Jerusalemi. 16Eso vokiliga ra sa lotu mai Sisaria, ra sa qai vata ki kitou. A ra sa yadjia e dua sa lotu makawa o Nasoni, na kai Kipiro, me kitou moce i nona vale.17Ni kitou sa yaco i Jerusalemi, ra sa vacegui kitou i ina reki o ira na viwekani. 18Ni siga taravia sa qai vata ki kitou o Paula vata ki Jemesa, a ra sa jiko kinia o ira keceliga na matua. 19Ni sa vikidavaki vata ki ira o koya, ra sa qai tukunia yadudua na vika sa caka na Kalou i na kedra maliwa na vimatanitu i na nona vunau jiko.20Ni ra sa rogocia, ra sa vavinavinaka vua na Kalou, ra sa tukunia vua, "Ikodou na wekai kitou, o sa raicia, ra sa le vica na udolu na Jiu ra sa vabaujia. A ra sa gumatua keceliga me ra muria na vunau. 21Ia ka so sa tukuni iko vi ira, ni o sa vavulici ira keceliga na Jiu, ra sa jiko i na kedra maliwa na kai vimatanitu tani, ka me ra daini Mosese, ni o sa tukunia me ra kua ni cilivi ira na gone, se muria nai valavala makawa.22Na cava beka me da caka? Ni ra na rogocia djina ni o sa yaco mai. 23O koya mo dou qai vayacoya na ka ke kitou sa tukunia vi iko. E le va na tamata sa jiko vata ki kitou, ratou sa bubului. 24Mo yadji ratou ka vasavasavataki iko vata ki iratou, ka volia na nodratou i madrali, me ratou tasia na uludratou. Me ra kila keceliga kinia ni sa reva ni djina ka keceliga o sa tukuni kinia vi ira. A ra na vulicia vokiliga ni o sa muria vokiliga na vunau i na nomui valavala.25Ia i na vukudra na kai vimatanitu tani ra sa vabaujia, da sa vola oji kinia ka lewa, me ra maroroi ira liga mai na ka sa cabo ina vimatakau, mai na dra vokiliga, vata na ka sa kuna, vata na daudara." 26Sa qai yadji ratou na tamata o Paula, ia ni sa vasavasavataki koya vata ki iratou i na savulaci. Sa curu i na vale ni soro, me tukunia na siga ena oji kinia na vasavasavataki ka me cabori nai madrali i na vukudratou yadua.27Ni sa varau oji na vitu na siga, ni ra sa raici koya i na vale ni soro o ira na Jiu mai Esia, ra sa vauqeji ira na tamata keceliga ka tauri koya. 28A ra sa qoqolou, "Ikodou na Isireli, dou vivuke mai. O koya ke na tamata sa dauvavulici ira na tamata kece, i na vivanua keceliga, me ra caji ira na kai noda vata na vunau, i vanua ke. Sa yadjia vokiliga eso ra sa kai matanitu tani i na vale ni soro, ka sa vadukadukalitakia na jikina tabu ke." 29Ni ra ma raicia iliu ni ra ma jiko vata i na koro o Timofilo na kai Efeso, a ra sa nanumakia sa yadji o Paula i na vale ni soro.30A ra sa mawe keceliga na le ni koro, a ra sa cici vata o ira na tamata ka tauri Paula. A ra sa yaratakia mai na vale ni soro, i tuba ka sogojia sara na darava. 31Ia ni ra sa saga me ra vamatei koya, sa yaco vua na turaga levu ni mata sojia nai tukutuku, ni sa mawe o Jerusalemi taucoko.32Sa yadjia sara o koya eso na sojia vata so na turaga lalai, ka cici sobu vi ira. Ia ni ra sa raicia na turaga levu vata ki ira na sojia, ra sa cegu na vaculaki Paula. 33Sa qai toso voleka na turaga levu ka tauri koya, sa tukunia me vesu i na sinucodo. Sa tarogia se o cei o koya vata ka cava vokiliga sa vayacoya.34A ra sa dui kacivakia na ka tani o ira na le levu. Ia ni sa reva ni kila o koya na kena djina i na vuku ni mawe, sa qai tukunia me yadji o Paula i na bure ni valu. 35Ia ni sa yaco o koya i nai kabakaba, sa yaco ni ra sa vibiliyaki koya o ira na sojia balejia na nodrai valavala kaukauwa na le levu. 36Ni sa le levu na tamata ra sa muria, ka qolouvakia, "Yadji koya tani!"37Ni sa tuberi jiko o Paula i na bure ni valu, sa tukunia o koya vua na turaga ni valu, "E tara meu vosa mada vi ikodou?" Sa qai tukunia o koya, "O sa kila na vosa va-Kirisi? 38O sa reva beka ni o koya na kai Ijipita o koya ka vere i na gauna sa oji ka yadji ira i vikau e le va na udolu na Daulaba?"39Sa qai tukunia o Paula, "O au na Jiu, na kai Tarisu mai Sisilia. Sa reva ni koro kaisi na noqu koro. Ia au sa masuji ikodou mo dou daini au mada meu vosa vi ira na tamata." 40Ia ni sa vatara o koya, sa tucake o Paula i nai kabakaba ka vatabataba vi ira na tamata. Ia ni ra sa jiko lo sara, sa vosa vi ira o koya i na vosa va-Iperiu. Sa tukunia,

221"Ikodou na viwekani vata ki ikodou na matua, dou varorogo mai niu sa tukuni au vi ikodou." 2Ia ni ra sa rogocia sa vosa o koya vi ira i na vosa va-Iperiu, ra sa jiko lo sara. Sa tukunia o koya,3"O au djina na Jiu, au ma sucu mai Tarisu mai Sisilia, ia au ma susugi i na koro ke ka sa vatavulici au vadodonu o Kamalieli me va na nodra vunau na matua. Ia au ma gumatua i na vuku ni Kalou, me vataki ikodou keceliga i na siga ni kua. 4Ia au ma vacacani ira na Lotu vake me ra mate, ia au ma vesuki ira ka daini ira i vale ni vivesu eso na tagane vata eso na yalewa, 5sa noqui vadjinadjina na bete levu vata ki ira keceliga na matua. Au ma tauria na nodrai vola vi ira na viwekani ka qai i Tamasiko, meu yadji ira ra sa jiko kinia i Jerusalemi ni ra sa vesuki,me ra cudruvi.6Sa yaco niu sa qai yani ka volekaji Tamasiko, ni sa siga levu tutu, sa dua na rarama levu sa cila vasauri mai lomalagi ka vavolivoliji au. 7Au sa bale sobu i na qele ka rogocia e dua na vosa sa tukunia vi au, 'I Saula, I Saula, o sa vacacani au i na vuku ni cava?' 8Au sa qai tarogia, 'O cei beka o Ikonu, Turaga?' Sa tukunia vi au o koya, 'Oi au o Jisu na kai Nasareci, o koya o sa vacacania.'9A ra sa raicia djina na rarama o ira sa qai vata ki au, a ra sa reva ni rogocia na vosa ni koya sa vosa mai vi au. 10Au sa qai tarogia, 'Na cava meu vayacoya, noqu Turaga?' Sa tukunia mai vi au na Turaga, 'Cavu tu, ka qai i Tamasiko. Ia ena tukuni kinia vi iko na ka keceliga sa lesi vi iko mo vayacoya.' 11Ia niu sa reva ni rai rawa i na vuku ni kena remoremo na rarama gona, ra sa tuberi au o ira sa qai vata ki au, au sa yaco kinia i Tamasiko.12Sa dua na tamata o Ananaiasa na yacana, sa tamata lotu djina me va na vunau vata sa rogo vinaka vi ira keceliga na Jiu ra sa jiko mai kiinia. 13Sa qai mai vi au, sa tu ka tukuni vi au, 'Na wekaqu Saula, mo rai vinaka.' Ia i na jiki ni siga gona, au sa raici koya.14Sa tukunia o koya, 'Sa djigitaki iko na nodra Kalou na noda matua, mo kila na lomana, ka raici Koya na Yalododonu, ka rogocia na vosa ni gusuna.' 15Ni ko na dautukuni koya vi ira na tamata keceliga i na ka o sa raicia ka rogocia. 16O sa qai vaberabera voki i na vuku ni cava? Tucake, mo papitaisotaki, ka savajia tani na nomui valavala ca, ni o sa masujia na yaca ni Turaga.'17Ni oji na noqu lesu voki mai Jerusalemi, niu sa masu jiko i na vale ni soro, au sa raicia na raivotu. 18Au sa raici koya ni sa tukunia vi au, 'Kusa mo qai tani vatotolo i Jerusalemi, ni ra sa reva ni vabaujia na nomui tukutuku baleji au.'19Au sa qai tukunia, 'Ikonu na Turaga, ra sa kila niu ma daini ira i na vale ni vivesu ra sa vabauji ikonu ka vakanakuitaki ira i na vale ni lotu keceliga. 20Ni sa vadavei na dra ni Sitiveni o koya ma dautukuni ikonu, au ma tu voleka vokiliga kinia, ka vinakatakia na nona mate, ka maroroya na nodrai curucuru ra sa vamatea.' 21Sa qai tukunia vi au o koya, 'Qai tani yani, niu na talai iko vayawa vi ira na kai vimatanitu tani.'"22Ra sa qai rogoci koya ka yacovia mada na vosa ke. A ra sa qai tabalakia icolo na domodra ka tukunia, "Me yadji tani i vuravura na tamata sa vake, ni sa reva ni dodonu me bula." 23Ni ra sa qoqolou, ka vidaiyakia na nodrai curucuru, ka viritakia na kuvu ni qele i na cagi, 24sa tukunia na turaga levu ni valu me ra yadji koya i na bure ni valu. Sa tukunia me tarogi ni sa vakanakuitataki, me kila o koya se cava ra sa qolouvaki koya kinia va gona.25Ni ra sa vesukia jiko na wa, sa tarogia o Paula vua na turaga sa tu kinia, "E tara beka vi ikodou mo dou vakanakuitatakia na kai Roma, ni se bera mada ni vilewai?" 26Ni sa rogocia na turaga gona, sa qai tukunia vua na turaga levu ni valu ka tukunia, "Mo lewai iko vinaka i na ka o na varau vayacoya? Ni sa kai Roma na tamata ke."27Sa qai mai na turaga levu ni valu ka tukunia vua, "Tukunia mai vi au, se o sa kai Roma se reva?" Sa tukunia o koya, "Io." 28Sa qai tukunia na turaga levu ni valu, "Sa ka levu nai lavo au sa volia kinia meu lewe ni vanua gona. Sa tukunia o Paula, "Au sa sucu mai kinia." 29Ara sa qai tani sara o ira sa lesi me ra tarogi koya. Sa rava vokiliga na turaga levu ni valu ni sa kila ni kai Roma o koya, i na vuku ni nona vesuki koya.30Ia i na savulaci, ni sa via kila o koya na kena djina ni ka ra sa beitaki koya kinia o ira na Jiu. Sa serekia na kenai vesu ka tukunia vi ira na bete levu vata kina nodra matavilewai keceliga me ra qai mai. Sa qai yadji Paula sobu ka vaturia i matadra.

231Sa varaici ira matua na matavilewai o Paula ka tukunia, "Ikodou na viwekani, au sa muria jiko ka yacovia na siga ke na ka au sa nanumakia sa dodonu i na mata ni Kalou." 2Sa tukunia o Ananaiasa na bete levu vi ira sa tu voleka vua me ra tavia na gusuna. 3Sa qai tukunia vua o Paula, "Ena tavi iko na Kalou, o iko na lalaga sa boro vulavula. O sa jiko beka me va na vunau, ia dou sa tukunia vi au meu tavi, i na ka sa reva ni vana vunau?"4Sa qai tarogia o ira sa tu voleka, "O sa vosavacacatakia beka na bete levu ni Kalou?" 5Sa qai tukunia o Paula, "Au sa reva ni kila, ikodou na viwekani, ni sa bete levu o koya. Ni sa volai, 'Mo kua ni vosavacacataki koya sa lewai ira na kai nomu."'6Ni sa raicia o Paula ni sai tokani ni Setoki eso vi ira, ka so voki ra Farisi, sa kaci o koya i na matadra na matavilewai, " Ikodou na viwekani, au na Farisi, na luve ni Farisi. I na vuku niu sa vadjinajia ni na tucake voki na mate au na tarogi kinia." 7Ni sa vosa oji vake o koya, sa tubu na vileji vi ira na Farisi vata ki ira nai tokani ni Setoki, sa tawase rua kinia na le levu. 8Ni sa dautukunia o ira nai tokani ni Setoki sa reva na tucake voki mai na mate, se agilosi, se yalo, sa dautukunia o ira na Farisi, sa djina ruarua.9Sa levu na qoqolou, sa qai tucake o ira na vunivola ra nodrai tokani na Farisi, ra sa viba, ka tukunia, "Kitou sa reva ni raicia e dua na ka ca vua na tamata ke. Ia ka vacava ke sa vosa vua e dua na agilosi se na yalo?" 10Ni sa qai tubu na vileji levu, sa rava na turaga levu ni valu de ra basuraki Paula, sa vosa vi ira na sojia me ra qai sobu me ra kalirakia mai vakaukauwa vi ira, ka me ra yadjia i na bure ni valu.11I na bogi taravia sa tu voleka vua o koya na Turaga ka tukunia, "Mo vacegu liga Paula, ni sa kilikili mo tukuni au mai Roma vokiliga, me va o sa tukuni au i Jerusalemi."12Ni sa siga mai, sa bukia vere eso vi ira na Jiu, ka ra sa vivadreji i na bubului, ka tukunia me ra kua ni kana se somi me rawa mada na nodra vamatei Paula. 13A ra sa le vasagavulu vacaca ra sa bukia na vere gona.14A ra sa qai mai vi ira na bete levu vata ki ira na matua ka tukunia, "Kitou sa vivadreji i na bubului levu me kitou kua ni kania e dua na ka me rawa mada na nitou vamatei Paula. 15Ia, o ikodou vata ki ira vokiliga na matavilewai, me yadji koya sobu mai vi ikodou me va dou sa via tarogia vadodonu i na vukuna. Ia o kitou, ni sebera ni yaco o koya, kitou sa varau tu me vamatea."16Sa rogocia na vere ke na luvena-tagane na ganei Paula, sa qai ka curu i na bure ni valu ka tukunia vi Paula. 17Sa qai kacivia e dua vi ira na turaga ni valu o Paula ka tukunia, "Yadjia na cauravou ke vua na turaga levu ni valu, sa dua na ka sa tu vua me tukunia vi koya."18Sa qai yadjia me rau qai vua na turaga levu ni valu, sa tukunia vua, "Sa kacivi au o Paula na tamata sa vesu tu, ka tukunia meu yadjia mai vi iko na cauravou ke. Ni sa dua na ka sa tu vua me tukunia vi iko." 19Sa qai tauria na ligana na turaga levu ni valu ka rau sa qai vajikijiki vataki rau, sa tarogia, "Na cava beka na ka sa tu vi iko o sa via tukunia vi au?"20Sa qai tukunia o koya, "Sa ra lomavata o ira na Jiu me ra vamasuji iko mo yadji Paula sobu ni vulaci vi ira i na matavilewai, me va o sa via tarogia vadodonu eso na ka i na vukuna. 21Ia mo kua ni varogocia na nodra vamamasu, ni ra sa le vasagavulu vacaca ra sa lawavakia. Ra sa vivadreji vataki ira i na bubului me ra kua ni kana se somi me ra vamatei koya mada iliu. A ra sa qai varau tu, ra sa warakia liga mo vadonuya vi ira."22Sa qai vacala na caravou na turaga levu ni valu me qai yani, sa varojia, "Mo kua ni tukunia vua e dua ni o sa mai vatakila vi au na ka ke." 23Sa kacivi rau e le rua na turaga ni valu o koya, ka tukunia, "Varautakia na sojia e le rua na drau, vata na tamata e le vitusagavulu ra vodo ose, vata ki ira na tamata e le rua na drau sa vaiyaragi i na moto, me ra qai i Sisaria. Me ra qai i Sisaria i nai katolu ni bogi." 24Me varautaki vokiliga eso na ose me vodo kinia o Paula me yadji vavinaka i Sisaria vi Filikesa na kovana.25Sa vola nai vola o koya ka vake: 26"Oi au o Kilotiu Laisiasa vua na turaga vinaka sara o Filikesa, sa loloma. 27Na tamata ke ra ma tauria na Jiu, a ra voleka ni ra vamatea; ia au sa qai yadji ira na sojia ka vabulai koya, niu sa kila sa kai Roma o koya.28Ia niu sa via kila se cava ra sa beitaki koya kinia, au sa yadjia i na nodra matavilewai. 29Au sa raicia ni sa beitaki o koya i na ka eso e vilejitaki i na nodra vunau, ia ka reva na ka sa beitaki vua sa dodonu me mate kinia se me vesu. 30Ia ni sa tukuni mai vi au ra sa lawavaki koya o ira na Jiu, au sa variri meu vatala yani vi iko, au sa vosa vokiliga vi ira ra beitakia me ra tukunia i matamu na vika sa beitaki kinia o koya. Sa loloma."31Sa qai yadji Paula o ira na sojia, me va sa varoji vi ira. A ra sa yadjia i na bogi i Adipatiri. 32I na savulaci, ra sa daini ira sa vodo ose me ra qai vata ki koya, a ra sa lesu voki i na bure ni valu. 33Ia ni sa yaco i Sisaria o ira ke, ra sa solia nai vola vua na turaga ka varaitaki Paula vokiliga vua.34Ni sa wilikia oji na turaga, sa tarogia se o cei na nona vanua. Ni sa qai kila sa kai Sisilia, 35sa tukunia, "Au na rogoci iko ni ra sa yaco mai o ira ra sa beitaki iko." Sa varojia me vatawai i na vale ni vilewai ni Eroti.

241Sa oji e lima na siga, sa qai sobu o Ananaiasa na bete levu vata ki ira na matua, ka dua na tamata sa vuku i na vosa o Teritulu. Ara sa beitaki Paula vua na turaga. 2Ni sa kacivi mai o koya sa tekivu o Teritulu me beitakia ka tukunia, "Kitou sa vacegu valevu i na vukumunu, sa yaco me vinaka na matanitu ke i na nomunu lewa vavuku; 3ka kitou sa vavinavinaka kinia i na visiga keceliga vata na vivanua keceliga; I Filikesa vaturaga sara, ni kitou sa rekitakia.4Ia de balavu la liga vi konu na noqu vosa, au masuji konu mo nu yalovinaka mo nu rogoci kitou mada valailai. 5Ni kitou sa raicia e dua na tamata ke e dauvivacalai ka dau vatubu ca o koya vi ira keceliga na Jiu i vuravura. Sa liu vi ira nai tokani ni Nasareci. 6Sa saga me vacacania vokiliga na vale ni soro, ka kitou sa vesuki koya ka via lewai koya me va na nitou vunau.7Ia o Laisiasa na turaga levu ni valu sa qai vakaukauwa mai ka kaliraki koya mai na ligai kitou. 8Sa vosa vi ira ra sa beitaki koya me ra qai mai vi konu." 9Ia ni konu sa tarogi koya ka konu na kila rawa na ka keceliga kitou sa beitakia vua.10Ia ni sa deguvacu na turaga vi Paula me vosa, sa qai tukunia o koya, "Niu sa kila sa levu na yabaki konu sa turaga ni lewa kinia i na vanua ke, au sa vinakatakia valevu meu tukuni au. 11Ko nu sa kila sa qai oji laliga e jinikarua na bogi niu ma qai cake kinia i Jerusalemi meu lotu. 12A ra sa reva ni raici au ni kirau sa vileji vata e dua na i na vale ni soro, se niu sa vatubu ca vi ira na le levu, e reva i na vale ni lotu, se i na koro. 13A ra sa reva vokiliga ni vatakila rawa ni sa djina na vika ra sa beitaki au kinia.14Ia na ke au sa vatusa vi konu, nai valavala ra sa vatoka mei vavuvuli vatani, au sa lotu kinia vua na nodra Kalou na noqu matua, ka vadjinajia na ka keceliga sa volai i na vunau vata ki ira na parofita. 15Au sa vanuinui vua na Kalou, ni na tucake voki o ira na mate, o ira na yalododonu vata ki ira na reva ni yalododonu, o koya ra sa nuitakia vokiliga o ira. 16Ia na ka ke au sa gumatua kinia me kua ni na dua na siga me cala kinia na lewa-ni-lomaqu vua na Kalou se vi ira na tamata.17Ni sa oji e levu na yabaki au sa qai mai meu yadjia na ka-ni-loloma i na noqu vanua vata ki nai madrali eso. 18Ia ka so, na Jiu mai Esia ra sa raici au niu sa vasavasavataki i na vale ni soro, kitou sa reva ni le levu se kitou mawe. 19E dodonu vokiliga me ra mai tu i matamunu i vanua ke ka tukunia ke ra sa kila e dua na ka ca vi au.20Se me ra tukunia o ira ke, ke ra sa raicia e dua na ka ca vi au niu sa tu i na matadra na matavilewai, 21i na vuku liga ni vosa e dua liga sa vake, niu sa tu i na kedra maliwa ka kaci, 'I na vuku ni nodra tucake voki mai na mate dou sa qai tarogi au kinia i na siga ni kua."'22Ia ni sa rogocia na vika ke o Filikesa, sa kila vinaka na Lotu, sa vasukai ira ka sa tukunia, "Ni sa qai sobu mai Jerusalemi o Laisiasa na turaga levu ni valu, au na qai lewa na ka dou sa vilejitakia." 23Sa vosa o koya vua e dua na turaga ni valu me vatawai Paula, me dainia liga me qai wavoki ka me kua ni tarovia e dua na wekana me qaravi koya se qai mai vua.24Ni sa oji e vica na siga, sa qai mai o Filikesa vata na wajina o Tarusila, na yalewa ni Jutia, ka sa talaki me qai mai o Paula ka sa varogoci koya ni sa vosatakia na vabauji Karisito Jisu. 25Ia ni sa vunautakia jiko o koya nai valavala dodonu, nai valavala malua, vata na na vilewai sa bera mai, sa sautaninini o Filikesa ka tukunia, "Qai mada ni kua. Ia niu sa galala i na dua na gauna, au na kacivi iko mai."26Sa nuitakia voliliga ni na soli lavo vua o Paula, o koya ke sa talai vua me rau vivosaki vata ki koya. 27Ni sa oji e rua na yabaki, sa qai mai o Porisiu Fesito mei sosomi ki Filikesa, ka ni sa vinakatakia o Filikesa me vayalovinakataki ira na Jiu vua, sa daini Paula me vesu tu liga.

251Ni sa tadu i vanua o Fesito, ni sa oji e tolu na siga, sa qai cavu tu i Sisaria me qai cake i Jerusalemi. 2Sa qai beitaki Paula vua o ira na bete levu vata ki ira na nodra turaga na Jiu, a ra vamasujia - 3ka kerekere vua me lomani ira i na vukuna, me tokitakia me qai mai i Jerusalemi o koya, a ra sa lawakia me ra vamatea i na tolo ni sala.4Ia sa tukuniao Fesito ni sa vatawai jiko mai Sisaria o Paula, sa varau me qai yani kinia o koya. 5Sa tukunia, "Ikodou na turaga, me da qai sobu vata, ia ke dua na ca sa tu vua na tamata ke, mo dou qai beitaki koya kinia."6Sa jiko vata liga ki ira o koya ka bogi walu se bogi jini sa qai sobu i Sisaria, i na siga taravia sa jiko o koya i nai jikojiko ni vilewai, a sa tukunia me yadji mai o Paula. 7Ni sa yaco mai o koya, ra sa tu wavokijia o ira na Jiu ra sa qai sobu mai Jerusalemi, ra sa beitaki Paula i na ka ca sara e levu, ia ra sa reva ni vadjinadjinatakia rawa. 8Ia sa tukuni koya o Paula, "Au sa reva ni vayacoya e dua na ka ca i na nodra vunau na Jiu se i na vale ni soro se vi Sisa."9Ni sa vinakatakia o Fesito me vayalovinakataki ira na Jiu, sa vosa vi Paula ka tukunia, "O sa vinakatakia mo qai cake i Jerusalemi ka mo lewai kinia i mataqu i na vika ke se reva?" 10Sa qai tukunia o Paula, "Au sa tu i na mata ni jikojiko ni vilewai ni Sisa na jikina e dodonu meu lewai kinia. Au ma reva ni vayacoya e dua na ka ca vi ira na Jiu, ke o sa kila vinaka sara.11Keu sa tamata i valavala ca, seu vayacoya e dua na ka e dodonu meu mate kinia, au sa reva ni bese ni mate. Ia ke reva na vika ke ra sa beitaki au kinia, sa reva e dua e rawa me soli vi au ira. Au sa cavuji Sisa me lewai au." 12Ia o Fesito ni sa vivosaki oji vata ki ira na matavilewai, sa tukunia, "O sa cavuji Sisa. Ia o na yadji vi Sisa!"13Sa oji e vica na siga, rau sa qai mai o Akaripa na tui vata ki Perinaise i Sisaria me rau vikidavaki vi Fesito. 14Ia ni rau sa bogi vica kinia, sa tukuni Paula o Fesito vi koya na tui; ka tukunia, "Sa dua na tamata sa vesu tu, o koya sa dainia tu o Filikesa. 15Niu ma jiko mai Jerusalemi, ra sa beitaki koya o ira na bete levu vata ki ira na nodra matua na Jiu, ra sa tukunia meu lewai koya me cudruvi. 16Au sa qai tukunia vi ira, e reva ni nodrai valavala na kai Roma me solia liga e dua na tamata me vamatei, ni sebera ni virai mada ki ira sa beitaki koya, me rawa vokiliga na nona tukuni koya i na vuku ni ka ca sa beitaki vua.17Ia ni ra sa yaco mai vanua ke, au sa reva ni vaberabera, i na siga taravia au sa jiko i nai jikojiko ni vilewai ka tukunia me yadji mai na tamata ke. 18Ia ni ra sa tucake o ira ra sa beitaki ra sa reva ni beitaki koya i na ka ca me va na ka au ma nanumakia. 19Ia ka so liga na ka sa vilejitaki vata ki koya i na nodra lotu vata ki na dua na tamat o Jisu o koya sa mate ia sa tukunia o Paula ni sa bula jiko o koya. 20Ia niu sa kila sa reva ni kila vinaka meu lewa na vika ke, au sa tarogia se via qai cake i Jerusalemi o koya ka me lewai kinia i na vika ke se reva.21Ia ni sa kerekere o Paula me jiko mada me lewai koya o Akusitio, au sa qai tukunia me vatawai jiko ka malua meu vatalai koya yani vi Sisa." 22Sa qai tukunia vi Fesito o Akaripa, "O au vokiliga au sa via rogocia na tamata ke." "Vulaci," sa tukunia o Fesito, "o na rogoci koya."23I na siga taravia, ni rau sa qai mai o Akaripa vata ki Perinaise rau sa ukucavu mai, a rau curu i na vale ni vitarogi vata ki ira vata na turaga levu ni valu vata ki ira na turaga ni koro. Ia ni sa varojia o Fesito, sa yadji mai o Paula. 24Sa tukunia o Fesito, "Ikonu Akaripa na tui, vata ki ikodou keceliga na tamata sa jiko ki kitou i vanua ke, dou sa raicia na tamata ke; i na vuku i koya ra sa cikevi au o ira na Jiu e le levu mai Jerusalemi, i vanua ke vokiliga, ka ra sa tukunia e reva ni dodonu me bula o koya.25Ia niu sa raicia sa reva ni caka o koya e dua na ka ca sa dodonu me mate kinia; sa cavuji Akusito o koya me lewai koya, au sa qai lewa meu vatalai koya kinia i Roma. 26Ia ka reva na ka e macala meu volai koya kinia vua na noqu turaga. O koya liga ke au sa yadjia mai kinia i na matamudou, ia ka vaidjina vi ikonu, Akaripa na tui, me tarogi mada me macala kinia na ka meu vola. 27Ni sa rarai vi au me ka lialia me tala e dua sa vesu ka reva ni vatakila vokiliga na ka ca sa beitaki vua."

261Sa qai tukunia vi Paula o Akaripa, "Sa qai tara mo vatusai iko mai." Sa qai dodokia na ligana o Paula ka tukuni koya. 2"Au sa nanumakia niu sa kalougata, vi Ikonu Akaripa na tui, niu na tukuni au ni kua i matamunu i na vuku ni ka keceliga ra sa beitaki au kinia na Jiu, 3ia ni konu sa kila keceliga na nodrai valavala na Jiu vata na vika ra sa dauvilejitakia. O koya gona, au sa masuji ikonu kinia mo nu vosojia mada liga mo nu rogoci au.4Na noqui valavala niu ma gone ka yacovia na siga ke niu ma jiko vata ki ira na kai noqu mai Jerusalemi. 5Ra sa kila keceliga na Jiu mai liu, o ira ra sa kilai au iliu, ke ra sa via tukunia mai, niu sai valavala va-Farisi me vataki ira ra sa daumuria vatamailalai sara na noda lotu.6Au sa qai tu vokiliga meu lewai i na vuku ni ka au sa vanuinuitakia na vosa ni yalayala ka solia na Kalou vi ira na nimamu matua. 7Sai koya na ka ke ra sa vakasama me ra rawa o ira na nimamu yavusa e jinikarua, ra dau soro vagumatua i na siga vata na bogi, ia i na vuku ni nuinui ke, i Akaripa na tui, ra sa beitaki au kinia o ira na Jiu. 8E vacava dou sa nanumakia beka ni sa ka e dauvivajijiqataki, me vaturi ira cake voki na mate na Kalou?"9O au vokiliga, au ma nanumakia i lomaqu ni sa dodonu meu vimecaki i na ka e levu vata ki na yaca i Jisu na kai Nasareci. 10Ia na ka vokiliga ke au ma vayacoya mai Jerusalemi. A ra le levu ra sa lotu au ma sogoji ira i na vale ni vivesu, ni ra sa lesi au kinia na bete levu; ia ni ra sa vamatei, au sa tukunia me vakinia. 11Ia au ma cudruvi ira valevu i na vivale ni lotu keceliga ka vasaurarataki ira me ra dainia na lotu. Ia niu sa cudru valevu sara vi ira, au sa vacaca vokiliga i na vikoro tani.12Ia niu ma qai jiko kinia i Tamasiko ni ra ma lesi au ka talai au na bete levu; 13ni sa siga levu toka liga, na tui, au sa raicia e dua na rarama mai lomalagi, sa uasivia na kena remoremo na mata ni siga, sa cila vavolivoliji au vata ki ira keceliga ra qai vata ki au. 14Ia ni kitou sa bale keceliga i na qele, au sa rogocia e dua na domo sa vosa vi au i na vosa va-Iperiu, ka tukunia, 'I Saula, I Saula, o sa vacacani au i na vuku ni cava? E ca vi iko mo caqejia na mata ni moto.'15Au sa qai tukunia, 'O cei o Ikonu, Turaga?' Sa tukunia na Turaga, 'O au o Jisu, o koya o sa vacacania. 16Mo tucake liga; ka tu i yavamu; niu sa rairai vi iko i na vuku ni ka ke, meu lesi iko mo italatala vata ki na dautukutuku vokiliga i na vika o sa raici au kinia, vata ki na vika au na rairai kinia vi iko; 17niu na vabulai iko mai vi ira na Isireli vata ki ira na kai vimatanitu tani, o ira au sa qai talai iko kinia, 18mo qai basukia na matadra, ka me ra saumaki mai na butobuto i na rarama vata mai na kaukauwa vokiliga ni Setani ki vua na Kalou, me ra kua ni cudruvi i nai valavala ca ka me ra itaukei vata vokiliga imuri vata ki ira ra sa yalosavasava ni ra sa vabauji au.'19Ia ni sa oji ke, i Akaripa, na tui, au sa reva ni talaimama i na raivotu valomalagi; 20au sa tukunia mada iliu vi ira mai Tamasiko, vata i Jerusalemi, vata i na yasayasa kece va-Jutia, vi ira vokiliga na kai vimatanitu tani, me ra vivutuni ka saumaki mai vua na Kalou, ka vayacoya nai valavala e kilikili vata na vivutuni. 21O koya gona, ra sa tauri au kinia na Jiu i na vale ni soro ka saga me ra vamatei au.22Ia sa vukei au na Kalou meu bula kinia ka yacovia na siga ke, ia au sa tukunia jiko vi ira ra lalai vata ki ira vokiliga ra sa cecere ni sa reva na ka tani au sa tukunia koya liga ra ma tukunia, na parofita vata ki Mosese ni na yaco mai, 23ni na mate na Karisito , ni na kedrai matai ra na tucake voki mai na mate ka na vatakila na rarama vi ira na tamata na Isireli, vi ira vokiliga na kai vimatanitu tani."24Ia ni sa tukuni koya jiko vake o koya, sa vosa i na domo levu o Fesito, "I Paula, o sa lialia; sa valialia iko na nomu vuku." 25Sa tukunia o koya, "I Fesito, vaturaga sara, au sa reva ni lialia, au sa cavujia liga na vosa djina ka vuku. 26Ni sa kila na vika ke na tui; ia au sa vosa doudou kinia vua, niu sa kila sa reva ni vuni vi koya e dua na ka; ni sa reva ni caka na ka i na dua na yasana vuni.27I Akaripa na tui, o nu sa vadjinaji ira na parofita se reva? Au sa kila konu sa vadjinajia liga." 28Sa qai tukunia vi Paula o Akaripa, "Sa vo va lailai mo rawai au meu lotu va-Karisito?" 29Sa qai tukunia o Paula, Au sa masu vua na Kalou, e reva i na vukumu duadualiga, i na vukudra kece vokiliga ra sa rogoci au ni kua, se me vo valailai se me kua liga ni vo, mo udo vataki au, ia me kua liga i na sinucodo ke"30Sa qai tucake na tui, vata na kovana, vata ki Perinaise, vata ki ira ra sa jiko vata ki ratou; 31ia ni ra sa qai vajikijiki tani, ra sa vivosaki vataki ira ka tukunia, "Na tamata ke sa reva ni vayacoya e dua na ka sa dodonu me mate kinia se me vesu." 32Sa qai tukunia vi Fesito o Akaripa, "Na tamata ke sa reva ni cavuji Sisa me lewai koya, sa dodonu liga me sereki."

271Ia ni sa lewai oji me kitou soko i Itali, ra sa soli Paula ka so voki na tamata sa vesu vua e dua na turaga ni mata sojia ni Akusitio, na yacana o Juliase.

2Ni kimamu sa vodo i na dua na waqa mai Atiramitio ka kimamu sa varewa ka nakijia me kimamu soko ravijia na baravi ki Esia. Sa dua na kai Masitonia mai Cesalonaika o Arisitako, sa qai vata ki kimamu.3Ia i na siga taravia kimamu sa yaco i Saitoni, sa lomavinaka vi Paula o Juliase, sa sereki koya me qai vi ira na wekana me vacegui kinia. 4Kimamu sa qai soko tani yani i vanua ke, ka soko raviji Kipiro, ni sa draki ca. 5Ia kimamu sa soko i na wasawasa i Sisilia, vata ki Pamifilia, ka yaco sara i Maira mai Lisia. 6Sa raicia kinia na turaga ni valu e dua na waqa ni Alekisadria sa soko i Itali. Sa vavodoki kimamu kinia.7Ia ni kimamu sa soko vamalua me vica na bogi, sa mama ni kimamu donui Nito ni sa tarogi kimamu na cagi, ka kimamu sa soko raviji Kiriti ka donui Salimoni. 8Sa vo valailai me mama ni sivia, na nimamu soko muria na baravi, ka yaco i na dua na vanua na yacana na Toba Vinaka, sa voleka kinia e dua na koro o Lasea.9Ia ni sa qai bogi vica, sa mani mama na soko ka ni sa qai oji na gauna ni Lolo. Sa qai vasalataki ira o Paula, 10ka tukunia, "Ikonu na turaga, au sa kila na levu na ka e ca vata na ka eda na dainia i na soko ke, ena reva ni ca laliga nai usana vata na waqa, o kita vokiliga." 11Ia na turaga ni valu sa vabauji rau na turaga ni waqa vata ki na i taukei ka saga na vika sa tukunia o Paula.12Ia ni sa reva ni vinakatakia na toba gona me kele kinia i na vula i liliwa, ra sa le levu vi ira sa lewa me ra soko yani ni ra sa nanumakia de sa rawa i Finaisi, me ra kele kinia i na vula i liliwa, koya na toba i Kiriti sa donuya na ceva ira vata i na tokalau vokiliga. 13Ni sa qai liwa vamalua na ceva, ra sa vakasama ni ra sa rawa na ka ra ma nakijia ra sa cavui kelekele ka soko raviji Kiriti.14Sa reva ni dede mada sa qai laba na cava levu, na yacana o Urokilitoni. 15Ia ni sa cagina na laca ni waqa ka reva kinia ni tau rawa i na mata ni cagi, kimamu sa dainia liga me savu yani. 16Sa savu kinia ka volekajia e dua na yanuyanu na yacana o Kilota, sa vo lailai sara me kimamu reva ni rawa na velovelo.17Ia ni ra sa varewatakia cake mai vake, ra sa caka na vatukutuku, a ra sa vatukutukutakia kinia na waqa. ia ni ra sa rava de ra kasa i na nuku, ra sa serekia na gacagaca ka savu yani. 18Ia ni kimamu sa suaigelegele valevu sara i na cava, i na savulaci ra dainia nai usana.19I na katolu ni bogi, kimamu sa dainia na ligai kimamu na gacagaca ni waqa. 20Ni sa qai vica na bogi sa reva ni rairai na mata-ni-siga se na vikalokalo, sa laba na cava levu, sa yali sara vi kimamu na nuitakia na bula.21Ia ni sa dede na nodra reva ni kana, sa tucake o Paula i na kedra maliwa ka tukunia, "Ikonu na turaga, sa dodonu mo nu varogoci au iliu, me da ma se kua ni cavui kelekekel mai Kiriti, me kua ni yaco kinia na vacalaka vata na rarawa. 22Ia ke au sa masuji kemunu mo nu kua ni yalolailai ni na reva ni dua vi kemunu na yali na nona bula, na ca liga na waqa.23Ni sa voleka vi au i na bogi e dua na agilosi ni Kalou, o koya au sa nona, o koya vokiliga au sa qaravia 24sa tukunia, 'Kua ni rere, Paula. O na yadji liga vi Sisa, ka raicia, sa soli ira keceliga vi iko na Kalou o ira dou sa soko vata. 25O koya gona, ikonu na turaga! Mo nu vacegu niu sa vadjinajia na Kalou ni na yaco liga me va sa tukuni mai vi au. 26Ia sa da na dai liga i na dua na yanuyanu."27Ia ni sa yaco mai nai kajinikava ni bogi, ni kitou sa visavuyaki jiko i na wasawasa o Atiria, ni sa lomaloma ni bogi ra sa nanumakia na le ni waqa ra sa volekajia e dua na vanua. 28Ra sa varautakia na wai, ra sa kila sa katu ruasagavulu ia ni ra sa savu yani valailai sa varautakia voki na wai, ra sa kila sa katujinikalima. 29Ni ra sa rava de kimamu kasa i na vivatu, ra sa dainia nai kelekele e va mai na mua ni turaga ka ra sa vinakatakia tu me siga na vanua.30Ni ra sa varau me ra tuba tani i na waqa o ira na kai mua, ni ra sa tukucia na velolevo i wai, me va ra sa caka me dainia nai kelekekel mai na mua iliu. 31Sa tukunia o Paula vua na turaga ni valu, vi ira vokiliga na sojia, "Ke ra sa na reva ni jiko liga i na waqa, o ira ke, kemunu na reva ni bula rawa." 32Ra sa qai seledrujia nai nona velovelo o ira na sojia, ra sa vacala me ciri yani.33Ia ni sa voleka mai na siga, sa cikevi ira keceliga o Paula me ra kana. Sa tukunia, "Ke na kenai kajinikava ni bogi kemunu sa wawa liga ka lolo ka reva ni kania e dua na ka. 34O koya gona, au sa masuji kemunu mada, ena yaga mo nu bula kinia. Ni sa reva e dua vi kimamu ena lutu mai e dua na drau ni ululuna. 35Ia ni sa vosa oji vake sa tauria na madrai sa vavinavinakatakia vua na Kalou i na matadra keceliga. Ia ni sa dovia sa vatekivu me kana.36A ra sa qai vacegui keceliga ka ra kana vokiliga o ira. 37Ia o kimamu keceliga sa jiko i waqa kimamu sa le rua na drau ka vitusagavulu ka ono. 38Ia ni ra sa kana oji ka kuva, ra sa vamamadatakia na waqa ka dainia na sila i wai.39Ni sa siga mai, ra sa reva ni kila na vanua, a ra sa raicia e dua na toba sa vamatasawa, a ra sa bosea me ra vakasa kinia na waqa ke rawa. 40Ia ni ra sa drujia tani nai kelekele ni waqa ra sa dainia tu i wai. A ra sa serekia nai nona ni uli ka varewa na laca levu i na cagi ka soko vake i vanua. 41A ra sa ciri i na yasana sa sota vata kinia e rua na drodro, a ra sa vakasa na waqa, a sa coba sara na mua iliu, ka reva ni yavala rawa ni sa kasere na mua turaga i na kaukauwa ni ua.42A ra sa bose o ira na sojia me ra vamatei o ira na tamata ra sa vesu tu de ra qalo bula eso ka tuba. 43Ia sa vinakatakia na turaga ni valu me vabulai Paula, sa tarovi ira kinia mai na ka ra sa nanumakia; sa tukunia me rika iliu o ira sa qalo rawa me ra liu i vanua. 44Ia o ira na kena vo, eso i na rara eso, ka so i na ka tani ni waqa. Sa vake ,ara sa cabe bula keceliga i vanua.

281Ia ni kimamu sa cabe bula , kimamu sa qai kila sa yaca ni yanuyani gona o Melita. 2A ra sa lomani kimamu valevu o ira nai taukei, ni ra sa vawaqa nai binibini buka, ra sa yadji kimamu yadua i vale i na vuku ni uca sa qai tau vata na liliwa.3Ni sa caka mai e dua nai vaubuka o Paula, sa qai tuva i na buka sa waqa tu, sa dolo mai na katakata e dua na gata, sa vivigia na ligana. 4Ia ni ra sa raicia o ira nai taukei, ni sa lili i ligana na gata, ra sa vitukuniyakia vataki ira, "E djina sa tamata daulaba ke, ia ni sa cabe bula mai na waitui, sa reva ni daini koya o Saumia me bula."5Sa qai kureitakia na gata i na bukawaqa o koya ka sa reva ni ca kinia. 6Ia ra sa qai nanumakia ni na vuce mai o koya se bale sobu vasauri ka ciba. Ia ni ra sa warakia vadede ka reva ni raicia e dua na ka ca sa yaco vua, sa qai visau na lomadra ka ra tukunia sa dua na kalou o koya.7Ia sa jiko i na yasana gona eso na jiki ni vanua sa nona na turaga ni yanuyanu o Pupiliu na yacana. Sa vacegui kitou o koya ka vakani kitou vinaka me siga tolu. 8Ia ni sa tauvi-mate na tamai Pupiliu, sa katakata ka veka dra. Sa curu vua o Paula ka masu ka sa tabakia i na ligana ka vabula. 9Ia ni sa caka ke, sa qai mai o ira vokiliga ra sa tauvi-mate i na yanuyanu ka ra sa vabulai. 10Sa levu na ka ra sa varokorokotaki kitou kinia. Ia ni kitou sa varau soko tani, ra sa yadjia i waqa na vika e yaga vi kitou.11Sa oji e tolu na vula kimamu sa soko i na dua na waqa i Alekisadria, sa kele i na yanuyanu gona i na vula i liliwa, na kena matakau na "Drua tagane." 12Kimamu sa sobu i Sairakuse, ka jiko kinia me tolu na siga.13Ia kimamu sa qai tani vanua ke ka yaco i Rijio. Ni sa oji e bogi dua, sa qai liwa na ceva ka kimamu sa yaco i na rua na siga i Putioli. 14Ia kitou sa raicia kinia na viwekani eso, ra sa masuji kitou me kitou jiko liga ka bogi vitu. Kitou sa qai yaco i Roma. 15A ra sa rogocia mai kinia na kitou i tukutuku o ira na viwekani ka sa qai mai i na Rara ni Apio vata Na Bure e Tolu, me ra mai tavaki kitou. Ia ni sa raici ira o Paula, sa vavinavinaka vua na Kalou ka sa doudou mai.16Ia kimamu sa curu i Roma, sa dai o Paula me jiko duadualiga vata ki na dua na sojia sa vatawai koya. 17Ia sa oji e bogi tolu, sa qai vasoqoni ira vata na nodra turaga na Jiu o koya. Ia ni ra sa soqoni vata mai, sa tukunia o koya vi ira, "Ikodou na viwekani, au sa reva ni caka e dua na ka ca vi ira na kai noda se i na nodrai valavala na noda matua, ia au ma vesuki liga ka soli yani i na ligadra na kai Roma mai Jerusalemi. 18O ira, ni ra sa lewai au, ra sa vinakatakia me ra sereki au, ni sa reva na ka vi au meu mate kinia.19Ni ra sa tukunia o ira na Jiu me kua ni uqeji au ina lomaqu, meu cavuji Sisa, me lewai au; e reva ni dua na ka meu beitaki ira kinia na kai noqu. 20O koya gona au sa vasoqoni ikodou vata kinia, mo dou raici au ka vosa kinia vi au niu sa vesu i na sinucodo ke i na vuku ni nodrai nuinui na Isireli."21A ra sa tukunia vua, "Sa reva ni dua mai Jutia sa volai iko vi kitou, sa reva vokiliga ni dua vi ira na viwekani sa qai mai sa vatakila se tukunia e dua na ka ca i na vukumu. 22Ia kitou sa via rogoci iko se cava o sa nanumia, ni kitou sa kila sa vosavacacataki na lotu tani ke i na vivanua keceliga."23Ra sa lokucia vua e dua na siga, ra le levu sa qai mai i na nona vale. Sa serekia vi ira o koya ka tukunia na matanitu ni Kalou. Sa vadjinadjinataki Jisu vi ira mai na vunau ni Mosese vata ki na parofita sa vatekivu i na savulaci ka yacovia na raiyavi. 24Ia sa vadjinajia o ira eso na vika sa vosatakia, ka so sa reva ni vadjinajia.2526Ni ra sa reva ni lomavata vataki ira, ra sa qai tani ni sa vosatakia oji o Paula e dua na vosa: "Sa vosa djina na Yalo Tabu ni sa tukunia o Aisea na parofita vi ira na nomudou matua. Ka tukunia, 'Qai vi ira na tamata gona, ka tukunia, "Dou na rogocia jikoliga, ka lecavia tu; ia dou na dauraicia jikoliga ka reva ni raicia. ka dou na reva ni kila.27Ni sa uro mai na lomadra na tamata ke, sa djidjivara na daligadra, sa bobo na matadra. De dua na siga na rai na matadra, ka rogo na daligadra, ka kila na lomadra, a ra na qai saumaki mai, ia au na vabulai ira."'2829O koya gona mo dou qai kila niu sa bula mai vua na Kalou vi ira na vimatanitu tani, ia ra sa varogocia." Ia ni sa vosatakia oji o koya na vika ke, ra sa qai tani o ira na Jiu, a ra sa vileji valevu vataki ira.30Sa jiko o Paula me yabaki rua taucoko i na vale sa volia jiko o koya, ka sa vacegui ira keceliga ra sa qai vua. 31Sa vunautakia na matanitu ni Kalou, sa vatavuvulitakia vadoudou sara na vika baleji Jisu Karisito na Turaga ka sa reva na tamata e tarovia.

## Roma

11Oi au o Paula, nai talatala i Jisu Karisito, sa kacivi mei apositolo, ka lesi me'u tukunia nai tukutuku-vinaka ni Kalou, 2o koya ma yalatakia iliu o koya ka ra vosatakia na nona parofita i nai Vola Tabu, 3ina vuku ni Luvena o Jisu Karisito na noda Turaga, o koya sa sucu mai na kawa i Tevita me va na yagona;4o koya gona ma vatakilai vakaukauwa ina tu cake voki mai na mate, ni ma Luve ni Kalou, me va na yalona savasava: 5o koya kitou ma rawajia vokiliga kinia na loloma vata ki na cakacaka vaiapositolo, me ra vabaujia ka talairawarawa kinia o ira na lewe ni vivanua keceliga, ina vuku ni yacana: 6dou ma kacivi oji va vokiliga kinia oi ikodou mo dou nei Jisu Karisito:7Vi ikodou keceliga sa jiko mai Roma, oi ikodou sa daulomania na Kalou, oi ikodou ma kacivi me yalosavasava: Me nomudou na loloma vata ki na vacegu mai vua na Kalou na Tamada vata ki Jisu Karisito na Turaga.8Me'u vatekivu, o Jisu Karisito au ma vavinavinakatakia kinia vua na noqu Kalou ina vukumudou keceliga, ni ma tukunia e vuravura taucoko na nomudou vabaujia. 9Ni ma noqu i vadjinadjina na Kalou, o koya au ma qaravia ina vu ni yaloqu i nai tukutuku-vinaka ni Luvena, ni'u ma reva ni mudu ni cavuji ikodou ina visiga ina noqu masu; 10ni'u ma daumasu, me dua na gauna me'u kalougata kinia ina lewa ni Kalou me'u yaco yani vi ikodou.11Ni'u ma gadrevia valevu me'u raici ikodou, me'u solia vi ikodou nai solisoli vayalo eso, mo dou vataudeitakia kinia; 12me da dui vacegui ina vuku ni nomudou vabaujia vata ki na noqu vokiliga.13Ia, oi ikodou na viwekani, au ma reva ni vinakajia mo dou nanulevajia, ni'u sa nakijia valevu me'u qai yani vi ikodou, (ia au sa tarovia liga ka yacovia na siga ke,) me dua na noqu yaga ina ikodou maliwa, me va vokiliga ina kodra maliwa na vimatanitu tani. 14ma dodonu beka liga vi au me'u sai talatala vi ira na kai Kirisi, vi ira vokiliga na lewe ni vivanua la liga; vi ira na vuku, vi ira vokiliga era sa reva ni vuku. 15A sa vakinia, me va au sa rawajia me yaloqu sara me'u vunautakia nai tukutuku-vinaka vi ikodou vokiliga mai Roma.16Ni'u ma reva ni maduatakia nai tukutuku-vinaka ki Karisito: ni sai koya ke na kaukauwa ni Kalou me vabulai kinia o ira yadua era sa vabaujia: sa liu vi ira na Jiu, vi ira vokiliga sa matanitu tani. 17Ni sa vatakilai kinia, ni sa vadonui ira na Kalou ina vabaujia me ra sa vabaujia: me va na ka sa volai, Ena bula ina vabauja o koya sa yalododonu.18Ni sa vatakilai mai lomalagi na cudru ni Kalou vata ki na nodra i valavala ca keceliga vata ki na nodra reva ni dodonu na tamata, era sa tarovia nai vavuvuli djina i nai valavala reva ni dodonu; 19ni sa rairai ina kodra maliwa na ka ni Kalou sa kilai rawa; ni sa varaitakia vi ira na Kalou:20ni ma raici kinia na vika ni Kalou e vuni tu, io, na nona kaukauwa reva ni mudu vata ki na nona tu Vakalou, ni sa kilai oji ina vika sa buli, mai na gauna sa buli kinia o vuravura; o koya ke ma reva kinia na nodra ulubale. 21Io, ni ra sa kila jiko na Kalou, era sa reva ni varokorokotakia me va sa Kalou, se vavinavinakatakia; ia sa lialia mai na nodra nanumia, a sa butobuto mai na yalodra sa sesewa vokiliga.22Ni ra ma tukunia jiko era sa vuku, era sa lialia mai; 23a ra sa vaisosomitakia na serau ni Kalou sa reva ni mate rawa, ina matakau me va na tamata sa ra mate la liga, vata ki na manumanu vuka, vata ki na manumanu e yavai va, vata ki na vika sa qasi voli.24O koya sa daini ira kinia na Kalou me ra qeleqelewa ina dodomo ni yalodra, me ra vavelavelatakia kinia na yagodra vai ira: 25ia era sa vaisosomitakia nai vavuvuli djina ni Kalou, ina ka e lasu la liga, a ra sa soro kinia ka qaravia na ka sa buli ka reva o koya sa bulia, o koya sa nona na varokoroko ka reva ni mudu. Emeni.26O koya sa daini ira kinia na Kalou me ra muria na dodomo vasisila; ni ra sa vaisosomitaka ko ira na nodra yalewa nai valavala sa lesi ina dua tani e reva ni lesi: 27sa va vokiliga kinia o ira na tagane, ni ra sa dainia nai valavala sa lesi vata ki na yalewa, sa waqa na nodra vidomoni vai ira: a ra sa caka o ira na tagane na ka velavela sara liga vata ki ira na tagane, ma yaco kinia vi ira nai sau dodonu ni nodra caka cala.28Ia ni ra sa reva ni vinakatakia me ra kila jiko na Kalou, sa daini ira na Kalou me ra lomavatani, me ra caka na vika e reva ni kilikili ki ira;29me ra sinai ina ka keceliga e ca, ina yaloca, ina daukocokoco, ina dauvivacacani; me ra sinai ina vuvu, ina laba, ina veileti, ina dauvivakaisini, ina yalocudrucudru; me ra dauvasolokakana, 30me ra daukakase, me ra daucajia na Kalou, me ra vosalevu, me ra viavialevu, me ra daudokai ira, me ra dauvavunia na ca, me ra dautalaidredre kivi ira na nodra qase, 31me ra reva ni yalomatua, me ra yalayala ka seseni vokiliga, ka ra sa caca viwekani, era reva ni yalololoma:32ia ni ra sa kila jiko na lewa ni Kalou, ni sa dodonu me mate o ira era sa caka na vika vake, era sa reva ni caka la liga o ira, era sa dauvinakaji ira vokiliga era sa daucaka.

21O koya ke sa reva kinia na nomu ulubale, o iko na tamata yadua sa daulewa: ni o sa beitaki iko i na nomu lewa na tani; ni o sai valavala iko vakinia o iko sa daulewa. 2Ia ita sa kila sa djina na lewa ni Kalou vi ira era sa caka na vika vake.3Ia o iko na tamata, sa lewai ira era sa caka na vika vake, ka sai valavala vakinia, o sa nanumia beka o na dro rawa mai na lewa ni Kalou? 4se o sa beca beka na nona loloma levu vata ki na nona vosojia vadede, vata ki na nona cudru vamalua; ka o sa reva ni vakasama ni sa tuberi iko ki na vivutuni na loloma ni Kalou?5Ia o iko, me va na nomu yalokaukauwa vata ki na lomamu sa reva ni vivutuni, o sa binia jikoliga vi iko na cudru ki na siga ni cudruvi, ina varaitakia kinia na lewa dodonu ni Kalou; 6o koya ena saumia na tamata yadua me va na nonai valavala: 7na bula reva ni mudu, vi ira era sa gumatua jiko i nai valavala vinaka ka vasaqara nai ukuuku vata ki na varokoroko vata ki na reva ni mate rawa:8ia na cudru vata ki na lesavi vi ira era sa dauvileti, ka talaidredre ki nai vavuvuli djina, ia ka talairawarawa ki nai vavuvuli reva ni dodonu; 9na rarawa vata ki na yaluma, vi ira na tamata keceliga sai valavala ca jiko, sa liu vua na Jiu, vi koya vokiliga sa matanitu tani;10ia nai ukuuku, vata ki na vakarokoroko, vata ki na vacegu, vi ira keceliga sai valavala vinaka, sa liu vua na Jiu, vi koya vokiliga sa matanitu tani. 11Ni sa reva ni vinakaji ira vailoa na tamata na Kalou: 12ni na rusa me va sa reva na vunau o ira keceliga sai valavala ca ka reva vi ira na vunau: ia ena lewai i na vunau o ira keceliga sai valavala ca ka sa tu vi ira na vunau,13ni ra ma reva ni dodonu i na mata ni Kalou o ira era sa rogocia laliga na vunau, o ira liga era sa muria na vunau era na vadonui: 14ni ra sa caka vai ira liga na ka ni vunau o ira na vimatanitu tani, sa reva vi ira na vunau, era sa qai nodra vunau vai ira liga, ia sa djina sa reva vi ira na vunau:15o ira era sa vatakila sara ni sa volai i na yalodra nai valavala ni vunau, ka ni sa vadjinadjina jiko na nodra lewa-eloma vokiliga, ka ra sa dui lewa ni sa cala, se sa dodonu na nodra i valavala 16i na siga ena lesi Jisu Karisito kinia na Kalou me lewa na nodra vika e vuni tu na tamata, me va na noqu i tukutuku-vinaka.17Ia kevaka o sa vatokai mo Jiu, ka o sa vararavi i na vunau, ka sa dokadokai iko i na vuku ni Kalou, 18ka o sa kila na lomana, ka vinakajia na vika sa vinaka sara, ni o sa vatavulici mai na vunau; 19o sa vararavi vokiliga vi iko mo tuberi ira na mataboko, mo nodra rarama era sa jiko i na butobuto, 20mo nodra i vavuvuli era sa sesewa, mo nodra i vavuvuli na gone lalai, ni sa nomu i na vunau nai vatakarakara ni vuku djina;21ia o iko, ko sa dauvatavulicia na tani, o sa reva li ni vatavulici iko? o iko, o sa dauvunau me kakua na butako, o sa bau butako o iko? 22o iko, ko sa dautukunia me kakua na dauyalewa, o sa bau dauyalewa o iko? o iko, o sa daucajia na vimatakau, o sa bau butako mai na valenisoro?23o iko, o sa dokadokai iko i na vuku ni vunau, o sa bau valialiai koya na Kalou ni o sa talaidredre ki na vunau ko ya? 24Ni sa dauvosavacacatakia na yaca ni Kalou vi ira na vimatanitu i na vukumudou, me va sa volai.25Ni sa djina sa yaga na vicili, kevaka o sa talairawarawa ki na vunau: ia kevaka o sa talaidredre ki na vunau, sa yaco kinia na nomu cili me reva ni cili. 26Ia kevaka e dua sa reva ni cili ka sa muria nai valavala dodonu ni vunau, ena reva li ni wili na nona reva ni cili me cili? 27Ia o koya sa reva ni cili vayago, ke sa muria na vunau, ena reva li ni lewai iko, o iko sa talaidredre ki na vunau, ka sa tu vi iko nai vola vata ki na vicili?28Ni sa reva ni Jiu o koya sa vakinia varairai laliga; ia sa reva ni vicili na ka sa rairai laliga i na yago: 29ia sa Jiu o koya sa vakinia eloma; a sa vayalo na vicili, sa ka ni yalo, ka sa reva ni ka ni vosa laliga; o koya sa reva ni doka o ira na tamata, sa doka liga o koya na Kalou.

31A cava na ka sa vinaka cake kinia, na Jiu? se cava na betena na vicili? 2E levu i na ka kece; e levu sara, ni sa lesi vi ira me ra maroroya na vosa ni Kalou.3Ia ka vaivei, kevaka sa reva ni vabaujia o ira eso? me vatawayagatakia li na nona djina na Kalou na nodra reva ni vakabaujia? 4E reva sara liga: me djina liga na Kalou, ka me seseni na tamata keceliga; me va na ka sa volai, Mo vadonui ni o sa vosa, Ka gumatua ni o sa vileti.5Ia kevaka sa vadjinadjinatakia nai valavala dodonu ni Kalou i na nodai valavala reva ni dodonu, a cava me da tukunia? sa reva beka ni dodonu na Kalou, ni sa saumia? (Au sa vosa me va liga na tamata.) 6E reva sara liga: kevaka sa vake, ena qai lewai vuravura vaevei na Kalou?7Io, kevaka sai koya na noqu seseni sa uasivi cake kinia na nona djina na Kalou, me varokorokotaki o koya, i na cava ka'u sa cudruvi jiko kinia me va na tamata ca? 8ia ena reva li ni vaka (ni kitou sa seseni, ka sa kainaki ni kitou sa vosa vaka ne,) Me da caka nai valavala ca, me yaco kinia na ka vinaka? ia o ira ke era na cudruvi vadodonu.9Ia ka vaevei? ita sa uasivi cake li? E reva sara liga i na dua na ka: ni kitou sa vadinadinatakia iliu ni ra sa cala keceliga, o ira na Jiu, vata ki ira sa matanitu tani;10me vaka na ka sa volai, Sa reva e dua sai valavala dodonu, sa reva sara e dua:11Sa reva e dua sa kila, Sa reva e dua sa vasaqara na Kalou. 12Era sa lesu tani keceliga, era sa yaco vata me reva ni yaga; Sa reva e dua sai valavala vinaka, sa reva sara liga e dua.13Ai bulubulu sa dola tu na nodra i jilojilo; Era sa dauvivakaisini i na gusudra; Sa tu e ruku ni tebe ni gusudra na weli gaga ni gata: 14Sa sinai na gusudra i na ruru vata ki na vosa daugaga:15Sa kusarawa na yavadra me vadavea na dra: 16Sa tu i na nodra sala na rusa vata ki na rarawa: 17Ia era sa reva ni kila na sala ni vivacegui; 18Sa reva vi ira na rerevakia na Kalou.19Ia ita sa kila na ka keceliga sa tukunia na vunau, sa tukunia vi ira sa tu vi ira na vunau; me vagalui kinia na gusudra keceliga, ka me beitaki i na mata ni Kalou na kai vuravura keceliga: 20Ena reva ni vadonui vua e dua na tamata i nai valavala ni vunau: ni sai koya na vunau sa kilai kinia nai valavala ca.21Ia ka sa qai vatakilai mai i na gauna ke na ka sa vivadonui kinia na Kalou, ka ni sa reva ni yaco i na vuku ni vunau, ia sa vadjinadjina kinia na vunau vata ki ira na parofita; 22io, sa caka na vivadonui na Kalou i na vuku ni vabauji Jisu Karisito, vi ira keceliga era sa vabaujia; ni da sa tautauvata keceliga:23ni sai valavala ca o ira keceliga na tamata, ka ra reva ni yacovia na ka e varokorokotaki kinia na Kalou: 24a ra sa vadonui laliga i na nona loloma ni sa volia na bula o Jisu Karisito:25o koya sa lesia kinia na Kalou mei bulubulu vi ira sa vabaujia, i na nona dra, me vatakila na nonai valavala dodonu ni sa reva ni saumia nai valavala ca sa caka oji, ka ni sa vosojia na Kalou; 26io, me vatakila i na gauna ke na nona yalododonu: me sa dodonu o koya, ka vadonui koya sa vabauji Jisu.27Sa qai evei beka na ka ni vidokadokai? Sa takali sara liga. E na vuku ni vunau cava? na vunau ni cakacaka li? E reva: i na vuku liga ni vunau ni vabaujia. 28O koya kitou sa va sa vadonui na tamata i na vuku ni vabaujia, ia ka reva liga i na vuku ni cakacaka ni vunau.29Sa nodra duadua liga na Jiu o koya na Kalou? sareva beka ni nodra vokiliga na vimatanitu tani? Io, sa nodra vokiliga na vimatanitu tani: 30kevaka sa dua bau liga na Kalou, ka na vadonui ira sa cili, i na vuku ni vabaujia, vata ki ira vokiliga sa reva ni cili, i na nodra vabaujia.31Kitou sa qai vatawayagatakia na vunau i na vabaujia, se reva? E reva sara liga: kitou sa vataudeitakia liga na vunau.

41A cava me da qai tukunia ni sa rawajia o Eparaama na tamada, i nai valavala vayago? 2Kevaka sa vadonui o Eparaama i na vuku ni cakacaka, sa qai dua na ka vua me dokai koya kinia; ia ka reva liga i na mata ni Kalou. 3A cava e tukunia nai Vola Tabu? Sa vabaujia na Kalou o Eparaama, a sa okaji vua mei valavala dodonu.4Ia na kenai sau vua na tamata daucakacaka, sa reva ni okaji me loloma, sa kenai voli liga. 5Ia o koya sa reva ni cakacaka, a sa vabauii koya sa vadonuya na tamata i valavala ca, sa okaji vua na nona vabaujia mei valavala dodonu.6Sa va vokiliga kinia o Tevita ni sa tukunia na kena kalougata na tamata, sa okajia vua na Kalou nai valavala dodonu, ia ka reva i na vuku ni cakacaka: 7Sa kalougata o ira sa bokocia na nodra i valavala ca, A sa bulujia na nodra caka cala: 8Sa kalougata na tamata sa reva ni beitakia vua nai valavala ca o Jiova.9Era sa kalougata beka vake o ira liga era sa cili, se ra va vokiliga kinia o ira sa reva ni cili? ni da sa tukunia sa okaji vi Eparaama na nona vabaujia mei valavala dodonu. 10Sa qai okaji beka ni sa vaevei? ni sa cili oji o koya, se ni sa reva ni cili? Sa reva liga ni sa cili oji, ni sa reva liga ni cili.11A sa soli vua na vicili mei vatakilakila, me vadjinadjinatakia ni sa vadonui o koya i na vuku ni nona vabaujia, ni sa reva tu ni cili; me yaco kinia o koya me tamadra keceliga era sa vabaujia, ia ka ra reva ni cili; me okaji vi ira vokiliga nai valavala dodonu: 12me tamadra vokiliga era sa cili, vi ira era sa reva ni cili laliga, era sa muria vokiliga nai varau ni vabaujia o ya sa nei Eparaama, na tamada ni sa bera ni cili.13Ni sa reva ni yalatakia vi Eparaama, se vi ira na nona kawa, mei taukei ni vuravura, i na vuku ni vunau, i na vuku ga ni vivadonui sa yaco i na vabaujia: 14ni sa mai vatawayagatakia na vabaujia, ia sa ka la vokiliga na vosa ni yalayala, kevaka sa taukenia o ira era sa muria na vunau: 15ni sa vavunia na cudruvi na vunau: ni sa reva nai valavala ca, kevaka sa reva na vunau.16I na vuku ni ka ke sa ka ni vabaujia, me sa rawa kinia me ka ni loloma: me tu dei kinia na vosa ni yalayala vi ira keceliga na kawa; e reva vi koya laliga sa tu vua na vunau, vi koya vokiliga sa tu vua na vabaujia i Eparaama: koya sa tamada keceliga, 17(me va sa volai, Au sa qisi iko mo tamadra na vivanua e levu,) i na matana sa vabaujia o koya, io, na Kalou, o koya sa vabulai ira voki na mate, a sa kacivia na vika sa reva me va era sa tu:18ia ni sa reva na ka me nuinui kinia, sa vabaujia o koya, ka vanuinui, me yaco me tamadra na vivanua e levu, me va sa tukuni, Ena vakinia na nomu kawa. 19Ia ni sa reva ni malumalumu na nona vabaujia, sa reva ni vakasama kinia na kena mate na yagona ka ni sa dua beka na drau na nona yabaki, se na kena mate na kete i Sera:20a sa reva vokiliga ni lomalomarua me reva ni vabaujia na vosa ni yalayala ni Kalou; sa kaukauwa liga na nona vabaujia, a sa varokorokotakia kinia na Kalou; 21a sa vadinajia sara, ni sa rawarawa vi koya, me vayacoria na ka sa yalatakia. 22O koya ke sa okaji kinia vua mei valavala dodonu.23Ia sa reva i na vukuna duadua liga sa volai kinia ni sa okaji vua; 24i na vukuda vokiliga, ni na okaji va vokiliga kinia vi kita, kevaka eda sa vabauji koya sa vatuira cake voki na noda Turaga o Jisu mai na mate; 25o koya ka soli yani i na vuku ni nodai valavala ca, a sa vaturi cake voki me da vadonui kinia.

51O koya ke, ni da sa vadonui i na vabaujia, me da sa qai vivinakaji vata ki na Kalou i na vuku ni noda Turaga o Jisu Karisito: 2i na vukuna vokiliga eda sa torovia rawa kinia, i na vabaujia na loloma ke ita sa qai tu kinia; me da sa marau vokiliga ni da sa nuitakia na vivakalougatataki ni Kalou.3A sa reva ni koya laliga, me da sa dau marau vokiliga i na vuku ni vika rarawa: ni da sa kila sa tubu na dauvosojia mai na ka rarawa; 4ia na dauvivatovolei mai na dauvosojia; ia nai nuinui mai na dauvivatovolei. 5Ia sa reva na madua i na vuku ni nuinui; ni sa sovarakia ki na yaloda na loloma ni Kalou ni sa soli vi kita na Yalo Tabu.6Ni sa mate na Karisito me nodra i sosomi na tamata i valavala ca i na gauna sa lokuci iliu, ni da sa malumalumu jiko. 7Ni sa reva beka e dua me mate mei sosomi ni tamata yalododonu: ia ka sa dua beka sa doudou me mate mei sosomi ni tamata dauloloma.8Ia na Kalou sa vatakila na nona loloma vi kita, ni sa mate na Karisito me nodai sosomi ni da sa tamata ca. 9Ia ni da sa qai vadonui i na vuku ni nona dra, ena qai rawarawa cake me da vabulai mai na cudru i na vukuna.10Io, kevaka ita sa vivinakaji vata ki na Kalou i na vuku ni nona mate na Luvena, ni da sa vimecaki, ena qai rawarawa cake, ni da sa vivinakaji tu, me da vabulai jiko i na vuku ni nona bula. 11A sa reva ni koya laliga, ia kita sa daureki vokiliga i na Kalou i na vuku ni noda Turaga o Jisu Karisito, o koya kita sa yaco kinia me da vivinakaji tu.12Ia me va sa curu ki vuravura nai valavala ca i na vuku ni tamata e lewe dua, vata ki na mate i na vuku ni valavala ca; a sa yaco vakinia na mate ki na tamata keceliga, ni sa cala na tamata keceliga: 13Sa tu iliu e vuravura nai valavala ca, sa yaco imuri na vunau: a sa reva ni okaji nai valavala ca ni sa reva na vunau.14Ia mai na gauna i Atama ka yacovia na gauna i Mosese sa dauvitalia o mate vi ira vokiliga ra sa reva ni valavala ca me va na talaimama i Atama, o koya sa nonai vatakarakara sa qai mai imuri. 15Ia rau sa reva ni tautauvata sara na talaimama, vata ki nai solisoli laliga. Ia kevaka sa mate na lewe levu i na vuku ni nona talaimama na lewe dua, sa qai rawarawa cake sara me yaco valevu vi ira na lewe levu na loloma ni Kalou, vata ki nai solisoli ni loloma, i na vukuna liga na tamata e le dua, o Jisu Karisito.16Rau ma reva ni tautauvata na ka sa yaco i na vuku ni nona cala e dua bau, vata ki nai solisoli: ni sa dua bau liga sa yaco kinia na lewa me da cala, ia nai solisoli laliga sa yaco vi ira sa levu na nodra i valavala ca me ra vadonui kinia. 17Ia kevaka sa gumatua na mate i na vukuna na lewe dua, i na talaimama ni le dua; ena qai rawarawa valevu cake vi ira sa yacovi ira na loloma levu vata ki nai solisoli ni vivadonui, me ra gumatua i na bula i na vukuna na le dua, o Jisu Karisito.18O koya ke, me va sa lewai me cudruvi na tamata keceliga i na vuku ni dua bau liga na cala; sa va vokiliga kinia i na vuku ni dua bau liga nai valavala dodonu sa rawa me ra vadonui na tamata keceliga me ra bula: 19ka me va sa vacalai na lewe levu i na nona talaimama e dua bau na tamata, sa vadonui va vokiliga kinia na lewe levu i na vuku ni nona talairawarawa na le dua.20A sa qai kau mai na vunau, me vinaka kinia nai valavala ca. Ia ni sa vinaka mai nai valavala ca sa qai vinaka cake valevu sara na loloma: 21me va ni sa gumatua nai valavala ca ki na mate, me gumatua va vokiliga kinia na loloma, i na vadonui, ki na bula reva ni mudu, i na vuku i Jisu Karisito na noda Turaga.

61A cava me da qai tukunia? me da sai valavala ca jiko li, me tubu valevu kinia na loloma? 2E reva sara liga. Oi kita sa mate ki nai valavala ca, kita na caka jiko vaivei nai valavala ca? 3Dou sa reva beka ni kila, oi kita kece sa papitaisotaki vi Jisu Karisito, kita sa papitaisotaki vokiliga ki na nona mate?4O koya eda sa bulu vata kaya kinia, ni da sa papitaisotaki vokiliga ki na nona mate: me va sa vaturi cake voki mai na mate na Karisito i na kaukauwa ni Tamana, me da sai valavala va vokiliga kinia i na bula vou. 5Ia kevaka kita sa duavata me da vataki koya i na nona mate, kita na vataki koya vokiliga i na nona tucake voki mai na mate:6ni da sa kila ke, ni rau sa lauvako vata kaya ki na kauveilatai na noda tamata makawa, me takali kinia na yago ni valavala ca, me da reva voki ni bobula ki nai valavala ca. 7Ni sa sereki mai nai valavala ca o koya sa mate tu.8Ia kevaka eda sa mate vata ki Karisito, kita vadjinajia ni da na bula vata kaya vokiliga: 9ni da sa kila ni sa vaturi cake voki mai na mate na Karisito, ena reva ni mate voki; sa reva voki ni rawai koya na mate.10Ni sa mate o koya, sa mate vadua i na vuku ni valavala ca; ia ni sa qai bula sa bula vokiliga vua na Kalou. 11Mo dou va vokiliga kinia ni dou sa vakasami ikodou mo dou sa mate sara ki nai valavala ca ka bula vua na Kalou i na vuku i Jisu Karisito.12O koya me qai reva ni gumatua nai valavala ca i na yagomudou sa mate rawa, mo dou muria na kena gagadre ca. 13Reva vokiliga ni solia na vijikimudou ki nai valavala ca me caka kinia na ka ca: dou soli ikodou liga vua na Kalou, me va dou sa bula mai na mate, vata ki na vijikimudou vua na Kalou me caka kinia na ka e dodonu. 14Ni na reva ni vitaliataki ikodou nai valavala ca: ni dou sa reva voki ni lewai i na vunau, i na loloma liga.15Ia ka vaivei? me da sai valavala ca jiko li, ni da sa reva ni lewai i na vunau, ka i na loloma liga? E reva sara liga. 16Dou sa reva beka ni kila, o koya yadua dou sa soli ikodou vua mo dou nona tamata mo dou talairawarawa vua, dou sa nona tamata liga dou sa talairawarawa kinia; se ki na caka cala mo dou mate kinia, se ki na caka dodonu mo dou vadonui kinia?17Ia me caka na vavinavinaka vua na Kalou, ni dou sa muria, mai na vu ni yalomudou, oi ikodou ka bobula ki nai valavala ca, nai varau ni vavuvuli dou sa vatavulici kinia. 18Ia ni dou sa qai sereki mai nai valavala ca, dou sa qai qaravia nai valavala dodonu.19Au ma vosa vatamata liga, ni sa malumalumu na yagomudou: ia me va dou a solia iliu na vijikimudou me ra qaravia na ka dukadukali, vata ki nai valavala ca me levu kinia na ca; mo dou qai solia vakinia na vijikimudou me ra qaravia na ka dodonu me caka kinia na ka savasava. 20Ni dou a bobula jiko ki nai valavala ca, dou a yawa tu ki nai valavala dodonu. 21Ia ka cava na vuana dou sa rawajia, i na gauna ko ya, mai na vika dou sa qai madua kinia? ni sa kenai ojioi ni vika gona na mate.22Ia ni dou sa qai sereki mai nai valavala ca, ka yaco me tamata ni Kalou, dou sa qai rawajia na vuana i nai valavala savasava; vata ki nai ojioji, na bula reva ni mudu. 23Ni sa kenai sau ni valavala ca na mate: ia sai solisoli laliga ni Kalou na bula reva ni mudu, i na vuku i Jisu Karisito na noda Turaga.

71Dou sa reva li ni kila, ikodou na viwekani, (ni'u sa vosa vi ira liga era sa kila na vunau,) ni sa vaucia na tamata na vunau i na visiga ni nona bula?2Ia na yalewa sa vawaji, sa vauci koya na vunau vua na wajina, ni sa bula jiko o koya; ia ke sa mate na wajina; sa qai sereki kinia na yalewa mai na vunau ni viwajini. 3O koya ena vatokai kinia me dautagane, ke sa laki vawaji vata ki na dua na tagane tani, ni sa bula jiko na wajina: ia ke sa mate na wajina, sa qai sereki liga mai na vunau ko ya; ka na reva kinia ni dautagane, ke na laki vawaji voki vata ki na dua na tagane tani.4Dou sa vakinia, na viwekani ni dou sa qai sereki mai na vunau i na vuku ni yago i Karisito; me dua tani mo dou viwajini kaya, io ko koya sa vaturi cake voki mai na mate me da vua kinia vua na Kalou. 5Ni da sa jiko vayago liga, sa dautubu vakaukauwa i na vijikida na gagadre ca, sa tubu mai na vunau, me vuatakia kinia na mate.6Ia kita sa qai sereki mai na vunau, ni da sa qai mate ki na ka sa vauci kita; me da caka na viqaravi i nai tovo vou ni yalo, ka reva e nai tovo makawa ni vunau.7A cava me da qai tukunia? Sa ca li na vunau? E reva sara liga. Au ma reva djina ni kila se cava nai valavala ca, ke'u reva ni kila na vunau: ni'u sa reva ni kila se cava na daukocokoco, ke ma reva ni tukunia na vunau, Kakua ni kocokoco. 8Ia na ca, ni sa kaukauwa i na vuku ni vunau, sa vatuburia i lomaqu na gagadre ca keceliga. Ni sa mate na ca ni sa reva na vunau.9Ia au a bula liga iliu ni sa reva na vunau; ia ni sa qai mai na vosa ni vunau, sa bula voki na ca, au sa qai mate kinia. 10Ia na vosa ni vunau, o koya sa yaco rawa kinia na bula, au sa raicia sa yaco kinia na mate.11Ni sa kaukauwa na ca, i na vuku ni vosa ni vunau, a sa temaki au kinia, ka vamatei au. 12Ia sa savasava na vunau, sa savasava vokiliga nai varo, sa dodonuvokiliga, ka vinaka.13Sa qai yaco beka na ka vinaka me ka me'u mate kinia? E reva sara liga. A ca liga, me rairai kinia ni sa ca, sa tauria na ka vinaka me cakaji au kinia me'u mate; me rairai kinia na ca me ca djina sara i na vuku ni vosa ni vunau. 14Ni da sa kila sa ka vayalo na vunau: ia oi au, au sa vayago laliga, au sa volitaki ki na ca.15A ka au sa caka jiko, au sa reva ni vinakajia: ia na ka au sa vinakatakia, au sa reva ni caka; ia na ka au sa cajia, au sa caka jiko. 16Ia ke au sa caka na ka au sa reva ni vinakajia, au sa tukunia kinia ni sa vinaka na vunau.17A sa reva ni oi au djina sa caka, a ca liga sa jiko vi au. 18Ni'u sa kila sa reva sara liga ni jiko vi au na noqu i tovo vayago e dua na ka vinaka; ni sa jiko liga vi au na vinakatakia na ka vinaka; ia na kaukauwa me'u caka kinia, au sa reva ni raicia.19Ia na ka vinaka au sa vinakajia, au sa reva ni caka; ia na ka ca au sa reva ni vinakajia, au sa caka liga. 20Ia ke au sa caka na ka au sa reva ni vinakajia, sa qai reva ni oi au djina ma caka, na ca liga sa jiko vi au. 21Ia au sa raicia kinia e dua na vunau, sa jiko kinia vi au na ca ni'u sa via caka na vinaka.22Ni'u sa vinakajia nai vunau ni Kalou i na lomaqu djina: 23ia au ma raicia e dua tani na vunau i na vijikiqu, a rau sa vivala kei na vunau sa tu e na lomaqu, a sa vakabobulataki au ki na vunau ni ca, o koya sa tiko e na veitikiqu.24A tamata valoloma oi au! o cei ena sereki au mai na yago ni mate ke? 25Au sa vavinavinaka vua na Kalou i na vuku ni noda Turaga o Jisu Karisito. Ia sa qai vake, au sa qaravia na vunau ni Kalou i na lomaqu djina, ia na vunau ni valavala ca i na noqu i tovo vayago.

81O koya ke era sa reva kinia ni lewai me cudruvi o ira era sa tu vata ki Karisito Jisu, era sa reva ni muria jiko nai tovo vayago, era sa muria liga na Yalo Tabu. 2Ni sa sereki au mai na vunau ni ca vata ki na mate, na vunau ni Yalo ni bula vi Karisito Jisu.3Ia ni sa reva ni rawarawa ki na vunau, ni sa malumalumu i na vuku ni tovo vayago, sa qai lewa na Kalou me mate na ca i na yago, ni sa tala na Luvena i nai tovo ni yago sa tu kinia na ca, ka mei soro ni valavala ca: 4me da caka rawa kinia nai valavala dodonu ni vunau, ni da sa reva ni muria jiko nai tovo vayago kita sa muria liga na Yalo: 5ni ra sa gadrevia na vika vayago o ira era sai tovo vayago; ia na vika vayalo o ira era sai tovo vayalo.6Ni sa vu ni mate na gadrevia ni tovo vayago; ia sa vu ni bula vata ki na vacegu na gadrevia ni tovo vayalo. 7Ni sa vimecaki nai tovo vayago vata ki na Kalou: ni sa reva ni varogocia na vunau ni Kalou, ia sa mama sara liga me vakinia. 8Ia o ira era sai tovo vayago, era sa reva ni caka rawa na ka e vinakatakia vua na Kalou.9Ia ma reva ni vakayago na nomudou i tovo, sa vayalo liga, ke sa djina ni jiko i na lomamudou na Yalo ni Kalou. Ia ke sa dua na tamata sa reva ni jiko i lomana na Yalo i Karisito, ma reva ni nona o koya ke. 10Ia ke sa jiko i na lomamudou na Karisito, sa djina liga sa mate na yago i na vuku ni valavala ca; ia na yalo sa bula i na vuku ni vivadonui.11Ia ke sa jiko vadua i na lomamudou na Yalo i koya ma vaturi Jisu cake voki mai na mate, o koya ma vaturi Karisito voki mai na mate, ena vabula voki na yagomudou sa mate rawa, i na Yalona sa jiko vadua i na lomamudou.12O koya, ikodou na viwekani, kita ma reva kinia ni vauci ki nai tovo vayago, me da muria nai tovo vayago: 13ni dou na mate ke dou sa muria nai tovo vayago; ia ke sa vivuke vata ki ikodou na Yalo Tabu me vaojia nai valavala vayago, dou na bula kinia.14Ia o ira liga sa tuberi ira na Yalo ni Kalou era sa luve ni Kalou. 15Ni dou sa reva ni rawajia voki na yalo ni bobula mo dou rere; ia dou sa rawajia na Yalo Tabu dou sa vabau kinia me gone, o koya kita sa kaci kinia, Apa, Tamada.16A Yalo ke sa tukunia mai ki na yaloda, ni da sa luve ni Kalou: 17ia ke kita sa gone, kita na qai taukei; kita na taukenia na vika ni Kalou, kita sai taukei vata ki Karisito; ke kita sa vosotia vata kaya na ca, kita na vakalougatataki vata kaya vokiliga.18Ni'u sa va sa reva ni yaga me rau vatauvatani na ka ca sa vosojia i na bula ke ki na kalougata ena varairaitakia vi kita emuri. 19Ni sa gadrevia valevu o vuravura ka wawa tikoliga me ra varairaitakia o ira na luve ni Kalou.20Ni sa vamalumalumutakia o vuravura me ca, ma reva ni vinakatakia,i na vuku i koya liga sa vamalumalumutakia, ni ma vanuinui jiko 21ni na sereki vokiliga o vuravura mai na kena vabobulataki ki na rusa, ka me lalaga tu ka vaiukuukutakia vata ki ira na luve ni Kalou. 22Ni da sa kila, sa vutugu vata o vuravura taucoko, ka sa yaluma i na rarawa, ka yacovia na siga ke.23A sa reva ni koya laliga, oi kita vokiliga, kita sa rawajia nai sevu ni Yalo Tabu, kita sa vutugu jiko e lomada ni da sa warakia me da vabaujia me gone, ni na vabulai na yagoda. 24Ni da sa bula i nai nuinui: ia nai nuinui sa bale ki na ka sa qai raici sa reva ni nuinui djina: ni sa nuitakia vacava na tamata na ka sa qai raicia? 25Ia ke kita sa nuitakia na ka kita sa reva ni raicia, kita sa vosojia liga me warakia jiko.26Ia na Yalo Tabu vokiliga sa vukea na noda malumalumu: ni da ma reva ni kila na ka e kilikili vata ki kita me da kerea: a sa masulaki kita na Yalo Tabu i na vutugu e reva ni cavujia rawa. 27Ia o koya sa daudikevia na yaloda sa kila na loma ni Yalo Tabu, ni sa masulaki ira na tamata lotu me va na loma ni Kalou.28Ni da sa kila ma vivuke na ka keceliga me ra vinaka kinia era sa lomana na Kalou, o ira era sa kacivi me va na ka sa nakijia oji. 29Ia o ira kece sa kilai ira eliu o koya, sa lesi ira iliu me ra tautauvata ki na Luvena, me ulumatua kinia o koya vi ira na tacina era lewe levu: 30ia o ira sa lesi ira eliu o koya, sa qai kacivi ira: ia o ira sa kacivi ira o koya, sa vadonui ira: ia o ira sa vadonui ira o koya, sa vaiukuukutaki ira.31A cava me da qai tukunia i na vika ke? Ke sa totaki kita na Kalou, o cei me noda meca? 32Ena vaivei o koya sa reva ni bureitakia na Luvena djina, ia sa soli koya yani me kita sosomi keceliga, ena mama vacava vua me solia laliga vi kita na ka keceliga vata kaya?33O cei me beitaki ira sa djigitaki ira na Kalou? Na Kalou sa vadonuya. 34O cei ena lewa me ra cudruvi? O Karisito Jisu liga sa mate, io, sa bula cake voki, ma iko vokiliga i na liga i matau ni Kalou, ka sa masulaki kita.35O cei me na tawasei kita mai na loloma i Karisito? a ka rarawa li, se na yaluma, se na dauvivacacani, se na dausiga, se na luvawale, se na dauvivarerei, se nai seleiwau? 36Me va na ka sa volai, I na vukumuni kitou sa vamatei kinia i na siga taucoko ka bogi: Kitou sa vatauvatani vata ki na sipi ena vamatei.37E reva, i na ka keceliga ke kita sa gumatua sara kinia, i na vuku i koya sa lomani kita. 38Ni'u sa kila vaidjina, ni na reva ni rawajia na mate, se na bula, se o ira na agilose, se o ira sa liu, se o ira sa kaukauwa, se na vika sa yaco ni kua, se na vika ena yaco imuri, 39se na ka cecere, se na ka jitobu, se dua tani na ka, me tawasei kita mai na loloma ni Kalou, sa yaco i na vuku i Karisito Jisu na noda Turaga.

91Au sa vosa djina i na mata i Karisito, au sa reva ni vosa lasu, sa vadjinadjina vokiliga vi au na noqu lewa-eloma i na Yalo Tabu, 2ni'u sa rarawa valevu, a sa yaluma jikoga na lomaqu.3Ni au sa dau gadrevia me'u tawase tani vi Karisito, i na vukudra na wekaqu, o ira era sa wekaqu djina vayago: 4era sa luve i Isireli; sa nodra vokiliga na vabau me ra gone, vata ki nai ukuuku, vata ki na viyalayalati, vata ki na soli vunau, vata ki nai valavala ni soro vua na Kalou, vata ki na vosa ni yalayala: 5sa nodra o ira na qase, a sa tubu maivi ira na Karisito me va na yagona, o koya sa lewa na ka keceliga, na Kalou sa varokorokotakia ka reva ni mudu. Emeni.6Ia ma reva ni vaka sa reva ni yaco na vosa ni Kalou. Ni ra sa reva ni Isireli djina o ira kece sa maivi ira na Isireli: 7era sa reva vokiliga ni luvena o ira keceliga na kawa i Eparaama: ia Na kawa i Aisake liga ena vatokai me nomu kawa.8Sa kenai balebale ke, O ira na luvena vayago, era sa reva ni luve ni Kalou; ia na luve ni yalayala liga era sa vabau me kawa. 9Ni sa vake na vosa ni yalayala, I na gauna vake au na qai mai, ka na sucu vi Sera e dua na gonetagane.10A sa reva ni koya la liga; ia o Repeka vokiliga ni sa kunekune mai vua e dua, a tamada ko Aisake; 11ni rau sa bera ni sucu, se rau caka na ka vinaka se na ka ca, me tu dei kinia na ka sa lesia iliu ka djigitakia na Kalou, sa reva liga i na vuku ni cakacaka, i na vukuna liga sa kacivia, 12sa kainaki vua na yalewa ko ya, O koya sa qase vi rau ena qaravi koya sa gone. 13Sa vakinai na ka sa volai, Au sa vinakaji Jekope, ia au sa caji Iso.14A cava me da qai tukunia? Sa tu beka vua na Kalou nai valavala reva ni dodonu? E reva sara liga. 15Ni sa tukunia vi Mosese o koya, Au na lomani koya au sa lomana, ia au na yalovinaka vua au sa yalovinaka kinia. 16Sa qai reva ni yaco i na vukuna sa gadrevia, se na vukuna sa cici, ia i na vukuna liga na Kalou sa yalovinaka mai.17Ni sa tukunia vi Fero nai Vola Tabu, "I na vuku ni ka ke au sa vaturi iko cake kinia, me'u vatakila vi iko na noqu kaukauwa, me tukunia vokiliga na yacaqu ki vuravura taucoko. 18O koya ke sa yalovinaka kinia o koya vua sa yalona kinia, a sa vadomoqataki koya sa yalona kinia.19O na qai tukunia vi au, "I na vuku ni cava sa ia tiko kina na veibeitaki ko koya? ia ko cei sa vorata na nona lewa?" 20Kakua ni vake, o iko na tamata; o cei o iko mo vileji kaya na Kalou? Ena tukunia beka na ka sa caka vi koya sa cakaji, O sa cakaji au vake i na vuku ni cava? 21E reva beka ni vitaliatakia na tete o koya sa dautuli kuro, me caka kinia i na dua bauliga nai buli tete, e dua na bilo me talei, ka dua voki me reva ni talei.22Ia ka vaivei ke sa vinakajia na Kalou, me varaitakia na nona cudru, me vatakila vokiliga na nona kaukauwa, a sa vosojia vadede sara kinia na vibilo ena cudruvi sa varau tu me rusa: 23me vatakila vokiliga na kena levu ni nona vinaka ki na vibilo sa lomani, o koya sa varautakia iliu o koya ki nai ukuuku, 24io vi kita liga, sa kacivi kita o koya, sa reva laliga maivi ira na Jiu, maivi ira vokiliga sa matanitu tani.25Me va vokiliga na ka sa tukunia o koya i nai vola i Osea, Au na vatokai ira era sa reva ni noqu tamata iliu, me ra noqu tamata; O koya vokiliga ka reva ni lomani iliu, me qai lomani: 26Ena yaco vokiliga i na vanua sa kainaki kinia iliu vi ira, Sa reva ni noqu tamata oi ikodou; Era na qai vatokai kinia me ra luve ni Kalou bula.27Sa kacivaki ira na Isireli o Aisea vokiliga, Ke sa tautauvata na kedrai wiliwili na Isireli ki na nuku ni waitui, ia ena bula liga na kena vo: 28ni na vayacoria na nona vosa o Jiova e vuravura, ka na vaojia ka valekalekatakia. 29Me va vokiliga na ka sa tukunia iliu o Aisea, Ke ma reva ni dua na kawa sa valaivia vi kita o Jiova ni lewe levu, Kita sa vataki Sotoma, kita sa tautauvata vokiliga vata ki Komora.30A cava me da qai tukunia? O ira na vimatanitu tani, o ira era sa reva ni muria na vivadonui, era sa yaco me ra vadonui, ni ra sa vadonui i na vabaujia. 31Ia o ira liga na Isireli, o ira era sa muria na vunau me ra vadonui kinia, era sa reva ni yaco ki na vunau ko ya.32I na vuku ni cava? ni ra sa reva ni muria i na vabaujia, i na cakacaka liga ni vunau: ni ra sa tarabe i na vatu e dauvivakatarabetaki; 33me va na ka sa volai, "Raicia, au sa taucia mai Saioni na vatu e dauvivatarabetaki vata ki na vatu ni vivalomacataki: Ia o koya yadua sa vabaujia ena reva ni vamaduataki."

101O ikodou na viwekani, au sa gadrevia i na vu ni yaloqu, au sa masu vokiliga vua na Kalou i na vukudra na Isireli, me ra bula. 2Ni'u sa tukuni ira ni ra sa lomakatakata vua na Kalou, ia era sa reva ni yalomatua. 3Ni ra sa reva ni kila na vivadonui sa vu mai vua na Kalou, a ra sa qara me dua na vivadonui vataki ira, a ra sa reva kinia ni vamalumalumutaki ira me ra vadonui mai vua na Kalou.4Ni sa vayacoria na Karisito na ka sa nakiji i na vunau, me vadonui o ira kece era sa vabaujia. 5Ni sa tukunia o Mosese na vivadonui sa yaco i na vuku ni vunau, Na tamata sa caka, ena bula kinia.6Ia na vivadonui sa yaco i na vabauta sa tukunia vake, Mo kakua ni vosa i na yalomu, O cei me qai cake ki lomalagi? [ka me yadji Karisito sobu mai:] 7se va ne, O cei me qai sobu ki na Yasana-vuni? [ka me yadji Karisito cake mai na mate.]8Ia ka cava e tukunia? Sa voleka vi iko na vosa, io i na gusumu, vata ki na yalomu: a vosa ni vabaujia, o koya kitou sa vunautakia. 9Ke o na vatusa i na gusumu na Turaga o Jisu, a vadjinajia i na vu ni yalomu ni sa vaturi koya cake voki mai na mate na Kalou, o na bula. 10Ni sa vadjinajia na tamata i na vu ni yalona me sa vadonui kinia, ia na gusuna sa vatusa kinia me bula.11Ni sa tukunia nai Vola Tabu, O koya yadua sa vabauji koya ena reva ni vamaduataki. 12Ni sa tautauvata na Jiu vata ki koya sa matanitu tani: ni sa dua bauliga na Turaga vi ira keceliga, o koya sa vutu ni ka vinaka vi ira keceliga era sa masuji koya. 13Ni na bula o ira vayadua liga era sa masujia na yaca i Jiova.14Era na qai masu vacava vua era sa reva ni vabaujia? a ra na vabauji koya vacava era sa reva ni rogocia kinia? a ra na rogocia vacava, ke reva e dua me tukunia? 15Ia era na tukunia vacava, ke ra sa reva ni talai? me va na ka sa volai, Sa lagilagi sara liga na yavadra ra sa tukunia nai tukutuku-vinaka ni vika vinaka!16A ra sareva ni vabaujia keceliga nai tukutuku-vinaka; ni sa tukunia o Aisea. I Jiova, o cei sa vabaujia na nitou i tukutuku? 17Kita sa kila kinia ni sa rawa na vabaujia i na varorogo, vata ki na varorogo i na vosa i Karisito.18Ia au sa tarogia, Era sa reva li ni rogocia? E dina sa vakina, Sa qai na kodrai rogorogo ki vuravura taucoko, vata ki na nodra vosa ki nai yalayala ki vuravura.19Ia a'u sa tarogia, Sa reva beka ni kila o ira na Isireli? Sa tukunia iliu o Mosese, Au na vavuvutaki ikodou i na vukudra era reva ni noqu tamata: Au na vacudrui ikodou i na matanitu sesewa.20A sa doudou sara liga o Aisea, ka sa tukunia, Era sa raici au o ira era a reva ni qarai au: Au sa varairaitaki vi ira era a reva ni tarogi au. 21Ia ka sa tukunia vi ira na Isireli, i na visiga keceliga au sa dodoka yani na ligaqu kivei ira na tamata dautalaimama ka dauvajijiqa.

111Au sa qai tarogia, Sa dainia tani na nona tamata na Kalou, se reva? E reva sara liga. Oi au na luve i Isireli, a kawa i Eparaama, mai na yavusa i Penijamini. 2Sa reva ni dainia na nona tamata na Kalou, o ira sa kila iliu o koya. Dou sa reva li ni kila na ka sa tukunia nai Vola Tabu ni sa tukunia Ilaija? ni sa beitaki ira na Isireli o koya vua na Kalou, a sa tukunia, 3"I Jiova, ra sa vamatei ira na nomuni parofita, a ra sa kelirukujia sobu na nomuni vicabocabo-ni-soro; ia oi au duadualiga, au sa bula, ka ra sa qarai au me'u mate?"4Ia ka cava sa tukunia vua na vosa ni Kalou? Au sa maroroya me noqu e le vitu na udolu na tamata, era sa reva ni tekiduru vi Peali. 5Sa va vokiliga kinia i na gauna ke, sa tu liga na kena vo era sa djigitakia i na loloma.6Ia ke sa ka ni loloma, sa qai reva ni ka ni cakacaka: ke sa reva ni vake, sa reva ni loloma na loloma. 7Sa qai vaivei? Sa reva ni rawajia na ka ra sa vasaqara o ira na Isireli; ia o ira na djigitaki era sa rawajia; a sa vadomoqataki na kena vo, 8me va na ka sa volai, Sa solia vi ira na Kalou na yalo sa daumoce, na mata sa reva ni rai rawa, vata ki na daliga sa reva ni rogo rawa; ka yacovia na siga ke.9Sa tukunia vokiliga o Tevita, Me yaco na nodra tepeli me kodrai cori, vata ki na tudai, vata ki na ka me ra tarabe kinia, me kedrai sau vokiliga ni ca. 10Me vabutobutotakia na matadra, me ra reva ni rai rawa, Ka mo vakalairorotaka jikoliga na dakudra.11Au sa qai tarogia, ra sa tarabe me ra bale sara, se reva? E reva sara liga: ia i na nodra bale, sa rawa na bula vi ira na vimatanitu tani, me vavuvutaki ira. 12Ia ke sa vutuniyau mai o vuravura i na vuku ni nodra bale, a sa vutuniyau mai na vimatanitu tani ni sa valailaitaki o ira gona; ena qai vatanievei ni ra sa valevui mai?13Ni'u sa qai vosa vi ikodou sa matanitu tani; ni'u sa nodra i apositolo na vimatanitu tani, au sa doka na cakacaka ka'u sa lesi kinia: 14de au vavuvutaki ira na wekaqu vayago, ka me'u vabulai ira kinia eso.15Ia ke sa vinakaji mai o vuravura ni sa dai tani o ira gona, ena reva li ni va na bula mai na mate na nodra lomani voki? 16Ia ke sa savasava nai sevu, ena va vokliga kinia na kena taucoko; ia ke sa savasava na vuna, ena va vokiliga kinia na vitabana.17Ia ke sa ta dai eso na tabana ia o iko, na taba ni olive ni vikau, sa mai sema vata ki ira, mo bula vata ki ira i na vu ni olive sa uro; 18mo kakua ni valevulevui iko cake vi ira na tabana djina. Ia ke o sa valevulevui iko, sa reva ni bula na vuna i na vukumu, o iko liga sa bula i na vuku ni vuna.19O na qai tukunia, Sa ta dai na vitabana djina, me'u sema kinia. 20E djina; sa ta dai o ira ni ra sa reva ni vabujia, ia o iko o sa tu dei liga ni o sa vabaujia. Kakua ni yalolevu, mo rere liga. 21Ke sa reva ni vosojia na vitabana djina na Kalou, de qai reva vokiliga ni vosoji iko.22O koya mo qai raicia ruarua, na loloma, vata ki na cudru, ni Kalou: a cudru vi ira sa bale: vata ki na loloma vi iko, ke o sa tu dei i na nona loloma: ia ke reva o na ta dai vokiliga o iko.23O ira vokiliga, ke ra sa reva ni reva vabaujia jiko, ra na sema vata: ni sa rawarawa vua na Kalou me vasemai ira vata voki. 24Ia ke o sa musuki mai na olive sa ka liga ni vikau, ia o sa sema vata ki na olive vinaka drau sa reva ni tovo vata kaya: ena qai rawarawa cake, me sema vata ki na nodra vu ni olive djina o ira sai tovo vata kaya.25Ni'u sa reva ni vinakatakia, na viwekani, mo dou nanulevajia na ka vuni ke, de dou vakasami ikodou ni dou sa vuku; ni ra sa yaco na Isireli eso me ra domoqa, ka malua me curu mada na lewe levu maivi ira na vimatanitu tani.26Ia sa vake, ra na vabulai o ira keceliga na Isireli: me va na ka sa volai, Ena qai mai Saioni o koya nai Vabula, Ka na yadjia tani nai valavala ca maivi ira na Jekope; 27Ia sa noqu viyalayalaji ke vi ira, Ni'u sa yadjia tani na nodra i valavala ca.28i nai tukutuku-vinaka, ra sa vimecaki o ira i na vukumudou: ia i nai lesilesi liga, era sa vinakajia i na vukudra na qase. 29Ni sa reva ni vivutuni voki na Kalou i na vuku ni nonai solisoli se nona kacivi ira.30Me va ni dou ma reva ni vabaujia na Kalou iliu, a sa qai yaco vi ikodou na loloma i na vuku ni nodra vajijiqa: 31sa na va vokiliga kinia o ira era sa reva ni vabaujia i na vuku ni sa yaco vi ikodou na loloma me yaco kinia vi ira vokiliga na loloma. 32Ni sa sogolajia ira vata na Kalou i na vajijiqa, me lomani ira keceliga o koya.33A ka vaidjina na kena jitobu ni nona vutu ni vuku vata ki na nona yalomatua na Kalou! sa reva ni kilai rawa na nona lewa, a sa reva ni raicia na nonai valavala! 34O cei sa kila na loma ni Turaga? se o cei me nonai vavuvuli?35se o cei sa solia mada vua, me na qai saumi voki vua? 36Ni sa vu mai vua na ka keceliga, i na vukuna vokiliga, ka me nona vokiliga; me varokorokotaki o koya ka reva ni mudu. Emeni.

121O koya ke, au sa vamamasu vi ikodou, na viwekani, i na vuku ni loloma valevu ni Kalou, mo dou solia na yagomudou mei madrali bula, me savasava, me vinaka vua na Kalou, me nomudou i soro vayalo. 2Ia dou kakua ni vatauvatani ikodou vata ki ira ra sa vavuravura: ia dou mataliatakia liga ni sa vavoui na yalomudou, mo dou kila rawa kinia na loma ni Kalou, sa yaga, ka vinaka, ka dodonu sara liga.3Ia i na loloma sa soli mai vi au, au sa tukunia vi ira na tamata yadua vi ikodou, me kakua e dua me dokai koya me va sa reva ni dodonu me dokai koya; me yalomatua liga na nona nanumia, me va nai varau ni vabaujia sa vota na Kalou vi ira yadua.4Me va sa dua bauliga na yagoda, ka levu na jikida, ia ka sa reva ni vaitavi vata na jikida keceliga; 5sa vakinia oi kita, na lewe levu, kita sa yago vata ni da tu vata ki Karisito, kita sa vijikina va vokiliga vai kita.6Ni da sa rawajia na visolisoli sa duidui me va na loloma sa soli vi kita: ke sa parofisai, me da parofisai me va nai varau ni noda vabaujia; 7se na dauvivota, me da caka na vivota; se o koya sa dauvatavuvuli, me vavuvuli jiko; 8se o koya sa dauvunau, me vunau jiko; o koya sa caka na dausolisoli, me djina na lomana; o koya sa daulewa, me gumatua kinia; o koya sa dauloloma, me caka i na reki.9Me reva ni seseni na loloma. Mo dou cajia sara na ka ca; mo dou kabijia sara liga na ka vinaka. 10Dou vilomani sara i na vilomani ni vitacini; dou viuasiviji i na vivarokorokotaki;11i na gumatua mo dou kakua ni vucesa mai: me katakata na yalomudou; mo dou qaravia na Turaga; 12dou reki i nai nuinui; vosojia na ka rarawa; caka jikoliga na masu: 13vivotayakia vi ira na dravudravua ra sa lotu; dauvacegui ira na vulagi.14Dou vosavakalougatataki ira ra sa vacacani ikodou: vosavakalougatatakia liga, ka reva ni rukaka. 15Dou reki vata ki ira era sa reki, ka tagi vata ki ira era sa tagi. 16Dou lomavata jiko vai ikodou. Kakua ni nanumia na vika vaturaga, ia mo dou viriti vata ki ira na tamata lalai. Dou kakua ni vakasami ikodou ni dou sa vuku.17Kakua ni visausaumitakia na nona ca e dua. Nakijia iliu na vika sa dodonu i na matadra na tamata keceliga. 18Ke sa rawa, mo dou vatovolea me vilomani vata ki ira na tamata keceliga.19Oi ikodou sa lomani dou reva ni saumia na ca sa caka vi ikodou, ia mo dou dainia vua na Kalou me saumia; ni sa volai; A noqu i tavi me'u cudruvakia; au na saumia liga oi au, sa tukunia na Turaga. 20O koya mo qai vakania na nomu meca, ke sa viakana; ke sa viasomi, mo vasomicia koya: o na binia kinia ki na uluna na qilaiso sa waqa tu ni o sa caka vake. 21Me kakua ni rawai iko na ca, mo rawa liga na ca i na vinaka.

131Me ra talairawarawa vi ira na turaga levu o ira na tamata keceliga. Ni sa reva na turaga sa tubu laliga, mai vua liga na Kalou: o ira era sa turaga tu, sa lesi ira na Kalou. 2Ia o koya sa vorajia na turaga, sa vorajia nai lesilesi ni Kalou: ia ena cudruvi o ira era sa vorajia.3O ira na turaga era sa reva ni vu ni rere vi ira sa caka vinaka, vi ira liga sa caka ca: o sa qai gadrevia li mo reva ni rerevakia na turaga? mo caka na ka e vinaka, ena qai dokai iko kinia o koya: 4ni sa nona talai na Kalou o koya vi iko mo vinaka kinia. Ia ke o sa caka ca, mo rere liga; ni sa reva ni tauria laliga nai seleiwau o koya: ni sa nona talai na Kalou, me cudruvi koya sa caka ca. 5O koya ke ma dodonu kinia mo dou talairawarawa, e reva vokiliga i na vuku ni cudru, i na vuku vokiliga ni lewa-eloma.6O koya mo dou qai caka vokiliga na soli: ni ra sa nona talai na Kalou, ra sa qaravia jiko na ka ke. 7O koya mo dou qai solia vi ira keceliga na ka e dodonu: na soli vi ira sa nodra nai solisoli; ai sigana vi ira sa nodra nai sigana; dou rerevaki ira e dodonu me ra rerevaki: varokorokotaki ira e dodonu me ra vakarokorokotaki.8Me reva na nona ka e dua o sa reva ni saumia, na dauvilomani liga me caka jiko; ni sa muria na vunau taucoko o koya sa daulomania na tani. 9Io, ke: Mo reva ni caka na vibutakoci, Mo reva ni laba, Mo reva ni butako, Mo reva ni kocokoco; ia ke sa dua voki nai varo, sa tu vata keceliga i na vosa ke, Mo lomania na kai nomu me va o sa lomani iko. 10O koya sa dauloloma sa reva ni caka ca vua na kai nona: o koya ke sa caka kinia na vunau taucoko o koya sa dauloloma.11Ia ke, ni da kila na gauna, ni sa gauna ke mo dou yadra kinia mai na moce; ni sa qai voleka na noda bula, ka yawa i na gauna ni noda vabaujia. 12Sa varau oji na bogi, a sa voleka na siga: o koya me da qai luvajia tani nai valavala ni butobuto, ka me da vaiyaragi tu i na rarama.13Me da qai voli me va e kilikili, me va i na siga; me reva nai soqosoqo lialia, se na mateni, me reva na daudara se nai valavala velavela, me kakua na vileji se na vuvu. 14Ia dou vaisulu i na Turaga o Jisu Karisito, ka reva ni caka me varau ki na gagadre ca ni yago.

141O koya sa malumalumu na nona vabjaujia dou yadjia vi ikodou, ia me reva liga ni lewai jiko na vika e dauvilejitakia. 2E dua sa doudou me kania loa na ka keceliga: ia o koya sa malumalumu, sa daukania na rourou liga.3Me reva ni beci koya sa reva ni kana o koya sa kana: ia me reva ni lewai koya sa kana o koya sa reva ni kana: ni sa vinakaji koya na Kalou. 4O cei o iko mo lewa na tamata ni turaga tani? ena tu o koya, se bale, vua na nona turaga. Io, ena tu dei liga: ni sa rawarawa vua na Kalou me vataudeitaki koya.5E dua sa doka e dua na siga ka reva nai kadua: ka dua tani sa doka na siga keceliga. Me dui lewa deivakia na tamata yadua i na lomana. 6O koya sa nanumia na siga, sa ka liga vua na Turaga na nona nanumia; ia o koya sa kana, sa ka liga vua na Turaga na nona kana, ni sa vavinavinakatakia o koya vua na Kalou; ia o koya sa reva ni kana, sa ka vokiliga vua na Turaga na nona reva ni kana, a sa vavinavinakatakia o koya vua na Kalou.7Ni sa reva e dua vi kita sa bula i na vukuna liga, se dua sa mate i na vukuna liga. 8Io, ke kita sa bula, kita sa bula i na vuku ni Turaga; se da mate, kita sa mate i na vuku ni Turaga: o koya ke kita sa nona kinia na Turaga, se da bula se da mate. 9O koya ke sa mate kinia na Karisito, ka sa bula voki, me nodra Turaga era sa mate vata ki ira ra sa bula.10Ia o iko, o sa lewai koya na wekamu i na vuku ni cava? se o iko voki, ko sa beci koya na wekamu e na vuku ni cava? ni da na tu keceliga i na mata ni jikojiko ni vilewai ni Kalou. 11Ni sa volai, Sa tukunia na Turaga, me vaa au sa bula, ena tekiduru vi au o ira na tamata keceliga, Ia ena vatusa vua na Kalou na yame keceliga.12O koya ke kita na dui vatusai kita keceliga vua na Kalou. 13O koya me da qai reva voki ni dauvivalewai jiko; ke liga, mo dou lewa, me reva e dua me caka e dua na ka me tarabe kinia se bale kinia na wekana.14Au sa kila, ka sa vadjinadjinatakia vi au na Turaga o Jisu, ni sa reva na ka e dukadukali vai koya liga; ia vua sa nanumia sa dukadukali na ka, sa qai dukadukali vi koya. 15Ia ke sa rarawa na lomana na wekamu i na vuku ni kakana, o sa qai reva ni valavala me va na loloma. Kakua ni varusai koya e na kemu kakana, o koya sa mate i na vukuna na Karisito.16O koya me reva kinia ni vosavacacatakia na nomudou ka vinaka: 17ni sa reva ni kakana se ka ni gunu na matanitu ni Kalou; na yalododonu liga, vata ki na vacegu, vata ki na marau i na Yalo Tabu.18Ni sai koya sa qaravi Karisito i na vika ke, sa vinaka vua na Kalou, a sa vinakaji koya vokiliga o ira na tamata. 19O koya ke me da muria kinia na vika ni vivinakai, vata ki na vika kita na dui vivatavulici kinia.20Kua ni varusa na cakacaka ni Kalou i na vuku ni kakana. E djina liga sa savasava na ka keceliga; ia sa ca vua na tamata sa kana ka sa tarabe kinia eso. 21E vinaka mo reva ni kania na lewe ni manumanu, se gunu waini, se caka e dua na ka sa bale kinia na wekamu.22Na vabaujia sa tu vi iko, me tu liga vi iko i na mata ni Kalou. Sa kalougata na tamata sa reva ni beitaki koya i na ka sa vatara o koya. 23Ia o koya sa reva ni djinajia ni sa tara vua, sa lewai me cudruvi ke sa kana, i na vuku ni sa kana ka reva ni djinajia: ia na ka keceliga kita sa reva ni djinajia ni tara vi kita, sai valavala ca gona.

151Sa kilikili vokiliga vata ki kita, oi kita sa kaukauwa, me da vosojia na nodra malumalumu ra sa reva ni kaukauwa, me da reva vokiliga ni caka na ka sa vinaka vi kita liga. 2Me da caka yadua na ka e vinaka vua na kai noda, na ka e yaga me vatavulici kinia o koya.3Ia na Karisito vokiga sa reva ni caka na ka sa vinakajia liga o koya; ia me va liga sa volai, Sa tau vi au na nodra vosa ca ra sa vosavacacataki iko. 4Io, na ka keceliga sa volai eliu sa volai me da vatavulici kinia, me noda na vosojia vata ki na vacegui sa vu mai nai Vola Tabu, me rawa kinia nai nuinui.5Ia me solia mada vi ikodou na Kalou, o koya na vu ni vosojia vata ki na vivacegui, mo dou lomavata vai ikodou me vataki Karisito Jisu: 6mo dou lomavata ka domovata ni dou sa varokorokotakia na Kalou, o koya na Tama i Jisu Karisito na noda Turaga. 7O koya mo dou qai vivacegui vai ikodou, me va sa vacegui ikodou na Karisito, me varokorokotaki kinia Kalou.8Ia au sa tukunia ni sai talatala o Jisu Karisito vi ira era sa cili, me vatakila ni sa dina na Kalou, me vadinadinatakia na vosa ni yalayala vi ira na qase: 9me ra varokorokotakia na Kalou o ira vokiliga na vimatanitu tani i na vuku ni nona loloma; me va sa volai, E na vuku liga ni ka ke, au na vatusai iko kinia i na kedra maliwa na vimatanitu tani, Ka sere ki na yacamuni.10A sa tukunia voki, Dou marau vata na vimatanitu tani, vata ki ira na nona tamata. 1111Sa dua voki. Dou varokorokotaki Jiova, na vimatanitu keceliga: Ia dou varokorokotaki koya valevu, oi ikodou na vivanua keceliga.12Ma tukunia vokiliga o Aisea, Ena tubu na waka i Jese, vata ki koya ena tu cake me lewa na vimatanitu tani; Era na vararavi vi koya o ira na vimatanitu tani.13Ia me vasinaiji ikodou mada na Kalou, o koya na vu ni nuinui, i na marau keceliga vata ki na vacegu ni dou sa vabaujia, me levu sara na nomudou i nuinui i na vuku ni nona kaukauwa na Yalo Tabu.14Ia oi au vokiliga, au sa vakasami ikodou, na wekaqu, ni dou sa sinai i na yalololoma, ni dou sa sinai i na vuku keceliga, ni dou sa rawajia vokiliga me dui vivatavulici vai ikodou.15Ia au sa doudou liga, me'u volavola valailai yani vi ikodou, na viwekani, me'u vananumi ikodou voki, i na vuku ni loloma sa solia mai vi au na Kalou, 16me'u yaco mei talatala i Jisu Karisito vi ira na vimatanitu tani, me'u caka na cakacaka i nai tukutuku-vinaka ni Kalou, me vinakajia nai cabocabo ni vimatanitu tani, ni sa vasavasavataki ira na Yalo Tabu.17O koya sa tu kinia vi au na ka me'u valevulevui au kinia i na vuku i Jisu Karisito i na vika ni Kalou. 18Ni'u na reva ni doudou laliga me'u cavujia na ka tani; na ka liga sa vayagataki au kinia na Karisito, me vatalairawarawataki ira na vimatanitu tani, i na vosa vata ki nai valavala, 19i na vuku ni sa kaukauwa na vika-mana vata ki na vika ma vivakurabuitaki, sa caka i na kaukauwa ni Yalo Tabu, ia au a vatekivu kinia mai Jerusalemi, ka qai voli ka yaco ki Iliriko, ni'u sa vunautakia kece nai tukutuku-vinaka ki Karisito.20Ia au sa gumatua sara vakinia, me'u vunautakia nai tukutuku-vinaka, ia ka reva liga i na vanua sa tukunia oji kinia na yaca i Karisito de'u tara laliga na ka e dela ni yavu ni tamata tani: 21ia me va liga sa volai, O ira sa reva ni tukunia mada vi ira o koya, era na raicia: Ia o ira era sa reva ni rogocia, era na kila,22O koya ke sa tarovia valevu kinia na noqu qai vi ikodou. 23Ia ni sa qai reva na ka me'u jiko kinia i na yasana ke, ka sa yabaki levu au a gadrevia kinia me'u qai vi ikodou;24ni na yaco na noqu qai ki Sipeini: ni'u sa nanumia me'u raici ikodou i na noqu qai, ka mo dou yadji au i na noqu i qaiqai kinia, ni sa oji mada na nomudou vacegui au valailai ni da jiko vata. 25Ia au sa qai qai ki Jerusalemi, me'u yadjia na soli vei ira ra sa lotu.26Ni ra sa vinakajia o ira na kai Masitonia vata ki Akaia, me ra caka e dua nai solisoli loloma me nodra na dravudravua era sa lotu mai Jerusalemi: 27io, ra sa vinakatakia; a sa dodonu me ra soli ka vi ira. Io, ke ra sa rawajia maivi ira na nodra vika vayalo o ira na vimatanitu tani, sa qai dodonu kinia vi ira me ra solia vi ira na vika vayago.28Ia, i na gauna au sa caka oji mada nai tavi ke. ka vadeitakia ni ra na ciqomia kece na ka sa kumuni mai. Au na qai ki Sipeini ka sikovi iko dou ena loma ni qaiqai ke. 29Ia au sa kila, ni'u na qai yani vi ikodou, au na qai yani i na vivakalougatataki taucoko i Karisito.30Ia au sa vamasuji ikodou, na viwekani, i na vuku ni noda Turaga o Jisu Karisito, i na vuku talega ni loloma ni Yalo Tabu, me da gumatua vata i na masu vua na Kalou i na vukuqu; 31me'u vabulai maivi ira mai Jutia ra sa reva ni talairawarawa; me ra vinakajia vokiliga o ira era sa lotu na noqu cakacaka ena caka mai Jerusalemi; 32me'u qai kinia vi ikodou i na marau i na lewa ni Kalou, ka me'u vacegui vata ki ikodou.33Ia me jiko vata ki ikodou keceliga na Kalou ni vivacegui. Emeni.

161Ia au sa tataunaki Fipi yani vi ikodou, o koya na wekada, o koya sa dauqaravia nai soqosoqo lewe ni lotu mai Kenikiria: 2mo dou vacegui koya i na vuku ni Turaga, me va sa kilikili vata ki ira era sa lotu, ka mo dou vukei koya i na cakacaka keceliga dou na yaga kinia vua: ni sa dau vukei ira na lewe levu o koya, vata kei au vokiliga.3Me tukuni yani na noqu loloma vi rau o Pirisila vata ki Akuila, oi rau sa cakacaka vata ki au i na vika i Karisito Jisu: 4ka rau sa bolea na mate me'u bula kinia: kitou sa vavinavinaka kinia vi rau, kitou vata ki ira kece na visoqosoqo lewe ni lotu vi ira na vimatanitu tani: 5Au loloma vokiliga vi ira nai soqosoqo lewe ni lotu i na nodrau vale. Au sa loloma vi Epinito, na tamata au sa daulomana, o koya nai sevu vi Karisito mai Esia.6Au sa loloma vi Meri, o koya sa daucakacaka valevu i na vukumudou. 7Au sa loloma vi Adroniko vata ki Junia, na wekaqu, kitou a vesu vata ki rau, a rau ma rogo vi iratou nai apositolo, erau ma ni Karisito iliu, au sa muri oi au. 8Au sa loloma vi Abilia, o koya au sa daulomana i na vuku ni Turaga.9Au sa loloma vi Uripenu, o koya sa dauvukei kitou i na cakacaka i Karisito, vata ki Siteki, o koya au sa daulomana. 10Au sa loloma vi Apeli sa dauvinakaji i na vika i Karisito. Au sa loloma vi ira na lewe ni vale i Arisitopulo. 11Au sa loloma vi Irotioni na wekaqu. Au sa loloma vi ira na lewe ni vale i Narikiso, era sa nona liga na Turaga.12Au sa loloma vi Taraifina vata kei Taraivosa, erau daucakacaka i na vika ni Turaga. Au sa loloma vi Perisi sa daulomani, o koya sa daucakacaka valevu i na vika ni Turaga. 13Au sa loloma vi Rufu o koya sa djigitakia me nona na Turaga, vata ki na jinana o koya sa jinaqu vokiliga. 14Au sa loloma vi Asinikirito, vata ki Filekoni, vata ki Erima, vata ki Patiropa, vata ki Erimi, vata ki ira na viwekani ma jiko vata ki iratou.15Au sa loloma vi Filoloko, vata ki Julia, vata ki Niriu, vata ki na ganena, vata ki Olimipa,vata ki ira keceliga ra sa lotu, ra sa jiko vata ki iratou. 16Dou caka na loloma vai ikodou i na vireguci i na yalosavasava. Sa loloma yani vi ikodou na visoqosoqo lewe ni lotu keceliga ni Karisito.17Ia au sa vamasuji ikodou, na viwekani, mo dou kilai ira ra sa vatekivunia na visei vata ki na vika eso e dauvivatarabetaki, sa reva ni va nai vavuvuli dou sa vatavulici kinia; ia kakua ni virii vata ki ira. 18O ira era sa vake, ra sa reva ni qaravia na noda Turaga na Karisito, na ketedra liga; ia i na vosa vinaka ka kamikamica, ra sa lawakitakia na lomadra ra sa wele.19Ni sa kuruvaki ki na tamata keceliga na nomudou talairawarawa. O koya ke au sa marautaki ikodou kinia: ia sa yaloqu liga mo dou vuku i na ka vinaka, mo dou reva vokiliga ni cala i na ka ca. 20Ia na Kalou ni vivacegui ena butuki Setani vakusarawa i ruku ni yavamudou. Me jiko vi ikodou na loloma ni noda Turaga o Jisu Karisito. Emeni.21Sa loloma yani vi ikodou o Timoci na noqu i tokani, vata ki Lusiu, vata ki Jesoni, vata ki Sosipeta, o iratou na wekaqu. 22Oi au o Teritiu, ka vola nai vola ke, au sa loloma yani vi ikodou i na Turaga.23Sa loloma yani vi ikodou o Keio, o koya ka'u sa daujiko i nona vale, vata ki ira keceliga nai soqosoqo lewe ni lotu. O Erasito na dauniyau ni koro ke sa loloma yani vi ikodou, vata ki Kuaritu na wekada. 24Me jiko vi ikodou keceliga na loloma ni noda Turaga o Jisu Karisito. Emeni.25Ia vi koya sa kaukauwa me vataudeitaki ikodou me va na noqu i tukutuku-vinaka, vata ki na kena vunautaki Jisu Karisito, me va ni sa qai vatakilai mai na ka vuni, sa vuni tu mai na gauna makawa sara liga, 26ia ka sa qai varaitakia mai, ka sa vatakilai i na nodra i vola na parofita, me va na vosa ni Kalou reva ni mudu, ki na vivanua keceliga me ra vabaujia ka talairawarawa kinia:27io, vua na Kalou sa vuku duadualiga, me ia na varokoroko na vuku i Jisu Karisito, ma reva ni mudu. Emeni.

## 1 Korinica

11Oi au o Paula, ma kacivi mei apositolo i Jisu Karisito, i na lewa ni Kalou, vata ki Sosiceni na wekaqu, 2vi ira nai soqosoqo lewe ni lotu ni Kalou ra ma jiko mai Korinica, vi ira sa tu vata ki Karisito Jisu ka sa vasavasavatakia, ra sa kacivi me ra yalosavasava, vata ki ira keceliga i na viyasana keceliga ra sa masujia na yaca i Jisu Karisito na noda Turaga, io, na noda vata ki na nodra vokiliga: 3Me yaco vi ikodou na loloma, vata ki na vacegu, mai vua na Kalou o Tamada, vata ki na Turaga o Jisu Karisito.4Au ma vavinavinaka i na visiga vua na noqu Kalou i na vukumudou, i na vuku ni loloma ni Kalou sa soli vi ikodou i na vuku i Karisito Jisu; 5ni dou sa vavutuniyautaki i na ka keceliga i na vukuna, i na vosa keceliga vata ki na vuku keceliga; 6me va ni sa vadjinadjinatakia vi ikodou nai tukutuku vata ki Karisito:7ka dou ma reva kinia ni vinaka sobu i na dua nai solisoli vayalo: ni dou sa warakia na kena varairaitaki ni noda Turaga o Jisu Karisito: 8o koya ena vataudeitaki ikodou me yacovia na kenai vataojioji, mo dou reva ni cala i na siga ni noda Turaga o Jisu Karisito. 9Sa djina na Kalou, o koya ma kacivi ikodou mo dou nonai tokani ni Luvena o Jisu Karisito na noda Turaga.10Ia au sa vamasuji ikodou, na viwekani, i na yaca ni noda Turaga o Jisu Karisito, mo dou tauvata keceliga i na vosa, ia me reva vi ikodou na visei; mo dou vivinakaji sara ni dou sa lomavata ka lewa vata. 11Ni sa tukuni ikodou mai vi au, ikodou na viwekani, o ira na lewe ni vale i Kiloi, ni dou sa dauvileji vai ikodou.12Ia na ka ke kau sa vosa kinia, ni dou sa tukunia yadua, Oi au sa ni Paula; ia, Oi au sa ni Apolosa, ia, Oi au sa ni Kifa; ia, Oi au sa ni Karisito. 13Sa tawase beka na Karisito? sa vakoji beka ki na kauveilatai i na vukumudou o Paula? se dou sa papitaisotaki beka i na yaca i Paula?14Au sa vavinavinaka vua na Kalou niu sa reva ni papitaisotakia e dua vi ikodou, oi rau liga o Kirisipo vata ki Keio; 15de tukunia e dua ni dou sa papitaisotaki i na yacaqu. 16Au sa papitaisotaki ira vokiliga na lewe ni vale i Sitifana: ia au sa reva ni nanumia ni au sa papitaisotakia e dua tani voki.17Ni sa reva ni talai au na Karisito meu vipapitaisotaki, meu vunautakia liga nai tukutuku-vinaka: ia ka reva liga i na vosa sa vuku, de vatawayagataki kinia na kauveilatai i Karisito.18Ni sa ka lialia vi ira sa rusa na kena vunautaki na kauveilatai, ia sa kena kaukauwa liga ni Kalou vi kita sa vabulai. 19Ni sa volai, Au na varusa na nodra vuku era sa dauvuku, Ka vatawayagatakia na nodra yalomatua era sa dauyalomatua.20Ivei na vuku? Ivei na vunivola? Ivei na dauvileji ni vuravura ke? sa reva beka ni valialiatakia na vuku ni vuravura ke na Kalou? 21Io, ni sa vuku tu na Kalou, ra sa reva ni kila na Kalou na kai vuravura i na nodra vuku, sa qai vinakajia na Kalou me vabulai ira ra sa vabaujia, i na vosa valialia.22Ni ra sa tarogia nai vatakilakila o ira na Jiu, a ra sa vasaqara na vuku o ira na kai Kirisi: 23ia kitou sa vunautaki Karisito ni sa lauvako ki na kauveilatai, a ka ra sa tarabe kinia o ira na Jiu ka sa ka lialia vi ira na kai Kirisi:24ia vi ira liga era sa kacivi, se ra Jiu se ra kai Kirisi, na Karisito na kaukauwa ni Kalou, vata ki na vuku ni Kalou. 25Ni sa ka vuku na sesewa ni Kalou ka sa vinaka vi ira na tamata; a sa kaukauwa na malumalumu ni Kalou me vinaka vi ira na tamata.26Ni dou ma raicia, na viwekani, na kenai valavala ni nomudou kacivi, ni sa reva ni lewe levu ra sa vuku vayago, sa reva ni lewe levu ra sa kaukauwa, sa reva ni lewe levu ra sa turaga me sa kacivi: 27ia sa djigitakia na Kalou na vika valialia i vuravura, me vamaduataki ira na vuku; ia na vika sa malumalumu i vuravura sa djigitakia na Kalou me vamaduatakia na vika sa kaukauwa;28vata ki na vika vakaisi e vuravura, vata ki na vika e beci, sa djigitakia na Kalou, vata ki na vika sa reva laliga, me varusa na vika sa tu dei; 29me reva kinia na tamata me dokai koya i na mata ni Kalou.30Ia maivi koya liga dou sa tu vata kinia ki Karisito Jisu, o koya sa caka na Kalou me vu ni vuku vi kita, ka vu ni vadonui, ka vu ni vasavasavataki, ka vu ni bula; 31me yaco kinia na ka sa volai, O koya sa vosa doudou, me vosa doudou i na vuku ni Turaga.

21Ia oi au, niu sa qai yani vi ikodou, na viwekani, au ma reva ni qai i na vosa vinaka se na vuku, niu sa vunautakia vi ikodou na vosa sa tukunia kinia na Kalou. 2Ni sa dei na yaloqu meu reva ni kila i na ikodou maliwa e dua na ka tani, o Jisu Karisito duadualiga, vata ki na nona lauvako ki na kauveilatai.3Ia au ma jiko vata ki ikodou i na malumalumu, vata ki na rere, vata ki na sautaninini levu. 4Ia na noqu vosa, niu sa vunau, sa reva ni caka i na vosa vavitemaki ni vuku vatamata, sa caka liga i na kena vadjinadjinatakia ni Yalo Tabu, vata ki na kaukauwa mana: 5me reva kinia ni tu na nomudou vabautia i na nodra vuku na tamata, i na kaukauwa liga ni Kalou.6Ia kitou ma tukunia na vuku i na kodra maliwa ra sa yalomatua sara: ma reva liga na vuku ni vuravura ke, se na nodra vuku na turaga ni vuravura ke, o koya sa yaco me ka la liga: 7ia na vuku liga ni Kalou kitou sa tukunia i na ka vuni, io, gona ka vunitakia iliu, ka lesia na Kalou ni sa bera ni caka o vuravura me da vakalougatatakia kinia;8ia ma reva e dua na turaga ni vuravura ke sa kila: ia ke ra sa kila, ra ma reva ni vakojia ki na kauveilatai na Turaga vaiukuuku. 9Ia sa va nai vola, Ma reva na mata sa raicia, se na daliga sa rogocia, Ka sa reva ni curu ki na loma ni tamata, Na vika sa varautakia na Kalou me nodra ra sa lomani koya.10Ia vi kita liga sa vatakila mai na Kalou i na Yalo Tabu; ni sa dikevia na ka keceliga na Yalo Tabu, io, na vika jitobu ni Kalou. 1111Io, o cei na tamata sa kila na ka ni tamata, a yalo ni tamata liga sa jiko e lomana? sa va vokiliga kinai na vika ni Kalou sa reva e dua sa kila, sa kila liga na Yalo ni Kalou.12Ia kita sa reva ni rawajia na yalo ni vuravura, na Yalo liga sa mai vua na Kalou; me da kila kinia na vika sa solia laliga mai vi kita na Kalou. 13A vika gona kitou sa tukunia vokiliga, ia ka sa reva liga i na vosa sa vatavulicia na vuku ni tamata, o koya liga sa vatavulicia na Yalo Tabu; ni kitou sa vatautauvatatakia na vika vayalo vata ki na vika vayalo.14Ia na tamata sa vayago sa reva ni vabaujia na vika ni Yalo ni Kalou: ni sa ka lialia vua, ma reva ni kila rawa o koya, ni ra sa kilai vayalo liga. 15Ia o koya sa vayalo sa kila na ka keceliga, a sa reva e dua sa kilai koya. 16Io, o cei sa kila na loma ni Turaga, me vatavulici koya kinia? Ia sa tu vi kita na lomai Karisito.

31Ia oi au, au sa reva ni vosa rawa vi ikodou, na viwekani, me va vi ira ra sa vayalo, me va vi ira ra sa vayago liga, me va vi ira era sa gone lalai eina nodra tu vata ki Karisito. 2Au sa vasomici ikodou i na wainisucu, ka reva i na kakana djina; ni dou a reva ni rawajia, ni kua vokiliga dou sa reva ni rawajia.3Ni dou sa vayago jikoliga: dou sa reva li ni vayago tu kai valavala vatamata, ni sa tu vi ikodou na vuvu, vata ki na vileji? 4Dou sa reva li ni vayago, ni sa tukunia jiko e dua, Oi au sa nei Paula; ka dua tani, Oi au sa nei Apolosa? 5Ia o cei o Apolosa? se o cei o Paula? ai talatala laliga dou sa vabaujia i na vukudrau, me va sa solia na Turaga ki na tamata yadua.6Au sa tea oi au, sa vasuasuatakia o Apolosa; ia na Kalou liga sa vatubura. 7Sa qai ka laliga kinia o koya sa tea, vata ki koya sa vasuasuatakia; ia sa levu duadualiga na Kalou, o koya sa vatuburia.8Erau sa tautauvata sara liga o koya sa tea vata ki koya sa vasuasuatakia: ia na tamata yadua ena rawajia na kenai sau me va na nona cakacaka. 9Ni da sa daucakacaka vata ki koya na Kalou; dou sa were ni Kalou, dou sa vale ni Kalou.10Me va na loloma ni Kalou sa soli mai vi au, me va na matai ni vale sa vuku, au sa viritakia na yavu, a sa tara kinia e dua tani. Ia na tamata yadua me sa lewa vinaka nai valavala ni nona tara kinia. 11Ni sa reva ni rawajia e dua na tamata me viritakia na yavu tani, o ya liga sa viritakia tu, o Jisu Karisito liga.12Ia ke dua na tamata sa tara cake i na yavu ke na koula, na siliva, na vatu talei, na kau, na co malai, se na vu-ni-sila; 13ena vatakilai na cakacaka ni tamata yadua: ni na vatakila mai na siga ko ya, ni na vatakilai i na bukawaqa; ia ena vatovolei i na bukawaqa na cakacaka ni tamata yadua se sa vaevei na kenai valavala.14Ke sa tu dei na nona cakacaka e dua na tamata, sa tara cake o koya, ena rawajia na kenai sau. 15Ke ena vakamai na nona cakacaka e dua, ena yali vua na kenai sau; ia o koya liga ena vabulai; ia sa na va liga na bula mai na bukawaqa.16Dou sa reva beka ni kila ni dou sa vale ni Kalou, ka sa jiko vi ikodou na Yalo ni Kalou? 17Ke dua na tamata sa varusa na vale ni Kalou, ena varusai koya na Kalou; ni sa savasava na vale ni Kalou, ia sai ikodou ke.18Me reva e dua e vakaisini koya vai koya. Ke dua vi ikodou sa nanumia sa vuku vavuravura, me sesewa mada o koya me vuku mai kinia. 19Ni sa ka sesewa vua na Kalou na vuku ni vuravura ke. Ni sa volai, Sa rawai ira na vuku o koya i na nodra i lawaki. 20Ka va voki, Sa kila o Jiova na nodra nanumia na vuku, ni sa reva ni yaga.21O koya ke me reva kinia e dua me vosa doudou i na vukudra na tamata. Ni sa nomudou na ka keceliga; 22se o Paula, se o Apolosa, se o Kifa, se o vuravura, se na bula, se na mate, se na vika sa tu ni kua, se na vika ena yaco emuri; ke keceliga sa nomudou; 23ia dou sa ni Karisito; ia sa ni koya na Kalou na Karisito.

41Me vakasami kitou na tamata yadua, ni kitou sa nona tamata cakacaka na Karisito, vata ki nai talatala i na vika vuni ni Kalou. 2Ia eke sa kilikili vata ki ira nai talatala, me ra raici ni ra tamata djina.3Ia sa ka lailai sara liga vi au mo dou lewai au, se me ra lewai au na tamata; io, au sa reva djina ni lewai au vai au. 4Niu sa reva ni kila e dua na ka au sa cala kinia; ia au sa reva ni vadonui kinia: ia sai koya liga na Turaga ka lewai au.5O koya mo dou reva ni lewa e dua na ka ni sa bera na kena gauna, dou wawa mada me qai mai na Turaga, o koya ena varaitakia na vika ni butobuto sa vuni tu, ena vavotuya vokiliga na nanumia ni yaloda: ia ena qai dokai liga na tamata yadua mai vua na Kalou.6Ia na vika ke au sa vayagatakia vi kirau vata ki Apolosa i na vukumudou, na viwekani; mo dou vatavulici kinia maivi kirau mo dou reva ni vinaka i na ka sa volai tu, mo dou reva kinia ni doka cake e dua, ka becia e dua. 7Io, o cei sa qisi iko mo vinaka cake? se cava sa tu vi iko sa reva ni soli vi iko? ia ke sa soli vi iko, o sa dokai iko kinia i na vuku ni cava, me va sa reva ni soli vi iko?8Dou sa qai mamau dou sa qai vutuniyau, dou sa lewa va na tui ni kitou sa takali: ia au sa vinakajia ke dou sa lewa djina, me da lewa vata vokiliga vata ki ikodou. 9Ni kau sa nanumia sa lesi kitou nai apositolo na Kalou me kitou muri sara liga, me kitou vataki ira ra sa lesi me mate: ni kitou sa varaitakia ki vuravura, vi ira vokiliga na agilose, vata ki ira na tamata.10Kitou sa lialia i na vuku i Karisito, ia oi ikodou dou sa vuku ni dou sa tu vata ki Karisito; kitou sa malumalumu, ia dou sa kaukauwa; dou sa varokorokotakia, ia kitou sa beci. 11Ka yacovia na gauna ke kitou sa viakana, ka viasomi, ka televua, ka sa vamavoataki, ka reva na nitou i jikojiko;12kitou sa oca, ni kitou sa daucakacaka i na liga i kitou: ni kitou sa vasewasewani, kitou sa vosa vinaka; ni kitou sa vacacani, kitou sa vosojia: 13ni kitou sa vosavacacataki, kitou sa vamamasu liga: kitou sa yaco me va na soqosoqo ni vuravura ke, io, na duka sa quarakia mai na ka kece, ka yacovia na siga ni kua.14Au sa reva ni vola na vika ke meu vamaduataki ikodou, ia au sa vatavulici ikodou ni dou sa vataki ira na noqu gone ni toko. 15Ia ke sa udolu vatini na nomudou i vavuvuli vi Karisito, sa reva ni lewe levu na tamamudou; niu sa vatuburi ikodou mo dou ni Karisito Jisu i nai tukutuku-vinaka. 16O koya au sa masuji ikodou kinia, mo dou vadamurimuri au.17Au sa talai Timoci vi ikodou i na vuku ni ka ke, o koya na noqu gone ni toko ka yalodina i na Turaga, ia ena vananumi ikodou o koya i na noqu i valavala vi Karisito, me va na ka au sa vatavulicia i na viyasana keceliga i na visoqosoqo lewe ni lotu keceliga. 18Sa viavialevu o ira eso, me va niu na reva ni qai yani vi ikodou.19Ia au na qai vatotolo vi ikodou, ke sa vinakajia na Turaga, ia au na reva ni kila na nodra vosa ra sa viavialevu, na kena kaukauwa liga. 20Ni sa reva ni ka ni vosa laliga na matanitu ni Kalou, sa ka liga ni kaukauwa. 21A cava dou sa vinakajia? meu qai vi ikodou niu sa tauria na kuita, se meu qai i na loloma, vata ki na yalo malua?

51Sa rogo sara ni sa dua vi ikodou sa dauyalewa, ia na dauyalewa va ko ya sa reva ni vosatakia vi ira ra sa reva ni lotu, ni sa dua sa tauria na wati i tamana. 2Ia dou sa viavialevu, ka reva ni tagicakia, me dai tani kina vi ikodou o koya sa caka na ka ke.3Ia oi au, niu sa yali vayago, ia sa jiko vata ki ikodou na yaloqu, au sa lewai koya sa caka na ka ke, me va au sa jiko kinia, 4i na yaca ni noda Turaga o Jisu Karisito, ni dou sa soqoni vata tu, ki na yaloqu, vata ki na kaukauwa ni noda Turaga o Jisu, 5me soli koya sa vake vi Setani me varusai kinia na yagona, me vabulai na yalona i na siga ni Turaga o Jisu.6Sa reva ni vinaka na nomudou vosa doudou. Dou sa reva beka ni kila sa dauvalevenitakia nai buli taucoko na leveni lailai? 7O koya mo dou qai dainia tani na leveni makawa, mo dou yaco kinia mei buli vou, me va dou sa reva ni valevenitakia. Ni sa vamatei oji i na vukuda na noda qai-sivia, io na Karisito. 8O koya me da qai caka na soqoni, me reva liga i na leveni makawa, se na leveni ni yaloca, vata ki nai valavala ca; i na yalosavasava liga vata ki na yalodina sa reva ni valeveni.9Au a vola vi ikodou i nai vola mo dou reva ni daujiko vata ki ira na dauyalewa: 10ia ka sa reva liga vi ira na dauyalewa ni vuravura ke, se vi ira na daukocokoco, se na daukovekove, se na dausoro ki na matakau, ni sa rawa liga ke dou qai tani i vuravura.11Ia ke liga, au sa vola vi ikodou, mo dou reva ni daujiko vata ki na dua sa vatokai me wekada, o koya sa dauyalewa jiko, se daukocokoco, se dausoro ki na matakau, se dauvivasewasewani, se daumateni, se daukovekove: mo dou reva ni kana vata kaya sa vakinia. 12Sa noqu i tavi li meu lewai ira era sa liga ni curu? Ia o ira ra sa curu dou sa lewa se reva? 13Ia o ira sa reva ni curu sa lewa na Kalou. O koya mo dou qai dainia tani vi ikodou na tamatai valavala ca ko ya.

61E dua beka vi ikodou sa doudou, ni rau sa vicudruvi vata ki na dua tani, me rau qai lai lewai i na matadra na reva ni yalododonu, ka reva liga i na matadra na lotu? 2Dou sa reva beka liga ni kila ni na lewai ira na kai vuravura o ira ra sa lotu? ia ke dou na lewai ira na kai vuravura, dou sa reva beka liga ni yaga mo dou lewa na ka lalai sara? 3Dou sa reva beka liga ni kila ni da na lewai ira na agilose? ia ka reva li ni valevu cake me da lewa na vika vavuravura ke?4Ia ke dou sa caka na vilewai i na ka vavuravura, dou lesi ira kinia ra sa dokai valailai sara i nai soqosoqo lewe ni lotu? 5Au sa vosa, mo dou madua kinia. E djina beka ni sa reva sara liga e dua vi ikodou sa vuku, me lewai ira rawa na wekana? 6ra sa qai na viwekani me ra vilewai, io, i na matadra ra sa reva ni vabaujia?7Ia sa qai ka ca vaidina vi ikodou ke, ni dou sa dauyadjia na ka ki na vilewai. E vaivei ni dou sa reva ni vosojia ni dou sa vacacani? e vaivei ni dou sa reva ni vosojia ni dou kovei? 8Ia oi ikodou, dou sa dauvivacaca, dou sa daukovekove, io, vi ira na wekamudou.9Dou sa reva beka ni kila, ni na reva ni rawajia na matanitu ni Kalou o ira sa reva ni yalododonu? Dou kakua ni vakaisini ikodou: o ira na daudara, vata ki ira na dausoro ki na matakau, vata ki ira na dauyalewa, vata ki ira na viavia vaa na yalewa, vata ki ira na vimoceri vatagane, 10vata ki ira na daubutako, vata ki ira na daukocokoco, vata ki ira na daumateni, vata ki ira na dauvivasewasewani, vata ki ira na daukovekove, ra na reva ni rawajia na matanitu ni Kalou. 11Ia dou sa vakinia iliu oi ikodou eso: ia dou sa sili, dou sa vasavasavataki, dou sa vadonui, i na yaca ni Turaga o Jisu Karisito, vata ki na Yalo ni noda Kalou.12Sa tara vi au na ka keceliga, ia ka sa reva ni yaga na ka keceliga; sa tara vi au na ka keceliga, ia au na reva ni dainia me rawai au e dua na ka. 13Sa ka ni kete na kakana, ka sa ka ni kakana na kete: ia ena varusai rau ruarua na Kalou. Ia na yago sa reva ni ka me daudara, ia me nei koya liga na Turaga; ka sa yaga na Turaga ki na yago.14Ia na Kalou ka vaturia cake na Turaga, ena vaturi kita cake vokiliga, i na nona kaukauwa. 15Dou sa reva beka ni kila ni sa vijiki i Karisito na yagomudou? ia meu yadjia beka na vijiki i Karisito, ka caka me vijiki i koya na yalewa dautagane? Me reva sara liga.16E vaivei? dou sa reva beka ni kila, o koya sa vitau vata ki na yalewa dautagane erau sa yago e dua bau? ni sa tukunia o koya, Oi rau na lewe rua, erau na yago e dua bau. 17Ia o koya sa kabijia na Turaga erau sa yalovata.18Dou dro tani mai na daudara. Sa ka e taudaku ni yago nai valavala ca keceliga sa caka na tamata, ia o koya sa daudara sai valavala ca ki na yagona.19E vaivei? dou sa reva beka ni kila ni sa vale ni Yalo Tabu na yagomudou, o koya sa curumi ikodou, o koya dou sa rawajia mai vua na Kalou, ia dou sa reva ni nomudou? 20ni dou sa voli i nai voli; o koya ke mo dou qai varokorokotakia na Kalou, i na yagomudou.

71Ia i na vuku ni vika dou sa volavola kinia vi au: Sa vinaka vua na tagane me kakua ni viyacovi vata ki na yalewa. 2Ia me reva ni caka na vibutakoci, me sa bau vawaji na tagane yadua, ka me sa bau vawaji na yalewa yadua.3Me caka vua na yalewa na tagane na ka sa dodonu i na vilomani: me va vokiliga kinia na yalewa vua na tagane. 4Sa reva ni vitaliatakia na yagona na yalewa sa vawaji, sa lewa liga na wajina: a sa va vokiliga kinia sa reva ni vitaliatakia na yagona na tagane sa vawaji, sa lewa liga na wajina.5Dou kua ni tarovia na viyacovi vai ikodou, me caka liga ni sa vinakajia ruarua i na gauna lekaleka, mo dou lalaga ki na lolo vata ki na masu; ia dou qai viyacovi voki, de dauveretaki ikodou o Setani i na vuku ni nomudou dauvidomoni. 6Ia au sa vosatakia ke, ni sa tara tu ka reva ni sa varoji. 7Ia au sa vinakajia me vataki au na tamata keceliga: ia sa rawajia mai vua na Kalou na tamata yadua nai solisoli e dui yaga, e dua sa vake, e dua tani sa va o ya.8Ia au sa vosataki ira sa reva ni vawaji ki ira na yada, E yaga vi ira me ra jiko vakinia me vataki au: 9ia ke ra sa dredre ni tarovi ira, me ra vawaji: ni sa vinaka na vawaji ka ca me daugagano.10Ia au sa vosataki ira sa vawaji jiko, ia ka sa reva ni vai au, na Turaga liga, Me kua ni dainia na wajina na yalewa sa vawaji: 11(ia ke sa dro, me kua ni vawai voki o koya, se me rau vivinakaji voki vata ki na wajina;) ia na tagane sa vawaji me kua vokiliga ni dainia na wajina.12Ia vi ira liga sa vo au sa tukunia vai au, sa reva na Turaga: Ke e dua na wekada, sa reva ni lotu na wajina, a sa via jiko vata kaya na wajina, me kakua ni dainia tani. 13Ke sa loma ni tagane reva ni lotu me rau jiko vata ki na wajina, me kua ni drotaki koya na yalewa. 14Ni sa vasavasavatakia na tagane reva ni lotu na wajina, a sa vasavasavatakia vokiliga na yalewa sa reva ni vabaujia o koya na wajina; ia ke sa reva ni vake, ra sa reva ni savasava na nomudou gone; ia ke, ra sa savasava.15Ia ke sa dro o koya sa reva ni lotu, me dro liga. Me qai vitalia liga na tagane se na yalewa sa lotu ni sa vake: ia sa kacivi kita na Kalou me da jiko vacegu liga. 16O sa kila vaivei, o iko na yalewa se o na vabula na wajimu, se reva? se o sa kila vaivei, o iko na tagane, se o na vabula na wajimu, se reva?17Ia me va sa solia yadua vi ira na tamata na Kalou, me va na nona jiko ni sa kacivi koya na Turaga, me jiko liga vakinia. Au sa lewa me vakinia i na visoqosoqo lewe ni lotu keceliga. 18Ke dua sa kacivi ni sa cili me kua ni dainia na cili. Ke dua sa reva ni cili ni sa kacivi, me kua ni cilivi. 19A ka laliga na cili, a ka la vokiliga na reva cili, ia sa reva ni vakinia na talairawarawa ki nai varo ni Kalou.20Me jiko liga na tamata yadua me va na nona jiko ni sa kacivi. 21O sa bobula beka ni o sa kacivi? kua ni vuturi kinia: ia ke e rawa mo serekia, mo vayagatakia liga. 22O koya sa bobula ni sa kacivi koya na Turaga sa qai nona tamata sere na Turaga; sa va vokiliga kinia o koya sa lalaga ni sa kacivi, sa bobula vi Karisito. 23Dou sa voliliga i nai voli; dou kua liga ni nodra bobula na tamata. 24Na viwekani, me jiko na tamata yadua vata ki na Kalou, i nai tutu sa jiko kinia ni sa kacivi.25Ia i na vukudra ra reva ni vawaji, sa reva ni tu vi au nai varo ni Turaga: ia au sa lewa vai au liga, me va e dua sa rawajia na loloma ni Turaga meu djina kinia. 26A ka ke au sa nanumia sa yaga i na gauna ni ca ke, me jiko laliga na tamata sa vakinia.27Sa dua beka na wajimu o sa vauci kinia? kua ni vatovolea mo sereki voki. Sa reva beka ni dua na wajimu, o sa vauci kinia? kua ni vasaqara e dua me wajimu. 28Ia ke o sa caka na vawaji, o sa reva ni cala kinia; ia ke sa caka na vawaji e dua na goneyalewa, sa reva ni cala kinia. Ia o ira sa vake ena vararawatakia na yagodra: ia oi au, au sa lomani ikodou.29Ia na ka ke au sa tukunia, oi ikodou na viwekani, Sa valekalekatakia na gauna sa vo: ia ke me ra vataki ira ra sa sega ni vawaji o ira na tagane sa vawaji: 30vata ki ira ra sa tagi, me ra vataki ira ra sa reva ni tagi: vata ki ira ra sa marau, me ra vataki ira ra sa reva ni marau; vata ki ira ra sa vivoli, me ra vataki ira sa reva na nodra ka; 31vata ki ira era sa vayagatakia na vika ni vuravura ke, me ra vataki ira ra sa reva ni vayagatakia vaca: ni sa qai tani yani nai valavala ni vuravura ke.32Ia au sa vinakajia mo dou kua ni lomaocaoca. Na tagane sa reva ni vawaji sa daunanumia liga na vika ni Turaga, se me vinaka vaivei vua na Turaga: 33ia na tagane sa vakawaji sa daunanumia ki na vika ni vuravura ke, me vayalovinakataki koya vaivei na wajina. 34Sa dua tani na goneyalewa vata ki na yalewa sa vawaji. A yalewa sa reva ni vawaji sa daunanumia ki na vika ni Turaga, me savasava jiko na yagona vata ki na yalona vokiliga: ia na yalewa sa vawaji sa daunanumia ki na vika ni vuravura, se na vinakaji koya vaivei na wajina.35Ia na ka ke au sa tukunia me yaga vi ikodou; au sa reva ni via vataotaki ikodou, au tukunia liga na ka sa kilikili vata ki ikodou, mo dou dauqaravia na Turaga ka reva ni lomaocaoca.36Ia ke dua na qase sa nanumia sa reva ni lewa vinaka i na vuku ni luvena yalewa, ke sa oji na gauna ni gone, a sa mama ni jiko la, me vitalia liga; sa reva ni cala o koya: me ra vawaji. 37Ia o koya sa dei sara na lomana, a sa reva ni mama vua me jiko la, a sa rawajia liga na yalona, ka sa lewa liga i na yalona me tauria jiko na luvena yalewa, sa caka vinaka. 38Sa qai vake, o koya sa solia na luvena yalewa me vawaji sa caka vinaka liga; ia o koya sa reva ni solia me vawaji sa caka vinaka cake.39Sa vaucia na yalewa na lawa, ni sa bula jiko na wajina; ia ke sa mate na wajina, sa qai tara vua me vawaji voki ki na tagane sa vinakajia o koya; ka me caka liga ki koya sa nona na Turaga. 40Ia sa noqu lewa sa kalougata cake o koya ke sa jiko liga va o ya: ia au sa vakasama vokiliga ni sa jiko vi au na Yalo ni Kalou.

81Ia i na vuku ni ka sa vacaboria ki na matakau, kit sa kila sa tu vi kita keceliga na vuku. Na vuku sa vu ni viavialevu, a loloma liga sa vu ni vatataki cake. 2Ia ke dua sa nanumia sa kila e dua na ka, sa reva ni kila na ka me va e dodonu me kila. 3Ia ke dua sa lomania na Kalou, sa kilai vua o koya.4I na vuku ni kana ka sa vacabori ki na vimatakau, kita sa kila sa ka la duadualiga i vuravura na matakau, a sa dua bauliga na Kalou ka reva voki e dua tani. 5Io, sa djina sa tu na vika sa vatokai me kalou, mai lomalagi se e vuravura, me va ni ra sa lewe levu na kalou, ka lewe levu vokiliga na turaga, 6ia vi kita sa dua bauliga na Kalou, na Tamada sa vu vi koya na ka keceliga, kita sa nona liga oi kita; a sa dua bauliga na Turaga o Jisu Karisito, sa caka kinia na ka keceliga, ia oi kita i na vukuna.7Ia ka sa reva ni nodra keceliga na tamata na vuku ke: io, sa so ra sa nanumia sa djina na matakau, a ra sa kania me va sa vacabori ki na matakau, a sa dukadukali kinia na yalodra ni sa malumalumu.8Ia na kakana sa reva ni ka kita vinaka kinia vua na Kalou: ia kita sa kana, kita sa reva kinia ni vinaka cake; ke kita sa reva ni kana, kita sa reva kinia ni ca sobu. 9Ia mo dou raicia vinaka de yaco na nomudou vitalia vake me ka ra tarabe kinia o ira ra sa malumalumu. 10Ia ke dua sa raici iko sa tamata vuku ni o sa jiko i na vale ni matakau mo kana, ena qai reva li ni doudou cake kinia na loma i koya sa malumalumu me kania na vika sa vacabori ki na matakau?11ia na nomu vuku ena vu ni nona rusa na wekada sa malumalumu, sa mate kinia na Karisito. 12Ia ni dou sa cala vake, vi ira na viwekani, ka vacacana na lomadra sa malumalumu, dou sa cala vi Karisito. 13O koya, ke sa tarabe na wekaqu i na kakana, au na reva sara ni kania na lewe ni manumanu ka reva ni mudu, de tarabe i na vukuqu na wekaqu.

91Au sa reva li ni lalaga? au sa reva li ni apositolo oi au? au a reva li ni raici Jisu Karisito na noda Turaga? oi ikodou, dou sa reva li ni noqu cakacaka i na Turaga? 2Ke au sa reva ni apositolo vi ira eso tani, au sai apositolo djina vi ikodou: ni sai vadjinadjina niu sai apositolo na nomudou tu vata ki na Turaga.3Au sa tukunia vake vi ira ra sa tarogi au, 4Kitou sa reva beka ni vitalia me kitou kana, se gunu? 5kitou sa reva beka ni vitalia me kitou yadjia voli e dua na yalewa lotu, sa waji i kitou, me vataki ira nai apositolo tani, vata ki iratou na taci ni Turaga, vata ki Kifa? 6se kirau liga vata ki Panapasa, kirau sa reva beka ni vitalia me kirau kua so ni cakacaka?7O cei na sojia sa laki valu i na dua na siga, ka sa saumi koya vai koya? o cei sa tea na were-ni-vaini, ka sa reva ni somicia na vuana? se o cei sa vakania na qele-ni-sipi, ka sa reva ni gunu i na wainisucu ni qele ni sipi? 8Au sa vosatakia li na vika ke me vaka liga na tamata? sa reva beka ni tukunia vakina na vunau?9ni sa volai i na vunau i Mosese, Mo kua ni vaucia na gusu ni pulumokau ni sa buturakia na sila. Sa daunanumia beka na pulumokau na Kalou? 10se sa vosa beka o koya i na vuku i kitou liga? Io, sa volai ke i na vuku i kitou; ni sa dodonu me cuki were i nai nuinui o koya sa daucuki; vata ki koya sa buturakia na sila me buturakia i nai nuinui ni na rawajia na ka. 11Ke kitou sa kaburakia oji vi ikodou na vika vayalo sa ka levu beka me kitou kumunia na nomudou vika vavuravura?12Ke sa vitaliataki ikodou o ira na tamata tani eso, e reva beka ni dodonu sara vi kitou? Ia kitou sa reva ni vitalia vake; kitou sa vosojia na ka keceliga, de kitou tarovia nai tukutuku vinaka ki Karisito. 13Dou sa reva beka ni kila, ni ra sa kana i na ka ni valenisoro o ira sa dauia na cakacaka tabu? era sa rawajia na kodra mai nai cabocabo ni soro o ira ra sa dauqaravia nai cabocabo ni soro? 14Sa lesia vakinia na Turaga me ra bula i nai tukutuku-vinaka o ira ra sa tukunia nai tukutuku-vinaka.15Ia au sa reva ni vayagatakia e dua na ka ke; au sa reva vokiliga ni vola na vika ke, me sa caka vakinia vi au: ni sa vinaka vi au meu mate, ka ca me dua e tarovia na ka au sa dokai au kinia. 16Ia ke au sa vunautakia nai tukutuku-vinaka, sa reva na ka meu dokai au kinia: ni au sa vasaurarataki; io sa ca sara liga vi au, ke au sa reva ni vunautakia nai tukutuku-vinaka!17Ia ke au sa caka na ka ke ni sa vinakajia na yaloqu, au sa saumi; ia ke reva ni vinakajia na yaloqu, sa qai soli vi au e dua na cakacaka vaitalatala. 18A cava sa qai kenai sau vi au? Na noqu vunautakia nai tukutuku-vinaka meu kua ni vaivolitakia, meu kua ni caka me va sa dodonu vi au i nai tukutuku-vinaka.19Ni sa djina liga niu sa lalaga maivi ira keceliga na tamata, ia au sa qisi au meu nodra bobula na tamata keceliga, meu rawai ira kina na lewe levuqa. 2020Ia kau sa yaco meu vaka e dua na Jiu vei ira na Jiu, meu rawai ira kinia na Jiu; vi ira sa vauci i na vunau, meu va e dua sa vauci i na vunau, ia au sa reva ni vauci i na vunau, meu rawai ira kinia ra sa vauci i na vunau;21vi ira sa reva kinia na vunau, meu va e dua sa reva vua na vunau, meu rawai ira kinia sa reva vi ira na vunau, ia ka sa reva ni yali vi au na vunau ni Kalou, au sa muria liga na vunau i Karisito; 22vi ira ra sa malumalumu au sa yaco meu vaka e dua sa malumalumu, meu rawai ira kinia ra sa malumalumu: au sa yaco meu ka keceliga vi ira keceliga na tamata meu vabula eso i na ka keceliga. 23Ia au sa caka na ka keceliga i na vuku ni tukutuku-vinaka, meu rawajia vata kinia vata ki ikodou na kenai sau.24Dou sa reva beka ni kila ni ra sa cici keceliga o ira sa cicivia na cere, ia sa dua bauliga sa taucia na cere? Dou cici vakinia, mo dou taucia. 25Ia o koya yadua sa via gumatua, sa jiko malua i na ka keceliga; ia era caka o ira gona, me nodra e dua nai sala sa ca rawarawa; ia oi kita, me dua sa reva ni ca rawa. 26Au sa cici vakinia, ia sa reva ni va e dua e reva ni kila: au sa vacu vakinia, ia ka reva ni va e dua sa vacukia na cagi: 27ia au sa vamalumalumutakia na yagoqu, ka vabobulatakia, de dua na ka, niu sa vunau vi ira na tamata tani, au sa qai dai la tu.

101Ia au sa reva ni vinakajia, oi ikodou na viwekani, mo dou lecavia ni ra a tu e ruku ni o, o ira keceliga na noda qase, a ra sa qai keceliga i loma ni waitui: 2a ra sa papitaisotaki keceliga vi Mosese i na o vata ki na waitui; 3a ra sa kania vata keceliga na kakana vayalo; 4a ra sa somicia vata keceliga na wai ni gunu vayalo: ni ra sa gunu mai na Vatu vayalo sa muri ira: ia na Vatu o ya na Karisito.5Ia sa lewe levu vi ira sa reva ni vinakaji ira na Kalou; ni ra sa duibiubiu e loma ni vikau. 6Ia na vika ke sai vatakarakara vi kita, me da kua kinia ni daugadreva na veika ca, me vaka na nodra daugadrevIa.7Dou kua vokiliga ni qaravia na matakau, me vataki ira eso; me va sa volai, "Ra sa jiko sobu na tamata me ra kana ka somi, a ra sa qai tu cake voki me ra qito. 8Me da kua vokiliga ni dauyalewa, me va ra sa caka eso, a sa bale kinia i na siga e dua bau e lewe ruasagavulu ka mani tolu na udolu.9Me da kua vokiliga ni dauvatovolei Karisito, me va ra sa dauvatovolea eso, a sa kaji ira mate na vigata. 10Dou kua vokiliga ni daudidi, me va ra sa djidji eso a ra sa varusai i na dauvivarusai.11i na ka keceliga ke sa yaco vi ira mei vatakarakara: a ra sa volai me da vatavulici kinia, oi kita sa yacovi kita nai vataojioji ni vigauna. 12O koya me qai varaici koya o koya sa nanumia sa tu dei, de bale liga mai. 13Sa reva na vere tani sa yaco vi ikodou, o koya liga sa vorajia rawa na tamata: ia sa yalodina na Kalou o koya ena reva ni daini ikodou mo dou dauveretaki valevu cake, me va liga na nomudou kaukauwa; ka na caka vokiliga vata ki na vere na sala mo dou dro kinia, mo dou vosojia rawa.14O koya ke, oi ikodou sa lomani, mo dou dro tani mai na qaravia na matakau. 15Au sa vosa me va vi ira na tamata vuku; dou lewa na ka au sa tukunia. 16A bilo ni vavinavinaka kitou sa vatonakia, sa reva li ni ka sa noda vata kinia na dra i Karisito? Ai buli madrai kita sa dovia, sa reva li ni ka sa noda vata kinia na yago i Karisito? 17Ni sa dua bauliga na madrai, sa qai yagona e dua bauliga oi kita e lewe levu, ni sa noda nai votavota ni madrai ko ya e dua bauliga.18Dou raici ira na Isireli vayago: o ira ra sa kania na vimadrali, sa reva li ni nodra nai votavota vata ki nai cabocabo ni soro? 19A cava na ka au sa tukunia? ni sa dua li na ka djina na matakau, se na ka djina na ka sa vacabori ki na matakau?20Ia na vika ra sa vacaboria o ira ra sa reva ni lotu, ra sa vacaboria vi ira na tevoro, a sa reva liga vua na Kalou: ia au sa reva ni vinakajia mo dou votai vata ki ira na tevoro. 21Dou sa reva ni somia rawa na bilo ni Turaga, vata ki na nodra bilo vokiliga na tevoro: dou sa reva ni kana rawa i na tepeli ni Turaga, vata ki na nodra tepeli vokiliga na tevoro. 22Kita vacudruya na Turaga, ne? kita sa uasivi beka vua i na kaukauwa?23Sa tara liga vi au na ka keceliga, ia sa reva ni yaga na ka keceliga: sa tara na ka keceliga, ia sa reva ni ka ni vatataki cake na ka keceliga. 24Me kua e dua me qara na ka sa yaga duadualiga vi koya, a ka vokiliga sa yaga vi koya na tani.25A ka keceliga sa volitakia i na rara ni vivoli, mo dou kania, ka kua ni tarogia e dua na ka i na vuku ni lewa eloma: 26ni sa nona na Turaga o vuravura, vata ki na ka keceliga sa sinai kinia. 27Ke ma reva ni lotu sa sureji ikodou, ka dou sa vinakajia me qai, dou kania liga na ka keceliga sa tauci e matamudou, ka kua ni tarogia e na vuku ni lewa eloma.28Ia ke sa tukunia vi ikodou, Ke sa vacabori ki na vimatakau, dou kakua ni kania i na vuku i koya sa tukunia, i na vuku ni lewa eloma vokiliga: 29au sa cavujia na lewa eloma, ia ka sa reva ni nomu, a nona liga na tani: ni sa lewai vacava na noqu vitalia i na lewa eloma ni dua tani? 30Ia ke au sa kana ka vavinavinaka kinia, meu sa vosavacacatakia i na vuku ni cava i na ka au sa vavinavinaka kinia?31O koya liga, se dou kana, se dou somi, se cava na ka dou sa caka, mo dou caka keceliga me varokorokotakia kinia na Kalou. 32Dou kua ni vacala e dua, vi ira na Jiu, se vi ira na lewe ni vimatanitu tani, se vi ira nai soqosoqo lewe ni lotu ni Kalou: 33me va au sa caka na ka keceliga me vinakajia o ira na tamata keceliga, ia au sa reva ni qara na ka sa yaga duadualiga vi au, na ka vokiliga sa yaga vi ira na lewe levu, me ra vabulai kinia.

1111Dou vadamurimuri au, me va au sa muri Karisito. 2Ia au sa dokai ikodou, na viwekani, ni dou sa nanumi au i na ka keceliga, ka vabaujia nai vavuvuli, me va au a solia vi ikodou. 3Ia au sa vinakajia mo dou kila ni sa ulu ni tamata yadua na Karisito; ia na ulu ni yalewa na tagane; vata ki na ulu i Karisito na Kalou. 4A tagane yadua, sa masu se parofisai, ni sa ubi na uluna, sa reva ni doka na uluna.5Ia na yalewa yadua sa masu se parofisai ni sa reva ni ubi na uluna, sa reva ni doka na uluna: ni sa tautauvata liga ni sa tasi. 6Ia ke sa reva ni ubi na yalewa, me tasi vokiliga: ia ke sa ka ni vivamaduataki me koji na yalewa se tasi, me qai ubi.7Ni sa reva sara liga ni dodonu vua na tagane me ubia na uluna ni sai yaloyalona vata ki na kenai ukuuku ni Kalou o koya: ia na yalewa nai ukuuku ni tagane. 8Sa reva ni vu mai vua na yalewa na tagane; sa vu mai vua na tagane na yalewa.9Ni sa reva ni buli na tagane me nona na yalewa; sa buli liga na yalewa me nona na tagane. 10O koya ke sa dodonu kinia me tu nai ubi i na ulu ni yalewa mei vatakilakila ni kena malumalumu, i na vukudra na agilose.11Ia sa reva ni tu duadualiga na tagane ka me tu tani na yalewa, se tu duadualiga na yalewa me tu tani na tagane i na Turaga. 12Ni sa vu mai vua na tagane na yalewa, sa va vokiliga kinia na tagane i na vuku ni yalewa; ia sa vu mai vua na Kalou na ka keceliga.13Dou lewa vai ikodou: sa kilikili kaya na yalewa li me reva ni ubi ni sa masu vua na Kalou? 14Sa reva li ni vavulici ikodou na nodai tovo vatamata, ke sa balavu na drau ni uluna na tagane, sa ka ni vivamaduataki vua? 15ia ke sa balavu na drau ni uluna na yalewa, sa nonai ukuuku liga: ni sa soli vua na drau ni uluna me kenai ubi? 16Ia ke sa via dauvileji e dua, sa reva ni nitou i valavala ke, se na nodra na visoqosoqo lewe ni lotu ni Kalou.17Ia niu sa varojia jiko ke, au sa reva ni dokai ikodou, ni dou sa reva ni vinaka cake ni dou sa soqoni vata, ia dou sa ca sobu kinia. 18Io, na kenai matai, ni dou sa soqoni vata vaisoqosoqo lewe ni lotu, au sa rogocia ni dou sa dauvisei; ia au sa vadjinajia eso: 19ni sa dredre me reva ni tubu na dauviba vi ikodou me rairai kinia o ira vi ikodou ra sa vinakaji.20Ia ni dou sa soqoni vata i na dua na yasana, dou sa reva ni caka djina nai vayakavi ni Turaga. 21Ia ni dou sa kana, dou sa dui kania yadua eliu na kenai vayakavi: a sa viakana kinia e dua, ka mateni e dua. 22Oi? sa qai reva beka na nomudou vivale mo dou kana ka somi kinia? se dou vamaduataki ira beka sa reva na nodra, ka beca nai soqosoqo lewe ni lotu ni Kalou? A cava meu tukunia vi ikodou? meu dokai ikodou li i na ka ke? Au sa reva ni dokai ikodou.23Niu a rogocia mai vua na Turaga na ka au a tukunia vokiliga vi ikodou, Ni sa tauria nai buli madrai na Turaga o Jisu i na bogi sa soli yani kinia o koya: 24ia ni sa vavinavinaka oji sa dovia, ka tukunia: Ke na yagoqu sa dovi i na vukumudou; caka ke mo dou vananumi au kinia.25Sa va vokiliga kinia na bilo, ni sa kania oji nai vayakavi o koya, sa tukunia, "Na bilo ke na viyalayalati vou i na noqu dra; i na gauna keceliga dou sa somia kinia, dou caka ke mo dou vananumi au kinia. 26Io, i na gauna keceliga dou sa kania kinia na madrai ke, ka somia na bilo ke, dou sa vatakila kinia na nona mate na Turaga, ka yacovia na nona qai mai.27Ia ina tarogia kinia i na vuku ni yago ni Turaga vata ki na nona dra, o koya yadua ena kania na madrai ke, ka somia na bilo ni Turaga, ka reva ni doka. 28Ia me dikevi koya mada na tamata vai koya, me qai kania na madrai o ya, ka somi i na bilo ko ya. 29Ni sa kania ka somia na nona cudruvi o koya sa kania ka somia ka reva ni doka, ni sa reva ni kila na yago ni Turaga. 30I na vuku ni ka ke sa lewe levu kinia vi ikodou sa malumalumu ka tauvimate, ka lewe levu sa moce.31Ia, ke kita sa lewai kita, kita na reva ni lewai. 32Ia ni da sa lewai, sa qai cudruvi kita na Turaga, me da kua kinia ni lewai me cudruvi vata ki ira ra sa vavuravura.33O koya ke ikodou na wekaqu, ni dou sa soqoni vata mo dou kana, dou viwaraki mada. 34Ia ke sa viakana, me kana liga mai vale; mo dou kakua kinia ni soqoni vata mo dou cudruvi. Ia na ka sa vo au na vadodonutakia niu sa qai yani.

121Ia i na vuku ni vika vayalo, oi ikodou na viwekani, au sa reva ni vinakajia mo dou reva ni kila. 2Dou sa kila ni dou ma jiko reva ni lotu, dou sa au yani ki na vimatakau galu, me va ni dou sa tuberi voli vaka ka vaka. 3O koya ke au sa vatakila kinia vi ikodou, ni sa reva ni dua na tamata sa vosa i na Yalo ni Kalou, me sa vosavacacataki Jisu: a sa reva e dua sa tukunia rawa ni sa Turaga o Jisu, ke reva ni vavuna na Yalo Tabu.4Ia sa duidui na ka sa soli, ia sa dua bauliga na Yalo Tabu. 5Sa duidui vokiliga na kena cakacaka, ia sa dua bauliga na Turaga. 6Sa duidui vokiliga nai valavala ni ka sa caka, ia sa dua bauliga na Kalou, o koya sa caka na ka keceliga vi ira keceliga.7A sa soli vi ira na tamata yadua nai vatakilakila ni Yalo Tabu me yaga kinia. 8Sa soli vua e dua i na cakacaka ni Yalo Tabu na vosa ni vuku; vua voki e dua na vosa ni kila ka, i na cakacaka vokiliga ni Yalo Tabu;9vua voki e dua na vadinajia, i na cakacaka vokiliga ni Yalo Tabu; vua voki e dua nai solisoli me vabulai ira sa tauvimate, i na cakacaka vokiliga ni Yalo Tabu; 10vua voki e dua me caka na ka mana; vua voki e dua me parofisai; vua voki e dua me kila na viyalo; vua voki e dua na vosa tani eso; vua voki e dua me lavejia na vosa tani eso: 11ia na Yalo Tabu e dua bauliga sa caka na ka keceliga ke, ni sa vota vi ira na tamata yadua me va sa vinakajia o koya.12Me va sa dua bauliga na yago, ka sa levu na kena jikinia, ia na jiki ni yago keceliga, sa levu liga, ka sa dua bauliga na yago: sa va vokiliga kinia na Karisito. 13Ni da sa papitaisotaki keceliga ki na yago e dua bauliga i na Yalo Tabu e dua bauliga, se da kai Jutia se da kai tani, se da bobula se dai taukei; kita sa vasomici vokiliga i na Yalo Tabu e dua bauliga.14Ni sa reva ni dua laliga na jikinia i na yago, sa levu liga. 15Ke ena tukunia na yava, Oi au, au sa reva ni jiki ni yago, niu sa reva ni liga; sa reva ni ka ke sa reva kinia ni jiki ni yago. 16Ia ke ena tukunia na daliga, Oi au, au sa reva ni jiki ni yago, niu sa reva ni mata; sa reva ni ka ke sa reva kinia ni jiki ni yago. 17Ke sa mata na yago taucoko, ena qai ivei na ka me rogo kinia? Ke ka ni rogo na jikina kece, ena qai ivei na ka me boi kinia?18Ia ke, sa caka na Kalou na vijiki ni yago me tu yadua, me va na nona lewa. 19Ia ke sa dua bauliga na jikinia keceliga, ena qai ivei na yago? 20Ia ke, sa levu na jikinia, a sa dua bauliga na yago.21A sa reva ni tukunia rawa na mata ki na liga, "O sa reva ni yaga vi au;" se na ulu ki na yava, "Drau sa reva ni yaga vi au." 22Ia sa valevu cake vokiliga gona, a vijiki ni yago kita sa nanumia ni ra sa malumalumu, ra sa yaga sara liga: 23ia na vijiki ni yagoda, kita sa nanumia sa matavinaka valailai, gona kita sa vaiukuukutakia valevu cake: ia na vijikida sa reva ni lagilagi sa valagilagitakia valevu cake. 24Ni sa reva ni yaga ki na vijikida sa lagilagi vai ira liga: ia na Kalou sa caka me virauji na vijiki ni yago, a sa lewa me nanumi valevu cake gona sa vinaka sobu:25me kua kinia ni visei na yago; ka me vinanumi vatautauvata na vijikinia vai ira liga. 26Ia ke sa rarawa e dua na jikinia, sa rarawa vata na jikinia keceliga; se dua na jikinia sa dokai, sa marau vata na jikinia keceliga. 27Ia oi ikodou na yago i Karisito, ka dui jikinia yadua kinia.28A sa lesi ira eso na Kalou i nai soqosoqo lewe ni lotu, a kenai matai o ira nai apositolo, ai karua na parofita, ai katolu nai vavuvuli, sa qai muri o ira sa daucakamana, vata ki ira, sa soli vi ira me ra vabula na tauvimate, o ira ra vivuke, o ira ra lewa, o ira ra kila na vosa tani eso. 29Ra sai apositolo keceliga li? ra sa parofita keceliga li? ra sai vavuvuli keceliga li? ra sa daucaka mana keceliga li?30ra sa rawajia keceliga li nai solisoli me ra vabula na tauvimate? ra sa vosa keceliga li i na vosa tani e levu? ra sa lave vosa li o ira keceliga? 31Ia dou gadrevia valevu na visolisoli vinaka sara: ia au sa vatakila vi ikodou nai valavala sa vinaka cake na kena vinaka.

131Ke au sa vosatakia na nodra dui vosavosa na tamata vata ki na vosa ni agilose, ka reva vi au na loloma, au sa va laliga na kaukamea sa rorogo, se na lali sa tataqiriqiri. 2Ia ke au sa parofisai rawa, ka kila vokiliga na ka keceliga sa vuni, vata ki na vuku keceliga; ia ke sa tu vi au na vabaujia keceliga, meu yadjia tani kinia na viulunivanua, ka reva vi au na loloma, au sa ka laliga. 3Ia ke au sa vota na noqu ka keceliga, meu vakani ira kinia na dravudravua, ia ke au sa solia na yagoqu meu vakamai, ka sa reva vi au na loloma, sa reva ni yaga vi au.4Sa dauvosojia vadede na loloma, sa yalovinaka; sa reva ni vuvu na loloma; sa reva ni vosa doudou na loloma, sa reva ni viavialevu, 5sa reva ni cakaji na ka sa reva ni kilikili kaya, sa reva ni qara na ka me nona liga, sa reva ni cudrucudru, sa reva ni daulomaca; 6sa reva ni marautakia na ca, ia sa marautakia na djina; 7sa ubia na ka keceliga, sa vabaujia na ka keceliga, sa vanuinuitakia na ka keceliga, sa vosojia na ka keceliga.8Sa reva ni mudu na loloma: ia na parofisai, ena takali liga; na vosa tani e levu, ena mudu liga; na vuku, ena takali liga. 9Ni da sa kila vajikina liga, ia kita sa parofisai vajikinia liga. 10Ia ni sa yaco na ka taucoko, ena qai takali na ka sa vatikinia liga.11Niu a gone, au a dauvosa me va na gone, au a kila ka me va na gone; au a dauvanananu me va na gone; ia niu sa yaco me tamata bula, au sa dainia tani na ka vagonegonea. 12Io, ni kua kita sa raicia me va na jijiro i nai iloilo buawa; ia maimuri ena va na virai i na matanavotu: ni kua au sa kila vajikinia liga; ia maimuri, au na kila me va au sa kilai. 13Ia ke, sa tu na vabaujia, nai nuinui, na loloma, a ka tolutolu ke; a sa vinaka cake vi iratou na loloma.

141Dou vasaqara na loloma: dou gadrevia vokiliga na vika vayalo, ka valevu mo dou parofisai. 2Ia o koya sa vosa i na dua na vosa tani, sa reva ni vosa vi ira na tamata, vua liga na Kalou; ni sa reva e dua sa kila; a sa cavujia o koya na vika i vuni i na lomana. 3Ia o koya sa parofisai sa vosa vi ira na tamata me vatataki ira, ka vatavulici ira, ka vacegui ira. koya sa vosa i na dua na vosa tani, sa vatataki koya liga; 4ia o koya sa parofisai, sa vatataki ira nai soqosoqo lewe ni lotu.5Ia au sa vinakajia mo dou vosa keceliga i na vosa tani e levu, ka valevu cake mo dou parofisai; ni sa uasivi cake o koya sa parofisai vi koya sa vosa i na vosa tani e levu, ke sa reva ni vatakila na kenai balebale o koya, me vatataki kinia o ira nai soqosoqo lewe ni lotu. 6Ia sa vakinia, na viwekani, ke au sa qai vi ikodou ka dauvosa i na vosa tani e levu, au na yaga vacava vi ikodou, ke au sa reva ni vosa vokiliga vi ikodou i nai vatakilakila, se i na vuku, se i na parofisai, se i nai vavuvuli?7Ia na vika sa reva ni bula ka sa daurorogo, se na bitu ni vatagi se na api, ke sa reva ni duidui na kena rorogo, ena kilai vaivei se sa cava nai balebale ni ka sa laga i na bitu ni vatagi se na api? 8Ia ke ena rorogo na davui ni valu ka reva ni kilai na kena rorogo, o cei ena varautaki koya me qai ki valu? 9Sa vakinia oi ikodou, ke dou sa reva ni cavujia na vosa sa kilai rawa, ena kilai vaivei na ka sa vosataki? dou na vosa laliga ki na cagi.10E djina beka, ni sa levu na vosa sa duidui e vuravura, a sa reva e dua sa reva ni vaibalebale. 11Ia ke au sa reva ni kila nai balebale ni vosa, au na kai tani vua sa vosa, ena kai tani vokiliga vi au o koya sa vosa.12Sa vakinia oi ikodou, ni dou sa gadrevia na vika vayalo, dou vasaqara vokiliga mo dou vinaka cake i na ka sa vatataki kinia o ira nai soqosoqo lewe ni lotu. 13Ia o koya sa vosa i na dua na vosa tani, me masu vokiliga me vatakila rawa na kenai balebale. 14Io, ke au sa masu i na dua na vosa tani, sa masu na yaloqu liga, ka sa reva ni vavuana na noqu nanumia.15Sa qai vaivei? au na masu i na yaloqu, au na masu i na noqu kila vokiliga; au na sere i na yaloqu, au na sere i na noqu kila vokiliga. 16Ke sa reva ni vakinia, ni o sa vavinavinaka i na yalomu liga, ena vaemeni vaivei i na nomu vavinavinaka o koya sa jiko i na nodra jikina na tamata sa reva ni vuku, ni sa reva ni kila na ka o sa tukunia?17Sa djina liga o sa vavinavinaka vadodonu, ia sa reva ni vatataki kinia o koya. 18Au sa vavinavinaka vua na Kalou, niu sa vinaka cake vi ikodou keceliga i na vosatakia na vosa tani e levu: 19ia au sa vinakajia valevu meu vosatakia i na noqu kila e lima laliga na vosa i na kodra maliwa nai soqosoqo lewe ni lotu, meu vavulici ira vokiga kinia na tani, ia au cajia meu cavujia na vosa e tini na udolu i na vosa tani.20Oi ikodou na viwekani, dou kua ni gone lalai i na vuku; i na lomaca liga mo dou gone lalai, ia i na vuku mo dou tamata bula. 21Sa volai i na vunau, Au na vosa vi ira na tamata ke i na gusu ni kai tani, vata ki na tebenigusu ni vulagi; ia ni sa vakinia ra na qai reva ni rogoci au, sa tukunia na Turaga.22O koya ke sai vatakilakila vi ira sa reva ni vabaujia na vosa tani e levu, ia ka sa reva vi ira sa vabaujia; ia na parofisai sa reva ni ka vi ira sa reva ni vabaujia, vi ira liga sa vabaujia. 23Ia ke sa soqoni vata i na dua na yasana nai soqosoqo lewe ni lotu taucoko, a ra sa dui vosa keceliga i na vosa e levu, a sa qai mai eso sa reva ni vuku, se ra reva ni vabaujia, ra na reva li ni tukunia dou sa lialia?24Ia ke ra sa parofisai keceliga, a sa qai mai e dua sa reva ni vabaujia, se sa reva ni vuku, sa vacalai kinia o koya vi ira keceliga, sa lewai o koya vi ira keceliga: 25ka sa varaitakia vake na vika e vuni i na yalona; ena cuva vatoboicu o koya, ka masu vua na Kalou, ka na tukunia ni sa djina sa jiko vi ikodou na Kalou.26Sa qai vaivei, ikodou na viwekani? ni dou sa soqoni vata, dou sa dui tauria yadua na sere, ai vavuvuli, ai vatakilakila, a vosa tani, na lave vosa. Me caka na ka keceliga mo dou vatataki kinia. 27Ke sa vosa i na vosa tani, me lewe rua, se lewe tolu liga, me ra vitaravi yadua liga; ia me dua e lave vosa. 28Ia ke reva e dua me lave vosa, me galu liga i nai soqosoqo lewe ni lotu; me vosa vi koya liga vai koya, vua vokiliga na Kalou.29Ia me lewe rua se lewe tolu na parofita me vosa, ka me lewa liga o ira sa vo. 30Ia ke sa vatakilai e dua na ka vua e dua sa jiko voleka, me galu mada o koya sa liu.31Ni sa rawa mo dou parofisai keceliga, ia dou caka yadua liga, me vatavulici keceliga, ka vacegui keceliga. 32Ia sa dui rawa na yalo ni parofita o ira na parofita. 33Ni sa reva ni vu ni visei na Kalou, sa vu ni vacegu liga, me va sa yaco i na nodra i soqosoqo keceliga era sa lotu.34Me ra galu liga o ira na nomudou yalewa i na visoqosoqo lewe ni lotu: ni sa reva ni tara vi ira me ra vosa; ia me ra yalomalumalumu liga, me va na vosa ni vunau. 35Ia ka ra sa via kila e dua na ka, me ra dui tarogia na wajina mai nodratou; ni sa ka ni vivamaduataki me ra vosa na yalewa i nai soqosoqo lewe ni lotu. 36Oi ikodou beka sa taka mai kinia na vosa ni Kalou? se sa yaco vi ikodou duadualiga?37Ke sa nanumi koya ni sa parofita, se tamata vayalo, me kila mada ni sai varo ni Turaga na vika au sa vola vi ikodou. 38Ia ke dua sa reva ni kila, ia me kua liga ni kila.39O koya ke, na viwekani, mo dou qai gadrevia mo dou parofisai, kua vokiliga ni tarovia na vosatakia na vosa tani e levu. 40Ia me caka me rairai vinaka na ka keceliga, ka vadodonu vokiliga.

151Ia au sa vatakila vi ikodou, na viwekani, nai tukutuku-vinaka au ma vunautakia vi ikodou, o koya dou ma vabaujia vokiliga, dou sa tu dei vokiliga kinia; 2o koya vokiliga dou sa bula kinia, ke dou sa tauria jiko na ka au ma vunautakia vi ikodou, ke sa reva ni ka laliga na nomudou vabaujia.3Niu ma tukunia taumada vi ikodou na ka au ma rawajia, ni sa mate na Karisito i na vuku ni nodai valavala ca me va nai Vola Tabu: 4ni sa bulu vokiliga, ka ni sa tu cake vokiliga i nai katolu ni siga me va nai Vola Tabu;5ni sa rairai vokiliga vi Kifa, vi ira imuri na le tinikarua; 6ka rairai imuri vi ira vata na viwekani era lewe lima na drau ka vacaca; e lewe levu vi ira ra sa bula ka yacovia na siga ke, a sa moce tu eso. 7Sa rairai imuri o koya vi Jemesa; sa qai rairai vi ira keceliga nai apositolo.8Sa rairai imuri sara vi au vokiliga, me va vua e dua sa lutu dole. 9Niu sa vinaka sobu ei ira keceliga nai apositolo, au sa reva ni yaga meu vatokai mei apositolo, niu ma vacacania nai soqosoqo lewe ni lotu ni Kalou.10Ia na loloma liga ni Kalou au sa yaco kinia ki na noqu jiko ni kua: ia na nona lomani au sa reva ni reva yaga; ia au sa vinaka cake vi ira keceliga i na cakacaka; ia ka sa reva ni oi au laliga, na loloma liga ni Kalou sa jiko vi au. 11Ia ke oi au, se o ira, kitou sa vunau vakinia, ia dou sa vabaujia vokiliga vakinia.12Ia ke sa vunautakia na Karisito ni sa vaturia cake voki mai na mate, ra sa tukunia vacava eso vi ikodou ni sa reva na tu cake voki mai na mate? 13Ia ke sa reva ni tu cake voki o ira na mate, sa qai reva ni tu cake voki mai na Karisito: 14ia ke sa reva ni tu cake voki mai na Karisito, sa qai ka laliga na nitou vunau, a ka la vokiliga na nomudou vabaujia.15Ia kitou sa raicia kinia me dauseseni ni kitou sa tukunia na Kalou; ni kitou sa tukuni koya na Kalou ni sa vaturi Karisito cake mai; ia ka sa reva ni vaturi koya cake voki, ke sa reva ni tu cake voki o ira na mate. 16Io, ke sa sega ni tu cake voki o ira na mate, sa qai reva ni vaturi cake voki na Karisito: 17ia ke sa reva ni vaturi cake voki na Karisito, sa reva ni yaga na nomudou vabaujia; sa tu vi ikodou ni kua na nomudou i valavala ca:18era sa rusa vokiliga o ira ra sa nei Karisito, ka sa moce tu. 19Ke kita sa vanuinui me yaga vi kita na Karisito i na bula liga ke, kita sa qai valoloma valevu cake vi ira keceliga na tamata.20Ia ka sa qai tu cake voki mai na mate na Karisito, a sa yaco me kodrai sevu era sa moce tu. 21Ni sa qai vu ni mate na tamata, sa qai vu ni tu cake voki mai na mate na tamata vokiliga.22Ni sa qai mate keceliga i na vuku i Atama, ena vabulai kece vokiliga i na vuku i Karisito. 23Ia na tamata yadua me va sa lesi vua: na Karisito nai sevu; ka qai muri o ira ra sa nei Karisito, ni sa qai voki mai o koya.24Sa qai muri na kenai vataojioji, ni sa solia o koya na lewa vua na Kalou, o Tamana; ni sa vaojia o koya na lewa keceliga vata ki na vitalia keceliga, vata ki na kaukauwa. 25Sa na lewa jikoliga o koya me vamalumalumutakia sobu mada na meca keceliga e ruku ni yavana. 26Na meca ena vaoji imuri sara o mate.27Ni sa vamalumalumutakia na ka keceliga o koya e ruku ni yavana. Ia ni sa kainaki sa vamalumalumutakia na ka keceliga, sa macala sara sa reva ni cavuji o koya sa vamalumalumutakia vua na ka keceliga. 28Ia ni sa vamalumalumutakia oji vua na ka keceliga, ena qai vamalumalumutaki vokiliga na Luvena vi koya sa vamalumalumutakia na ka keceliga vi koya, me sa lewa duadualiga na Kalou i na ka keceliga.29Kevaka sa reva ni vake, ra na vaivei o ira sa papitaisotaki i na vukudra na mate? ke sa reva sara ni tu cake voki o ira na mate, a cava ra sa papitaisotaki kinia i na vukudra na mate? 30Ka cava me kitou bolea vokiliga kinia na mate i na tiki ni siga keceliga?31Au sa tukunia djina sara na noqu rekitaki ikodou na viwekani i na vuku i Karisito Jisu na noda Turaga, au sa mate jiko i na visiga. 32Ke sa vatamata liga na noqu vivala vata ki na manumanu daukata mai Efeso, a cava na betena vi au? ke sa reva ni tu cake voki o ira na mate, me da kana liga ka gunu, ni da na mate ni mataka.33Dou kua ni vakaisini ikodou vataki ikodou: sa vacala nai valavala vinaka na daujiko vata ki ira ra sa ca. 34Dou yadra mai me va sa dodonu, ka mo dou reva ni valavala ca; ni sa jiko eso ra sa reva ni kila na Kalou; au sa vosa vake mo dou madua kinia.35ena tukunia e dua, "Ena vaturi cake voki vaivei o ira na mate? ia na yago cava ra na qai vata kaya mai?" 36O iko o sa reva ni vuku, na ka o sa tea sa reva ni bula cake, ke sa reva mada ni mate:37ia na ka o sa tea, o sa reva ni tea na yago ena tubu cake mai, a sila laliga, se witi beka, se dua na sila tani: 38ka sa solia na yagona na Kalou me va sa vinaka vua, ki na sila yadua na yagona vai koya. 39Sa reva ni tautauvata na lewe ni ka keceliga: sa dua na lewe ni tamata, ka dua tani na lewe ni manumanu e yavai va, ka dua tani na lewe ni ika, ka dua tani na lewe ni manumanu vuka.40Sa valomalagi na yago eso, ka sa vavuravura na yago eso; ka sa dua tani nai ukuuku ni yago valomalagi, ka sa dua tani nai ukuuku ni yago sa vavuravura. 41Sa dua tani nai ukuuku ni matanisiga, ka sa dua tani nai ukuuku ni vula, ka sa dua tani nai ukuuku ni vikalokalo: ni sa vinaka cake na serau ni kalokalo e dua i na kena serau na kalokalo e dua tani.42Sa va vokiliga kinia na tu cake voki mai na mate. Ni sa tei, sa vuca; ni sa vaturi cake voki, sa reva ni vuca: 43ni sa tei, sa vasisilatakia; ni sa vaturi cake voki, sa vaiukuukutakia: ni sa tei, sa malumalumu; ni sa vaturi cake voki sa kaukauwa: 44ni sa tei, sa yago djina ni tamata; ni sa vaturi cake voki, sa qai yago vayalo. Ke sa dua na yago sa va na bula vatamata, sa dua vokiliga na yago sa va na bula vayalo.45Me va na ka sa volai, O Atama sa taumada sa caka me tamata bula; O Atama sa muri, sa caka me yalo sa vu ni bula. 46Ia ka sa reva ni taumada ko ya sa vayalo, ko ya liga sa bula vatamata; ka sa qai muri na ka sa va na bula vayalo.47Na tamata sa taumada sa mai vuravura, ka sa vavuravura; ia sa mai lomalagi na tamata sa kenai karua, na Turaga. 48Sa ra vataki koya sa vavuravura o ira ra sa vavuravura: sa ra vataki koya vokiliga sa valomalagi o ira ra sa valomalagi. 49Ia me va ni da sa vataki koya sa vavuravura, kita na vataki koya vokiliga sa valomalagi.50Ia au sa tukunia ke, oi ikodou na viwekani, ni sa dredre ni rawajia na matanitu ni Kalou na yago sa valewe ka vadra; ena reva vokiliga ni yaco me reva ni vuca rawa na ka sa vuca rawarawa. 51Raici!, au sa vatakila vi ikodou e dua na ka vuni: Kita na reva ni moce kece, ia kita na vamataliataki keceliga,52ena vasauri sara, ena va na sauriva ni matada, ni sa uvu na davui sa muri sara: ena uvuci na davui, ena qai vaturi cake voki o ira na mate me reva ni vuca voki, ia oi kita ena vamataliataki vokiliga. 53Sa na vaisulu na yago vuca ke me reva voki ni vuca rawa, ka sa na vaisulu na yago sa mate ke me reva voki ni mate rawa.54Ia ni sa vaisulu oji na yago vuca ke me kua voki ni vuca rawa, ka sa vaisulu oji na yago mate ke me kua voki ni mate rawa, ena qai vayacoria kinia na vosa sa volai, Sa gu ce o mate, a sa muduki sara kinia. 55O iko mate, sa ivei na nomu baji gaga? O iko bulubulu, sa ivei na nomu gumatua?56Sa kena baji gaga ni mate nai valavala ca: ka sa kena kaukauwa ni valavala ca na vunau. 57Ia me da vavinavinaka vua na Kalou, o koya sa solia vi kita me da gumatua sara i na vuku ni noda Turaga o Jisu Karisito.58O koya liga ke, oi ikodou na wekaqu lomani, mo dou qai tu dei sara liga, mo dou kua ni yavala, mo dou vinaka cake i na cakacaka ni Turaga i na gauna keceliga, ni dou sa kila sa reva ni ka laliga na nomudou cakacaka i na vuku ni Turaga.

161Ia i na vuku ni soli me nodra ra sa lotu, me va au sa varojia vi ira na visoqosoqo lewe ni lotu mai Kalatia dou caka vakinia oi ikodou vokiliga. 2I nai matai ni siga ni wiki, mo dou dui tawania nai yau eso me tu, me va sa vakalougatatakia kinia o koya, me kua kinia ni caka na soli ni au sa qai yani.3Ia ni au sa tadu yani, o iratou dou na vinakajia au na talai iratou me ratou yadjia nai vola eso vata ki na nomudou i loloma vokiliga ki Jerusalemi. 4Ia ke sa yaga meu qai vokiliga oi au, ratou na qai vata ki au.5Ia au na qai vi ikodou, niu sa qaivi Masitonia: ni au na qaivi Masitonia. 6Ia au na jiko beka vi ikodou, io, au na jiko beka vata ki ikodou i na vivula i liliwa, mo dou yadji au kinia i na noqu qai tu ki na vanua au na qai kinia.7Niu sa reva ni via jiko vi ikodou i na noqu qai tu ke; ia au sa nakijia meu jikojiko mada vata ki ikodou, ke sa vinakajia na Turaga. 8Ia au na jiko liga mai Efeso me yaco mada na siga ni Penitiko. 9Ni sa dola tu vi au na darava levu ka yaga, a ra sa lewe levu vokiliga na dauvivoraji.10Ia ke sa tadu o Timoci, dou raicia me jiko reva ni rere vi ikodou; ni sa caka o koya na cakacaka ni Turaga, me vataki au vokiliga. 11O koya me kua kinia na tamata me beci koya: ia mo dou yadji koya i na nona qai tu i na vacegu, me qai mai kinia vi au: niu sa waraki koya vata ki iratou na viwekani. 12Ia i na vuku i Apolosa na wekada, au sa masuji koya valevu me qai yani vi ikodou vata ki iratou na viwekani: a sa reva sara ni lomania me qai vi ikodou i na gauna ke; ia ni dua na gauna vinaka vua, ena qai qai yani.13Dou vatawa, dou tu dei ei na vabaujia, dou tamata qaqa, dou gumatua. 14Me caka na ka keceliga dou caka i na yalololoma.15Ia au sa masuji ikodou, na viwekani, (dou sa kila na lewe ni vale i Sitifana, ni sai sevu mai Akaia, a ratou sa soli iratou me ratou qaravi ira ra sa lotu:) 16mo dou vamalumalumutaki ikodou vi ira sa vake, vi ira yadua vokiliga ra sa vivuke, ka daucakacaka.17Ia au sa reki i na nodratou qai mai o Sitifana vata ki Forituneto vata ki Akaiko: ni ratou sa caka na ka sa reva ni rawa vi ikodou. 18Ni ratou sa vaceguya na yaloqu vata ki na yalomudou vokiliga; o koya mo dou qai kilai ira ra sa vake.19Sa loloma yani vi ikodou na visoqosoqo lewe ni lotu mai Esia. Sa loloma valevu yani vi ikodou o Akuila vata ki Pirisila i na Turaga, vata ki ira nai soqosoqo lewe ni lotu i na nodrau vale. 20Ra sa loloma yani vi ikodou na viwekani keceliga. Dou dui vireguci yadua vai ikodou i na yalosavasava.21Oi au o Paula, au sa vola i na ligaqu djina na noqu loloma yani. 22Ke sa dua sa sega ni lomania na Turaga o Jisu Karisito, me cudruvi o koya. Sa qai mai na Turaga. 23Me jiko vata ki ikodou na loloma ni Turaga o Jisu Karisito. 24Me jiko vata ki ikodou keceliga na noqu loloma i na vuku i Karisito Jisu. Emeni.

## 2 Korinica

11Oi au ko Paula, nai apositolo Jisu Karisito ina lewa ni lotu ni Kalou mai Korinica, vata ki ira kece liga ra sa lotu mai Akaia taucoko. 2Me nomudou na loloma vata na vacegu mai vua na Kalou ko Tamada, vata na turaga o Jisu Karisito.3Me vavinavinakatakia na Kalou, o koya na tama ni noda turaga ko Jisu Karisito, na tama ni loloma, vata na Kalou ni vacegui keceliga. 4O koya sa vacegui kitou ina nitou rarawa keceliga, me kitou vacegui ira rawa sa rarawa i na dua na ka, ina vi vacegui sa vivacegui kinia mai vua na Kalou.5Ia me vaka sa yaco valevu sara vi kitou na rarawa i na vukui Karisito, sa vacegui , sa vacegui kitou valevu sara va kinia na Karisito. 6Ia kevaka kitou sa vararawataki , sa ka mo dou vacegui kinia ka vabulai, ka sa yaco ke ni dou sa vosoia voki liga na vi ka rarawa kitou sa vararawa taki kinia, se kitou vacegui, sa ka mo dou vacegui kinia ka vabulai. 7Ia sa tudei na nitou nuitaki ikodou , ni kitou sa kila, dou sa votai ina vi vararawataki, dou vota voki liga kinia.8Ni kitou sa reva ni vinakatia, vi wekani, mo dou nanulevajia na nitou rarawa sa yacovi kitou mai Esia, ni kitou sa bilitaki valevu sara, sa mama kinia na vosotia, ka kitou ni djinajia ni kitou sa 9bula. Ia sa va ni kitou sa lewai me kitou mate, me kitou kakua ni vararavi kinia vi kitou, vua liga na Kalou o koya sa vabulai ira voki mai na mate. 10Okoya ka vabulai kitou mai na mate levu gona, ka na vabulai kitou voki liga; o koya voki liga kitou sa vararavi kinia ni na vabulai voki liga.11Ni dou vivuke voki liga i na masulaki kitou, me lewe levu kinia ra va vinavinaka i na vukui kitou, i na vuku ni ka soli v kitou ina vukudra na lewe levu.12Ia ke na ka kitou sa marau kinian nai tukutuku ni nitou lewa e loma, ni sa ia na nitou i valavala e vuravura ke e loma e dua la liga, vata na loma e dina vua na Kalou, ka valevu sara vi ikodou, sa reva in avukui vuravura, ina loma liga ni 13Kalou. Ni sa reva na ka tani kitou vola vi ikodou, gona liga dou sa wilikia se kila, ia kau sa vabautia dou na kila, ka yacovia nai vataotioti. 14Me va na nomudou kilai kitou liga i na ka eso, ni kitou sa nomudou mo dou reki kinia, me va dou sa nitou ka marau voki liga, i na siga ni Turaga ko Jisu.15Ia ni kau a vadjinajia kau nanumia meu qai liu vi ikodou me yaco varua vi ikodou nai solisoli loloma. 16Ka meu qai daini ikodou ka qai ki Masitonia ka lesu voki mai Masitonia vi ikodou, mo dou yadji au i na noqu qai i Jiutia.17Ia ni kau a nanumia me vake, au sa qai lomalomarua kinia, se reva? Se na ka kau sa nakijia vavuravura beka, me tu kinia vi au na io io, vata na reva reva? 18Ia me va na nona dina na Kalou, sa va voki liga sa reva ni io ka reva ni reva na nitou vosa vi ikodou.19Ni sa reva ni io, ka reva ni reva na nitou vunautakia vi na luve ni Kalou, o Jisu Karisito, io kitou vata i Silivenuse vata Timoci, a sa coka liga o koya me io. 20Ni sa io na vosa yalayala kece ni Kalou i na vukuna, ra sa vamenemenei voki liga i na vukuna, me vacaucautaki na Kalou i na vuku i kitou.21Ia sa i koya na Kalou sa vakataudeitaki kitou vata i ikodou meda tu vata i Karisito, a sa lumui keda; 22O koya voki liga sa dregaii keda, ka sa solia ki lomada na Yalo Tabu me kena i sevu.23Ia kau sa kacivia na Kalou me lewa na yaloqu kevaka kau sa reva ni dina, ni sa noqu lomani ikodou liga kau sa vaberaberatakia kinia na noqu qai ki koronica. 24Sa reva sara ni kitou sa vitaliatakia na nomudou vabauia, kitou sa veivuke liga i na nomudou marau ni dou sa tudei liga i na vabauiia.

21Ia kau sa lewa va ke i na lomaqu, meu kakua ni qai voki vi ikodou i na vivararawataki. 2Ia kevaka kau sa vakararawatakia na lomamudou, o cei sa vamarautaki au, o koya duadua liga au sa vakararawatakia?3Ia kau sa vola vakinia vi ikodou, de vararawataki na lomaqu, niu qai yani i na vukudra meu marau kinia, kau sa vararavi liga vi ikodou kece ni sa nomudou kece liga na noqu marau. 4Ni sa rarawa valevu ka yaluma na lomaqu niu a vola vi ikodou, a sa va wai valevu na mataqu, sa reva ni dou rarawa kinia, ia mo dou kila liga ni sa levu sara na noqu loloma vi ikodou.5Ia kevaka e dua sa ia na vivararawataki, sa reva ni vararawataki au liga o koya, ia (meu kakua ni bilitaki valevu) oi ikodou kece voki liga. 6Sa rauii koya vakinia na kena i sau ke, sa yaco vua mai vi ira na lewe levu. 7Ka sa kilikili cake kinia mo dou kua soii ni cudruvia, ka mo dou vaceguya, de luvuci koya sa va ke na nona rarawa levu sara.8O koya ke kau sa masuji ikodou kinia, mo dou vadjinadjinatakia na nomudou loloma vi koya. 9Ni sa ka voki liga ke au sa vola yani kinia, meu kilai ikodou kinia, se dou talairawarawa i na ka kece liga, se reva?10Ia kevaka dou sa reva ni cudruvia e dua i na dua na ka, au sa va voki liga oi au, ia kevaka au sa reva ni cudrutakia e dua na ka, sa i ikodou liga au sa reva ni cudrutakia kinia, i na mata i Karisito. 11Me kakua ni rawai kita o Setani: ni da sa reva ni nanulevajia na noda dau lawaki.12Ia niu a qai i Tiroa e na vuku ni tuktutuku vinaka i Karisito, a sa dola vi au na turaga. 13Sa reva ni cegu na yaloqu niu sa reva ni raici Taito na wekaqu: au sa qai tatau vi ira, ka qai tani ki Masitonia14Me caka na vavinavinaka vua na Kalou, o koya sa tuberi kitou iiko liga i na marau i na yaca i Karisito, ka sa vatakila vata vi kitou i na yasana kece liga ni sa boi vinaka na kilai koya. 15Ni sai Karisito kitou sa boi vinaka kinia i na mata ni Kalou, vi ira sa vabulai iiko, vi ira voki liga ra sa varusai iiko.16Vi ra ke sa boiboi vivamatei me ra mate kinia, vi ra qori sa boiboi vivabulai me ra bula kinia, ia o cei sa rawajia na vika ke? 17Ni kitou sa reva ni dau vatanitakia na Vosa ni Kalou me vataki ira na lewe levu, ia kitou sa vataki ira sa djina sara, me vaka sa mai vua na Kalou, i na mata ni Kalou, kitou sa vosa i na yaca i Karisito.

31Kitou sa vatekivu beka me tukuni kitou? Se sa yaga beka vi kitou me kitou tukuni vi ikodou ena i vola e so, me vataki ira e so, se me kitou tukuni va kinia mai vi ikodou? 2O ikodou liga na nitou i vola sa voli i na loma i kitou, era sa kila ka wilikia o ira na tamata kece liga; 3Sa varaitaki liga ni dou sa i vola i Karisito kitou sa caka, sa reva ni volai i na wa ni volavola, sa volai liga i na vola ni Kalou bula; sa reva liga i na dela ni vatu, i na dela ni yalomudou sa malumu.4Ia sa va ke na nitou vararavi vua na Kalou i na vuku i Karisito. 5Ni kitou sa reva ni rawajia va i kitou e dua na ka, ia sa vu mai vua na Kalou liga na nitou kaukauwa. 6O koya sa varautaki kitou me kitou sa i talatala ni viyalayalaii vou; a sa reva ni va sa volai, a ka vayalo liga ni sa ia na vivamatei na ka sa volai, ka sa caka na vivabulai na ka vayalo.7Ia keva sa caka vata na rarama na cakacaka sa caka kinia na vivamatei, sa volai ka ceuji ki na vatu, a ra sa reva ni varaicia na matai i Mosese o ira na luve i Iisireli i na vuku ni rarama ni matana, ia sa qai tani ke. 8Na reva beka ni uasivi cake kinia na rarama ni cakacaka vayalo?9Io kevaka sa dua na rarama ni cakacaka sa cudruvi, na uasivi cake valevu na rarama ni cakacaka ni vivadonui. 10Ia na ka ka rarama, sa qai reva so na kena rarama, sa vatauvatataki na rarama sa uasivi cake. 11Ia kevaka sa rarama na ka sa dai iiko yani, na qai iina valevu cake ni sa rarama iiko na ka sa tu vadua.12Ia ni sa tu vi kitou na i nuinui va ke, kitou sa qai vosa vamacala sara. 13Ia kitou sa reva ni vataki Mosese ni sa ubia na matana i na tutuvi, me ra kakua ni varaicia matua o ira na luve i Isireli na i ojioji ni ka sa dai jiko yani.14Ia ka sa valomaqataki na lomadra, ni sa tu liga na tutuvi gona ka yacovia na siga ke, ni sa wili na viyalayalaii makawa, sa reva liga ni yadji tani, ni sa i Karisito sa yadi tani kinia na tutuvi. 15Ia ka sa yacovia na siga ke, ni sa wili o Mosese, sa tu liga i na lomadra na tutuvi. 16Ia ni na saumaki ki vua na turaga, na qai yadji tani na tutuvi.17Ia na turaga sa i koya na Yalo Tabu, ia sa sereki koya, sa tu vua na yalo ni turaga. 18Ia oi keda kece liga, ni sa reva ni tabonaki jiko na matada, da sa raicia na rarama ni turaga me va i na iloilo, ka sa vamataliatakia me da vataki koya, ni sa tubu cake jiko na rarama me uasivi, me va na turaga o koya na Yalo Tabu.

41O koya ni sa soli v kitou na cakacaka ke me vaka sa yaco vi kitou na loloma, kitou sa reva ni datuvu kinia; 2Ka kitou sa dainia na vi ka sa vi vamaduataki, a sa reva ni dau lawaki na nitou i valavala , se kitou vatanitakia na vosa ni Kalou; ia ni kitou sa tukunia na ka e dina, kitou sa vadonui kitou kinia i na lomadra na tamata kece liga na mata ni Kalou3Ia kevaka sa vuni na nitou tukutuku vinaka, sa vuni tu liga vi ira era sa rusa: 4Vi ira sa vamatabokotakia na lomadra na Kalou ni vuravura ke, ra sa reva ni vabauiia, me kakua kinia ni cilavi ira na rarama ni tukutuku vinaka ni serau i Karisito, o koya liga na yaloyalo ni Kalou.5Ni kitou sa reva ni vunautaki kitou, ko Jisu liga na turaga; vata ki kitou na nomudou tamata i na vuku i Jisu. 6Ni sa i koya na Kalou, o koya sa kaya e liu me cila mai na butobuto na rarama, sa cila mai i na loma i kitou, me cila yani ki na i serau ni Kalou, o koya sa vatakilai rawa i na mata i Jisu Karisito.7Ia sa waqa qele sa tu kinia vi kitou na i yau ke, me sa taka mai vua na Kalou kaukauwa mana levu, ka me reva mai vi kitou. 8Sa buku na druadrua, ia kitou sa reva ni drigijia; kitou sa lomaocaoca liga, ia kitou sa reva ni yalo lailai. 9Kitou sa vacacani, ia kitou sa reva ni dai tani; kitou sa vabalei, ia kitou sa reva ni varusai. 10Kitou sa cola na yago i kitou i na visiga kece liga na mate i Jisu, me varaitakia voki liga kinia na bula i Jisu i na yago i kitou.11Ni kitou sa soli jiko i na visiga, oi kitou sa bula voli, me kitou mate e na vuku i Jisu, me varaitaki voki liga kinia na bula i Jisu, i na yago i kitou sa mate rawa. 12A sa vakinia sa dau cakacaka vi kitou na mate, ia na bula liga vi ikodou.13Ia ni Jiko vi na yalo ni vabauiia ko gona, me va na ka sa volai, au sa vabauiia o koya kau sa vosa kinia, kitou sa vabauiia voki liga, o koya kitou sa vosa kinia. 14Ni sa kila , o koya ka va tucake taki kitou vata voki liga ki Jisu, ka varaitaki keda vata ki ikodou. 15Ni sa yaco i na vukumudou na ka kece liga me varokorokotaki valevu cake na Kalou i na loloma sa levu sara, ni sa vavinavinaka o ira na lewe levu.16E na vuku ni ka ke, kitou sa reva ni datuvu kinia, ia kevaka sa rusa mai na yagoda i sau, sa vavoui na tamata i loma i na visiga kece liga. 17Ia na noda rarawa mamada, sa dede valailai sara liga, sa vayacoria vi keda na i serau levu, sa uasivi cake valevu sara, ka reva ni mudu. 18Ni da sa reva ni vananumakia iiko na vi ka sa rairai mai; ia sa reva ni mudu na vi ka sa rairai mai.

51Ni kitou sa kila, ni sa rusa na nitou vale vavuravura o koya sa vacevaceva, sa dua na nitou mai vua na Kalou, na vale sa reva ni caka i na liga, sa reva ni rusa rawa mai lomalagi: 2Io kitou sa vutugu i na yago ke, ni kitou sa vinakaiia sara iiko me vaisulutaki i na nitou vale mai lomalagi: 3Ke sa vaka ni kitou sa vaisulu, kitou sa reva ni raicia me kitou televua.4Ni kitou sa vutugu, oi kitou sa iiko i na valevacevaceva ni kitou sa bilitaki;, ni kitou sa via luvaiia ke, me kitou vaisulu mai, me iilomia na ka sa mate rawa na bula. 5Ia ni sai koya na Kalou sa varautaki kitou kina ka ke, o koya sa solia voki liga vi kitou na Yalo Tabu me kena i sevu.6O koya ke kitou sa dodonu tiko liga kinia, ni kitou sa kila ni kitou sa iiko i na yago, kitou sa tawase vata na turaga. 7Kitou sa qai iiko i na vabauiia, ka reva liga i na raicia. 8Kitou sa doudou iiko, ka kitou sa vinakaiia cake me kitou tawase vata na yago, ka iiko vata na turaga.9O koya ke kitou sa dau vatovolea kinia se kitou sa iiko vata, se tawase tani, me kitou vinaka liga vua. 10Ni da na rairai ko i keda kece liga i na mata ni ikoiko ni vilewai nei Karisito, me da rawaiia yadua na i sau ni vi ka sa caka i na yagona, me vaka na vi ka sa caka o koya, se vinaka se ca.11Ia ni kitou sa kila na vivarerei ni turaga, kitou sa vamasuii ira na tamata; ia kitou sa varaitakia vua na Kalou, au sa dinaiia voki liga ni kitou sa varaitakia i na nomudou lewa - i - loma. 12Ia kitou sa reva ni tukuni kitou voki vi ikodou, ia kitou sa solia liga vi ikodou na ka mo dou rekitaki kitou kinia, me so kinia na ka mo dou kaya vi ira sa dokai ira i na ka vakarairai la liga ka sa reva i na ka ni yalo.13Ia kevaka kitou sa sesewa, sa ka liga vua na Kalou; kevaka kitou sa yalomatua, sa ka liga i na vukumudou. 14Ni sa rawai kitou sara na loloma i Karisito: ni kitou sa lewa va ke, kevaka sa mate e dua i na vuku ni tamata kece liga, e ra sa mate kece liga. 15Ka sa mate o koya i na vuku ni tamata kece liga, me ra kakua ni bula iiko me yaga vi ira liga, ko ira sa bula me ra yaga vua sa mate i na vukudra ka tucake voki.16O koya ke kitou sa qai reva voki ni doka e dua na tamata e na vuku ni ka vayago; ia kitou sa qai reva voki ni dokai koya kinia. 17Ia kevaka sa tu vata i Karisito, e dua na tamata, sa qai buli vou, sa qai tani na vi ka makawa, raicia sa yaco me vou na vi ka kece liga.18A sa vu mai vua na Kalou na ka kece liga, o koya sa vi vinakaiiataki keda vata i koya i na vuku i Karisito. A sa solia vi kitou me kitou vunautakia na vi vinakaii; 19Me va ke, sa ia na Kalou, na vi vinakaiitaki vuravura vata vi koya liga i na vuku i Karisito, ka sa reva ni wilikia vi ira na nodra i valavala ca; ka sa solia vi kitou na i tukutuku ni vivinakaii.20Kitou sa yaco kinia me kitou talatala i Karisito, me vaka sa vamasuii ikodou na Kalou, i na gusu i kitou, kitou na sosomi i Karisito, kitou sa vamamasu, mo dou vinakaii vata na Kalou. 21O koya sa reva vua na cala sa qisia o koya me i soro ni noda i valavala ca; me vayacori kinia vi keda na vivadonui i na vukuna.

61Ia ko i kitou ni kitou sa cakacaka vata kaya, kitou sa cikevi ikodou mo dou kakua ni vatawayagatakia na loloma ni Kalou. 2Ni sa kaya o koya au sa rogoci iko i na gauna ni vinakaii; ia na gauna ni bula kau a vukei iko, raicia, ke na gauna ni vinakaii, raicia na siga ni bula ni kua. 3Kitou sa reva ni vatarabetakia e dua i na dua na ka me kakua ni bilitaki kinia na cakacaka va i talatala.4Ia na ka kece liga kitou sa vadiinadiina ni kitou sa i talatala ni Kalou, i na dau vosoiia sara, i na ka rarawa, i na vivasauraratki, i na yaluma. 5i na vivakanakuitataki, i na dai ki vale ni veivesu, ia qolou, i na dau cakacaka, i na dau yadra, i na dau lolo; 6i na i valavala savasava, i na vuku, i na vosoiia vadede, i na yalo loloma, i na yalo tabu, i na loloma sa reva ni vivakaisini; 7i na i vavuvuli diina, i na kaukauwa ni Kalou, i na yaragi ni valavala dodonu, i na liga i matau vata na i mawi.8ni kitou sa varokorokotaki iko se kitou sa reva ni dokai, ni kitou sa rogo vinaka iiko se sa rogo ca, ni kitou sa va na dauvivacalai, ia kitou sa diina liga. 9Sa va kitou sa reva ni kilai, ia ka sa kilai vinaka; sa vataki ira na mate, ia ka raicia, kitou sa bula iiko; kitou sa vataki ira sa cudruvi, ia ka reva ni vamatei; 10Kitou sa va kitou sa dau rarawa, ia kitou sa reki iiko liga; sa va kitou sa dravudravua, ia kitou sa vavutuniyautaki ira na lewe levu; sa vaka ni sa reva vi kitou e dua na ka, ia ka sa tu vi kitou na ka kece liga.11O ikodou na kai Koronica sa dalaga na gusu i kitou vi ikodou sa valevutaki na yalo i kitou. 12Dou sa reva ni leqa i na vuku i kitou, dou sa leqa liga i na lomamudou. 13Ia me veisautaki na ka ke, au sa qai vosa me va vi ira na luvequ, dou yalo levu voki liga oi ikodou.14Dou kakua ni vitokani vata vatani ki ira ra sa reva ni vabauiia. Sa vitokani vaevei na yalo dodonu vata na reva ni yalo dodonu? Se rau sa viwekani vaevei na rarama vata na butobuto? 15Se rau sa vivinakaii vaevei na Karisito vata i Piliali? Se rau sa vaitavi vata vaevei o koya sa vabauiia vata i koya sa reva ni vabauiia? 16Se rau na to vata vaevei na vale ni kalou vata na vimatakau? Ni da sa vale ni kalou bula, me va sa kaya na kalou, au na iiko i na lomadra, ka qai iiko kinia, ia kau na nodra kalou, ka ra na noqu tamata.17O koya ke mo dou qai tani mai vi ira, ia dou tawasei tu, sa kaya na turaga, ka dou kakua ni tara na ka sa reva ni savasava, au na qai vabauii ikodou. 18Ia kau na yaco me tamamudou, ka dou na yaco me luvequ tagane vata na luvequ yalewa, sa kaya na turaga kaukauwa sara.

71O koya ke ikodou na dau lomani, ni sa qai tu vi kita na vosavosa ni yalayala ke, me da vasavasava taki keda mai na dukadukali kece liga ni yago vata na yalo, me da ia sara na ka savasava, i na rere vua na Kalou.2Mo dou dola na yalomudou vi kitou, kitou sa reva ni vacala e dua, kitou sa reva ni vacacania e dua, kitou sa reva ni kovea na nona i yau e dua. 3Sa reva ni vosa ni vibilitaki na noqu vosa ke, niu sa kaya oii i liu, dou sa iiko i na yalo i kitou me da bula vata ka mate vata. 4Sa levu na noqu doudou niu sa vosa vi ikodou, au sa marautaki ikodou valevu, au sa sinai sara i na vacegu, au sa marau valevu sara i na nitou rarawa kece liga.5Ia ni kitou sa yaco ki Masitonia, sa reva ni cegu na yago i kitou, ia kitou sa vararawataki liga i na ka keceliga i sau, sa ia na vivala, i loma sa jiko na rere. 6Ia na Kalou, o koya sa vacegui ira sa vabalei sobu, sa vacegui kitou ni sa qai mai o Taito; 7A reva laliga i na nona qai mai, i na vivacegui voki liga sa vacegui kinia o koya i na vukumudou, ni sa tukunia vi kitou na nomudou gagadre, na nomudou tagi, na nomudou loloma katakata vi au, kau sa reki valevu cake kinia.8E djina liga kau a vararawataki ikodou i na i vola, ia au sa reva ni vivutuni kinia, ia au sa vivutuni liga i liu, niu sa qai raicia ni sa vivararawataki ikodou na i vola gona, ia ka sa dede valailai liga. 9Au sa qai reki, ka reva liga ni dou a vararawataki, ni dou sa rarawa liga ki na vivutuni; ni dou sa vararawataki. Me va na loma ni Kalou, me kua ni yali vi ikodou e dua na ka i na vuku i kitou. 10Ia na rarawa sa va na loma ni Kalou sa vayacoria na vivutuni ki na bula o koya sa reva ni vivutunitaki voki; ia na rarawa vavuravura sa vayacoria na mate.11Ia ka raicia na ka liga ke, io, na nomudou vararawataki vaka na loma ni kalou, ni sa vatabuya vi ikodou na gugumatua, io, io na vasavasavataki ikodou, io, io na cudrucudru, io, ka rere, io, na gagadre valevu, io, na loma katakata, io, na via saumia na ca. E na ka kece luiga dou sa vadiinadiinatakia ni dou sa reva ni cala i na ka gona. 12O koya ke niu sa volavola vi ikodou, au sa reva ni volavola i na vukuna sa caka na ka ca ko gona, se na vukuna sa vacacani , me varaitaki liga vi ikodou na nitou dau nanumi ikodou i na mata ni Kalou.13O koya ke kitou sa vacegui kinia; ia na niotu vivacegui voki liga kitou sa reki valevu cake i na vuku ni reki i Taito ni sa vacegui na yalona i na vuku i ikodou kece liga. 14Ia kevaka kau a vacaucautaki ikodou ki vua i na vi ka eso, au sa qai reva ni madua kinia, ia me vaka sa diina na ka kece liga kitou sa tukunia vi ikodou, sa laurai vaka voki liga kinia me diina na nitou vivacaucautaki i na mata i Taito.15Ia sa ka levu sara na noan loloma vi ikodou, ia sa nanumia o koya na nomudou talairawarawa kece liga, ni dou sa vacegui koya i na rere vata na sautanini. 16Au sa reki niu sa qai vararavi vi ikodu vi na ka kece liga.

81Ia kitou sa vatakila vi ikodou, na viwekani, na loloma ni kalou sa soli vi ira na visoqosoqo lewe ni lotu mai masitonia. 2Ni ra sa vatovolei tiko i na ka rarawa sara sa levu sara na nodra marau, ka sa ka tani na nodra dravudravua, ia sa uasivi cake valevu kinia na nodra loma soli.3Niu sa vadiinadiina ni ra solia, me vaka na ka e ra rawa, ia sa uasivi cake i na ka ira rawa, ka ni sa yalodra kinia; 4Ra sa vamamasu ka cikevi kitou valevu me kitou yadia na ka ni loloma, ka vi tokani vata ki ira na cakacaka ni loloma vi ira sa lotu. 5Sa reva ni vaka na nitou vakasama, ia ira sa soli ira mada vua na turaga, vi kitou voki liga vakla na loma ni Kalou;6Ia kitou sa masuii Taito kinia, me vaka sa vatekivunia o koya, me tinia vaka voki liga kinia vi ikodou na cakacaka loloma voki liga ke. 7Ia me vaka sa levu sara vi ikodou na ka kece liga, na vabauiia, vata ki na vosa, vata ki na vuku, vata ki na gugumatrua kece liga, vata ki na nomudou loloma vi kitou, me levu sara vi ikodu na cakacaka loloma voki liga ke.8Au sa reva ni tukunia na i vasala, au vosa liga i na vukudra e so era sa gumatua cake, meu vatovolea voki liga na kena dina ni nomudou loloma. 9Ni dou sa kila na loloma ni nodra turaga o isu Karisito, ni sa vutniyau o koya, ia sa yaco me dravudravua e na vukumudou, mo dou vutuniyau mai e na vuku ni nona dravudravua.10Ia au sa vavuvuli lioga i na ka ke: ni sa kilikili vata ki ikodou na ka ke, dou ma vatekivunia i liu, ia dou ma reva ni ma caka la liga, dou ma gumatua cake voki liga kinia ka sa oti yani e dua na yabaki. 11Ia ke, mo dou qai vayacoria sara me vaka dou na gumatua i na via caka me qai ini vaka kinia me vaka sa rawa. 12Kevaka sa tu na via caka, i na vinakaii, me vaka sa tu vua e dua, ka reva ni vaka na ka sa tu vua.13E reva sara me ra vacegui ira na tamata tani, ka vakabibitaki o ikodou. 14Me vatautauvata liga, me rauiia me nodra dravuadravua me nomuodu yau levu i na gauna ke me na rauiia na nomudou dravudravua voki liga na nomuodu yau levu; me rawa kinia na nodra vatautauvata taki. 15Me vaka na ka sa volai, koya sa kumunia valevu sa reva na ka e vo vua; vavta ki koya sa kumunia valailai sa reva na ka e yali vua.16Ia me caka na vavinavinaka vua na Kalou koya sa vatubuya i na loma i Taito na dau nanumi ikodou va ke. 17E dina liga sa vabauiia na nitou vamamasu, ia me sa gumatua sara vakai koya lia, sa qai kinia vi ikodou.18Ia kitou sa tala vata ki koya na wekada, o koya sa rogo vinaka vi ira kece liga na visoqosoqo lewe ni lotu e na vuku ni tukutuku vinaka; 19Ia sa reva ni koya la liga ke, sa diigitaki koya voki liga o ira na visoqosoqo lewe ni lotu me qai vata ki kitou me kitou sa caka na cakacaka loloma ke, me varokorokotaki kinia na turaga, ka me rairai kinia na noda gumatua voki liga.20Ia kitou sa via tarovia ke, me kua ni dua e beitaki kitou e na vuku ni yau levu ke kitou sa oga kinia. 21Ni kitou sa vananumia na ka dodonu, e reva laliga i na mata ni Turaga, i na matadra voki liga na tamata.22Kitou sa tala na wekda voki liga avta ki kirau, o koya kitou sa raicia valevu ni sa gumatua e na ka e vuqa, ia ka sa qai gumatua valevu cake, ia sa vadiinati ikodou valevu. 23Ke tarogi o Taito, a noqu tokani o koya sa vukei au na cakacaka i na vukumudou; ko i rau voki liga na wekada, e rau sa i talatala ni soqosoqo lewe ni lotu, o i rau sa varokorokotaki kinia na karisito. 24Koya ke dou qai varaitakia vi iratou, i na matadra voki liga na i soqosoqo lewe ni lotu, me i vadiinadiina ni nomudou loloma, vata na nitou vacaucautaki i kodou.

91E na vuku ni cakacaka loloma, vi ira e sa lotu, sa reva ni yaga meu volavola kinia vi ikodou. 2Niu sa kila na nomudou gumatua, au ma vacaucautaki ikdou kinia vi ira na kai masitonia, io, ni sa varau oti tu ko Akaia, sa vataki ira na lewe levu na nomudou loma katakata.3Ia au sa talai ratou yani na viwekani, qai vakawaletaki na nitou vacaucautaki ikodou e na vuku ni ka ke; io me vaka liga na ka au ma kaya, ni dou sa varau tu. 4De qai vata ki au e so na kai masitonia, ka raici ikodou ni dou sa reva ni varau, ia kitou ((me kua ni cavuti ikodou) kitou na madua i na vuku ni vivacaucautaki doudou ke. 5O koya gona, au sa vaka ni sa dodonu meu masuii iratou na viwekani , me ratou liu yani vi ikodu, me ratou varautakia mada e liu na nomudou loloma, sa vosataki i liu, me varau tu mada gona, me vaka sa ka ni loloma, ka me kua ni vaka na ka ni domo ni koco.6Ia gona, o koya sa kaburakia valailai, e na tamusukia voki liga valailai, ia o koya sa kaburakia valevu, e na tamusukia voki liga valevu. 7Me ra dui solia me vaka na ka sa vinakaiia o koya yadua ena yalona; me kakua i na voraki, se ni sa vasaurarataki: i o koya sa solia e na marau sa vinakaiia na kalou.8A sa rarawa vua na kalou me valevutakia vi ikodou na ka ni loloma kece liga: me tu vi ikodou e na visiga na i yau kece liga e yaga e na ka kece liga, ka mo dou uasivi cake kinia e na cakacaka vinaka kece liga: 9Me vaka na ka sa volai, sa dui daidainia o koya; sa dau soli ka vi ira na dravuadravua: sa tudei ka reva ni mudu na nona valavala dodonu.10Ia o koya sa dau solia na sila vua na dau vikaburaki vata na madrai me kakana, e na solia mada na sila vi ikodou me levu, ka valevutakia na vua ni nomuodu valavala dodonu; 11Mo dou vavutuniyautaki e na ka kece liga, mo dou ia kinia na i loloma kinia, sa vayacori kinia vi kitou na vavinavinaka vua na kalou.12Ni sa ia na cakacaka ke sa reva ni varauiia la liga na nodra dravudravua era sa lotu, ia sa tubu cake valevu voki lia kinia na vavinavinaka valevu vua na kalou; 13Ni dou sa vatovolei e na cakacaka ke, era sa varokoroko taki na kalou ni dou sa tukunia kinia na nomudou talairawarawa i na i tukutuku vinaka kei karisito, ena vuku voki liga ni cakacaka loloma levu ke vi ira, vi ira voki liga na tamata kece liga; 14Ia ko ira voki liga e ra sa masulaki ikodou sa dau lomani ikodou e na vuku ni loloma levu ni kalou sa tu vi ikodou 15me ia na vavinavinaka vua na kalou i na vuku ni nona i solisoli sa reva ni tukuni rawa.

101Oi au o Paula, au sa masuji ikodou i na yalo malumalumu vata na yalo malua i Karisito, oi au sa malumalumu niu sa jiko vi ikodou, ia au sa doudou vi ikodou niu sa jiko tani. 2Oi, au sa vamasuji ikodou meu kua ni doudou niu sa jiko vata i na kaukauwa, au sa nanumia meu doudou kinia vi ikodou eso, o ira sa vakasami kitou ni kitou sa i valavala me va na ka vayago.3Sa djina liga sa vayago na nitou bula, ia kitou sa reva me va na ka vayago: 4( Ni sa reva ni ka vayago na nitou yaragi, ia sa kaukauwa liga i na vuku ni Kalou me talarakia kinia na bai ni valu kaukauwa:)5Sa talarakia sobu kinia na vinanuyaki , kei na ka cecere kece liga sa valevulevui me vorotia na vuku ni kalou, ka sa malumalumu takia na nanumia kece liga me talairawarawa vi Karisito: 6Ia kitou sa varau tu me saumia kece liga na talaidredre, ni na vayacori diina na nomudou talairawarawa.7Dou sa lewa beka me vaka na ka sa rairai? Kevaka e dua sa vadiinaia ni sa nei karisito o koya, me nanumia voki liga ke o koya, me vaka sa nei karisito o koya, kitou sa nei karisito vaka voki liga kinia. 8Ia kevaka kau sa dokai au valevu cake e na vuku ni lewa (sa solia mai vi kitou na turaga, mo dou vatataki cake kinia, ia ka reva liga mo dou varusai kinia), au na reva ni vamaduataki.9Meu kua ni vaka ni kau sa via varerei ikodou, e na noqu i vola; 10Ni ra sa kaya, sa bibi ka kaukauwa na nona i vola; ia sa malumalumu liga ni sa tiko vi keda, ka sa ka la liga na nona vosa;11Me qai nanumia na ka ke, o koya sa va kinia, ni rau na tautauvata liga, na nitou vosa e na i vola ni kiotu sa tiko tani, vata na nitou i valavala ni da sa tiko vata liga. 12Ni kitou sa reva ni doudou me wiliki kitou vata ki ira eso, ka vatautauvatataki kitou vata ki ira ra sa dau tukuni ira vataki ira; ia o ira ni ra sa varauti ira vai ra, ka vatautauvatataki ira vai ira, ra sa reva ni vuku.13Ia o kitou, kitou na reva ni valevulevui kitou e na vi ka sa vinnaka na i varau, me va liga na i varau ni yalayala sa vota vi kitou na Kalou, ma i varau me kitou yaco djina vi ikodou. 14Ni kitou sa reva ni vinaka na nitou yalayala, ia ke kitou sa reva ni yacovi ikodou: ni kitou sa yacovi ikodou voki liga i na i tukutuku vinaka ki Karisito:15Ia kitou sa reva ni dokai kitou ina vika ka vinaka na i varau, i na vuku ni nodra cakacaka na tamata tani; ia kitou sa nuinui liga, ni sa valevutaki iiko na nomudou vabauiia, kitou na valevulevui kinia vi ikodou me va na nitou yalayala me kitou vinaka, 16me kitou vunautakia na i tukutuku vinaka i na yasana sa vinaka ikodou, me kitou kua ni valevulevui kitou i na vuku ni yalayala ni tamata tani, i na vika sa varau tu vi kitou.17Ia o koya sa vosa doudou, me vosa doudou e na vuku ni turaga. 18Ni sa reva ni vabau o koya sa tukuni koya, sa vabau liga o koya sa tukunia na turaga.

111Au sa va mo dou vosoji au mada liga niu lialia valailai: io, dou vosoji au mada liga. 2Niu sa lomani ikodou sara liga me va na loloma ni Kalou: niu ma musuki ikodou vua e dua me wajimudou, meu varaitaki ikodou vi Karisito e dua na goneyalewa savasava.3Ia au sa rere, de dua na ka ena vacalai kinia na lomamudou mai na kena djina vata ki na kena savasava vi Karisito, me va ka vacalai Ivi kinia iliu na gata i na nonai lawaki ca. 4Ia sa dodonu liga mo dou vosoji koya sa qai qai mai, ke sa vunautakia e dua tani voki na Jisu, o koya kitou sa reva ni vunautakia iliu, se sa yaco vi ikodou e dua tani na Yalo, o koya sa reva ni yaco vi ikodou iliu, se dua tani nai tukutuku-vinaka, dou ma reva ni vabaujia iliu.5Niu sa vakasama niu sa reva sara liga ni vinaka sobu vi iratou nai apositolo ratou sa vinaka cake. 6Ia ke au sa reva ni matai ni vosa, sa tu liga vi au na vuku; ia kitou ma varaitakia sara liga vi ikodou i na ka keceliga.7Au sa qai cala beka niu sa vamalumalumutaki au mo dou valevutakia kinia, niu sa vunautakia vi ikodou nai tukutuku vinaka ni Kalou ka reva ni voli kinia? 8Au ma vadravudravuataki ira nai soqosoqo lewe ni lotu tani eso, niu sa voli vi ira, meu caka kinia na cakacaka vi ikodou. 9Ia niu ma jiko vadravudravua vata ki ikodou, au ma reva ni vaogai koya e dua: ni ra sa soli ka me rauji au i na noqu dravudravua o ira na viwekani ra ma qai mai Masitonia: ia i na ka keceliga au ma varaici au meu kua ni vaogai ikodou, au na va jikoliga kinia.10Me va au sa djina i na mata i Karisito, ena reva sara ni tarovi na noqu vosa doudou i na ka ke i na yasayasa va-Akaia. 11I na vuku ni cava? niu sa reva li ni lomani ikodou? Sa kila na Kalou.12Ia na ka au ma caka, au na caka jikoliga, meu muduka tani kinia na vuna maivi ira ra gadrevia na vuna: me ra raici liga me ra vataki kitou i na ka ra sa valevulevui ira kinia. 13Ni ra sai apositolo seseni o ira sa vake, ra sa tamata daucakacaka vavivakaisini, ra sa vamataliataki ira me rai apositolo ki Karisito.14Ia ka sa reva ni ka e vivakurabuitaki ke; ni sa vamataliataki koya o Setani me agilose ni rarama. 15O koya ke sa reva kinia ni ka levu me vamataliatakia vokiliga o ira na nonai talatala me ra vataki ira nai talatala ni valavala dodonu: ia na kodrai jinijini ena va na nodra cakacaka.16Au sa tukunia voki, Me kua na tamata me nanumia au sa lialia; ia ke sa nanumia vakinia e dua, mo dou vosojia liga na noqu lialia, meu valevulevui au vokiliga valailai. 17A ka au sa tukunia, au sa reva ni tukunia me va na ka ni Turaga, me va liga na ka lialia, niu sa valevulevui au i na vosa doudou ke. 18Ni ra sa lewe levu ra valevulevui ira vayago liga, oi au vokiliga au na valevulevui au.19Ni dou sa marau mo dou vosoji ira ra sa lialia, ni dou sa vuku. 20Ni dou sa vosojia liga, ke sa vabobulataki ikodou e dua, ke sa vadravudravuataki ikodou e dua, ke sa lawakitaki ikodou e dua, ke dua sa valevulevui koya, ke sabica na matamudou e dua. 21Au sa vosa, me va au sa beci, me va kitou ma malumalumu. Ia ke e dua sa doudou i na dua na ka, (au sa vosa valialia,) au sa doudou va vokiliga kinia.22O ira beka liga ra sa Iperiu? au sa vakinia. Ra sa luve i Isireli? au sa vakinia. Ra sa kawa i Eparaama? au sa vakinia. 23Ra sai talatala i Karisito? (au sa vosa me va na lialia,) au sa vinaka cake; au ma daucakacaka valevu cake, au ma yaviji valevu sara, au ma jiko valevu cake i na vale ni vivesu, au ma voleka ni mate valevu.24Sa yaviji au valima o ira na Jiu ma sa tau na kuita vayatolusagavulu ka ciwa. 25Au ma warolaki vatolu, au ma vaviriki vadua i na vatu, i na noqu visokoyaki au ma mate vatolu, au ma jiko i na wai jitobu ka bogi dua ka siga dua; 26au ma viqaiyaki voli valevu, au ma ca i na viuciwai, au ma ca maivi ira na daubutako, au ma ca maivi ira na kai noqu, au ma ca maivi ira ra sa reva ni lotu, au ma ca e loma ni koro, au ma ca i loma ni vikau, au ma ca e loma ni wasawasa, au ma ca maivi ira na viwekani seseni.27au ma dauoca ka daurarawa, au ma dauyadra valevu, au ma dauviakana ka dauviagunu, au ma daulolo valevu au ma liliwa ka luvawale. 28Ia ka sa reva ni wili na vika sa vo, gona vokiliga sa bitaki au i na visiga, na daunanumi ira keceliga na visoqosoqo lewe ni lotu. 29O cei beka sa malumalumu au sa reva ni malumalumu? o cei sa vacalai, au sa reva ni lomakatakata kinia?30Ke dodonu meu valevulevui au, au na valevulevui au i na vuku ni noqu malumalumu. 31A Kalou na Tama ni noda Turaga o Jisu, o koya sa varokorokotaki ka reva ni mudu, sa kila niu sa reva ni vosa seseni.32Mai Tamasiko, na Kovana ni Arita na tui sa vatawa na koro o Tamasiko, ni sa via tauri au; 33ia au sa tukuci sobu e loma ni dua na sova, mai na darava i cake i taudaku ni bai, ka bula kinia mai na ligana.

121E djina liga meu valevulevui au, ia sa reva beka ni yaga: ia au na cavujia na viraivotu vata ki na vivarairai ni Turaga. 2Au sa kila e dua na tamata o koya sa tu vata ki Karisito, ni sa kau cake mada o koya ke ki nai katolu ni lomalagi, a sa qai oji na yabaki e jinikava, (se vayago beka, se reva, au sa reva ni kila; sa reva beka ni vayago, au sa reva ni kila; sa kila na Kalou;)3io, au sa kila na tamata sa vake, (se vayago liga, se reva ni vayago, au sa reva ni kila; sa kila na Kalou;) 4ni sa yadji cake ki Parataisi, a sa rogocia na vosa sa reva ni tukunia rawa, sa reva ni tara me tukunia na tamata. 5Au na valevulevui au i na vukuna sa vake; ia i na vukuqu liga, au na reva ni valevulevui au; i na vuku liga ni noqu malumalumu6Ia ke au sa vinakajia meu dokai au, au na reva ni lialia kinia; niu na tukunia liga na ka e djina: ia au sa kua so liga, de dua sa vakasami au niu sa vinaka cake i na ka sa raicia vi au, se rogoca vi au. 7Ia deu valevulevui sara ni sa levu sara na vivarairai, sa dua na voto ni kau sa valauji kinia na lewequ, e dua nai talaki i Setani me vararawataki au, deu valevulevui sara.8I na vuku ni ka ke, au ma masu vatolu vua na Turaga, me au tani vi au. 9A sa tukunia vi au o koya, Sa rauji iko na noqu loloma: ni sa valevui na noqu kaukauwa, ni sa malumalumu e dua. O koya ke sa yaloqu sara liga kinia meu rekitakia na noqu malumalumu, me jiko kinia vi au na kaukauwa i Karisito. 10O koya ke au sa vinakajia kinia na malumalumu, na vasewasewani, na vadravudravuataki, na vivacacani, na vivararawataki, i na vuku i Karisito: ia niu sa malumalumu, au sa qai kaukauwa.11Au sa yaco meu lialia; oi ikodou liga sa vavuna; ni ka dodonu mo dou vosavavinakataki au; niu sa reva ni vinaka sobu vi ira nai apositolo ra sa vinaka cake; ia sa djina liga niu sa ka laliga. 12E djina sa vayacori i na ikodou maliwa na vivatakilakila ni apositolo i na dauvosojia keceliga, i na vika-mana, vata ki na vika ma vivakurabuitaki, vata ki na cakacaka mana. 13A cava beka dou sa vinaka sobu kinia vi ira na visoqosoqo lewe ni lotu tani, i na vuku liga ni ka ke, niu sa reva ni vaogai ikodou? ia mo dou kua ni cudruvi au i na vuku ni ka ca ke.14Raicia, au sa varau meu qai vatolu yani vi ikodou; ia au na reva ni vaogai ikodou: ni au sa reva ni vasaqara na nomudou ka, oi ikodou liga: ni sa reva ni kilikili vata ki ira na gone me ra binia nai yau me nodra na qase, o ira liga na qase, me nodra na gone. 15Ia sa yaloqu sara liga meu soli au vata ki na ka sa tu vi au i na vuku ni yalomudou; io ke sa ka levu na noqu loloma vi ikodou au na lomani kinia valailai beka?16Ia me va liga ko ya, au ma reva ni bitaki ikodou: ia niu a yaloqaseqase, au sa rawai ikodou i nai lawaki. 17Au sa vaiyau maivi ikodou li vi ira au ma tala vi ikodou? 18Au ma masuji Taito, ka tala vata kaya e dua vi ira na viwekani. Sa vaiyau maivi ikodou li o Taito? kirau ma reva li ni valavala i na yalovata? kirau ma reva li ni muria e dua bauliga nai varau?19Dou sa vakasama jiko beka ni kitou sa vosavinakataki kitou vi ikodou? kitou sa vosa i na mata ni Kalou, ni kitou sa tu vata ki Karisito: ia na ka keceliga, ikodou sa daulomani, mo dou vatataki cake kinia.20Niu sa rere, deu qai yani ka reva ni raici ikodou me va au sa vinakajia, ia au na qai raicia vi ikodou me va dou sa reva ni vinakajia: de sa jiko na vileji, vata ki na vuvu, vata ki na cudrucudru, vata ki na viba, vata ki na kakase, vata ki na vasolo kakana, vata ki na viavialevu,vata ki na ue; 21de vamalumalumutaki au i na matamudou na noqu Kalou, niu sa qai voki yani, ka deu tagicaki ira kinia ra lewe levu ra sai valavala ca oji, ka reva ni vivutunitakia na dukadukali vata ki na dauyalewa, vata ki na daudara, ra ma caka.

131Ke nai katolu ni noqu qai yani vi ikodou. Ena vadjinadjinatakia na vosa keceliga i na gusu ni vadjinadjina e lewe rua, se lewe tolu. 2Au ma vasalatakia iliu, au sa qai vasalatakia, me va i nai karua ni noqu jiko vi ikodou; ia ke, niu sa jiko tani, au tukunia vi ira sai valavala ca iliu, vata ki ira keceliga na tani, ke au na qai voki yani, au na reva ni vosojia:3ni dou sa qara e dua nai vadjinadjina ni sai Karisito au sa vosa kinia, o koya sa reva ni malumalumu vi ikodou, ia sa kaukauwa liga vi ikodou: 4ni sa vakoji ki na kauveilatai o koya ni sa malumalumu, ia sa qai bula i na kaukauwa ni Kalou. Kitou vokiliga, kitou sa malumalumu vata kaya, ia kitou na bula vata kaya i na kaukauwa ni Kalou vi ikodou.5Dou dikevi ikodou, se dou tu i na vabaujia, se reva; vatovolei ikodou. Dou sa reva beka ni kilai ikodou, ni sa jiko vi ikodou o Jisu Karisito? de dou sa reva djina ni vabau. 6Ia au sa djinajia ni dou na kila ni kitou sa reva ni reva ni vabau.7Ia kitou sa masu vua na Kalou, mo dou kua sara liga ni valavala ca; e reva me kitou rairai kinia ni kitou sa vinakajia kinia, mo dou caka liga na ka e dodonu, io, ke kitou sa reva ni vabau. 8Ni kitou sa reva ni rawajia e dua na ka me tarovi kinia na djina, me totaka liga na dina.9Ni kitou sa reki, ni kitou sa malumalumu tu, ka kaukauwa oi ikodou; ia na ka vokiliga ke kitou sa masulakia, mo dou vinaka sara kinia. 10O koya ke au sa vola kinia na vika ke niu sa jiko tani, deu caka na lewa rarawa ni da sa jiko vata, me va na kaukauwa sa solia mai vi au na Turaga me caka kinia na vivatataki, me kua liga na vivarusai.11Meu tinia, oi ikodou na viwekani, mo dou vinaka! Mo dou vinaka taucoko, mo dou vacegui sara liga, mo dou lomavata, mo dou vivinakaji jiko; ia ena jiko vata ki ikodou na Kalou ni loloma vata ki na vacegu. 12Dou vilomani ka vireguci i na yalosavasava.13Sa loloma yani vi ikodou o ira keceliga ra sa lotu. Me jiko vi ikodou keceliga na yalololoma ni Turaga o Jisu Karisito, vata ki na loloma ni Kalou, vata ki na vilomani ni Yalo Tabu. Emeni.

## Kalatia

11O Paula nai apositolo, (e reva mai vi ira na tamata, se nai lesilesi vatamata, i nai lesilesi liga i Jisu Karisito, ki na Kalou o Tamana, o koya ka vaturi koya cake mai na mate;) 2ki ira keceliga na mataviwekani sa tiko vi au, kivi ira na visoqosoqo lewe ni lotu mai Kalatia:3Me nomudou na loloma vata ki na vacegu mai vua na Kalou o Tamada, ki na noda Turaga o Jisu Karisito, 4o koya ka soli koya ena vuku ni nodai valavala ca, me vabulai kita kinia mai na vuravura ca ke, me va na loma ni Kalou o Tamada: 5me nona na varokoroko ka reva ni mudu. Emeni.6Au sa kurabui ni dou sa vuki tani vatotolo vake ki na dua tani nai tukutuku-vinaka, mo dou daini koya ka kacivi ikodou ena loloma i Karisito: 7ia ka sa reva dina ni dua tani; ia ka so era sa vararawataki ikodou, ka via vatanitakia nai tukutuku-vinaka ki Karisito8Ia keva oi kitou, se dua na agilose mai lomalagi, sa vunautakia vi ikodou e dua tani nai tukutuku-vinaka sa reva ni va gona kitou a vunautakia vi ikodou, me rusa o koya. 9Me va na ka kitou a tukunia eliu, au sa qai tukunia voki vakinia, Keva e dua na tamata sa vunautakia vi ikodou e dua tani nai tukutuku-vinaka sa reva ni va na ka dou sa vabaujia, me rusa o koya. 10Ia, kau sa qai valomavinakataki cei, na tamata, se na Kalou? seu caka beka me ra vinakati au ko ira na tamata? keva sa ka liga me ra vinakati au ko ira na tamata, au na qai reva ni talatala ni Karisito.11Ia au sa vatakila vi ikodou, na viwekani, ni sa reva ni ka vatamata nai tukutuku-vinaka kau a vunautakia: 12niu a reva ni rawajia mai vua e dua na tamata, seu vatavulici kinia, ia sa yaco vi au i sa varaitakia o Jisu Karisito.13Ni dou a rogocia na noqu i valavala eliu ena nodra lotu na Jiu ka niu a vacacania valevu sara nai soqosoqo lewe ni lotu ni Kalou, ka vaqeavutakia: 14ia kau sa uasivi cake ena lotu va-Jiu vi ira na kai noqu era lewe levu era taba vata ki au, niu sa gumatua valevu sara tiko ena nodra i tukuni na noqu qase.15Ia ni sa vinaka vua na Kalou, o koya sa lesi au, mai na kete i jinaqu, ka qai kacivi au ena nona loloma waleliga, 16me vatakila na Luvena ki na lomaqu, meu vunautaki koya vi ira na vimatanitu tani; au sa qai reva ni bose ki ira na tamata, 17seu qai cake ki Jerusalemi vi ira era sai apositolo taumada vi au; ia kau sa qai sara ki Arepea, ka lesu voki ki Tamasiko.18Ia ni sa oti e tolu na yabaki, au sa qai qai cake i colo ki Jerusalemi me kirau vikilai ki Kifa, ka kirau a tiko vata ka bogi tinikalima: 19ia kau reva ni raicia e dua tani voki vi ira nai apositolo, ko Jemesa liga na tacina na Turaga. 20Ia na ka kau sa qai vola vi ikodou, raicia, ena mata ni Kalou, au sa reva ni lasu.21Au sa qai qai ki na viyasana mai Siria ki Silisia; 22a ra sa reva tiko ni kila na mataqu o ira na visoqosoqo lewe ni lotu mai Jutia era sa tu vata ki Karisito: 23era sa rogocia liga, O koya ka vacacani kita eliu, sa qai vunautakia na vabaujia ka vaqeavutakia eliu. 24A ra sa varokorokotakia na Kalou ena vukuqu.

21Sa oti e tinikava na yabaki, au sa qai qai cake voki ki Panapasa ki Jerusalemi, kau sa yadji Taito voki liga. 2Ia sai vavuvuli liga ena raivotu kau a qai cake kinia, kau sa tukunia vi ira nai tukutuku-vinaka au sa vunautakia tiko vi ira na vimatanitu tani, ia ka vuni liga vi ira era sa rogo, de reva ni yaga na noqu cici ke, se na noqu cici eliu.3Ia sa reva ni vasaurarataki me cilivi o Taito, kirau sa tiko kaya, a kai Kirisi: 4e reva ena vukudra na mataviwekani vailasu era sa kau vuni mai, o ira sa curu lo mai me ra varaicia na noda lalaga eda sa rawajia ni da sa tu vata ki Karisito Jisu, me ra vakabobulataki kita kinia: 5ia kitou a reva ni talairawarawa vi ira me vamalumalumutaki kitou, e reva sara ena dua bau na jiki-ni-siga; me tu dei kinia vi ikodou na djina ni tukutuku-vinaka.6Ia o iratou eratou sa daurogo ni ratou sa ka levu cake, (se ratou vabeka evei sa ka waleliga vi au; sa reva ni vinakajia vailoa e dua na tamata na Kalou;) io, ko iratou eratou sa daurogo, sa reva e dua na ka eratou sa vaikuritakia vi au. 7Sa reva sara ni vakinia, ia ni ratou sa raicia niu sa lesi meu vunautakia nai tukutuku-vinaka vi ira ka reva ni cili, me va ko Pita vi ira sa cili; 8(io, o koya sa cakacaka ena loma i Pita mei apositolo vi ira sa cili, sa cakacaka ena lomaqu vokiliga ena vukudra na vimatanitu tani:)9ia o iratou o Jemesa, ki Kifa, ki Joni, eratou sa daurogo ni ratou sa duru, ni ratou sa kila na loloma ka soli vi au, eratou sa vabauji ki Panapasa ena vitauri liga i matau ni kitou sa duavata, ka me kirau qai vi ira era sa reva ni lotu, ia o iratou vi ira sa cili: 10ia sa lomadra vokiliga ke, me kirau nanumi ira na dravudravua: a ka vokiliga ke kau sa gumatua kinia.11Ia ni sa qai mai ki Anitioki o Kifa, au sa voraji koya ena matanavotu, ni sa dodonu me vunauci. 12Ni sa kana vata eliu o koya ki ira sa matanitu tani, ni ra sa reva ni tadu mai eso maivi Jemesa; ia ni ra sa tadu mai, sa reva ni via tiko vata ki ira ka sa qai tani o koya, ni sa rerevaki ira na cili.13O ira vokiliga na Jiu sa vo era sa ia vata kaya na vivaisini ko ya; a sa kau vatani vokiliga kinia ko Panapasa ena nodra vivaisini. 14Ia ni kau sa raicia era sa reva ni valavala dodonu ka me va na dina ni tukutuku-vinaka, au a tukunia vi Kifa ena matadra keceliga, Kevaka ko sai valavala tiko me vataki ira sa matanitu tani ni o sa Jiu, ka yalia ni vataki ira na Jiu, ena cava ko sa vasaurarataki ira kina era sa matanitu tani me rai valavala me vataki ira na Jiu?15oi kita, eda sa Jiu ni da sucu, ka reva ni tamata ca mai vi ira na vimatanitu tani, 16ni da sa kila sa reva ni vadonui na tamata ena vuku ni cakacaka ni vunau, ena vuku liga ni vabauti Jisu Karisito, eda sa vabauti Karisito Jisu, oi kita, me da vadonui kinia ena vuku ni da vabauti Karisito, ka reva liga ena cakacaka ni vunau; ni sa reva na tamata ena vadonui ena vuku ni cakacaka ni vunau.17Ia keva eda sa kune oi kita vokiliga me da tamata ca, ni da sa vasaqara tiko me da vadonui ena vuku i Karisito, sa qai vu beka ni valavala ca na Karisito? E reva sara. 18Ia keva kau sa tara cake voki na ka kau a basukia sobu, au sa tukuni au kinia niu sa tamata caka ca. 19Ni sai koya na vunau kau sa mate kinia ki na vunau, meu bula vua na Kalou.20Kirau sa vakoti vata ki Karisito ki na kauveilatai: ia sa reva liga ni koi au djina sa bula tiko, na Karisito liga sa bula e lomaqu: ia na noqu bula vayago ke, au sa bula tiko kinia niu sa vabaujia na Luve ni Kalou, o koya ka lomani au, ka soli koya ena vukuqu. 21Au sa qai reva ni vatawayagatakia na loloma ni Kalou; ni sa qai reva ni yaga na mate i Karisito, keva sa rawa na vivadonui ena vunau.

31Oi ikodou na kai Kalatia dou sa sesewa, o cei beka sa lari ikodou, ni sa varaitakia oti ena matamudou o Jisu Karisito me va ni sa vakoti ki na kauveilatai? 2A ka liga ke kau sa via kila vi ikodou, Dou sa rawajia na Yalo Tabu ena cakacaka ni vunau, se ni dou rogocia na vabaujia? 3Dou sa sesewa vake, ne? ni dou sa vatekivunia ena Yalo Tabu, dou sa qai tinia beka ena ka vayago?4Dou a vosojia vake e levu na ka me reva ni yaga, se reva? kevaka sa dina liga ni reva ni yaga. 5Io, o koya sa dausolia vi ikodou na Yalo Tabu a sa daucaka-mana ena ikodou maliwa, sa rawajia li o koya ena cakacaka ni vunau, se ena rogocia na vabaujia?6Me va sa vadjinajia na Kalou o Eparaama, a sa okaji vua mei valavala dodonu. 7O koya mo dou kila, o ira era sa muria na vabaujia, sai ira liga era sa luve i Eparaama. 8Ia nai Vola Tabu vokiliga, ni sa kila makawa sa vabaujia sa dauvadonui ira kinia na vimatanitu tani na Kalou, sa vunautakia mada eliu vi Eparaama nai tukutuku-vinaka, Ena vakalougatataki na vivanua keceliga ena vukumu. 9O koya ke era sa vakalougatataki vata ki Eparaama na dauvabaujia o ira sa muria na vabaujia.10Ni sa lewai me cudruvi, o ira keceliga era sa muria na cakacaka ni vunau; ni sa volai, Ena cudruvia ko ira yadua sa reva ni tu dei ena ka keceliga sa volai enai vola ni vunau me ra caka. 11Ia sa macala sara sa reva ni vadonui ena vunau e dua ena mata ni Kalou; ni sa volai, Ena bula na tamata dodonu ena vuku ni vabaujia. 12Ia sa reva ni ka ni vabaujia na vunau; ia Ko koya liga sa caka na vika ke ena bula kinia.13Sa voli kita na Karisito mai na vicudruvi ni vunau, ni sa cudruvi liga o koya ena vukuda, ni sa volai, Sa cudruvi o ira yadua sa rube ena kau: 14me yaco kinia na ka ni vivakalougatataki ni Eparaama vi ira na vimatanitu tani ena vuku i Jisu Karisito: me da rawajia kinia na Yalo ka yalatakia, ni da sa vabaujia.15Oi ikodou na viwekani, au sa vosa vatamata liga: Keva sa tamata liga sa caka na viyalayalati, ka sa vadjinadjinatakia, sa qai reva e dua sa vatawayagatakia se vaikuritakia. 16Ia sa vosataki vi Eparaama na viyalayalati, vi ira vokiliga na nona kawa. Sa reva ni tukunia o koya. Vi ira na vikawa, me va sa levu na kawa; ia me va ni sa dua la liga, Vi ira vokiliga na nomu kawa, o koya na Karisito.17Ia ke kau sa tukunia, a viyalayalati ka vadjinadjinatakia eliu na Kalou, a reva ni vatawayagatakia na vunau sa yaco ni sa oti mada e va na drau ka tolusagavulu na yabaki, me reva kinia ni mana na vosa ni yalayala. 18Io, keva sa yaco nai votavota ena vuku ni vunau, sa qai reva ena vuku ni yalayala: ia na vosa ni yalayala liga sa solia kinia vi Eparaama na Kalou.19Sa qai mei cavai beka na vunau? Sa vaikuritakia ke ena vuku ni talaidredre, me yaco mada na kawa sa vosa kinia na yalayala; a ra sa tukunia ko ira na agilose ena gusu ni dua na dautataro. 20Ia na dautataro sa reva ni yaga ni sa dua la liga; ia na Kalou sa dua la liga.21Erau sa qai dua tani sara beka na vunau ki na vosa ni yalayala ni Kalou? E reva sara: ia kevaka sa soli e dua na vunau sa rawa kinia na vivabulai, sa qai djina ena yaco na vivadonui ena vuku ni vunau. 22Ia nai Vola Tabu sa sogolatia keceliga, ka beitakia ena cala, me soli kinia na ka sa yalatakia, e na vuku ni vabauti Jisu Karisito vi ira era sa vabaujia.23Ia ni sa reva ni yaco na vabaujia, eda sa vatawai me caka tiko na vunau, ni da sogolajia tiko me yaco mada na gauna ni vabaujia ena varaitakia emuri. 24Sa qai yaco kinia na vunau mei vavuvuli me tuberi kita vi Karisito, me da vadonui kinia ena vuku ni vabaujia. 25Ia ni sa yaco na vabaujia, sa qai reva ni vitaliatakia kita tiko nai vavuvuli. 26Ni dou sa luve ni Kalou oi ikodou keceliga ni dou sa vabauti Karisito Jisu.27Ni sai Karisito dou sa vasulumi Ikodou kinia, oi ikodou yadua sa papitaisotaki vi Karisito. 28Sa qai reva na Jiu se na kai matanitu tani, sa reva na bobula se nai taukei, sa reva na tagane se na yalewa: ni dou sa dua la liga oi ikodou keceliga ena vuku i Karisito Jisu. 29Ia kevaka dou sa ni Karisito, dou sa qai kawa i Eparaama, ki nai taukei me vaka na vosa ni yalayala.

41Ia au sa tukunia, Ni sa gone tiko nai taukei emuri, sa tauvata ki na tamata waleliga, ia ka sa nona liga na ka keceliga; 2a sa lewai koya ko ira nai vavuvuli ki ira na qase, me yaco mada na gauna ka lokucia eliu ko tamana.3Sa vakinia oi kita eliu, ni da a gone tiko, sa lewai kita na vivu ni ka sa vavuravura me va eda bobula: 4ia ni sa yaco dina sara na kena gauna, sa qai tala yani na Luvena na Kalou, o koya sa sucu mai na yalewa, sa sucu me lewai koya na vunau, 5me voli ira kinia sa lewai ira na vunau, me da vabauti kinia me da luvena bau.6Ia ni dou sa qai luvena, sa tala na Kalou na Yalo ni Luvena ki na lomada, o koya sa daukaci, Apa, Tama i kimamu. 7O koya ke o sa qai reva kinia ni tamata waleliga, a luvena liga; ia keva o sa luvena, o sa qai taukei ena vuku ni Kalou.8Ia eliu, ni dou a reva ni kila na Kalou, dou a dauqaravi ira a reva ni nodra i tovo me kalou. 9Ia ni kua, ni dou sa qai kila na Kalou, se djina liga ni sa qai kilai ikodou na Kalou, dou sa qai lesu voki vacava ki na vivu ni ka, sa malumalumu ka ka wale, ka dou sa vinakajia mo dou qaravia voki?10Dou sa vatabuya na siga eso, ki na vula eso, ki na gauna eso, ki na yabaki eso. 11Au sa yalolailai ena vukumudou, de reva ni yaga na noqu cakacaka vi ikodou.12Oi ikodou na viwekani, au sa masuti ikodou, mo dou vataki au; niu sa vataki ikodou: dou sa reva ni vacacani au valailai. 13Ia dou sa kila, niu a vunautakia vi ikodou eliu nai tukutuku-vinaka, sa malumalumu na yagoqu. 14Ia ena vuku ni ka ni yagoqu sa vatovolei ikodou, dou sa reva ni beci au se vasisilatakia; ia dou a vacegui au me va au sa agilose ni Kalou, me vataki Karisito Jisu.15Sa qai tu evei na nomudou marau eliu? niu sa vadjinadjina vi ikodou, keva sa rawarawa, dou a leujia tani na matamudou, mo dou solia mai vi au. 16Au sa qai yaco beka meu nomudou meca, niu sa vosa djina vi ikodou?17Era sa gumatua ni lomani ikodou, e reva e nai valavala vinaka, io era sa via tawasei ki ikodou tani, mo dou gumatua ni lomani ira. 18Ia sa ka vinaka na gumatua tikoliga ena cakacaka vinaka, me kakua ni caka waleliga niu sa tiko vata ki ikodou.19Na luvequ lalai, oi ikodou kau sa taratara voki kinia, me buli mada na Karisito ena lomamudou! 20Ia kau sa via tiko vi ikodou ni kus ka me dua tani na domoqu; niu sa nuinuica ena vukumudou.21Dou tukunia mai vi au, ikodou sa via vauci e na vunau, dou sa reva beka ni rogocia na vunau? 22Ni sa volai, sa lewe rua na luve i Eparaama ka tagane, a tinana e dua na vada, a tinana kadua na marama: 23ia o koya sa luve ni vada, sa sucu vatamata; ia o koya sa luve ni marama, sa sucu ena vosa ni yalayala.24Ia na ka ke sa vaibalebale: ni sa viyalayalaji e rua koi rau na yalewa ke; e dua mai na ulu-ni-vanua o Saineai, o koya sa vasucu gone me ra bobula, gona o Eka. 25Ia o Eka ke na ulu-ni-vanua o Saineai mai Arepea, a sa tautauvata ki Jerusalemi ka tu ni kua, a sa bobula jiko ki ira na luvena.26Ia o Jerusalemi mai colo sai taukei, o koya na jinada keceliga. 27Ni sa volai, Mo reki, o iko na yava sa reva ni valuveni; Mo tabalakia na kaci, o iko sa reva ni taratara: Ni sa qai lewe levu na luvena o koya ka biu, ka lewe lailai vua sa vawaji.28Ia oi kita, na viwekani, eda sa vataki Aisake, ni da sa gone ni vosa ni yalayala. 29Ia na ka sa caka eliu sa caka vokiliga ni kua, sa vacacani koya sa vayalo o koya sa sucu vatamata.30Ia ka cava sa tukunia nai Vola Tabu! Vaseva tani na vada ki na luvena; ni rau na reva ni taukei vata na luve ni vada ki na luve ni marama. 31Sa vake, ikodou na viwekani, eda sa reva ni luve ni vada, eda sa luve ni marama.

51O koya mo dou qai tu dei ena lalaga sa valalagataki kita kinia na Karisito, ka mo dou kakua ni vataotaki voki enai vua mo dou bobula kinia. 2Raicia, oi au o Paula au sa tukunia vi ikodou, Keva dou sa caka tiko na vicilivi, ena vatawayagataki kinia vi ikodou na Karisito.3Niu sa vadjinadjina voki vi ira na tamata yadua sa cilivi, ni ra sa vauci tu me muria na vunau taucoko. 4Dou sa tawase tu maivi Karisito, oi ikodou keceliga sa va mo dou vadonui ena vunau; dou sa qai bale mai na loloma.5Sa vabaujia eda sa warakia ka vanuinui kinia, ena vivuke ni Yalo Tabu, me da vadonui. 6Ni da sa tu vata ki Karisito Jisu, sa reva ni yaga me cili, se me reva ni cili; sa yaga liga na vabaujia sa daucakacaka yaco ena loloma. 7Dou a cici vinaka eliu; o cei beka sa tarovi ikodou mo dou kakua ni talairawarawa kinia ki nai vavuvuli dina.? 8A vadinajia ke sa reva ni vu maivi koya sa kacivi ikodou.9E dua na jiki ni leveni lailai sa valevenitakia nai buli taucoko. 10Au sa vararavi liga vi ikodou ena vuku ni Turaga, ni dou na yali ni lomavatani; ia o koya liga sa vayavalati ikodou, ena rawajia na kenai sau, io o koya yadua.11Ia oi au, na viwekani, keva kau sa vunautakia tiko na vicili, a cava kau sa vacacani tiko kinia? sa qai mudu na vivatarabetaki ena vuku ni kauveilatai. 1212Au sa vinakajia me ra muduki ira tani o ira era sa vayavalati ikodou.13Ni dou sa kacivi, na viwekani, mo dou lalaga; ia dou kakua ni ia na lalaga me tubu kinia na ka vayago, ka dou caka tikoliga na vivuke ni vilomani vai ikodou. 14Ni sa caka sara na vunau taucoko ena vosa e dua bau, ke liga: Mo lomania na kai nomu me vataki iko. 15Ia kevaka dou sa vikata ka vikani vai ikodou, dou raicia vinaka de dou vivarusai vai ikodou.16Ia au sa tukunia, Dou qai voli ena Yalo Tabu, ka dou na reva ni caka kinia na gagadre ca ni tovo vayago. 17Ni sa vivala na gagadre ni tovo vayago ki na Yalo Tabu, a sa vivala na Yalo Tabu ki nai tovo vayago: ia sa vimecaki oi rau ke; dou sa reva kinia ni caka na vika dou sa vinakajia. 18Ia keva sa tuberi ikodou na Yalo Tabu, dou na reva ni lewai ena vunau.19Ia sa votu na cakacaka ni tovo vayago, ka sa vake: A dauvibutakoci, na daudara, nai valavala reva ni savasava, na daugarogaro, 20na dausoro ki na vimatakau, na daucakaisausau, na dauvicati, na dauvileti, na viqati, na daucudrucudru, na dauviba, na visei vavuravura, na visei ni lotu, 21na dauvuvu, na daumateni, na daumarau valialia, ki na vika sa vakinia: a vika ke au sa tukunia vi ikodou, me va au a tukunia makawa vokiliga ni na reva ni rawajia na matanitu ni Kalou ko ira era sa caka na vika vake.22Ia na vua ni Yalo Tabu na loloma, na reki, na vacegu, na vosojia vadede, na yalomalua, na yalololoma, na vabaujia, 23na yalomalumalumu, nai valavala malua: sa reva na vunau sa cudruvi kinia na vika ke. 24Ia ko ira era nei Karisito era sa vakojia ki na kauveilatai nai tovo vayago ki na kena dodomo ca ki na kena gagadre ca.25Keva eda sa bula ena Yalo Tabu, tou qai voli vokiliga ena Yalo Tabu. 26Me da kakua ni gadrevia me da dokai waleliga, se vicudruvi, se vivuvutaki.

61Oi ikodou na viwekani, keva sa vakidacalataki e dua na tamata mei valavala ca, mo dou vavinakataki koya ena yalo malumalumu, oi ikodou sa vayalo; ka mo varaici iko, de o sa dauveretaki vokiliga. 2Dou vivuke ni colajia na nomudou i colacola, ka mo dou vayacoria kinia na vunau i Karisito.3Keva e dua sa nanumi koya me ka levu, ia sa ka waleliga, sa qai vaisini koya vai koya. 4Ia me lewa deivakia na nona cakacaka na tamata yadua, ena qai rekitaki koya ena vuku i koya liga ka reva ena vukunia na tani: 5ni na colajia na nonai colacola na tamata yadua.6Ia o koya sa vatavulici ena Vosa, me solia nai votavota ni ka keceliga e vinaka vi koya sa vatavulica. 7Mo dou kakua ni vaisini ikodou; a Kalou ena reva ni valialiai; na ka keceliga sa kaburakia na tamata ena tamusukia vokiliga ko ya. 8O koya sa kaburakia na ka ni nonai tovo vayago, ena tamusukia na rusa mai nai tovo vayago; ia o koya sa kaburakia na ka ni Yalo Tabu, ena tamusukia na bula reva ni mudu mai na Yalo Tabu.9Ia me da kakua ni ceguoca ena caka vinaka, ni da na tamusukia ena kena yabaki, keva eda sa reva ni oca. 10O koya ke, ni sa rawa, me da caka vinaka vi ira na tamata keceliga, ka valevu vi ira era vitokani e na vabaujia.11Dou raicia na mata ni vola lelevu kau sa volavola kinia vi ikodou ena ligaqu dina. 12O ira era sa via rairai vinaka vayago, era sa vasaurarataki ikodou mo dou cilivi; me ra kakua liga ni vacacani ena vuku ni kauveilatai nei Karisito. 13Ia o ira era sa cilivi era sa reva ni talairawarawa ki na vunau; era gadrevia liga mo dou cilivi me ra rekitakia na lewemudou.14Ia oi au, me kakua sara na ka tani meu rekitakia, na kauveilatai liga ni noda Turaga o Jisu Karisito, o koya sa lauvako kinia vi au ena kauveilatai na vika vavuravura, oi au vokiliga ki na vika vavuravura. 15Ni sa reva ni yaga me cili, se me reva ni cili, sa yaga liga me tamata yalovou. 16Ia me yaco na vacegu ki na loloma, kivi ira keceliga era sai valavala tiko me vaka nai varau ke, vi ira vokiliga na Isireli ni Kalou.17Me kakua e dua me vararawataki au ena gauna emuri: ni sa tu liga ena yagoqu na we ni noqu mavoa ena vuku i Jisu. 18Me tiko ki na yalomudou, na viwekani, na loloma ni noda Turaga o Jisu Karisito. Emeni.

## Efeso

11Oi au o Paula, nai apositolo i Jisu Karisito nai lesilesi ni Kalou, vi ira ra sa lotu i Efeso, ra sa yalodjina vi Jisu Karisito. 2Me nomudu na loloma vata na vacegu mai vua na Kalou o Tamada vata ki na Turaga o JIsu Karisito.3Me varokorokotaki na Kalou na Tamai koya na noda Turaga o Jisu Karisito, o koya sa vakalougatataki kita i na ka ni vivakalougatataki vayalo keceliga i na viyasana valomalagi i na vuku i Karisito. 4Me va sa djigitaki kita iliu i na vukuna, sa tauyavutaki imuri o vuravura, me da yalosavasava ka reva ni cala i matana i na loloma.5Ni sa lesi kita i liu me da vabau me da luvena i na vuku i Jisu Karisito, me va na nona lewa vayalovinaka. 6Me dokai kinia na kena vinaka ni nona loloma; sa lomani kita kinia o koya i na vukui koya sa Daulomania.7I na vukui Jisu eda sa rawajia kinia na bula sa voli i na nona dra vata na vabokoci ni valavala ca, me vaka na nona loloma levu. 8O koya sa valevutakia sara vi kita o koya i na vuku vata ki na yalomatua keceliga.9Na Kalou sa vatakila vi kita na nona lewa sa vuni tu, me vaka na ka e vinaka vua, ka sa vatakila vua na Turaga, 10me yaco kinia na ka sa lewa o koya sa oji keceliga na gauna sa lokucia, me soqonia vata na ka keceliga vi Karisito na vika mai lomalagi vata na vika vavuravura.11I na vuku i Karisito eda sa caka vokiliga kinia me nonai votavota, ni da sa lesi iliu me va sa nakijia o koya sa caka na ka keceliga me va na nona lewa. 12Me dokai kinia na nona vinaka i na vuku i kitou, o kitou sa vararavi iliu vi Karisito.13I na vuku i Karisito, ikodou vokiliga, ni dou sa rogocia iliu na vosa ni vavuvuli djina, nai tukutuku vinaka ni nomudou bula, sai koya ni dou sa vabaujia dou sa dregaji kinia i na Yalo Tabu sa yalataki, 14o koya nai matai ni nodai votavota me yaco mada na gauna ena rawa djina kinia o ira na nona sa voli tu, me dokai kinia na nona vinaka.15I na vuku ni ka ke, o au vokiliga niu sa rogocia oji na nomudou vabaujia na Turaga o Jisu vata na nomudou loloma vokiliga vi ira keceliga ra sa lotu, 16au sa reva ni cegu ni vavinavinaka i na vukumudou niu sa cavuji ikodou jiko i na noqu masu.17Au sa masulakia vua na Kalou ni nona Turaga o JIsu Karisito, na Vu ni ka e vaiukuukutaki, me solia vi ikodou na yalo ni vuku vata nai vavuvuli sa macala mo dou kilail koya kinia. 18Au sa masulakia me vararamataki na mata ni yalomudou, mo dou kila kinia nai nuinui sa kacivi ikodou kinia o koya vata na kena levu ni ukuuku sa taukenia o koya vi ira sa lotu.19Au sa masulakia kau sa kerea me levu sara na nona kaukauwa vi kita sa vabauji koya, me vaka sa dau caka me yaco i na nona kaukauwa djina. 20Na kaukauwa vataliga ke sa vakaukauwatakia na Karisito ni vaturi koya cake mai na mate ka vajikori koya i na ligana i matau i na viyasana valomalagi. 21Sa vadaberi Karisito me uasivi cake sara vi ira keceliga sa liu vata ki ira ra sa lewa vata ki ira sa kaukauwa vata ki ira sa turaga, vata na yaca keceliga sa cavuji i na gauna ke vata na gauna se bera mai.22Na Kalou sa vamalumalumutakia na ka keceliga sa tu i na ruku ni yavana ka lesi koya me lewa na ka keceliga i na vuku ni soqosoqo le ni lotu. 23Na lotu sai koya na yagona, sa sinai sara vua sa vasinaijia na ka keceliga i na ka keceliga.

21Sa vabulai Ikodou, Ikodou sa mate tu i na caka cala vata i nai valavala ca, 2dou ma muria jiko iliu me va nai valavala ni vuravura ke. Ni dou ma muria jiko na nodra turaga ra sa kaukauwa i macawa, na yalo sa cakacaka jiko i lomadra ra sa dautalaimama. 3O ira ta sai valavala vata kaya, o kita kece i na gauna iliu, i na gagadre ca ni yagoda, ni ta sa muria jiko na dodomo ni yagoda vata na yaloda. O kita sa luve ni cudrucudru, me vataki ira na vo ni tamata.4Ia na Kalou sa vutuniyau i na loloma balejia na nona loloma levu sa lomani kita kinia. 5Me va ni ta ma mate tu i na caka cala, sa vabulai kita vata ki Karisito - na loloma laliga dou sa vabulai tu kinia. 6Na Kalou sa vaturi kita cake vata ki Karisito , i na viyasana valomalagi ni Jisu Karisito, 7me vatakila kinia i na gauna na muri mai na nona loloma levu sa uasivi sara ni sa lomavinaka vi kita i na vuku i Karisito Jisu.8Ni sa loloma laliga dou sa vabulai kinia i na vuku ni vabaujia, ia sa reva ni vuna o ikodou, sai solisoli liga ni Kalou, 9sa reva i na vuku ni cakacaka, me kua kinia e dua me dokai koya. 10Ni da sa nona cakacaka, sa caka me da tu vata ki Karisito me ia nai valavala vinaka o koya sa vatautakia iliu na Kalou, me da vayacoya vakinia.11O koya mo dou nanumia ni dou ma reva ni lotu iliu ni dou sa sucu vakinia. Ni ma vatokai na "reva ni cili" vi ira sa vatokai na "cili" sa caka na liga i na yago. 12Ni sa reva vi ikodou na Karisito i na gauna gona, dou sa reva ni matanitu vata ki ira na Isireli, e reva ni nomudou na ka sa yalataki i na viyalayalaji, e reva vi ikodou nai nuinui vata e reva ni nomudou na Kalou i vuravura.13Ia i na gauna ke ni dou sa tu vata ki Karisito, ikodou ma yawa iliu, ia dou sa qai voleka liga mai i na vuku ni dra i Karisito. 14Ni sai koya na vu ni noda vivinakaji voki, o koya sa qisia na rua me dua bau. Sa basukia na bai sa caka kinia na vitawasei. 15Ni sa vaojia i na yagona na ka ta ma vicaji kinia, o koya na vunau sa varojia nai valavala ni lotu me caka kinia na vivinakaji ka qisi rau me rau tamata vou e dua bauliga ni rau tu vata kaya. 16Na Karisito sa vavivinakataki rau ruarua na tamata vata vokiliga kinia na Kalou me va ni sa dua bau na tamata i na vuku ni kauveilatai, ni sa vamatea kinia na vicaji.17Sa qai mai o Jisu ka vunautakia na vivinakaji vi ikodou sa yawa vata vi ira vokiliga ra sa voleka. 18Ni sai Jisu liga sa torovia rawa kinia na Tamada o kita ruarua i na Yalo e dua bau liga.19O koya ke dou sa qai reva ni jiko vulagi kinia se kai tani. Dou sa koro vata liga ki ira ra sa lotu, ka dou sa le ni vale ni Kalou. 20Dou sa tara cake i na nodra yavu nai apositolo vata ki ira na parofita, ia sai koya o Jisu Karisito sa kenai vadei i na tutu-ni-vale. 21O koya sa sema vata kinia na vale taucoko ka sa tubu cake kinia me vale tabu ni sa tu vata ki na Turaga. 22O koya dou sa vakatataki kinia me vale ni Kalou ni sa jiko kinia na Yalo Tabu.

31I na vuku ni ka ke o au, o Paula, sa ni Karisito Jisu sa vesu tu i na vukumudou sa matanitu tani - 2ni dou ma rogocia beka se sa vacava na loloma ni Kalou sa soli mai vi au i na vukumudou.3Ni sai vavuvuli mana sa vatakila kinia o koya vi au, na ka ka vuni tu, me vaka au ma vola valailai iliu. 4Ka dou na kila rawa kinia ni dou sa wilikia na noqu vuku i na ka vuni baleji Karisito. 5Ke sa reva ni vatakilai vi ira na tamata i na gauna sa oji. Me sa qai vatakilai i na Yalo Tabu vi ira na nonai apositolo yalosavasava vata ki ira na nona parofita.6Na ka djina sai koya ni ra sai taukei vata na vimatanitu tani vata ki ira na mataviwekani, ka ra sa rawajia vata vokiliga na ka sa yalatakia o Jisu Karisito i na vuku ni tukutuku vinaka. 7O koya au ma lesi kinia meu kenai talatala me va nai solisoli ni loloma ni Kalou sa solia mai vi au ena cakacaka yaco ni nona kaukauwa.8Vi au, io vi au sa uasivi sobu sara vi ira keceliga ra sa lotu - sa soli kinia na loloma ke, me vunautaki vi ira na vimatanitu nai yau ni Karisito sa reva ni kilai rawa vata 9ka me varairaitaki vi ira na tamata keceliga - se sa vacava na ka ka vuni tu sa vunia mai nai vatekivu ki vuravura na Kalou, o koya sa bulia na ka keceliga.10Me yaco kinia i na gauna ke nai soqosoqo le ni lotu me vatakilakilataki vi ira na turaga vata ki ira sa kaukauwa i na vivanua valomalagi me ra na mai kila na ituvaki ni bula e levu i na vuku ni Kalou. 11Me va nai naki sa tu oji vua i na vuku i Karisito JIsu na noda Turaga.12Ni sa tu vi kita na yalodoudou vata na noda rawajia na yalodei i na vuku ni noda vabauji koya. 13O koya gona au sa kerea mo nu kua ni yalolailai i na vuku ni noqu rarawa i na vukumudou, gona na nomudou dokai.14I na vuku ni ka ke au sa tekiduru kinia vi koya na Tamada, 15o koya ra sa vayacani kinia na mataqali keceliga mai lomalagi vata ki 16vuravura. Me solia vi ikodou o koya me va na kena levu ni nona vinaka me vakaukauwataki ikodou i na Yalona mo dou kaukauwa i loma.17Me jiko liga i na lomamudou na Karisito i na vabaujia ka mo dou vawakana ka tauyavutaki i na loloma, 18ka rawajia kinia mo dou kila vata ki ira keceliga ra sa lotu, se cava na kena raraba, vata na kena balavu, vata na kena jitobu, vata na kena cecere, 19ka mo dou kila na loloma i Karisito, o koya sa uasivi cake i na ka e kilai rawa, mo dpu sinai i na ka keceliga sa sinai kinia na Kalou.20Ia vi koya sa rawajia me caka na ka sa uasivi cake valevu sara i na ka keceliga eda sa kerea se vakasama kinia, me va na kaukauwa sa cakacaka yaco i na lomada, 21me ia vi koya na varokoroko i nai soqosoqo le ni lotu i na vuku i Karisito Jisu me yacovia na vitabatamata keceliga ka reva ni mudu. Emeni.

41O koya ke, au sa vamasuji ikodou kinia o au sa vesu tu i na vuku ni Turaga, mo dou caka jiko nai valavala sa kilikili vata nai tutu dou sa kacivi kinia. 2Au sa vamasuji ikodou mo dou yalomalumalumu sara ka yalomalua, mo dou vosojia vadede ka vivosoji vaikodou i na loloma. 3Mo dou gumatua sara, mo dou maroroya na lomavata ni Yalo Tabu ni dou sa vauci vata i na vivinakaji.4Sa dua vata nai soqosoqo lotu kece, ka duabau liga na Yalo Tabu, me va dou sa kacivi i nai nuinui e duabau liga ni dou ma kacivi. 5Ia sa duabau liga na Turaga, sa duabau liga na vabaujia, sa duabau liga na papitaiso, 6ka duabau liga na Kalou, na Tamadra na tamata keceliga, o koya sa lewai ira keceliga vata ki ira keceliga.7Ia sa soli vi kita yadua na loloma me va nai varau ni solisoli ni Karisito. 8O koya gona sa tukunia kinia o koya: "Ni sa qai i colo o koya, sa vabobulataki ira na le levu me ra bobula, sa solia nai solisoli eso vi ira na tamata."9Na cava nai balebale ni "a sa qai cake," vavo liga ni sa qai sobu vokiliga iliu o koya i na viyasa i vuravura ira? 10O koya liga sa qai sobu mai sai koya vokiliga ka qai i colo me yawakalila kece mai lomalagi, me vasinaijia kinia na ka keceliga.11Ia sai Karisito sa solia eso me ra apositolo, ka so me ra parofita, ka so me ra tamata dauvunau liga, ka so me rai vatawa kai vavuvuli 12me ra vavinakataki kinia o ira sa lotu, me caka na cakacaka ni talatala, me vatataki cake nai vavakoso ni Karisito, 13me da yaco sara o kita keceliga me da lomavata i na vabaujia ka kila sara na Luve ni Kalou, me da tautauvata ki nai varau ni tamata djina ra sa sinai sara vi Karisito.14Sa tarai kita cake na Karisito me da kua voki ni qai gone ka ra sa yadji lesu ka qai yani i na ua, ka viyadjiyaki i na cagi keceliga ni vavuvuli vata na lawaki ca ni tamata i na dauvivaqaseni sa nakijia kinia na vivacalai. 15Ia me da caka na ka djina i na loloma, me da tubu cake vi koya i na ka keceliga vi koya, na uluda, na Karisito. 16O koya sa sema vata mai vua na yago taucoko, ka vauci vata ina vuku ni kena yaga nai sema yadua, me caka na ka sa caka sara na jikina keceliga ni sa dui vaitavi, sa vatuburi cake i na yago tabu ni sa vatataki cake vata ki koya i na loloma.17O koya ke, au sa vosa kinia ka varojia matua i na vuku ni Turaga, mo dou kua ni valavala jiko me vataki ira na vimatanitu tani, i na lomadra lialia. 18Ni sa vabutobutotaki na lomadra, ra sa reva ni viriti ki na bula sa mai vua na Kalou, i na vuku ni lialia sa tu i na yalodra ka ni sa kaukauwa na lomadra. 19Ia ni ra sa reva ni madua rawa ra sa soli ira i na cakacaka vasisilia, me ra caka na ka keceliga sa reva ni savasava ni ra sa daugarovia.20Ia e reva ni va kena nomu vulicia na vika me baleji Karisito. 21Au sa nanumia ni o sa rogocia na vika me baleji koya, ka o sa vavulici kinia vua, me va sa tu vi Jisu na ka djina. 22O vavulici mo dainia tani na nomu varau ni bula makawa, me yadji tani kinia na tamata makawa. Na tamata makawa sa ca na nonai varau balejia ni sa tu vua na gagadre ca sa vivakaisini.23Ko ikodou sa vavulici mo dou vavoui mai na yalomudou vata na lomamudou, 24ka mo dou vaicurucuru i na tamata vou o koya sa caka va na Kalou - i na yalododonu vata na yalosavasava djina.25O koya liga ke ni dou sa dainia tani kinia na seni, me vosa djina na tamata yadua vua na kai nona, ni da sa jikina vataki kita. 26Ni dou sa cudru kua ni dou valavala ca kinia. Me kua ni dromu na matanisiga ni dou sa cudru jiko. 27Kua vokiliga ni vararawataki ikodou vua na tevoro.28Me kua ni butako jiko o koya sa daubutako. Ia me daucakacaka liga ka caka i ligana na ka sa yaga, me so kinia na ka e nona me soli vi koya sa dravudravua. 29Me kua ni qai mai na gusumudou e dua na vosa velavela. O koya liga sa vinaka me caka kinia na vivakatataki, me va sa raujia, me yaco kinia na vinaka vi ira ra sa rogocia. 30Ia dou kua ni vararawatakia na Yalo Tabu, o koya dou sa dregaji kinia me yaco mada na siga ni bula.31Me dai tani kece vi ikodou na yaloca, na cudrucudru, na daunene, na dauviba vata na vosavacaca, vata na vika ca keceliga sa salavata. 32Ia dou vilomani vataki ikodou, dou lomavinaka, douu vivosoji vataki ikodou, me va sa vosoji ikodou na Kalou i na vuku i Karisito.

51O koya ni douu qai vadamurimuria na Kalou, me vataki ira na gone ni toko. 2Mo dou qai voli ina loloma, me va sa lomani kita vokiliga na Karisito ka soli koya ina vukuda, mei soro boi vinaka ka vacaboria vua na Kalou.3Ia na dauyalewa vata na ka keceliga sa velavela vata na daukocokoco me reva ni cavuji maliwai ikodou, me va sa kilikili vata ki ira ra sa lotu. 4Me reva vokiliga na ka vasisila, se na vivosaki lialia, se na viwali, na ka gona sa reva ni kilikili. Me caka liga na vavinavinaka.5Ni dou sa kila na ka ke na reva sara na nonai votavota ina matanitu ni Karisito vata na Kalou, e dua sa daudara, se dua sa velavela, se dua sa daukocokoco, ni sa qaravia na Kalou seseni o koya ke. 6Me kua ni vacalai ikodou e dua i na vosa laliga, ni sa vika ke sa yaco kinia na cudru ni Kalou vi ira sa talaimama. 7O koya, mo dou qai kua ni malele vata ki ira.8Ni dou ma butobuto iliu, ia dou sa qai rarama i na Turaga. Mo dou caka jiko nai valavala ni gone ni rarama 9(ni sa vua ni rarama nai valavala sa vinaka keceliga vata nai valavala dodonu vata na ka djina), 10ni dou vatovolei na ka sa vinaka vua na Turaga. 11Ia dou kua ni malele vata ki ira sa dauia nai valavala butobuto sa reva ni yaga ka dou vunaucia liga. 12Ni sa ka e vivamaduataki me vosataki na vika ra sa daucaka vuni.13Ia na ka keceliga gona ni sa vunauci sa vavotui i na rarama. 14Ni sa rarama na ka keceliga sa vavotui. O koya ke sa tukunia kinia o koya, "O iko sa moce mo yadra mai, ka tucake mai na mate, ena qai vararamataki ikodou na Karisito."15O koya mo dou qai raici ikodou vinaka - mo dou i valavala vayalomatua ia mo dou kua ni vataki ira na lialia, mo dou vataki ira na vuku. 16Mo dou volia me nomudou na gauna ni sa ca na visiga ke. 17O koya mo dou qai kua ni lialia, mo dou kila liga na loma ni Turaga.18Ia dou kua ni mateni i na waini, ni sa caka kinia na ka vasisilia. Douu vasinaiji liga i na Yalo Tabu, 19ka dou vivosaki vataki ikodou i na same vata na sere vata na meke vayalo, ka dou seretakia na sere e laga vinaka i na yalomudou vua na Turaga, 20ka dou vavinavinaka jiko i na vuku ni ka keceliga vua na Kalou vata ki na Tamada i na yaca ni noda Turaga o Jisu Karisito, 21ka dou dui vamalumalumutaki ikodou vataki ikodou i na rere vi Karisito.22Ikodou na yalewa vawaji, mo dou dui vamalumalumutaki ikodou vua na wajimudou, me va vi koya na Turaga. 23Ni sa ulu ni wajina na tagane me va sa ulu ni soqosoqo le ni lotu na Karisito, ia nai Vabula vokiliga ni yago o koya. 24Ia me va sa malumalumu nai soqosoqo le ni lotu vi Karisito, me ra va vokiliga kinia na yalewa vi ira na wajidra i na ka keceliga.25Ikodou na tagane vawaji, lomani ira na wajimudou, me va sa lomania nai soqosoqo le ni lotu na Karisito vata sa soli koya i na vukuna ka 26me vasavasavataki ka borea ni sa savuya i na wai vata na vosa, 27me varairaitakia kinia vi koya mei soqosoqo le ni lotu e serau sara, me kua ni tauviduka se sasalukiluki se dua na ka e vakinia, me savasava ka reva na jikina e ca.28E kilikili vata ki ira na tagane me ra lomani ira vakinia na wajidra me vaka na yagodra djina. O koya sa lomania na wajina sa lomani koya vataki koya. 29Ni sa reva ni dua e cajia na yagona djina, ia sa vakania ka maroroya me va sa caka vokiliga o Karisito i nai soqosoqo le ni lotu, 30ni ta sa jiki ni yagona.31"Na ka ke ena dainia kinia na tagane na tamana vata na jinana ka rau na duavata ki na wajina, ka rau na le dua bauliga." 32Sa ka levu na ka vuni ke, ia au sa vosataki Karisito vata nai soqosoqo le ni lotu. 33Ia mo dou dui lomania yadua na wajina me vataki koya ia na yalewa me varokorokotakia na wajina.

61Ikodou na gone, dou talairawarawa vi ira na nomudou matua i na ka sa vinaka vua na Turaga, ni sa dodonu ke. 2"Mo varokoroko vi rau na tamamu vata na jinamu" (Ke na vunau taumada sa dua kinia na vosa ni yalayala.), 3"mo vinaka kinia ka mo bula vadede vokiliga i vuravura."4Ikodou vokiliga na matua, dou kua ni vacudrui ira na nomudou gone. Ia dou vavulici ira i na vunau vata nai vavuvuli ni Turaga.5Ikodou na tamata, dou talairawarawa vi ira na nomudou turaga vayago i na rere vata na sautanini. Me sa djina na yalomudou me va vi Karisito. 6Mo dou kua ni makutu i matadra liga na turaga, mo dou vinakaji kinia vatamata. Ia me vaka dou sa tamata ni Karisito, mo dou caka na loma ni Kalou mai na vu ni yalomud0u. 7Ni sa vinakatakia jiko na lomamudou ka me va vi koya na Turaga ka reva vi ira na tamata, koya dou sa makutu kinia, 8ni dou sa kila na ka sa vinaka keceliga ena caka na tamata yadua se bobula se taukei, ni na saumi vakinia mai vua na Turaga9Ikodou vokiliga na turaga, dou caka vakini vi ira na nomudou tamata. Kua ni vosa vacudrucudru vi ira. Ni sa kila sa jiko mai lomalagi na nomudou Turaga o koya sa nodra vokiliga, sa reva ni vinakatakia e dua vailoa o koya.10Meu jinia, ikodou na wekaqu mo dou kaukauwa jiko i na Turaga vata na kena levu ni nona kaukauwa. 11Dou vaiyaragi i nai yaragi keceliga ni Kalou, mo dou tudei rawa ka vorajia nai lawaki ni tevoro.12Ni da sa reva ni vivala laliga vata ki ira na tamata, da vivala vokiliga vata ki ira ra sa liu, vata ki ira sa kaukauwa, vata ki ira sa vitaliatakia na butobuto ki vuravura ke, vata ki ira na vivavakoso yalo ca i na viyasana valomalagi. 13O koya mo dou vaiyaragi i nai yaragi keceliga ni Kalou, mo dou vorajia rawa kinia i na siga ca, ia ni dou sa vayacora kece, dou tu dei.14O koya mo dou qai tu dei ni sa vauci tu na tolomunu i na lomadjina, ka sa tu i na lomaseremunu nai sasabai ni valavala dodonu, 15ka sa vaivava na yavamunu i na cakacaka ni tukutuku vinaka ni vivinakaji. 16Ia me kenai kuri mo dou yadjia na vabaujia mei sasabai, dou na bokocia rawa kinia na gasau vidji keceliga ni tevoro17Ka mo dou tauria na i yaragi ni vivabulai vata nai seleiwau ni Yalo Tabu, na vosa ni Kalou. 18Dou masu jikoliga i na masumasu keceliga vata na daukerekere i na Yalo Tabu. Me yacovia ke, dou yadravia jiko kinia i na gumatua kece vata ki na daukerekere i na vukudra keceliga na tamata lotu.19Masulaki au vokiliga, me soli vi au meu vosa rawa, ka vadoudou niu tukunia na ka vuni ni tukutuku vinaka. 20O koya au sa talai meu vunautakia, au sa vesu tu, meu vosatakia vadoudou me va sa kilikili vi au meu vosa.21Ia mo dou kila vokiliga na noqu toko vata na noqu i valavala ena tukunia na ka keceliga vi ikodou, o Tikiko na wekaqu daulomani vata nai talatala yalodjina ni Turaga. 22O koya au sa tala vi ikodou i na vuku n i ka ke, mo dou kila kinia na nitou jiko, me vaceguya vokiliga na yalomudou o koya.23Me nodra na viwekani na vacegu vata na loloma vata na vabaujia mai vua na Kalou na Tamada vata na Turaga o Jisu Karisito. 24Me tu na loloma vi ira keceliga ra sa lomania na noda Turaga o Jisu Karisito i na lomadjina. Emeni

## Filipai

11Oi kirau o Paula vata ki Timoci, na talatala i Jisu Karisito, vi ira keceliga mai Filipai, ra sa tu vata ki Karisito Jisu, vata ki ira nai talatala matua vata ki ira na tuirara. 2Me nomudou na loloma vata na vacegu mai vua Kalou o Tamada vata na Turaga o Jisu Karisito.3Au sa vavinavinaka vua na noqu Kalou ina vigauna keceliga au vananumi ikodou kinia, 4ina visiga keceliga, ina noqu masu keceliga, au sa dau masulaki ikodou ina marau, 5ni dou sa lomavata tu ina tukutuku-vinaka mai nai vatekivu me yacovia mai na gauna ke. 6Ia na ka ke au sa vadjinajia sara, o koya sa vatekivutakia na cakacaka vinaka i na lomamudou, ena caka jiko me yaco mada na siga na qai voki mai kinia o Jisu Karisito.7Sa dodonu meu nanumi ikodou keceliga vake, ni dou sa jiko i na lomaqu; ni dou sa rawa vata ki au na loloma oi ikodou keceliga, niu sa vesu tu, ka totakia ka vadjinadjinatakia nai tukutuku-vinaka. 8Ni sa kila na Kalou, niu sa lomani ikodou keceliga valevu sara i na yalololoma i Jisu Karisito.9Ia na ke au sa kerea me tubu cake valevu sara na nomudou loloma ina vuku vata na lewa vinaka keceliga 10mo dou vinakatakia kinia na vika sa vinaka sara, mo dou yalodjina ka reva ni cala me yaco mada na siga i Karisito; 11ni dou sa sinai i na vua ni yalododonu, sa tubu ina vuku i Jisu Karisito, me varokorokotaki ka vavinavinakataki na Kalou.12Au sa vinakatakia, mo dou kila na viwekani, na vika ma yaco vi au, sa vukea valevu sara na kena vatetei na kosipeli. 13Sa varaitaki kinia na noqu vesu i na vuku i Karisito vi ira keceliga na sojia i na vale n i tui, vi ira kece vokiliga na kena vo. 14a ra a le levu na viwekani ra sa tu vata ki na Turaga, ra sa guamtua mai niu sa vesuki tu, ra sa dodou cake kinia me ra tukunia na Vosa ni Kalou ka reva ni rava.15E djina liga ni so vi ira sa vunautaki Karisito balejia ni ra sa dauvuvu ka dauvileji, eso vokiliga ni ra sa loma vinaka. 16Sa vunautaki Karisito o ira eso ni ra sa dauvileji ka reva i na lomadjina, ra nakijia liga me ra vaikuritakia na noqu vesu i na ka rarawa eso. 17Eso voki i na lolomam, ni ra sa kila au sa lesi meu totakia nai tukutuku-vinaka.18Ia ka vacava? Au sa marau liga ni sa vunautaki kinia na Karisito, vitalia liga se caka ina yalodjina se ina yalo ni vivakaisini. Io, au sa marau jikoliga, 19niu sa kila ni na yaco na ka ke meu bula kinia, ina vuku ni nomudou masu vata nai solisoli ni Yalo i Jisu Karisito.20Me va na ka au sa dau warakia ka vavanuinuitakia meu kua ni madua i na dua na ka, meu doudou sara liga, me va iliu, me vakinia ni kua me valevulevui na Karisito i na vuku ni yaqogu, se sa bula se sa mate. 21Ni sai Karisito au sa bula jiko kinia, ia sa ka vinaka keu sa mate.22Ia ke sa vavuana jiko na noqu cakcaka niu sa bula vayago ke, au sa qai reva ni kila na ka meu djigitakia. 23Niu sa lomalomarua i na ka e rua niu sa vinakatakia meu qai yani, ka jiko vata ki Karisito; o koya sa daumaka cake sara. 24ia sa yaga cake vi ikodou meu jiko liga vayago.25Niu sa vadjinajia ke, au sa kila niu na jiko liga, io, ka jiko vata ki ikodou keceliga, mo dou tubu cake kinia i na marau ni vabaujia; 26me levu cake na nomudou cibitakia ina vukuqu na nomudou bula ni viwekani vata ki Karisito Jisu ina gauna sa na qai voki mai kinia. 27O koya ke sa bibi kinia me vidonui na nomudou i tovo ni bula vata na vika sa vinakatakia na tukutuku-vinaka i Karisito, me na rawa kinia vi au, ke'u mani qai yani se reva, me'u rogocia ni dou sa tu dei i na yalovata ka gumatua sara i na lomavata me tubu kinia na vabauji ni tukutuku-vinaka.28Me kua ni varavai ikodou o ira na nomudou meca i na dua na ka, koya gona nai vatakilakila vi ira ra sa rusa, ia vi ikodou ni dou na bula ia ke mai vua na Kalou. 29Ni sa soli vi ikodou i na vuku i Karisito, e reva liga ni dou vabauji koya, mo dou vosojia vokiliga na vika rarawa ina vukuna. 30Sa qai rawa kinia ke mo dou vaitavi vata ki au ina i valu, sai koya liga ke nai valu vata liga dou raicia ni'u sa vala jiko kinia mai liu, au se caka jikoliga ke ni kua, me va na vika dou sa raicia.

21Ia me va ni sa vayaloqaqataki ikodou na nomudou tu vata ki Karisito, ka sa vacegui ikodou na nona loloma, ka dou sa vitokani vata jiko ina nona Yalo Tabu, ka sa tu vi ikodou na yalomatua vata na yalovinaka, 2au sa vamasuji ikodou mo dou vamarautaki au djina sara, me tautauvata nai varau ni nomudou vakasama, vata na nomudou jiko vilomani ka mo dou lomavata ka yalovata jiko.3Ikodou kua ni caka e dua na ka ina yalo ni nanumi vataki koya, se ina yalo dokadoka, ia ikodou yalo malumalumu liga ka dau okaji ira na tani me ra vinaka cake vi ikodou. 4Me ra kua ni dui nanumia vokiliga na tamata yadua na vika e baleji ira, ia me ra dau nanumia vokiliga na ka baleji ira na tani.5E dodonu me jiko vi ikodou nai tovo ni rai e jiko vi Karisito Jisu, 6ni sa jikoliga vua ina vigauna kece nai tovo ni Kalou, ia sa reva liga ni suguraki koya yani me rau tautauvata na Kalou. 7Sa dainia vajikijiki na vika kece sa taukenia ka sa matanatakia na bula ni dauviqaravi. 8Sa laurai vua ni sa i tovo vata na tamata ka sa rairai mai ina yalo vatamata, sa vayalomalumalutaki koya ka talairawarawa me mate ina kauveilatai.9O koya gona sa laveji koya cake kinia na Kalou ina vanua cecere sara, ka solia vua na yaca sa vinaka cake mai na viyaca keceliga, 10me tekiduru kinia ina yaca i Jisu na duru vayadua keceliga, mai lomalagi vata i vuravura vata na ruku i vuravura, 11ra na vatusa na yame keceliga ni sa Turaga o Jisu Karisito, me varokorokotaki kinia na Kalou na Tamada.12O koya ke, ikodou na wekaqu lomani, me va ni ikodou ma dautalairawarawa vi au ina gauna da sa jiko vata kinia, e bibi cake sara mo dou muria na noqu vosa ina gauna eda reva ni jiko vata kinia me vake, Ni vaojia vavinaka na cakacaka ni nomudou vabaujia ina rere vata na sautanini. 13Balejia ni sa daucakacaka maliwai ikodou na Kalou vata ka vukei ikodou mo dou taleitakia ka talairawarawa ina i naki ni lomana.14Ikodou kua ni caka e dua na ka ina vosa kurukudru se vileji, 15me rawa kinia mo dou yalosavasava, ka reva ni beitaki ina dua na cala me vataki ira na luve ni Kalou sa reva na nodra cala ka ra sa bula jiko ina kedra maliwa na tabatamata lomatakelo ka ivalavala ca, e dodonu mo dou cila serau ina kedra maliwa me vaka na kalokalo ra sa vararamatakia na lomalagi. 16Na nomudou sa solia jiko vi ira nai tukutuku ni bula ke ikodou sa caka gona, sa na rawa kinia vi au me'u vibeitaki ikodou ina siga i Karisito, balejia ni na vatakila gona ni sa reva ni maumau liga na noqui gu vata na noqu cakacaka.17Ke va madaliga au na mani vamatei ina vukumudou, au na sovarakia na noqu dra mei kuri ni nomudou i soro vua na Kalou ina vuku ni nomudou vabaujia, au na marau djina, au na marau vata ki ikodou yadua. 18Me vavokiliga kinia o ikodou, mo dou reki ka marau vata ki au.19Ke sa vakinia na loma ni Turaga, meu talai Timoci yani vi ikodou ina dua na gauna laliga ke, ka me na mai vaceguya na yaloqu nai tukutuku baleji ikodou. 20E reva voki ni dua e jiko vi au me kauwaitakia djina na vika e baleji ikodou me vataki koya. 21Ra sa dui kauwaitakia liga na tamata yadua na ka sa baleji ira, ka reva na vika e baleji Jisu Karisito.22Ikodou sara madaliga vai ikodou, dou sa vadjinadjinatakia na nona yaga, ina ni rau ma cakacaka vata ina vuku ni kosipeli, me vaka e dua na tama vata na luvena. 23O koya gona au sa naumia me'u na talai koya yani vi ikodou ina gauna liga au sa kila rawa kinia na vika me baleji au. 24Ia, au sa vanuinui jiko vua na Turaga ni na rawa me'u qai yani vi ikodou ina dua na gauna lekaleka ke.25Au naumia vokiliga ni sa raujia me'u tala yani na wekada o Epafirotaito, o koya kirau ma viqaravi vata sa vala vata voli i yasaqu, sa yadjia mai na nomudou i tukutuku ina nona mai vukei au. 26Sa vinakatakia valevu o koya me raici ikodou kece sara, sa rarawa na yalona ni dou qai rogocia ni sa tauvi-mate. 27Io, sa tauvi-mate djina o koya, sa voleka sara ni mate. Ia sa yaloloma vua na Kalou, sa reva ni vua taudua liga, sa yaloloma vokiliga vi au, sa reva ni vaikuritakia na noqu rarawa ina dua voki na ka.28O koya gona sa gu sara kinia valevu na lomaqu, me'u talai koya yani vi konu, mo dou na marau kinia ni dou sa raici koya voki, sa na seavu vokiliga kinia na noqu rarawa. 29Dou ciqomi koya, io, ina yalo marau, me va ni sa wekada o koya ina vuku ni Turaga. Dou dokai ira keceliga na tamata ra sa vataki koya. 30Balejia ni ma voleka sara ni mate ina vuku ni cakacaka i Karisito. Ni solia liga na nona bula me mai qaravia na vivuke eso sa reva ni rawa ni dou qaravia.

31Me'u jinia, ikonu na wekaqu, dou reki ka marau ina nomudou sa jiko vata na Turaga. E reva ni oca nomudou sa jiko vata na Turaga! E reva ni oca vi au me'u vola voki yani na vika au sa vola oji yani iliu, ni na vinaka cake sara vi konu ke. 2Dou qarauni kemunu vinaka mai vi ira na dau caka ca, o ira na koli, o ira na tamata ra sa daucikevia me tavalakia na yago.

3Ni sai kita liga ke, e reva ni o ira, sa yaco vi kita na vicilivi djina, ni da sa qaravia na Kalou ina viliutaki ni Yalo Tabu, sa noda vata na marau ni da sa tu vata ki Karisito Jisu, da sa reva liga ni vararavi ina vika vayago.4Ka djina liga ni sa rawa vi au meu vararavi ina vika ke. Ke dua sa nanumia ni sa tu vua na ka me vuni nona vararavi ina vika vayago, sa levu sara na ka e tu ke vi au. 5Au ma cilivi ina i kawalu ni siga ni noqu bula, au ma sucu meu luvei Isireli, mai na yavusa i Penijamini, au dra djina va-Iperiu; au ma dua vi ira na Farisi.6Ina vika me balejia na kena cuqeni vagumatua sara na vabaujia va-Jiu, au ma vacacania kinia nai soqosoqo lotu va-Karisito, ina vika me balejia na nona vadonui e dua mai na kena muri na lawa, au ma reva ni beitaki rawa kinia. 7Na vika kece au ma dau taleitakia iliu, au sa okajia ke me ra tawayaga ina vuku i Karisito.8E reva laliga ni o ira na vika gona, au sa okajia na vika kece sara gona me ra reva ni yaga ni vatauvatani vata na kena rui talei na vikilai vata ki Karisito Jisu na noqu Turaga. Au sa dainia tani na ka keceliga ina vukuna, au sa okajia me benu, me noqu liga kinia na Karisito 9ka me kirau visemaji djina sara. Sa reva kinia ni tu vi au na vivadonui sa soli ina vuku ni vabauji Karisito, na vivadonui sa taka mai vua na Kalou sa yavutaki ina vabaujia. 10Au vinakatakia meu kilai Karisito vata na kaukauwa ni nona tucake voki mai na mate, ka meu wasea vata ki koya na nona rarawa, ka meu vataki koya ina nona mate, 11ina vuku ni vanuinui meu na tucake vokiliga vakinia o au mai na mate ina bula.12Au sa reva ni tukunia niu sa rawa sara na vika ke, seu sa vinaka sara. Au sa tovolea jikoliga meu rawa nai cocovi ka sa qaqa oji kinia o Karisito Jisu ina vukuqu, ni sa rawai au meu nona vadua. 13Kemunu na wekaqu, au sa reva sara ni tukunia niu sa rawa oji, sa dua liga na ka au sa caka, gona meu nanulevajia na vika sa sivi, au tovolea ina noqui gu taucoko meu rawa na vika sa tu mai liu. 14O koya gona, au sa cici vadodonu sara ina kena i cavacava meu rawa kinia nai ulu ni cocovi, gona na kaci ni Kalou ina vuku i Karisito Jisu me balejia na bula mai colo.15O kita kece sa matua vayalo, sa dodonu me tu vi kita nai tovo ni rai vake; ke so vi ikodou sa duatani nai tovo ni nomudou rai, na qai vamatatatakia liga vi ikodou na Kalou. 16Me da toso jikoliga iliu, me va nai varau da sa muria jiko mai me yacovia mai na gauna ke.17Ikodou na wekaqu, dou vadamurimuri au jikoliga. Dou muri ira vokiliga o ira sa bulatakia jiko nai varau ni bula kitou sa varaitakia jiko vi ikodou. 18Au ma sa tukunia oji vawasoma vi ikodou iliu, au sa na tukunia voki ke vata na tonawanawa ni mataqu: na nodra i varau ni bula e le levu sara, sa vavuna me ra vimecaki vata na mate ni Karisito ina kauveilatai. 19Ra sa jini djina liga i eli o ira ke. Ni sa nodra Kalou na vika sa vinakatakia na yagodra, ra sa dau dokadokatakia na ka e dodonu me ra maduatakia, ra sa dauvakasamatakia liga na ka ni bula ke.20O kita, da sa lewe ni koro mai lomalagi, da sa warakia jiko liga ina yalo nanamaki na nodai Vabula, na Turaga o Jisu Karisito me qai mai lomalagi. 21Na qai visautakia o koya na yagoda malumalumu ke, na yago sa rawa ni mate, me vukicia me va na yago vaiukuuku; ina nona vayagatakia na kaukauwa sa rawa vua me yadjia kinia na ka keceliga ina nuiniu ni nona lewa.

41O koya gona, ikonu na wekaqu, dou sa rui ka vamareqeji kinia vi au, sa nanumi ikodou valevu. Sa ka levu na nomudou vamarautakia na yaloqu, au sa cibitaki ikodou djina sara. Sai koya kinia ke, ikodou na wekaqu, na vika mo dou vayacoya me rawa ni dou tu dei kinia ina nomudou bula vata na Turaga. 2Au sa vamasuji rau o Uotia vata ki Sainitiki me rau lomavata ina vuku ni Turaga. 3Au sa kerei iko vokiliga na noqui tokani yalodjina, mo vukei rau na yalewa ke, ni kitou ma cakacaka vata sara vakaukauwa ina kena vatetei na kosipeli, kitou vata ki Kelemedi vata ki ira keceliga nai tokani dauviqaravi, sa volai tu na yacadra inai vola ni bula ni Kalou.4Dou reki jikoliga ina nomudou sa tu vata ina Turaga, au sa tukunia voki dou reki jikoliga. 5Me laurai vi ikodou nai tovo ni rai sa yavutaki ina yalomalumalumu. Sa voleka na Turaga. 6Dou kua sara ni lomaocaoca ia na ka keceliga me vatakilai vua na Kalou na nomudou kerekere i na masu vata na daucikecike vata na vavinavinaka, 7ia na vacegu ni Kalou, sa uasivia na kila-ka vatamata, sa vataudeitakia na yalomudou vata na lomamudou ina vuku i Karisito Jisu.8Meu jinia, ikodou na wekaqu, dou tugania ina nomudou vakasama na vika keceliga e vinaka ka dodonu me vacaucautaki; gona na vika djina, na vika va-turaga, na vika e dodonu, na vika e savasava, na vika e totoka ka dau dokai. 9Dou vayacoya na vika dou sa vulicia ka raicia vi au, vata mai na vika au sa tukunia vata na vika au sa qaravia, na qai jiko vata ki ikodou na Kalou ni vivacegui.10Au sa marau djina valevu ina Turaga ni sa qai vavoui voki na nomudou kauwaitaki au vake. Au reva ni kaya ni sa mai mudu na nomudou kauwaitaki au, ia sa reva liga na gauna mo dou varaitakia rawa kinia. 11Au reva vokiliga ni tukunia jiko ke meu dusia niu vinakatakia na vika ke; niu sa vulicia oji meu ciqomia liga ina yalo vacegu na vika cava liga sa tu vi au. 12Au sa kila na bula dravudravua, au sa kila vokiliga na bula vutuniyau. Au sa vulicia nai walewale ni bula vacegu ni sotavi na vidraki ni bula duidui eso, seu via kana, seu kuva, dravudravua seu vutuniyau. 13Au sa rawa ni sota na vidraki ni bula keceliga ina vukui Karisito o koya sa vakaukauwataki au.14Ia sa vinaka djina na nomudou mai vukei au ina gauna au ma leqa tu kinia. 15Dou sa kila vinaka, ikodou liga na kai Filipai, na kena vunautaki na kosipeli, na noqu qai mai Masitonia, e reva ni dua nai soqosoqo lewe ni lotu ma vukei au ina vika ma vacurumi mai vata na vika me saumi. 16Na noqu jiko mai Cesalonaika, dou ma vayadjia yani kinia vavica na nomudou ka ni vivuke vi au. 17E reva ni vuna ke niu ma via vaqara i loloma liga; au vinakatakia liga meu raicia me wili vi ikodou na vua ni nomudou vabaujia.18Sa tu ke na rasiji ni vika kece dou ma solia vi au; sa vuabale voki. Na ka kece sara au ma vinakatakia au sa tauria ni sa yadjia kece mai o Epafirotaito na nomudou ka ni loloma. Sa va e dua na ka ni va-cabo-i-soro boi vinaka vua na Kalou, nai madrali sa vadonui sa valomavinakatakia na Kalou. 19Na noqu Kalou na sota na nomudou gagadre keceliga me va ni sa vutuniyau valevu sara o koya ina vuku i Karisito Jisu. 20Me caka vua na noda Kalou na Tamada na varokoroko sa reva ni mudu. Emeni21Au sa loloma yani vi ira keceliga ra sa ni Karisito Jisu. Ra sa loloma yani vi ikodou na noda i tokani ra jiko vata ki au. 22O ira kece na tamata ni Kalou ra jiko ke ra sa loloma vokiliga yani, vabibi o ratou na jiko ina vale ni Sisa. 23Me jiko vata ki ikodou kece sara na loloma savu ni noda Turaga o Jisu Karisito.

## Kolosa

11Oi au o Paula, nai apositolo i Jisu Karisito, ina lewa ni Kalou, o Timoci vokiliga na taciqu. 2Vi ira era sa lotu ka viwekani djina, era sa tu vata ki Karisito, era sa tiko mai Kolosa? me nomudou na loloma vata na vacegu, mai vua na Kalou ko Tamada. 3Kirau sa vavinavinaka vua na Kalou na tamai Jisu Karisito na noda Turaga, ka masulaki ikodou ina visiga.4Ni kirau sa rogocia na nomudou vabauji Karisito Jisu vata na nomudou loloma vi ira na keceliga era sa lotu. 5Ena vuku ni ka dou sa vanuinuitakia, o koya sa maroroi mai lomaliagi me nomudou, ia, dou rogocia kinia ena vosa djina ni tukutuku vinaka. 6Sa yaco mai vi ikodou, me va vokiliga vi ikodou, a sa vatekivu vata kina siga dou a rogocia kinia, ka kila djina na loloma ni Kalou.7Me va ikodou sa kila mai vi Epafira, a nirau tokani daulomani, ia, nai Talatala yalo djina i Karisito vi ikodou. 8O koya vokiliga sa tukunia vi kirau na nomudou loloma ina Yalo Tabu.9Ina vuku ni ka ke oi kirau vokiliga, sa vatekivu vata ki na siga kirau a rogocia kinia, kirau sa reva ni mudu kinia na masulaki ikodou, ka masu mo dou vasinaiji ina nomudou kila na lomana, ina yalo matua ki na vuku vayalo vokiliga. 10mo dou caka nai valavala e kilikili ki ira sa nona na Turaga, me vinakajia keceliga o koya, mo dou vavuana jiko i na cakacaka vinaka keceliga, me tubu cake vokiliga na nomudou kila na Kalou;11Mo dou kaukauwa mai ena kaukauwa keceliga, me vaka na nona kaukauwa vaidjina, e tubu na vosotia keceliga ki na vosotia vadede ina marau. 12Mo dou vavinavinaka vua na Tamada, o koya sa varautakia vi kita meda rawajia na kedrai votavota era sa yalosavasava, ina rarama:13O koya sa vabulai kita mai na lewa ni butobuto, a sa yadi kita ki na matanitu nei koya na nona Gone ni toko: 14O koya eda sa rawatia kinia na bula ena vuku ni nona dra ni sa bokoci na noda i valavala ca.15O koya na yaloyalo ni Kalou sa reva ni rairai, ka vatuburia e liu ka qai muri na ka keceliga, ka caka: 16ni sa caka na ka keceliga o koya, se ra tu mai lomalagi, se ra tu e vuravura, se rairai se reva ni rairai, se ra vitikotiko vaturaga, se ra vimatanitu, se ra turaga sa liu, se ra turaga kaukauwa: sa caka na ka keceliga o koya, ka me nona vokiliga; 17a sa bula eliu o koya sa muri na ka keceliga, ka sa vataudeitakia na ka keceliga ko koya.18O koya na ulu vokiliga ni yago, nai soqosoqo lewe ni lotu: o koya nai vatekivu, na ulumatua mai na mate; me vinaka cake kinia o koya ina ka keceliga. 19Ni sa vinakatia me sinai o koya ina ka keceliga; 20ka me vavivinakatitaki ira kaya na ka keceliga ina vukuna, ni sa caka mada na ka ni vivinakati ina nona dra ni sa lauvako ki na kauveilatai; io, ina vukuna liga, se ra tu e vuravura se ra tu mai lomalagi.21Oi ikodou vokiliga, dou a kai tani eliu ka meca ena vu ni yalomudou ena cakacaka ca, sa qai vavivinakataki ikodou o koya, 22ina yagona valewe ni sa mate, me varaitaki ikodou kinia ni dou sa yalosavasava ka reva ni beitakia rawa ka reva ni vunauci rawa e matana; 23keva dou sa vabautia tikoliga ka vataudeitakia ka vakaukauwatakia, ka reva ni vukicia tani mai nai nuinui ni tukutuku-vinaka dou a rogocia, ka sa vunautakia vi ira na tamata keceliga sa jiko e ruku i lomalagi; ia oi au o Paula au sa lesi meu kenai talatala.24Au sa qai marau niu sa vararawataki ena vukumudou, ka vayacoria ina yagoqu na kena vo ni rarawa ina vuku i Karisito, ina vuku ni yagona, ko ya nai soqosoqo lewe ni lotu: 25au sa lesi kina meu kenai talatala, me va nai lesilesi ni Kalou, au sa lesi kinia ina vukumudou, meu vayacoria na vosa ni Kalou: 26na ka vuni ka vunitakia mai vi ira nai tabatamata ina gauna eliu, ia sa qai varaitaki mai vi ira na nona tamata yalosavasava: 27ni sa vinakajia na Kalou me vatakila vi ira na kena vaidjina ki na kena talei ni ka vuni gona ina kedra maliwa na vimatanitu; koya ke na Karisito ina lomamudou, na vu ni kena nuitakia na kalougata:28o koya kitou sa vunautakia, ni kitou sa vasalatakia tiko na tamata yadua, ka vavulicia na tamata yadua ina vuku keceliga; ma kitou varaitakia kinia na tamata yadua ni sa vinaka sara ena vuku i Karisito: 29ke na ka kau sa daucakacaka vokiliga kinia, kau sa gumatua vokiliga me va na nona cakacaka sa mana ina lomaqu.

21Niu sa vinakajia mo dou kila na levu ni noqu lomaocaoca ina vukumudou, ina vukudra vokiliga mai Leotisea, ki na vukudra keceliga era a reva ni raici au vayago; 2me vacegui na yalodra, me ra vaduavatataki ina loloma, me nodra nai yau keceliga ni vuku era na kila dina sara kinia na ka vuni ni Kalou, io na Karisito: 3o koya sa bini tu vua nai yau keceliga ni vuku ki na yalomatua.4Ia na ka ke kau sa tukunia, de dua e temaki ikodou ena vosa vicavilaki. 5E dina liga kau sa jiko tani vayago, ia kau sa jiko vayalo liga vi ikodou, ka reki ka raici ikodou ni dou sa dua vata ka tu dei ina vabauti Karisito.6Ia ni dou sa vabauji Karisito Jisu na Turaga, mo dou caka jiko nai valavala sa vinaka vua: 7dou tauyavutaki ka tara cake vua, ka vataudeitaki ena nomudou vabaujia, me va dou sa vatavulici, mo dou vinaka cake kinia ka vavinavinaka.8Dou raicia vinaka de dua sa vacacani ikodou ena vuku vavuravura sa reva ni yaga ka lasu vokiliga, e va nai tukuni vatamata, e va nai vavuvuli vavuravura, ka sa reva ni va nai vavuvuli i Karisito. 9Ni sa jiko ina yagona na ka keceliga sa sinai kinia na Kalou.10Ia dou sa vutu ni ka keceliga vi koya; a sa liutaki ira keceliga era sa liu ki ira sa kaukauwa o koya: 11ia dou sa cilivi vokiliga vua ena vicili sa reva ni caka ena liga, ni dou sa luvajia nai valavala ca ni yago ina vicili sa caka ina vuku i Karisito, 12ni dou a bulu vata kaya ina papitaiso: o koya vokiliga dou sa tu cake voki kaya ni dou sa vabaujia na kaukauwa ni Kalou, o koya sa vaturi koya cake voki mai na mate.13Ia oi ikodou, ni dou a mate tu enai valavala ca, ina vuku vokiliga ni yagomudou sa reva ni cili, sa qai vabulai ikodou vata kaya o koya, ni sa reva ni cudruvi kita ina vuku ni nodai valavala ca; 14ni sa qusia nai vola liga ni vivaro sa beitaki kita, sa noda meca jiko, ka sa yadia tani sara, ni sa vakojia ki na kauveilatai; 15ia ni sa vacacani ira sa liu ki ira sa kaukauwa, sa vasesevotuni ira, ni sa rawai ira sara ina ka ke.16O koya gona me kakua ni lewai ikodou kinia e dua ina vuku ni kakana, se na ka-ni-gunu, se na siga ni so levu, se na vula vou, se na siga tabu: 17gona liga nai vatakarakara ni vika me yaco mai emuri; ia sa nei Karisito na yago.18Me kakua ni tarovi ikodou e dua mai na ikodoui sau, ni sa viavia yalomalumalumu ka daumasu vi ira na agilose, ni sa doudou ena vika sa raicia o koya, a sa dokai koya ena vuku ni yalona sa valewe, 19a sa reva ni tauria matua na Uluda, o koya sa dautokoni kinia na yago taucoko, a sa vikabiji vata, ena vuku ni visema ki na viwa, a sa tubu ni sa vatubuya na Kalou.20Ia kevaka dou sa mate vata ki Karisito mai nai vavuvuli vavuravura, a cava dou sa muria kinia na vivaro me va dou sa bula vavuravura jiko, 21Kakua ni tara; kakua ni tovolea; kakua ni qumia; 22Gona keceliga ena oji, ni sa tauria jiko; ni ra sa va na vunau vata nai vavuvuli ni tamata? 23Ia e dina liga sa rairai me vuku na vika ke, ena viaviamasu vata na yalomalumalumu vata na vararawatakia na yago; ka reva ni yaga, sa vamamautaki liga kinia na yago.

31Ia keva dou sa vaturi cake vata ki Karisito, mo dou vaqara na vika mai colo, sa jiko kinia na Karisito ina liga i matau ni Kalou. 2Dou daunanumia na vika mai colo, kakua liga na vika e vuravura. 3Ni dou sa mate liga, ia na nomudou bula sa vuni vata ki Karisito i na Kalou. 4Ni na rairai mai na Karisito, sa noda vu-ni-bula, dou na qai rairai vata kaya enai ukuuku.5O koya mo dou qai vamatea na vijikimudou vavuravura, a dauyalewa, nai valavala reva ni savasava, na garogaro ca, na dodomo ca, ki na kocokoco, o koya na dauqaravia na kalou lasu: 6ni sa vika ke sa yaco kinia na cudru ni Kalou vi ira era sa dautalaidredre: 7ia oi ikodou vokiliga, dou a caka eliu nai valavala vakinia, ni dou a bula voki vakinia. 8Ia ke, mo dou dainia na ka keceliga ke, a daucudru, na daulesa, na lomaca, na vosa ca, na vosa dukadukali mai na gusumudou.9Kakua ni dauvilasuyaki, ni dou sa dania tu na tamata makawa vata ki na nonai valavala; 10ka dou sa daramakia na ka vou, o koya sa vavoui jiko ina vuku me va na yaloyalona ka buli koya: 11sa reva kinia ni nanumia se kai Jutia se kai tani, se cili se reva ni cili, na reva ni vuku, na kai lekutu, na bobula, nai taukei: ia sa uasivi sara ina ka keceliga na Karisito.12O koya mo dou qai vaisulu me va dou sa nona djigitaki na Kalou, oi ikodou sa yalosavasava ka daulomani, ena yalo dauloloma, ena yalovinaka, ena yalomalumalumu, ena yalomalua, ena dauvosotia vadede: 13dou vivosoji vai ikodou, ka kakua ni vicudruvi, kevaka sa dua na ka sa rarawa kinia e dua: me va sa reva ni cudruvi ikodou na Karisito, mo dou va vokiliga kinia. 14Ia me liu ena ka keceliga ki na dauloloma, o koya sai vau vinaka sara.15Ia me lewa sara ena lomamudou na vacegu i Karisito, ni dou sa kacivi ki na ka ke, ni dou sa yago e dua bau liga: ia mo dou caka jiko na vavinavinaka. 16Me jiko valevu ina lomamudou na vosa i Karisito ina vuku keceliga; dou vivatavulici ka vivunauci vai ikodou ina same vata ki na sere vata ki na meke vayalo, dou sere jiko vua na Kalou ni sa jiko ena yalomudou na loloma. 17Ia na ka keceliga dou sa caka, se dou vosa se dou cakacaka, me caka kece ena yaca ni Turaga o Jisu, o koya dou sa caka jiko kinia na vavinavinaka vua na Kalou na Tamada.18Oi ikodou na yalewa vawaji, mo dou talairawarawa vi ira na wajimudou, me va sa dodonu vua na Turaga. 19Oi ikodou vokiliga na tagane vawaji, mo dou lomani ira na wajimudou, ka kakua ni yaloca vi ira. 20Oi ikodou vokiliga na gone, mo dou talairawarawa vi ira na nomudou matua ena ka keceliga: ni sa vinaka sara ke vua na Turaga. 21Oi ikodou na matua, mo dou kakua ni vacudrui ira na luvemudou, de ra datuvu kinia.22Oi ikodou na tamata, mo dou talairawarawa vi ira na nomudou turaga vayago ina ka keceliga; kakua ni caka la liga ina matanavotu, me vinakaji ikodou kinia o ira na tamata; dou caka liga ena loma djina, ni dou sa rerevakia na Kalou: 23caka na ka keceliga dou sa caka, caka mai na vu ni yalomudou me va vua na Turaga, me kakua ni va vi ira la liga na tamata; 24ni dou sa kila dou na rawatia mai vua na Turaga nai votavota me kenai sau: dou sa qaravia na Turaga o Karisito. 25Ia o koya sa caka ca ena rawajia na kenai sau ni ca sa caka; ka sa reva ni vinakajia vailoa e dua na tamata.

41Oi Ikodou na turaga, dou solia vi ira na tamata na ka e dodonu ka tautauvata; ni dou sa kila sa dua vokiliga na nomudou Turaga mai lomalagi.2Mo dou daumasu jikoliga, ka cikevakia jiko ka vavinavinaka; 3ka masulaki kitou vokiliga, me dola vi kitou na Kalou na sala ni vosa, me kitou tukunia na ka vuni ki Karisito, o koya kau sa vesu tu kinia: 4meu varaitakia ke, me va sa kilikili ki au meu tukunia.5Dou caka jiko nai valavala vuku vi ira i taudaku, ka volia me nomudou na gauna. 6Me caka jikoliga na nomudou vosa ina yalovinaka, ka vakokonatakia ina masima, mo dou kila kinia se cava sa dodonu mo dou tukunia voki vi ira na tamata yadua.7Ena tukunia vi ikodou na ka keceliga sa yacovi au o Tikiko, a wekaqu kau sa lomania, ki nai talatala yalodina, ki na noqu i tokani ina Turaga: 8ia au sa talai koya vi ikodou ina vuku ni ka ke, mo dou kila na nitou jiko, ka me vaceguya na yalomudou o koya; 9oi rau vata ki Onesimo, na wekaqu sa yalodina au sa lomania, o koya sa dua vi ikodou. Erau na vatakila vi ikodou na ka keceliga sa caka eke.10Sa loloma yani vi ikodou o Arisitako kirau sa vesuki vata kaya, vata ki Marika na luve ni gane i Panapasa, (o koya dou sa varoji oji kinia: keva sa qai vi ikodou, dou vacegui koya;) 11vata ki Jisu, a yacana vokiliga o Jusito, eratou sa cili. O iratou liga ke eratou sa daucakacaka vata ki au ina ka ni matanitu ni Kalou, a ratou sa dauvacegui au.12Sa loloma yani vi ikodou o Epafira, sa dua vi ikodou, ai talatala i Karisito Jisu, sa daugumatua jikoliga ni sa masulaki ikodou, mo dou tu dei ka vinaka sara ka vasinaiji tu ina ka keceliga sa loma ni Kalou. 13Niu sa vadinadina vua, ni sa lomakatakata sara ina vukumudou, ina vukudra vokiliga mai Leotisea, vata ki na vukudra mai Aiarapoli. 14Sa loloma yani vi ikodou o Luke, na vuniwai lomani, ki Timasa.15Au sa loloma yani vi ira na viwekani mai Leotisea, vi Nimifa vokiliga, vi ira vokiliga nai soqosoqo lewe ni lotu mai nona vale. 16Ia ni sa wili oji nai vola ke vi ikodou, dou lewa me wili vokiliga vi ira nai soqosoqo lewe ni lotu mai Leotisea; mo dou wilikia vokiliga nai vola vi ira vata ki Leotisea. 17Tukunia vokiliga vi Akipo, Mo varaicia na cakacaka o sa rawajia mai vua na Turaga, mo vayacoria sara.18Au sa loloma voki yani ka vola ina ligaqu djina, oi au o Paula. Dou nanumi au niu sa vesu jiko. Me nomudou na loloma. Emeni.

## I cesalonaika

11Ke nai vola mai vi ratou o Paula, o Sailasa vata ki Timoci vi ira na le ni soqosoqo lotu mai Cesalonaika, o ira sa nona na Kalou o Tamada vata na Turaga o Jisu Karisito: Me nomudou na loloma vata na vacegu.2Kitou sa dauvavinavinaka jikoliga vua na Kalou i na vukumudou keceliga , ka dau nanumi ikodou ina nitou masu. 3E reva ni mudu na nitou vananumakia i na mata ni noda Kalou o Tamada na nomudou vavatukanatakia na nomudou vabaujia, na nomudou cakacaka vagumatua i na vuku ni nomudou loloma, vata na tudei ni nomudou vinaka vua na noda Turaga o Jisu Karisito.4Ikodou na wekai kitou, kimamu sa kila sa lomani ikodou na Kalou ka sa djigitaki ikodou o koya mo dou nona djina sara, 5ni kitou sa reva ni yadjia yani vi ikodou nai tukutuku vinaka ina vosa laliga, ia ina kaukauwa liga vata na Yalo Tabu, vata ni kitou sa vadjinadjinatakia i na vu ni yalo i kitou ni sai tukutuku djina, ni dou sa kila vinaka jiko nai varau ni nitou bula i na gauna kitou jiko vata kinia ki ikodou. Kitou ma qaravia vagona mo dou kila vinaka cake kinia.6O dou mai vadamurimuri kitou ka vavokiliga kinia na Turaga, ka djina liga ni ikodou sa vararawataki valevu kinia, ia ikodou sa vabaujia nai tukutuku ki na reki sa vu mai vua na Yalo Tabu, 7o iko sa yaco kinia mo ivaraitaki vi ira keceliga na tamata vabaujia mai Masitonia vata ki Akaia.8Ka ni reva laliga ni o vavuna me rogo nai tukutuku ni Turaga mai Masitonia taucoko vata ki Akaia, ia sa tete vokiliga nai rogorogo ni nomudou vabaujia na Kalou ina vivanua keceliga, ka sa reva vokiliga na ka me kitou tukunia kinia. 9Ni ra sa dauvivosakitakia o ira kece na tamata i vanua na nomudou ciqomi kitou ina gauna kitou ma sikovi ikodou kinia, vata na nomudou ma samakia mai na vimatakau vua na Kalou, mo qaravia kinia na Kalou bula djina; 10ka mo warakia vokiliga na Luvena mai lomalagi, o koya sa tucake voki mai na mate, o Jisu, o koya sa vabulai kita mai na cudru ni Kalou se bera mai.

21Ikodou na viwekani, ikodou sa kila vinaka ni sa reva ni maumau laliga na nitou ma qai jiko mai vi ikodou. 2ia ni kitou a vararawataki mada i liu, ka vacacani sara mai Filipai, me va dou sa kila, kitou sa qai doudou liga ena vuku ni nitou Kalou me tukunia sara vi ikodou nai tukutuku-vinaka ni Kalou, a sa ka levu na vivoraji.3Na nitou i tukutuku ni vamamamasu ke vi ikodou sa reva ni vayacori i nai naki vatani se reva ni savasava, se me kitou vatarabetakia kinia e dua. 4Ia kitou sa vunautakia liga me vaka sa vinakajia na Kalou, ka ni sa nanumia o koya ni sa ganiji kitou me kitou yadjia nai tukutuku vinaka. Sa reva ni kitou saga ke me ra vinakaji kitou kinia na tamata, na Kalou liga, o koya sa vatovolea nai naki ni lomada.5Dou sa kila ni kitou sa reva ni vosa ni vicavilaki laliga, se taucia e dua na vosa me ubia na yalo ni kocokoco, sa nitou i vadjinadjina kinia na Kalou. 6Kitou sa reva vokiliga ni vinakajia me ra dokai kinia na tamata mai vi ikodou se mai vi ira na tani.7Ka djina liga ni ma rawa ni kitou vacolaji ikodou i na levu na ka, ni kitou sai apositolo i Karisito, Ia kitou sa yalo vinaka liga i na ikodou maliwa, me va e dua na marama djina sa qaraunia ira vinaka na luvena. 8O koya ke, ina vuku ni nitou lomani ikodou, kitou sa reva ni vinakajia laliga me kitou wase vi ikodou nai tukutuku vinaka mai vua na Kalou, ia na nitou bula vokiliga, balejia ni ikodou sa rui bibi ka lomani djina sara vi kitou. 9Ikodou na nanumia jiko na viwekani ni nitou cakacaka vata na nitou oga ni kitou ma daucakacaka jiko ina siga vata na bogi, me kitou kua sara kinia ni vaicolacolatakia e dua vi ikodou i na gauna kitou sa vunautakia jiko kinia vi ikodou nai tukutuku vinaka ni Kalou.10Dou sa vadjinadjina vata na Kalou i na kena savasava, dodonu ka reva ni cala na nitou i varau vi ikodou sa vabaujia. 11Me va ikodou sa kila ni kitou ma va na tama vi ira na luvena na nitou tuberi ikodou yadudua, 12ka vacegui ikodou, ka vauqeji ikodou mo dou varaitakia nai varau ni bula sa kilikili vua na Kalou, o koya sa kacivi ikodou jiko ina nona matanitu lagilagi.13Kitou sa vavinavinaka vokiliga vua na Kalou i na vuku ni nomudou ciqomia na Vosa ni Kalou ikodou ma rogocia mai vi kitou. Ina nomudou rogocia ka ciqomia na Vosa ni Kalou, ikodou sa vabaujia vaidjina ni sa tukutuku djina liga na Kalou. Ni sa cakacaka jiko na Kalou i na nomudou bula ikodou sa vabaujia.14Sa mani yaco vi ikodou na wekaqu na ka ma yaco vi ira na visoqosoqo le ni lotu ni Kalou mai Jutia, o ira sa ni Karisito Jisu, ikodou ma sota vokiliga na vivacacani mai vi ira liga na wekamudou me va na nodra ma sota kaya o ira mai vi ira na Jiu; 15o ira ke ra ma vamatea na Turaga o Jisu Karisito, vata ki ira vokiliga na parofita, o ira ma vacacani kitou; ra sa reva ni vinaka vua na Kalou, ra sa vicaji vokiliga vata ki ira keceliga na tamata. 16Ra ma tovolea vokiliga me ra tarovia na nitou vunau vi ira na kai matanitu tani, me ra vabulai kinia. Ia na nodra caka gona, sa qai levu cake liga na nodrai valavala ca, ia sa qai yaco vi ira na cudru ni Kalou.17Kitatou na viwekani,e djina liga ni kitou sa va na gone luveniyali ina vuku ni noda vitawasei valekaleka, sa vayago liga, ka reva ni vayalo - kitou sa nanumi ikodou valevu ka tovolea vakaukauwa me da visotaraki voki ina matana votu. 18Kitou sa via qai vi ikodou, o au madaliga au ma tovolea vavica me'u lesu yani vi ikodou, ia sa tarovia liga na nitou i qaiqai o Setani. 19Ia sa qai cava na nitou i nuinui, se na ka me kitou marautakia, se nai sala vatui me kitou cibitakia i na mata ni noda Turaga o Jisu ni sa lesu voki mai o koya. 20Sa djina sara, sai ikodou na vu ni nitou vacibicibi vata na marau.

31Koya gona kitou sa reva ni vosojia rawa na nitou via raici Ikodou, kitou sa mani nakijia kinia me kirau sa jiko liga mai Aceni. 2Kirau sa talai Timoci, na wekada, kai tokani ni dauviqaravi ni kena vatetei nai tukutuu vinaka i Karisito, me vakaukautakia na nomudou vabaujia. 3Me kua ni dua me vayalaji ina vuku ni vivacacani ke, ikodou sa kila jiko va ikodou na vivacacani ke, sa jiki ni nona lewa na Kalou me balejia kita.4Ni kitou sa jikovata ki ikodou, kitou ma tukunia rawa jiko kinia ni kitou na vacacani ina vuku ni vabaujia ia me va ikodou sa kila, sa mani yaco djina me vakinia. 5Ke na vuna au talai Timoci yani kinia, ni'u sa reva ni vosojia rawa, meu kila nai tuvaki ni nomudou vabaujia, niu sa taqayatakia de mani veretaki ikodou na tevoro ka qai vavuna me ka wale kinia na nitou cakacaka.6Ia ni sa lesu voki mai o Timoci ka sa qai vata mai nai tukutuku rogorogo vinaka ni nomudou vabaujia vata na nomudou loloma. Sa mai tukunia vi kitou o koya nomudou dau vanuinui vinaka jiko mai ka ikodou sa vinakajia mo dou mai raici kitou me va liga na levu ni nitou gadrevia me kitou raici ikodou. 7Koya gona ikodou na viwekani, ina gauna kitou sotavia kinia na vivacacani vata na ka rarawa, kitou sa vayaloqaqataki ina vuku ni nomudou vabaujia:8balejia ni kitou sa qai bula vaidjina, ke u sa tudei jiko vua na Turaga. 9Na cava me kitou tukunia rawa me varaitakia vavinaka na levu ni nitou vavinavinaka vua na Kalou me baleji ikodou vata na levu ni marau sa mai yaco vi kitou ina vukumunu, ina nitou tu ke ina mata ni noda Kalou? 10Kitou sa masulakia vagumatua ina siga vata na bogi, me da na sota, ka me kitou varautakia na vika ko nu gadrevia me balejia na nomudou vabaujia.11Me qai varautakia na Kalou na Tamada vata na noda Turaga o Jisu na sala me kitou yaco rawa yani kinia vi ikodou! 12Me qai vatuburi ikodou cake na Turaga ka vasinaiji ikodou ina loloma vi ira na viwekani, ka me vuabale yani na loloma ke vi ira na tamata keceliga me va na levu ni nitou lomani ikodou. 13Ia me qai vataudeitakia o koya na lomamudou me reva ni cala ka savasava ina mata ni Kalou na Tamada ina gauna sa lesu voki mai kinia na noda Turaga o Jisu Karisito vata ki ira kece na nona tamata yalosavasava.

41Kitou ma sa varaitakia vi ikodou na viwekani nai tovo ni bula sa vinaka vua na Kalou; sa djina ni dou sa caka jiko, ia kitou kerea ka vamasuji ikodou mo dou caka vavinaka cake sara. 2Me va ikodou sa kila tu na vivaro kitou ma varojia vii kodou ina vuku ni Turaga o Jisu.3Ni sa vinakatakia na Kalou mo dou savasava vayalo; ka mo dou kua ni dau vibutakoci: 4mo dou dui kila yadua na sala savasava ka dokai me maroroi kinia na yagomudou. 5Me kua na garogaro ca me vataki ira na reva ni lotu era reva ni kila na Kalou. 6Ena vuku ni ka ke, me kua ni dua na tagane me caka cala kinia se via qai siovia na ka e nona na wekana, ni sa dauvivatotogitaki na Turaga ina vika ke, kitou ma sa tukunia oji na ka ke ka varoji ikodou kinia vabibi iliu.7Ni sa reva ni kacivi kita na Kalou me da vayacoria nai varau dukadukali eso, ia me da yalosavasava liga. 8Ia o koya sa cajia ke, sa reva ni cajia laliga na Kalou, o koya sa solia mai vi kita na nona Yalo Tabu.9Ia ina vuku ni vilomani vavitacini, sa reva ni yaga me dua e vola voki yani vi ikodou; ni dou sa vavulici mai vua na Kalou mo dou dauvilomani. 10Sa djina ni ikodou sa daulomani ira kece na viwekani mai Masitonia raraba, ia kitou sa vamasuji ikodou na viwekani, mo dou caka valevu cake sara; 11me nomudou i naki dei mo dou jiko vinaka vata ki ira na tani, mo dou dui qaravia liga na ka e nomudou yadua ka cakcaka ina ligamudou mo dou rawajia kinia na nomudou bula me va kitou ma varojia vi ikodou; 12na sala ke, ra na varokorokotaki ikodou kinia o ira na reva ni lotu, ka ikodou na reva voki ni vararavi kinia vua e dua voki na tamata me balejia na vika mo bula kinia.13Ikodou na viwekani, kitou sa reva ni vinakajia mo dou reva tu ni kila na vi ka sa baleji ira na mate, ka mo dou kua ni rarawa, me vataki ira sa reva na nodra i nuinui. 14Ia ke da sa vabaujia ni sa mate o Jisu ka sa tucake voki mai na mate, ena vavokiliga kinia o ira sa moce ni ra tu vata ki Jisu, ena yadji ira vata ki koya na Kalou. 15Kitou sa tukunia vi ikodou me vaka na Vosa ni Turaga, ni da sa reva ni liu vi ira ra sa moce tu o kita da sa bula jiko me yacovia na nona lesu voki mai na Turaga16Ni na rogovaki taumada na domo ni kaila, a domo ni agilosi ni Turaga, vata na domo ni davui ni Kalou, ni na qai sobu mai lomalagi na Turaga, na qai tucake taumada o ira na mate ra sa tu vata ki Karisito: 17I muri o kita, da sa bula donumakia na gauna gona, eda na yadji cake vata ki ira ina vi o, me sota vata na Turaga ina maliwa lala: da na qai jiko vata kaya na Turaga ka reva ni mudu. 18O koya mo dou qai ia na vivayaloqaqataki vataki ikodou ina vivosa ke.

51Ikodou na viwekani, sa reva ni yaga meu vola yani vi ikodou na ka me balejia na vigauna vata na visiga eso na vayacori kinia na vika ke. 2Ni dou sa kila vinaka tu ni na yaco na siga ni Turaga me va na nona qai voli e dua na daubutako ina bogi. 3Ina gauna ra na tukunia kinia na tamata, "Da sa qai vacegu ka jiko vinaka," na qai yaco vareucala vi ira na rusa me va na kena yaco na mosi ni kete vua e dua na yalewa bukete sa taratara, ka na reva ni dua ena tuba tani rawa.4Ia, vi ikodou na viwekani, dou sa reva ni jiko i na butobuto, ka sa reva kinia ni dodonu me na yaco yani vareucala vi ikodou me va na daubutako ina siga gona. 5Ikodou keceliga na gone ni rarama vata na gone ni siga, da sa reva ni gone ni bogi se gone ni butobuto. 6O koya me da kua ni moce jiko me vataki ira na kena vo; ia me da yadra jiko liga ka yalomatua. 7Ni o ira na daumoce ra sa moce i na bogi, vata ki ira na daumateni ra mateni i na bogi.8Ia me va ni da sa gone ni siga, sa dodonu kinia me da yalomatua, e dodonu me da vaucia na vabaujia vata na loloma mei sasabai ni lomasereda, vata na noda nuitakia na vivabulai me i varuru ni uluda. 9Ni sa reva ni lesi kita na Kalou me da rusa ia me da rawa liga na bula ina vuku i Jisu Karisito na noda Turaga; 10o koya ka mate ina vukuda me rawa ni da bula vata kaya ina gauna na lesu voki mai kinia, se da bula jiko se da sa mate ina gauna gona. 11O koya gona mo dou vivacegui ka vivayaloqaqataki kinia vai ikodou, me va dou sa vayacoria jiko.12Ia kitou sa vamasuji ikodou na viwekani, mo dou dokai ira sa viqaravi jiko vi ikodou, o ira sa djigitakia na Turaga me ra liutaki ikodou ka vatavulici ikodou; 13ka mo dou varokorokotaki ira, ka lomani ira valevu sara, ina .vuku ni cakacaka ra sa dauvayacoria. Mo dou vilomani jiko vai ikodou. 14Kitou sa vamasuji ikodou na viwekani; mo dou vunauci ira na vucesa, dou vayaloqaqataki ira sa yalolailai, dou vukei ira sa malumalumu.15Raicia me kua ni dua e visausaumitakia na cava vua e dua voki, ia mo dou nakijia jiko lilga mo dou caka vinaka vi ikodou ka vakinia vi ira na tamata keceliga. 16Dou reki jikoliga. 17Dou masu jikoliga ka kua ni cava. 18Dou vavinavinaka ina vuku ni ka keceliga ina vigauna keceliga, ni sai koya ke na loma ni Kalou vi ikodou ina vuku i Karisito Jisu.19Dou kua ni tarovia na cakacaka ni Yalo Tabu. 20Dou kua ni becia na nodrai tukutuku na parofita. 21Dou vatovolea na ka keceliga; tauria matua liga na ka e vinaka. 22Dou tarovi ikodou mai na ka keceliga e ca.23Me qai vasasavataki ikodou sara na Kalou dauvivacegui ka me maroroi vinaka me taucoko sara vaoji na yalomudou vata na lomamudou vata na yagomudou me yacovia na siga na qai mai kinia na Turaga o Jisu Karisito. 24Sa yalodina o koya sa kacivi ikodou, ka na vayacoria na vika ke.25Ikodou na viwekani, dou masulaki kitou vokiliga. 26Dou kidavaki ira na viwekani keceliga ina i regu savasava. 27Au sa varojia vi ikodou ina yaca ni Turaga, me qai wiliki nai vola ke vi ira kece sara na viwekani. 28Me jiko vata liga ki ikodou na loloma savu ni noda Turaga o Jisu Karisito.

## 2 Cesalonaika

11Oi kitou o Paula, vata ki Silivenuse, vata ki Timoci, i nai soqosoqo le ni lotu mai Cesalonaika, o ira sa nona na Kalou o Tamada vata na Turaga o Jisu Karisito. 2Me nomudou na loloma vata na nona vacegu na Kalou o Tamada vata ki Jisu Karisito3Sa kilikili ki kitou me kitou caka jikoliga na vavinakavinaka vua na Kalou i na vukumudou na viwekani, ni sa dodonu liga o koya ke, ni sa tubu valevu sara na nomudou vabaujia, sa uasivi cake na nomudou vilomani vataki ikodou yadua. 4Ni kitou sa vacaucautaki ikodou vi ira nai soqosoqo le ni lotu ina vuku ni nomudouu lomadei vata ki na vabaujia i na nomudou vacacani keceliga vata na vivararawataki dou sa vosojia. 5Ke nai vatakilakila ni lewa dodonu ni Kalou, mo dou rawa ni wili kinia mo dou yaga me rawa na matanitu ni Kalou, o koya dou sa vararawataki vokiliga kinia.6Ni sa dodonu vua na Kalou me saumi ira vararawa ni ra sa vararawataki ikodou; 7ia vi ikodou vokiliga sa vararawataki, me vacegui vata vi kitou, ni na varaitaki mai kinia i lomalagi na Turaga o Jisu vata ki ira na nona agilosi kaukauwa, 8ina yameyame ni bukawaqa, me cudruvi ira sa reva ni kila na Kalou, vata ki ira sa reva ni vabaujia nai tukutuku-vinaka ni noda Turaga o Jisu Karisito:9Ra na cudruvi na vivarusai reva ni mudu mai na mata ni Turaga, vata na nona kaukauwa taucoko; 10ni na qai mai me ra varokorokotaki koya o ira na nona tamata yalosavasava, me dokai ira keceliga sa vadjinajia ina siga gona, (ni sa vadjinajia na nitou i tukutuku vi ikodou.)11Koya gona kitou sa masulaki ikodou jikoliga kinia, me vabauji ikodou na nitou Kalou ina vuku ni ka dou sa kacivi kinia, me vayacoya sara i na kaukauwa na gagadre vinaka keceliga vata i na cakacaka ni vabaujia; 12me vacaucautaki kinia na yaca ni noda Turaga o Jisu Karisito i na vukumudou, o kitou vokiliga i na vukuna, me va na loloma ni noda Kalou vata i na Turaga o Jisu Karisito.

21Kitou sa qai vamasuji ikodou na viwekani, i na vuku ni nona qai voki mai na noda Turaga o Jisu Karisito, vata na noda soqoni vata ki koya, 2mo dou kua vitosoyaki vasauri mai na lomadei, se vataqayataki, me kua i na vuku ni vosa ni yalo se nai tukutuku se nai vola me va sa vu mai vi kitou, me va sa voleka mai na siga i Karisito.3Me kua sara ni dua me vakaisini ikodou ina dua na ka. Ni na yaco mada iliu na vuki tani, ka na varairaitaki mada na tamata ni valavala ca, vata na luve ni dauvivarusai. 4O koya sa dauvorajia, sa valevulevui koya me vinaka cake i na ka keceliga sa vatokai me Kalou, se dauqaravi. I na vuku ni ka ke, sa jiko kinia o koya i na vale ni Kalou, sa dau varaitaki koya me Kalou.5Dou sa reva beka ni nanumia ni'u ma jiko vata ki ikodou, au sa dau tukunia vi ikodou na vika ke. 6Ke dou sa qai kila na ka ma tarovi koya, me varaitaki mai kinia o koya ina kena gauna liga. 7Ni sa cakacaka vavuni na ca ina gauna ke, sa dua sa tarovia jikoliga me yacovia na gauna na yadji tani kinia o koya.8Na qai varairaitaki mai na vunia gona, koya ma vamatea o Jisu inai cegu ni gusuna, sa vayalia na nona varairaitaki koya mai. 9Sa va na cakacaka ni Setani na nona qai mai, sa caka i na kaukauwa levu vata na vivatakilakila vata na vi ka seseni sa vivakurabuitaki, 10vata ina vi ka reva ni dodonu, sa vivacalai vi ira sa rusa, ni ra sa sece ni lomania na ka djina, me ra bula kinia.11Ina vuku ni ka ke, sa tala jiko na vivacalai mana vi ira na Kalou, me ra vadjinajia kinia na seni; 12vata me ra cudruvi o ira keceliga ra sa reva ni vabaujia na ka djina, ra sa vinakatakia liga na ka sa reva ni dodonu.13Ia sa dodonu me ta dau vavinavinaka vua na Kalou ina vukumudou, na viwekani, ikodou sa lomania na Turaga, ni sa djigitaki ikodou na Kalou mai nai vatekivu mo dou bula, ni dou sa vasavasavataki i na Yalo Tabu, dou sa vabaujia na ka djina. 14Sa kacivi ikodou kinia o koya i na vuku ni nitou tukutuku-vinaka, mo dou rawa kinia na kena kalougata ni noda Turaga o Jisu Karisito. 15O koya mo dou tu dei na viwekani, dou tauria jiko nai tukutuku dou sa vavulici kinia mai vi kitou, i na vosa se ina nitou i vola.16Na noda Turaga o Jisu Karisito, vata na Kalou o Tamada, o koya sa lomani kita, sa solia vi kita na nona vacegu, sa reva ni mudu rawa na nona loloma vata nai nuinui vinaka, 17me vaceguya mada na yalomudou, sa vataudeitaki ikodou i na cakacaka vinaka vata na vosa keceliga.

31Me'u jinia, vi ikonu na viwekani, dou masulaki kitou, 2me kitou vakusakusatakia yani na Vosa ni Turaga, me dokai, me va vi ikodou, me kitou vabulai vokiliga mai vi ira na tamata sa yalo vatani, ra sa tamata ca, ni sa reva keceliga vi ira na vabaujia. 3Na Turaga sa dau yalodina, o koya sa vataudeitaki ikodou, sa maroroi ikodou mai na ca.4Kitou sa nuitakia na Turaga ina vukumudou, ni dou sa na caka vaoji na vika kece kitou sa varojia vi ikodou. 5Me na liutakia na Turaga na yalomudou ina loloma ni Kalou, vata na dauvosojia me vataki Karisito.6Ke kitou sa varojia vi ikodou na viwekani, i na yaca ni Turaga o Jisu Karisito, mo dou reva ni jiko vata ki koya e dua vi ira na viwekani sa daucaka nai varau vatani, ka reva ni sala vata nai vavuvuli dou sa rogocia vi kitou. 7Ni dou sa kila ni sa dodonu mo dou vatamurimuri kitou, balejia ni kitou sa reva ni caka nai varau vatani vi ikodou. 8Kitou sa reva ni kana laliga vua e dua na tamata, kitou sa cakacaka i na bogi vata na siga ka oca, me kua ni kitou na vabibitakia e dua vi ikodou. 9E reva ni kitou caka ke balejia ni reva vi kitou na kaukauwa, kitou caka liga na lewa ke me varaitaki vi ikodou, mo dou vatamurimuri kitou kinia.10Ni kitou ma jiko vata ki ikodou, sa nitou i varo vi ikodou, "me kua ni kana o koya sa reva ni cakacaka". 11Ni kitou sa rogocia sa so vi ikodou, ra sa caka jiko nai valavala duatani, ra sa reva tu ni cakacaka, ra sa dau makutu tani. 12O ira vake kitou sa varojia, sa masujia ina vuku ni Turaga o Jisu Karisito, me ra jiko vamalua ka daucakacaka, me ra kania liga na kedra.13Ikonu na viwekani, dou kua ni ceguoca ina caka vinaka. 14Ke dua sa reva ni talairawarawa ina vuku ni vosa kitou sa vola ke, dou vatakilakilatakia na tamata gona, kua ni dou vailala vata ki koya, me madua kinia o koya. 15Mo dou kua ni wiliki koya me nomudou meca, dou vavulici koya liga me va e dua na wekamudou.16Na nona vivacegui na Turaga me solia jikoliga vi ikodou na nona vacegu ina vigauna keceliga. Me jiko vi ikodou keceliga na Turaga. 17Au sa loloma yani, o au o Paula, au sa vola ina ligaqu djina nai vola ke, koya na kenai vadjinadjina inai vola keceliga au sa vola. 18Me nomudou keceliga na loloma ni noda Turaga o Jisu Karisito. Emeni

## 1 Timoci

11O au o Paula, nai apositolo i Jisu Karisito, i nai lesilesi ni Kalou na nodai Vabula, o Jisu Karisito, na vu ni nodai nuinui; 2vi Timoci, na luvequ djina i na vabaujia: Me sa nomu na loloma, na yalololoma, na vacegu, mai vua na Kalou o Tamada, vata ki na noda Turaga o Karisito Jisu.3Me va au ma vamasuji iko mo jiko liga mai Efeso, niu ma qai ki Masitonia, mo varojia kinia vi ira eso me ra kua ni vatavulicia nai vavuvuli tani, 4me ra kua vokiliga ni djinajia nai tukutuku laliga vata ki nai vola ni kawa reva ni mudu, sa tubu kinia na vileji, ka reva liga na vivatataki cake i na ka ni Kalou, o koya sa yaco i na vabaujia, au sa caka voki ke.5Ia na ka sa nakijia i na vunau na loloma mai na yalo savasava, vata ki na lewa-eloma vinaka, vata ki na vabaujia reva ni vaseseni; 6ma cala mai kinia o ira eso, ka sa lesu tani me ra caka na vileji laliga; 7ra sa gadrevia me ra vu ni vunau: ra sa reva ni kila na ka ra sa dau tukunia, se na ka ra sa dauvadjinadjina kinia. 8Ia kita sa kila sa ka vinaka na vunau, ke sa muria na tamata me va na kenai valavala:9ni da sa kila sa reva ni bale na vunau vi ira na tamata yalododonu, vi ira liga ra sa reva ni muria na vunau, ka sa dautalaimama, vi ira ra sa reva ni lotu, a ra sa dau ivalavala ca, vi ira ra reva ni yalosavasava, ra sa vasisila liga; vi ira ra sa labajia na tamadra, ra sa labajia na jinadra, ra sa dauviraravui, 10vi ira ra sa daudara, vi ira ra sa vimoceri vatagane, vi ira ra sa dau butakocia na tamata, vi ira ra sa dau lasu, vi ira ra sa dau bubului vailasu, vata ki na ka tani keceliga sa reva ni va nai vavuvuli vinaka: 11me va nai tukutuku vinaka vaidjina ni koya na Kalou daumakia, au sa lesi kinia meu vunautakia.12Ia au sa vavinavinaka vi Karisito Jisu na noda Turaga, o koya sa vakaukauwataki au, ni sa nanumi au niu sa lomadina, sa lesi au ki na cakacaka vaitalatala; 13oi au iliu na dauvosavacaca, vata ki na dauvacaca, vata ki na dauvivasewasewani: ia au sa lomania, niu ma caka i na lialia vata ki na reva ni vabaujia, 14ia ka vinaka cake sara liga na loloma ni noda Turaga, au ma vabaui Karisito Jisu kinia ka lomania.15Sa djina na vosa, sa yaga me vabauji valevu, ni sa qai mai ki vuravura o Jisu Karisito me vabulai ira na tamatai valavala ca; ia oi au, au sa vinaka cake vi ira. 16Ia i na vuku liga ni ka ke au ma lomani kinia, me varaitakia o Jisu Karisito vi au ka vinaka cake na vosojia valevu sara liga, meu i varau vi ira ra na vabauji koya imuri me ra bula reva ni mudu kinia. 17Ia, vua na Tui reva ni tubu, sa reva ni mate rawa, sa reva ni rairai, na Kalou vuku duadualiga, me caka na varokoroko vata ki na vidokadokai ka reva ni mudu. Emeni.18Ai varo ke au sa solia vi iko, na luvequ Timoci, me va na parofisai o ma tukunia kinia iliu, mo caka kinia na vivala vinaka; 19mo tauria matua na vabaujia, vata ki na lewa-eloma vinaka: gona ra sa dainia eso, sa kasa kinia na nodra vabaujia ka mate sara kinia: 20sa vake o Imeneo vata ki Alekisada, oi rau au sa solia vi Setani, me rau kila kinia me rau kua ni dauvosavacaca.

21O koya ke au sa varojia kinia, me caka mada iliu na masumasu, na kerekere, na vimasulaki, na vavinavinaka, i na vukudra na tamata keceliga: 2i na vukudra na tui, vata ki ira keceliga era turaga; me da jiko vinaka kinia ka vacegu, me da caka nai valavala keceliga sa valotu ka kilikili: 3Sa dodonu ke, ka vinaka vokiliga i na mata ni Kalou na nodai Vabula; 4o koya sa vinakajia me bula na tamata keceliga, ka mai kila sara liga nai vavuvuli djina.5Ni sa dua bauliga na Kalou, ka dua bauliga na dauvisorovaki, i na maliwa ni Kalou vata ki ira na tamata, io, na tamata o Jisu Karisito; 6o koya sa soli koya me kedrai voli na tamata keceliga, a ka me tukunia i na kena gauna. 7Gona au a lesi kinia meu dauvunautakia meu kenai apositolo vokiliga, (au sa vosa djina, au sa reva ni seseni;) meu nodra i vavuvuli na vimatanitu i na vabaujia vata ki nai vavuvuli djina.8O koya ke au sa vinakajia kinia me masu o ira na tagane i na yasana keceliga, ni ra sa dodoka cake na liga savasava, ka me reva na cudru vata ki na viba. 9Me vaisulu va vokiliga kinia o ira na yalewa i nai sulu e kilikili, ni ra sa lokomi ka yalomatua: me kuani tali na drau ni uludra, me kua ni vakoula, se vamata-ni-civa, se vai sulu talei: 10ia (me va liga sa kilikili vata ki ira na yalewa ra tukunia ra sa lotu) i nai valavala vinaka.11Me jiko lo na yalewa ka me vatavulici, ka vamalumalumutaki koya valevu. 12Ia au sa reva ni dainia na yalewa mei vavuvuli, se viavialewa vi koya na tagane, ka me jiko lo liga.13Ni sa buli taumada o Atama, ka muri o Ivi. 14A sa reva ni temaki o Atama; na yalewa liga sa temaki, ka sa talaimama kinia. 15Ia ena vabulai ni sa vasucu gone, ke ra sa tu dei i na vabajita, vata ki na loloma, vata ki na yalosavasava, vata ki na yalomatua.

31Sa dina na vosa, Ke dua sa gadrevia na cakacaka vaitalatala qase, sa gadrevia na cakacaka vinaka. 2O koya sa kilikili kaya kinia nai talatala qase me reva ni cala, me dua bauliga na wajina, me yalomamakutu, me yalomatua, mei valavala dodonu, me daulomasoli, me vatavuvuli vavuku; 3me kua ni dau somi waini, me kua ni dauvivala, me kua ni daugarovia nai yau vasisila: me yalomalua, me kua ni daucudrucudru, me kua ni daukocokoco;4me lewai ira vinaka na nona lewe-ni-vale, ka me talairawarawa o ira na luvena ka caka nai valavala sa kilikili; 5(ia ke sa dua na tamata sa reva ni lewai ira rawa na nona lewe-ni-vale, ena raicia vavinaka vaivei nai soqosoqo lewe ni lotu ni Kalou?)6me kua e dua sa qai lotu, de viavialevu, ka cudruvi kinia me va na tevoro. 7A sa dodonu vokiliga me rogo vinaka vi ira i taudaku; de bale ki na ka ena vosavacacataki kinia, vata ki nai cori ni tevoro.8Me yaloqaseqase o ira vokiliga na tuirara, me ra kua ni vivakaisini i na vosa, me ra kua ni gujia valevu na waini, me ra kua ni daugarovia nai yau vasisila; 9me ra tauria matua nai vavuvuli ka vuni iliu ra sa qai vabaujia, i na lewa-eloma vinaka. 10Ia me ra vatovolei mada iliu o ira vokiliga ke; me ra qai yaco me tuirara ni ra sa reva ni cala.11Me yaloqaseqase o ira vokiliga na yalewa, me ra kua ni daukakase, me ra yalomatua, ka lomadjina i na ka keceliga. 12Me sa yadua liga na wajtidra na tuirara, ia me ra lewai ira vinaka na luvedra, vata ki na nodra lewe-ni-vale. 13Ia o ira ra sa caka vinaka na cakacaka ni tuirara, ra sa rawajia kinia me ra tubu cake, a ra sa doudou vokiliga me tukunia na vabauji Karisito Jisu.14A vika ke au sa vola vi iko, ia au sa vanuinui meu qai kusarawa yani vi iko: 15ia ke au sa dede, mo kila nai valavala sa kilikili vata ki ira na tamata i na vale ni Kalou, gona nai soqosoqo lewe ni lotu ni Kalou bula, na duru vata ki na yavu ni vavuvuli djina.16Ia na ka ke sa reva ni vilejitakia ni sa ka levu na ka ni Kalou ka vuni tu iliu: Sa rairai vatamata na Kalou, sa vadjinadjina vi koya na Yalo Tabu, sa raici koya na agilose eso, sa vunautakia o koya vi ira na vimatanitu, sa vabauji koya eso na kai vuravura, sa kau cake ki na vanua vaiukuuku.

41Ia sa tukunia vamacala na Yalo Tabu ni na vuki tani eso mai na vabaujia i na gauna imuri, ni ra varogocia eso na yalo e dauvivacalai vata ki na nodra i vavuvuli na tevoro; 2i na nodra dauvivakaisini ra sa vosa seseni, sa tavuni na nodra lewa-eloma me va i na kaukamea katakata;3ra sa dautarovia na vawaji, a ra sa vatabuya na kakana eso, sa caka na Kalou me ra kania ka vavinavinaka kinia o ira sa vabaujia ka kila nai vavuvuli djina. 4Ni sa vinaka na ka keceliga sa caka na Kalou, sa reva na ka me beci, ke sa da vavinavinaka kinia ni da kania; 5ni sa vasavasavataki i na vosa ni Kalou vata ki na masu.6Ke o sa vananumi ira na viwekani i na vika ke, o na qai talatala vinaka ni Jisu Karisito, sa vatuburi cake i na vabaujia vata ki nai vavuvuli vinaka ko ya o sa daumuria. 7Ia mo dainia sara liga na vosa tabu vata ki na vosa lialia ni yalewa qase, ia mo dauvaogai iko ki na lotu. 8Ni sa yaga valailai liga na ogaoga vayago: ia na lotu sa yaga i na ka keceliga, ni sa yalataki kinia na ka ni bula ke, vata ki na ka ni bula vokiliga ena muri mai.9Sa diina na vosa, a sa yaga me vabauji valevu. 10Ni sai koya liga ke kitou sa daucakacaka kinia ka sa valialiai, ni kitou sa vararavi ki na Kalou bula, nai Vabula ni tamata keceliga, sa nodra djina sara liga ra sa vabaujia.11A vika ke mo varojia ka vatavuvulitakia. 12Me kua ni beci iko e dua ni o sa cauravou; ia mo yaco mo nodra i varau ra sa vabaujia, i na vosa, i nai valavala, i na loloma, i na lomadina, i na yalosavasava. 13Mo gumatua i na wili vola, i na dauvivaroji, e nai vavuvuli, ka yacovia na noqu qai yani.14Kua ni weletakia nai solisoli sa tu vi iko, o koya ka soli vi iko i na parofisai, vata ki na vitabaki ni ligadra nai talatala qase. 15Mo dauvananumia na vika ke; me ra rawai iko sara liga; me rairai kinia ni o sa vuku cake mai i na ka keceliga. 16Varaici iko vinaka, vata ki nai vavuvuli; tu dei kinia: ni o sa caka vake o na vabulai iko, vata ki ira vokiliga ra sa rogoci iko.

51Kua ni vunaucia vakaukauwa na qase, ia mo varojia vamalua liga me va vua na tamamu: vi ira na cauravou me va vi ira na tacimu; 2vi ira na yalewa qase, me va vua najtinamu; vi ira na goneyalewa, me va vi ira na ganemu, i na yalosavasava sara liga.3Varaici ira na yada ra sa yada djina. 4Ia ke sa dua na yada sa valuveni se so na makubuna, me ra vatavulici mada me ra caka nai valavala dodonu mai nodratou, me ra saumia vinaka na nodra loloma na nodra qase: ni sa vinaka ke vua na Kalou.5Ia na yada djina, o koya sa reva na wekana, sa vararavi jiko vua na Kalou, sa dau caka jiko na vimasulaki vata ki na kerekere i na bogi vata ki na siga. 6Ia o koya sa dau gujia na marau, sa mate liga ni sa bula lako.7Ia mo dauvarojia na vika ke, me ra reva ni cala kinia. 8Ia ke e dua sa reva ni varaici ira na kai nona, ka valevu sara liga o ira na nona lewe-ni-vale, sa cakitakia na vabaujia, ka sa vinaka cake i na ca, sa vinaka sobu o koya sa reva ni lotu.9Me kua ni djigitakia e dua na yada sa reva ni onosagavulu na nona yabaki, ka sa vawaji vadua liga, 10me rogo i na vuku ni valavala vinaka; ke sa qaravi ira na gone, ke sa dauvacegui ira na vulagi, ke sa vuya na yavadra ra sa lotu, ke sa vukei ira ra sa vararawataki, ke sa gumatua ni dau cakaji na cakacaka vinaka keceliga.11Ia o ira liga na yada ra tamata bula mo vasuka: ni ra na garogaro liga, ka reva ni nanumi Karisito, ka ra na via vawaji vokiliga: 12ra sa cudruvi, ni ra sa dainia na ka ra sa vabaujia iliu. 13A ra sa yaco vokiliga me ra vucesa, ka sa viqaiyaki ki na vivale; ra sa reva ni vucesa laliga, ra sa dautalanoa laliga vokiliga, ka vavucia, ra sa dautukunia na ka e reva ni kilikili.14O koya ke au sa vinakajia kinia me ra vawaji o ira na yada era tamata bula, me ra vasucu gone, me ra lewa na vale, ka me ra kua ni caka e dua na ka me vosa vacaca kinia na meca. 15Ni sa lesu tani voki eso me ra muri Setani. 16Ke sa dua na yalewa sa vabaujia, sa jiko vua na nona yada eso, me vukei ira o koya, ka me kua ni vabibitakia nai soqosoqo lewe ni lotu: me vukei ira rawa kinia ra sa yada djina liga.17O ira vokiliga na qase ra sa lewa vinaka me ra dokai valevu kinia, ia ka valevu sara liga o ira sa dauvunautakia na vosa vata ki nai vavuvuli; 18ni sa tukunia nai Vola Tabu, Mo kua ni vaucia na gusu ni pulumokau, ni sa butuserekia na sila. Ka, sa dodonu me soli vua na tamata daucakacaka na kenai voli.19Mo kua ni vabaujia e dua sa bitakia na qase, ke reva ni lewe rua se lewe tolu ra sa vadjinadjinatakia. 20O ira sai valavala ca, vunaucia i na matadra na tamata keceliga, me rere kinia o ira na tani.21Au sa varojia i na mata ni Kalou vata ki na mata ni Turaga o Jisu Karisito, vata ki na matadra na agilose djigitaki, mo muria na vika ke ka reva ni vinakajia e dua ka cajia e dua, mo reva ni caka e dua na ka i na vidjigidjigi laliga. 22Kua ni tabakia vasauri e dua i na ligamu; mo kua ni kauwai i na nodra i valavala ca na tamata tani: maroroi iko mo savasava jiko.23Kua ni somi wai dranu jikoliga, ia mo somia valailai na waini i na vuku ni ketemu, vata ki na malumalumu sa dautauvi iko. 24Na nodra i valavala ca na tamata eso sa votu liga iliu, a ra sa qai iliu me cudruvi; ia na nodra ca na tamata eso sa muri mai. 25Sa vaa vokiliga kinia nai valavala vinaka sa votu liga iliu; ia o ira e reva sa reva ni tabonakia rawa.

61O ira keceliga na tamata ra sa jiko bobula, me ra kilai ira na nodra turaga me ra varokorokotaki ira valevu, me kua ni vosavacacatakia kinia na yaca ni Kalou vata ki na lotu. 2Ia o ira sa qaravia na turaga ra sa vabaujia, me ra kua ni beci ira, ni ra sa viwekani; ia me ra qaravi ira valevu cake, ni ra sa vabaujia ka ra lomani o ira sa nodra na ka yaga. A vika ke mo vatavulicia ka varojia.3Ke dua sa vavuvuli vatani, ka reva ni vinakajia na vosa vinaka, io na nona vosa na noda Turaga o Jisu Karisito, vata ki nai vavuvuli sa valotu; 4sa viavia levu o koya, ka sa reva na ka e kila, sa dauvinakajia na vileji vata ki na vibatakia na vosa laliga, sa tubu kinia na vuvu, na vivala, na vosavacaca, na daunanumia ca, 5nodra vileji reva ni yaga na tamata lomaca, sa takali kinia nai vavuvuli djina, ra sa vakasama ni sa ka ni yau na lotu: mo qai tani vi ira sa vake.6Ia sai yau levu na lotu vata ki na lomavinaka. 7Ni sa reva na ka kita sa yadjia mai ki vuravura, sa djina sara liga ni sa reva na ka kita na yadjia tani rawa. 8Ia ke sa tu vi kita na kakana vata ki nai sulu, me da lomavinaka kinia.9Ia o ira ra sa gadrevia me ra vutuniyau, ra sa bale ki na dauvere vata ki nai cori, vata ki na gagadre ca e levu, ka lialia, ka dauvivacacani, gona sa luluvuraki ira na tamata i na mate vata ki na rusa. 10Ni sa vu ni ka ca keceliga na daulomania nai lavo: ra sa daukocovia eso, ra sa vacalai kinia i na vabaujia, ra sa cokai ira sara liga vai ira i na yaluma valevu.11Ia o iko, na tamata ni Kalou, mo dro tani mai na vika ke; mo muria na yalododonu, na lotu, na vabaujia, na loloma, na vosojia, na yalomalua. 12Mo caka liga nai valu vinaka ni vabaujia, tauria na bula reva ni mudu, o koya o sa kacivi kinia, o sa vatusa vokiliga kinia na vatusa vinaka i na matadra na dauvadjinadiina ra sa lewe levu.13Au sa varojia vi iko i na mata ni Kalou, o koya sa vu ni bula keceliga, vata ki Karisito Jisu, o koya ka vatusa na vatusa vinaka i na mata i Ponitio Pailato; 14mo tauria matua nai varo, mo kua ni tauvi-duka, mo reva ni cala, ka malua mada me rairai mai na noda Turaga o Jisu Karisito:15o koya ena vatakila i na nona gauna na Turaga levu duadualiga ka daumakia, na nodra Tui na tui, vata ki na nodra Turaga na turaga; 16o koya sa tu vi koya duadualiga na bula reva ni mudu, sa jiko i na rarama sa reva ni torovi rawa: sa reva na tamata sa raicia, se raicia rawa: me nona liga na varokoroko vata ki na kaukauwa e reva ni mudu. Emeni.17Varojia vi ira ra sa vutuniyau i na gauna ke, me ra kua ni dokadokai ira se vararavi i nai yau sa reva ni tu dei, vua liga na Kalou bula, o koya sa solia valevu vi kita na ka keceliga kita na marau kinia; 18me ra caka vinaka, me ra vutu ni cakacaka e yaga, me ra lomasoli, me ra via vivuke; 19me ra binia tu me nodra na yavu ena yaga i na gauna i muri mai, me ra tauria kinia na bula sai koya na bula djina.20I Timoci, tauria matua na ka sa soli vi iko, ka lesu tani mai na dautalanoa ca ka reva ni yaga, vata ki nai vavuvuli tani sa vatokai vaseseni me vuku: 21ni ra sa tukunia eso ra sa vadjinajia, ra sa cala i na vabaujia. Me nomu na loloma. Emeni.

## 2 Timoci

11Oi au o Paula, nai apositolo i Jisu Karisito i na lewa ni Kalou, i na vuku ni bula ka yalatakia, sa tu vi Karisito Jisu, 2vi Timoci, na noqu gone ni toko: Me yaco na loloma, na yalololoma, na vacegu mai vua na Kalou o Tamada vata ki Karisito Jisu na noda Turaga.3Au sa vavinavinaka vua na Kalou, o koya au sa qaravia i na yalo djina me va na nodra i valavala na qase iliu, niu sa reva ni mudu ni nanumi iko i na noqu masu i na bogi vata ki na siga; 4niu sa gadrevia valevu meu raici iko, niu sa nanumia na wai ni matamu, meu vasinaiji kinia i na marau; 5niu sa vananumia i na vabaujia djina sara liga sa tu vi iko, ka tu iliu vi Loi na bumu, vi Unaisi vokiliga na jinamu, au sa djinajia sa tu vokiliga vi iko.6O koya ke au sa vananumi iko kinia mo vauqejia nai solisoli ni Kalou, sa yaco vi iko i na vitabaki ni ligaqu. 7Ni sa reva ni solia mai vi kita na Kalou na yalo ni rere: na yalo ni kaukauwa liga, vata ki na yalololoma, vata ki na yalomatua.8O koya mo qai kua ni maduatakia na kenai tukutuku ni noda Turaga, se oi au na nona tamata sa vesu tu: ia mo vosojia na vivararawataki i na vuku ni tukutuku-vinaka me va na kaukauwa ni Kalou; 9o koya sa vabulai kita, ka sa kacivi kita me da yalosavasava, a sa reva liga i na vuku ni noda cakacaka, i na vuku ni sa nonai naki liga vata ki na loloma laliga ka soli vi kita iliu, i na vuku i Karisito Jisu, sa vatekivu imuri o vuravura; 10ia ka sa qai varaitakia mai ni sa rairai mai na nodai Vabula o Jisu Karisito, o koya sa vaojia na mate, ka vavotuya na bula vata ki na reva ni mate rawa i nai tukutuku-vinaka: 11au ma lesi kinia meu vunau, meu apositolo vokiliga, vata kei na nodra i vavuvuli na vimatanitu.12O koya vokiliga au sa vosojia kinia na vika ke: ia au sa reva ni madua kinia: niu sa kilai koya au ma vararavi kinia, ia au sa kila djina sara liga ni sa rawajia o koya me maroroya na ka au sa solia vua ka yacovia na siga ko ya. 13Mo tauria matua nai varau ni vosa djina o ma rogocia maivi au, i na vabauji Karisito Jisu vata ki na loloma. 14A ka vinaka sa soli vi iko mo tauria matua, ni sa vukei iko na Yalo Tabu sa tu vi kita.15A ka ke o sa kila, ni sa dainii au o ira keceliga na kai Esia; sa vakinia o Faijelo vata ki Erimojini. 16Me yalololoma mada na Turaga kivi ira na mataqali i Onesiforo: ni sa vacegui au wasoma, a sa reva ni maduataki au niu sa vesu tu: 17ia ni sa jiko mai Roma, sa vasaqarai au matua, a sa raicii au. 18Me solia mada vi koya na Turaga me raicia na loloma mai vua na Turaga i na siga ko ya: ia na kena levu ni ka sa qaravia au kinia mai Efeso, o sa kila vinaka sara liga.

21O koya ke, na luvequ, mo qai vakaukauwataki iko i na loloma sa tu vi Karisito Jisu. 2Ia na vika o ma rogocia maivi au i na kodra maliwa na lewe levu ra dauvadjinadjina, mo solia vi ira na tamata yalodina, ra na rawajia me vavulici ira na tani.3O koya ke mo qai vosojia na ca, me va na sojia vinaka i Jisu Karisito. 4Sa reva na tamata sa dau caka nai valu me sa vaogai koya vokiliga i na cakacaka ni bula ke; me vinaka kinia vua sa djigitakia me sotia. 5Ia o koya sa gumatua i na viqito, sa reva ni vaisalatakia vaturaga, ke sa reva ni caka me va na kenai varau.6Nai vatau-ni-were sa cakacaka, me sa kania taumada na vuana. 7Vananumia na ka au sa tukunia; ia me solia vi iko na Turaga na yalo e kila rawa na ka keceliga.8Vananumi koya sa vu mai na kawa i Tevita, o Jisu Karisito, o koya sa vaturi cake mai na mate, me va na noqu i tukutuku vinaka: 9o koya au sa vosojia kinia na ca, me va na tamata caka ca, ia au sa vesuki kinia; ia na vosa ni Kalou sa reva ni vesuki. 10O koya ke au sa vosojia kinia na ka keceliga i na vukudra na djigitaki, me ra rawajia vokiliga na bula sa yaco i na vuku i Karisito Jisu, vata ki na vivakalougatataki sa reva ni mudu.11Sa djina na vosa: Ke kita sa mate kaya, kita na bula vata vokiliga: 12ke kita sa vosojia na ca, kita na lewa vata kaya: ke kita sa cakitaki koya, ena cakitaki kita vokiliga o koya: 13ke kita sa reva ni vadjinajia, sa yalodina jikoliga o koya: sa reva ni cakitaki koya rawa vai koya.14Mo vananumi ira i na vika ke, ia mo varoji ira matua i na mata ni Turaga me ra kua ni vilejitakia na vosa, ka sa reva ni yaga ka sa vacalai ira ra sa rogocia. 15Gumatua sara mo varaitaki iko mo vinaka i na mata ni Kalou, a tamata daucakacaka sa reva e dua na ka me madua kinia, mo wasea vadodonu nai vavuvuli djina.16Ia na dautalanoa vasisila ka reva ni yaga, mo drotakia: ni na tubu cake kinia nai valavala sa reva ni valotu: 17ia na nodra vosa ena kakana jiko me va na vidikoso ca: sa vakinia o Imeneo vata ki Filito: 18rau sa sese mai nai vavuvuli djina; ni rau sa tukunia sa oji na tu cake voki mai na mate; rau sa vukicia sara liga kinia na nodra vabaujia eso.19Ia na yavu dei ni Kalou sa tu liga, ia sa vake na vosa sa volai kinia, "Sa kilai ira na nona tamata na Turaga:" ka, "Me ra qai tani mai nai valavala ca o ira yadua ra sa cavujia na yaca i Karisito." 20Ia i na vale levu sa reva laliga ni tu na vibilo koula vata ki na vibilo siliva, eso vokiliga na bilo kau vata ki na bilo qele; ia eso sa talei, eso sa reva ni talei. 21Ia ke dua na tamata sa vasavasavataki koya mai na vika ke, ena yaco kinia me bilo talei, sa vasavasavataki, ka yaga sara liga vua na Turaga, ni sa varau tu ki na cakacaka vinaka keceliga.22Ia mo dro tani mai na gagadre ca vacauravou; ia mo muria na yalododonu, na vabaujia, na loloma, na vivinakaji vata ki ira ra sa masujia na Turaga i na yalosavasava. 23Ia mo dro tani mai na vileji lialia kita reva ni vatavulici kinia, ni o sa kila ra sa vavunia liga na vileji.24Ia sa tabu ni vileji nai talatala ni Turaga; ia me yalomalumalumu vi ira keceliga na tamata, me vavuvuli vavuku, me dauvosojia, 25me vatavulici ira i na yalomalumalumu ra sa dauvivoraji; de solia beka vi ira na Kalou na vivutuni me ra kila kinia na ka djina, 26ka me ra bula vokiliga mai nai cori ni tevoro, ni sa vabobulataki ira o koya me va na nona lewa.

31Mo kila vokiliga na ka ke, ni na yaco eso na gauna ni vivararawataki i na visiga maimuri: 2ni ra na daulomani ira laliga na tamata, ra na dauvinakajia nai lavo, ra na daubole, ra na viavialevu, ra na dauvosavacaca, ra na talaimama kivi ira na nodra qase, ra na reva ni vavinavinaka, ra na reva ni yalosavasava, 3ra na caca viwekani, ra na dauyalayala ka seseni vokiliga, ra na dauvibitaki vaseseni, ra na reva ni daurawa na yalodra, ra na daucudrucudru, ra na daucaji ira na tamata vinaka, 4ra na dauvisoliyaki me mate, ra na qaqa sodrosodro, ra na yalolevu, ra na lomania valevu na marau, ka ra na lomani koya na Kalou valailai;5sa nodra liga na lotu varairai, ka reva vi ira na kena djina: ia mo qai tani maivi ira era sa vake. 6Ni sa vakinia o ira ra sa curu vailawaki ki na vivale eso, a ra sa daurawai ira na yalewa sesewa sa bini tu vi ira nai valavala ca, ra sa kau vatani i na gagadre ca e levu, 7ra sa dauvatavulici jiko, ka reva ni rawajia me ra kila na ka djina.8Ia sa vataki Jani vata ki Jabri o ira ke ni rau sa qjti Mosese, ra sa qajia vakinia na ka djina: a tamata lomaqeleqelewa, a sa reva ni vinakajia na nodra vabaujia. 9Ia ra na reva ni tubu cake me levu: ena vavotui vi ira keceliga na tamata na nodra sesewa, me va na nodrau gona.10Ia o iko, ko sa daumuria na noqu i vavuvuli, na noqu i valavala, na noqu i naki, na noqu vabaujia, na noqu vosojia vadede, na noqu loloma, na noqu vosojia na ca, 11na vivacacani, na vivararawataki; na ka sa yaco vi au mai Anitioki, mai Ikoniona, mai Lisitira; na kena levu ni vivacacani au ma vosojia; ia ka sa vabulai au na Turaga mai na ka keceliga ke, 12Io, o ira keceliga ra na via lotu djina vi Karisito Jisu, ra na vacacataki. 13Ia o ira na tamata ca vata ki ira na dauvitemaki, ra na tubu cake me ra ca sara, ni ra sa caka na dauvivacalai, ka ra sa vacalai vokiliga o ira.14Ia o iko, mo tu dei i na ka o a vatavulici kinia, a ka sa vadjinadjinatakia vi iko, ni o sa kila se o cei sa vatavulici iko; 15ni o sa kila nai Vola tabu, ni o ma gone, gona sa vavukui iko rawa mo bula ni o sa vabauji Karisito Jisu.16Sai koya na Kalou sa vavunia nai Vola Tabu keceliga, a sa yaga ke mei vavuvuli, me vunaucia na ca, me caka kinia na vivadodonutaki, me caka kinia na vatavuvuli i na ka e dodonu: 17me yaco kinia na tamata ni Kalou me varau tu, ni sa varautaki ki nai valavala vinaka keceliga.

41Ia au sa varojia, i na mata ni Kalou, vata ki Jisu Karisito, o koya ena lewai ira na bula vata ki ira na mate i na nona rairai mai vata ki na nona matanitu; 2mo vunautakia na Vosa; gumatua i na gauna vinaka, i na gauna ca; mo tukunia na ka e ca, mo vunauci ira sa cala, mo dauvarojia jiko i nai vavuvuli ka vosojia valevu sara.3Ni na yaco na gauna ra na reva ni vosojia kinia nai vavuvuli dodonu; ia ena va na nodra gagadre ca, ra na valewevuqataki ira kinia na nodra i vavuvuli, ni sa qasikanunu na daligadra; 4a ra na vagolea tani na daligadra mai na ka djina, ka lesu ki nai tukutuku laliga. 5Ia o iko, mo yalomatua i na ka keceliga, mo vosojia na ka rarawa, mo caka na cakacaka ni vavuvuli, vayacora sara na ka o sa lesi kinia moi talatala.6Niu sa varau tu meu liviraki, ka sa voleka na siga ni noqu toki yani. 7Au sa vala oji i nai valu vinaka, au sa cicivia oji na cere, au sa tauria matua na vabaujia: 8imuri, sa maroroi me noqu nai sala vaturaga ni valavala dodonu, o koya ena solia mai vi au na Turaga, o koya na turaga ni lewa dodonu, i na siga ko ya; ia ena reva vi au duadualiga, vi ira kece vokiliga era sa vinakajia na nona rairai mai.9Gumatua mo qai variri mai vi au: 10ni sa daini au o Timasa, ni sa lomani vuravura ke, ka sa qai ki Cesalonaika; o Kirisiki ki Kalatia, o Taito ki Talimetia.11Sa jiko vi au o Luke duadualiga. Yadjii Marika mo drau qai vata kaya mai: ni sa yaga vi au o koya i na cakacaka. 12Au sa talai Tikiko ki Efeso. 13Ai tutuvi au ma dainia mai Tiroa vi Karipo, ni o sa qai mai, mo yadjia mai, vata ki nai vola, ia mo nanumia sara jiko nai vola kuli-ni-sipi14Sa levu na ka ca ma caka vi au o Alekisada na matai ni parasa; ena sauma vi koya na Turaga me va na nona cakacaka: 15mo qarauni iko vokiliga maivua; ni sa qajia valevu na nitou vosa o koya. 16Niu a tukuni au mada iliu, sa reva e dua na tamata kirau sa tu vata kaya, ia sa daini au o ira keceliga: me kakua ni wili vi ira.17Ia sa tu vata ki au na Turaga, a sa vakaukauwataki au; me kilai sara i na vukuqu na ka sa vunautakia, me ra rogocia vokiliga na vimatanitu keceliga; ia au ma vabulai mai na gusu ni laioni. 18Ena vabulai au na Turaga mai na ka ca keceliga, ka na vayacori au vokiliga ki na nona matanitu valomalagi: me caka vua na varokoroko ka reva ni mudu. Emeni.19Au sa loloma yani vi Pirisila vata ki Akuila, vi ira vokiliga na lewe ni vale i Onesiforo. 20Sa jiko mai Korinica o Erasito: ia au sa daini Tirofimo mai Milito ni sa tauvimate. 21Gumatua mo liu mai ni sa bera na vula i liliwa. Sa loloma yani vi iko o Upolo, vata ki Putena, vata ki Laino, vata ki Kilotia, vata ki ira keceliga na viwekani. 22Me jiko vata ki na yalomu na Turaga o Jisu Karisito. Me nomudou na loloma. Emeni.

## Taito

11Oi au o Paula, nai talatala ni Kalou vata ki nai apositolo i Jisu Karisito, ina vuku ni nodra vabaujia sa djigitaki ira na Kalou vata ki na vatusa nai vavuvuli djina sa va na lotu; 2me vanuinuitakia na bula reva ni mudu, o koya sa yalatakia eliu na Kalou, o koya sa reva ni lasu rawa, a sa qai vatekivu emuri o vuravura; 3a sa qai varaitakia na nona vosa ina kena gauna ni sa vunautakia, au sa lesi kinia me'u caka me va na nona vosa na Kalou na nodai Vabula;4vi Taito na luvequ djina me va na vabaujia sa tu vi kita keceliga: Me sa nomu na loloma, na yalololoma, na vacegu, mai vua na Kalou o Tamada vata ki na Turaga o Jisu Karisito na nodai Vabula. 5Au ma daini iko mai Kiriti, mo vadodonutakia na vika sa vo, ka mo lesia nai talatala qase ki na vikoro yadua, me vaka ka'u a varotia vi iko:6keva e dua sa reva ni cala, sa vawati vadua, a ra sa vabautia o ira na luvena, a sa reva ni beitakia vi ira nai valavala vatani, se na talaidredre. 7Ni sa dodonu me reva ni cala nai talatala qase, me va sai talatala ni Kalou; me reva ni domoqa, me reva ni daucudrucudru, me reva ni daugunu waini, me reva ni dauviba, me kakua ni daudomona nai yau vasisila:8me dauvacegui ira na vulagi, me daulomani ira na tamata vinaka, me yalomatua, me yalododonu, me yalosavasava, me daurawa na yalona; 9me tauria matua nai vavuvuli djina sa vatavulici kinia, me rawajia o koya me varojia nai vavuvuli sa vinaka, ka vunauci ira vokiliga era sa vosa vatani.10Ni ra sa lewe levu era sai valavala vatani, era sa dautalanoa la liga ka dauvivakaisini, era sa vakinia valevu o ira na cili; 11ia ka sa dodonu me ra vagalui, ni ra sa vacalai ira kece na lewe-ni-vale eso, ni ra sa vatavulicia na ka sa reva ni kilikili, ina vuku ni yau vasisila.12E dua vi ira, a nodra parofita, sa tukunia, A nodra i tovo liga na kai Kiriti me ra daulasu, era manumanu ca, era sa daukana ka vucesa. 13Sa djina nai tukutuku ke. O koya ke mo qai vunauci ira vararawa, me vinaka kinia na vabautia; 14me ra reva ni nanumia nai tukuni la liga va-Jiu, se na nodra vivaro na tamata era sa lesu voki mai nai vavuvuli djina.15Sa savasava na ka keceliga vi ira era sa yalosavasava: ia vi ira era sa dukadukali ka reva ni vabautia sa reva na ka sa savasava; ia sa dukadukali na nodra lewa-eloma vata ki na yalodra. 16Era tukunia era sa kila na Kalou: ia ena nodra i valavala era sa cakitakia, ni ra sa tamata vasisila, ka talaidredre, ka reva ni yaga ki na dua na cakacaka vinaka.

21Ia o iko, mo tukunia jiko na vika sa kilikili vata ki nai vavuvuli djina: 2me ra yalomamakutu o ira na qase, me ra yaloqaseqase, me ra yalomatua, me vinaka na nodra vabaujia, me ra lomasoli, me ra dauvosojia.3O ira vokiliga na yalewa matua, me ra dau caka nai valavala sa kilikili ki ira era sa yalosavasava, me ra kakua ni dauvibeitaki vailasu, me kakua ni daugunu waini, me ra dauvatavulica na ka vinaka; 4me ra vayalomatuataki ira na yalewa era tamata bula, me ra lomani ira na wajidra, me ra lomani ira na luvedra, 5me ra lomavuku, me ra lomasavasava, me ra daujiko mai nodratou, me ra yalovinaka, me ra dautalairawarawa vi ira na wajidra, me kakua kinia ni vosavacacataki na Vosa ni Kalou.6Varojia vi ira vokiliga na cauravou me ra yalomatua. 7Ia ina ka keceliga mo sai varau ina cakacaka vinaka: me kakua ni cala na nomu i vavuvuli, mo yaloqaseqase, mo yalosavasava; 8mo vosa vadodonu jiko gona ena reva ni lewai me ca; me madua kinia o koya sa to tani, ni sa reva na ka ca me da bitaki kinia.9Me ra talairawarawa vi ira na nodra turaga o ira na tamata, me ra caka na ka keceliga sa vinaka vi ira; ka me ra kakua ni dauvosa voki: 10ka me ra reva sara ni butako, me ra vatakilai ira ni ra sa lomadina, ka vinaka; me ra varogovinakatakia nai vavuvuli ni Kalou na nodai Vabula ina ka keceliga.11Ni sa rairai na loloma ni Kalou, o koya sa vu ni bula vi ira keceliga na tamata; 12a sa vavulici kita, me da dainia nai valavala sa reva ni valotu, vata ki na gagadre ca vavuravura, me da caka nai valavala yalomatua, ka yalododonu, ka valotu, ina vuravura ke; 13ni da warakia na ka ni vivakalougatataki eda sa nuitakia, ki na nona rairai vaiukuuku na Kalou levu na nodai Vabula o Jisu Karisito;14o koya ma soli koya ina vukuda, me voli kita mai nai valavala ca keceliga, me vasavasavataki kita vua me da nona tamata talei, ka lomakatakata ina cakacaka vinaka.15A vika ke mo vosatakia, ka varotia, ka vivunauci vabibi sara kinia. Me kakua e dua me beci iko kinia.

31Vananumi ira me ra dautalairawarawa vi ira sa liu vata ki ira sa kaukauwa, me ra talairawarawa, me ra varau tu me caka nai valavala keceliga e vinaka, 2me ra kakua ni vosavacacatakia e dua na tamata, me ra kakua ni viba, me ra yalomalua, me ra sa yalolokomi sara vi ira keceliga na tamata.3Ni da sa lialia eliu oi kita vokiliga, eda sa talaidredre, eda sa vacalai, eda sa daugolevia na gagadre ca vata ki na marau e levu, eda sa lomaca ka vuvu, eda sa vasisila, eda sa dauvicaji vataki kita.4Ia ni sa rairai mai kivei kita na tamata na yalovinaka vata ki na yalololoma ni Kalou na nodai Vabula, 5sa qai vabulai kita o koya, sa reva liga ena vuku ni cakacaka dodonu eda sa caka, ina vuku liga ni nona loloma, enai silisili ni sucu voki, ki na vavoui ni Yalo Tabu.6o koya sa sovarakia valevu vi kita o koya ina vuku i Jisu Karisito na nodai Vabula: 7me da vadonui kinia ina nona loloma la liga, ka me da yaco me dai taukei ni bula reva ni mudu sa vanuinuitaki.8Sa dina na vosa, ia au sa vinakajia mo vadinadinatakia tikoliga na ka ke, Me ra gumatua ni caka jiko nai valavala vinaka o ira era sa vabaujia na Kalou. Sa vinaka na ka ke, ka yaga vi ira na tamata.9Ia na ka lialia sa dauvilejitakia mo dainia liga, vata ki nai vola ni kawa, vata ki na viba, vata ki na dauvilejitakia na vunau; ni sa reva ni yaga ke, ka sa ka la liga sara. 10A tamata sa dauvavuvuli vatani mo dainia, ni sa vunauci mada eliu vadua ka varua; 11ni o sa kila sa vacalai, ka sai valavala ca o koya sa vakinia, ni sa beitaki o koya vataki koya.12Ni'u na talai Aritema vi iko, se o Tikiko, mo gumatua mo qai mai kivei au ki Nikopoli: ni'u sa nanumia me'u tikoliga kinia ina vula i liliwa. 13Gumatua mo yadji Sina na vu-ni-vunau, vata ki Apolosa, ina nodraui qaiqai, me reva na ka e yali vi rau.14Ia o ira vokiliga na noda me ra vatavulici, me ra daucaka nai valavala vinaka me va na ka sa yaga, me ra reva ni vua kinia.15O ira keceliga sa jiko vi au era sa loloma yani vi iko. Au sa loloma vi ira era sa lomani kitou ina vuku ni vabaujia. Me nomudou keceliga na loloma. Emeni.

## Filimoni

11Oi au o Paula, sa vesu tu ena vuku i Karisito Jisu, ki Timoci na wekada, vi Filimoni o koya kirau sa daulomania, ki na nirau i tokani, 2vi Afia vokiliga na wekada yalewa, vi Akipo vokiliga na nirau i tokani enai valu ke, vi ira vokiliga nai soqosoqo lewe ni lotu era sa tiko ena nomu vale: 3Me nomudou na loloma, ki na vacegu, mai vua na Kalou ko Tamada, ki na Turaga o Jisu Karisito.4Au sa vavinavinaka vua na noqu Kalou, ni'u sa cavuti iko ena visiga ena noqu masu; 5ni'u sa rogocia na nomu loloma ki na nomu vabaujia vua na Turaga ko Jisu, kivi ira kece vokiliga era sa lotu; 6me mai kaukauwa na vabauja sa tu vi iko, me vatakilai kinia na ka keceliga e vinaka sa tu vi ikodou, ena vuku i Karisito Jisu. 7Ni sa levu na nitou reki ki na vacegu ena vuku ni nomu loloma, na wekaqu, ni o sa vaceguya na lomadra era sa lotu.8E dina liga sa rawa me'u doudou valevu ena vuku i Karisito me'u varojia vi iko na ka e kilikili; 9ia ena vuku ni nodaru vilomani liga ka'u sa vinakajia cake me'u vamamasu liga, ni'u sa vake oi au o Paula na qase, ia au sa vesu vokiliga ni kua ena vuku i Jisu Karisito.10Au sa vamasuji iko e na vuku ni luvequ ko Onesimo, o koya ka'u sa vatuburia ni'u sa vesu tu: 11(o koya sa yali ni yaga eliu vi iko, ia sa qai yaga vi iko, vi au vokiliga:) 12au sa qai tala voki vi iko: o koya ke mo vacegui koya, ni sa va na lewequ djina sara: 13au sa via tauria liga me tiko vi au, me kemui sosomi me sa qaravi au ni'u sa vesu tu ena vuku ni tukutuku-vinaka:14ia ni'u sa reva ni kila na yalomu, au sa reva ni via caka e dua na ka: me kakua ni va na ka ni vasaurara na nomu loloma, me sa lomamu liga kinia. 15Ni sai koya beka ke sa qai tani valekaleka kinia, mo tauri koya voki ka reva ni mudu; 16me kakua ni va na tamata laliga, me sa uasivi cake ena tamata laliga, me wekamu lomani, e valevu vi au, ia ka vaevei vi iko, ena ka vavuravura, ki na ka ni Turaga vokiliga?17Ia ke, kevaka o sa vakasami au ni'u sai tokani, mo vacegui koya me vataki au. 18Keva sa vacacani iko o koya ena dua na ka, se sa dua na ka sa dinau kinia vi iko, mo volai au kinia; 19oi au o Paula, au sa vola ena ligaqu djina, au na saumia; ia au sa reva ni tukunia vi iko ni sa dodonu liga mo noqu vokiliga o iko. 20Io, noqu i tokani, me'u rekitaki iko mada ena Turaga: vaceguya na lomaqu ena vuku i Karisito.21Ni au sa vadinajia o na talairawarawa, au sa vola kinia vi iko, ni'u sa kila o na caka na ka au sa tukunia, ka uasivi cake kinia. 22Mo varautakia vokiliga e dua na vale me'u moce kinia: ni'u sa djinajia au na soli vi ikodou ena vuku ni nomudou masu.23Eratou sa loloma yani vi iko o Epafira, kirau sa vesu vata kaya ena vuku i Karisito Jisu; 24ki iratou vokiliga na noqu i tokani, o Marika, o Arisitako, o Timasa, o Luke. 25Me jiko ki na yalomudou na loloma ni noda Turaga o Jisu Karisito. Emeni.

## Iperiu

11Sai ira na parofita ka vosa kinia iliu na Kalou vi ira na matua, i na levu na gauna, vata nai valavala: 2ia sai koya na Luvena sa vosa kinia vi kita o koya, ena gauna mai muri ke; o koya sa lesia o koya mei taukei ni ka keceliga, o koya sa bulia vokiliga kinia na vuravura keceliga; 3o koya sa cila kinia na nona rarama vata na iyaloyalo ni nonai tovo, a sa tokonia na ka keceliga ena nona vosa mana, a sa tiko sobu i na liga i matau i Koya sa levu sara mai colo, ni sa savajia tani oti vataki koya na nodai valavala ca;4ni sa yaco me vinaka cake vi ira na agilosi, ni sa taukenia na yaca sa vinaka cake na mai na yacadra.

5Io, o cei vi ira na agilosi sa kaya kinia o koya i na dua na siga, na Luvequ o iko, au sa vatuburi iko nikua? Se me kaya, oi au na Tamana, na Luvequ o koya?6Ia ni sa yadia mai o koya na Ulumatua i vuravura, sa tukunia, Me cuva vua o ira kece liga na agilosi ni Kalou. 7Ia ena vukudra na agilosi sa tukunia o koya, O koya sa lesi ira na nona agilosi me cagi, vata ki ira na nonai talatala me yameyame ni buka.8Ia ena vuku liga ni Luvena, Ena reva ni oji na nomunu itikotiko-vaturaga, oi ikonu na Kalou: Sai titoko ni caka dodonu nai titoko ni nomunu matanitu: 9o ikonu sa vinakatia nai caka dodonu, ka catia nai caka ca, ma lumuti ikonu kinia na Kalou, na nomunu Kalou, ena waiwai ni marau mo nu vinaka cake kinia vi ira na nomunu i tokani.10Ia, o ikonu na Turaga, o nu ma tauyavutakia na vuravura mai nai vatekivu; ia na cakacaka ni ligamunu o lomalagi: 11Ena rusa gona; ia o ikonu o nu na tikoliga: Ia ena madra kece mai gona me va nai sulu: 12O nu na lobia vokiliga me vaka nai tutuvi, ka na vaisosomitaki me va nai sulu: Ia o ikonu sai ikonu tikoliga, ka na reva ni oji na nomunu viyabaki.13Ia o cei vi ira na agilosi sa tukunia vua o koya e na dua na siga, Mo tiko i na ligaqu i matau, Ka me'u lesi ira oti mada na nomu meca mei tutu-ni-yavamu? 14Ra sa reva beka ni yalo dauviqaravi ko ira keceliga, sa talai yani me qaravi ira ka ra na yaco imuri mei taukei ni bula?

21O koya ke, e dodonu me tu vananumakia valevu sara na ka eda ma rogocia, de dua na siga ena yali kinia vi kita.2Ia kevaka ma vadinadinataki na vosa ka ra ma tukunia na agilose, ka sa saumi vadodonu nai valavala ca vata na talaimama keceliga; 3Sa bula vacava o kita, kevaka eda sa vaweleweletakia na bula levu ke; o koya sa vatekivutakia na Turaga me tukunia, ka vadinadinatakia mai vi kita o ira era ma rogocia; 4ni sa vadinadina tiko vi ira na Kalou, e nai vatakilakila eso vata na ka e vivakurabuitaki eso vata na cakacaka mana kece vata nai votavota ni Yalo Tabu, me vaka na lomana5Ni sa reva ni solia o koya vi ira na agilosi me ra lewa na vuravura ena muri mai, o koya kitou sa vosatakia. 6A sa vatakila e dua na tikina, ka tukunia, A cava na tamata, mo nanumi koya kina? Se na luve ni tamata, mo dautalevi koya kinia7O a buli koya me levu sobu valailai liga mai vi ira na agilosi. O sa vaisalataki i nai ukuuku vata na varokoroko, Ka lesia me lewa na cakacaka ni ligamu: 8O sa vamalumalumutakia na ka kece liga me tu i ruku ni yavana. Ni sa vamalumalumutakia vua na ka kece me lewa kinia, sa reva ni vo e dua na ka me reva ni vamalumalumutakia vua. Ia eda na reva ni raicia ni kua ni sa vamalumalumutakia vua na ka keceliga me lewa kinia.9Eda sa raici Jisu liga, sa caka me levu sobu valailai liga mai vi ira na agilosi, sa qai vaisalataki i nai ukuuku ki na varokoroko, ni sa vosotia oti na mate: me sa mate o koya ena vuku ni tamata kece liga, me va na loloma ni Kalou. 10Ni sa dodonu vi koya, nai taukei ni ka keceliga, ka sa vavuna na ka keceliga, ni sa vayadjia na luvena e lewe levu, ki na vanua vaiukuuku, me varautaki koya i na dau vosojia me sa nodra vu ni bula.11Ni sa dualaliga na Tamadra, o koya sa vasavasavatakia vata ki ira era sa vasavasavataki: ia ena vuku ni ka ke sa reva kina ni madua o koya me vatokai ira me ra tacina; 12ni sa tukunia, Au na tukunia na yacamunu vi ira na taciqu; Ena kedra maliwa nai soqosoqo lewe ni lotu ka'u na varokorokotaki ikonu i na sere.13Sa tukunia voki, Au na vararavi vi koya. Sa kaya vokiliga, Raici au, ki ira na gone sa solia mai vi au na Kalou. 14Ia ni sa lewe vata ka dra vata o ira na gone, sa yaco vokiliga o koya me vakinia; me vamalumalumutaki koya kinia sa lewa na mate, o koya na tevoro, ena vuku ni mate; 15me sereki ira vokiliga era va na bobula ena nodra bula voli taucoko ni ra sa rerevakia na mate.16Ni sa reva sara ni mai vukei ira na agilose o koya; sa mai vukei ira liga na kawa i Eparaama. 17O koya ke sa dodonu kinia ki koya, me yaco me vataki ira na wekana ena ka keceliga, me bete levu yalovinaka ka lomadina ena vika ni Kalou, me sorovakia na nodra i valavala ca na tamata. 18Ni sa vosotia na ka ca o koya, ni sa dau lawakitakia, sa qai rawa kinia me vukei ira era sa dau lawakitaki.

31O koya ke, ikodou na viwekani yalosavasava, sa kacivi mei taukei ni ka valomalagi, dou vananumia nai Apositolo vata na Bete Levu o koya da ma vatusa tiko, o Jisu: 2o koya sa yalodina vua sa lesi koya, me vataki Mosese ka a yalo dina vokiliga i na nona vale taucoko na Kalou. 3sa dodonu me dokai valevu o koya ka valailai o Mosese, ni sa dokai valevu o koya sa tara na vale, ia ka valailai liga na vale. 4N i sa dua e tara na vale yadua; ia o koya sa tara na ka keceliga na Kalou.5Ia ke sa yalodina o Mosese ena nona vale taucoko na Kalou, me va sai talatala, me vatakilai kinia na vi ka ena qai tukuni mai muri; 6ia na Karisito sa yalodina me va ni sa da luvena ka da sa nona vale o kita kevaka da sa tauria matua na noda doudou vata na marau ni nuinui me tu dei, me yacovia nai vataotioti.7O koya ke, me va sa tukunia na Yalo Tabu, Ena siga ke kevaka dou sa via rogocia na domona, 8Kua ni vakaukauwatakia na yalomudou, me vaka ena vivacudrui, Me va na dauvere i na vanua lala:9Era sa dauveretaki au kinia o ira na nomudou matua, era sa vatovolei au va ca, Ni ra sa raicia tiko na noqu cakacaka ka yabaki vasagavulu. 10O koya ke au a cudru kinia vi ira nai tabatamata gona, Ka tukunia, Era sa cala tikoliga i lomadra; ka ra sa reva ni kila na noqu i valavala. 11Au ma bubului kinia e na noqu cudru, Ni ra na reva sara ni curu i na noqu i vavacegu.12Dou raici ikodou vinaka, na viwekani de tiko e na lomadra eso vi ikodou na yalo sa ca vata na reva ni vabautia, dou sa dainia tani kinia na Kalou bula. 13Ia dou dui vivavulici liga vai ikodou na visiga kece liga, ni sa va liga, na siga nikua; de vayalokaukauwatakia e dua vi ikodou ena vuku ni sa dauvivakaisini nai valavala ca.14Ni sa noda liga na Karisito, kevaka eda sa tauria matua nai tekitekivu ni noda dinatia me dei, me yacovia nai vataotioti. 15Ni sa tukuni tiko va ke, i na siga ke, kevaka dou sa via rogocia na domona, Dou qai kua ni vakaukauwatakia na yalomudou, me va i na siga ni vivacudrui.16Ia o cei o ira ra ma vacudruya ni ra sa ma rogocia oti? o ira keceliga era sa qai vata ki Mosese mai Ijipita se reva? 17Ia sa cudruvi cei o koya a yabaki vasagavulu? vi ira sai valavala ca, ka bale na yalodra mai na vanua lala se reva? 18Ia o cei sa yalatakia o koya me ra kua ni curu i na nonai vavacegu, vi ira liga sa reva ni vabautia? 19Ia eda sa raicia, ni ra sa reva ni curu rawa kinia, ni ra reva ni vabautia.

41O koya ke me da qai rava, ni sa solia tu na vosa ni yalayala me da curu i na nonai vavacegu, de na reva beka ni yaco dina kina eso vi ikodou. 2Ni sa tukuni mai vi kita e dua na ka vinaka, ka va voki liga vi ira: ia sa reva ni yaga vi ira na vosa ra sa rogocia, ni ra sa reva ni dua vata i na vabautia vata ki ira ra sa varogocia33Ni da sa qai curu ki nai vavacegu, o kita sa vabautia, me va sa vosa kinia o koya, “Me va au ma bubului kinia i na noqu cudru, ra na reva sara ni curu i na noqu i vavacegu:” ka dina liga ni sa oti na nona cakacaka ena nona tauyavutaki vuravura oti. 4Ni sa dua na tikina sa vosa oti va ke o koya nai kavitu ni siga, A sa vacegu na Kalou mai na nona cakacaka kece liga e na kenai kavitu ni siga. 5ia ke voki liga, Era na reva sara ni curu ki na noqu i vavacegu.6Ia ni sa qai macala me curu kinia eso, ia o ira ma tukuni iliu vi ira na ka vinaka era sa reva ni curu kinia, i na vuku ni nodra talaimama: 7a sa qai lokucia voki e dua na siga o koya, ka sa tukunia o Tevita I na dua na gauna mai muri ka tukunia, Ni kua ke ni sa oti na gauna dede; me va sa kainaki,

Ena siga ke, ke va dou sa via rogocia na domona,

kua ni vakaukauwatakia na yalomudou.8Io, ke va sa solia vi ira nai vavacegu o Josua, ena reva ni vosatakia voki o koya e dua tani na siga. 9Ia ke sa vo tiko e dua nai vavacegu me nodra na tamata ni Kalou. 10Ia o koya sa curu ki na nonai vavacegu, me vacegu mai na nona cakacaka, me va sa vacegu voki liga na Kalou mai na nona.

11O koya ke me da qai vakaukauwa tiko me da curu ki nai vavacegu gona, de bale e dua na tamata ni sa talaimama vakinia.12Ni sa bula na Vosa ni Kalou, ka kaukauwa, ka gata valevu ka mucu liga nai seleiwau batirua, ka suakia me wasea rua kinia na lomada ki na yaloda, ki na nodai sema ki na uto ni sui, a sa valewa sara na ka vananumakia tu nai naki ni yaloda. 13A sa reva voki liga e dua na ka e reva ni rairai e matana: ia sa luvawale liga na ka kece liga, ka varairaitaki sara, ena mata i koya eda na vakatusai kita vua.141Me va ni sa dua na noda bete levu cecere, o koya ka curu ki lomalagi, o Jisu na Luve ni Kalou, tou tauria matua kinia na noda lotu. 15Ni sa reva ni noda bete levu o koya sa reva ni lomani kita rawa ni da sa malumalumu; ia o koya sa dauveretaki vatautauvata ena ka kece liga o koya, ia ka reva na nona cala. 161Ena vuku ni ka gona tou toro doudou kinia i nai tikotiko-vaturaga ni yalololoma, me da ciqomia kinia, me da lomani voki liga ka vukei ena gauna da na vinakatia kinia.

51Ia na bete levu yadua sa djigitaki mai vi ira na tamata, sa lesi vua na Kalou ena vukudra na tamata, me vacaboi madrali ki nai soro ena vuku ni valavala ca: 2sa rawarawa vua me lomani ira ra sa sesewa, ka cala; ni sa tiko voki liga vi koya na malumalumu. 3Ia ena vuku ni ka ke, me va ena vukudra na tamata sa va voki liga kinia ena vukuna, sa dodonu me vacaboi soro o koya ena vuku ni valavala ca.4A sa reva e dua sa tauria vai koya na cakacaka dokai ke, o koya liga sa lesi koya na Kalou, me vataki Eroni. 5Sa va voki liga kinia na Karisito sa reva ni dokai koya me via bete levu vataki koya; ena vukui koya liga sa tukunia vua, O iko na Luvequ: Au sa vatuburi iko i na gauna ke.6sa va voki liga na nona vosa ena yasana kadua, Na bete reva ni mudu o iko me va nai valavala ni Melikiseteki77 O koya ke i na visiga ni nona tiko vatamata, ni sa cabori oti na kerekere, vata na masumasu, vata na tagi vararawa, ni sa vawai na matana, vua sa rawatia me vabulai koya mai na mate, a sa rogocia liga ena ka sa rerevakia o koya; 88 ia sa dina liga sa Luvena o koya, a sa vatavulici liga e nai valavala ni talairawarawa, ni sa vosotia tiko na ka rarawa;9ia ni sa varautaki oti, sa yaco me vu ni bula reva ni mudu vi ira kece liga sa talairawarawa vua; 10sa kacivia na Kalou me bete levu me va nai valavala i Melikiseteki. 11E levu na ka sa vo me kitou tukunia, ka sa mama liga ni vamacalataki, ni sa reva vi ikodou na daliga rogorogo.12Ni sa dodonu mo dou rawa dede mo dou i vavuvuli, ia dou sa vinakatakia me dua me vavulici ikodou voki ina i tekitekivu ni vavuvuli me balejia na Vosa ni Kalou; sa yaga voki liga vi ikodou na wai-ni-sucu, ka reva na kakana dina. 13Ni o ira ka ra ma bula liga ina wai-ni-sucu ni ra se gone dramidrami, ka ra se bera ni kila vinaka nai vavuvuli ni yalododonu. 14ia sa yaga liga vi ira sa matua na kakana dina, o ira era sa varautakia na yalodra e nai varau, me ra valewa rawa na ka se vinaka se ca.

61O koya ke me da qai maroroya nai vatekivu ni vavuvuli i Karisito me da toro cake me da matua sara; me tou kakua ni lesuvia voki na yavu ni vabaujia, na vivutuni ena vuku ni tovo eda mate kinia, vata na vabautia na Kalou, 2Nai vavuvuli ni vipapitaisotaki, vata na vitabaki i na liga, vata na nodra tucake voki mai na mate, vata na vilewai reva ni mudu. 3ena caka na ka ke kevaka e vatara na Kalou.4Ni sa mama sara me vavoui voki me ra vivutuni o ira ra ma vararamataki oti, ka ra sa tovolea nai solisoli valomalagi, ka vaivotavota i na Yalo Tabu, 5ka tovolea na vosa vinaka ni Kalou, ki na kaukauwa ni bula ena muri mai, 6a ra sa qai vuki voki; ni ra sa vakotia voki tiko na luve ni Kalou vataki ira ka beci koya I na matana votu.7Ni sa vakalougatatakia na Kalou na qele sa somia na uca sa qai wasoma kinia, sa vatuburia na kau sa yaga vi ira era sa kelia: 8ia sa reva ni vabau ka sa vo e lailai me dai tani sa vatuburia na kau vavotona vata na soni,ka na kena I jinijini me visa.9Ia o ikodou liga, sa lomani, ka dina liga ni kitou sa vosa va ke, ia kitou sa nanumi ikodou ni dou sa vinaka cake, baletia ni sa tu vi ikodou na ka sa salavata na bula. 10Ni sa reva ni dau cakacaka va reva ni dodonu na Kalou, ka na reva ni nanulecajia na nomudou cakacaka vata na loloma, dou a ma vatakila i na yacana I na nomudou qaravi ira o ira sa lotu, ka dou se viqaravi tiko liga ke.11Ia kitou sa vinakajia mo dou dui vakaukauwa vakinia, mo dou vanuinui matua sara ina ka me yacovia nai vataojioji: 12mo dou kua ni vucesa, mo dou muri ira liga ka ra sa itaukei vika a yalataki ni ra a vabaujia ka vosojia vadede.13Ia ni sa yalayala vi Eparaama na Kalou, ka ni sa reva ni cavujia rawa e dua sa levu cake, sa qai cavuji koya liga i na nona bubului, 14ka tukunia, E djina au na vakalougatataki iko valevu, ka valewevuqataki iko valevu sara. 15Sa va liga kinia, ni sa vosotia vadede mada o koya, sa qai yaco me taukenia na ka sa yalataki.16Ia ni sa bubului o ira na tamata, ka ra sa dau cavujia na ka sa levu cake,ka sa oti vi ira na vileji i na bubului mei vadjinadjina. 17Sa vakinia na Kalou, ni sa vinakajia o koya me vatakila djina sara vi ira ni ra na taukenia na ka ma yalataki ni sa tu dei na nona lewa, ka sa vadjinadjinatakia ena yalayala: 18me rua kinia na ka sa tu dei sara, sa reva ni rawa kinia me vosa seni na Kalou, me da vacegui sara kinia, o kita eda sa qai varuru ni da sa tauria nai nuinui sa dai oti tu i matada:19koya gona sa tu vi kita na I nuinui ke mei kelekele ni yaloda, sa jina ka kaukauwa, ia sa curu sara i loma ni laji: 20ina tikinia gona sa curu sara kinia i na vukuda o Jisu, me noda i liuliu, ni sa lesi me bete levu ka reva ni oji me vatakia nai valavala i Melikiseteki.

71Ia o Melikiseteki ke, sa tui Selemi, a bete ni Kalou sa Cecere sara, sa tavaki Eparaama ni sa lesu mai na nona valuji ira na tui, a sa vosa vakalougatataki koya; 2Sa solia voki liga o Eparaama vua nai kajini ni ka kece liga: (nai balebale ni yacana na Tui ni caka dodonu,ka ni o koya voki liga na Tui Selemi, na kenai balebale na Tui ni vivacegui; 3E reva ni tukuni na tamana, se na jinana, se na nona kawa, ka sa reva ni vaitekivu na nona gauna, se oti na nona bula; ia e vataki koya ligan a luve ni kalou, o koya ena bete jiko liga ka reva ni oti rawa.4Dou vasamatakia na kena cecere na tamata ke, ni sa solia vi koya o Eparaama na turaga qase nai katini ni kamunaga sa tokitakia. 5A sa dina vei ira na luve i Livai, a ra sa bete, ni sa vakaroti vei ira i na vunau, me ra vaisigana mai vi ira na tamata, io, mai vi ira na wekadra, ia sa djina liga ni ra sa qai mai na kawa vi Eparaama: 6Ia o koya ke sa vaisigana mai vei Eparaama, ka sa reva ni wili vata ki na nona kawa ka sa vosavakalougatataki koya ka cavujia vua na vosa ni yalayala.7Ia sa reva ni vajijiqatakia rawa ke, ni sa vosavakalougatataki koya sa cecere sobu o koya sa uasivi cake vi rau. 8Ia ke ra sa tauria kinia nai sigana o ira na tamata a ra sa dui mate; ia mai vanua gona sa tukuni ni sa bula tiko. 9Ia, kevaka e tara me'u vosa vakinia, o Livai voki liga, o koya sa dautauria nai sigana, erau sa solia vata ki Eparaama nai sigana; 10Ni sa bera ni sucu o koya ni sa tavaki Melikiseteki o tamana.11Kevaka sa rawa me ra vinaka sara i na vuku ni cakacaka va bete va-Livai, (ni sa kainaki vata kaya na vunau vi ira na tamata,) ena yaga vacava me tucake e dua voki na bete me va nai valavala i Melikiseteki, ka me reva ni vatokai me va nai valavala i Eroni? 12Ni sa qai vaisosomitaki na bete, sa dodonu voki liga me vaisosomitaki na vunau.13Ia o koya sa tukuni va ke, sa dua tani na nona yavusa, sa reva mai kinia na tamata sa qaravia nai cabocabo-ni-soro. 14Ni sa macala sara ni a tubu mai vi ira na Juta na noda Turaga; ia na yavusa gona e reva ni vosa kinia o Mosese me ra bete.15Ia sa macala valevu sara; ni sa tubu e dua tani voki na bete me vataki Melikiseteki, 16O koya ka lesi, ka reva ni vaka na vunau vavuravura,o koya liga me vaka na vunau ni bula reva ni mudu. 17Ni sa tukunia o koya, O iko na bete reva ni mudu, me va nai valavala i Melikiseteki.18Sa jiko i na dua na yasana sa muduki ni vunau sa liu mai ni sa malumalumu ka reva ni yaga: 19Ni sa reva ni vataucokotaki me vinaka sara e dua na ka i na vuku ni vunau, ka sa jiko I na yasana ka dua na vatututaki ni nuinui cake, o koya da sa toro voleka kinia vua na Kalou..20Ka ni sa vadeitakia ke i na bubului, ni o ira ka ra sa lesi me ra bete ka ra sa reva ni bubului. 21Ia o koya ke sa yaco me bete i nai bubului i na vukui koya sa kaya vua. “Sa bubului ko Jiova, ka na reva ni vivutuni o iko na bete reva ni mudu.”22Na ka ke sa yaco kinia o Jisu me i vadei ni viyalayalati sa vinaka cake. 23Ia o ira gona ka ra sa lesi me ra bete, a ra sa lewe levu, ni sa tarovia na nodra tiko na mate: 24Ia o koya ke, sa reva ni vaisosomitaki na nona cakacaka va bete, ni sa tiko liga ka reva ni mudu25O koya ke sa rawarawa kinia vua me vabulai ira sara era sa qai mai vua na Kalou i na vukuna, ni sa bula tiko liga o koya me masulaki ira. 26Ni sa dodonu me noda e dua na bete sa va ke, sa yalosavasava, sa yalovinaka, ka reva ni ca, sa tawasei koya tani mai vi ira na tamata ivalavala ca, a sa caka voki liga me cecere cake i lomalagi na nona cecere:27O koya e reva kinia ni yaga i visiga, me vacaboria taumada nai soro ni nonai valavala ca, ia i muri nai soro ni nodra i valavala ca na tamata, me vataki ira na bete levu: ni sa caka liga vadua ni sa vacabori koya. 2828 Ia sa buli i na vunau na tamata ra sa malumalumu me bete levu; ia na Luve ni Kalou sa caka me vinaka sara ka reva ni oti na bubului sa taravia na vunau.

81Ia sa kena levu ni vi ka sa vosatakia oti: Sa va ke na noda bete levu, sa tiko ena liga i matau ni tikotiko i Koya sa levu mai lomalagi; 2Ai talatala I na tikina tabu,vata i na vale tabu jina, sa reva ni tara na tamata, sa tara liga na Turaga.3Ni ra sa lesi kece liga na bete levu me vacaboria nai madrali vata nai soro: o koya ke sa dodonu voki liga kinia vi koya na bete levu ke me dua na ka me vacaboria. 4Kevaka sa tiko liga i vuravura o koya, ena reva ni bete, ni ra tiko na bete era vacaboria nai madrali me va na vunau: 55 o ira sa caka nai vatakarakara ni yaloyalo ni vi ka valomalagi, me vaka sa varaitakia vi Mosese na Kalou ni sa voleka ni tara na vale tabu: sa tukunia, Raicia, mo caka na ka kece liga me tautauvata kei na kenai vatakarakara ka vatakilai vi iko i na ulu-ni-vanua.6Sa qai nona na cakacaka vabete e uasivi cake, me va sa dautataro voki liga o koya me dua na viyalayalati e uasivi cake, o koya sa vataudeitakia i na vosa ni yalayala e uasivi cake. 7Kevaka sa vinaka qori taumada, e reva voki ni vasaqarai e dua tani8Ia ni sa reva ni vinakajia, sa tukunia o koya, Sa Ia ni sa reva ni vinakajia, sa tukunia o koya, Sa Vosa o Jiova, ena yaco na siga, au na caka kinia na viyalayalati vou vi ira na mataqali i Isireli vata na mataqali i Juta: 9Ena reva ni vaka na viyalayalaji au a caka vi ira na nodra qase i na siga au a tauria kinia na ligadra meu yaji ira tani mai na vanua o Ijipita; Era a reva ni yalo jina i na noqu viyalayalaji vi ira au a rev ani kawaitaki ira kinia.10Sa tukunia o Jiova, Sa va ke na viyalayalaji au na caka vi ira na mataqali i Isireli ni sa oti na gauna gona, Au na dainia na noqu vunau i na lomadra, Ka vola i na yalodra: Au na yaco me nodra Kalou, era na qai noqu tamata11Ia era na reva ni vavulici ira yadua me nona lewe-ni-koro vata na wekana, ka tukunia mo kila na Turaga: Ni ra na kilai au keceliga, o ira sa tamata lalai vata ki ira voki liga sa turaga. 12Ni'u sa yalovinaka vi ira sa reva ni dodonu, kau na reva ni nanumia voki na nodra i valavala ca ki na nodra talaimama.13Ni sa cavutia o koya e dua sa vou, sa vamadratakia gona ka liu. Ia na ka sa qai madra mai na ka dede sa voleka ni yali sara.

91Sa djina sa tu na na viyalayalati i liu eso nai varo ni lotu, i na vale-ni-soro vavuravura. 2Ni sa caka liga na vale tabu; o iko sa liu, sa tu kinia nai tutu-ni-cina, na teveli,, na madrai dau raici; a yacana ke na jikina tabu.3Sa sivi nai karua ni laji, sa qai tu na vale tabu sa vatokai na loqi tabu sara; 4Sa tu kinia na miqa koula, vata na kato ni veiyalayalati sa botani na yasana kece i na koula, sa tu kinia na bilo koula sa tawa i na mana, vata nai jitoko voki liga i Eroni o koya sa kubu, ki na vatu raraba ni viyalayalati; 5Sa tu liga i colo oi rau na jerupi vaiukuuku sa varurugia nai cabocabo-ni-bulubulu; ia ka sa mama ni kua me tukuni yadua na vi ka ke.6Ia ni sa varautaki oji na vi ka ke, sa curu o ira na bete i na visiga i nai matai ni vale tabu, ka ia kinia na lotu: 7Sa curu i na kena i karua na bete levu duadua liga, vadua liga i na viyabaki, ka yadia na dra, ka vacaboria i na vukuna, ena vuku voki liga ni nodra vacala na ka na tamata8Sa vatakila na Yalo Tabu na ka ke, ni sa reva ni varaitakia mai na sala i na loqi tabu sara, e na gauna sa tu liga kinia na vale tabu i liu. 9A kenai vatakarakara wale liga gona, me yacovia na gauna ke, sa vacabori kinia nai madrali vata nai soro, o koya sa reva ni vasavasavatakia rawa na nona lewa-e loma o koya sa mai lotu; 10(I na kakana vata na ka-ni-somi, vata na vuivui valevu) na vivaro vavuravura, sa lesi me yaco mada na gauna ni vivadodonutaki.11Sa qai mai na Karisito, a sa bete levu e na ka vinaka ena muri mai, i na vale tabu levu sa uasivi cake na kena vinaka, e reva ni tara i na liga, ni sa reva ni caka vakinia; 12E reva voki liga i na dra ni me vata na luve ni pulumokau, i na nona dra liga sa curu vadua i na loqi tabu sara, ni sa rawatia me solia na bula reva ni mudu.13Ia kevaka sa yaga na dra ni bulumakau vata na me, vata na dravusa ni bulumakau yalewa ni sa kureitakia vi ira sa dukadukali, me sava kinia na yagodra: 14Ena vatani i vi na dra ni Karisito, o koya sa vacabori koya vua na Kalou e na vuku ni Yalo Tabu reva ni mudu, ia a reva vua na ca, ena reva beka ni rawarawa sara me vui tani kinia na nomudou lewa-I loma mai na cakacaka sa ka ni mate, mo dou qaravia na Kalou bula? 15O koya gona sa yaco kinia o koya me dautataro e na viyalayalaji vou, me ra rawajia kinia o ira ra kacivi nai votavota reva ni mudu ka yalataki, e na vuku ni nona mate, me soro ni valavala ca ka caka oji e na gauna ni viyalayalati i liu.16Ia kevaka sa dua na viyalayalaji, sa yaga me mate o koya sa ia kinia na viyalayalaji: 17Ka ni sa qai rawa wale liga ni vayacori na vi ka e tu kinia ni sa yaco oti na mate ni sa reva na kena yaga kevaka se bula jiko liga o koya e vola.18O koya gona sa reva kinia ni vatabui wale na viyalayalaji i liu, sa caka liga i na dra: 19Ni sa cavutia oji o Mosese nai vavuvuli keceliga ni vunau vi ira keceliga na tamata, sa qai yadia o koya na kedra dra na luve ni bulumakau, na me, na wai, vata na vuti ni sipi sa vadamudamutaki, vata na i sopa, ka kureitakia i nai vola, vi ira kece voki liga na tamata, 20Sa tukunia ke na dra ni viyalayalaji sa caka vi ikodou na Kalou.21Sa kureitakia vata vokiliga kinia na dra i na vale tabu, vata na bilo kece liga ni lotu. 22Ia ka vica na ka sa reva ni vasavasavataki i na dra me va na vunau; ia kevaka sa reva ni vadavei na dra, sa reva ni bokoci nai valavala ca.23Ia sa dodonu kinia me vasavasavataki nai vatakarakara ni vi ka mai lomalagi ena vi ka ke; ia na vi ka jina sa valomalagi sa vasavasavataki e nai soro e vinaka cake vi ira. 24Sa reva ni curu na Karisito i na loqi tabu sa caka i na ligana, qori sai vatakarakara liga ni ka jina sa curu i na lomalagi jina liga, me rairai nikua i na mata ni Kalou i na vukuda;25Sa reva voki liga ni vacabori koya valevu, me va sa curu na bete levu ki na loqi tabu ena viyabaki, ka yadia na dra ni ka tani; 26Ia ke sa vakinia ke sa dodonu me mate valevu mai nai vatekivu ki vuravura: sa qai varairaitaki vadua o koya i nai vataojioji ni vigauna sa loku me yajia tani nai valavala ca ni sa vacabori koya.27Ia me va sa lesi me mate vadua o ira na tamata, me qai muri na siga ni lewa: 28Sa vacabori vadua vaka voki liga kinia na Karisito me cudruvi e na vuku ni valavala ca ni le levu; ka na rairai mai varua o koya vi ira sa waraki koya me ra bula, ia ena reva liga mei soro.

101Sa tu liga ina vunau nai vatakarakara ni vika vinaka me muri mai, ia ka reva ni koya na yaloyalo dina, ka reva vaka liga ni rawa inai soro era sa va cabori tiko ina vi yabaki, me vasavasavataki ira era jiko kinia. 2Ia kevaka sa rawa, sa reva li ni mudu na nodra vacaboria, ni ra sa reva ni beitaki jiko ina valavala ca o ira sa dau soro, nira sa vasavasavataki vadua. 3Ia enai soro gona sa vananumi voki kinia nai valavalaca ina vi yabaki. 4Ni sa dredre sara me yaji tani nai valavalacaa na dra ni bulumakau vata na me.5.O koya ke sa tukunia kinia o koya ni sa qai mai i vuravura nai soro vata nai madrali o sa reva ni vinakajia, ia o sa varautakia liga vi au na yago. 6Ai soro kama, vata nai soro vokiliga sa sorovaki kinia nai valavala ca o sa reva ni reki kinia. 7Au sa qai tukunia, raicia, au sa qai mai (Au a vola inai vola vivigi) meu caka na ka sa vinakatakia na Kalou.8Sa tukunia i liu o koya, ai soro vata na madrali vata nai soro sa sorovakia kinia nai valavalaca, o sa reva ni vinakajia, se rekitakia, (o koya sa vacaboria me vaka nav unau). 9Satukunia o koya raicia au sa qai mai meu caka na ka o sa vinakajia, na kalou. Sa yajia tani o koya nai matai, me vayacoria na kena I karua. 10Ia eda sa vasavasavataki ina vukuni lewa ke, ena yago I Jisu Karisito ni sa vacabori vadua.11Ia o ira keceliga na bete era a tu ka cakacaka ina visiga ka ciboria va wasoma nai soro gona, sa reva ni yajia tani rawa nai valavalaca. 12Ia o koya gona, ni sa vacabori oji vadua nai soro e dua liga ina vuku ni valavalaca, sa qai jiko sobuina ligai matau ni Kalou; 13A sa qai warakia jiko me vayacoro o ira na nona meca mei tutu-ni-yavana. 14Ni sa vacabori vadua nai soro sa caka kinia o koya na ka kece liga e yaga vi ira era sa vasavasavataki jko.15Ia sa vaidjinadjina voki liga ni kita na yalotabu: ia, ni sa tukunia oji o koya. 16Ke na viyalayalaji au na caka vi ira ni sa oji na gauna gona, sa qai tukunia na turaga au na tukunia na noqu vunau i na yalodra, ka vola ina lomadra;17Ia na nodra i valavala ca vata na nodra talaimama au na reva ni nanumia voki. 18Ia kevaka sa bokoci na vika gona, sa reva ni vacabori voki nai soro ni valavala ca.19O koya gona, ikodou na viwekani, ni sa qai doudou rawa me da curu ina loqi tabu sara ena vuku ni dra I Jisu. 20Ina sala vou ni bula, o koya sa qai vatara vi kita o koya, ia sa ka e curu kinia nai laji, gona na yagona; 21Ka ni sa dua voki ligana noda bete levu ina vale ni Kalou; 22Me da toso voleka yani ina yalodjina vata na vabaujia jina sara ni sa kureitakia tu na yaloda me da kakua ni beitaki keda ina ca, ka sa vasilimi tu na yaloda ina wai makare.23Datou tauria matua na vatusai ni nodatou vabaujia me kua ni yavala, ni sa yalojina o koya sa yalatakia. 2424.Medatou vananumi kita vakai kita medatou vivakatakatai me dau loloma kai valavala Vinaka. 2525.Medatou kua ni dainia na vasoqoni vata, me vaka nai valavala ni tamata eso, meda vivamasuji jiko: Ia me valevu ni dou sa raicia sa toso voleka mai na siga.26Ia, kevaka datou sa i valavala ca ka sa yaloda dina kinia, ni da sa kila oji nai vavuvuli djina, sa qai reva voki ni dua tani nai soro ni valavala ca. 27Sa vo liga na noda warakia ena rere na siga ni lewa, vata na cudru waqawaqa voki liga, gona ena kani ira na meca.28O koya sa becia nai vunau I Mosese sa mate liga, sa reva voki ni lomani, ni sa beitaki vi koya ni lomani, ni sa beitaki vi koya e le rua se le tolu nai va djinadjina. 29Dou vasamatakia se na vai vi na kena levu cake ni cudruvi, sa dodonu me yaco vua, sa butukia na luveni Kalou, sa vawaletakia na luveni Kalou, sa vawaletakia na dra ni viyalayalaji sa vasavasavataki kinia, sa beci koya na yalo ni loloma.30Ni da sa kilai koya sa tukunia sa noqu ii tau meu cudruvakia au na saumia liga. Ka sa tukunia voki ena lewai ira na nona tamata o Jiova. 31Sa ka rerevaki me lutu ina liga ni Kalou bula.32Ia dou vananumia na visiga iliu dou a vararamatakia kinia dou qai vosojia na vivale ina rarawa vaidjina. 33Eso, ni dou a vasevevotani ina vivalialiai vat ana vivararawataki ka so, ni dou a jiko vata ki ira era sa vakinia. 34Ni dou a lomani ira liga era sa vesuki ka reki ni sa kovei na lomamudou sa tu liga mai lomalagi na nomudou i yau e vinaka cake kinia ka viqaji.35O koya ke mo dou qai kakua ni dainia na nomudou djinatia ina ka sa kena I sau. 36Ni sa yaga vi ikodou na vosojia, mo dou caka na ka sa lewa na Kalou, ka me nomudou ina ka sa yalatakia. 37Ni dede va lailai, ena qai mai o koya, ena qai mai ka reva ni dede sara.38Ia ena bula na tamata yalo dodonu ena vabaujia: Ia, kevaka sa suka lesu voki ena rev ani vinakaji koya na yaloqu! 39Ia o kita, kita reva ni varaitaki ira sa suka voki yani ina rusa, eda sa vataki ira liga era sa vabaujia jiko me bula na yalo:

111Na vabaujia sai koya na noda vadjinadjinatakia ni yaco na vi ka eda nuitakia, vata na noda kila ni ra sa jiko vaidjina na vi ka da reva ni raicia. 2Ni sa vadonui ira na tamata i na gauna i liu na Kalou i na vuku ni nodra vabaujia. 3Na vabautia da sa kila kinia ni sa buli na vuravura i na vosa ni Kalou, me yaco rawa kinia me caka na vi ka sa raici rawa mai na vi ka sa reva ni raici.4Ni sa vabaujia sa vacaboria kinia o Epeli nai soro e vinaka cake mai na soro ni Keni. I na vuku ni nona vabaujia sa vadonui koya kinia na Kalou me tamata yalo dodonu, balejia ni sa vadonuya na Kalou va ikoya na madrali.5Ina vuku ni vabaujia sa maroroi kinia o Inoke me kua ni mate. Ia, sa yaji cake liga vua na Kalou, ia ni se bera ni yaji yani, sa tu liga vua nai vadjinadjina ni sa vinakaji koya na Kalou. 6Kevaka sa reva na vabaujia, ena mama sara me da vinakati: o koya liga sa torovia na Kalou e dodonu me vabaujia ni sa bula o koya, ni sa saumi ira voki liga o ira sa dau vaqarai koya.7Ni sa vabaujia sa rere kinia o Noa, ni sa vasalatakia oti na Kalou i na vuku ni vi ka sa bera ni rairai mai, a sa taya e dua na waqa o koya me vabulai ira kinia na nona lewe-ni-vale; a sa valewai ira kinia na kai vuravura, ka yaco mei taukei ni vivadonui sa yaco i na vabautia.8Ni sa vabaujia sa talairawarawa kinia o Eparaama, ni sa kacivi me qai ki na vanua sa bera ni soli vua me taukenia; ka sa qai yani, ia sa reva ni kila na vanua sa qai kinia. 9Ni sa vabautia sa qai tiko vulagi kinia i na vanua a yalataki, me vaka sa reva ni nona, qai tiko la liga ena vivale laca, o Aisake voki liga vata ki Jekope, e ratou taukenia vata e muri na ka gona a yalataki: 10ni sa nuitakia o koya na koro sa tauyavutaki, ka tara na Kalou sa qai caka.11Ni sa vabaujia sa vakaukauwataki kinia o Sera me kunekunetakia na kawa, a sa vasucu gone ni sa oji na kena gauna, ni sa nanumia liga sa yalodjina o koya a yalatakia: 12O koya sa tubu kinia vua e lewe dua, o koya e va sa mate, e lewe levu me va na vikalokalo ni lomalagi, e va voki liga na nuku mai matasawa e reva ni wili rawa.13Sa mate i na vabaujia o ira keceliga ke ia a sa reva ni nodra djina na vi ka a yalataki, era sa raica vayawa, ka ciqomia, ka kainaki ira ni ra a tiko vulagi liga ka viqaiyaki voli e vuravura. 14Ia o ira sa vosa va ke ra sa vatakila sara ni ra sa vaqara na vanua sa nodra.15E djina liga, kevaka ra sa nanumia na vanua gona ra a dainia tani tu, sa rawarawa liga me ra lesu voki kinia. 16Ia ra sa qai gu sara i na dua na vanua sa vinaka cake, gona sa valomalagi: o koya gona ke e reva kinia ni madua na Kalou me vatokai me nodra Kalou: ni sa tara o koya e dua na koro me nodra.17Ni sa vabaujia sa vacabori Aisake kinia o Eparaama, ni sa vatovolei, ia o koya ka vosatakia kinia nai yalayala sa vacabori koya na le duabauliga o koya a vatubuya o koya 181ia ka sa kainaki ena vukuna I liu, Na kawa i Aisake ena vakatokai me nomu kawa: 19Ni sa vadjinajia o koya sa rawarawa vua na Kalou me vabulai koya voki mai na mate; sa tauri koya voki vakinia i nai vatakarakara.20Ni sa vabaujia sa vosavakalougatataki Jekope vata ki Iso kinia o Aisake i na vi ka sa bera. 21Ni sa vabaujia sa vosavakalougatataki rau kinia na luve i Josefa o Jekope, ni sa voleka ni mate; sa cuva sobu e na nonai jitoko. 22Ni sa vabaujia sa tukunia kinia o Josefa, ni sa voleka ni mate, ni na qai tani ko ira na luve i Isireli; a sa tataunakia na suina.23Ni sa vabaujia sa vunitaki Mosese ka vula tolu oi rau na nona matua, ni sa sucu o koya, ni rau sa raicia sa matavinaka na gone; a rau sa reva ni rerevakia nai varo ni tui. 24Ni sa vabaujia sa sece kinia o Mosese, ni sa qai tamata bula mai, me vatokai me luvena na luve i Fero na goneyalewa; 25Ni sa digitakia me vosotia na vivacacani vata ki ira na tamata ni Kalou, ia ka cajia ni bau marau wale liga i nai valavala ca i na siga eso 26Ni sa vadjinatia sai yau levu me valialiai ena vuku i Karisito, ia na ka lailai nai yau mai Ijipita: ni sa varaicia tu na kenai sau.27Ni sa vabaujia sa dai ni Ijipita kinia o koya, a reva ni rerevakia na cudru ni tui; ni sa gumatua me va sa ra raici koya sa reva ni laurai. 28Ni sa vabaujia sa ia kinia o koya na kana vata ni qai-sivia, vata na kureitaki ni dra, me kua ni tarai ira o koya sa vamatei ira na ulumatua.29Ni sa vakaujia ra sa qai kinia e loma ni Wasawasa Damudamu me va sa vanua mamaca: ia ni sa vatovolea o ira na kai Ijipita me ra bau vakinia, ra sa luvu. 30Na vabautia sa bale kinia na bai mai Jeriko, ni sa buku na druadrua ka bogi vitu. 31Ni sa vabaujia sa reva kinia ni rusa vata ki ira sa reva ni vabaujia o Reapi, na yalewa dautagane, ni sa yadi rau i na vivacegui rau sa yamata.32Ia a cava voki me'u tukunia? ni sa dede sara kevaka au sa tukuni Kijioni, Peraki,Samisoni, Jefica, Tevita, Samuela, vata ki ira na parofita: 33O ira, ni ra sa vabaujia, ra sa vamalumalumutakia na matanitu eso, ra sa caka na ka e dodonu, ra sa rawajia me nodra na vi ka a yalataki, ra sa tabonakia na gusu ni laioni, 34Ra sa bokocia na bukawaqa rerevaki, ra sa bula mai nai seleiwau, ra sa vakaukauwataki voki liga ni ra sa malumalumu, ra sa qaqa enai valu, ra vasavi ira nai valu ni kai tani.35Sa tauri ira voki o ira na yalewa eso na kai nodra, ra sa tu cake voki mai na mate: ia ka so sa vararawataki valevu, ra sa bese liga ni bula; me vinaka cake kinia na nodra tu cake voki mai na mate; 36ia sa vatovolei eso ena vivalialiai ki na vakanakuitataki, ki na vesu voki liga vata na dai i na vale ni vivesu; 37era sa lauviri i na vatu, ra sa varomusuki rua, ra sa dauveretaki, ra sa vamatei nai seleiwau: ra sa viqaiyaki voli sa vaisulu na kuli ni sipi vata na kuli ni me; ra sa dravudravua sara, ra sa vararawataki, ra sa vakacacani; 38(ia sa reva ni yaga o ira na kai vuravura me ra tiko vata ki ira:) ra sa se ki na vivanua liwa lala, ki na viulu-ni-vanua, vata na qara eso, vata na viqaravatu e vuravura.39Ia o ira keceliga ke ra sa rogo vinaka ena vuku ni vabaujia, ia ka reva ni nodra dina na ka ka yalataki: 4040 Ia sa vakarautakia na Kalou vi kita na ka e vinaka cake, me ra kakua kinia ni vavinakataki sara duadua liga me da vavinakataki sara vata liga.

121Ena vuku ni ka ke, ni sa vavolivoliji kita vokiliga e lelevu e vaka na O sa varaici kita, me da dainia tani tu na ka bibi kece ki nai i valavala ca da sa tao rawarawa kinia, ka da cicivia tikoliga na cere e tu e matada. 2Ka me da varaici Jisu,o koya sa tekivutakia ka na saumia vokiliga na noda vabaujia; o koya i na vuku ni marau sa laurai tu i matana, sa vosotia na kauvelatai, ka sa reva ni madua ni sa valialia kinia, sa qai tiko sobu o koya na liga i matau ni tikotiko vaturaga ni Kalou. 3Dou qai vananumi koya sa vosojia ni sa vacacataki koya valevu o ira na tamata ca, de o na qai waicala na lomadratou.4dou sa reva tu ni voratia mo dou vamatei, i na nomudou i vala vata nai valavala ca. 5ia dou sa nanulevajia nai vavuvuli ni sa vosa vi ikodou me va vi ira na gone. Na luvequ, mo kua ni becia ni sa cudruvi iko o Jiova, se yalowai ni sa vunauci iko o koya. 6o koya sa lomania o Jiova, sa cudruvi o koya ka sa yaviti ira keceliga na luvena sa vinakajia o koya.7Kevaka dou sa cudruvia o koya , sa qai vayacoria vi ikodou na Kalou me va vi ira na luvena; io o cei na gone sa reva n cudruvi koya o tamana? 8Ia kevaka dou sa reva ni cudruvia, sa dau ia vi ira keceliga, dou sa qai vaka na gone e reva ni vatamani ka reva ni va na luvena djina.9Ia a dau cudruvi kita na tamada vayago, ia dau doka: na reva li ni levu cake sara na noda talairawarawa vi koya na tama ni yaloda, ka da bula kinia? 10Ia o ira gona ra daucudruvi kita na visiga eso me vaka ra sa vinakajia: ia o koya me bau yaga vi kita, me da vataki koya kinia na yalo savasava. 11Ia a reva ni marau na dau vi cudruvi ni sa jiko na ka rarawa liga ia emuri sa qai vuatakia na vua ni yalododonu ra sa vacegui kinia o ira sa caka vi ira.12O koya mo dou qai vakaukauwataki na liga sa wadamele, na duru sa malumalumu: 13Qai vadodonutakia na sala ina yavamudou, me kua ni vabulai liga.14Dou tovolea mo dou vivinakajivata ki ira na tamata keceliga vata na yalosavasava, ni sa reva e dua sa raicia na turaga kevaka e reva vua na ka ke; 15Dou qarauni ikodou vinaka de bale e dua mai na loloma ni Kalou de dua na waka gaga e tubu cake qai yaco kinia na rarawa, qai vaqeleqeletaki kinia na lewe levu; 16De dua daudara, se dua sa becia na ka tabu, me vataki iso, o koya a volitakia na nona ulumatua ina kakana e dua liga: 17Ni dou sa kila, sa vinakaji imuri o koya me vosavakalougatataki; ia sa vusekataki vua:( ni reva ni raicia na ka e rawa kinia me vuki me duatani), ia sa vaqara matua, ka vawai na matana.18Ni dou sa reva ni qai mai ki na ulunivanua sa tarai rawa a sa caudre ena buka, vata na butobuto, vata na o loaloa, vata na butobuto, vata na varorogo. 19Ki na rorogo ni davui, ki na domo ni vosa; o ya sa masu kinia o ira era a rogocia, me kakua ni vosatakia tale vi ira; 20Ni ra sa reva ni vosajia rawa na ka sa varojia, kevaka e tara na ulu-ni-vanua e dua na manumanu e yavai va, ena vaviria ena vatu; 21Ia sa ka rerevaki sara na kenai rairai ni ka o ya, ka sa tukunia kinia o Mosese, Au sa domobula ka sautaninini valevu:22Ia dou sa qai mai kinia na ulu-ni-vanua o Saioni liga, vata na koro ni Kalou bula, ki Jarusalemi valomalagi, ki na nodrai soqosoqo na agilosi e reva ni wili rawa. 23Ki na nodrai soqosoqo na ulumatua, sa volai mai lomalagi vua vokiliga na Kalou sa lewai ira keceliga na tamata yalododonu sa yaco kece kinia na nodra vakalougatataki. 24Kivi Jisu vokiliga na dau tataro ni viyalayalaji vou ki na dra kureitakia o gona liga sa cavujia jiko na ka vinaka sa cavujia na ka ca na drai Epeli.25Dou raicia, mo dou kakua ni bese vua na vosa. Ia kevaka era a reva ni dro bula ko ira era a bese vua sa vosa e vuravura ena dredre valevu cake vi kita, kevaka eda sa vuki tani mai vua na vosa mai lomalagi. 26O koya vayavalataki vuravura ena domona ena gauna koya: a sa qai yalatakia , ka tukunia, sa va dua voki, sa reva ni vayavalataki vuravura liga, ko lomalagi voki liga.27Ia ke, sa vadua voki, sa vatakila mai kinia ni na yadji tani yani na vika sa vayavalatakia, me va na vika sa caka, me tu dei kinia na vika sa reva ni vayavalatakia rawa. 28Ia ni da sa rawajia na matanitu sa reva ni vayavalatakia rawa, meda tauria matua na loloma sa soli, eda sa qaravia vinaka kinia na Kalou ena yalomatua ki na rere: 29Ni sa buka waqa caucaudre na noda Kalou. .

131Me tikoliga na vilomani vavitacini. 2Kua ni nanulevajia na vakani ira na vulagi: ni sa so ra a vakania na agilose eso ka nanulevajia liga.3Mo dou nanumi ira ra sa vesu tu; me va dou sa vesu vata, ki ira voki liga sa valoloma, me va dou sa vayago vokiliga. 4Sa dodonu vata ki ira na tamata keceliga na vawati, vata nai mocemoce e reva ni vibutakoci: ia o ira na daudara vata ki ira na dauyalewa ena lewai ira na Kalou.5Mo dou kua ni daukocovia nai lavo: ia dou lomavinaka i na ka sa tu vi ikodou: ni sa tukunia o koya, Au na reva sara ni daini iko, se vacalai iko. 6I na vuku ni ka ke sa da na doudou kinia me da tukunia, A noqu i vukevuke o Jiova, ia au na reva ni rere, na cava na ka ra na caka vi au na tamata?7Dou nanumi ira ra liutaki ikonu, ra ma tukunia vi ikonu na vosa ni Kalou; vadamurimuria na nodra vabautia, qai nanumia nai otioti ni nodra i valavala. 8Sai koyakoya tikoliga o Jisu Karisito, i na siga sa oti, vata na siga nikua, vata na visiga muri mai.9Dou kakua ni viyadjiyakia i nai vavuvuli e levu sa qai vatani. Ni sa yaga me vataudeitaki na yalo i na loloma sa soli, ia me kakua liga i na kakana, sa reva ni yaga vi ira ra sa oga kinia. 10Sa dua na nodai cabocabo-ni-soro, sa reva ni dodonu me kana kinia o ira sa qaravia na vale tabu. 11Ni sa vayavui ina bili ni koro na yago ni manumanu gona, sa yadia na kedra dra ina loqi tabu o koya na bete levu mei soro ni valavala ca.12O koya liga gona sa mate kinia o Jisu i daku ni matamata ni koro, me vasavasavataki ira na tamata ina nona dra. 1313 Ina vuku ni ka gona me da qai kinia vi koya i na bili, ka vosojia vata kaya a vivalialiai. 1414 Ni sa reva ni noda koro ke me da jiko vadua kinia, ia, da sa vasaqara liga e dua na qai muri mai15Ia o koya gona me da qai vacaboya jiko liga nai madrali ni vavinavinaka vua na Kalou ina vukuna, o koya gona na vua ni tebe-ni-gusuda ni da tusanakia na yacana. 16Kua voki liga ni nanulevajia na caka Vinaka vata na dausoli ka: ni sa vinakajia sara na Kalou nai madrali va gona. 17Dou talairawarawa vi ira sa liutaki ikodou, ka mo dou vamalumalumutaki ikodou: ni ra sa yadravia na yalomudou, me vataki ira ra na tukuni ira kinia, me ra vayacora kinia ina marau, ka reva ina vutugu: ni sa reva ni yaga vi iko dou me va gona.18Dou masulaki kitou: ni kitou sa dinajia ni sa vinaka na nitou lewa-iloma, me va kitou sa vinakajia nai valavala dodonu i na ka kece liga. 19Ia au sa vamamasu me caka liga na ka ke, meu vatotolotakia yani kinia vi ikodou.20Ia na Kalou ni vivacegui, o koya ka yadjia voki mai na mate na noda turaga o Jisu, na nodrai vatawa levu na sipi, ina vuku ni dra sa ia kinia na viyalayalati reva ni mudu. 21Me vavinavinataki ikodou mada o koya i nai valavala vinaka keceliga mo dou vayacoria na nona lewa, ka me vayacoria o koya ina lomada na ka sa vinaka vua, ina vuku i Jisu Karisito; me vayacori vu ana varokoroko ka reva ni mudu. Emeni.22Ia au sa masujia ikodou, na viwekani, mo dou vosojia na vosa ni vivadreji ni'u sa vola vi ikodou nai vola, ina vosa e vica la liga. 23Dou kila, sa sereki voki liga na wekada o Timoci; kevaka voki liga sa yaco kusarawa mai o koya, kirau na raici ikodou vata voki.24Au sa loloma yani vi ira kece sa liutaki ikodou, vata ki ira keceliga ra sa lotu. Sa loloma yani vi ikodou o ira mai Itali. 25Me jiko vi ikodou keceliga na loloma. Emeni.

## Jemesa

11O au o Jemesa nai talatala ni Kalou vata na Turaga o Jisu Karisito, sa loloma yani vi ira na yavusa e jinikarua ra sa duiviseyaki: 2Ikodou na wekaqu, dou nanumia me kani marau sara, ni dou sa lutu i na ka e levu sa dauvivatovolei. 3Ni dou sa kila sa vatubuya na dauvosojia na vatovolei ni nomudou vabaujia.4Me jini vinaka na cakacaka ni dauvosojia, mo dou vinaka taucoko sara kinia, me kua ni dua na ka me yali. 5Ke sa lailai na vuku vi dua vi ikodou, me kerea vua na Kalou, o koya sa solia valevu vi ira keceliga na tamata, sa reva ni vusekatakia dua na ka, na solia liga vua.6Me kerekere ina vabaujia, me kua ni vajijiqa. O koya sa vajijiqa sa va na ua ni waitui sa cagina i na cagi sa vitubuyaki. 7Me kua ni nanumia na tamata ni na rawa e dua na ka mai vua na Turaga; 8na tamata sa lomalomarua, sa yamekemeke na nonai varau keceliga.9Me reki na tamata dravudravua i na nona laveji cake, 10vata ki koya sa vutuniyau ina nona malumalumu mai, ni na takali liga o koya me va na se ni co. 11Ni sa cabe cake na siga vata na cagi katakata, sa varaqosatakia sara na co. Sa mira na sena, sa seavu na kena rairai vinaka. Na malai yani va kinia na tamata vutuniyau i na nonai valavala.12Sa kalougata na tamata sa vosojia ni sa vatovolei. Ni sa vatovolei oji, na rawa nai sala ni bula o koya sa yalatakia na Turaga vi ira sa lomani koya. 13Ni sa dauveretaki e dua, kua ni tukunia, "Sa dauveretaki au na Kalou," ni sa reva ni dauveretaki rawa na Kalou i na ka ca, sa reva ni dauveretakia e dua na tamata o koya.14Sa dauveretaki na tamata yadua, ni sa vecei koya na nona garogaro ca, sa bacani koya. 15Ni sa qai vasucua na garogaro ca, sa vasucua kinia nai valavala ca, sa oji nai valavala ca, sa qai vasucua na mate. 16Dou kua ni vacalai, ikodou na wekaqu lomani.17Sa qai mai colo nai solisoli vinaka keceliga vata nai solisoli keceliga sa yaga sara, sa qai sobu mai vua na Tama ni rarama, sa reva vua na vivukiyaki, se yaloyalo ni vigoleyaki. 18Sa vatuburi kita o koya i na nona lewa liga i na vosa ni djina, me da va nai sevu ni vika sa bulia o koya.19O koya gona, ikodou na wekaqu lomani: mo dou kusarawa yadua ina varorogo, mo dou berabera ni vosa, mo dou berabera ni cudru. 20Ni sa reva ni vatubuya na ka dodonu vua na Kalou na cudru ni tamata. 21O koya gona, mo dou qai dainia tani na dukadukali vata na ka ca e vinaka tu, sa vabauji i na yalomalua na vosa sa tei i na lomamudou, gona sa vabula rawa na yalomudou.22Dou muria na vosa, dou kua ni rogocia laliga, mo dou vakaisini ikodou kinia. 23Ke dua sa rogocia laliga na vosa qai reva ni muria, sa tautauvata na tamata sa qai ilovi koya i na iloilo: 24ni sa qai ilovi koya, sa qai tani yani, sa nanulevajia vasauri se sa vacava nai rairai ni yagona. 25O koya sa varaicia matua na vunau vinaka sara, na vunau ni visereki, sa tu dei kinia, sa reva ni daurogocia, se nanulevajia, sa caka vokiliga na cakacaka, na kalougata kinia o koya i na nona cakacaka.26Ke dua vi ikodou sa nanumia sa lotu, ke sa reva ni tarovia na yamena, sa dauvivakaisini vokiliga na yalona, sa ka laliga na nona lotu na tamata ke. 27Na lotu savasava sa reva ni cala i na mata ni Kalou o Tamada sa va ke: Me sa dauraici ira na luveniyali vata ki ira na yada, ni ra sa rarawa, me sa qarauni koya vokiliga me kua ni tauvi koya na duka ni ka vavuravura.

21O ikodou na wekaqu, dou kua ni tauria vata na djigitaki ira na tamata vata na vabauji Jisu Karisito, na noda Turaga sa varokorokotaki. 2Ke sa curu i na nomudou valenilotu dua na tamata sa vamama koula, sa vaicurucuru i nai curucuru vaiukuuku, sa curu vokiliga yani kinia na tamata dravudravua, sa vaicurucuru ca. 3Dou sa varokorokotaki koya sa vaicurucuru i nai curucuru vaiukuuku, sa tukunia vua, "Mo dabe i vanua ke i na yasana vinaka," dou sa tukunia vua na tamata dravudravua, "Tu cake tu i vanua gona," se "Mai dabe i ruku ni yavaqu." 4dou sa qai reva beka ni djigidjigi, sa yaco kinia mo dou daulelewa i na vakasama ca?5Dou rogocia, o ikodou na wekaqu lomani, sa reva beka ni djigitakia na Kalou o ira sa dravudravua i na ka vavuravura me ra vutuniyau i na vabaujia me ra taukenia vokiliga na matanitu sa yalatakia o koya vi ira sa lomani koya? 6Dou sa becia na tamata dravudravua! Ra sa reva beka ni vasaurarataki o ira na vutuniyau? Ra yarataki ikodou ina vale ni vilewai?

7Ara sa reva beka ni vosavacacatakia na yaca varokoroko dou sa vatokai kinia?8Ke dou na muria sara na vunau vaturaga me va nai Vola Tabu, "Mo lomania na kai nomu me vataki iko," dou na qai caka vinaka. 9Ke dou sa djigitaki ira na tamata, dou sa qai valavala ca, sa beitaki vi ikodou na vunau nai valavala ca.10O koya na muria na vunau taucoko, qai cala liga i na dua liga na jikina, sa na beitaki me va sa talaimama i na vunau keceliga. 11Ni sai koya liga sa tukunia, "Kua ni dauyalewa," sa tukunia vokiliga, "Kua ni laba." Ke o sa reva ni dauyalewa ia o sa laba liga, o sa qai talaimama i na vunau.12Dou vosa ka i valavala va kinia me vataki ira ra na lewai me va na vunau ni visereki. 13Ni na lewai qai reva ni lomani o koya sa reva ni varaitakia na loloma. Na dauloloma sa rawa na vilewai.14Na yaga vacava, vi ikodou na wekaqu, ke dua sa tukunia ni sa tu vua na vabaujia, ke sa reva vua na cakacaka? Na vabulai koya beka na vabaujia? 15Ke sa dua na viwekani se yalewa se tagane sa reva na nonai curucuru, sa reva na kena i na visiga. 16Sa dua vi ikodou sa tukunia vi ira, "Dou qai i na vacegu, dou tatalai, dou vakuvaitaki." Dou sa reva ni solia na vika e yaga i na yagodra, na cava na betena? 17Sa va vokiliga kinia na vabaujia, ke sa reva ni tu vata i na cakacaka, sa mate liga ni sa tu duadua liga.18Na tukunia beka e dua, "Sa tu liga vi iko na vabaujia, sa tu liga vi au na cakacaka." Mo varaitakia mai vi au na nomu vabaujia ni sa reva liga na nomu cakacaka. Au na varaitakia vi ikodou na noqu vabaujia i na noqu cakacaka. 19Ikodou sa vabaujia ni sa dua na Kalou; ikodou sa vavinavinakataki ira. O ira vokiliga na tevoro ra sa vabaujia, a ra sa sautanini vokiliga. 20O sa via kila beka, o iko na tamata lialia, ni sa mate liga na vabaujia ni sa reva na cakacaka.21A reva beka ni vadonui o Eparaama na tamada i na vuku ni cakacaka ni sa vacaboya na luvena o Aisake i dela ni cabocabo ni soro? 22Ikodou sa raicia ni sa vivuke na vabaujia vata na nona cakacaka, sa taucoko sara mai na vabaujia i na vuku ni cakacaka. 23Sa vayacori kinia nai Vola Tabu o koya sa tukunia, "Sa vabaujia na Kalou o Eparaama, sa wili vua mei valavala dodonu," sa vatokai me Weka ni Kalou. 24Dou sa raicia sa vadonui na tamata i na vuku ni cakacaka, sa reva liga i na vuku ni vabaujia duadua liga.25Sa va vokiliga kinia, o Reapi na yalewa dautagane sa reva beka ni vadonui i na vuku ni cakacaka ni sa vacegui rau na yamata, sa vatalai rau i na sala tani? 26Me va sa mate na yago ni sa takali na yalo, sa mate vakinia na vabaujia ni yali kinia na cakacaka.

31Me kua ni levu vi ikodou me i vavuvuli, Ikodou na wekaqu, dou sa kila ta sa cudruvi valevu kinia. Ni sa cala keceliga i na levu na ka. 2Ke sa reva ni cala e dua i na vosa, sa tamata vinaka sara o koya, sa rawarawa vua me tarovia na yagona taucoko.3Raicia ke da sa vaciqia na kedra i tarovi na ose i gusudra me ra talairawarawa kinia vi kita, ta sa qai rawa ni tosoya na yagodra taucoko. 4Raicia vokiliga na waqa, ni sa ka levu vaidjina, sa savu kalia i na cagi kaukauwa, sa tosoya liga i na uli lailai sara i na yasana sa vinakatakia o koya sa tauria na uli.5Sa va vokiliga kinia, na yameda ni sa jikida lailai liga, sa vosa vaviavialevu. Raicia, sa vawaqa na buka levu na bukawaqa lailai. 6Sa bukawaqa na yameda, ina ka taucoko ni ca. Na yameda i na vijiki ni yagoda taucoko, sa vawaqa nai valavala keceliga ni yagoda, sa vawaqa qori o eli.7Ni sa vamanoataki na manumanu keceliga sa yava i va, vata na manumanu vatabana, vata na ka sa qasi vata na ka ni waitui sa vamanoataki ira tu o ira na tamata. 8Ia sa reva na tamata sa vamanoatakia rawa na yame. Na ka ca sa reva ni tarovi rawa sa sinai i na ka-gaga sa dauvivamatei.9Ta sa vavinavinaka kinia vua na Turaga o Tamada, ta sa rulaki ira vokiliga kinia na tamata, a ra sa buli me ra tautauvata na Kalou. 10Sa vu mai na gusu sa dua liga, na vavinavinaka vata na virulaki. Ikodou na wekaqu, sa reva ni dodonu me vakinia na vika ke.11Sa dua beka na mataniwai sa vadavea ruarua mai na wai dranu vata na wai gaga vokiliga? 12Ikodou na wekaqu, sa dua beka na vuni lolo sa na vuatakia rawa na olive? Se dua na vaini, na lolo? Sa reva ni dua na mataniwai me tovure mai kinia na waitui vata na wai dranu vokiliga.13O cei vi ikodou sa vuku ka yalomatua? Me varaitakia mai i nai valavala vinaka na nona cakacaka i na vuku sa yalomalua. 14Ke sa tu i na lomamudou na dauvuvu sa gaga, vata na dauviba, dou kua ni valevulevui ikodou se senitakia nai vavuvuli djina.15Na vuku va gona sa reva ni qai sobu mai colo. sa vavuravura liga, sa vayalo makawa, sa vatevoro. 16Ke sa tu na vuvu vata na viba, sa tu kinia na visei vata na cakacaka keceliga sa ca. 17Na vuku mai colo, sa savasava mada, sa dauvivacegui, sa yalomalua, sa vamasuji varawarawa, sa sinai i na loloma vata na vua vinaka, sa reva ni djigitaki ira vatani na tamata se dauvivakaisini. 18Na vua ni valavala dodonu sa kaburaki vata ki na vivacegui vi ira ra sa caka jiko na vivacegui.

41Sa vu mai vi na viba vata na vivala vi ikodou? Sa reva beka ni vuna na nomudou vinakatakia na ca se vivala i na vijiki ni yagomudou? 2Dou sa kocokoco ka reva ni rawa. Dou sa ravuravu, sa dauvinakatakia, sa reva ni tauria rawa me nomudou. Dou sa vivala, dou sa viba. Dou sa reva ni rawa ni dou sa reva ni kerekere. 3Dou sa kerekere liga, dou sa reva ni rawa, ni dou sa kerekere vaca, dou vayalia ina nomudou vinakatakia na ca.4Ikodou na dauyalewa vata na dautagane! Dou sa reva beka ni kila ni sa vicaji vata na Kalou na vivinakaji ki vuravura? Ia sa vimecaki vata na Kalou o koya sa via viwekani vata ki vuravura. 5Dou sa vakasama beka ni sa tukunia laliga nai Vola Tabu, "Sa vinakatakia me va na Yalo sa jiko i lomada?"6Sa solia valevu na loloma na Kalou, me va sa tukunia nai Vola Tabu, "O ira sa viavialevu sa voraji ira na Kalou, ia sa solia na loloma vi ira ra sa yalomalumalumu." 7O koya mo dou qai vamalumalumutaki ikodou vua na Kalou. Vorajia na tevoro, na qai tuba tani kinia vi ikodou o koya.8Toso voleka yani vua na Kalou, na qai toso voleka vi ikodou o koya. Vasavasavatakia na ligamudou, dou tamata i valavala ca, vasavasavatakia na lomamudou, ikodou na lomalomarua. 9Dou mai rarawa, dou qoqolou, dou tagi! Me vuki na nomudou mama me qoqolou vata na nomudou marau me mataveveku. 10Dou vamalumalumtaki ikodou i na mata ni Turaga, na qai laveji ikodou i colo o koya.11Dou kua ni vikaseji vataki ikodou ra viwekani. O koya sa kasejia na wekana sa lewai koya na wekana sa kasejia vokiliga na vunau, sa lewa na vunau, ke o sa lewa na vunau, o sa qai reva ni muria na vunau, o sa lewa liga. 12Sa dua liga sa vaturia na vunau vata sa turaga ni lewa. O koya sa rawa na vivabulai vata na vivarusai. O cei o ikodou, mo dou lewai ira na tani?13Dou varorogo mai, ikodou sa dau tukunia, "Ni kua se ni vulaci ta qai na koro gona, ta jiko kinia me dua na yabaki, ta vivoli kinia me ta rawa nai yau." 14Dou sa reva ni kila na ka sa na yaco ni vulaci, na cava na nomudou bula? Ni dou sa va na kabukabu laliga o ikodou sa rairai liga mai sa dede valailai liga sa qai seavu yani.15Ke, mo dou tukunia, "Ke sa vinaka vua na Turaga, ta na bula ni na vayacoya na ka ke se na ka gona. 16Dou sa qai marau, dou dokadokai ikodou . Sa ca na marau keceliga sa va gona. 17O koya sa ca kinia vua sa kila me caka vinaka, qai reva ni vayacoya.

51Dou qai mai, ikodou na tamata vutuniyau, dou tagi, dou qoqolou i na vuku ni nomudou rarawa ni na yaco mai. 2Sa vuca na nomudou iyau, sa kania na nomudou i sulu na sarasara. 3Sa veveka na nomudou koula vata na siliva, sa na tukuni ikodou na kena veveka. Na kania na lewemudou me va na bukawaqa. Dou sa kumunia vata nai yau me yacovia na gauna mai muri sara.5Raicia, sa tagi na kedrai voli na tamata cakacaka ra sa musukia na nomudou viwere koya dou ma vusekatakia. Sa curu i na daligana na Turaga ni lewe levu na nodra tagi na dautatamusuki. 4Dou ma marau jikoliga i vuravura, dou ma daukana jiko. Dou ma dauvakania na lomamudou i na siga sa ia kinia na vivamatei. 6Dou lewai koya sa yalododonu. Sa reva ni voraji ikodou o koya.7O koya liga gona, na wekaqu, mo dou qai vosojia me yaco mada na nona qai mai na Turaga. Raicia nai vatawa ni teitei sa warakia na vua ni qele e talei, sa wawa vadede, me rawa mada na uca sa liu vata na uca sa muri. 8Ikodou vokiliga, dou wawa. Vataudeitakia na yalomudou ni sa roro mai na nona qai mai na Turaga.9Dou kua ni vosakudrukudru, na viwekani, vataki ikodou, de dou cudruvi. Raicia, sa tu i na mata ni darava na Turaga ni lewa. 10Ikodou na wekaqu, vamurimuri ira na parofita, i na vosojia na ka rarawa vata na dauvosojia, ra ma vosa i na yaca ni Turaga. 11Raicia, ta sa dauvatokai ira ra sa vosojia me ra kalougata. Dou ma rogocia na dauvosojia ni Jope, dou sa raicia vokiliga ni sa jinia vacava na Turaga, ni sa yalovinaka sara na Turaga; sa dauloloma.12Na ka levu sara ke, ikodou na wekaqu, mo dou kua sara ni bubului, kua i lomalagi se i vuravura, se i na dua tani na ka. Me "Io" liga na nomudou "Io" me "Reva" liga na "Reva," de dou cudruvi kinia.13Ke dua vi ikodou sa vararawataki ? Me masu jiko. Ke dua sa marau? Me sere jiko. 14Ke dua vi ikodou sa tauvimate? Me kacivi ira na matua ni soqosoqo lewe ni lotu, me ra masulaki koya. Me ra lumujia i na waiwai i na yaca ni Turaga. 15Na masu ni vabaujia na vabulai koya sa tauvi-mate, na vabulai koya na Turaga. Ke sa caka jiko nai valavala ca, na reva ni cudruvi kinia.17Dou dui vatusa na nomudou i valavala ca ka vimasulaki mo dou vabulai kinia. Sa yaga valevu na nona masu vagumatua na tamata yalododonu. 16Ma tamata vataki kita liga o Ilaija. Sa daumasu vagumatua sara me kua ni tau na uca, sa reva kinia ni tau na uca i vuravura me raujia e yabaki tolu ka vula ono. 18Sa qai masu voki o Ilaija. Sa qai tau na uca mai lomalagi, sa vuatakia na vuana na qele.19Ikodou na viwekani, ke dua vi ikodou sa qai sese mai nai vavuvuli djina, sa valesui koya voki mai e dua,

20me kila o koya ke, ni o koya sa valesuya voki na tamata caka cala mai na nonai valavala sa cala kinia sa vabula na yalo mai na mate, sa bulujia vokiliga e levu nai valavala ca.

## 1 Pita

11Oi au o Pita, nai apositolo i Jisu Karisito, kivi ira era jiko vavulagi ni ra sa dui viseyaki ki Ponito, ki Kalatia, ki Kapatosia, ki Esia, ki Picinia, 2era sa djigitaki tu me va na nona lewa iliu na Kalou o Tamada, me ra vasavasavataki ena Yalo Tabu, me ra talairawarawa kinia me kureitakia vokiliga kivi ira na dra i Jisu Karisito: Me valevutaki vi ikodou na loloma, ki na vacegu.3Me caka na vavinavinaka vua na Kalou, na Tama ni noda Turaga o Jisu Karisito, o koya sa vatuburi kita voki me noda nai nuinui bulabula me va na nona loloma levu ni sa tu cake voki mai na mate ko Jisu Karisito, 4me da taukenia kinia nai votavota e reva ni ca rawa, a reva ni dukadukali, a reva ni malai mai, sa maroroi mai lomalagi me nomudou, 5oi ikodou sa maroroi ena kaukauwa ni Kalou ena vuku ni vabaujia ki na bula sa varau tu me varairaitakia ina gauna maimuri.6Ia na ka ke dou sa reki valevu kinia, ia ena gauna lekaleka ke, ke sa yaga, dou sa vararawataki ena dauvere e levu: 7me sa kune kinia na nomudou vabaujia ni sa vatovolei, me talei valevu la liga ka talei valailai na koula sa caca rawa ni sa vatovolei ina bukawaqa, me ka ni vavinavinaka, ka me dokai ka me vacaucautakia kinia, ni na rairai mai o Jisu Karisito:8o koya ke dou a reva ni raicia kinia, ia dou sa lomania liga; o koya dou a reva ni raicia ni kua, ia dou sa vabaujia liga, ka reki ena reki e reva ni cavuji rawa ka vinaka la liga: 9ni dou sa rawajia na kenai tinitini ni nomudou vabaujia, io, na bula ni yalomudou. 10A bula ke era sa tarogia o ira na parofita ka vasaqara matua, o ira era sa parofisaitakia na loloma ena nomudou:11ni ra sa vasaqara se gauna cava, se vaevei na gauna sa vatakila vi ira na Yalo i Karisito sa tiko i na lomadra, ni sa tukunia mada eliu na rarawa i Karisito ki na ka vinaka la liga ena qai muri mai. 12A sa vatakilai vi ira, ni sa reva waleliga i na vukudra, ia ena vukuda era sa yaco me rai talatala e na vika sa qai tukunia mai vi ikodou o ira era sa vunautakia vi ikodou nai tukutuku-vinaka, ki na Yalo Tabu sa talai mai lomalagi; a vika ke era vinakajia ko ira na agilose me ra ilovia.13O koya ke mo dou qai vaucia na tolo ni lomamudou, dou yalomatua, ka vanuinui jiko me yaco mada nai vataotioti, mo dou rawajia kinia na loloma ena kau mai vi ikodou ni na rairai mai o Jisu Karisito; 14me va na gone e dautalairawarawa, dou kakua ni vatauvatani ikodou ki na gagadre ca eliu ni dou a lialia:15ia ni sa yalosavasava o koya sa kacivi ikodou, dou yalosavasava vokiliga oi ikodou e nai valavala keceliga; 16ni sa volai, Dou yalosavasava; niu sa yalosavasava oi au. 17Ia keva dou sa masu vua, me va sa Tamamudou, o koya sa lewai ira yadua me va na ka era a caka, ka reva ni djigitakia vailo e dua, me sa caka i na rere na nomudou i valavala, i na gauna dou sa vulagi tu kinia;18ni dou sa kila dou a reva ni voli e na vika e caca wale, i na siliva se na koula, mai na nomudou i valavala sesewa dou sa rawajia maivi ira na nomudou qase; 19i na dra talei liga i Karisito, me va na lami e reva ni ca e dua na jikina;20o koya sa lesi i liu sa qai tauyavutaki emuri o vuravura, a sa qai varaitakia i na gauna emuri ke i na vukumudou, 21ia sai koya dou sa vabaujia kinia na Kalou, o koya a vaturi koya cake voki mai na mate, ka solia vua nai ukuuku; me sai koya liga na Kalou dou a vabaujia ka vanuinui kinia.22Dou vasavasavatakia na yalomudou ni dou sa talairawarawa ki nai vavuvuli dina i na vuku ni Yalo Tabu, mo dou lomani ira kinia na viwekani i na loloma reva lasu ia dou vilomani vai ikodou i na yalosavasava ki na lomakatakata: 23ni dou sa sucu voki, a reva i na sila e vuca rawa, gona liga a reva ni vuca rawa, i na vosa ni Kalou, sa bula ka tu dei ka reva ni mudu.24Ni sa va na co na tamata keceliga, A sa va na se ni co nai ukuuku keceliga ni tamata. Sa daumalai na co, a sa mira voki liga na sena: 25Ia na Vosa ni Kalou sa tu dei ka reva ni mudu. Ia gona na vosa ni tukutuku-vinaka sa vunautaki vi ikodou.

21O koya ke ni dou sa dainiaa tani kinia na lomaca keceliga, ki na daulawaki keceliga, ki na dauvivaisini ki na dauvuvu, ki na dauvivosavacacataki keceliga, 2mo dou va na gone sa qai sucu, mo dou vinakajia nai vavuvuli sa va na wai-ni-sucu djina, mo dou tubu cake kinia: 3keva e djina ni dou sa tovola oji ni sa yalololoma na Turaga.4Ni dou sa qai mai kivi koya, me va ki na vatu bulabula, ko ya sa dainia o ira na tamata, ia na Kalou sa djigitakia, a sa talei: 5oi ikodou vokiliga, me va dou sa vivatu bulabula, dou sa tara cake mo dou vale vayalo, me matabete yalosavasava, mo dou caboria kinia nai madrali vayalo, sa vinaka vua na Kalou ena vuku i Jisu Karisito.6O koya sa tu vokiliga e nai Vola Tabu, Raicia, au sa viritakia mai Saioni na vatu ni yavu ena tutu-ni-vale, sa djigitaki, ka talei; Ia o koya sa vabauji koya ena reva ni vamaduataki:7a sa nomudou kinia na kena talei, oi ikodou sa vabaujia; ia kivi ira sa dautalaidredre, Na vatu era a dainia o ira na matai-ni-vale, Sa yaco me kenai vadei ena tutu-ni-vale, 8ki na vatu era sa tarabe kinia, ki na vatu era sa bale kinia; ni ra sa tarabe ena vosa, ni ra sa talaidredre: era a lesi vokiliga me ra vakinia.9Ia oi ikodou nai tabatamata djigitaki, a matabete vaturaga, a matanitu yalosavasava, a tamata sa taukena na Kalou, mo dou varaitakia kinia na nona vinaka sara o koya ka kacivi ikodou mai na butobuto ki nona rarama e vivakurabuitaki: 10oi ikodou ka reva ni tamata taukeni eliu, ia dou sa qai tamata ni Kalou: dou a reva ni lomani eliu, ia dou sa qai lomani.11Oi ikodou sa lomani, au sa vamasuti ikodou, ni dou sa vataki ira na vulagi ki ira era dauviqaiyaki, mo dou tarovi ikodou mai na gagadre ca ni yago, sa vivala ki na yalo; 12me dodonu na nomudou i valavala ena kedra maliwa era a reva ni lotu: me ka gona era varokorokotakia kinia na Kalou e na siga ni viqaivi, e na vuku ni valavala vinaka era a raicia, o ira era sa dauvosavacacataki ikodou me va ni dou sa tamata caka ca.13Dou talairawarawa ki nai lesilesi keceliga ni tamata e na vuku ni Turaga: se vua na tui, ni sa liu sara; 14se vi ira na turaga ni lewa, me va vi ira era sa talai mai vua me cudruvia kinia o ira era sa caka ca, ka me dokai o ira sa caka vinaka. 15Ni sai koya na loma ni Kalou, mo dou vagaluya e nai valavala vinaka na nodra sesewa na tamata lialia: 16mo dou vataki ira era lalaga, ia dou kakua ni caka na nomudou lalaga me vuni kinia na lomaca, ia dou va liga na tamata ni Kalou. 17Doka na tamata keceliga. Lomani ira na viwekani. Rerevakia na Kalou. Varokorokotakia na tui.18Oi ikodou na tamata, dou talairawarawa vi ira na nomudou turaga e na rere keceliga; kakua vi ira duadualiga era sa yalovinaka ka yalomalua, vi ira vokiliga era sa yalovatani. 19Ni sa ka ni vavinavinaka ke, kevaka e dua sa vosojia na rarawa ni sa vararawataki ma reva ni dodonu, ka ni sa via vinaka vua na Kalou. 20Ia dou na dokai vacava, keva dou na vosojia, ni dou sa caka ca ka sa vaculakia kinia? ia keva dou sa caka vinaka, ka sa vararawataki kinia, ka dou vosojia liga, ke sa ka vinaka vua na Kalou.21Ni dou ma kacivi me vakinia: ni sa vosojia vokiliga na Karisito na rarawa e na vukumudou, a sa dainia vi ikodou nai varau, mo dou muria na we ni yavana: 22o koya sa reva ni caka e dua na ka ca, a sa reva ni raici e na gusuna na dauvivaisini; 23ni sa vasewasewani o koya, sa reva voki ni caka na vivasewasewani; ni sa vararawataki jiko, sa reva ni vosavacudrucudruya; sa laivi koya liga vua sa lewa vadodonu:24o koya liga vai koya liga ka colajia na nodai valavala ca e na yagona e na kauveilatai, me da mate tu ki nai valavala ca, ka caka nai valavala dodonu e na noda bula: ia na we ni kena kuita dou sa vabulai kinia. 25Ni dou a vataki ira na sipi sa sese: ia dou sa qai vuki lesu voki vua nai vatawa o koya sa varaica na yalomudou.

31Oi ikodou vokiliga, na yalewa, dou vamalumalumutaki ikodou vi ira na wajimudou; me rawai ira na wajidra o ira na yalewa e na nodra i valavala, ka reva e na vunau, keva sa so sa reva ni talairawarawa ki na vunau; 2ni ra sa raicia na nomudou i valavala savasava ki na nomudou rere.3Ia me kakua ni nomudou nai ukuuku e taudaku, na tali drau ni ulu, ki nai ukuuku koula, ki na sulumaka nai sulu; 4caka na ka vayalo liga sa vuni, e na ka sa reva ni vuca rawa, na yalomalumalumu ki na yalomalua, gona sa ka talei sara liga e na mata ni Kalou.5Ni ra sa va kinia o ira vokiliga na yalewa yalosavasava e na gauna eliu, era sa vararavi vua na Kalou, ni ra sa vaiukuukutaki ira, ni ra sa dautalairawarawa vi ira na wajidra: 6me va sa talairawarawa o Sera vi Eparaama, ka vatokai koya me turaga; ia dou sa luvena, ni dou sa caka vinaka jiko, ka reva ni rerevakia e dua na ka dauvivarerei.7Oi ikodou vokiliga na tagane, dou jiko vata ki na wajimudou me va na jiko vavuku, mo dou doka na yalewa, me va sa ka malumalumu, ni dou sai taukei vata e na loloma ni bula; me kakua ni tarovi na nomudrau masu8Ia meu tinia, dou lomavata keceliga, dou caka na loloma vai ikodou, dou vilomani me va na vitacini, dou yalololoma, dou lokomi: 9kakua ni visausaumitakia na ca, se caka voki na vivasewasewani; ia dou dua tani, dou vosavakalougatatakia liga: ni dou sa kacivi me vakinia, mo dou rawajia na ka e vivakalougatataki,10Ia o koya sa vinakajia na bula, Ka sa via raicia na gauna vinaka, Me tarovia na yamena mai na ca, Ki na tebenigusuna me kakua ni vosatakia na ka lasu: 11Me lesu tani mai na ca o koya, ka caka na ka vinaka; Me vasaqara na vacegu, ka muria sara. 12Ni sa wanonovi ira na tamata yalododonu na mata ni Turaga, Ka sa qara tu na daligana ki na nodra masu; Ia sa dua tani na mata ni Turaga vi ira sai valavala ca.13Ia o cei ena vacacani ikodou, keva dou gumatua e na ka vinaka? 14Ia kevaka dou sa vararawataki e na vuku ni valavala dodonu, dou sa kalougata kinia; ia dou kakua ni rerevakia na nodra dauvivarerei, se reucala kinia:15ia dou varokorokotakia na Turaga na Kalou e na yalomudou: ka mo dou varau jiko mo dou tukunia vua na tamata yadua sa tarogi ikodou, na vu ni nuinui sa tu e na lomamudou e na yalomalumalumu ki na rere: 16me vinaka liga na nomudou lewa-eloma; me yaco kinia, ni ra sa vosavacacataki ikodou, me va dou sa tamata caka ca, me ra kana madua o ira era sa beitakia vailasu na nomudou i valavala vinaka vi Karisito. 17Ni sa vinaka, keva sa loma ni Kalou me vakinia, mo dou vararawataki ena vuku ni caka vinaka, ka me reva ena vuku ni caka ca.18Ni sa vararawataki vadua na Karisito vokiliga e na vuku ni valavala ca, o koya na caka dodonu e na vukudra na caka cala, me yadji kita kinia vua na Kalou, ni sa vamatei na yagona, a sa vabulai na yalona. 19Ka qai vokiliga kinia o koya ka vunau vi ira na yalo era sa jiko e na vale ni vivesu; 20o ira era a talaidredre eliu, ni sa vosojia vadede na Kalou, ka sa dauwawa e na gauna i Noa, ni sa varautakia jiko na waqa, a ra le vica liga, io e lewe walu waleliga, sa vabulai kinia e loma ni wai.21Gona liga nai vatakarakara ni sa vabulai kita vakinia e na gauna ke na papitaiso e reva ni sa dai waleliga na dukadukali ni yago, ka ni sa tukunia rawa liga ni sa vinaka vua na Kalou na noda lewa-eloma, e na vuku ni sa tu cake vokiliga mai na mate o Jisu Karisito: 22o koya sa qai cake i lomalagi, a sa jiko e na liga i matau ni Kalou; ia sa vamalumalumutaki tu vi koya o ira na agilose, ki ira era sa lewa, ki ira era sa kaukauwa.

41Ia ni sa vararawataki na Karisito e na yagona ena vukuda, dou vaiyaragi mada ena yalo e vakinia: ni sa mudu ni valavala ca o koya sa vararawataki ena yagona; 2me kakua kinia ni va na gagadre ca ni tamata na nona bula ena yagona ena gauna sa vo, me va liga na loma ni Kalou.3Ia me kena levu vi kita na gauna ni bula sa oji ni da caka kinia na ka era vinakajia o ira era sa reva ni lotu, ni da sa muria voli na gagadre ca, na dodomo ca, na daugunu waini, nai soqosoqo lialia, na daumateni, ki na kena ca ni dausoro ki na vimatakau: 4a ra sa kurabui ni dou sa reva ni gu vata ki ira ki nai valavala sa velavela uasivi era sa vosavacacataki ikodou kinia, 5ia era na tukuni ira vua sa varau me lewai ira era sa bula ki ira vokiliga na mate. 6Ena vuku ni ka ke sa vunautakia kinia nai tukutuku-vinaka vi ira vokiliga era sa mate tu, me ra lewai me va na tamata me mate na yagodra, ia me ra bula liga vua na Kalou e na yalodra.7Ia ka sa volekajia nai vataotioti ni ka keceliga: dou yalomatua kinia, ka dauyadravia na masumasu. 8Ia na ka me liu ke mo dou dauvilomani valevu vai ikodou; ni na ubia nai valavala ca e levu na loloma. 9Dou dui caka na vivuke oi ikodou ni dou vulagi voli, ia dou kakua ni vosa kudrukudru kinia.10Me va dou sa dui rawajia nai solisoli, mo dou dui solia vakinia vai ikodou, me va na dauniyau vayalo ena loloma e levu ni Kalou. 11Kevaka e dua sa vosa, me caka me va na vosa ni Kalou: keva e dua sa caka na cakacaka, me caka liga me va na kaukauwa sa solia na Kalou: me varokorokotaki kinia na Kalou ena ka keceliga ena vuku i Jisu Karisito, o koya sa nona na varokoroko ki na lewa e na gauna keceliga ka reva ni mudu. Emeni.12Oi ikodou sa lomani, kakua ni reucala e na vuku ni rarawa katakata sa yaco me vatovolei ikodou, me va sa yacovi ikodou na ka tani: 13ia dou reki liga, ni dou sa vaivotavota vokiliga ena vivararawataki i Karisito; mo dou reki vokiliga kinia, ena reki vaidina, ni na varaitaki o koya e nai ukuuku. 14Keva dou sa vasewasewani ena vuku ni yaca i Karisito, dou sa kalougata kinia; ni sa qai tu vi ikodou na Yalo sa varokorokotaki ki na Yalo ni Kalou: sa vosavacacataki koya o ira gona, a sa varokorokotakia oi ikodou.15Ia me kakua e dua vi ikodou me vararawataki ni sa daulaba, se ni daubutako, se ni caka ca, se ni dauvavuca: 16ia kevaka sa vararawataki ni sai tokani i Karisito, me kakua ni madua kinia; me varokorokotakia liga na Kalou ena vuku ni ka ke.17Ni sa yaco na gauna me vatekivu na vicudruvi vi ira na mataqali ni Kalou: ia keva ena vatekivu vi kita, a cava ena kenai vataotioti vi ira era sa reva ni talairawarawa ki nai tukutuku-vinaka ni Kalou? 18Ia keva sa bula vadredre o koya sa yalododonu, ena rairai evei o koya sa reva ni lotu ki koya na tamatai valavala ca? 19O koya ke me ra solia na yalodra e nai valavala vinaka o ira era sa vararawataki me va na loma ni Kalou, vua na Vu ni ka keceliga, ka sa djina vokiliga.

51Au sa varojia vi ira nai talatala qase era jiko vi ikodou, niu sa qase vokiliga oi au, ka sa dautukutuku ena ka ka vosojia na Karisito, ka sai taukei vokiliga ni ukuuku ena varaitakia mai ena gauna maimuri: 2dou vakania na qele-ni-sipi ni Kalou era sa jiko vi ikodou, ka dou vatawana, kakua liga ena loma e vosojia, ena loma liga e vinakajia; kakua liga ena vuku ni yau vasisila, ena loma liga e rekitakia; 3ia dou kakua ni valavala vaturaga vi ira sa nomudou i tavi, ia mo dou nodra i varau liga na qele ni sipi. 4Ia ni na rairai mai nai Vatawa levu, dou na rawajia kinia nai sala vaiukuuku ena reva ni malai rawa.5Oi ikodou vokiliga na cauravou, dou vamalumalumutaki ikodou vi ira na qase. Io, dou dui vaamalumalumutaki ikodou vai ikodou, ka dou vaisulu ena yalomalumalumu: ni sa vorajii ira na viavialevu na Kalou, ia sa solia nai solisoli loloma vi ira na yalomalumalumu. 6O koya ke mo dou qai vamalumalumutaki ikodou e ruku ni liga kaukauwa ni Kalou, me valevulevui ikodou cake o koya ena gauna sa lokuci: 7ka dou dainia vi koya na nomudou lomaocaoca keceliga, ni sa daunanumi ikodou o koya.8Dou yalomatua, dou vatawa: sa viqaiyaki voli na nomudou meca na tevoro, me va na laioni sa tagi, a sa vasaqara eso me tiloma: 9dou voraji koya ni dou sa tu dei ena vabaujia, ni dou sa kila sa vayacori na ka rarawa vakinia vi ira na wekamudou era sa jiko voli e vuravura ke.10Ia na Kalou sa dauia na loloma keceliga, o koya sa kacivi ikodou ki na nonai ukuuku reva ni mudu ena vuku i Karisito Jisu, ni dou sa vararawataki mada ena gauna eso, ena qai vavinakataki ikodou sara, mo dou vataudeitakia, mo dou vakaukauwataki. 11Me nona na lewa ena gauna kece ka reva ni mudu. Emeni.12Au sa vola valailai ka caka nai varo, a sa yadjia vi ikodou o Silivenuse, o koya au sa nanumia sa wekada dina, ia au sa vadinadina ni sa loloma dina ni Kalou dou sa tu dei kinia. 13Sa loloma yani vi ikodou nai soqosoqo lewe ni lotu, mai Papiloni, era sa djigitakia vata ki ikodou; sa vakinia o Marika na luvequ. 14Dou dui vireguci vai ikemudou e na loloma. Me tu ga na vakacegu vei kemudou kecega sa tu vata kei Karisito Jisu. Emeni.

## 2 Pita

11Oi au o Saimoni Pita, ai talatala vata ki nai apositolo i Jisu Karisito, vi ira era rawajia na vabaujia talei sa tautauvata ki na nitou ena yalododonu ni noda Kalou o Jisu Karisito nai Vabula: 2Me valevutakia vi ikodou na loloma vata ki na vacegu ni dou sa qai kila na Kalou vata ki Jisu na noda Turaga.3Ni sa solia mai vi kita o koya ina nona kaukauwa Vakalou na ka keceliga sa yaga ina noda bula vata ki na lotu vokiliga, ni da kilai koya sa kacivi kita i na vanua vaiukuuku vata ki na i valavala vinaka: 4o koya ke sa soli kinia vi kita na vosa ni yalayala e levu sara ka talei: mo dou rawajia kinia na ka sa Vakalou, ni dou sa dro tani mai na dukadukali sa tu e vuravura ina vuku ni daugagadre ca.5Ia, ina vuku ni ka ke, dou gumatua valevu sara kinia, mo dou vaikuritakia na nomudou vabaujia e nai valavala vinaka vata ki nai valavala vinaka ina vuku; 6vata ki na vuku i nai valavala malua; vata ki nai valavala malua ena vosojia; vata ki na vosojia ina daulotu; 7vata ki na daulotu ina vilomani vavitacini; vata ki na vilomani vavitacini ina yalololoma.8Ia kevaka sa tu liga ina lomamudou na vika ke, ka sa tubu cake me levu, era sa uqeti ikodou mo dou kakua ni vucesa se reva ni vua ena nomudou kila na noda Turaga o Jisu Karisito. 9Ia o koya sa reva vua na vika ke sa mataboko, a sa matabuawa, a sa nanulevajia ni sa vasavasavatakia tu mai na nonai valavala ca eliu.10Ia oi ikodou na viwekani, dou gumatua cake kinia, mo dou vataudeitakia sara na nomudou kacivi ki na nomudou djigitaki; ni dou na reva sara ni bale, kevaka dou sa caka na vika ke: 11ni na soli vayauyau vakinia me rawarawa vi ikodou me curu ki na matanitu reva ni mudu ni noda Turaga ki nai Vabula o Jisu Karisito.12O koya ke au na reva ni guce kinia niu sa vananumi ikodou jiko ena vika ke, ia sa djina liga dou sa kila, ka dou sa vataudeitakia e nai vavuvuli djina ke. 13Ia au sa vasama, ni sa dodonu, ena visiga au sa jiko kinia ena vale vacevaceva ke, meu vauqejia na lomamudou mo dou nanumia; 14niu sa kila au sa voleka ni dainia tani na noqu vale vacevaceva, me va sa tukunia mai vi au na noda Turaga o Jisu Karisito. 15Ia, au na gumatua mada mo dou nanumia tikoliga na vika ke, niu sa mate.16Ni kitou a reva ni muria nai tukuni sa caka vavuku, ni kitou a tukunia vi ikodou na nona kaukauwa ki na nona qai mai na noda Turaga o Jisu Karisito, ia kitou a raicia djina liga na nonai valavala vaturaga. 17Ni sa yaco vi koya mai vua na Kalou o Tamana na varokoroko vata ki na vidokadokai, ni sa rogo sara vua na domo o ya mai nai ukuuku djina sara vake, O koya ke na noqu Gone ni toko, au sa dauvinakajia valevu. 18Ia na domo ke mai lomalagi kitou sa rogocia, ni kitou a jiko kaya ena ulu-ni-vanua tabu.19A sa tu vokiliga vi kita na vosa sa vadjinadjinatakia valevu cake, a parofisai; ia dou na caka vinaka, kevaka dou sa vananumia kinia, me va ki na cina sa serau ena vanua sa butobuto, ka malua me kida mai na mataka, ka cabe mai ki na lomamudou na kalokalo i vola siga; 20ni dou sa kila taumada na ka ke, ni sa reva na parofisai e nai Vola Tabu, sa vu ena kena kilai eliu na kenai balebale; 21ni sa reva ni vu na parofisai ena gauna eliu ena lewa ni tamata: sa vosa liga na tamata yalosavasava ni Kalou me va sa vayadji ira na Yalo Tabu.

21Ia sa jiko vi ira na kai noda eliu na parofita seseni eso, me va ni na jiko vokiliga vi ikodou nai vavuvuli seseni eso, era na yadjia vuni mai na visei e vivarusai, ni ra sa cakitakia na Turaga sa voli ira, ra sa vayacorai vasauri mai na nodra rusa. 2Era na lewe levu vokiliga era na muria na nodra i valavala e dauvasisila: ina vosavacacataki vokiliga nai vavuvuli dina ina vukudra. 3Ia ni ra sa daukocokoco era na vaiyau voli ina vukumudou ina vosa e dauvivakaisini: ia na lewa makawa me ra ca sa reva soti ni berabera, sa reva ni moce na nodra rusa.4Io, keva sa reva ni lomani ira na agilose i valavala ca na Kalou, ka sa daini ira sobu ki eli, a sa vesuki ira ena sinucodo ni butobuto, me ra tauria jiko me yaco mada na siga ni lewa; 5sa reva voki liga ni lomani ira jiko na kai vuravura makawa, sa vabulai Noa ka lewe vitu voki, o koya ma dauvunautakia nai valavala dodonu, sa luvuci ira na kai vuravura era sa reva ni lotu: 6sa vakamai rau na koro o Sotoma vata ki Komora me dravusa, ka sa vaqeavutakia ni sa cudruvia, a sa qisia me kedrai varau na reva ni lotu ina gauna emuri;7a sa vabulai Loti na tamata yalododonu, o koya sa rarawa na lomana ena vuku ni nodra i valavala vasisila na tamatai valavala ca; 8(io, sa jiko na tamata yalododonu o ya ena kedra maliwa, ia ni sa raicia ka rogocia, sa vararawatakia na yalona sa dodonu ena visiga ena nodra i valavala ca;) 9sa kila kinia na Turaga me vabulai ira era sa daulotu mai na vivatovolei, me maroroi ira vokiliga na reva ni yalododonu me yaco mada na siga ni lewa me ra qai cudruvi:10ia ka valevu sara liga o ira era sa daumuria na yagodra ina gagadre ca e dukadukali, a ra sa beci ira era sa turaga. Era sa daubole, era sa yalokaukauwa, era sa reva ni rere ni ra vosavacacataki ira na turaga. 11Ia ko ira na agilose, era sa uasivi cake ina kaukauwa ki na qaqa, era sa reva ni vosavacacataki ira ka beitaki ira ina mata ni Turaga.12Ia o ira ke me va na manumanu reva ni vuku, sa muria na lomadra, sa caka me vesuki ka varusai, era sa vosavacacatakia na vika era e reva ni kila; ia era na rusa sara liga ena nodra i valavala e vivarusai; 13ka na rawajia nai sau ni valavala tawa dodonu: ni ra sa vakasama me ka ni reki nai valavala mamarau e na siga: era sa dukadukali ka velavela! a ra sa daucaka na ka era marau kinia ni ra dau vivakaisini, a ra sa dau caka na kana vilomani vata ki ikodou: 14a sa sinai na matadra ina dauyalewa, ka sa reva ni mudu rawa ni valavala ca; a ra sa dauvacalai ira na tamata era sa yalowai: a yalodra sa dauia na kocokoco: era sa luve ni vivarusai:15era sa lesu tani mai na sala dodonu, a ra sa sese, ni ra sa muria nai valavala i Pelami na luve i Piori, o koya sa vinakajia nai voli ni valavala reva ni dodonu; 16ia sa vunauci ena nonai valavala ca: sa vosa na asa galu ina domo ni tamata sa tarovia na lialia ni parofita.17Gona na mata-ni-wai sa reva ni to, na o sa viyadjiyaki ina cava; sa tu liga me nodra na butobuto loaloa sa reva ni mudu. 18Ni ra sa vosatakia na vosa sa tubu cake la liga ena lialia, ra sa coriji ira sa qai bula la liga mai vi ira era sa dau caka na caka cala, ina vuku ni gagadre ca ni yago, e nai valavala vasisila. 19Era sa yalatakia vi ira na lalaga, ia o ira era sa vabobulataki ina ca; ni sa vabobulatakia na tamata ina ka sa rawai koya.20Ia kevaka era sa dro tani mada mai na dukadukali ni vuravura ke ni ra sa kila na Turaga nai Vabula o Jisu Karisito, ka sa tao voki kinia, ka rawai, era sa qai ca valevu ina gauna emuri, era ca valailai liga e nai vatekivu. 21Ni sa vinaka cake vi ira me ra reva ni kila nai valavala dodonu, ka ca me ra kila mada, ka qai lesu tani mai na vunau tabu sa soli vi ira. 22Ia sa yaco liga vi ira na ka sa vosatakia na vosa vaibalebale djina, Sa lesu voki na koli ki na nona lua, vata na vuaka sa vasilimi oji me boroboro voki ena lolobo.

31Nai karua ni vola ke, oi ikodou sa lomani, au sa qai vola vi ikodou, au sa vauqejia kinia na yalomudou e savasava mo dou nanumia kinia: 2mo dou vananumia na vosa era sa vosatakia eliu na parofita yalosavasava vata ki na nitou vunau nai apositolo ni Turaga nai Vabula:3ni dou sa kila mada ke, ni na qai mai ina gauna emuri sara eso na dauvivasewasewani, era na dauvadamurimuria na nodra gagadre ca, 4ka tukunia, Evei na vosa ni yalayala ni na qai voki mai o koya? ni ra sa moce liga na matua, a sa tu dei jiko vakinia na ka keceliga me va ni sa buli e nai vatekivu.5Ia na ka ke era sa vinakajia me ra lecavia, ni sa Vosa ni Kalou ka tu kinia na lomalagi eliu, ki na vuravura sa wase mai na wai, a sa tu ena vuku ni wai; 6a sa varusai kinia na vuravura sa tu ina gauna ko ya, ina waluvu: 7ia na lomalagi vata ki na vuravura sa tu ni kua, sa maroroi liga ina vosa vokiliga ko ya, sa maroroi ki na bukawaqa me yaco mada na siga ni lewa vata ki na vivarusai ni tamata reva ni lotu.8Ia oi ikodou sa lomani, mo dou kakua ni lecavia na ka ke, ni sa tautauvata vua na Turaga e dua na siga vata ki na yabaki e dua na udolu, vata ki na yabaki e dua na udolu vata ki na siga e dua. 9Sa reva ni berabera na Turaga ni vayacoria na nona vosa ni yalayala, me va era sa nanumia na tamata eso sa berabera: sa vosoji kita liga vadede, ni sa reva ni vinakajia me rusa e dua, me yacovia liga na vivutuni o ira keceliga na tamata.10Ia na siga ni Turaga ena qai mai me va na daubutako ina bogi, ina qai tani kinia ko lomalagi ina rorogo tatamosamosa, ina waicala vokiliga na vivunika ni sa vavisa, ena vavisai yavu vokiliga o vuravura ki na ka keceliga sa tu kinia.11Ia ni na takali yani na ka keceliga ke, a cava nai valavala sa kilikili ki ikodou, e nai valavala savasava vata ki na daulotu, 12ni dou sa dauwarakia ka dauvinakajia la liga na kena yaco mai na siga ni Kalou, ena takali kinia o lomalagi ni sa vavisai, ena waicala vokiliga na vivunika ni sa vavisai? 13Ia oi kita, me va na nona vosa ni yalayala, eda sa warakia na lomalagi vou vata ki na vuravura vou, sa jiko kinia nai valavala dodonu.14Koya ke, ikodou sa lomani, ni dou sa warakia na vika va ke, dou gumatua kinia me raici ikodou o koya ena vacegu, ni dou sa reva ni tauvi duka, ka reva ni cala. 15Ka mo dou djinajia na vosojia vadede ni noda Turaga me eda sa bula kinia; me va sa vola vokiliga vi ikodou na wekada lomani o Paula me va na vuku sa soli vua; 16me va vokiliga ena nonai vola keceliga, ni sa tukunia na vika ke; a sa tu kinia na ka eso e dredre me kilai, ia o ira era sa reva ni vuku ka reva ni lomadei, era sa yadjia vatani, me va vokiliga kinia nai Vola Tabu kece, me ra rusa kinia.17Oi ikodou sa lomani, ni dou sa kila i liu, dou varaici ikodou vokiliga, de dou yadji vatani ina nodra dauvivacalai na tamatai valavala ca, dou na qai bale kinia mai na nomudou tu dei. 18Ia dou tubu cake ena loloma vata ki na kila na noda Turaga o Jisu Karisito nai Vabula. Me caka vua na varokoroko ina gauna ke ka reva ni mudu. Emeni.

## 1 Joni

11Koya sa tu mai nai vatekivu, o koya kitou a rogoica, o koya kitou a raicia i na mata i kitou, o koya kitou a varaicia sara, ia a tara na liga i kitou, na vuku ni Vosa ni bula; 2(ka sa varaitaki na vu-ni-bula, ka kitou a raicia, ka dautukunia, ka vatakila vi ikodou na vu-ni-bula reva ni mudu, o koya ka jiko vata ki Tamana, ka sa qai varaitaki mai vi kita;)3o koya kitou a raicia ka rogocia, kitou sa tukunia vi ikodou, mo dou viwekani kinia ki kitou; ia kitou sa viwekani kinia vata ki Tamada, ki na Luvena o Jisu Karisito. 4Ia kitou sa vola na vika ke vi ikodou, me vayacori sara kinia na nomudou marau.5Ia ke nai tukutuku kitou a rogocia mai vi koya, a sa tukunia vi ikodou, ni sa rarama na Kalou, a sa reva sara vi koya na butobuto. 6Kevaka eda sa tukunia eda sa viwekani kaya, a sa caka nai valavala butobuto, eda sa seni liga, ka sa reva ni caka na ka djina: 7ia kevaka eda sa caka nai valavala ni rarama, me va sa tu i na rarama o koya, eda sa qai duiviwekani vata, a sa vasavasavataki kita mai na ca keceliga na dra i Jisu Karisito na Luvena.8Keva eda sa tukunia sa reva ni tu vi kita na ca, eda sa vaisini kita, a sa reva ni tu vi kita na djina. 9Kevaka eda sa vatusa na nodai valavala ca, sa yalodjina ka yalododonu o koya me bokocia na nodai valavala ca, ka vasavasavataki kita mai na ka keceliga sa reva ni dodonu. 10Keva eda sa tukunia eda a reva ni valavala ca, eda sa senitaki koya, a sa reva ni tu vi kita na nona vosa.

21Na luvequ lomani, au sa vola yani vi ikodou na vika ke, mo dou kua kinia ni valavala ca. Ia keva sai valavala ca e dua, sa dua na noda Dautataro vi Tamada, ko Jisu Karisito, na yalododonu: 2ia sai bulubulu ni nodai valavala ca o koya; a sa reva i na vuku ni noda la liga, ena vuku vokiliga ni nodra na kai vuravura keceliga. 3Ia na ka ke eda sa kila kinia ni da sa kilai koya, kevaka eda sa muria na nona vunau.4O koya sa tukunia, Au sa kilai koya, ia ka reva ni muria na nona vunau, sa vosa seni, a sa reva ni tu vi koya na djina. 5Ia ko koya yadua sa muria na nona vosa, sa djina sa qai levu sara na nona loloma vua na Kalou: i na ka ke eda sa kila ni da sa tu vata kaya. 6O koya sa tukunia erau sa tu vata kaya, e kilikili kaya me caka nai valavala sa va na nonai valavala.7Oi ikodou na viwekani, sa reva ni dua na vunau vou au sa vola vi ikodou, na vunau makawa liga ka tu vi ikodou mai nai vatekivu. A vunau makawa na vosa dou a rogocia mai nai vatekivu. 8E dua voki, na vunau vou au sa vola vi ikodou, ia na ka ke sa djina vua, vi ikodou vokiliga: ni sa qai takali na butobuto, a sa cila mai na rarama djina.9O koya sa tukunia sa tu ena rarama, ka sa cajia liga na wekana, sa tu liga ena butobuto ka yacovia na siga ke. 10Sa tu ena rarama o koya sa lomania na wekana, a sa reva vua na ka me tarabe kinia. 11Ia sa tu ena butobuto o koya sa cajia na wekana, a sa caka nai valavala ni butobuto, a sa reva ni kila na vanua sa qai kinia, ni sa vabutobutotakia na matana na butobuto.12Au sa vola vi ikodou, na luvequ lomani, ni sa bokocia na nomudou i valavala ca i na vuku ni yacana. 13Au sa vola vi ikodou, na matua, ni dou sa kilai koya sa bula mai nai vatekivu. Au sa vola vi ikodou, na cauravou, ni dou a rawai koya na vu-ni-ca. Au sa volavola vi ikodou, na gone lomani, ni dou sa kilai koya na Tamada. 14Au a volavola vi ikodou, na matua, ni dou a kilai koya sa bula mai nai vatekivu. Au a volavola vi ikodou, na cauravou, ni dou sa kaukauwa, a sa tu vi ikodou na Vosa ni Kalou, ia dou a rawai koya na vu-ni-ca.15Dou kua ni lomani vuravura, se na vika sa vavuravura. Keva sa lomani vuravura e dua, sa reva ena lomania na loloma vua na Tamada. 16Na ka keceliga sa tu e vuravura, na gagadre ca ni yago, na gagadre ca ni mata, ki na dokadokai kita ena ka ni bula ke, sa reva ni tubu maivi Tamada, mai vuravura liga. 17Ia o vuravura sa qai tani yani, ki na kena gagadre vokiliga; ia ko koya sa caka na ka sa vinakatia na Kalou, sa tu dei liga ka reva ni mudu.18Oi ikodou na luvequ lomani, sa gauna emuri sara ke: ia me va dou a rogocia ni na qai mai o koya na meca i Karisito sa qai lewe levu na meca i Karisito ni kua; sai koya eda sa kila kinia ni sa gauna emuri sara ke. 19Era a qai tani vi kita o ira gona, ia era a reva liga ni nodai tokani; ke ra sa nodai tokani, ke ra sa jikoliga ki kita: ia era sa qai tani me ra varaitaki ni ra a reva ni nodai tokani o ira kece liga gona.20Ia sa tu vi ikodou nai lumu mai vua na Yalosavasava, ia dou sa kila kinia na ka keceliga. 21Au sa reva ni volavola vi ikodou ni dou sa lecavia nai vavuvuli djina, o koya liga ni dou sa kila, ia ka sa reva sara ni tubu mai nai vavuvuli djina na seseni.22cei na dauseni, o koya liga sa cakitakia ni sa Karisito o Jisu? Sai koya na meca i Karisito, o koya sa cakitakia na Tamada ki na Luvena. 23O koya yadua sa cakitakia na Luvena, sa reva ni tu vua o Tamada; o koya sa vatusa na Luvena sa tu vokiliga vua o Tamana.24O koya ona me qai tu dei, e na lomamudou, na ka dou a rogocia mai nai vatekivu. Keva sa tu liga vi ikodou na ka dou a rogocia mai nai vatekivu, dou na tu liga vua na Luvena, vua vokiliga na Tamada. 25Ia ona na ka ni yalayala sa yalatakia vi kita o koya, na bula reva ni mudu. 26A vika ke au sa volavola kinia vi ikodou ena vukudra era sa vacalai ikodou.27Ia sa tu vi ikodou nai lumu dou a rawatia maivi koya, a sa reva ni yaga me vavulici ikodou e dua: ia me va sa vavulici ikodou ena ka keceliga na nona lumuti ikodou, a sa djina liga, ka sa reva ni seni, io me va sa vatavulici ikodou, dou tu dei vakinia vi koya. 28Ia ona, na luvequ lomani, mo dou tu dei vua; me da doudou kinia, ni na rairai mai o koya, ka me da kakua ni madua vua ena nona qai mai. 29Kevaka dou sa kila sa yalododonu o koya, dou sa kila sa sucu vi koya o koya yadua sa caka dodonu.

31Raicia na kena levu ni loloma sa caka vi kita na Tamada, me da vatokai kinia me da luve ni Kalou: ia eda sa vakinia. O koya ke sa reva kinia ni kilai kita o ira na kai vuravura, ka ni ra a reva ni kilai koya. 2Oi ikodou sa lomani, eda sa qai luve ni Kalou, ia sa reva ni rairai se da na vaevei maimuri: ke liga eda sa kila, ni na rairai mai o koya, eda na tautauvata kaya; ni da na raicia na matana dina. 3Ia na tamata yadua sa tu vua nai nuinui ke vi Koya, sa vasavasavataki koya, me va sa savasava o koya.4O koya yadua sai valavala ca sa talaimama i na vunau: ni sai valavala ca ke na talaimama i na vunau. 5Ia dou sa kila ni sa varaitakia o koya me yadjia tani na nodai valavala ca; a sa reva na nonai valavala ca. 6O koya sa tu dei vata kaya sa reva ni valavala ca; o koya sai valavala ca jiko sa reva ni raici koya, se kilai koya.7Oi ikodou na luvequ lomani, me kua ni vacalai ikodou e dua: o koya sai valavala dodonu sa dodonu liga, me vaka sa dodonu o koya. 8A luve ni tevoro o koya sai valavala ca jiko; ni sai valavala ca na tevoro mai nai vatekivu. E na vuku ni ka ke sa vakaraitaki kinia na Luve ni Kalou, me vaqeavutakia na cakacaka ni tevoro.9Sa reva ni valavala ca o koya yadua sa vasucumi koya na Kalou; ni sa tu e lomana na sorena: a sa reva ni caka rawa nai valavala ca o koya, e na vuku ni sa vasucumi koya na Kalou. 10E na ka ke sa rairai kinia o ira na luve ni Kalou, ki ira na luve ni tevoro: sa reva ni luve ni Kalou o koya yadua sa reva ni caka jiko nai valavala dodonu, se o koya sa reva ni lomania na wekana.12Ni sai koya liga ke nai varo dou a rogocia mai nai vatekivu, me da vilomani: 11me kua ni vataki Keni, a luve ni vu-ni-ca, o koya sa vamatea na tacina. A sa vamatei koya e na vuku ni cava? Ni sa ca na nonai valavala, ia sa dodonu nai valavala nei tacina.13kua ni reucala, oi ikodou na wekaqu, kevaka sa caji ikodou ko ira na kai vuravura. 14Eda sa kila ni da sa qai tani mai na mate i na bula, ni da sa lomani ira na viwekani. O koya sa reva ni lomania na wekana sa jikoliga ena mate. 15Na daulaba o koya yadua sa cajia na wekana: ia dou sa kila ni sa reva sara ni jiko e lomania na daulaba na bula reva ni mudu.16Ena ka ke eda sa raicia kinia na loloma, ni sa solia o koya na nona bula ena vukuda: e dodonu me da solia na noda bula oi kita vokiliga ena vukudra na viwekani. 17Ia o koya sa tu vua nai yau ni vuravura ke, a sa raicia na wekana ni sa dravudravua, a sa sogotia na lomana vua, sa tiko vacava ena lomana na loloma vua na Kalou? 18Oi ikodou na luvequ lomani, me da kua ni loloma e na vosa liga, se e na yameda; ena cakacaka liga vata na lomadjina.19Ia na ka ke eda sa kila kinia ni da sa djina; eda na vadjinadjinatakia vokiliga kinia na yaloda vua. 20Ia keva sa beitaki kita na yaloda ni da sa ca sa uasivi cake i na yaloda na Kalou, a sa kila na ka keceliga. 21Oi ikodou dou sa lomani, keva sa reva ni beitaki kita na yaloda ni da sa ca, eda sa qai doudou rawa vua na Kalou. 22Ia na ka keceliga eda sa kerea, eda sa rawajia maivi koya, ni da sa muria na nona vunau, ka caka na vika sa vinaka vua.23Ia ke na nona vunau, Me da vabautia na yaca ni Luvena ko Jisu Karisito, ka vilomani, me va sa varotia vi kita o koya. 24Ia sa tu dei vi koya o koya sa muria na nona vunau, a sa tu sara vua o koya. Ia na ka ke eda sa kila kinia ni sa jiko ena lomada o koya, ena vuku liga ni Yalo Tabu sa solia mai vi kita o koya.

41Oi ikodou sa lomani, kakua ni vakadjinajia na yalo keceliga, ia dou vatovolei ira na yalo se ra yalo mai vua na Kalou, se reva: ni ra sa lewe levu na parofita va seseni era sa qai voli yani e vuravura. 2O koya ke dou sa kila kinia na yalo sa mai vua na Kalou: a yalo keceliga sa vatusa ni sa liatamata mai o Jisu Karisito, sa mai vua na Kalou: 3ia na yalo keceliga sa reva ni vatusa ni sa liatamata mai o Jisu Karisito, sa reva ni mai vua na Kalou: ia keva sai koya na meca i Karisito, gona dou a rogocia ni na qai mai, a sa tu e vuravura ni kua.4Oi ikodou na luvequ lomani, dou sa mai vua na Kalou, ia dou sa rawai ira: ni sa levu o koya sa jiko ena lomamudou, ka lailai o koya sa jiko e vuravura. 5O ira era sa tamata vavuravura: a ra sa vosatakia kinia na ka vavuravura, a sa varogoci ira o ira na kai vuravura. 6Oi kita, eda sa tamata ni Kalou: sa varogoci kita o koya sa kila na Kalou: sa reva ni varogoci kita o koya sa reva ni tamata ni Kalou. Ena ka ke eda sa kila kinia na yalo sa dina, ki na yalo sa dauvivacalai.7Oi ikodou sa lomani, me da vilomani; ni sa mai vua na Kalou na loloma; ia o koya yadua sa dauloloma, sa vasucumi koya na Kalou, a sa kila na Kalou o koya. 8O koya sa reva ni dauloloma sa reva ni kila na Kalou; ni sa loloma na Kalou.9Ena ka ke sa varaitaki kinia na loloma ni Kalou vi kita, ni sa tala i vuravura na Luvena e dua bau liga na Kalou, o koya ka vatubuya o koya, me da bula ena vukuna. 10E na ka ke sa rairai kinia na loloma, sa reva ni da a lomani koya na Kalou, ia ni sa lomani kita o koya, a sa tala na Luvena mei bulubulu ni nodai valavala ca.11Oi ikodou sa lomani, keva sa lomani kita va ke na Kalou, sa dodonu me da vilomani vai kita. 12Sa reva na tamata sa raicia na Kalou ena dua na gauna. Keva eda sa vilomani, sa jiko ena lomada na Kalou, a sa levu sara na loloma vua ena lomada. 13Ena ka liga ke eda sa kila ni da sa jiko sara vua, ia sa jiko o koya i na lomada, ena vuku ni sa solia vi kita o koya mai vua na Yalona. 14Ia eda sa raicia ka tukunia jiko ni sa tala na Luvena o Tamada mei Vabula ki vuravura.15O koya yadua ena vatusa ni sa Luve ni Kalou o Jisu, sa jiko sara na Kalou vi koya, ia sa jiko o koya vua na Kalou. 16Ia eda sa kila ka vadinajia na loloma ni Kalou vi kita. Sa loloma na Kalou; ia o koya sa daujiko vata na loloma sa daujiko vata ki na Kalou, a sa jiko na Kalou e lomana.17Ena ka ke sa yaco kinia me levu sara na loloma vi kita, ni da sa tautauvata kaya, ni da sa jiko e vuravura ke, me da doudou kinia ena siga ni lewa. 18Sa reva ni tu vata na rere ki na loloma; ia sa dainia tani na rere na loloma levu sara; ni sa jiko vata na rere vata na yaluma. Ia o koya sa rere, sa reva ni levu sara na nona loloma.19Eda sa lomani koya, ena vuku ni sa taumada na nona loloma vi kita. 20Keva sa tukunia e dua, Au sa lomania na Kalou, a sa cajia na wekana, sa seseni o koya: keva sa reva ni lomania na wekana sa raicia jiko o koya, ena lomania vacava na Kalou ni sa reva ni raicia? 21Ia na vunau ke, eda sa rawa maivi koya, Me lomania voki liga na wekana o koya sa lomania na Kalou.

51O koya yadua sa vadjinatia ni sa Karisito o Jisu, sa vasucumi koya na Kalou: ia o koya yadua sa lomani koya sa vatubuya, sa lomani koya voki liga sa vatuburi. 2Ena ka ke eda sa kila ni da sa lomani ira na luve ni Kalou, kevaka eda sa lomania na Kalou, ka muria na nona vunau. 3Ni sai koya ke na loloma vua na Kalou, me da muria na nona vunau: a sa reva ni ka bibi na nona vunau4Ni sa rawai vuravura o koya yadua sa vasucumi koya na Kalou; ia ke na qaqa eda sa rawai vuravura kinia, a noda vabautia. 5O cei sa rawai vuravura, o koya duadua liga sa vadjinajia ni sa Luve ni Kalou o Jisu?6O koya ke a qai mai vata na wai vata na dra, o Jisu Karisito; sa reva vata na wai vokiliga, ia, na wai vata na dra vokiliga. Ia sai koya na Yalo Tabu sa vadjinadjina, ni sa vu ni djina na Yalo Tabu. 7Ni ratou sa lewe tolu sa tukutuku mai lomalagi, a Tamada, ki koya na Vosa, ki koya na Yalo Tabu; ia sa dua la liga na lewe tolu ke. 8A ratou sa lewe tolu sa tukutuku i vuravura, a yalo, vata na wai, vata na dra; a ratou sa tukutuku vata na lewe tolu ke.9Keva eda sa vabaujia na nodra i tukutuku na tamata, sa uasivi cake kinia nai tukutuku ni Kalou; ni sai koya ke nai tukutuku ni Kalou sa tukunia kinia na Luvena o koya. 10O koya sa vabautia na Luve ni Kalou sa rawa e lomana nai tukutuku: o koya sa reva ni vadjinatia na Kalou sa va seseni taki koya liga; ni sa reva ni vadjinatia nai tukutuku ni Kalou ni sa tukunia na Luvena.11Ke liga nai tukutuku, ni sa solia vi kita na Kalou na bula reva ni mudu, ia na bula ke sa tu vua na Luvena. 12O koya sa tu vua na Luvena, sa tu vi koya na bula; o koya sa reva ni tu vua na Luve ni Kalou, sa reva ni tu vua na bula.13A vika ke au sa vola vi ikodou mo dou kila kinia ni dou sa rawa na bula tawa mudu, io, vi ikodou sa vabaujia na yaca ni Luve ni Kalou. 14Ia na ka ke eda sa vararavi kinia vua, kevaka eda sa kerea e dua na ka me va na lomana, sa rogoci kita o koya: 15ia keva eda sa kila ni sa rogoci kita o koya, ena ka keceliga eda sa kerea, eda sa kila ni da sa rawajia na kerekere eda sa kerea vua.16Keva e dua na tamata sa raicia na wekana ni sa ia nai valavala ca sa reva ni yaco kinia na mate, ena masulakia, ia na Kalou ena solia vua na bula me nodra era sa reva ni caka nai valavala ca sa yaco kinia na mate. Sa tu nai valavala ca sa yaco kinia na mate; au sa reva ni tukunia me masu ena vuku ni ka ona. 17Sai valavala ca na ka keceliga e reva ni dodonu; ka sa dua nai valavala ca sa reva ni yaco kinia na mate.18Eda sa kila, ni sa reva ni valavala ca o koya yadua sa vasucumi koya na Kalou; ia o koya sa vatuburi koya na Kalou sa maroroi koya, a sa reva ni tarai koya na vu-ni-ca ona. 19Eda sa kila ni da sa luve ni Kalou, a sa toka liga vua na vu-ni-ca o ira keceliga na kai vuravura.20Eda sa kila vokiliga ni sa yaco mai na Luve ni Kalou, a sa solia mai vi kita na vuku, me da kilai koya kinia sa djina, ia eda sa tu vata ki koya sa djina, vi Jisu Karisito na Luvena. Sai koya ke na Kalou djina, kei na vu-ni-bula reva ni mudu. 21Oi kodou na gone lomani, maroroi ikodou mai na vimatakau. Emeni.

## 2 Joni

11Oi au na matua vua na marama sa djigitaki tu, ki ira na luvena, o ira au sa lomania vaidjina; ka reva ni o au duadua liga, o ira kece voki liga era sa kila na djina; 2ena vuku ni djina, o koya ka jiko ena lomada, ena tu liga vi kita ka reva ni mudu: 3Me nomudou na loloma, na yalololoma, na vacegu, mai vua na Kalou o Tamada, vata na Turaga o Jisu Karisito, na luve i Tamada, ena djina vata na loloma.4Au a reki valevu niu a raici ira na luvemu eso era sa dau muria nai vavuvuli ni djina, me vaka eda sa varoji kinia mai vua na Tamada. 5Ia au sa qai vamasuji iko, na marama, ia a reva ni vaka niu sa vola vi iko na vunau vou, gona liga sa tu vi kita mai nai vatekivu, me da vilomani. 6Ia ke na loloma, me da muria na nona vunau. Na vunau ke, Me vaka na ka dou a rogocia mai nai vatekivu, mo dou muria jiko.7Ni ra sa lewelevu na dauvivacalai sa qai voli e vuravura, ko ira era sa reva ni vatusa ni sa liatamata mai o Jisu Karisito. O koya ona na dauvivacalai kei na meca i Karisito. 8Dou varaici ikodou, me kakua ni yali vi ikodou na ka kitou a caka, mo dou rawajia kece liga na kenai sau.9O koya yadua sa talaidredre, ka sa reva ni tu dei e nai vavuvuli ki Karisito, sa reva ni tu vi koya na Kalou. O koya sa tu dei e nai vakavuvuli ki Karisito, sa jiko vua na Tamada kei na Luvena voki liga. 10Kevaka e dua sa qai vi ikodou, a sa reva ni yadjia nai vavuvuli ke, kua ni yadji koya i vale, se vosavakalougata takia: 11ia o koya sa vosavakalougata takia sa tautauvata kaya e na nonai valavala ca.12Sa levu na ka au sa via vola vi ikodou, ia au sa reva kinia ni vinakajia meu vola i na veva vata na wai ni volavola: ia au sa nakijia meu qai vi ikodou, ka vivosaki e na matanavotu, me levu sara kinia na noda marau.

13Sa loloma yani vei iko ko ira na luvena na wekamu yalewa sa djigitaki tu. Emeni.

## 3 Joni

11Oi au na matua vua na daulomani o Keo, o koya au sa lomania vaidjina. 2Ikonu na lomani, sa dua lia na ka au sa vinakatia valevu, mo kalougata ka bula vinaka, me va sa bula vinaka sara liga na yalomu. 3Niu sa reki valevu, ni ra sa qai mai na viwekani ka tukunia na djina sa tu vi iko, me va ni o sa daumuria na djina. 4Sa ka levu na noqu reki ena vuku ni ka e dua la liga ke, niu sa rogocia era muria na djina o ira na luvequ.5Ikonu na lomani, o sa caka vadodonu na ka keceliga o sa caka vi ira na viwekani, vi ira vokiliga na vulagi; 6o ira era sa tukunia na nomu loloma ena matadra nai soqosoqo lewe ni lotu; ia keva o sa vukei ira ena nodra qai mai me va sa vinaka vua na Kalou, o na caka na ka vinaka: 7ni ra a qai yani ena vuku ni Yacana, a sa reva e dua na ka era tauria maivi ira sa reva ni lotu. 8O koya sa dodonu kinia me da vacegui ira era sa vakinia, me da vivuke kinia e na djina.9Au a vola vi ira nai soqosoqo lewe ni lotu: ia o Tiotirifi, o koya sa viavia liutaki vi ira, sa reva ni vacegui kitou. 10O koya ke au na nanumia kinia na nonai valavala sa caka o koya, niu na qai yani, ni sa dau vosavacacataki kitou ena vosa ca: a sa reva ni caka la liga ke, sa sece vokiliga ni vacegui ira na viwekani, a sa tarovi ira era via caka, a sa vacegui ira mai nai soqosoqo lewe ni lotu.11Ikonu na lomani, kua ni muria na ka ca, muria liga na ka vinaka. O koya sa caka vinaka sa luve ni Kalou: ia o koya sa caka ca sa reva ni raicia na Kalou. 12Sa rogo vinaka ko Timitirio mai vi ira keceliga, mai na djina vokiliga; io, kitou sa tukunia vakinia; ka dou sa kila sa djina na nitou i tukutuku.

13Sa levu na ka vi au meu vola, ia au na reva ni vola vi iko e na wai ni volavola vata na peni: 14ia au sa nakijia me raici iko va totolo mada, me daru vivosaki ena matanavotu. 15Me tu vi iko na vacegu. Sa loloma yani vi iko o ira na viwekani. Au sa loloma yani vi ira yadua na viwekani.

## Juta

11O Juta, nai talatala i Jisu Karisito ka taci Jemesa, vi ira sa kacivi mai vua na Kalou na Tamada, ki na vimaroroi i Jisu Karisito. 2Ma valevutakia vi ikodou na yalololoma vata ki na vacegu vata ki na loloma.3Oi ikodou na noqu i tokani, au ma tovolea i liu me'u vola yani vi ikodou na vika ma balejia na vivabulai ni Kalou sa noda keceliga, au sa qai vauqeji voki me'u sa volavola liga yani ke me'u vayaloqaqataki ikodou mo dou vala jikoliga i na vuku ni vabaujia sa solia na kalou vi ira na nona tamata. 4Ni ra sa curu vailo mai eso na tamata, ra sa volai i liu me ra cudruvi kinia na tamata reva ni lotu, ka ra sa vatanitakia na loloma savu ni noda Kalou mei ubi ni nodra i valavala vasisisila, ka cakitakia na noda i Vavuvuli, ka noda Turaga duadua liga o Jisu Karisito.5Ia ke, e djina liga ni dou sa kila tu na vika kece ke, au sa vinakajia liga me'u vananumi ikodou na vivabulai ma vayacoria na Turaga vi ira na Isireli mai Ijipita, sa qai varusai ira i muri o ira ra reva ni vabaujia. 6O ira vokiliga na agilosi ra reva ni tudei i na nodra yalayala ni reva ni mudu, ka jiko i na jikina butobuto, me yacovia na siga ni lewa.7Sa vakinia o Sotoma vata ki Komora vata ki ira na vikoro lelevu ra jiko vavolivolijia, ra sa caka liga na i valavala vasisila ni vibutakoci vata ki na garogaro ca. Ra sa cudruvi liga i na bukawaqa e reva ni mudu mei vavuvuli vi kita keceliga. 8Sa vavokiliga kinia, o ira na dautadra ra sa vaduka na yagodra, ra sa cajia na lewa ni Kalou, ra sa vosavacacataki ira na vika bula.9Ia o Maikeli, na agilosi ka uasivi ni sa vileji jiko vata kina tevoro, vilejitakia na yago i Mosese, sa reva ni doudou me vosa vacacataki koya, sa tukunia liga, "Me cudruvi iko na Turaga!." 10Ia o ira ke, ira sa vosavacacatakia na ka ra reva ni kila, ia na ka ra sa kila vai ira, me va na manumanu sa reva ni vayalo, i na vika ke, sa varusai ira voki. O 11ira na kalou ca vaidjina, o ira sa muria na sala i Keni, a ra sa muria ena marau ca na caka cala i Pelami me ra vaivoli kinia, a ra sa rusa ena vosa ni vivoraji i Kora.12O ira ke na cakau duka ina nomudou kana vilomani, ni ra sa reava ni rere ina ikodou kanavata - nai vakatawa ra sa vakani ira liga. Ra sa va na o reva na kena uca ka viyadjiyaki voli ina cagi; a kau sa malai na vuana, ka reva ni vua, sa mate liga varua, sa cavu dai sara liga na wakadra. 13Ra sa ua cudrcudru ni wasawasa, ni ra sa varaitakia i colo na nodra i valavala e vivamaduataki me va na sou ni ua. Ra sa va na vikalokalo dau vitosoyaki ka sa varautakia oji tu na Kalou na nodra jikinia ina vanua butobuto loaloaka reva ni mudu.14Ia, o Inoki vokiliga, nai ka vitu sa taravi Atama, sa tukunia vokiliga na vosa ni parofisai ma baleji ira ke, ni sa tukunia, "Raicia! ni na qai mai na Turaga vata ki na udolu vaudolu na nona agilosi yalosavasava. 15Sa qai mai ma cudruvi ira keceliga, ka vunauci ira vadodonu o ira ra reva ni lotu jiko, ina vuku ni nodra i valavala keceliga ra sa caka ni ra sa reve ni rerevakia na Kalou vata ki na nodra qaqa ra sa vosavacacataki koya kinia o ira ra reva ni rerevakia na Kalou. 16O ira ke na dauvosa kudrukudru, na daudidi, ra sa muria vokiliga na nodra gagadre ca. Na gusudra sa vosatakia na vosa viavialevu, ka ra daudokai ira na tamata eso me ra vaiyau kinia mai vi ira17Ia, o ikodou ka lomani, dou nanumia na vosa ra sa tukunia iliu o ira nai apositolo ni noda Turaga o Jisu Karisito. 18Ra sa tukunia vi ikodou, "Ina gauna mai muri na so na dauvivasewasewani ra na daumuria vokiliga na nodra gagadre ca na reva ni lotu. 19Sai ira ke sa tawasei ira tani, ra sa dauvayalomakawa, a sa reva ni tu vi ira na Yalo Tabu.20Ia, oi ikodou ka lomani, dou vivatataki ikodou cake vai ikodou ina nomudou vabaujia savasava sara liga, dou asu liga ina Yalo Tabu, 21dou maroroi ikodou mo dou tu liga ina loloma ni noda Turaga o Jisu Karisito ki na bula reva ni mudu.22Ia, dou lomani ira na lomalomarua. 23Vabulai ira ni dou sa yadji ira tani mai na bukawaqa; ka lomani ira era sa rere; ni dou sa cajia nai sulu sa dukadukali vayago.24Ia , me qai caka vua sa rawajia me tauria ikodou mo dou reva ni bale kinia, me varaitaki ikodou vokiliga ina matana sa vaiukuuku ina marau vaidjina sara ni dou sa reva ni cala, 25me caka vua na Kalou na nodai Vabula duadualiga, ina vuku ni noda Turaga o Jisu Karisito na varokoroko vata ki na ka Vaturaga vata ki na lewa vata ki na kaukauwa, ina gauna keceliga sa oji yani, ni kua vokiliga, ka reve ni mudu. Emeni.

## Ai vatakila sa vola ko joni

11Nai Vatakila ki Jisu Karisito, ma solia vua na Kalou me varaitakia vi ira na nona tamata dau viqaravi, na ka sa voleka ni yaco mai sa tala o koya na nona agilosi me tukunia vi Joni na nona tamata. 2O koya ma tukunia na vosa ni Kalou vata nai tukutuku ki Jisu Karisito, vata na ka keceliga sa raicia o koya. 3Sa kalougata o koya sa wilikia vata ki ira ra rogocia na vosa ni parofisai ke, ka vabaujia na ka sa volai tu kinia, ni sa voleka na kena gauna.4O Joni, ki vi ira nai soqosoqo lotu mai Esia. Me nomudou na loloma vata na vacegu mai vi koya sa bula jiko ke, ka bula mai liu, ka bula vokiliga mai muri, mai vi iratou vokiliga na yalo e vitu, ka ratou sa jiko ina mata ni jikojiko vaturaga. 5Mai vi Jisu Karisito vokiliga, na dautukutuku yalodina na ulumatua vi ira sa tucake voki mai na mate, vata na nodra turaga levu na Tui ni vuravura, vi koya ka lomani kita ka vasavasavataki kita mai na nodai valavala ca ina nona dra djina. 6Sa lesi kita meda tui ka bete vua na Kalou vata ki Tamana me sa caka vua na varokoroko vata na lewa ka reva ni mudu. Emeni.7Raicia, sa qai mai o koya ena o; ka ra na raicia na mata keceliga, o ira vokiliga ra ma suwaki koya ena tagi na viyavusa keceliga i vuravura ina vukuna, Sa na yaco me va liga ke. Emeni. 8Sa tukunia na Turaga na Kalou, "Oi au na Alifa vata ki na Omeka," (mai nai vatekivu vata nai vataojioji), "o koya ma bula mai liu, a bula ni kua, ka na bula vokiliga mai muri, o koya sa kaukauwa."9Oi au o Joni, na wekamudou vokiliga, au i tokani ni vivacacani, vata na matanitu na vosojia i Jisu. O au ma jiko mai na yanuyanu o Patimo, i na vuku ni Vosa ni Kalou, vata ki na tukutuku ki Jisu. 10Kirau ma tu vata ki na Yalo Tabu i na siga ni Turaga, au qai rogocia ni rogo mai dakuqu e dua na domolevu, ka va na davui. 11Ni sa tukunia, o sa raicia, mo vola i nai vola, ka vayadjia i nai soqosoqo lotu mai Esaia, i Efeso vata ki Simurina, vata ki Perikamo,vata ki Caetira, vata ki Sariti, vata ki Filadelafia vata ki Leotisea.12Au qai raivuki meu raici koya ma vosa mai vi au, niu sa rai vuki, sa vitu na tutu ni cina koula au sa raicia. 13Ia sa tu e dua i na kedra maliwa na tutu ni cina e vitu, ka vataki koya na luvei ni tamata, sa vaisulu ina sulu sa yaco sara i yavana, ka buki i mabuna nai buki koula.14Sa vulavula na uluna ki na drau ni uluna me va na vujika ni sipi, me va na vulavula ni uca vulavula; ka sa va na yameyame ni buka na matana. 15Ia na yavana sa va na parasa makumakualiliva me va ni sa taqiri ina kuro; a sa va na vadugu ni wai e levu na domona. 16Sa tauria ina ligana i matau e vitu na kalokalo: ia ka sa qai mai na gusuna nai seleiwau gata batirua; ia na matana sa va na matanisiga ni sa cila vakaukauwa.17Ia ni'u sa raici koya, ka'u sa bale sara ki yavana me va e dua sa ciba. A sa tabaki au ena ligana i matau, ka tukunia vi au, "Kakua ni rere; Oi au o koya sa liu sara, o koya ena muri sara vokiliga, 18o koya sa qai Bula; ka'u a mate eliu, ka raicia, au sa bula ka reva ni mudu, Emeni; au sa tauria vokiliga nai dola ki etesi ki na mate.19Ia na vika o sa raicia oti mo vola, ki na vika sa tu, ki na vika ena yaco maimuri; 20na ka vuni ni kalokalo e vitu, o a raicia ena ligaqu i matau, ki nai tutu-ni-cina koula e vitu: A kalokalo e vitu sa nodra i talatala nai soqosoqo lewe ni lotu e vitu: ia nai tutu-ni-cina e vitu o a raicia, nai soqosoqo lewe ni lotu e vitu."

21Mo volavola vua nai talatala ni soqosoqo lewe ni lotu mai Efeso; Sa tukunia na vika ke o koya sa tauria na kalokalo e vitu ena ligana i matau, o koya sa qai voli ena maliwa ni tutu-ni-cina koula e vitu: 2"Au sa kila na nomu i valavala, ki na nomu oca ki na nomu dauvosojia, ni o sa reva voki ni vosoji ira era sa ca; o sa vatovolei ira vokiliga era sa tukunia era sai apositolo, a ra sa reva, o sa kilai ira ni ra sa dauseseni liga.3Ia o sa lomavinaka liga, ka vosojia jiko, ka oca ina vuku ni yacaqu, ka reva ni guca. 4Ia ka so liga na ka o sa ca kinia, ina vuku ni o sa dainia na nomu loloma ka tu vi iko iliu. 5Mo nanumia liga na ka o sa lutu tani mai kinia; ia mo vivutuni, ka caka na cakacaka taumada; ia ke reva, au na qai vasauri mai vi iko, ka yadjia tani na nomu i tutu-ni-cina mai na kena jikina, ke o sa reva ni vivutuni.6Ia na ka liga ke sa tu vi iko, ni o sa cajia na nodra i valavala nai tokani i Nikola, gona ka'u sa cajia vokiliga koi au. 7O koya sa vadaligana, me mani rogocia sara na ka sa tukunia na Yalo Tabu vi ira na visoqosoqo lewe ni lotu: Vi koya sa gumatua, a'u na solia me kania na kau ni bula, ko ya sa tu ina loma ni Parataisi ni Kalou."8Mo volavola vokiliga vua nai talatala ni soqosoqo lewe ni lotu mai Simurina: "Sa tukunia na vika ke o koya sa liu sara ka muri sara, o koya ka mate, a sa qai bula voki: 9"A sa kila na nomu cakacaka, vata ki na nomu dauvararawataki, vata ki na nomu dravudravua (ia o sa vutuniyau liga), vata ki na nodra vosa vacaca ra tukunia ra sa Jiu, ka ra sa reva liga, ra sai vavakoso i Setani liga.10Kakua ni rerevakia e dua na ka o na vosojia. Raicia! Na tevoro ina daini ikodou eso ki na valenivivesu, mo dou vatovolei kinia; ia dou na vararawataki ka bogi tini: dou gumatua mo dou yacovia na mate, au na qai solia vi ikodou nai sala ni bula. 11O koya sa vadaligana, me mani rogocia sara liga na ka sa tukunia na Yalo Tabu vi ira na visoqosoqo lewe ni lotu. O koya sa gumatua sara liga ina reva ni ca i nai karua ni mate."12Mo volavola vokiliga vua nai talatala ni soqosoqo lewe ni lotu mai Perikamo: Sa tukunia na ka ke o koya sa tauria nai seleiwau batirua: 13Au sa kila na nomu cakacaka, vata ki na yasana o sa jiko kinia, sa jiko vokiliga kinia nai tikotiko i Setani: ia o sa tauria matua na yacaqu, ia o sa yali ni cakitakia na noqu lotu ina siga sa vatusai au djina kinia o Anitipasa, o koya sa vamatei ina ikodou maliwa, a yasana sa jiko kinia o Setani.14Ia ka so liga na ka o sa ca kinia, ina vuku ni sa jiko vi iko o ira ra sa vabaujia nai vavuvuli i Pelami, o koya ma vavulici Pelaki me dainia na vivacalai ina matadra na luve i Isireli, me ra kania na ka sa vacabori ki na vimatakau, me ra dauyalewa vokiliga. 15Sa jiko vokiliga vi iko o ira sa vatavulicia jiko na nodra i vavuvuli nai tokani i Nikola, gona na ka au sa cajia.16Mo vivutuni mada; ke reva, au na qai vatotolo sara liga yani vi iko, ka vivala vata ki ira i nai seleiwau ni gusuqu. 17O koya sa vadaligana, me mani rogocia sara liga na ka sa tukunia na Yalo Tabu vi ira na visoqosoqo lewe ni lotu: Au na solia vi koya sa gumatua, me kania na mana vuni, au na solia vokiliga vua na vatu vulavula, a vatu liga o ya ina volai kinia na yaca vou ma reva ni dua me kila, o koya liga sa tauria sara."18Mo volavola vokiliga vua nai talatala ni soqosoqo lewe ni lotu mai Caetaira: 'Sa tukunia na vika ke na Luve ni Kalou, o koya sa va na yameyame ni buka na matana, ki na yavana e va na parasa makumakualiliva: 19"Au sa kila na nomu cakacaka, ki na dauloloma, ki na dauviqaravi, ki na vadjinajia, ki na nomu dauvosojia, ki na nomu daucakacaka; ia ke emuri sa vinaka cake ko ya sa liu.20Ia sa vica liga na ka o sa cala kinia, ni o sa vosojia na yalewa koya o Jesepeli, o koya sa vatokai koya vokiliga me parofita, me vavulici ira ka vecei ira na noqu tamata me ra dauyalewa, ma kania na ka sa vacabori ki na vimatakau. 21Ia a'u ma solia vua na gauna me vivutunitakia kinia na nona dautagane; a sa reva ni via vivutuni.22Raicia! Au na daini koya ki nai mocemoce, ki ira era sa dauyalewa vata kaya ki na rarawa levu, ke ra sa reva ni vivutunitakia na nodra i valavala. 23Ia a'u na vamatei ira na luvena ina mate; ia ina kila kinia na visoqosoqo lewe ni lotu keceliga ni'u sa ilovia na ivi vata ki uto ni tamata; ia au na solia vokiliga vi ikodou yadua me va na nomudou i valavala.24Ia au sa tukunia kivi ikodou, ki ira sa vo mai Caetaira, o ira kece ra reva ni vabaujia nai vavuvuli ke, o ira ra sa reva ni kila na ka titobu ki Setani, me va na ka ra sa vosatakia; 'au na reva ni dainia vi ikodou na ka tani e bibi.' 25Ia na ka sa tu vi ikodou, dou tauria matua ka malua au na qai voki yani.26Ia o koya sa gumatua sara, ka vabaujia na noqu cakacaka me yaco mada nai vataojioji, au na solia vua me lewa na vimatanitu: 27ia na lewai ira o koya i nai jitoko kaukamea: na vorolaki ira me ra matailalai me va na vibilo ni dautuli bilo: io, me va na ka au sa rawajia maivi Tamaqu. 28Ia au na solia vokiliga vua na kalokalo i vola siga. 29O koya sa vadaligana, me mani rogocia sara na ka sa tukunia na Yalo Tabu kivi ira na visoqosoqo lewe ni lotu.

31Mo volavola vokiliga vua nai talatala ni soqosoqo lewe ni lotu mai Sariti: 'Sa tukunia na vika ke o koya sa tauria na Yalo ni Kalou e lewe vitu, vata ki na kalokalo e vitu: "Au sa kila na nomu cakacaka, ni sa yacamu waleliga na bula, o sa mate liga. 2Mo vatawa, ka vakaukauwatakia na ka sa vo vi iko, o koya sa voleka ni mate; ni'u sa reva ni raicia na nomu cakacaka me vinaka sara liga ina mata ni Kalou.3Vananumia, na nomu vabaujia ki na nomu rogocia, ka tauria matua, ka vivutuni. Ia ke o na reva ni vatawa, au na qai yani vi iko me va na daubutako, ia o na reva ni kila na jiki ni siga au na qai yani kinia vi iko. 4Sa tu liga vi iko mai Sariti e lewe vica liga ra sa reva ni vadukadukalitakia na nodra i sulu; ra na qai voli vata ki au i nai sulu vulavula: ni ra sa yaga.5O koya sa gumatua, ena vaisulu enai sulu vulavula; au na reva ni bokocia na yacana mai nai vola ni bula, ia au na tukunia na yacana na mata i Tamaqu, ena matadra vokiliga na nona agilose. 6O koya sa vadaligana, me mani rogocia sara na ka sa tukunia na Yalo Tabu vi ira na visoqosoqo lewe ni lotu."7Mo volavola vokiliga vua nai talatala ni soqosoqo lewe ni lotu mai Filatelifia: 'Sa tukunia na vika ke o koya sa yalosavasava, o koya sa djina, o koya sa tauria nai dola i Tevita, o koya sa dolavia, ka reva na tamata me sogojia; ka sogojia, ka reva na tamata me dolavia: 8Au sa kila na nomu cakacaka: (raicia, au sa dolavia e matamu e dua na darava, ka reva na tamata sa sogojia rawa:) sa tu valailai liga vi iko na kaukauwa, ia o sa tauria jikoliga na noqu vosa, ka sa reva ni cakitakia na yacaqu.9Raicia! Au na lewai ira nai vavakoso i Setani, ra sa tukunia ra sa Jiu, ia ka reva liga, ra sa seseni liga; raicia, au na lewa vi ira me ra qai mai me ra cuva ki yavamu, me ra kila ni au a lomani iko. 10Ni o sa vabaujia na noqu vosa mo vosojia liga, au na maroroi iko vokiliga ina gauna ni dauvivatovolei, koya ina qai mai ki vuravura taucoko, me vatovolei ira sa jiko i vuravura. 11Raicia! Au na qai vatotolo yani: tauria matua na ka sa tu vi iko, me reva ni yadjia na nomu i sala vaturaga na tamata tani.12Au na lesi koya sa gumatua me duru ina vale ni noqu Kalou, ia na reva ni qai tani yani ki tautuba: ia au na volai koya ina yaca ni noqu Kalou, ki na yaca ni koro ni noqu Kalou, o Jerusalemi vou, o koya sa qai sobu mai lomalagi mai vua na noqu Kalou: ia na yacaqu vou. 13O koya sa vadaligana, me mani rogocia sara liga na ka sa tukunia na Yalo Tabu vi ira na visoqosoqo lewe ni lotu."14Mo volavola vokiliga vua nai talatala ni soqosoqo lewe ni lotu mai Leotisea: 'Sa tukunia na vika ke na Emeni, o koya sa dautukunia na ka dodonu ka djina, ai vatekivu ni cakacaka ni Kalou: 15"Au sa kila na nomu cakacaka, o sa reva ni batabata se katakata: au sa vinakajia mo batabata se katakata! 16Ni o sa katakata valailai liga, ka reva ni batabata se katakata, au na luwaraki iko mai na gusuqu.17Ni o sa tukunia tiko, "Au sa vutuniyau, ka levu tu na noqu i yau, ka reva na ka au sa dravudravua kinia; ia o sa reva ni kila ni sai iko liga na ka lomani, ka valoloma, ka dravudravua, ka mataboko, ka luvawale. 18Au sa vavulici iko mo mai volia vi au na koula sa vatovolei iena bukawaqa, mo vutuniyau kinia, vata ki nai sulu vulavula, mo vaisulu kinia, me kakua ni rairai na nomu televuwa ma vivamaduataki; mo lumujia vokiliga na matamu i nai lumu ni mata, mo rai rawa19O ira keceliga au sa lomania, au sa vunaucia ka cudruvia: mo gumatua kinia, ka vivutuni. 20Raicia, au sa tu ena mata ni darava, ka tukituki: ke sa rogocia na domoqu e dua na tamata, ka dolavia na darava, au na curu vua, ka vayakavi vata kaya ka na vayakavi vata vokiliga ki au o koya.21Au na solia vua sa gumatua sara me jiko vata ki au ena noqu i jikojiko vaturaga, me va au sa gumatua, ka jiko sobu i nai jikojiko vaturaga ni Tamaqu. 22O koya sa vadaligana, me mani rogocia sara liga na ka sa tukunia na Yalo Tabu vi ira na visoqosoqo lewe ni lotu.

41Sa oji ke au sa qai raicia voki, ka raicia, sa dola e dua na darava mai lomalagi: ia na vosa taumada au ma rogocia sa vosa vi au na davui; ka tukunia, Qai cake mai ki ke, au na vatakila vi iko na ka ina yaco ina gauna mai muri. 2Sa qai curumi au vasauri na Yalo Tabu: ka raicia, sa caka nai jikojiko vaturaga mai lomalagi, a sa dua sa jiko kinia. 3Ia o koya sa jiko kinia, sa rairai me va na vatu jasipa vata ki na satiusa: sa dua na drodrolagi sa vavolivolijia nai jikojiko vaturaga, sa rairai me va na emeralita.4A sa ruasagavulu ka va nai jikojiko sa vavolivolijia nai jikojiko vaturaga: ia au sa raicia e lewe ruasagavulu ka va na qase sa jiko inai jikojiko, ra sa vaisulu i nai sulu vulavula; a sa vaisala na uludra i nai sala koula. 5A sa qai mai nai jikojiko vaturaga na livaliva vata ki na kurukuru vata ki na vosa; a sa vitu na cina ni buka sa caudre jiko ina mata ni jikojiko vaturaga, o ira ke na Yalo ni Kalou eratou lewe vitu.6A sa tu ina mata ni jikojiko vaturaga na wasa iloilo e va na karisitala: a sa tiko e va na ka bula e loma ni jikojiko vaturaga, ka vavolivolijia, a sa vamatana keceliga na yagodra na matadra vata ki na dakudra.7Ia sa va na laioni nai matai ni ka bula, a sa va na luve ni pulumokau nai karua, a sa mata vatamata nai katolu, a sa va na ikeli vatabana nai kava. 8O iratou ke na ka bula eratou sa lewe va eratou sa tauyaono na tabadratou; a sa robojia na lomadratou na matadra; ia ratou reva ni bau cegu ina siga se na bogi, ra tukunia jikoliga, E dodonu, e dodonu, e dodonu, na Turaga na Kalou Kaukauwa, o koya ma bula iliu, ka sa bula ni kua, na bula vokiliga mai muri.9Ia ni ratou sa varokoroko o iratou na ka bula o ya vi koya sa jiko i nai jikojiko vaturaga, o koya sa bula reva ni mudu, ka ratou sa dokai koya, ka vavinavinaka vua, 10sa qai cuva sobu o ira na qase e lewe ruasagavulu ka va ina mata i koya sa jiko i nai jikojiko vaturaga, ka varokoroko vi koya sa bula liga ka reva ni mudu, ka dainia na nodra i sala ina mata ni jikojiko vaturaga, ka tukunia, 11"Ikonu na nitou Turaga vata ki na nitou Kalou, sa dodonu me caka vi ikonu na varokoroko vata ki na vidokadokai, vata ki na kaukauwa: ni sai ikonu ka bulia na ka keceliga, ra sa buli liga ka tu dei vokiliga ina nomuni lewa."

51Au a qai raici koya sa jiko enai jikojiko-vaturaga ka tauria nai vola na ligana i matau, o ya sa volai eloma e dakuna vokiliga, sa dregajia tu na drega e vitu. 2Au a raicia na agilose kaukauwa vokiliga, o koya sa kaci ina domo levu, ka tukunia, "O cei sa yaga me tevukia nai vola, ka cecegia na kena drega?"3Sa reva e dua mai lomalagi, se e vuravura, se e ruku i vuravura, sa rawajia me tevukia nai vola, se rai kinia. 4Ia au ma tagi valevu sara liga, ni sa reva ni raicia e dua e yaga me tevukia nai vola, se rai kinia. 5Sa qai tukunia vi au e dua na qase, Mo reva ni tagi: raicia, sa gumatua na Laioni ni yavusa i Juta, na Waka i Tevita, me tevukia nai vola me cecegia vokiliga na kena drega e vitu.6Au a qai raicia e loma ni jikojiko vaturaga ki na kodratou maliwa na ka bula e lewe va, ki na kodratou maliwa na qase, e dua na Lami sa va sa qai vamatei, e vitu na nonai leu e uluna, ka vitu na matana, o iratou liga ke na Yalo ni Kalou e lewe vitu ratou sa talai ki vuravura taucoko. 7A sa qai mai o koya ka yadjia nai vola mai na liga i matau i koya sa jiko i nai jikojiko vaturaga.8Ni sa yadjia nai vola o koya, sa cuva sobu ina mata ni Lami o iratou na ka bula e le va, vata ki ira na qase e le ruasagavulu ka va era tauyadua na api, vata ki na vibilo koula sa sinai ina ka boi vinaka, gona na nodra masu na tamata yalosavasava.9Ra sa meketakia na meke vou, ka tukunia, Oi ikonu sa yaga me yadjia nai vola, me cecegia vokiliga na kena drega: ni ikonu a vamatei, ka voli kimamu ina nomuni dra maivi ira keceliga na vimataqali, vata ki na duivosavosa, vata ki na vimatanitu, vata ki na vivanua, me kimamu nona na Kalou: 10ia ikonu sa lesi kimamu me kimamu tui, me kimamu bete vokiliga, vua na nimamu Kalou; ia kimamu na lewa jiko i vuravura.11Au a qai raicia, ia au a rogocia na domo ni agilose e lewe levu, o ira ra sa vavolivolijia nai jikojiko vaturaga, vata ki iratou na ka bula vata ki ira na qase: ia na kodrai wiliwili sa oba vatini na udolu, ka levu voki na udolu; 12ra sa tukunia ina domo levu, "Sa yaga na Lami ka vamatei, me soli vua na kaukauwa, vata ki nai yau, vata ki na vuku, vata ki na qaqa, vata ki na vidokadokai, vata ki na varokoroko, vata ki na vavinavinaka."13Ia au a rogocia na ka bula kece mai lomalagi, vata ki vuravura, vata ki na ruku i vuravura, vata ki na wasawasa, vata ki na ka keceliga sa tu kinia, ni ra tukunia, Me caka vua sa jiko i nai jikojiko vaturaga, vi koya vokiliga na Lami, na vavinavinaka, vata ki na varokoroko, vata ki nai ukuuku, vata ki na kaukauwa, ka reva ni mudu. 14Ka ratou sa va "Emeni" o iratou na ka bula e le va. A ra sa cuva sobu o ira na qase e lewe ruasagavulu ka va, ka varokoroko vi koya sa bula jikoliga ka reva ni mudu.

61Ia au a raicia ni sa cecegia e dua na drega na Lami, ia au a rogocia e dua vi iratou na ka bula e le va, sa va na kurukuru na domona, ka tukunia, "Qai mai!" 2Ka raicia, au a qai raicia na ose vulavula: ia sa tauria na dakai jiji o koya sa vodo jiko kinia; a sa soli vua e dua nai sala vaturaga; a sa qai yani o koya ina gumatua, ka me gumatua valevu.3Ia ni sa cecegia o koya nai karua ni drega, au sa rogocia nai karua ni ka bula sa tukunia, "Qai mai!" 4A sa dua tani voki na ose sa qai yani, sa damudamu: a sa soli vua sa vodo jiko kinia me yadjia tani e vuravura na sautu, ka me ra viraravui jikoliga: a sa soli vua nai seleiwau levu.5Ia ni sa cecegia o koya nai katolu ni drega, au sa rogocia nai katolu ni ka bula sa tukunia, "Qai mai!" Ia au a raicia, ka raicia, sa dua na ose loaloa; ia o koya sa vodo jiko kinia, sa taura nai varau ina ligana. 6Au ma rogocia e dua na domo ina kodratou maliwa na ka bula e le va, sa tukunia, Me volitaki nai varau witi ina dua na pene, ka tolu nai varau parile ina dua na pene; ka raicia mo reva ni vacacania na waiwai se na waini.7Ia ni sa cecegia o koya nai kava ni drega, au sa rogocia nai kava ni ka bula sa tukunia, "Qai mai!" 8Ia au a varaicia, ka raicia, sa dua na ose vulavula ca: ia na yaca i koya sa vodo jiko kinia o Mate, ka sa muri vata kaya o Etesi. A sa soli vua me rawa nai ka va ni kena wase o vuravura, me vamatei i nai seleiwau, vata ki na viakana, vata ki na mate ca, vata ki na manumanu kila ki vuravura.9Ia ni sa cecegia o koya nai kalima ni drega, au sa raicia e ruku ni cabocabo ni soro na yalodra ra vamatei ina vuku ni vosa ni Kalou, vata ki na vuku ni nodra i tukutuku; 10Ra sa kaci ina domo levu, ka tukunia, sa vaevei na kena dede, na Turaga yalododonu ka djina, ni o sa reva ni lewa ka cudruvakia na nimamu dra vi ira ra sa jiko e vuravura? 11A sa soli vi ira yadua nai sulu vulavula; a sa kainaki vi ira, me ra cegu jiko liga mada valailai, me oji mada liga mai o ira na nodra i tokani vata ki na wekadra, ra na vamatei mada me vataki ira.12Ia au sa raicia ni sa cecegia o koya nai ka ono ni drega, ka raicia! sa tavuki valevu na vanua: a sa loaloa sara liga na matanisiga me va nai sulu vujika ni manumanu loaloa, a sa lia dra na vula; 13a sa qeqera ki vuravura na vikalokalo ni lomalagi, e va na lolo sa qeqera na vuana ni sa reva ni dreu, ni sa kureitakia na cagi kaukauwa. 14A sa qai tani yani na lomalagi me va nai vola balavu sa vivigi vata; a sa yadji tani mai na nodra i tutu na ulunivanua keceliga ki na yanuyanu keceliga.15Ia o ira na tui ki vuravura, vata ki na tamata ra kena turaga, vata ki na tamata vutuniyau, vata ki ira na vu-ni-valu, vata ki ira na tamata qaqa, vata ki ira kece na bobula, vata ki ira keceliga nai taukei, ra sa vunitaki ira ina viqara ki na viuluvatu ina viulunivanua; 16Ra sa tukunia ki na viulunivanua vata ki na viuluvatu, "Lutuki kimamu! Ka vunitaki kimamu mai na mata i koya sa jiko i nai jikojiko vaturaga, mai na nona cudru vokiliga na Lami: 17ni sa qai yaco mai na siga djina ni nona cudru; ia o cei na yatedei me na tu dei rawa?

71Ia ni sa oji na vika ke au a raicia na agilose e le va eratou sa tu ina tutu i vuravura e va, ka tauria na cagi e va ki vuravura, me reva ni liwa ki vuravura na cagi, se ki na wasawasa, se ki na dua na kau. 2Ia au a raicia e dua tani voki na agilose sa qai mai natuicake, a sa tu vua na vatu ni drega ni koya na Kalou bula; a sa kaci ina domo levu o koya vi iratou na agilose e le va, o iratou sa soli kinia me ratou vacacani vuravura vata ki na wasawasa, 3ka tukunia, "Tei reva mada ni vacacani vuravura, se na wasawasa, se na kau, ka malua me kitou vola mada na yadredra na tamata ni noda Kalou."4Au a rogocia na kedrai wiliwili era sa volai: sa le dua na drau ka vasagavulu ka va vokiliga na udolu, sa volai vi ira keceliga na nodra viyavusa na luve i Isireli. 5Vi ira na yavusa i Juta sa volai e le tinikarua na udolu. Vi ira na yavusa i Rupeni sa volai e le tinikarua na udolu. Vi ira na yavusa i Kata sa volai e le tinikarua na udolu. 6Vi ira na yavusa i Aseri sa volai e le tinikarua na udolu. Vi ira na yavusa i Nafitalai sa volai e le tinikarua na udolu. Vi ira na yavusa i Manasa sa volai e le tinikarua na udolu.7Vi ira na yavusa i Simioni sa volai e le tinikarua na udolu. Vi ira na yavusa i Livai sa volai e le tinikarua na udolu. Vi ira na yavusa i Isaka sa volai e le tinikarua na udolu. 8Vi ira na yavusa i Sepuloni sa volai e le tinikarua na udolu. Vi ira na yavusa i Josefa sa volai e le tinikarua na udolu. Vi ira na yavusa i Penijamini sa volai e le tinikarua na udolu.9Sa oji ke, au sa varaicia, ka raicia, sa dua nai soqosoqo levu sara, e reva e dua na tamata e wilikia rawa, mai na vivanua kece, vata ki na vimataqali, vata ki na vimatanitu, vata ki na duivosavosa, ra sa tu ina mata ni jikojiko vaturaga, vata ki na mata ni Lami, ra vaisulu i nai sulu vulavula, ka tauria nai viu ina ligadra; 10Ra sa kaci ina domo levu, ka tukunia, A vu ni bula na noda Kalou, o koya sa jiko i nai jikojiko vaturaga, vua na Lami vokiliga.11O ira keceliga na agilose ra sa tucake tu ka vavolivolijia nai jikojiko vaturaga, vata ki ira na qase vata ki na ka bula e le va, ka cuva vatoboicu ina mata ni jikojiko vaturaga, ka varokoroko vua na Kalou, 12ka tukunia, "Emeni! Na vamolimoli, vata ki nai ukuuku, vata ki na vuku, vata ki na vavinavinaka, vata ki na varokoroko, vata ki na kaukauwa, vata ki na qaqa, me nona liga na noda Kalou ka reva ni mudu. Emeni."13Sa qai vosa e dua na qase, ka tarogi au, "O cei beka o ira ke sa vaisulu i nai sulu vulavula? Ra qai beka maivi?" 14Au sa qai tukunia vua, "O iko, saka, o sa kila." A sa tukunia vi au o koya, "O ira ke ra sa qai mai na vivararawataki levu, ia ra sa sava nodra i sulu, ka vavulavulataka ina dra ni Lami.15O koya ra sa jiko kinia ina mata ni jikojiko ni Kalou, ra sa qaravi koya ina siga vata ki na bogi i nona valenilotu; ia na jiko vata ki ira o koya sa jiko i nai jikojiko vaturaga. 16Ra na reva voki ni viakana, se viagunu voki; na reva ni kati ira na siga, se dua tani na katakata. 17Ni na vakani ira na Lami sa jiko ina loma ni jikojiko vaturaga, ka na tuberi ira ki nai vurevure ni wai bula: ia na tavoya keceliga na Kalou na wai ni mata mai na matadra.

81Ia ni sa cecegia oji o koya nai kavitu ni drega, sa vanomodi sara liga o lomalagi ka oji e dua na afanaua. 2Au sa raicia na agilose e le vitu ratou sa tu i na mata ni Kalou; a sa soli vi iratou e vitu na davui.3A sa dua tani voki na agilose sa qai mai ka qai tu ina mata ni cabocabo ni soro, ma tauria voli na miqa koula; ma soli valevu vua na ka boivinaka, me caboria vata ki na masumasu ni tamata yalosavasava keceliga i nai cabocabo ni soro koula sa tu ina mata ni jikojiko vaturaga. 4Ia sa kuvu cake vata na kubou ni ka boivinaka, vata ki na masumasu ni tamata yalosavasava, mai na ligana na agilose ki na mata ni Kalou. 5A sa yadjia na miqa na agilose, ka vasinaiji ina bukawaqa ni cabocabo ni soro, ka dainia ki vuravura: ka sa tubu na makudru ni vosa, vata ki na kurukuru, vata ki na livaliva, vata ki na tavuki ni vanua.6Ia o iratou na agilose e le vitu, ratou sa tauria na davui e vitu, ratou sa varautaki iratou me ratou uvucia. 7O koya na kenai matai sa uvucia, ka sa qai muri mai na uca cevata sa viwaki vata ki na bukawaqa vata ki na dra, a sa biu ki vuravura: a sa vakamai kinia nai katolu ni wase vata ki vuravura, vata ki nai katolu ni wase ni kau, a sa vakamai keceliga na co drokadroka.8Sa qai uvucia nai karua ni agilose, a sa va e dua na ulunivanua levu sa caudre tu ina bukawaqa; sa dai ki na wasawasa a sa vuki kinia me dra nai katolu ni wase ni wasawasa; 9a sa mate kinia nai katolu ni wase ni ka keceliga sa bula ina wasawasa; a sa varusai vokiliga nai katolu ni wase ni viwaqa.10Sa qai uvucia nai katolu ni agilose, a sa dua na kalokalo levu sa lutu mai lomalagi, a sa caudre me va na cina, a sa lutu ki nai katolu ni wase ni viuciwai, vata ki na vivurevure ni wai; 11ia na yaca ni kalokalo o Gagaduvaduva; a sa gaga kinia nai ka tolu ni wase ni wai; a sa le levu kinia na tamata sa mate ina wai ni sa vagagataki.12A sa uvucia nai kava ni agilose, a sa yavijia kinia nai katolu ni tiki ni matanisiga, vata ki nai katolu ni tiki ni vula, vata ki nai katolu ni wase ni vikalokalo: ia nai katolu ni kena wase vi ira sa vabutobutotaki a sa reva vokiliga ni rarama nai katolu ni wase ni siga, ka sa va vokiliga kinia na bogi.13Ia au a raicia, ka rogocia e dua na ikeli sa vuka ina maliwa ki lomalagi, a sa tukunia ina domo levu, E ca, e ca, e ca, vi ira sa jiko i vuravura, ina vuku ni domo ni nodratou davui na agilose e le tolu, o koya sa bera ni uvu!

91A sa uvucia nai kalima ni agilose, ia au a raicia e dua na kalokalo sa lutu mai lomalagi ki vuravura: sa soli vua nai dola ki bulubulu e reva ni vabotona. 2Sa dolavia o koya nai bulubulu e reva ni vabotona; sa kuvu cake na kubou mai bulu, me va na kubou ni lovo levu; sa butobuto na matanisiga, ki na macawa, ina vuku ni kubou sa kuvu cake mai bulu.3Sa qai tani mai na kubou na vodre me jiko i vuravura: a sa soli vi ira na kaukauwa, me va na nodra kaukauwa na batibasaga ki vuravura. 4Sa varojia vi ira me ra reva ni vacacania na co i vuravura, se dua na ka karakarawa, se dua na kau; o ira liga na tamata e reva ni volai ina yadredra nai vatakilakila ni Kalou.5Sa soli vi ira me ra reva ni vamatei ira, ka me ra vararawataki ira liga ka vula lima: ia na nodra rarawa e va na rarawa ni sa kajia na tamata na bajibasaga. 6Ina siga gona ra na domomate o ira na tamata, ia na reva ni yacovi ira: ra na vinakajia me ra mate, ia na dro tani maivi ira na mate.7Ia na kodrai rairai na vodre sa va na ose sa varau me qai nai valu: ia sa toka i uludra na ka sa va nai sala koula, ia na matadra sa va na mata ni tamata. 8Ia na drau ni uludra sa va na drau ni ulu ni yalewa, ia na batidra sa va na batidra na laioni. 9Ia nai sasabai ni lomaseredra, sa va nai sasabai kaukamea ni seredra; ia na cakucaroba ni tabadra sa va na vadugu ni qiqi-ni-valu, vata ki na ose e levu ni ra sa cici ki nai valu.10Ia na buidra sa va na bui ni bajibasaga, sa jiko i buidra na bajidra: ra sa rawajia kinia me vararawataki ira na tamata ka vula lima. 11Ia sa dua na nodra tui, na agilose ni bulubulu e reva ni vabotona, a yacana ina vosa va Iperiu o Apatoni, ia na yacana ina vosa va Kirisi o Apolioni. 12Sa dua na ka ca sa oji; ia ka raicia, sa rua voki na ka ca sa bera ni qai mai.13Ia sa uvucia nai kaono ni agilose, ia au sa rogocia e dua na vosa mai na tutuna momoto vava ni cabocabo ni soro koula sa tu ina mata ni Kalou, 14sa tukunia vua nai kaono ni agilose sa tauria na davui, "Sereki iratou na agilose e lewe va, eratou sa vesu tu mai na uciwai levu o Uferetisi." 15Sa sereki o iratou na agilose e lewe va, a ratou sa varau me dua na nodratou yauwa, ka dua na nodratou siga, ka dua na vula, ka dua na yabaki, me ratou vamatea nai katolu ni wase ni tamata.16Ia na kodrai wiliwili nai valu sa rua na drau na milioni ra sa vodo ose: ia au a rogocia na kodra wiliwili. 17Ia au a raici ira na ose vake ina raivotu, vata ki ira sa vodo jiko kinia, ai sasabai ni lomaseredra na bukawaqa, vata ki na vatu damudamu, vata ki na sulifure: ia na ulu ni ose e va na ulu ni laioni; a sa qai tani mai na gusudra na bukawaqa vata ki na kubou vata ki na sulifure.18Ra sa vamatei o ira nai katolu ni wase ni tamata, ina ka ca tolutolu ke, ina bukawaqa, vata ki na kubou, vata ki na sulifure, sa qai mai na gusudra. 19Ni sa tu na nodra kaukauwa ina gusudra, vata ki na buidra: ni sa va na gata na buidra, a ra sa vaulu, a ra sa caka kinia na ka ca.20Ia o ira na tamata sa vo ra sa reva ni vamatei ina mate ca ke, ra sa reva ni vivutunitakia na cakacaka ni ligadra, me ra reva ni varokoroko ki na tevoro eso, vata ki na matakau koula, vata ki na siliva, vata ki na parasa, vata ki na vatu, vata ki na kau: gona sa reva ni rai rawa, se rogo rawa, se qai voli. 21Ra sa reva voki liga ni vivutunitakia na nodra daulaba, se na nodra cakacaka vatevoro, se na nodra dauyalewa, se na nodra daubutako.

101Ia au raicia e dua voki na agilose kaukauwa sa qai sobu mai lomalagi, sa vaisulu ina o: a sa vaisala ina drodrolagi, sa va na matanisiga na matana, a sa va na duru bukawaqa na yavana; 2sa tauria nai vola lailai ina ligana, ka sa tevukia tu: sa butukia na dela ni wasawasa o koya ina yavana i matau, vata ki na dela ni vanua ina yavana i mawi.3Sa kaci ina domo levu, me va na laioni sa tagi: ia ni sa kaci oji o koya, sa qai tukunia na nodratou vosa na kurukuru e vitu. 4Ia ni ratou sa tukunia na nodratou vosa na kurukuru e vitu, au sa varau me'u volavola: au qai rogocia na vosa mai lomalagi, sa tukunia vi au, "Mo dregajia na ka sa tukunia na kurukuru e vitu. Mo reva ni vola."5Ia na agilose au a raicia ni sa tu ina wasawasa vata ki na vanua, sa dodoka cake na ligana ki lomalagi. 6Sa bubului vi koya sa bula reva ni mudu, o koya ka buli lomalagi, vata ki na veika sa tu kinia, vata ki vuravura, vata ki na vika sa tu kinia, vata ki na wasawasa, vata ki na vika sa tu kinia, ni na reva voki e dua na gauna me vo: 7ia ina gauna ni domo i koya nai kavitu ni agilose, ni sa vatekivu o koya me uvucia, na vaojia vinaka na ka vuni ni Kalou, me va na nona vosa vinaka vi ira na nonai talatala na parofita."8Sa qai vosa voki vi au na domo au a ro'gocia mai lomalagi, ka tukunia, "Mo qai ka yadjia nai vola lailai sa tevu tu, o koya sa tauria na liga ni agilose sa tu ena wasawasa ki na vanua." 9Au sa qai qai vua na agilose, ka tukunia vua, Solia mai vi au nai vola lailai. A sa tukunia vi au o koya, "Mo tauria, ka kania sara; ia na gaga e ketemu, ka na kamikamica liga e gusumu me va na oni."10Au sa qai tauria nai vola lailai mai na liga ni agilose, au sa kania sara; a sa kamikamica e gusuqu me va na oni: ia ni'u sa kania oji, sa gaga sara liga ina ketequ. 11A sa tukunia vi au o koya, "O na parofisai voki vi ira na vimatanitu e levu, vata ki na vivanua, vata ki na duivosavosa, vata ki na tui eso."

111A sa dua na gasau sa soli vi au e va nai jitoko; a sa tu na agilose, ka tukunia, "Mo tu cake, ka varaujia na vale ni Kalou, ki nai cabocabo ni soro, vata ki ira ra sa lotu kinia." 2Ia na lomanibai e taudaku ni vale, mo reva ni varaujia: ni sa soli gona kivi ira na vimatanitu tani: ia ra na butukia na koro tabu ka vula vasagavulu ka rua.3Au na solia vi rau na noqu i talatala, me rau parofisai rawa ka siga e dua na udolu ka rua na drau ka onosagavulu, ka rau na vaisulu ina i sulu taga. 4Na kau ruarua ke na yacana na olive vata ki nai tutu ni cina e rua sa tu i na mata ni Turaga vata ki vuravura. 5Ia ke dua na tamata sa via vacacani rau, sa qai mai na gusudrau na bukawaqa, ka kania sara liga na nodrau meca: ia ke dua na tamata sa via vacacani rau, ina vamatei liga vake.6Rau sa rawajia me sogojia na lomalagi, me reva ni tau na uca i na gauna rau sa vunau kinia: rau sa rawajia vokiliga me vukicia na wai kece me dra, me rau yaviji vuravura vokiliga i na mate ca kece, me va na nodrau vitalia. 7Ia ni rau sa vaojia na nodrau i tukutuku, ina vivala vata ki rau na manumanu sa qai mai bulubulu sa reva ni vabotona, ina kaukauwa vi rau o koya, ka vamatei rau.8Ia ina dai laliga tu na yagodrau sa mate i na sau la ni koro levu, sa vatokai vaibalebale o Sotoma vata ki Ijipita, sa lauvako vokiliga kinia i na kauveilatai na nodrau Turaga. 9Ia o ira na vimatanitu vata ki na vimataqali vata ki na duivosavosa vata ki na vivanua, era na raicia na yagodrau sa mate ka tolu na siga vata ki na vimama ni dua voki na siga, a ra na reva ni dainia me buluji na yagodrau i nai bulubulu.10O ira vokiliga ra jiko i vuravura ra na reki ni rau sa mate, ka marau valevu, a ra na dui visoliyakia na nodra ka ni loloma; ni rau sa vararawataki ira ra sa jiko i vuravura oi rau na parofita ke. 11Sa oji e tolu na siga vata ki na vimama ni ka va ni siga, sa qai curumi rau na Yalo ni bula mai vua na Kalou, a rau sa tucake tu kinia; a sa ka levu na rere sa kani ira ra sa raici rau. 12Rau sa rogocia e dua na domo levu mai lomalagi ma tukunia vi rau, "Drau qai cake mai ki ke." Rau sa qai cake ki lomalagi ina o; sa raici rau o ira na nodra meca.13Ina jiki ni siga liga ko ya sa tavuki valevu kinia na vanua, sa bale nai katini ni wase ni koro, sa le vitu na udolu na tamata sa vamatei, ni sa tavuki na vanua: o ira sa vo ra sa rere vokiliga, ka vavinavinaka vua na Kalou ki lomalagi. 14Sa qai oji nai karua ni ka ca; ka raicia, sa qai vatotolo sara mai nai katolu.15Sa qai uvucia na davui nai kavitu ni agilose; sa muri eso na vosa sa domo levu mai lomalagi, sa tukunia, Na matanitu vata ki na vuravura ke sa qai yaco me nona na noda Turaga, a nei koya na nona Karisito; ia na lewa o koya ka reva ni mudu.16O ira na qase e le ruasagavulu ka va, ra sa jiko ina nodra i jikojiko ina mata ni Kalou, ra sa cuva vatoboicu, ka varokoroko ki na Kalou, 17ka tukunia, Kitou sa vavinavinaka vi ikonu, na Turaga na Kalou Kaukauwa, ikonu sa bula ni kua, ikonu a bula iliu, ikonu na bula vokiliga mai muri; ni ikonu sa yadjia vi ikonu na nomudou kaukauwa levu, ka lewa jiko.18O ira na vimatanitu ra sa cudru, ia sa yaco djina mai na nomudou cudru vata ki na nodra gauna na mate, me ra saumia kinia, mo dou solia vokiliga vi ira na nomudou i talatala na parofita na kodrai sau, vi ira vokiliga na tamata yalosavasava, vi ira vokiliga ra rerevakia na yacamunu, se ra turaga se ra tamata lalai; mo nu vakawabokotaki ira ra sa vakawabokotaki vuravura.19Sa dola na valenilotu ni Kalou mai lomalagi, sa rairai i na nona vale na kato ni vola ni viyalayalati: sa qai muri na livaliva vata ki na vosa vata ki na kurukuru vata ki na tavuki ni vanua vata ki na uca cevajia levu.

121A sa dua na ka levu vivakurabuitaki sa rairai mai lomalagi; sa dua na yalewa sa vaisulu ina matanisiga, sa tu i ruku ni yavana na vula, a sa vaisala ina kalokalo jinikarua: 2ia ni sa bukete sa qoqolou, ni sa taratara me vasucu.3Sa dua vokiliga na ka vivakurabuitaki sa rairai mai lomalagi; sa dua na gata levu damudamu, sa vitu na uluna ka jini na nonai leu, ka vitu nai sala vaturaga sa toka i uluna. 4Sa yaratakia nai katolu ni wase ni kalokalo ni lomalagi na buina, ka daini ira ki vuravura: Sa tu ina mata ni yalewa na gata levu ni sa varau me vasucu, ka me kania sara na luvena ni sa qai sucu mai.5Sa vasucumia o koya na gonetagane, sa lesi me lewai ira na vimatanitu keceliga i nai jitoko kaukamea: sa kau yani na luvena vua na Kalou, ki na nonai jikojiko vaturaga vokiliga. 6Sa dro na yalewa ki vikau, ki na dua na jikinia ka varautakia na Kalou, me nona me ra vakani koya kinia ka dua na udolu ka rua na drau ka onosagavulu na siga.7Sa tubu nai valu mai lomalagi; o Maikeli vata ki ira na nona agilose era sa vivala vata ki na gata levu; a sa caka vata nai valu na gata levu vata ki ira na nona agilose. 8Ra sa reva ni gumatua: sa reva voki ni raicia e dua na nodra jikinia mai lomalagi. 9Sa dainia tani na gata levu, na gata makawa, a yacana na Tevoro vata ki Setani, o koya sa temaki ira keceliga na kai vuravura: sa dai ki vuravura, ra sa dai vata kaya na nona agilose.10Au sa rogocia e dua na domo levu mai lomalagi, sa tukunia, Sa qai yaco na bula vata ki na kaukauwa vata ki na matanitu ni noda Kalou vata ki na kaukauwa ni nona Karisito: ni sa dai sobu o koya sa daubeitaki ira na wekada, o koya ke sa beitaki ira jikoliga ina mata ni Kalou ina siga vata ki na bogi.11Ra sa rawai koya ina vuku ni dra ni Lami vata ki na vuku ni vosa ra sa tusanakia; ia ra reva ni vinakajia na nodra bula, ra sa bole mate liga. 12O koya ke mo reki kinia na lomalagi vata ki ikodou sa jiko kinia. Dou na ca oi ikodou sa jiko i vuravura vata ki na wasawasa: ni sa qai sobu vi ikodou na tevoro, sa cudru sara valevu, ni sa kila o koya ina reva ni dede na nona gauna.13Ia ni sa raicia na gata ni sa dai o koya i vuravura, sa qai vacacania na yalewa sa vasucumia na gonetagane. 14Sa rua na taba ni ikeli levu sa soli vua na yalewa, me vuka kinia o koya ki na vikau ki na nona tikinia, sa qai maroroi kinia i na dua na gauna vata ki na gauna voki eso vata ki na vimama ni gauna, mai na mata ni gata.15Ia na gata levu sa luwarakia na wai mai na gusuna e va na dobui, me davemuria na yalewa, me vacirimia tani ina waluvu. 16Sa vukei koya na yalewa o vuravura, ni sa dalaga na gusuna o vuravura, ka sa tilomia na dobui sa luwarakia na gata levu mai na gusuna. 17Sa cudru vua na yalewa na gata levu, ka qai caka na vivala vata ki ira na kena vo ni nona kawa, o ira sa vabaujia na vosa ni Kalou, ka tauria jikoliga nai tukutuku ki Jisu. 18Ia, na gata levu sa tucake tu ina nuku ni matasawa

131Ia sa tu ina vinukunuku mai matasawa o koya, ia au raicia voki e dua na manumanu sa qai cake mai na wasawasa, e vitu na uluna ka jini na nonai leu, sa toka ina nonai leu nai sala vaturaga e jini, sa tu liga ina uluna na yaca ni dauvosavacacataki. 2Ia na manumanu au raicia sa va na lepate, a yavana sa va na yava ni pera, na gusuna e va na gusu ni laioni: sa solia vua na nona kaukauwa djina na gata levu vata ki na nonai jikojiko vaturaga, me mai turaga levu.3Ia au raicia voki e dua na uluna e va sa vuetaki me mate kinia: sa bula voki mai na nona vue ka voleka ni mate kinia: ra sa kurabui keceliga na kai vuravura ina vuku ni manumanu. 4Ra sa varokoroko vua na gata levu, o koya sa solia na kaukauwa vua na manumanu: ra sa varokoroko vua na manumanu, ka tukunia, "O cei sa va na manumanu ke?" ia "O cei sa rawajia me rau vivala vata kaya?"5Sa soli vua na gusu me vosatakia na ka levu vata ki na vosa vacaca sara; sa soli vua me turaga ka vula vasagavulu ka rua. 6Sa dalaga me vosa ca ki na Kalou, me vosavacacatakia na yacana vata ki na nona vale vata ki ira ra sa jiko mai lomalagi.7Sa soli vua me vivala vata ki ira na tamata yalosavasava, ka me rawai ira: sa soli vua me turaga vi ira na vimataqali keceliga vata ki na vimatanitu vata ki na duivosavosa vata ki na vivanua. 8Ia na varokoroko vua o ira keceliga ra sa jiko i vuravura, o ira sa reva ni volai na yacadra i nai vola ni bula ni Lami sa vamatei mai nai vatekivu ki vuravura.9Ke dua sa vadaligana, me mani rogocia sara. 10O koya sa daucaka na vivabobulataki ina vabobulataki; o koya sa caka na vivamatei i nai seleiwau ina mate vokiliga i nai seleiwau. Ke na nodra vosojia vata ki na nodra vabaujia na tamata yalosavasava.11Ia au raicia e dua tani voki na manumanu sa qai cake mai vuravura; ia sa rua na nonai leu me va na luve ni sipi, sa vosa me va na gata levu. 12Sa tu vua na kaukauwa keceliga ni manumanu sa liu vua, ka vasaurarataki vuravura kinia vata ki ira sa jiko kinia me ra varokoroko vua na manumanu sa liu, o koya ka bula ina nona vue ka voleka ni mate kinia.13Ia sa caka na ka levu e vivakidacalataki o koya, sa yadjia mai lomalagi ki vuravura na bukawaqa ina matadra na tamata. 14Sa temaki ira ra sa jiko i vuravura ina vuku ni cakacaka mana sa caka o koya ina mata ni manumanu; sa tukunia vi ira ra sa jiko i vuravura, me ra caka na matakau me nona na manumanu sa laujia i nai seleiwau, ka sa bula jikoliga.15Sa rawajia o koya ke me solia na bula ki na matakau ni manumanu, me vosa rawa kinia na matakau ni manumanu, ka vavuna vokiliga na nodra mate o ira ra sa reva ni via varokoroko ki na matakau ni manumanu. 16Sa vasaurarataki ira keceliga, na tamata lalai vata ki na turaga, o ira sa vutuniyau vata ki ira sa dravudravua, ai taukei vata ki na bobula, me volai e dua nai vatakilakila i na ligadra i matau, se na yadredra: 17ka me reva ni vivoli e dua, o koya liga sa tu vua nai vola, se na yaca ni manumanu, se nai wiliwili ni yacana.18Ke liga na vuku. O koya sa yalomatua me mani wilikia nai wiliwili ni manumanu; ni sai wiliwili ni tamata; ka sa kenai wiliwili e ono na drau ka onosagavulu ka ono.

141Ia au a varaicia, ka raicia, e dua na Lami sa tu i na ulunivanua o Saioni, sa tu vata kaya e le dua na drau ka vasagavulu ka va na udolu, sa volai i na yadredra na yacana vata ki na yaca i Tamana. 2Ia au ma rogocia voki e dua na domo mai lomalagi, e va na domo ni wai e levu, ia sa va na domo ni kurukuru levu: au a rogocia vokiliga na domodra ra qiria na nodra api:3Ra sa meketakia na meke vou ina mata ni jikojiko vaturaga vata ki na matadratou na ka bula e va vata ki na matadra na qase: sa reva e dua sa kila rawa na meke ko ya, o ira liga na le dua na drau ka vasagavulu ka va na udolu, ra sa vabulai tu mai vuravura. 4O ira ke ra sa reva ni ca vata ki na yalewa; ni ra sa reva ni viyacovi kaya e dua. O ira ke ra sa muria na Lami ina viyasana sa qai kinia o koya. O ira ke ra sa vabulai maivi ira na tamata, me rai sevu vua na Kalou vata ki na Lami. 5Sa reva ni raicia e gusudra na seseni: ka ra sa reva ni cala.6Ia au raicia e dua tani voki na agilose sa vuka ina maliwa vata ki lomalagi vata ki vuravura, a sa tauria nai tukutuku vinaka reva ni oji rawa, me vunautakia vi ira ra sa jiko i vuravura, vi ira kece vokiliga na vimatanitu vata ki na vimataqali vata ki na duivosavosa vata ki ira na tamata, 7ka sa kaci ina domo levu, "Dou rerevakia na Kalou, ka varokoroko vi koya; ni sa yaco na nona gauna me lewa: ia dou varokoroko vi koya ka buli lomalagi vata ki vuravura vata ki na wasawasa vata ki na vivurevure ni wai.8Sa dua tani voki, nai karua ni agilose sa muri, ka tukunia, Sa bale, sa bale o Papiloni, na koro levu, ina vuku ni sa vasomici ira keceliga na vimatanitu ina waini ni cudru ni nona dautagane.9Sa muri rau nai katolu ni agilose, sa tukunia ina domo levu, "Ke sa dua na tamata sa varokoroko vua na manumanu vata ki na nona matakau, ka rawajia na nonai vatakilakila ina yadrena, se na ligana, 10ina gunuvia o koya na waini ni cudru ni Kalou, o koya sa sovaraki ka reva ni vawai ki na bilo ni nona cudru; ina vararawataki valevu vokiliga ina bukawaqa vata ki na sulifure ina matadra na agilose yalosavasava vata ki na mata ni Lami.11Sa kuvu cake na kubou ni nodra yaluma ka reva ni mudu: ra sa reva ni cegu ina siga se na bogi, o ira sa varokoroko vua na manumanu vata ki na nona matakau vata ki ira ra sa vatakilakilataki i nai vatakilakila ni yacana. 12Ke gona na nodra vosojia na tamata yalosavasava: sa tu eke o ira ra sa vabaujia na vosa ni Kalou, ka tauria jikoliga na vabauti Jisu."13Ia au a rogocia e dua na vosa mai lomalagi, sa tukunia mai vi au, "Vola, Sa kalougata mai na gauna ke, o ira na mate ra sa mate ni ra sa tu vata ki na Turaga:" Sa tukunia na Yalo Tabu," "Io," "me ra vacegu mai na nodra cakacaka; ka sa muri ira na nodra i valavala."14Ia au varaicia, ka raicia voki, sa dua na o vulavula, ia sa dua sa dabe jiko eia o e vaka na Luve ni tamata, sa dua nai sala koula vaturaga sa toka e uluna, sa tauria i ligana e dua nai sele takelo gata. 15Sa dua tani voki na agilose sa qai mai na valenilotu, a sa kaci i na domo levu vi koya sa jiko ina o, "Vacurumia na nomu i sele takelo, ka tamusukia: ni sa yaco na gauna ni tatamusuki; ni sa rui dreu matua na sila vata ki vuravura." 16Sa vacurumia na nonai sele takelo ki vuravura o koya sa jiko ina o; sa tamusukia kinia na vuana vata ki vuravura.17Sa dua tani voki na agilose sa qai mai na valenilotu sa tu mai lomalagi, sa tauria vokiliga o koya e dua nai sele takelo gata. 18Sa dua tani voki na agilose sa qai mai nai cabocabo ni soro, sa lewa rawa na bukawaqa; sa kaci i na domo levu vi koya sa taura nai sele takelo gata, ka tukunia, Vacurumia na nomu i sele takelo gata, ka cebejia nai soso vua ni vaini vata ki vuravura; ni sa dreu matua sara na vua ni vaini.19Sa vacurumia na agilose na nonai sele takelo ki vuravura, ka cebejia nai soso vua ni vaini vata ki vuravura, ka dainia ki nai keli ni waini levu ni cudru ni Kalou. 20Sa butuki nai keli ni waini i nai bili ni koro, sa qai mai nai keli ni waini na dra, sa yala ki na wa tarovi ni ose, me rua na drau na maili.

151Ia au raicia e dua tani voki nai vatakilakila mai lomalagi, na ka levu e vivareucalataki, e le vitu na agilose sa tauria e vitu na mate ca sa kenai ojioji sara liga; ni sa vayacori sara vi ira na cudru ni Kalou.2Ia au ma raicia voki e dua na ka e va na wasa iloilo sa viwaki vata ki na bukawaqa; ia o ira ra sa gumatua vua na manumanu vata ki na nona matakau vata ki nai wiliwili ni yacana, ra sa tu ina wasa iloilo, ra sa tauria na viapi ni Kalou.3Ra sa meketakia na meke i Mosese nai talatala ni Kalou vata ki na meke ni Lami, ka tukunia, A ka levu ka vivakurabuitaki na nomunu cakacaka, na Turaga na Kalou Kaukauwa; sa dodonu ka djina na nomunu valavala, oi ikonu na Tui ni vigauna keceliga. 4O cei me reva ni rerevaki ikonu, na Turaga, ka varokorokotakia na yacamunu? Ni sai ikonu liga sa yalosavasava: o ira keceliga na vivanua ra na qai mai ka cuva ina matamuni; ni sa vatakilai mai na nomunu cakacaka dodonu.5Ia ma oji au sa varaicia voki ni ma dola tu na vale ni jikina tabu ni viyalayalati mai lomalagi. 6Ia o iratou na agilose e le vitu ratou sa qai mai na valenilotu, ratou sa tauria na mate ca e vitu, ratou vaisulu ina lineni savasava sara ka vulavula, sa vau na lomaseredratou ina wa koula.7A sa dua vi iratou na ka bula e le va sa solia vi iratou na agilose e le vitu na bilo koula e vitu sa sinai ina cudru ni Kalou, o koya sa bula liga ka reva ni mudu. 8Sa sinai na valenilotu ina kubou mai nai ukuuku ni Kalou, mai na nona kaukauwa vokiliga; sa reva na tamata sa curu rawa ki na valenilotu, ina vayacori mada eliu na mate ca e vitu sa tauria o iratou na agilose e le vitu.

161Ia au ma rogocia voki e dua na domo levu mai na valenilotu, sa tukunia vi iratou na agilose e le vitu, "Dou qai, ka sovarakia yani na bilo e vitu ni cudru ni Kalou ki vuravura."2Sa qai na kenai matai, sa sovarakia na nona bilo ki vuravura; sa tauvi ira na tamata na vidikoso ca e rarawa sara, o ira sa tu kinia nai vatakilakila ni manumanu vata ki ira sa varokoroko ki na nona matakau.3Ia nai karua ni agilose sa sovarakia na nona bilo ki na wasawasa; sa vuki kinia me va na dra ni tamata mate: ia sa mate na ka keceliga sa bula voli ina wasawasa.4Ia nai katolu ni agilose sa sovarakia na nona bilo ki na viuciwai vata ki na vivurevure ni wai; ra sa vuki kinia me dra. 5Ia au ma rogocia na agilose ni viwai ni sa tukunia, Oi ikonu na yalododonu, ikonu sa bula ni kua, ikonu ma bula eliu, ikonu sa yalosavasava, ikonu sa lewa vake. 6Ni ra sa vadavea na dra ni tamata yalosavasava vata ki na dra ni parofita o ira ke, ikonu sa qai solia vi ira na dra me ra somicia; sa dodonu me vakinia vi ira. 7Ia sa dua tani voki au ma rogocia mai nai cabocabo ni soro, sa tukunia, E va liga ke, na Turaga na Kalou Kaukauwa, sa djina ka dodonu na nomunu lewa.8Ia nai kava ni agilose sa sovarakia na nona bilo i na matanisiga; sa soli vua me vavisai ira na tamata ina bukawaqa. 9Ra sa visa na tamata ni sa katakata valevu, Ra sa vosavacacatakia na Kalou, o koya sa lewa rawa na vimate ca ke: Ra sa reva ni vivutuni me ra varokorokotaki koya.10Ia nai kalima ni agilose sa sovarakia na nona bilo ki nai jikojiko ni manumanu; sa butobuto na nona matanitu; ra sa kajia na yamedra ina vuku ni rarawa, 11ka vosavacacatakia na Kalou ni lomalagi ina vuku ni nodra rarawa vata ki na nodra vidikoso, ra sa reva ni vivutunitakia na nodra i valavala.12Ia nai kaono ni agilose sa sovarakia na nona bilo ki na uciwai levu o Uferetisi; sa dji kinia na kena wai, me caramaki na nodra sala na tui mai natuicake. 13Ia au ma raicia voki e le tolu na yalo velavela ratou sa va na boto, ratou sa qai mai na gusu ni gata levu, mai na gusuna vokiliga na manumanu, mai na gusuna vokiliga na parofita seseni. 14Ni ratou sa yalo ni tevoro o iratou, ratou sa caka na cakacaka mana, ratou sa qai yani vi ira na tui ni vivanua vata ki vuravura taucoko, me vasoqoni ira vata ki nai valu ni siga djina ko ya ni Kalou Kaukauwa.15("Raicia! Au sa qai mai me va na daubutako! Sa kalougata o koya sa vatawa, sa tauria jiko na nonai sulu, de qai voli ka televua, ia ka ra raicia na nona televuwa.") 16A ratou sa vasoqoni ira vata i na vanua na yacana i na vosa va Iperiu o Amaketone.17Ia nai kavitu ni agilose sa sovarakia na nona bilo ina macawa; sa rogo mai na domo levu, mai na valenilotu mai lomalagi, mai nai jikojiko vaturaga, sa tukunia, "Sa caka oji." 18Sa rogo na domo ni vosa vata ki na kurukuru, ka tibi na livaliva; sa tavuki valevu na vanua, sa reva ni vakinia mai nai vatekivu ni nodra jiko i vuravura na tamata, ka me tavuki vakaukauwa, ka valevu vakinia. 19Sa tawase vajikitolu na koro levu, ia sa bale na vikoro i na vivanua; sa mai vananumi o Papiloni na koro levu i na mata ni Kalou, me soli kinia na bilo ni waini ni nona cudru waqawaqa.20Sa dro tani yani na viyanuyanu keceliga, ia na viulunivanua sa reva ni raicia. 21Sa lutuki ira na tamata na uca cevajia levu mai lomalagi, a kena bibi e dua na taledi. Ra sa vosavacacatakia na Kalou o ira na tamata i na vuku ni mate ca ni uca cevajia; ni sa ka levu sara na mate ca ke.

171Sa qai voki mai e dua vi iratou na agilose e le vitu sa tauria na bilo e vitu, ka kirau vivosaki, ka tukunia vi au, "Qai mai ki ke; au na vatakila vi iko na nona cudruvi na yalewa ke sa dautagane valevu sa jiko ina bati ni wai levu. 2O koya ra sa vibutakoci vata ki ira na tui ki vuravura, ra sa vamatenitaki o ira na kai vuravura ina waini ni nona dautagane."3Sa qai yadjia na yaloqu o koya i na vikau; ia au raicia voki e dua na yalewa sa vodo jiko ina dua na manumanu kulakula, ka sa levu na yacana sa vosavacacatakia kinia na Kalou, sa vitu na uluna ka jini na nonai leu. 4Sa vaisulu na yalewa ke, i nai sulu lokaloka vata ki nai sulu kulakula, sa vaiukuuku ina koula vata ki na vatu mama vokiliga vata ki na mataniciva, sa tauria i ligana e dua na bilo koula sa sinai ina kena ca vata ki na kena dukadukali ni nona dautagane. 5Sa volai ina yadrena na yacana vake, "SA REVA NI KILAI, O PAPILONI NA KA LEVU, MA JINADRA NA DAUTAGANE VATA KI NA VIKA VASISILA VATA KI VURAVURA."6Ia au ma raicia voki na yalewa sa mateni ina kodra dra na tamata yalododonu vata ki na kodra dra na tamata ra sa mate ina vuku i Jisu: ia ni au ma raicia, au ma reucala valevu kinia. 7A sa tukunia vi au na agilose, O sa reucala ina vuku ni cava? Au na tukunia vi iko na kenai balebale vuni ni yalewa ke vata ki na manumanu sa vodo kinia o koya, o koya sa vitu na uluna ka jini na nonai leu.8Na manumanu o ma raicia voki sa bula iliu, sa qai reva voki; ia ina qai cake mai bulubulu e reva ni vabotona, ina qai liqa ina rusa: ia ra na kurabuia kinia o ira sa jiko i vuravura, o ira sa reva ni volai na yacadra i nai vola ni bula mai nai vatekivu vata ki vuravura, ni ra raicia na manumanu sa bula iliu, sa reva voki, ia na qai voki mai.9Ke na loma sa tu kinia na vuku. Na uluna e vitu na ulunivanua e vitu, sa jiko kinia na yalewa ke. 10Ia sa lewe vitu na tui: e le lima sa bale, e dua sa jiko, e dua voki sa bera ni qai mai: ia ni sa qai mai o koya, na jiko vadede valailai liga.11Ia na manumanu sa bula iliu, sa qai reva voki, o koya ke nai kawalu, sa dua vi ira na lewe vitu o koya, ka sa qai ki na rusa.12Ia nai leu e jini o ma raicia, ratou sa le jini na tui, ratou sa reva liga ni vamatanitu ni kua, ratou sa kaukauwa vata ki koya na manumanu, me va na tui, ina dua liga na yauwa. 13O iratou ke ratou sa lomavata, ia ratou na solia na nodratou qaqa vata ki na nodratou kaukauwa vi koya na manumanu. 14O iratou ke ratou na vivala vata ki na Lami, ia sa na rawai iratou na Lami: ni sa Turaga vi ira na turaga o koya vata ki na nodra Tui na tui: ia ina gumatua voki liga o ira sa jiko vata kaya, ra sa kacivi, ka djigitaki, ka lomadina.15Sa tukunia vi au o koya, Na viwai o ma raicia, sa jiko kinia na yalewa dautagane, gona na vivanua vata ki na mataqali e levu vata ki na vimatanitu vata ki na duivosavosa.16Ia nai leu e jini o a raicia vata ki na manumanu, ratou na cajia na yalewa dautagane, ratou na daini koya me dai ka me televuwa; ia ratou na kania na lewena, ka varusai koya sara voki ina bukawaqa. 17Ni sa vavulicia na yalodratou na Kalou me ratou vayacoria na nona lewa, me ratou lomavata, me ratou solia na nodratou matanitu vua na manumanu, me vayacori mada kinia na vosa ni Kalou.18Ia na yalewa o ma raicia, na koro levu o ya, sa lewa vi ira na tui ki vuravura.

181Sa oji na vika ke, au ma raicia e dua tani voki na agilose sa qai sobu mai lomalagi, sa levu na nona kaukauwa; sa rarama o vuravura i na nonai ukuuku. 2Sa kaci ina domo levu sara o koya, ka kacivakia, Sa bale o Papiloni na koro levu, sa bale, sa yaco me nodra i jikojiko na tevoro vata ki na qara ni yalo velavela keceliga vata ki na qara ni manumanu vuka keceliga ma reva ni savasava ka sevaki. 3Ni ra sa bale na vivanua keceliga ni ra somicia na waini ni cudru ni nona dautagane, ra sa vibutakoci vata kaya na tui ki vuravura, ra ma vutuniyau na tamata dauvivoli i na vuku ni nona daugarogaro.4Ia au ma rogocia e dua tani voki na vosa mai lomalagi, sa tukunia, Dou qai tani mai vua, oi ikodou na noqu tamata, mo dou reva ni cala vata kaya, ka me reva voki ni tauvi ikodou na nona mate ca. 5Ni sa yacovi lomalagi na nonai valavala ca, a sa nanumia na nonai valavala ca na Kalou. 6Cudruvi koya me va na nona cudruvi ikodou, ka caka varua vua me varua me va na nonai valavala: ia na bilo sa vasinaijia o koya, vasinaijia varua vua.7Me va na nona dokai koya vata ki na nona daugarogaro, solia vakinia vua na yaluma vata ki na rarawa: ni sa tukunia e lomana o koya, Oi au na kuini au sa jiko ke, au ma reva ni yada, au na reva ni kila na rarawa. 8O koya ke ina yaco vata kinia vua na mate ca ina dua na siga, a mate vata ki na tagi vata ki na dausiga; ia ina vavisai ina bukawaqa: ni sa kaukauwa na Turaga na Kalou sa cudruvi koya.9Ia o ira na tui ki vuravura, ra sa vibutakoci vata kaya ka daugarosa vata kaya, ra na tagicaka, ka yasovakia, ni ra sa raicia na kubou ni kena visa. 10Ra na tu vayawa ni ra sa rerevakia na nona yaluma, ka tukunia, "Isa! Isa! Na koro levu o Papiloni, na koro kaukauwa ko ya! Ina dua bauliga na yauwa sa yaco na nomu cudruvi."11O ira vokiliga na dauvivoli vata ki vuravura ra na tagicakia ka yasovakia: ni sa reva na tamata me volia voki na nodra i yau: 12Ai yau ni vivoli na koula vata ki na siliva vata ki na vatu talei vata ki na mataniciva vata ki na lineni matailalai vata ki na ka lokaloka vata ki na silika vata ki nai sulu kulakula vata ki na kau boi vinaka keceliga vata ki na bilo tabua keceliga vata ki na bilo kau mama sara keceliga vata ki na parasa vata ki na aironi vata ki na vatu vivolavolai, 13vata ki na sinamoni vata ki na macou vata ki na ka boi vinaka vata ki nai lumu vata ki na drega me vakamai vata ki na waini vata ki na waiwai vata ki na madrai droka vinaka vata ki na witi vata ki na pulumokau vata ki na sipi vata ki na ose vata ki na qiqi ni tamata vata ki ira na bobula vata ki na yalo ni tamata.14Ia na vuata sa garovia na yalomu sa takali yani vi iko vata ki na ka talei vata ki na ka vinaka sa qai tani vi iko, ia o na reva sara liga ni raicia voki.15A tamata ra dauvivoli ina vika ke, ra sa vavutuniyautakia ina vukunia, ra na tu vayawa ni ra sa rerevakia na nona yaluma, ra na tagi ka yaso, 16ka tukunia, "Isa! Isa! Na koro levu ko ya! Ka vaisulu e na lineni matailalai vata ki nai sulu lokaloka vata ki nai sulu kulakula, ka vaiukuuku i na koula vata ki na vatu mama vata ki na mata-ni-civa! 17Sa vaqeavutakia na ka keceliga ke ina dua bauliga na yauwa." O ira keceliga nai taukei ni waqa vata ki ira keceliga e vodo ina waqa vata ki ira na lewe ni waqa, o ira keceliga sa dausoko me ra vivoli, ra sa tu vayawa liga,18ka ni ra sa raicia na kubou ni kena kama, ra qolouvakia ka tukunia, A koro cava beka ke rau tautauvata ki na koro levu ke? 19Ra sa kabua ki na uludra na kuvu ni soso, ka qoqolou, ka tagi, ka yaso, ka tukunia, "Isa! Isa! na koro levu ko ya! sa vavutuniyautakia i na vukunia o ira keceliga nai taukei ni waqa sa soko voli e loma ni wasawasa i na vuku ni nona ka vaturaga! a sa vaqeavutakia i na dua bauliga na yauwa." 20Mo dou reki sara ina vukunia, na lomalagi vata ki ikodou nai apositolo vata ki na parofita; ni sa qai cudruvaki ikodou na Kalou ni sa ca o koya.21Sa dua na agilose kaukauwa sa lavejia cake e dua na vatu e va na vatu levu qaqi, sa dainia ki loma ni wasawasa, ka tukunia, Na vabalei vakaukauwa vake na koro levu ko ya o Papiloni, ka na reva sara ni raicia voki. 22Ia na reva sara ni rogocia voki e jikimu na domona sa dauqiri api vata ki na daunivucu vata ki na dau uvu bituniatagi vata ki na davui; na reva vokiliga na matai, e mataitakia e dua na ka, me raici voki e jikimu; na reva vokiliga ni rogo voki e jikimu na rorogo ni vatu i qaqi.23Ena reva vokiliga ni caudre voki e jikimu na rarama ni cina; na reva vokiliga ni rogo tale e tikimu na domo ni tagane sa qai vawati, se na domo ni yalewa sa qai vawati: o ira na nomudou tamata dauvivoli eliu era sa tamata turaga ki vuravura; ni sa nomudou i lawaki sa vacalai kece kinia na vivanua. 24Sa raici e jikina na kodra dra na parofita vata ki ira na tamata yalosavasava vata ki na kodra dra o ira kece ra a vamatei i vuravura.

191Sa oji na vika ke, au ma rogocia na domodra na lewe levu mai lomalagi, era sa tukunia, Aleluya: A bula vata ki na vavinavinaka vata ki na varokoroko vata ki na kaukauwa me vata vua na noda Kalou: 2ni sa djina ka dodonu na nona lewa: ni sa lewai koya na yalewa ka dautagane valevu, o koya sa vadukadukalitaki vuravura i na nona dautagane, a sa saumia vi koya na kodra dra na nona tamata.3Ra sa qai tukunia voki, "Aleluya! Sa kuvu cake na kena kubou me reva ni mudu." 4Sa cuva sobu na qase e lewe ruasagavulu ka va vata ki na ka bula e le va, ra sa varokoroko vua na Kalou o koya sa jiko i nai jikojtiko-vaturaga, ka tukunia, "Emeni; Aleluya!".5Sa dua na vosa sa qai mai nai jikojiko vaturaga, sa tukunia, "Vavinavinaka ki na noda Kalou, oi ikodou keceliga na nona tamata vata ki ikodou sa rerevaki koya, se dou tamata lalai se dou turaga."6Au sa rogocia na ka e va na domo ni lewe levu, ka va na domo ni wai e levu, ka va na domo ni kurukuru levu, sa tukunia, "Aleluya!" Sa lewa na Turaga na Kalou Kaukauwa sara.7Tou marau ka reki, ka caka na varokoroko vi koya; ni sa yaco na vawati ni Lami, sa varautakia koya vai koya na watina-yalewa. 8Sa soli vua me vaisulu ina lineni matailalai, sa savasava ka lumilumisa: ia na lineni matailalai na nodra i valavala dodonu na tamata yalosavasava.9Sa tukunia vi au o koya, "Mo vola, Sa kalougata o ira ra sa kacivi ki nai vayakavi ni vawati ni Lami. Sa tukunia vi au o koya, Ke gona na vosa djina ni Kalou." 10Ia au ma cuva ki yavana me'u varokoroko vi koya. Sa tukunia vi au o koya, "Raicia, mo reva: oi au na nomu i tokani, ka dua vi ira na wekamu ra sa tauria jiko nai tukutuku vata ki Jisu; varokoroko vua na Kalou: ia nai tukutuku vata ki Jisu na yalo ni parofisai.11Ia au ma raicia na lomalagi ni sa dola tu, ka raicia voki sa dua na ose vulavula; o koya sa vodo kinia sa vatokai o Dodonu ka Dina, sa lewa vadodonu o koya ka caka nai valu. 12A matana e va na yameyame ni buka, sa toka i na uluna nai sala-vaturaga e levu; a sa volai na yacana, ia sa reva na tamata e kila, o koya duadualiga. 13A sa vaisulu i nai sulu sa kureitakia kinia na dra; a sa vatokai na yacana Na Vosa ni Kalou.14Ia o ira na matai valu mai lomalagi ra sa muri koya, ni ra sa vodo ina viose vulavula, ra sa vaisulu ina lineni matailalai, e vulavula ka savasava. 15Sa dara mai na gusuna e dua nai seleiwau gata, me yaviti ira kinia na vimatanitu o koya: ia ina lewai ira i nai jitoko kaukamea: sa sikarakia ko koya nai keli ni waini ni cudru waqawaqa ni Kalou Kaukauwa. 16Ia na yacana sa volai i na nonai sulu vata ki na sagana vokiliga, "NODRA TUI NA TUI VATA KI NA NODRA TURAGA NA TURAGA."17Ia au ma raicIa e dua na agilose sa tu ina matanisiga. Sa kaci ina domo levu o koya, ka tukunia vi ira keceliga na manumanu ra vuka ina maliwa ki lomalagi, "Dou vasoqoni ikodou vata mai ki nai vayakavi ni Kalou levu. 18mo dou kania na lewedra na tui vata ki na lewedra na turaga ni valu vata ki na lewedra na tamata qaqa vata ki na lewedra na ose vata ki ira ra sa vodo kina vata ki na lewedra keceliga, se rai taukei se ra bobula, se ra tamata lalai se ra turaga."19Ia au ma raicia na manumanu vata ki ira na tui ki vuravura vata ki na nodra i valu, ra sa soqoni vata mai me ra vivala kaya sa vodo ina ose vata ki ira na nonai valu. 20Sa tauria na manumanu, ka sa tauri vata kaya na parofita vailasu, o koya sa caka na cakacaka mana e matana, o koya sa daulari ira kinia ra sa volai i nai vatakilakila ni manumanu vata ki ira ra sa varokoroko ki na nona matakau. Oi rau ruarua ke rau sa biu bulabula ki na drano bukawaqa sa caudre ina sulifure.21Ia o ira na kena vo ra sa vamatei i nai seleiwau i koya sa vodo ina ose, ai seleiwau sa daramakia mai na gusuna: ia o ira keceliga na manumanu vuka ra sa mamau ina lewedra.

201Ia au ma raicia voki dua na agilose sa qai sobu mai lomalagi, sa tauria ina ligana nai dola ki bulubulu sa reva ni vabotona ka dua na sinucodo levu. 2Sa laki tauria na gata levu, a gata makawa, o koya ke na Tevoro vata ki Setani, sa vesuki koya me ojj mada e dua na udolu na yabaki. 3Sa daini koya ki bulubulu sa reva ni vabotona, sa sogolaji koya eloma, sa dregajia nai sogo vi koya, me kakua ni temaki ira voki na vivanua o koya, ka me oji mada na yabaki e dua na udolu: ia ni sa oji ke, na qai sereki valailai voki.4Ia au ma raicia eso nai jikojiko vaturaga, ka ra jiko kinia eso, sa soli vi ira me caka na vilewai: au ma raicia na yalodra vokiliga e tamusuki na uludra ni ra sa vatusai Jisu, ina vuku vokiliga ni vosa ni Kalou, o ira ra sa reva ni varokoroko vua na manumanu, se vua na nona matakau, sa reva vokiliga ni volai nai vaakilakila ina yadredra, se na ligadra: ra sa bula ka lewa vata ki Karisito ka dua na udolu na yabaki.5Ia na kena vo ni mate ra sa reva ni bula voki ka me oji mada na yabaki e dua na udolu. Ke nai matai ni bula voki mai na mate. 6Sa kalougataka ka yalosavasava o koya sa vaturi cake i nai matai ni bula voki mai na mate: na reva ni kaukauwa vi ira nai karua ni mate, ia ra na bete ni Kalou vata ki Karisito, ka ra na lewa vata kaya ka dua na udolu na yabaki.7Ia ni na sa oji voki e dua na udolu na yabaki, na qai sereki voki o Setani mai na valenivivesu sa jiko kinia, 8na qai qai tani yani o koya me temaki ira na vivanua ra sa jiko ina yasa i vuravura e va, o Koki vata ki Mekoki, me vasoqoni ira vata me ra vala: na kodrai wiliwili sa va na mata ni nuku ni matasawa.9Ia ra ma qaiva na raraba ki vuravura, ka vavolivolijia na nodra koro na tamata yalododonu vata ki na koro daulomani, me buku na druadrua: sa lutu sobu mai lomalagi na bukawaqa, ka kani ira. 10Ia sa biu na tevoro sa temaki ira ki na drano bukawaqa sa vasulifure, sa jiko kinia na manumanu vata ki na parofita seseni; ia ratou na vararawataki ina siga vata ki na bogi ka reva ni mudu.11Ia au ma raicia voki e dua nai jikojiko vaturaga e levu ka vulavula vata ki koya vokiliga sa jiko kinia, sa dro tani mai vua o vuravura vata ki lomalagi; sa reva na vanua e raici me rau jiko kinia. 12Ia au ma raici ira ra a mate, na tamata lalai vata ki na turaga, ra sa tu ina mata ni Kalou; sa tevukia nai vola eso: e dua tani voki nai vola sa tevukia, ai vola ni bula: ia na mate ra sa lewai mai na ka sa volai i nai vola, me va na nodra i valavala.13Ia na wasawasa sa soli ira na mate ra sa jiko kinia, o mate vokiliga vata ki bulu rau sa soli ira na mate ra sa jiko kinia; sa lewai o ira na tamata yadua me va na nodra i valavala. 14Ia o mate vata ki bulu voiliga rau sa dai ruarua ki na drano bukawaqa. Sai koya ke nai karua ni mate, io na drano bukawaqa. 15Ia sa biu ki na drano bukawaqa o koya yadua sa reva ni volai i nai vola ni bula.

211Ia au ma raicia voki na lomalagi vou vata ki na vuravura vou; ni sa takali na lomalagi makawa vata ki na vuravura makawa; ia sa reva sara liga na wasawasa. 2Ia oi au o Joni, au ma raicia na koro tabu, o Jerusalemi vou, sa qai sobu mai vua na Kalou mai lomalagi, sa ukucavu me va na goneyalewa sa ukucavu me qai vua na wajina.3Ia au ma rogocia e dua na domo levu mai lomalagi, sa tukunia, Raicia! Na vale ni Kalou sa tu vi ira na tamata, ia na jiko vata ki ira o koya, ia ra na nona tamata, ia o koya na Kalou ina jiko vata ki ira, me nodra Kalou. 4Ia na Kalou na tavoya tani keceliga na wai ni mata mai na matadra; ia na reva voki na mate, se na rarawa, se na tagi, ka na reva voki na vutugu: ni sa takali tani na ka makawa.5Sa qai vosa o koya ma jiko i nai jikojiko vaturaga, "Raicia! Au sa vavouya na ka keceliga." Sa tukunia vi au o koya, "Vola mada: ni sa vosa mana ke ka djina." 6Sa tukunia vi au o koya, "Sa caka oji! Oi au na Alifa vata ki na Omeka, na kenai vatekivu vata ki na kenai vataotioti. Au na solia laliga vua sa viagunu, mai nai vurevure ni wai ni bula.7O koya sa gumatua ina rawajia na ka keceliga ke. Au na nona Kalou oi au, ia na luvequ o koya. 8Ia o ira na daurere vata ki ira ma vajijiqa vata ki ira ra vasisila vata ki ira na daulaba vata ki ira na dauyalewa vata ki ira ra kila ka vatevoro vata ki ira sa dausoro ki na vimatakau vata ki ira na daulasu keceliga, sa votai vi ira na nodra i votavota i na drano sa caudre kinia na buka vata ki na sulifure: ia ke nai karua ni mate.9Sa qai qai mai vi au e dua vi iratou na agilose e lewe vitu, ratou sa tauria na bilo e vitu sa sinai ina mate ca ina muri sara mai, sa vosa vi au, ka tukunia, Q"ai mai ki ke. Au na vatakila vi iko na goneyalewa, na wati ni Lami." 10Sa yadjia na yaloqu o koya ki na dua na ulunivanua levu ka cecere, sa vatakila vi au na koro levu, o Jerusalemi savasava, sa qai sobu mai lomalagi mai vua na Kalou,11Sa tu kinia nai ukuuku ni Kalou: ia na kena rarama e va na vatu dredre sara, e va na vatu jasipa, e varaitayaloyalotakia me vaka na karisitala; 12ia na kena bai e levu ka cecere, a sa tinikarua na kena matamata-ni-koro, a sa lewe tinikarua na agilose sa tu i na matamata-ni-koro, a sa volai kinia na yacadra, ia gona na yacadra na nodra mataqali e tinikarua ni Isireli: 13e tolu na matamata-ni-koro sa donuya natuicake; e tolu na matamata ni koro sa donuya na tokalau; e tolu na matamata ni koro sa donuya na ceva; e tolu na matamata ni koro sa donuya na ra.14Ia na kena yavu na bai ni koro sa tinikarua sa tu kinia na yacadra nai apositolo ni Lami e lewe tinikarua. 15Ia sa tauria e dua na gasau koula o koya sa vosa vi au, me varautakia kinia na koro vata ki na kena matamata ni koro vata ki na kena bai.16Ia sa va na yasa ni koro, a kena balavu e tautauvata vata ki na kena raraba: sa katumia na koro o koya ina gasau, ka sa tjnikarua na udolu na kena falogi. Ia sa tautauvata na kena balavu vata ki na kena raraba vata ki na kena cecere. 17Sa katumia o koya na kena bai, A kena kiupiti e dua na drau ka vasagavulu ka va, ia nai varau ni tamata, sai koya nai varau ni agilose.18Ia na kena bai sa jasipa; ia na koro sa koula djina sara liga, me va nai iloilo makare. 19Ia na yavu ni bai ni koro sa vaiukuukutakia ina vivatu talei keceliga. Ai matai ni kena yavu na jasipa; ai karua, na safairi; ai katolu, na kalisetoni; ai kava, na emeralita; 20ai kalima, na satonikisa; ai kaono, na satiusa; ai kavitu, na karisolita; ai kawalu, na perili; ai kaciwa, na topasa; ai katini, na karisopiraso; ai katinikadua, na vatu karakarawa; ai katinikarua, na amecisita.21Ia na matamata ni koro sa caka ina mata-ni-civa e jinikarua: sa dua na mata-ni-civa sa caka kinia na matamata-ni-koro yadua; a sala koula vinaka sara na sala ni koro, me va nai iloilo makare sara. 22Ia sa reva na valenilotu au ma raicia kinia: ni sa kena valenilotu na Kalou Kaukauwa vata ki na Lami.23Sa reva ni yaga ina koro ke na matanisiga, se na vula, me cila kinia: ia nai ukuuku ni Kalou sa vararamatakia, ka sa kena rarama na Lami. 24Na qai voli ina kena rarama o ira na lewe ni vimatanitu: o ira na tui ki vuravura ra sa yadjia mai na nodra i ukuuku me tu kinia. 25Ia na kena vimatamata ni koro na reva ni sogo ina siga; (ni na reva kinia na bogi.)26Ia ra na yadjia mai me tu kinia nai ukuuku vata ki na varokoroko ni vimatanitu. 27Ka sa reva sara e dua na ka kita vasisilatakia na curu kinia, se dua e caka na ka ca, se daulasu: o ira liga ra sa volai ina nonai vola ni bula na Lami.

221Sa qai vatakila mai vi au o koya na uciwai ni bula, sa makare sese sara me va na karisitala na kena wai, sa drodro mai nai jikojiko vaturaga ni Kalou vata ki na Lami. 2Na loma ni kena sala vata ki na tutuna ruarua vokiliga, sa tei kinia na kau ni bula, sa vuatakia na vuana ina vivula e jinikarua ka sa duidui na vuana: ia na drau ni kau ke sa medra wai ni bula na lewe ni vivanua.3Ia ra na reva voki ni cudruvi kinia: na tu liga kinia nai jikojiko-vaturaga ni Kalou vata ki na Lami: ka na qaravi koya o ira na nona tamata. 4Ra na raicia na matana, ka na volai ina yadredra na yacana. 5Ka na reva kinia na bogi; na reva vokiliga ni yaga vi ira na cina, se na rarama ni siga; ni sa vararamataki ira na Turaga na Kalou; ia era na vaturaga jiko ka reva ni mudu.6A sa tukunia vi au o koya, A vosa ke sa mana ka djina: ia na Turaga na nodra Kalou na yalo ni parofita sa tala na nona agilose me vatakila vi ira na nonai talatala na ka sa voleka ni caka. 7Ka raicia, au sa qai vatotolo mai: sa kalougata o koya sa tauria matua na vosa ni parofisai i nai vola ke.8Ia oi au o Joni au ma raicia ka rogocia na vika ke. Ia ni'u rogocia voki, ka raicia, au ma cuva sobu ki na yavana na agilose sa vatakila mai vi au na vika ke me'u varokoroko. 9Sa qai tukunia vi au o koya, "Raicia mo reva liga: ni daru sai talatala vata ki ira vokiliga na wekamu na parofita vata ki ira ra sa tauria na vosa ni vola ke: mo varokoroko vua na Kalou!"10Sa tukunia vi au o koya, Kakua ni dregajia na vosa ni parofisai ni vola ke: ni sa volejia na kena gauna. 11O koya sa reva ni dodonu, me reva ni dodonu jikoliga vata ki koya sa dukadukali, me dukadukali jikoliga vata ki koya sa dodonu, me dodonu jikoliga vata ki koya sa yalosavasava, me yalosavasava jikoliga.12Ka raicia, au sa qai vatotolo mai; a sa tu liga vi au na ka, me'u solia vi ira na tamata yadua me va na nonai valavala. 13Oi au na Alifa vata ki na Omeka, na kenai vatekivu vata ki na kenai vataotioti, na kenai liuliu vata ki na kenai murimuri.14Sa kalougata na tamata ra sa sava na nodra i sulu, me ra kania vaitaukei na kau ni bula, me ra curu ina matamata ni koro ki loma ni koro. 15Sa tu e taudaku o ira na koli vata ki ira ra sa caka na ka vatevoro vata ki ira na dauyalewa vata ki ira na daulaba vata ki ira ra sa daumasu ki na vimatakau vata ki ira kece ra sa vinakajia na seseni ka caka jikoliga.16Oi au o Jisu au sa tala na noqu agilose me vatakila na vika ke vi ikodou i na visoqosoqo lewe ni lotu. Oi au na kena vu vata ki na kawa ni Tevita vata ki na kalokalo i vola siga e serau tu.17Oi au o Jisu au sa tala na noqu agilose me vatakila na vika ke vi ikodou ina visoqosoqo lewe ni lotu. Oi au na kena vu vata ki na kawa nei Tevita vata ki na kalokalo i vola siga e serau tu.18Au sa vatakila vi ira na tamata keceliga ra sa rogocia na vosa ni parofisai ni vola ke, Ke dua na tamata ina vaikuritakia na vika ke, na vaikuritakia vi koya na Kalou na mate ca sa volai tu i nai vola ke; 19ia ke sa dua na tamata sa yadjia tani eso na vosa mai nai vola ni parofisai ke, na yadjia tani na Kalou na nonai votavota mai na kau ni bula, mai na koro savasava, ka mai na vika vokiliga sa volai tu i nai vola ke.20Sa tukunia o koya sa vatakila na vika ke, E djina au sa qai vatotolo mai. Emeni. Ni qai mai, Turaga Jisu. 21Me nomudou keceliga na loloma ni noda Turaga ko Jisu Karisito. Emeni.

AI TINITINI NI VOLA NI VIYALAYALATI VOU.